
ĮTŪŽIS 


Kaip suprantate, didėjant kintamųjų skaičiui, pa- 
stovieji dydžiai niekada nekinta. 
Misis Džinė Andervud 


Mokyklon jau kviečia varpelis ūmus, 
Šiandien iškaliau viską, galiu būt ramus. 
Pasibaigė pamokos, skubam namolio, 
Sužinojom daugiau, nei žinojom lig šiolei. 
Vaikiškos eilės, 
Sukurtos 1880 metais 


1. 


Rytas, kai visa tai nutiko, buvo gražus. Puikus gegužės rytas. 
Išties puikus, nes pusryčiai liko skrandyje, o per algebros pamoką 
pastebėjau voverytę. 

Sėdėjau atokiai nuo durų, tai yra, eilėje prie lango, ir pievelėje 
pamačiau voveraitę. Pleiservilio vidurinę mokyklą juosia puiki pie- 
velė. Ji nenutrūksta Dievažin kur, o tęsiasi iki paties pastato ir tar- 
si byloja: sveiki. Šioje mokykloje mokausi ketvirtus metus, ir per 
tą laiką niekas nemėgino atriboti pievelės nuo statinio klombomis, 
pušaitėmis ar kokiais dekoratyviniais krūmokšniais. Žolė siekia 
pačius pamatus. Tiesa, prieš dvejus metus miestelėnų susirinkime 
kažkokia damutė pasiūlė suręsti pievelėje paviljoną ir įrengti jame 
memorialą, pagerbiant tuos vaikinus, kurie mokėsi Pleiservilio vi- 
durinėje, o paskui žuvo viename iš karų. Tame susirinkime daly- 
vavo ir mano bičiulis Džo Makenedis, kuris vėliau sakė, jog pa- 
siūlymas buvo sutiktas šaltokai. Gaila, kad manęs ten nebuvo. Bū- 

čiau norėjęs pasižiūrėti į jos fizionomiją. Pasak Džo, pasižiūrėti 
buvo verta. Prieš dvejus metus. Kiek atmenu, būtent tuo metu, 
kai man pradėjo važiuoti stogas. 


2. 


Taigi, voverytė bėgiojo po žolę vos už dešimties pėdų nuo ma- 
nęs, o aš klausiausi misis Andervud, kartojančios su mumis algeb- 
rą. Nenumaldomai artėjo siaubingo egzamino diena, o išlaikyti jį, iš 
visko sprendžiant, galėjome tik mudu su Tedžiu Džonsu. Prisipa- 
žinsiu, nenuleidau nuo jos akių. Nuo voverytės, o ne nuo mokyto- 
jos. 

Lentoje misis Andervud užrašė: “a=16". 

- Mis Kros, - ji atsigręžė į klasę, - jeigu jums nesunku, teikitės 
mums pasakyti, ką reiškia ši lygtis. 

- Ji reiškia, kad “a" lygu šešiolika, - atsakė Sandra. 

O voveraitė lakstė po žolę pirmyn ir atgal, uodega iškelta, ma- 
žos juodos akutės žiba it angliukai. Toks nupenėtas gyvūnėlis. 
Mis Voverytė, skirtingai nei aš, neturėjo problemų su pusryčiais, 
todėl šį rytą ir laigė savo malonumui. Beje, man irgi neskaudėjo 
pilvo, o burnoje nesijautė geležies skonio. Trumpiau tariant, jau- 
čiausi gerai. 

- Taigi, - linktelėjo misis Andervud. - Neblogai. Betgi tai dar 
ne viskas, ar ne? Ne viskas. Kas nori patikslinti? 

Pakėliau ranką, bet ji pakvietė Bilį Sejerį. 

- Aštuoni plius aštuoni, - sulemeno tas. 

- Paaiškinkite. 

- Norėjau pasakyt, tai gali būti... - Bilis užsikirto ir perbraukė 
pirštu įrašą ant suolo (tūlas Tomis pranešė čia sėdėjęs 1973 me- 
tais). - Matote, jei sudėtume aštuonis ir aštuonis, tai... 

- Gal jums paskolinti mano matematikos enciklopediją? - šyp- 
sodamasi pasiteiravo misis Andervud. Man ėmė mausti pilvą, pus- 
ryčiai sukruto, todėl kurį laiką spoksojau į voverytę. Misis Ander- 
vud šypsena priminė ryklį iš “Nasrų". 

Ranką pakėlė Kerolė Grandžer. Misis Andervud linktelėjo. 


- Galbūt jis nori pasakyti, jog aštuoni plius aštuoni taip pat 
užtikrintų lentoje parašytą lygybę? 

- Neišmanau, ką jisai nori pasakyti, - atsakė misis Andervud. 

Visuotinis juokas. 

- Ar galima šią lygybę užtikrinti kitokiais būdais, mis Gran- 
džer? 

Kerolė jau žiojosi atsakyti, kai atgijo vidinio ryšio aparatas: 

- Čarlzą Dekerį pas direktorių. Čarlzą Dekerį. Dėkoju už dė- 
mesį. 

Dirstelėjau į misis Andervud, toji linktelėjo. Pilvą maudė vis 
smarkiau. Atsistojau ir išėjau iš klasės. Kai pakilau iš suolo, vove- 
raitė tebežaidė žolėje. 

Perėjau pusę koridoriaus ir ūmai išgirdau mane besivejančios 
misis Andervud žingsnius, pakeltos jos rankos priminė naguotas 
letenas, burną iškreipė plėšri rykliška šypsenėlė. Mums nereikia 
tokių, kaip tu... Tokiems, kaip tu, priderėtų tūnoti Grinmentle... 
arba paauglių pataisos įstaigoje... arba uždaroje psichiškai ne- 
sveikų nusikaltėlių klinikoje... todėl nešdinkis iš čia! Nešdinkis! 
Nešdinkis! 

Pasigręžiau, stverdamas už užpakalinės kelnių kišenės, kurio- 
je jau nebuvo veržliarakčio, ir pusryčiai virto vidurius svilinančiu 
ugnies kamuoliu. Bet aš neišsigandau, juolab kad koridoriuje nieko 
nebuvo. Perskaičiau pernelyg daug knygų. 


3. 


Užsukau į tualetą nusilengvinti ir suvalgyti kelių “Rico" kre- 
kerių. Visuomet nešiojuosi paketėlį su krekeriais. Jei skrandis 
streikuoja, krekeriai gali daryti stebuklus. Šimtai tūkstančių nėščių 
moterų negali klysti. Mąsčiau apie Sandrą Kros, kuri atsakė tei- 
singai, bet neužbaigė diskusijos, taip sakant, nepadėjo taško. Mąs- 
čiau apie tai, kaip ji pamesdavo sagas. Visuomet jas pamesdavo - 
iš palaidinių, sijonų, o kartą, kai mokyklos vakarėlyje pakviečiau 
ją šokiui, saga iššoko iš jos “Vranglerių", ir džinsai vos nenusmu- 
ko nuo klubų. Užtrauktukas prasisegė, ir atsivėrusiame trikampė- 

lyje pasimatė kelnaitės. Tampriai prigludusios prie kūno, baltutė- 
lės, be menkiausios dėmelės. Idealiai švarios. Jos aptempė pilvo 
apačią, ir į Sandros judesių taktą ant jų atsirasdavo bei išsilygin- 
davo klostelės. Bet galiausiai mergina pastebėjo netvarką ir išmo- 
vė į moterų tualetą. Palikdama mane su prisiminimais apie Idea- 
lias Kelnaites. Sandra buvo Gera Mergina. Jei nebūčiau to žino- 
jęs anksčiau, būčiau supratęs tuomet, nes visos Geros Merginos 
dėvi baltas kelnaites. Beje, Pleiservilyje, Meino valstijoje, kitokių 
nė negalėjo būti. 

Bet tuomet atsėlino misteris Denveris, išstumdamas Sandrą 
su jos nepamirštamomis kelnaitėmis. Smegenų veiklos neįmano- 
ma sustabdyti: prakeikti ratukai vis sukasi ir sukasi. Be to, aš 
nuoširdžiai simpatizavau Sendei, nors jai ir nelemta suvokti, kas 
per daiktas toji kvadratinė lygtis. Jei misteris Denveris ir misteris 
Greisas nusprendė išsiųsti mane į Grinmentlą, aš, galimas daiktas, 
niekada daugiau nepamatysiu Sendės. Aišku, nieko čia gera. 

Atsistojau nubraukiau trupinius į unitazą, nuleidau vandenį. 
Visi vidurinių mokyklų tualetai vienodi. Kai nuleidi vandenį, atro- 
do, jog kyla “Boingas-747*. Man baisiai nepatiko spausti bakelio 
rankenėlę. Nėra nė menkiausios abejonės, jog gretimoje klasėje 
visi girdi tekančio vandens ūžesį ir galvoja: štai dar vienas nusi- 
lengvino. Man visuomet atrodė, jog šį reikalą - kai buvau mažas, 
mama reikalavo, kad jį vadinčiau limonadu bei šokoladu, - žmogus 
turi atlikti visiškai vienas. O tualetas turėtų būti lyg ir klausykla. 
Bet, kad ir kaip būtų gaila, gyvenime viskas kitaip. Net nosies 
neišsišnirpši taip, kad niekas nesužinotų. Kažkas būtinai pastebės, 
kažkas būtinai dirsčios iš už kampo. O tokiems žmonėms, kaip 
misteris Denveris ir misteris Greisas, už tai netgi moka. 

Tualeto durys užsivėrė už nugaros, ir aš vėl atsidūriau kori- 
doriuje. Apsidairiau. Tylą trikdė vien tolygus mieguistas gaudesys. 
Šitai reiškė, jog kieme tebėra trečiadienis, trečiadienio rytas, de- 
šimt minučių dešimtos, ir visi pasmerkti ištisą dieną kapanotis lip- 
niame Privalomo Mokymo voratinklyje. 

Sugrįžau į tualetą ir išsitraukiau flomasterį. Norėjau parašyti 


ką nors šmaikštaus, pavyzdžiui, SANDRA KROS DĖVI BAL- 
TAS KELNAITES, tačiau veidrodyje išvydau savo atvaizdą. 
Maišai po akimis, didžiuliai ir blyškūs. Pusiau išvirtusios, šlykščios 
šnervės. Bespalvės lūpos. 

Rašiau ĖSKIT ŠŪDĄ, kol flomasteris netikėtai sulūžo. Švys- 
telėjau jį ant žemės, paspyriau koja. 

Už nugaros nuaidėjo kažin koks garsas. Neatsisukau. Užsi- 
merkiau ir lėtai bei giliai kvėpavau, kol galiausiai susitvardžiau. 
Tada užkopiau į viršų. 


4. 


Pleiservilio vidurinės mokyklos direkcija įsikūrė trečiajame 
aukšte, greta fizinio parengimo salės, bibliotekos ir 300-jo kamba- 
rio, mašinraščio mokymo klasės. Kai praveri duris iš laiptinės į 
koridorių, pirmiausiai išgirsti rašomųjų mašinėlių tarškesį. Jis nu- 
tyla tiktai per pertraukas ir tomis trumpomis minutėmis, kai misis 
Grin kažką sako mokiniams. Kiek atmenu, ji kalba tik ypatingomis 
progomis, nes tarškesys nutrūksta labai retai. Mašinėlių yra tris- 
dešimt - visa grandis gyvenimo aplamdytų, daug regėjusių pilkų 
“undervudų". Visos sunumeruotos, tad kiekvienas žino, kur kuri. 
Štai jos kaukši ir kaukši, be jokio atilsio, nuo rugsėjo iki birželio. 
Man tasai garsas asocijuojasi su laukimu priimamajame, kur tūnau 
iki pat akimirkos, kol mane teiksis priimti misteris Denveris ar 
misteris Greisas. Labai panašu į filmus apie Afriką, kuriuose nar- 
sus medžiotojas skverbiasi į džiungles su savo palydovais ir klau- 
sinėja: “Nejau tie prakeikti būgnai niekada nenutyla?"“ O kai tie 
visgi nutyla, jis, užuot apsidžiaugęs, įdėmiai žvelgia į tankią lapiją 
ir pareiškia: “Man tai nepatinka. Labai jau tyku". 

Tyčia nesiskubinau kopti į priimamąjį, kad misteris Denveris 
išsyk mane priimtų, tačiau mis Marbl, sekretorė, tik nusišypsojo 
man ir tarė: “Prisėsk, Čarli. Misteris Denveris tuojau tave pa- 
kvies". 


Atsisėdau, susidėjau ant kelių rankas ir laukiau, kada gi mis- 
teris Denveris teiksis mane pakviesti. Ant gretimos kėdės sėdėjo 
ne kas kitas, kaip vienas iš artimų tėvo bičiulių, Elas Latropas. Jis 
netgi pamerkė man akį. Ant kelių laikė portfelį ir krūvelę vadovė- 
lių pavyzdžių, kuriuos, matyt, norėjo pasiūlyti direkcijai. Niekada 
anksčiau nebuvau matęs jo su kostiumu. Elas dažnai medžiodavo 
su tėvu. Elnius ir kurapkas. Kartą ir aš leidausi į vieną medžiokli- 
nę ekspediciją - su tėvu, Elu ir dar dviem tėvo bičiuliais. Ta me- 
džioklė buvo eilinis begalinės estafetės (tėvas ją vadino “Paversti 
mano sūnų žmogumi"') etapas. 

- Sveiki! - Nusišypsojau Elui visais trisdešimt dviem dantimis. 
Tas net krūptelėjo, ir iš jo reakcijos supratau, kad vyrukas viską 
apie mane žino. 

- Sveikutis, Čarli! - Elas skubiai dirstelėjo į mis Marbl, tačiau 
toji drauge su misis Venson įsikniaubė į lankomumo lapus. Tad iš 
jos pagalbos nesulauksi. Tai yra, misteris Latropas liko akis į akį 
su nenormaliu Karlo Dekerio sūnumi, kuris vos nenudobė chemi- 
jos mokytojo. 

- Jūs čia su reikalais? - paklausiau. 

- Taip, tikrai. - Elas išspaudė šypsenėlę. - Noriu pasiūlyti 
šiuos vadovėlius. 

- Ir sutrypti konkurentus, tiesa? 

Jis vėl krūptelėjo. 

- Pats žinai, Čarli, kažką prarandi, kažką atrandi. Kažką pel- 
nai, kažko netenki. 

Taip, aš žinojau. Ūmai netekau noro iš jo šaipytis. Šiaip ar 
taip, Elui jau keturiasdešimt, jisai plinka, po akimis didžiuliai mai- 
šai. Važinėja iš mokyklos į mokyklą “Biuiku", grūste prigrūstu va- 
dovėlių, ir vieną savaitę per metus, spalio pabaigoje ar lapkričio 
pradžioje, medžioja su mano tėvu ir jo draugais. Kartą keliavau su 
jais. Būdamas devynerių. Kai prabudau vidury nakties, visi jie bu- 
vo nusigėrę ir klaikiai mane išgąsdino. Ir tiek. Bet šis vyrukas ne 
piktadarys. Jis viso labo peržengė keturiasdešimties slenkstį, nu- 

pliko ir nori sąžiningai užsidirbti dolerį. O jei ir esu girdėjęs, kaip ji- 
sai sako, jog nudobs savo žmoną, tai tik plepalai, nieko daugiau 
Elas ir nenuveikė. Šiaip ar taip, jei kieno rankos ir suteptos krauju, 
tai tik maniškės. 

Tačiau man nepatiko, kaip laksto Elo akutės, ir kažkurią aki- 
mirką, tiktai akimirką, ūmai panorau stverti jį už gerklės, trūktelti 
artyn ir sušukti į veidą: 

Jūs, ir mano tėvas, ir jo bičiuliai, visi jūs privalote keliauti 
tenai su manimi, visi jūs privalote važiuoti su manim į Grinment- 
lą, nes jūs irgi prisidėjote, visi prisidėjote, jūs visi prikišote na- 
gus! 

Tačiau tik stebėjau, kaip jisai prakaituoja, ir mąsčiau apie 
praeitį. 


5. 


Prabudau, akimoju ištrūkdamas iš košmaro, kuris jau senokai 
manęs nebekamavo: aš tamsioje aklavietėje, kažin kas sėlina ma- 
nęs link, kažkokia pabaisa... jei pamatysiu ją, išprotėsiu. Šlykštus 
sapnas. Nesapnavau jo nuo tų dienų, kai buvau visai mažytis, o 
dabar aš jau didelis berniukas. Man devyneri. 

Iš pradžių nesumojau, kur esu. Nors buvau tikras; jog ne savo 
miegamajame. Kambarėlis kažkoks mažutis, o ir kvepia visai ki- 
taip. Man šalta, gulėti nepatogu, be to, baisiai norisi sysioti. 

Ir tuomet grubaus juoko protrūkis privertė mane atsisėsti. Tą 
akimirką suvokiau, jog guliu ne lovoje, o miegmaišyje. 

- Nes jinai suknista sena ragana, - per brezentinę sienelę pra- 
sisunkė Elo Latropo balsas. 

Aš medžioklėje. Medžioklėje kartu su savo tėvu ir jo drauge- 
liais. Nenorėjau eiti su jais. 

- Aha, bet kaipgi tau su ja pasistoja, Elai? Štai ką norėčiau 
žinoti. 

Skotis Norvisas, dar vienas tėvo bičiulis. Jis tempė žodžius, 

liežuvis pynėsi, ir aš vėl pradėjau virpėti iš baimės. Visi jie buvo 
girti. 

- Paprasčiausiai užgesinu šviesą ir įsivaizduoju, kad mano lo- 
voje guli Karlo Dekerio žmona, - atsakė Elas, ir po jo žodžių vėl 
nugriaudėjo juokas. Toks kvatojimas prieš minutėlę mane ir paža- 
dino. Viešpatie, kaip troškau padaryti sysiuką, nusimyžti, išlieti li- 
monadą, vadink, kaip nori. Tačiau nenorėjau lįsti iš palapinės, kol 
jie ten geria ir kalbasi. 

Nusigręžiau į brezentinę sienelę, ir tuomet paaiškėjo, kad aš 
juos matau. Vyrai sėdėjo tarp palapinės ir laužo, ir ant brezento 
judėjo jų šešėliai - ilgi, bauginantys. Tarsi būčiau atsidūręs šešėlių 
teatro vaidinime. Mano akyse šešėlis-butelis persikėlė iš vienos 
rankos-šešėlio į kitą. 

- Ar žinai, ką padaryčiau, jei užtikčiau tave su savo žmona? - 
paklausė Elo mano tėvas. 

- Ko gero, pasiteirautum, ar man nereikia padėjėjo, - atsiliepė 
Elas, ir visi vėl nusižvengė. Pailgintos galvos-šešėliai ėmė liuoksė- 
ti per brezentą aukštyn ir žemyn, dešinėn ir kairėn. Jos krūpčiojo 
it burtininkai, keldamos man siaubą. 

- Ne, rimtai, - neatlyžo tėvas. - Rimtai. Žinai, ką padaryčiau, 
jei užtikčiau tave su savo žmona? 

- Ką, Karlai? - paklausė Rendis Erlas. 

- Matai štai šitą? 

Ant brezento išryškėjo naujas šešėlis. Medžioklinio tėvo peilio 
šešėlis. Veikiai išvydau jį darbuojantis - tėvas iki pat rankenos 
smeigė peilį elniui į pilvą ir perskrodė jį, išversdamas ant pušų 
spygliukų bei samanų kilimo žalius garuojančius vidurius. Laužo 
metama šviesa ir palapinės sienelės nuožulnumas peilį pavertė ie- 

- Matai šį daiktelį? Jei nutverčiau kokį nors šunsnukį su savo 
žmona, apversčiau jį ant nugaros ir nurėžčiau kiaušius. 

- Ir jisai iki pat savo dienų galo myžtų sėdėdamas, ar ne, Kar- 
lai? - Tai Hubis Leveskju, palydovas. 

Prisitraukiau kelius prie krūtinės ir apglėbiau juos rankomis. 
Man niekada šitaip nesinorėjo į krūmus, nei prieš tai, nei vėliau. 

- Tu velnioniškai teisus, - atsiliepė Karlas Dekeris, mano tė- 
tušis. 

- O kaipgi moteris, Karlai? - paklausė Elas Latropas. Girtas 
kaip bato aulas. Tą mačiau iš jo šešėlio. Šešėlis siūbavo pirmyn ir 
atgal, tarsi Elas sėdėtų valtyje, o ne ant rąsto prie laužo. - Št-tai 
k-ką norėčiau žinoti? Kaip p-pasielgtumei su m-moterimi, kuri... 
kuri ką nors įsileidžia per atsargines d-duris? A? 

Ietimi virtęs medžioklinis peilis lėtai kilo ir leidosi. 

- Čerokiai paprastai nurėždavo joms nosis. Tarsi perkeldami 
skylę į veidą, kad visi gentyje žinotų, kuri kūno dalis užtraukė mo- 
teriškei gėdą. 

Mano rankos atsiplėšė nuo kelių, slystelėjo žemyn. Sugniau- 
žiau mašnelę ir tik spoksojau į lėtai kylantį ir besileidžiantį tėvo 
peilio šešėlį. Pilvą sutraukė mėšlungis. Jaučiau, jog prišlapinsiu 
miegmaišį - jei tučtuojau iš jo neišlįsiu. 

- Nurėždavo joms nosis? - perklausė Rendis. - Šauniai sugal- 
vota. Jei mes būtume išsaugoję šią tradiciją, pusė Pleiservilio mo- 
terų vaikščiotų su tokiomis žymėmis. 

- Bet ne mano žmona, - pastebėjo tėvas. Jo balse nebeliko 
girtumo gaidelių, ir juokas stačiai įstrigo Rendžiui gerklėje. 

- Žinoma, ne, Karlai. - Stojo nejauki pauzė. - Kas gi galėtų 
taip pamanyti? Verčiau išgerk. 

Tėvo šešėlis vėl prigludo prie šešėlio-butelio, perdavė jį atgal. 

- O aš nepjaustyčiau jai nosies, - tęsė diskusiją Elas Latro- 
pas. - Aš nuraučiau jai galvą. 

- Ir teisingai, - pritarė jam Hubis. - Už tai ir išgersiu. 

Daugiau nebeįstengiau tverti. Išlindau iš miegmaišio, ir nuogą 
mano kūną akimoju nutvilkė šaltas spalio vėjas - mat buvau kone 
plikas, vien su glaudėmis. Mano pimpalas norėjo susigniaužti ir 
pasislėpti pilve. Be to, man nedavė ramybės mintis (ko gero, ne- 
buvau galutinai išsibudinęs ir tą pokalbį suvokiau it besiartinančios 
pabaisos žingsnius tamsioje aklavietėje), jog, būdamas mažas, daž- 
nai įsiropšdavau į tėvų lovą - po to, kai tėvas apsivilkdavo unifor- 

mą ir išvažiuodavo į darbą, į Portlendą, - ir dar valandą, iki pusry- 
čių, miegodavau greta motinos. 

Tamsa, baimė, laužo liepsna, šešėliai, panašūs į šokančius bur- 
tininkus. Nenorėjau prabusti miške, už septyniasdešimties mylių 
nuo artimiausio miesto, tarp girtų vyriškių. Norėjau į lovą pas mo- 
tiną. 

Pravėriau palapinės angą, ir tėvas atsigręžė į mane. Vis te- 
begniauždamas medžioklinį peilį. Jisai žvelgė į mane, o aš - į jį. 
Niekada nepamiršiu rudų šerių ant jo veido, medžioklinės skrybė- 
lės, nusmauktos ant pakaušio, ir peilio rankoje. Pokalbis nutrūko. 
Galbūt jie spėliojo, ką aš nugirdau. Gal netgi gėdijosi to, ką spėjo 
prišnekėti. 

- Ko tau reikia? - paklausė tėvas, slėpdamas peilį makštyse. 

- Duok jam išgerti, Karlai, - pasiūlė Rendis, ir visi nusižven- 
gė. Elas kvatojo taip, jog net nuvirto nuo rąsto. Jis kaip reikiant 
prisisiurbė. 

- Noriu sysioti, - atsakiau. 

- Tuomet, dėl Dievo meilės, nestovėk it stulpas, - burbtelėjo 
tėvas. 

Nupėdinau į krūmus, pamėginau nusišlapinti. Ilgą laiką man 
nieko neišėjo. Tarsi šlapimo pūslė būtų kažkuo užkimšta. Tik ma- 
no mažytis pimpaliukas virpėjo nuo šalčio. Bet galiausiai iš jo išsi- 
veržė karšta, garuojanti srovė. Kai ji išseko, sugrįžau į palapinę ir 
įsiropščiau į miegmaišį. Į mane niekas nė nedirstelėjo. Jie kalbė- 
josi apie karą. Visi jie dalyvavo kare. 


Po trijų dienų, paskutinę mūsų žygio dieną, tėvas patiesė savo 
elnią. Buvau greta jo. Tėvas paguldė žvėrį kaip pridera, vienu šū- 
viu į širdį, ir elnias griuvo it pakirstas. 

Mes priėjome. Tėvas džiugiai šypsojosi. Išsitraukė peilį. Žino- 
jau, kas turi įvykti, žinojau ir tai, jog apsivemsiu, bet nieko negalė- 
jau padaryti. Tėvas palinko prie elnio, trūktelėjo vieną koją ir 
smeigė peilį į pilvą. Staigus judesys, ir elnio viduriai išvirto ant sa- 
manų bei spygliukų. Nusigręžiau ir atsisveikinau su pusryčiais. 

Paskui dirstelėjau į tėvą. Jisai žvelgė į mane. Nieko nepasa- 
kė, tačiau tame žvilgsnyje įskaičiau panieką bei nusivylimą. Šitaip 
nesyk nutiko ir anksčiau. Aš irgi nieko nepasakiau. O jei būčiau 
galėjęs, jis būtų išgirdęs: Viskas yra ne taip, kaip manai. 

Daugiau į medžioklę su tėvu nėjau. 


6. 


Elas Latropas vartė vadovėlių pavyzdžius - apsimetinėjo, jog 
yra pernelyg užimtas, kad galėtų kalbėti su manimi. Ant mis 
Marbl stalo sudūzgė vidinio ryšio aparatas, ir ji nusišypsojo man, 
švelniai ir paslaptingai, tarsi mudu sietų kokia nors svarbi paslaptis 
iš sekso srities. 

- Gali įeiti, Čarli. 

Atsistojau: 

- Linkiu sėkmingai parduoti šiuos vadovėlius, Elai. 

„Jis šyptelėjo - trumpai, nenuoširdžiai: 

- Tikiuosi, jog parduosiu, Čarli, labai tikiuosi. 

Žengiau tarp sieninio seifo bei aptriušusio mis Marbl stalo, 
taikydamas į duris su matinio stiklo paneliu bei užrašu: 

TOMAS. DENVERIS, DIREKTORIUS 

Atvėriau jas, įėjau. 

Misteris Denveris sukiojo “Medžioklės ragą', mokyklos vim- 
pelą su minėto daikto atvaizdu. Aukštas liesas vyriškis, kažkuo 
panašus į Džoną Keredainą*. Plikas, kaulėtas. Rankos su ilgais 
pirštais, didžiuliais krumpliais. Kaklaryšio mazgas nutemptas že- 
myn, viršutinė marškinių saga prasegta. Kaklo oda raukšlėta ir 
paraudusi, tarsi susierzinusi dėl dažno skutimo. 

- Sėskis, Čarli. 

Atsisėdau ir susidėjau ant kelių rankas. Ką jau sugebu, tą su- 
gebu. Išmokau iš tėvo. Per langą, už misterio Denverio nugaros, 
*Džonas Piteris Ričmondas (1906-1988) - įžymus antraplanis Holivudo aktorius, 
nusifilmavęs dešimtyse juostų, tarp jų ir įžymiosiose “Rūstybės kekėse" (1940). 
Teatro scenoje jam šlovę pelnė pagrindiniai vaidmenys Šekspyro pjesėse. 

mačiau pievelę, tačiau ji nesiekė paties pastato, nutrūko anksčiau: 
direktoriaus kabinetas įsikūrė pačiame viršutiniame aukšte. Žinia, 
blogai, bet man galėjo padėti ir menkas pavasarinės žolės lopinė- 
lis, kaip naktinė lempelė padeda mažyliams nesibijoti tamsos. 

Misteris Denveris padėjo “Medžioklės ragą" ant stalo ir atsi- 
lošė krėsle. 

- Vargu ar kas galėjo tikėtis, jog viskas šitaip pakryps, tiesa? 
- sumurmėjo jisai. 

Jei kas ir sugebėjo murmėti, tai misteris Denveris. Jei mūsuo- 
se vyktų murmeklių varžybos, visus savo pinigus statyčiau už mis- 
terį Denverį. Nusibraukiau nuo kaktos plaukus. 

Misterio Denverio stalą, apverstą kur kas baisiau, nei mis 
Marbl stalas, puošė jo šeimos fotografija. Visi sotūs, išpuoselėti. 
Žmona, manding, pilnoka, o vaikučiai it du žiedeliai, nėmaž nepa- 
našūs į Džoną Keredainą. Dvi mažos mergytės, abi šviesiaplau- 
kės. 

- Donas Greisas užbaigė ataskaitą. Turiu ją nuo ketvirtadie- 
nio. Įdėmiai susipažinau su kolegos išvadomis bei rekomendacijo- 
mis. Mes suvokiame problemos rimtumą, ir aš netgi leidau sau pa- 
sikonsultuoti su Džonu Karlsonu. 

- Kaip jis jaučiasi? - paklausiau. 

- Sveiksta. Manau, po mėnesio grįš į darbą. 

- Tai jau šis tas. 

- Kuria prasme? - Direktorius sparčiai sumirksėjo, nelyginant 
driežas. 

- Aš jo nenužudžiau. Tai jau šis tas. 

- Taip. - Misteris Denveris atidžiai pažvelgė į mane. - O no- 
rėjai nužudyti? 

- Ne. 

Jis palinko į priekį, prisitraukė krėslą prie stalo, palingavo gal- 
vą ir pradėjo: 

- Ruošdamasis panašiam pokalbiui, kaskart laužau galvą, ką 
turėčiau pasakyti, Čarli. Ir man pasidaro labai skaudu dėl tų žo- 

džių, kuriuos privalėsiu ištarti. Dirbu su vaikais nuo 1947 metų, bet 
vis vien šito nesuprantu. Tas, ką ketinu pasakyti, yra reikalinga ir 
būtina, tiek suvokiu, tačiau nėmaž nesidžiaugiu. Nes niekaip ne- 
įstengiu suprasti, kodėl taip atsitinka. 1959 metais pas mus mokėsi 
labai protingas berniukas, kuris sumušė savo bendraklasę beisbolo 
lazda. Žinia, mums teko išsiųsti Ji į pataisos įstaigą Pietiniame 
Portlende. Iš jo išgirdome tik viena: neva ta mergaitė nenorėjusi 
su juo susitikinėti. Taip sakydamas, jisai šypsojosi. 

Misteris Denveris palingavo galvą. 

- Bergždžias reikalas. 

- Ką? 

- Bergždžias reikalas - mėginti suprasti. Nesijaudinkite, mie- 
gokite ramiai. 

- Bet kodėl, Čarli? Kodėl tu taip pasielgei? Viešpatie, opera- 
cija truko kone keturias valandas... 

- Kodėl - tai jau misterio Greiso klausimas, - atsakiau. - Jis - 
mokyklos psichoanalitikas. O jūs šį klausimą pateikiate dėl vienin- 
telės priežasties: nuo jo labai lengva permesti tiltelį iki jūsų pa- 
mokslo. O pamokslų aš jau sotus. Man į juos nusispjaut. Po muš- 
tynių nebėr ko kumščiais mosuot. Jisai galėjo išgyventi arba nu- 
mirti. Išgyveno. Aš džiaugiuosi. Jūs darote tą, ką daryti privalote. 
Laikydamasis sprendimo, kurį priėmėte drauge su misteriu Grei- 
su. Bet, dėl Dievo meilės, nemėginkite manęs suprasti. 

- Čarli, suprasti - mano darbo dalis. 

- Bet aš neprivalau padėti jums dirbti savo darbą, - atsakiau. 
- Nors - tebūnie - pasakysiu jums vieną dalyką, kuris gali padėti 
pasiekti savitarpio supratimą, gerai? 

- Gerai. 

Aš sugniaužiau pirštus į kumščius. Jie virpėjo. 

- Man bloga nuo jūsų, nuo misterio Greiso, ir nuo tokių, kaip 
jūs. Anksčiau kėlėte man baimę ir vis dar galite ją sukelti, tačiau 
man nusibodo, tad nusprendžiau, jog kęsti nebeprivalau. Toks jau 
aš žmogus, negaliu šito pakęsti, ir tiek. Ir jūsų nuomonė man nė- 
maž nesvarbi. Jums nepakanka nei žinių, nei patirties, kad galėtu- 

mėt su manimi bendrauti. Aš jus perspėju. Jūs nepasirengęs dar- 
bui su tokiais, kaip aš. 

Paskutiniuosius žodžius kone išrėkiau. 

Misteris Denveris atsiduso: 

- Tu gali taip manyti, Čarli. Bet valstijos įstatymai tvirtina ką 
kita. Perskaitęs misterio Greiso ataskaitą, esu priverstas jam pri- 
tarti. Tu nesupranti savęs ir nesuvoki, ką iškrėtei misterio Karlso- 
no klasėje. Tau negerai su galva, Čarli. 

Tau negerai su galva, Čarli. 

Čerokiai paprastai nurėždavo joms nosis. Tarsi perkeldami 
skylę į veidą, kad visi gentyje žinotų, kuri kūno dalis užtraukė 
moteriškei gėdą. 

Žodžiai žaliu aidu atliepė mano galvoje, tarsi kildami iš didžiulės 
gelmės. Žodžiai-rykliai,šmirinėjantys tamsoje, į kuriąneprasismelkė 
saulės spinduliai, žodžiai-nasrai, atsiskubinę manęs suryti. Žodžiai su 
dantimis ir akimis. 

Štai tuomet pradėjau niršti. Buvau tuo tikras, nes šitaip man 
nutiko ir tada, kai aptalžiau misterį Karlsoną. Rankos nustojo virpėti. 
Skrandžio nebegniaužė mėšlungis, atvirkščiai, pilvas nusiramino. Aš 
tarsi atsiribojau ne tik nuo misterio Denverio irjo paraudusio, dažno 
skutimo suerzinto kaklo, bet ir nuo savęs. Galėjau sklandyti ore. 

Misteris Denveris kažin ką postringavo apie psichiatrinę pa- 
galbą, bet aš jį pertraukiau: 

- Viešpatie gailestingas, taigi jūs galite prasmegti stačiai į 
pragarą. 

Jisai nutilo, padėjo popierių, į kurį stebeilijo, kad nereiktų žiū- 
rėti į mane. Be abejo, ištrauktą iš mano dosjė. Šventojo dosjė. 
Didžiojo amerikietiškojo dosjė. 

- Ką? 

- Į pragarą. Neteiskite ir nebūsit teisiami. Ar jūsų šeimoje yra 
pamišėlių, misteri Denveri? 

- Esu pasirengęs su tavimi apie tai pasikalbėti, Čarli, - sausai 
atsiliepė jis. - Bet nenoriu dalyvauti... 

- „„seksualinėse orgijose, - užbaigiau aš. - Tiktai jūs ir aš, 
sutinkate? Pradžiai pamaloninkim savo daikčiukus. Kuris baigs 

pirmas, taps Patmano draugystės premijos laureatu. Traukite savo 
instrumentą, partneri. Ir kvieskite čionai misterį Greisą, šitaip bus 
netgi geriau. Pasismaginsim ratuku. 

- K-k... 

- Nesupratote? Juk jums reikia retsykiais išsitraukt savo galą, 
tiesa? Jis visiems pasistoja, tad kiekvienam prireikia partnerio ir 
vienokių bei kitokių pastangų, kad mielasis sugrįžtų į pradinę pa- 
dėtį. Jūs jau pasiskyrėte save teisėju, pasisavinote teisę spręsti, 
kas man gerai, o kas blogai. Šėtonai. Apsėstieji. Kotėl aš smokiau 
tai madai merkaitei ta beitbolo lasta, Viešpašiau, Viešpašiau? 
Šaitonas, šaitonas mane prifertė, aš taip kailiuosi. Kodėl neno- 
rite šito pripažinti? Jūs gi patirsite pasitenkinimą, tampydamas ma- 
ne už jautriausių vietų. Šitokios laimės nepatyrėte nuo 1959 metų. 

Direktorius piktai dėbsojo į mane. Užspeičiau jį į kampą, žino- 
jau tą, didžiavausi tuo. Viena vertus, jam norėjosi viską paversti 
pokštu, pritarti man, nes, kad ir kaip ten būtų, tik šitaip galima 
šnekėtis su psichikos ligoniu. Kita vertus, jisai visą savo gyvenimą 
mokė vaikus, pats man taip sakė, ir negalėjo pažeisti Pirmojo pe- 
dagogų įsakymo: “Nieku gyvu neleisk jiems pasijusti pranašes- 
niais, perimk iniciatyvą ir tučtuojau nusodink“. 

- Čarli... 

- Nesistenkite. Juk aš mėginu jums įteigti: nevalia manimi tik 
naudotis! Man nusibodo. Vardan Viešpaties, misteri Denveri, pa- 
rodykite, kad esat vyras. O jei negalite būti vyru, bent jau trūktel- 
kit kelnes ir parodykit, kad esate direktorius. 

- Užsičiaupk, - sumurmėjo misteris Denveris. Jo veidas išrau- 
do. - Jums velnioniškai pasisekė, jaunuoli, kad gyvenate progresy- 
vioje valstijoje ir mokotės progresyvioje mokykloje. Antraip kal- 
bėtumėt visai kitoje vietoje. Kokioje nors paauglių kolonijoje, ku- 
rioje kalėtumėt už pasikėsinimą nužudyti. Vis labiau įsitikinu, kad 
ten jums ir vieta. Jūs... 

- Dėkoju. 

Jis įsispitrijo į mane, šaltas mėlynų direktoriaus akių žvilgsnis 
susitiko su manuoju. 


19 


- Už tai, kad galiausiai ėmėte vertinti mane kaip žmogišką bū- 
tybę, net jei dėl to turėjau jus įsiutinti. Tai jau tikras progresas, 
kurgi ne. - Užsimečiau koją ant kojos, vaizduodamas visiškai abe- 
jingą. - Norite pasikalbėti apie savo radinius apatinėse kelnėse 
tais laikais, kai jus Didžiajame Universitete mokino, kaip mokinti 
vaikus? 

- Tavo net mintys purvinos, ne tik žodžiai, - išpoškino jis. 

- Eik tu šikt... - Aš nusijuokiau. 

Jo veido raudonis patamsėjo. Misteris Denveris atsistojo. Pa- 
linko virš stalo, lėtai, labai lėtai, tarsi jo sąnariams stigtų tepalo, 
ranka sugniaužė mano petį. 

- Tu privalai su manimi elgtis pagarbiai. - Direktoriaus šalta- 
kraujiškumas išgaravo kaip nebuvęs, jis net pamiršo savo firminį 
murmėjimą. - Suknistas panke, tu privalai su manimi elgtis pagar- 
biai. 

- Galiu parodyti jums savo subinę, o jūs galėsite ją pabučiuoti, 
- atsakiau. - Nagi, papasakokit apie savo radinius apatinėse. Jums 
išsyk palengvės. Švystelkit mums savo apatines! Švystelkit šen 
apatines! 

Jis paleido mane, patraukė ranką, ir toji pakibo ore, tarsi ją 
būtų grybštelėjęs pasiutęs šuo. 

- Lauk iš čia, - sušvokštė misteris Denveris. - Surink vadovė- 
lius, atiduok juos ir nešdinkis. Nuo pirmadienio tu išbraukiamas iš 
mokyklos sąrašų ir perkeliamas į Grinmentlo Akademiją. Su tavo 
tėvais pasikalbėsiu telefonu. O dabar nešdinkis. Nebenoriu tavęs 
matyti. 

Atsistojau, atsisegiau dvi apatines marškinių sagas, išpešiau 
skverną, atsisegiau kelnių užtrauktuką. Direktoriui nespėjus krus- 
telti, atlapojau duris ir nupėdinau į priimamąjį. Mis Marbl ir Elas 
Latropas apie kažin ką kuždėjosi prie sekretorės stalo. Jiedu at- 
sigręžė į atsiveriančių durų garsą, ir abiejų akys išsiplėtė. Be abe- 
jo, kol kalbėjausi su direktoriumi, jie žaidė įžymųjį amerikietiškųjų 
svetainių žaidimą: “Iš tiesų mes jų negirdime, tiesa?" 

- Jums derėtų pas jį užsukti. - Aš sunkiai šnopavau. - Mudu 

sėdėjome, kalbėjomės apie tai, ką galima rasti apatinėse kelnėse, 
o paskui jisai kad šoks per stalą! Bandė mane išprievartauti. 

Vis dėlto priverčiau direktorių netekti savitvardos, o tai jau 
tikras žygdarbis - ypač įvertinus faktą, jog misteris Denveris dvi- 
dešimt metų mokė vaikus, ir beliko tik dešimt, kad jo vardą am- 
žiams įtrauktų į mokyklos, o gal ir į valstijos, analus. Direktorius 
liuoktelėjo man įkandin, bet aš vikriai išsisukau, ir jisai apmirė ant 
slenksčio, o raudoname veide sustingo pagieža, kvailybė ir kaltė. 

- Lai kas nors juo pasirūpina, - tęsiau. - Kai tik nuleis, jam iš- 
syk palengvės. - Pažvelgiau į misterį Denverį, pamerkiau jam akį 
ir pakuždomis pridūriau: - Švystelkit mums savo apatines, gerai? 

Nusigręžiau ir lėtai patraukiau link durų - sagstydamas sagas, 
grūsdamas į kelnes marškinius, užsisegdamas užtrauktuką. Suteik- 
damas jam laiko išsakyti savo požiūrį, bet direktorius neišleido nė 
garso. 

Štai kada aš apsidžiaugiau, labai apsidžiaugiau, nes supratau, 
kad jisai paprasčiausiai neįstengia išsunkti nė žodžio. Skelbti vi- 
dinio ryšio kanalais priešpiečių pertrauką - tą jisai sugebėjo pui- 
kiai, bet dabar neteko amo. Stojau prieš jį toks, kokiu ir atrodžiau 
misterio Greiso ataskaitoje, ir misteris Denveris nesurado adekva- 
taus atsakymo. Jis pademonstravo visišką bejėgiškumą. Gal tikė- 
josi, kad mudu meiliai nusišypsosime kits kitam, tvirtai paspausime 
rankas ir tokiu būdu užbaigsime mano septynis su puse semestro, 
praleisto Pleiservilio vidurinėje mokykloje. Nepaisant nutikimo su 
misteriu Karlsonu ir viso kito, direktorius iš manęs nesitikėjo jokio 
iracionalumo. Kalbėti ir mąstyti apie tokius dalykus dera tik san- 
dėliuke, kur saugomi pornografiniai žurnalai, kurių neparodysi 
žmonai. Štai jis ir liko stovėti bežadis, nerasdamas reikiamų žo- 
džių. Joks disciplinos “Bendravimas su psichiškai nesveikais vai- 
kais" dėstytojas jam nesakė, jog kada nors teks susitikti su moki- 
niu, kuris minėtąjį bendravimą perkels į asmeninį lygį. 

Ir labai netrukus jisai pradės kraustytis iš proto. Taps pavo- 
jingas. Kas galėtų tą žinot geriau už mane? Juk aš supratau, jog 

teks gintis. Ruošiausi gynybai, ruošiausi nuo tos akimirkos, kai 
nusprendžiau, jog žmonės gali (įsidėmėkite, tiktai ga/i) sekioti ma- 
ne bei tikrinti, kas ir kaip. 

Aš suteikiau jam šansą. Visus šansus. 

Žingsniuodamas link laiptų, tolydžio laukiau, kad misteris Den- 
veris puls įkandin, stvers mane. Sielos išganymu nebetikiu. Galbūt 
jauperžengiau ribą, o gal iš anksto negalėjau pasikliauti dangaus 
malone. Norėjau nedaug - tik pripažinimo... o gal vyliausi, jog kas 
nors nubrėš man po kojų geltoną maro ratą. 

Jis nepuolė įkandin. 

O jei nepuolė, vadinas, galėjau tęsti, ką pradėjęs. 


7. 


Laiptais leidausi pasišvilpaudamas. Puikiai nusiteikęs. Retsy- 
kiais taip nutinka. Kai viskas ima ristis velniop, protas nusprendžia 
išmesti visas bėdas į šiukšliadėžę ir iškeliauti pailsėti į Floridą. O 
tuomet grįžteli per petį pasižiūrėti į tik ką sudegintą tiltą ir regi 
pragaro liepsnos atšvaitus. 

Antrojo aukšto aikštelėje prasilenkiau su nepažįstama mergai- 
te, spuoguota, negražia, su didžiuliais raginiais akiniais. Ji nešėsi 
mašinraščio vadovėlį. Impulsyviai atsigręžiau. Taip, taip, iš nuga- 
ros ji panaši į Mis Ameriką. Ak, viskas tiesiog puiku. Išties. 


8. 


Pirmo aukšto koridorius buvo tuštutėlis. Nė gyvos dvasios, 
niekas neatėjo, niekas neišėjo. Ore tvyrojo tik bičių dūzgesys, vie- 
nijantis visas mokyklas, tiek naujas, su stiklinėmis sienomis, tiek ir 
senas, dvokiančias parketo vašku. Spintelės rikiavosi nebyliomis 
gretomis, su retais tarpeliais geriamo vandens fontanėliais ar kla- 
sių durims. 

Algebros pamoka vyko 16-ame kambaryje, o mano spintelė 

buvo kitame koridoriaus gale. Priėjau prie jos, nužvelgiau nuo 
apačios iki viršaus. 

Mano spintelė, su aiškiu užrašu ČARLZAS DEKERIS, ve- 
džiotu mano ranka ant lipnaus popieriaus juostelės. Tas juosteles 
mums išduodavo kiekvieną rugsėjį, kai po atostogų pirmąsyk per-' 
žengdavome mokyklos slenkstį. Uoliai jas užpildydavome ir prili- 
pindavome prie durelių dar iki prasidedant pirmajai naujųjų moks- 
lo metų pamokai. Tas ritualas buvo šventas it pirmoji komunija. 
Pirmąją antrųjų metų Pleiservilio vidurinėje mokykloje dieną Džo 
Makenedis atžingsniavo pas mane per mokiniais knibždantį kori- 
dorių, užsilipinęs tą juostelę ant kaktos. Šimtai naujokų, visi su gel- 
tonomis vardinėmis kortelėmis, prisegtomis prie marškinių ar pa- 
laidinių, pašiurpę spoksojo į tokią šventvagystę. O aš kone spro- 
gau iš juoko. Žinia, Džo už tai nubaudė, bet aš iki valiai prisikva- 
tojau. Ko gero, toji Makenedžio išmonė sutaikė mane su mokykla 
ištisiems metams. 

Štai jinai, mano spintelė, tarp ROZANOS DEBINS ir KAR- 
LOS DENČ, kuri kas rytą kvepėdavo rožių vandeniu. Nuo to kva- 
po pastarojo semestro metu mano pusryčiai dažnokai pareikšdavo 
norą pasišalinti iš skrandžio. 

Bet dabar visa tai jau praeity. 

Pilka penkių pėdų aukščio spintelė su spynele. Spyneles 
mums išduodavo pirmąją naujų mokslo metų dieną, kartu su lipnia 
juostele. Spynelę vadinau Titu. Atrakink mane, užrakink mane. 
Aš - Titas. Naudingoji Spynelė. 

- Titai, seni, - sukuždėjau aš. - Titai, senas užraktėli. 

Siektelėjau jo, ir man pasirodė, jog galūnė pailgėjo šimtu my- 
lių, tarsi riešas būtų pritvirtintas prie guminės rankos, galinčios be 
skausmo tįsti ir tįsti. Juodas numeruotas Tito paviršius stebeilijo į 
mane, nesmerkdamas, bet ir nepritardamas mano veiksmams. 
Akimirkai užsimerkiau. Kūnu nusruveno šiurpulys, tarsi mane bū- 
tų krestelėjusios kažkieno nematomos rankos. 

Kai atsimerkiau, kairiosios rankos pirštai tvirtai laikė Titą. 
Minutės silpnumas įveiktas. 

Mokyklos spynų kombinacija labai paprasta. Šeši, trys, du 
nuliai. Titas pasižymi atsparumu, o ne intelektu. Spynelė atsivėrė. 
Sugniaužiau ją delne, neištraukdamas iš kilpų. 

Iš gretimos klasės ataidėjo misterio Džonsono balsas: 

-... ir samdiniai eseniečiai ne itin veržėsi į mūšį, ypač šalyje, 
kurioje galėjo nevaržomai grobti, tokiu būdu pelnydami kur kas 
daugiau, nei sutarta alga... 

- Samdinys, - sukuždėjau Titui. Atsargiai ištraukiau užraktą, 
nunešiau iki artimiausios urnos, išmečiau. Dabar jis žvelgė į mane 
iš apačios į viršų, įsitaisęs tarp sąsiuvinių lapų su patikrintomis 
namų darbų užduotimis ir sumuštinių pakuočių. 

-... bet atminkite, jog kontinentinė armija eseniečius laikė 
baisiomis vokiečių mašinomis-žudikėmis... 

Pasilenkiau, išsitraukiau spynelę, įsidėjau į krūtinės kišenaitę. 

- Įsidėmėk, Titai, tu - sena mašina-žudikė, - pamokomai tariau 
ir grįžau prie savo spintelės. 

Atvėriau dureles. Apačioje, susukta į prakaitu trenkiantį 
gniutulą, gulėjo mano sportinė apranga, tušti pusryčių paketai, šo- 
koladinių batonėlių popierėliai, nuo laiko patamsėjusi obuolio nuo- 
grauža, pora juodų sportbačių. Ant kabliuko kybojo raudona nailo- 
ninė striukė, ant lentynos po ja gulėjo visi vadovėliai, išskyrus al- 
gebrą. “Pilietinė teisė", “Amerikos valstybingumas“, “Prancūzų 
pasakos" ir “Žmogaus organizmas“, tasai kelionių vadovas po 
žmogiškąjį kūną, šiuolaikinė knyga su vaikinu bei mergina ant rau- 
dono viršelio ir mokyklos komiteto sprendimu užklijuotu skyriumi 
“Venerinės ligos". Nusprendžiau pradėti būtent nuo šio organiz- 
mo, kurį mokyklai pardavė ne kas kitas, kaip senasis Elas Latro- 
pas. Šiaip ar taip, vyliausi, jog būtent jis. Nukėliau vadovėlį nuo 
lentynos, atverčiau maždaug tarp “Pagrindinių mitybos elementų" 
bei “Elgsenos vandenyje taisyklių" ir perplėšiau į dvi dalis. Be jo- 
kių pastangų. Visi jie plyšo lengvai, išskyrus “Pilietinę teisę", ku- 
rią maždaug 1946 metais parašė Silveris Bardetas. Skiautes švys- 
telėjau ant apatinės lentynos. Viršuje liko tik logaritminė liniuotė, 

kurią perlaužiau pusiau, Rakelės Velš* fotografija, prilipinta prie 
galinės sienelės (jos nusprendžiau neliesti), ir už vadovėlių paslėp- 
ta dėželė su šoviniais. 

Paėmiau dėželę, pažvelgiau įją. Pradžioje čia gulėjo ilgi šau- 
tuvo patronai, skirti dvidešimt antrojo kalibro “vinčesteriui"', bet 
dabar jų vietą užėmė kiti, ištraukti iš stalčiaus tėvo kabinete. Ka- 
bineto sieną puošė elnio galva. Kai ėmiau revolverį ir patronus, ji 
žvelgė į mane stiklinėmis akimis, bet manęs tas nėmaž nejaudino. 
Galva priklausė ne tam elniui, kurį jis partiesė andai, kai į me- 
džioklę pasiėmė ir mane, devynmetį berniūkštį. Revolveris gulėjo 
kitame stalčiuje, už vokų krūvelės. Abejoju, kad tėvas atminė, kur 
guli revolveris. Tiesą sakant, jis ten jau ir nebegulėjo. Dabar gin- 
klas svėrė mano švarko kišenę. Išsitraukiau jį ir užsikišau už dir- 
žo. Nesijaučiau esąs esenietis. Veikiau Laukinis Bilas Hikokas**. 

Šovinius įsimečiau į kelnių kišenę, išsitraukiau žiebtuvėlį. Pa- 
prastą dujinį žiebtuvėlį su perregimu korpusu. Aš nerūkau, bet 
liepsnos liežuvėlis mane keri. Suktelėjau ratuką, tvykstelėjo ugne- 
lė, aš pritūpiau ir kyštelėjau ją prie šiukšlių krūvos, suverstos ant 
apatinės spintelės lentynėlės. 

Pirmiausiai užsidegė sportinės kelnės, paskui pusryčių pake- 
tai, perplėštos knygos. Parūko dūmai. 

Atsistojau ir užtrenkiau dureles. Dabar dūmai virto per mažas 
ventiliacijos angas virš juostelės su mano vardu bei pavarde. 
Girdėjau, kaip už durelių spraga ugnis. Ventiliacijos angos nušvito 
oranžine spalva. Pilki dažai ėmė eižėti ir luptis. 

Iš misterio Džonsono klasės išėjo berniukas su žaliu leidimu: 
pasiprašė į tualetą. Pažvelgė į dūmų čiurkšleles, kylančias iš ven- 
tiliacijos angų, tada dėbtelėjo į mane ir nusiskubino į paskyrimo 
punktą. Nemanau, kad jis pamatė revolverį. Jei būtų pamatęs, bū- 
tų dingęs, it vėjo nupūstas. 

*Rakelė Velš (gimusi 1940 metais) - kino aktorė, septintojo dešimtmečio sekso 
simbolis. 


**Džeimsas Batleris Hikokas (1837-1876) - legendinis Vakarinių teritorijų įsavi- 
nimo periodo didvyris, pelnęs Laukinio Bilo pravardę. 

Gi aš pasukau į 16-ąjį kambarį. Sugniaužiau durų rankeną, 
grįžtelėjau per petį. Iš ventiliacijos angų plūdo dūmai, prie spinte- 
lės atsirado juoda suodžių dėmė. Lipni juostelė parudavo. Raidės 
susiliejo su fonu. 

Nemanau, kad tą akimirką mano smegenyse klaidžiojo kokios 
nors mintys. Tik treškėjo statiniai trukdžiai, tarsi imtuve, kai pa- 
meti vieną stotį ir ieškai kitos. Mano smegenys tarsi pakeitė šei- 
mininką. Dabar jas valdė trumpulis su Napoleono trikampe. Trau- 
kė iš rankovės tūzus ir tėškė ant stalo. 

Atsigręžiau į klasės duris, atvėriau jas. Aš tikėjausi, bet neži- 
nojau, ko. 


9, 


- Kaip suprantate, didėjant kintamųjų skaičiui, pastovieji dy- 
džiai niekada nekinta. Pavyzdžiui... 

Misis Andervud staigiai atsisuko, pasitaisė akinius: 

- Jums leido sugrįžti į pamoką, misteri Dekeri? 

- Taip, - atsakiau ir išsitraukiau iš už diržo revolverį. Net ne- 
žinojau, ar jis užtaisytas, kol nugriaudėjo šūvis. Kulka pataikė jai 
į galvą. Esu tikras, misis Andervud taip ir nesuprato, kas nutiko. Ji 
griuvo ant stalo, o nuo jo nušliaužė ant grindų, su veide sustingusia 
klausiama išraiška. 


10. 


Normali psichika. 

Galima nugyventi iki paskutinės dienos, tolydžio sau tvirtinant: 
gyvenimas logiškas, gyvenimas kasdieniškas, gyvenimas norma- 
lus. Visų pirma normalus. Manau, taip ir yra. Turėjau laiko apie 
tai pagalvoti. Daug laiko. Ir nuolatos grįžtu prie paskutiniojo misis 
Andervud teiginio: Kaip suprantate, didėjant kintamųjų skai- 
čiui, pastovieji dydžiai niekada nekinta. 

Išties tuo tikiu. 

Aš mąstau - vadinas, egzistuoju. Ant mano veido želia plau- 

kai - aš skutuosi. Mano žmona ir vaikai sunkiai susižalojo automo- 
bilio katastrofoje - aš meldžiuosi. Tai logiška, tai normalu. Mes gy- 
vename geriausiame iš galimų pasaulių, todėl duokit man į kairiąją 
ranką “Kento" cigaretę, į dešiniąją - “Budveizerio" butelį, paleis- 
kite “Starskį ir Hačą"* ir įsiklausykite į giliamintišką frazę apie 
tai, jog Visata tolydžio sukasi savo dangiškame guolyje. Logika ir 
normali psichika. Nelyginant kokakola, tai realybė. 

Bet “Vorner brazers", Džonas D. Makdonaldas ir į juos pana- 
šūs taip pat puikiai žino, jog kiekvienam linksmuoliui Džekilui ten- 
ka savas misteris Haidas, niauri fizionomija kitapus veidrodžio. Ir 
smegenys, besislepiančios už to veido, niekada negirdėjo apie 
skustuvus, maldas ar Visatos logiką. Jūs pasukat veidrodį šonu ir 
regite iškreiptą savojo veido atvaizdą, pusiau pamišusį, pusiau nor- 
malų. Ribą tarp dienos ir nakties astronomai pavadino terminato- 
riumi. 

Kita pusė byloja, kad Visatos logika - tai mažas berniukas su 
kaubojišku karnavaliniu kostiumu, tausotu specialiai Helouvynui**, 
mažas nekaltas berniukas, kurio viduriai ir smegenys ištrėkšti In- 
tersteite-95*** per visą mylią. Tokia logika pasižymi napalmas, 
paranoja, bombos lagaminuose, kuriuos ant kupros tempia laimingi 
arabai, nežinia iš kur ėmęsi vėžiniai augliai. Toji logika ryja pati 
save. Ji byloja, kad gyvenimas skrieja ir sukasi nelyginant moneta, 
kurią kažkas pametėjo į orą, norėdamas sužinoti, kam šiandien 
teks mokėti už priešpiečius. 

Niekas nežiūri į tą pusę, jei nėra primygtinai verčiamas, ir aš 
juos suprantu. Tačiau tenka, jei balsuoji kelyje, sėdi į mašinėlę, o 
girtas vairuotojas, įsibėgėjęs iki šimto dešimties mylių per valandą, 
ima aiškinti, kad jį išveja žmona. Tenka, kai sužinai apie kokį nors 

*»Starskis ir Hačas" (“Starsky and Hutch") - detektyvinis filmas (1974m., re- 
žisierius - Baris Siras). 
**Helouvynas - nelabų galių šventė, švenčiama naktį iš spalio 31 į lapkričio 1; 
Visų Šventųjų dienos išvakarės. Ši šventė labai populiari tarp vaikų. 
***Intersteitai - taip vadinamos stambiausios automagistralės, esančios federali- 


nės valdžios žinioje. Žymimos numeriais nuo 1 iki 99. Intersteitas-95 - labiausiai 
apkrautas JAV kelias, vedantis nuo Kanados sienos Meino valstijoje iki Floridos. 

vaikiną, kuris nusprendžia pasivažinėti po Indianą, šaudydamas į 
dviračiais riedančius vaikus. Tenka, jei sesuo tau sako: “Aš minu- 
tėlei nubėgsiu į parduotuvę“, - o paskui ją nužudo apiplėšimo me- 
tu. Tenka, jei girdi tėvo grasinimus peiliu perskrosti motinai nosį. 

Tai ruletė, tačiau laimi tas, kuris pareiškia, jog viskas suklas- 
tota. Nesvarbu, kuriuos numerius pasirinksite, mažas baltas rutu- 
liukas liuoksės taip, kaip manys esant reikalinga. Ir neveblenkite, 
neva tai beprotybė. Viskas daugiau nei logiška ir normalu. 

Osvarbiausia- ta antroji veidrodžio pusė anaiptol ne išorėje. Ji 
tavyje, nuo pat gimimo, ir ji auga tamsoje nelyginant grybai. Vadin- 
kite ją Bjaurybe iš Rūsio. Vadinkite termobranduoliniais priešpie- 
čiais. Pamišėliškomis gaidelėmis. Aš ją suvokiu it savo asmeninį 
dinozaurą, didžiulį, glitų, kvailą, besikepurnėjantį dvokiančioje mano 
pasąmonės pelkėje, niekaip nerandantį ganėtinai didelio kupsto, ant 
kurio jam pakaktų vietos. 

Betgi tai aš, o pasakoti jums pradėjau apie juos, protingus, 
koledžą sapnuojančius mokinukus, kurie, vaizdžiai tariant, užeina 
į parduotuvę pieno, o pakliūva į ginkluotą apiplėšimą. Apie save 
aš nieko nekuriu, viskas užprotokoluota, atspausdinta pirmuosiuo- 
se puslapiuose. Tūkstančiai laikraščius pardavinėjančių berniūkš- 
čių ištrimitavo apie mane ant tūkstančių kampų. Man skyrė pen- 
kiasdešimt sekundžių Brinklyje* ir pusantros skilties dienraštyje 
“Times". Ir štai aš stoviu prieš jus (vaizdžiai tariant) bei tvirtinu, 
jog esu absoliučiai normalus. Taip, viršuje vienas ruletės ratelis 
įlenktas, bet visi kiti nepriekaištingi, galite manimi patikėti. 

Taigi, jie. Jūs juos suprantate? Mes turime tai apsvarstyti, 
tiesa? 

- Jums leido sugrįžti į pamoką, misteri Dekeri? 

- Taip, - atsakiau ir išsitraukiau iš už diržo revolverį. Net 
nežinojau, ar jis užtaisytas, kol nugriaudėjo šūvis. Kulka pataikė jai 
į galvą. Esu tikras, misis Andervud taip ir nesuprato, kas nutiko. Ji 
griuvo ant stalo, o nuo jo nušliaužė ant grindų, su veide sustingusia 
klausiama išraiška. 

*Deividas Brinklis (gimęs 1920 metais) - televizijos žurnalistas, vienas iš pirmųjų 
informacinių programų superžvaigždžių. 

Normalus tiktai aš: aš - krupjė, aš - tasai, kuris meta rutuliu- 
ką ant ruletės, prieš rato sukimosi kryptį. Vaikinas, kuris stato pi- 
nigus už lyginį/nelyginį, mergina, kuri stato pinigus už raudoną/juo- 
dą... ką pasakysite apie juos? 

Nėra aiškaus laiko termino, nusakančio ribą tarp gyvenimo ir 
mirties. Kuo užfiksuoti šio perėjimo ribas? Kulkos ištrūkimu iš 
vamzdžio angos ir prisilietimu prie kūno? Prisilietimu prie kūno ir 
prie tamsos? Apie pavadinimus nėra ko ir kalbėti. Viskas matuo- 
jama tomis pačiomis akimirkomis, ir niekas dar nesugalvojo nieko 
naujo. 

Aš ją nušoviau. Ji parkrito. Klasėje įsiviešpatavo mirtina tyla, 
neįtikėtinai ilga tyla, mes visi atšlijome atgal stebėdami, kaip bal- 
tas rutuliukas piešia ratus, rieda, liuoksi, sustingsta, pajuda vėl, nuo 
raudono į juodą, nuo lyginio į nelyginį. 

Manau, ruletė vis dėlto sustojo. Išties manau. Bet retsykiais, 
tamsoje, man dingojasi, kad viskas yra ne taip, kad ratas vis suka- 
si ir sukasi, o visa kita man paprasčiausiai pasivaideno. 

Ką turi jausti savižudis, puolantis nuo skardžio? Esu tikras, jis 
patiria tą patį. Jam dingojasi, neva sustingo skrydyje ir dabar 
skraidys amžinai. Galbūt todėl jie ir šaukia iki pat apačios. 


11. 


Jei tą akimirką kas nors būtų išrėkęs kokią nors melodrama- 
tišką frazę, pavyzdžiui: Viešpatie, jisai tuoj iššaudys mus visus! 
- ko gero, tuo ir būtume viską užbaigę. Jie būtų it avinai puolę du- 
rų link, o kas nors iš pačių agresyviausių, tarkime, Dikas Kinas, 
būtų tvojęs man algebros vadovėliu per galvą, tuo pačiu pelnyda- 
mas miesto raktus ir “Metų piliečio" titulą su atitinkamu apdova- 
nojimu. 

Tačiau niekas nepratarė nė žodžio. Visi jie sėdėjo it suakme- 
nėję, neatplėšdami nuo manęs akių, tarsi artimiausiam penktadie- 
niui būčiau pažadėjęs jiems leidimą į Pleiservilio autokiną. 

Užtrenkiau klasės duris, pasukau link didelio mokytojos stalo, 

atsisėdau. Kojos manęs nebelaikė. Jei nebūčiau atsisėdęs, būčiau 
išsitiesęs ant grindų. Man teko pastumti misis Andervud kojas, 
kad į tarpą tarp spintelių galėčiau įsprausti savas. Revolverį pasi- 
dėjau ant stalo, užverčiau matematikės algebros vadovėlį, pagul- 
džiau jį ant krūvos kitų, tvarkingai sudėtų kampe. 

Štai tuomet Irma Beits veriamai sukliko, tarsi jaunas kalaku- 
tas, kuriam Padėkos Dienos išvakarėse nusuka galvą. Pernelyg 
vėlai. Sėdintys klasėje pasinaudojo pauze ir pagalvojo apie gyve- 
nimą bei mirtį. Niekas jai nepritarė, ir mergina susigėdusi nutilo: 
nedera klykti pamokos metu, kad ir kokia svari atrodytų priežas- 
tis. Kažkas atsikosėjo. Kažkas krenkštelėjo. O tuomet Džonas 
Deino, Paršas, išslydo iš už stalo ir, praradęs sąmonę, išsitiesė 
tarpueilyje. 

Likusieji spoksojo į mane. 

- Jis pernelyg susijaudino, - paaiškinau aš. 

Koridoriuje pasigirdo žingsniai. Kažkas kažko klausė, ar kas 
nesprogo chemijos laboratorijoje. Kažkas atsakė, jog nežino, ir 
tuomet sukaukė priešgaisrinė sirena. Pusė sėdinčių klasėje auto- 
matiškai pašoko. 

- Viskas gerai, - nuraminau juos. - Nieko baisaus, dega viso 
labo mano spintelė. Aš pats ją padegiau. Sėskitės. 

Tie, kurie atsistojo, paklusniai atsisėdo. Pažvelgiau į Sandrą 
Kros. Mergina sėdėjo trečioje eilėje, prie ketvirtojo stalo, ir jos 
veide nemačiau jokios baimės. Sandra atrodė lygiai taip, kaip ir 
visada. Seksuali Gera Mergaitė. 

Mokiniai pabiro ant pievelės. Mačiau, kaip jie lipa per langus. 
Voveraitė, be abejo, nusiplovė. Voveraitėms nepatinka sumaištis. 

Durys atsilapojo, aš stvėriau pistoletą. Misteris Vensas kyš- 
telėjo galvą į klasę. 

- Gaisras, - pranešė jisai. - Visiems... Kur misis Andervud? 

- Antai, - tarstelėjau aš. 

Jis įsistebeilijo į mane. Įmitęs vyriškis trumpai kirptais plau- 
kais. Tik nukirptas, regis, sodo žirklėmis. 

- Ką? Ką tu pasakei? 

- Antai. - Šoviau į jį ir nepataikiau. Kulka sutrupino durų 
staktą. 

- Viešpatie, - iškvėpė kažkas vidurinėje eilėje. 

Misteris Vensas nesuvokė, kas vyksta. Nemanau, kad kas 
nors būtų tą suvokęs. Prisiminiau straipsnį apie paskutinį stiprų Že- 
mės drebėjimą Kalifornijoje. Rašė apie moterį, kuri, namui drebant, 
blaškėsi iš kambario į kambarį ir šaukė vyrui, kad tasai išjungtų 
ventiliatorių. 

Misteris Vensas nusprendė grįžti į pradinį tašką: 

- Pastate gaisras. Prašyčiau... 

- Čarlis turi revolverį, - sududeno Maikas Geivinas - taip kas- 
dieniškai, tarsi pranešinėdamas orų prognozę. - Manding, jūs ver- 
čiau... 

Jis nespėjo užbaigti, nes antroji kulka pataikė misteriui Vensui 
į gerklę. Kraujas trykštelėjo į visas puses nelyginant vanduo, kai 
sviedi į tvenkinį akmenį. Vyriškis atsitraukė į koridorių, stvėrėsi 
už kaklo ir pargriuvo. 

Vėl sukliko Irma Beits, ir vėl niekas jos nepalaikė. Jei būtų 
suspigusi Kerolė Grandžer, viena ji nebūtų likusi, bet, deja, niekas 
nenorėjo palaikyti kompanijos vargšelei Irmai Beits. Ji net vaikino 
neturėjo. Be to, visi žiūrėjo į misterį Vensą, kurio rankos vis lė- 
čiau draskė grindis. 

- Tedai, - kreipiausi į Tedą Džonsą, sėdintį prie pat durų. - 
Uždaryk duris ir užrakink jas. 

- Ir ką gi tu sumanei? - paklausė Tedas. Jo žvilgsnyje regėjau 
išgąstį ir pasmerkimą. 

- Smulkmenų dar nežinau, - atsakiau jam. - O kol kas užda- 
ryk duris ir užrakink jas, gerai? 

- Dega spintelė! - pasigirdo koridoriuje kažkieno riksmas. - Ei, 
Pitą Vensą ištiko širdies smūgis! Atneškite vandens! Atneškite... 

Tedas Džonsas pakilo, uždarė duris, užrakino jas. Aukštas, su 
garintais džinsais, kareiviškais marškiniais su kišenėmis. Šaunus 
vaikinas. Visada juo žavėjausi, nors Tedas niekada nebuvo mano 

draugas. Važinėjo tėvo dovanotu praeitų metų modelio “Mustan- 
gu", kurį visuomet statydavo ten, kur pridera. Šukavosi konserva- 
tyviai, ir galiu lažintis, jog būtent jo fizionomiją mėgindavo įsivaiz- 
duoti Irma Beits, gilią naktį traukdama iš šaldytuvo agurkėlį. Jis, 
tasai Tedas Džonsas, buvo šimtaprocentinis amerikietis su per- 
dėm amerikietišku vardu bei pavarde. O Tedo tėvas buvo Pleiser- 
vilio banko viceprezidentas. 

- Kas dabar? - paklausė Hermonas Džeksonas. Jo balse su- 
skambo nuostaba. 

- Hm-m. - Vėl pasidėjau revolverį ant stalo. - Manau, kas 
nors turėtų atgaivinti Paršą. Jis išsiterlios marškinius. Tai yra, jie 
taps dar purvinesni. 

Sara Pastern isteriškai sukikeno ir užsispaudė burną delnu. 
Džordžas Jenikas, sėdintis kitapus tarpueilio nuo Paršo, palinko 
prie bendraklasio ir ėmė plekšnoti tam per skruostus. Paršas su- 
dejavo, atsimerkė, užvertė akis ir subambėjo: 

- Jisai nušovė Knygų Maišus. 

Šįkart isteriškas krizenimas pasigirdo iš skirtingų vietų. Misis 
Andervud į kiekvieną pamoką ateidavo su dviem languotais plas- 
tikiniais portfeliais. Ją dar vadino Sju Du Karabinai. 

Paršas svyruodamas pakilo, atsisėdo į savo vietą, jo akys vėl 
išvirto, skruostais nuriedėjo ašaros. 

Kažkas ėmė daužyti duris, pradėjo tampyti rankeną. 

- Ei! Ei, jūs! - berods, misteris Džonsonas, kuris neseniai pa- 
sakojo apie eseniečius. Pakėliau revolverį ir iššoviau į metaline 
viela armuoto matinio stiklo panelį. Kulka išgręžė dailią skylutę 
greta misterio Džonsono galvos silueto, ir misteris Džonsonas din- 
go, nelyginant paskubomis panirstantis povandeninis laivas. Klasė 
(išskyrus nebent Tedą) atidžiai ir susidomėjusi stebėjo įvykius, 
tarsi būtų atėjusi į naują filmą. 

- Tenai kažkas turi ginklą! - šaukė misteris Džonsonas. Re- 
gis, jis nušliaužė nuo durų šalin. Pavojaus sirena netilo. 

- Kas dabar? - vėl paklausė Hermonas Džeksonas. Neaukš- 
to ūgio, paprastai gudriai besišypsantis, bet dabar toksai bejėgis ir 
pasimetęs, tarsi paklydęs miške ar iškritęs už laivo borto. 

Nežinojau, ką atsakyti, todėl nusprendžiau patylėti. Lauke bū- 
riavosi kiti moksleiviai, pirštais badydami į 16-to kambario langus. 
Matyt, sužinojo, kas nutiko. Kiek vėliau mokytojai, daugiausiai vy- 
riškiai, ėmė stumti juos tolyn nuo mūsų langų, link sporto salės. 

Mieste, ant municipaliteto pastato, sustūgo priešgaisrinė sire- 
na. 

- Tarsi būtų pasaulio pabaiga, - suburkavo Sandra Kros. 

Aš ir vėl nesumojau, ką atsakyti. 


12. 


Kokias penkias minutes, kol prie mokyklos atvažiavo ugnia- 
gesių mašinos, niekas nepratarė nė žodžio. Klasiokai žvelgė į ma- 
ne, aš - į juos. Gal jie dar galėjo pasprukti ir žvilgsniais klausė, ko- 
dėl gi sėdi kaip sėdėję. Kodėl jie nepašoko iš vietų ir nepabė- 
go, Čarli? Ką tu jiems padarei? Vėliau kai kurie su baime klau- 
sinėjo: Gal tu turi juodąją akį? Aš jiems neatsakiau. Apskritai 
neatsakinėjau į klausimus, susijusius su tuo, kas tą rytą nutiko 16- 
-tame kambaryje. Beje, pasakyti jiems tegalėjau viena: ko gero, 
jūs pamiršote, ką nūnai reiškia būti jaunam, gyventi petys petin su 
prievarta, snukių daužymu sporto salėje, girtuoklių ginčais Luisvi- 
lyje, grumtynėmis telefilmuose, žudynėmis kine. Daugelis mūsų 
čionykščiame autokine matė mažą mergaitę, ištrėkštą ant asfalto. 
Palyginti su ta tragedija, misis Andervud mirtis didesnių emocijų 
nesukėlė. 

Ašniekonesmerkiu, nekviečiu į kryžiaus žygius, mano būklė ne 
tokia. Paprasčiausiai sakaujums, kad ant Amerikos paauglio atsirita 
milžiniška smurto banga - tiek realiame, tiek ir įsivaizduojamame 
pasaulyje. Beto, aš tam tikra prasme tapau įžymybe: “Ei, ar girdėjai, 
Čarliui Dekeriui šiandien pavažiavo stogas?" -“Ne!"*-“Tikrai?" - 
“Taip. Aš ten buvau. Visai kaip “Boni ir Klaide",tik Čarlis visiškai 
iškvaišo ir nebuvo spragintų kukurūzų". 

Žinau, klasiokai manė, kad jiems nieko nenutiks. Todėl ir sė- 

dėjo. Mane domino kitas klausimas: nejau jie vylėsi, kad aš pa- 
šausiu dar ką nors? 

Prie ugniagesių sirenų prisidėjo dar viena, spigesnė. Veržliai 
artėjanti. Ne farai. Su tokiu įkvėpimu galėjo kaukti tik “greitosios 
pagalbos" sirena. Visuomet maniau, jog ateis diena, kai tos maši- 
nos liausis gąsdinusios tuos, kuriuos turėtų gelbėti. Ir, kilus gaisrui, 
įvykus avarijai ar gamtiniam kataklizmui (kaip mano atveju), jos 
skubės į pagalbą, skambant “Bandžo reg" melodijai, atliekamai 
“Smaugikų iš Juodojo Miesto“*. Viešpatie, kad tik sulaukčiau tos 
dienos. 


13. 


Kadangi degė mokykla, gaisrinės departamentas atvyko pil- 
nos sudėties. Pirmiausiai pasirodė departamento viršininkas, įlė- 
kęs į platų pusapvalį privažiavimo taką su savo mėlynu “Ford pin- 
to". Jam įkandin atriedėjo kopėčiomis pasišiaušusi mašina su 
gaisrininkais. Paskui du automobiliai su siurbliais. 

- Įsileisi juos čionai? - paklausė Džekas Goldmanas. 

- Dega koridoriuje. Ne čia. 

- Duris atversi? - paklausė Silvija Reigan, stambi blondinė su 
prašmatnia krūtine ir gendančiais dantimis. 

- Ne. 

Jie jau lipo iš mašinų. 

Maikas Geivinas pažvelgė į bėgančius ugniagesius ir sukike- 
no. 

- Du tik ką susidūrė. Na, ir juokai. 

Ant žemės išsitiesę ugniagesiai pakilo ir jau ketino drauge su 
likusiais pulti į pragarą, bet tuomet prie jų pribėgo du civiliai. Mis- 
teris Džonsonas, Žmogus-povandeninis laivas, ir misteris Greisas. 
Apie kažką sušneko su ugniagesių departamento šefu. 

Tuo tarpu likusieji tempė žarnas su žėrinčiais antgaliais nuo 
siurblių link mokyklos durų. 


*“Smaugikai iš Juodojo Miesto" - roko grupė iš to paties pavadinimo filmo. 

- Stokit! - riktelėjo šefas. 

Jie neryžtingai sustingo vidury pievelės, žėrintys antgaliai pa- 
kibo it variniai falai. 

O ugniagesių departamento šefo pašnekesys su misteriu 
Džonsonu bei misteriu Greisu tęsėsi. Misteris Džonsonas rodė į 
16-to kambario langus. Į diskusiją įsijungė ir Tomas Denveris, jis 
gi Suerzintas Kaklas, mokyklos direktorius. Visa tai priminė suėji- 
mą prie pitčerio paskutinėje devintojo iningo* pusėje. 

- Noriu namo! - spygtelėjo Irma Beits. 

- Atvėsk, - tariau jai. 

Ugniagesių šefas jau atsigręžė į savo šaunuolius, ketindamas 
pasiųsti juos į mūšį, bet misteris Greisas piktai papurtė galvą ir pa- 
dėjo ranką jam ant peties. Pažvelgė į Denverį, kažin ką pasakė. 
Denveris linktelėjo ir nubėgo link paradinių mokyklos durų. 

Vyriausias ugniagesys nenoriai susitaikė su tik ką priimtu 
sprendimu. Grįžo prie savo “Fordo", panaršė ant užpakalinės sė- 
dynės ir išsitraukė prašmatnų megafoną su baterijomis. Galiu la- 
žintis, ugniagesių departamente vyko nesiliaujanti kova už teisę 
juo naudotis. Šiandien šefas paprasčiausiai parodė saviškiams, kas 
namuose šeimininkas. Jis nukreipė megafoną į moksleivius, try- 
piančius pievelės pakraštyje. 

- Prašau atsitraukti nuo pastato. Kartoju, prašau atsitraukti 
nuo pastato. Eikite link plento. Eikite link plento. Mes iškvietėme 
autobusus, kurie išvežios jus po namus. Šiandien... - Trumpas 
triukšmingas atodūsis. - ... užsiėmimai baigti. O dabar prašau at- 
sitraukti nuo pastato. 

Mokytojai, abu vyriškiai, o dabar drauge su jais ir moterys, 
nuginė moksleivius link plento. Tie nuolat gręžiojosi atgal, kad ne- 
pražiopsotų ko įdomaus. Akimis paieškojau Džo Makenedžio, bet 
nepamačiau. 

- Ar galima ruošti namų darbus? - virpančiu balsu paklausė 
Melvinas Tomas. 

Vieni nusijuokė, kitų veidai ištįso iš nuostabos. Matyt, tokio 
klausimo klasiokai nesitikėjo. 


*Čarlzui Dekeriui kilo asociacijos su beisbolo maču. 

- Aišku, galima. - Akimirkai susimąsčiau, paskui pridūriau: - 
Jei kas nori užrūkyti, nesivaržykite. 

Gal koks trejetas mano bendraklasių kyštelėjo rankas į kiše- 
nes. Silvija Reigan, vaizduodama vilos šeimininkę, sužvejojo ran- 
kinėje aplamdytą “Keme!" pakelį, elegantišku mostu kyštelėjo ci- 
garetę į burną, čirkštelėjo degtuką, užsirūkė, švystelėjo degtuką 
ant grindų. Ištiesė kojas, nekreipdama dėmesio į užsivertusį sijoną. 
Žodžiu, užkaifavo. 

Žinia, tuo baigtis negalėjo. Kol kas viskas klojosi gerai, bet aš 
negalėjau visko įvertinti, visko apgalvoti. Beje, tai nebuvo labai 
svarbų. 

- Jei kas nori persėsti, aš neprieštarausiu. Tik prašyčiau ne- 
pulti manęs ir nebėgti link durų. 

Du ar trys pasikeitė vietomis, persėsdami prie savo draugų ar 
draugių, tačiau diduma pasiliko ten, kur ir sėdėjo. Melvinas Tomas 
atsivertė algebros vadovėlį, bet, regis, niekaip negalėjo susikaupti 
ir įsigilinti į lygčių sprendimo būdus. Ir stiklinėmis akimis spoksojo 
į mane. 

Palubėje spragtelėjo metalas. 

- Dėmesio. - Denverio balsas. - Dėmesio visiems, esantiems 
šešioliktame kambaryje. 

- Klausau, - atsiliepiau. 

- Kas kalba? 

- Čarlis Dekeris. 

Ilga pauzė. 

- Kas pas jus dedasi, Dekeri? 

Apmąsčiau klausimą. 

- Veikiausiai aš kraustausi iš proto. 

Vėl pauzė, dar ilgesnė. Ir retorinis klausimas: 

- Ką dar iškrėtei? 

Pažvelgiau į Tedą Džonsą. Tas linktelėjo. 

- Misteri Denveri? 

- Kas kalba? 

- Tedas Džonsas, misteri Denveri. Čarlis turi revolverį. Jis 

pačmė mus įkaitais. Jisai nužudė misis Andervud. Manau, kad jis 
nužudė ir misterį Vensą. 

- Esu tikras, kad nužudžiau, - įsiterpiau aš. 

- Ak, - iškvėpė misteris Denveris. 

Sara Pastern vėl sukikeno. 

- Tedai Džonsai? 

- Klausau jūsų. - Tedas atrodė labai pasitikintis savimi, orus. 
Negalėjau juo nesižavėti. 

- Kas yra klasėje, išskyrus tave ir Dekerį? 

- Vieną sekundėlę, - vėl įsikišau. - Tuojau patikrinsim. Palū- 
kėkite. 

Atsiverčiau misis Andervud žurnalą. 

- Važiuojam. Irma Beits? 

- Aš noriu namo! - spygtelėjo Irma. 

- Ji čia. Siuzana Bruks? 

- Čia. 

- Nensė Kaskin? 

- Aš. 

Perskaičiau visą sąrašą. Iš dvidešimt penkių žmonių neatsi- 
liepė tik Piteris Franklinas. 

- Piteris Franklinas nušautas? - ramiai pasiteiravo misteris 
Denveris. 

- Jis serga kiaulyte, - atsakė Donas Loris, sukeldamas eilinį 
juoko protrūkį. Tedas Džonsas susiraukė. 

- Dekeri? 

- Taip? 

- Tu juos paleisi? 

- Ne dabar. 

- Kodėl? - Balse skambėjo rūpestis ir nerimas. 

Akimirkai man netgi pasidingojo, kad jo gailiuosi. Bet tučtuo- 
jau sutrypiau gailesčio daigus. Juk tai tolygu lošti pokerį iš stambių 
sumų. Štai vaikinas, kuris lošė kiaurą naktį, priešais jį krūvelė že- 
tonų, ir ūmai jis pradeda prakišinėti. Stambiai prakišinėti. Tau no- 
risi pagailėti ir jo, ir jo nykstančio turto. Bet visgi privalai nuslo- 

pinti tą jausmą ir prispausti jį, antraip tas vaikis sutrėkš tave į sie- 
ną. 

- Mes dar nebaigėme visų reikalų. 

- Apie ką kalbi? 

- Bus taip, kaip pasakysiu, - nukirtau ir išvydau, kaip suapva- 
lėjo Kerolės Grandžer akys. 

- Dekeri... 

- Vadink mane Čarliu. Mano draugai vadina mane Čarliu. 

- Dekeri... 

Kilstelėjau kairiąją ranką, sukryžiavau pirštus. 

- Jei nepradėsi vadinti manęs Čarliu, turėsiu ką nors nušauti. 

Pauzė. 

- Čarli? 

- Taip jau geriau. - Paskutinėje eilėje Maikas Geivinas ir Di- 
kas Kinas prisidengė burnas rankomis, slėpdami šypsenėles. Kiti 
šypsojosi man į veidą. - Tu mane vadinsi Čarliu, o aš tave vadin- 
siu Tomu. Sutarta, Tomai? 

Ilga ilgutėlė pauzė. 

- Kada tu juos paleisi, Čarli? Jie gi nepadarė tau nieko bloga. 

Atriedėjo patrulių automobiliai - juodas baltas, vienas iš trijų, 
esančių mieste, ir mėlynas, iš valstijos policijos valdybos. Jie su- 
stojo kitapus kelio, ir Džeris Keserlingas, policijos viršininkas, šia- 
me poste pakeitęs Voreną Tolbotą, 1975 metais radusį prieglobstį 
Metodistų kapinėse, uždarė eismą, nukreipdamas automobilius ap- 
linkkeliu. 

- Tu mane girdi, Čarli? 

- Taip. Kol kas negaliu pasakyti. Nežinau. Matau, atvažiavo 
farai. 

- Juos iškvietė misteris Volfas. Manau, supratę, kas čia de- 
dasi, jie išsikvies pastiprinimą. Atsiveš granatų su ašarinėmis du- 
jomis, De... Čarli, ir šturmuos pastatą. Kam apsunkinti gyvenimą 
ir sau, ir bendraklasiams? 

- Tomai? 

- Ką? - Nenoriai. 

- Kelk savo kaulėtą subinę nuo kėdės ir perduok farams, kad 
jie karčiai pasigailės, jei mėgins pasinaudoti ašarinėmis dujomis ar 
panašiai. Primink jiems, kas vadovauja paradui. 

- Kodėl? Kodėl tu taip elgiesi? - Balse skambėjo pyktis, bejė- 
giškumas, baimė. Jautėsi, jog balso šeimininkas galiausiai suprato: 
jis - kraštinis, ir pasislėpti nebėra už ko.. 

- Nežinau. Aišku, čia ne paskui mergiotes lakstyti, Tomai. 
Bet tau nėra ko itin rūpintis. Turi padaryti tik viena: nukulniuot iki 
farų ir perduoti jiems mano žodžius. Ar nukulniuosi, Tomai? 

- Nejau turiu iš ko rinktis? 

- Teisingai. Rinktis neturi iš ko. Ir dar kai kas, Tomai. 

- Kas? - neryžtingai perklausė jis. 

- Aš ne itin tave myliu, Tomai. Ko gero, tu ir pats tą supratai, 
bet iki šiol tau buvo tik nusispjaut, kaip į tave žiūriu. Bet dabar aš 
jau nebe dosjė tavo spintoje, Tomai. Ar tą supratai? Ne šiaip seg- 
tuvas su popieriais, kurį gali užrakinti trečią valandą po pusiaudie- 
nio, darbo dienai pasibaigus. Ar suvokei pagaliau? - Tuomet pra- 
dėjau rėkti. - AR SUVOKEI, TOMAI? AR SUVOKEI ŠĮ GY- 
VENIMIŠKĄ FAKTĄ? 

- Taip, Čarli. - Balsas negyvas, be emocijų. - Suvokiau. 

- O man regis, dar ne, Tomai. Bet suvoksi. Ši diena dar ne- 
bus pasibaigusi, ir visi mes suvoksime skirtumą tarp gyvų žmonių 
ir popierėlių, susegtų į dosjė, skirtumą tarp tikro darbo ir chaltū- 
ros. Ką apie tai manai, Tomai, bičiuli? 

- Manau, tu ligonis, Dekeri. 

- Ne, tu manai, aš ligonis, Čarli. Ar tą norėjai pasakyti, To- 
mai? 

- Taip. 

- Tai pasakyk. 

- Aš manau, tu ligonis, Čarli. - Mechaninis atsakymas. Kok- 
sai tas Tomas įžeidus, stačiai kaip septynmetis kūdikis. 

Denveris atsikosėjo, tarsi norėdamas pridurti dar kažką, bet 
nieko nebepasakė ir išjungė garsinį ryšį. Per klasę nuvilnijo šur- 
muliukas. Įdėmiai nužvelgiau juos visus. Akys tokios ledinės, abe- 

jingos (galbūt tai šoko pasekmė; tu tarsi besikatapultuojantis nai- 
kintuvo pilotas - tik ką sėdėjai krėsle, o dabar pakibai tarp dan- 
gaus ir žemės. Ne, ne pakibai, o krenti, krenti ir viliesi, jog para- 
šiutas galiausiai išsiskleis), ir tuomet mane aplankė pradinės mo- 
kyklos dvasia, sukuždėjusi: Mokyklon jau kviečia varpelis ūmus, 
šiandien iškaliau viską, galiu būt ramus. Pasibaigė pamokos, 
skubam namolio, sužinojom daugiau, nei žinojom lig šiolei. 

Įdomu, mąsčiau, ką jie sužinojo šiandien? Ką sužinojau aš? 
Pasirodė geltoni mokykliniai autobusai. Kiti mokiniai keliavo namo, 
prie televizorių svetainėse, tranzistorinių imtuvų savo kambariuo- 
se. Tik 16-tame kambaryje tęsėsi mokslo diena. 

Revolverio rankena pabeldžiau į stalą. Kuždesiukas nutyko. 
Dabar visi įdėmiai žvelgė į mane. O aš žvelgiau į juos. Teisėjas ir 
prisiekusieji? Ar prisiekusieji ir teisiamasis? Panorau nusikvatoti. 

- Ką gi, košė, be jokios abejonės, užvirė. Manau, dabar mums 
reiktų pasikalbėti. 

- Siaurame rate? - paklausė Džordžas Jenikas. - Tik tu ir 
mes? 

Veidas protingas, anaiptol ne išsigandęs. 

- Taip. 

- Tuomet verčiau išjunk garsinio ryšio mikrofoną. 

- Verčiau užčiaupk srėbtuvę, - tarstelėjo Tedas Džonsas. 
Džordžas su nuoskauda dėbtelėjo į jį. 

Kapų tyloje atsistojau, perjungiau svertelį po garsiakalbiu iš 
režimo KALBĖTI-KLAUSYTI į režimą KLAUSYTI. Vėl atsisė- 
dau. Linktelėjau Tedui. 

- Jau mąsčiau apie tai, - sumelavau. - Tau nederėjo jo užsi- 
pulti. 

Tedas nieko neatsakė, tik kažin kaip keistai šyptelėjo, tarsi 
įsivaizduodamas, o kokio gi aš skonio. 

- Gerai. - Žvilgsniu aprėpiau klasę. - Galimas daiktas, aš 
kuoktelėjau, bet neketinu žudyti tų, kurie panorės pasikalbėti su 
manimi šia tema. Galite patikėti. Tad nesibijokite prasižioti. Tik 
nešnekėkite visi drauge. - Regis, dėl to galėjau ir nesirūpinti. - 

Čiupkim jautį už ragų: ar kas nors išties mano, jog ketinu iššaudyti 
visus? 

Kai kurie atrodė suglumę, tačiau niekas nieko nepasakė. 

- Nesijaudinkite. Šaudyti neketinu. Mes paprasčiausiai pasė- 
dėsime ir pasikalbėsime. 

- Tu neblogai pasikalbėjai su misis Andervud. - Tedo lūpose 
šmėkščiojo vis ta pati keista šypsena. 

- Man teko ją nužudyti. Žinau, tą sunku suprasti, bet... man 
teko. Taip jau išėjo. Ir misterį Vensą. Tačiau noriu, kad visi nusi- 
ramintų. Čia daugiau nieko nebenušausiu, jaudintis nėra ko. 

Kerolė Grandžer droviai kilstelėjo ranką. Aš linktelėjau. Ji 
protinga, nieko nepasakysi, ir žodžio kišenėj neieško. Klasės pre- 
zidentė. Išleistuvių baliuje birželio mėnesį veikiausiai sakys kalbą 
mūsų klasės vardu. “Mes atsakingi už juodąją rasę" arba “Ateities 
viltys“. Kerolė jau padavė dokumentus į vieną iš žinomiausių mer- 
ginų koledžų. Žmones amžiais kamuoja klausimas, ar tuose kole- 
džuose daug nekaltų mergelių. Tačiau aš ant jos nepykau. 

- Kada mes galėsime išeiti, Čarli? 

Atsidusau, gūžtelėjau pečiais: 

- Palauksim ir pažiūrėsim, kas iš viso to išeis. 

- Tačiau mano mama jaudinsis! 

- Kodėl turėtų? - paklausė Silvija Reigan. - Jinai žino, kur tu, 
negi ne? 

Nusijuokė visi. Išskyrus Tedą Džonsą. Jis nesijuokė, ir aš su- 
pratau, jog nuo to vaikino nevalia nuleisti akių. Tedas vis dar šyp- 
sojosi ta vos pastebima žmogėdriška šypsenėle. Jis norėjo pakeisti 
įvykių eigą, tuo nėmaž neabejojau. Bet kodėl? Kad gautų “Bepro- 
čių Tramdytojo"“ medalį? Vargu. Kad taptų visų numylėtiniu: ne- 
paisant denyje siaučiančio gaisro, saugiai parvairavo laivą į saugų 
uostą? Ne jo stilius. Nes Tedas nemėgo išsiskirti. Jis - vienintelis 
iš mano pažįstamų, kuris pirmaisiais mokslo metais išėjo iš futbolo 
komandos, sužaidęs trejas nepriekaištingas rungtynes iš eilės. 
Vaikinas, vadovaujantis miesto laikraštėlio sporto skyriui, Tedą 
pavadino geriausiu saugu per visą Pleiservilio vidurinės mokyklos 

futbolo komandos istoriją. Tačiau Tedas Džonsas išėjo - netikėtai 
ir nieko neaiškindamas. O dar nuostabiau, kad jo populiarumas dėl 
to nėmaž nenukentėjo. Atvirkščiai, jis tik išaugo. Džo Makenedis, 
kuris visus ketverius metus žaidė kairiojo krašto gynėju ir pelnė 
nosies lūžį, persakė man Tedo atsakymą. Iš kelnių besineriantis 
treneris prispaudė vaikiną prie sienos, reikalaudamas pasakyti 
priežastį, o tas atsakė: futbolas - ganėtinai kvailas žaidimas, ir jisai 
(Tedas) mano, jog savo laiką gali praleisti turiningiau. Jūs supran- 
tate, kodėl jį gerbiau, tačiau niekaip neįstengiau suvokti, kurių galų 
šiandienos įvykius Tedas Džonsas laiko asmeniniu įžeidimu. Aišku, 
jei būčiau turėjęs laiko pagalvoti, gal ir būčiau ką išmąstęs, tačiau 
ratas jau sukosi. 

- Tu kuoktelėjai? - netikėtai paklausė Hermonas Džeksonas. 

- Ko gero, - atsakiau. - Mano manymu, tik beprotis gali žu- 
dyti kitus žmones. 

- Tuomet gal verčiau pasiduok, - tęsė Hermonas. - Kreipkis 
pagalbos. Pas daktarą. Juk supranti. 

- Ar pas tokį, kaip Greisas? - paklausė Silvija. - Viešpatie, na, 
ir seilius. Man teko su juo pabendrauti. Po to, kai švystelėjau ra- 
šalinę į tą seną raganą Grin. Jis stačiai nestygo, kaip norėjo dirs- 
telti man po sijonu, ir visaip ragino papasakoti jam apie savo lytinį 
gyvenimą. 

- Tarsi tu jį turėtum, - pašmaikštavo Petas Ficdžeraldas, su- 
keldamas garsaus juoko protrūkį. 

- Turiu ar ne, ne tavo suknistas reikalas, - atkirto Silvija. 
Švystelėjo nuorūką ant grindų, sutrynė batu. 

- Tai ką gi mums daryti? - paklausė Džekas Goldmanas. 

- Kol kas plauksime pasroviui, - atsakiau. - Ir viskas. 

Anapus pievelės pasirodė antroji patrulinė mašina. Spėjau, 
kad trečioji šiuo metu stovi prie Džunioro užkandinės, laukdama 
kavos ir spurgų krovinio. Denveris kalbėjosi su patruliu iš valstijos 
policijos valdybos, dėvinčiu mėlynas kelnes ir nepamainomą pla- 
čiabrylę skrybėlę. Prie posūkio į plentą Keserlingas praleido kelias 
lengvąsias mašinas, atvykusias pasiimti vaikų, neišvažiavusių au- 

tobusais. Vaikai sulipo į mašinas, ir tos skubiai nuvažiavo. Miste- 
ris Greisas kalbėjosi su vyriškiu, vilkinčiu dalykinį kostiumą. Tą 
žmogų mačiau pirmąkart. Ugniagesiai stovėjo pievelėje ir rūkė lū- 
kuriuodami, kol kas nors jiems pasakys, ką daryti: gesinti gaisrą ar 
važiuoti namo. 

- Ar visa tai kaip nors susiję su Karlsono sumušimu? - pa- 
klausė Korkis. 

- Iš kur man žinot? - piktai atšoviau aš. - Jei žinočiau, kodėl 
elgiuosi taip, kaip elgiuosi, gal nieko panašaus ir nedaryčiau. 

- Tai vis dėl tavo tėvų, - netikėtai pratarė Siuzana Bruks. - 
Tikriausiai dėl tėvų. 

Nustebęs pažvelgiau į ją. Siuzana Bruks buvo iš tų mergaičių, 
kurios niekada nerodo iniciatyvos ir į klausimus atsakinėja tik tada, 
kai mokytojas kreipiasi būtent į jas. Labai darbšti, labai rimta mer- 
gina. Simpatiška, bet protu nepasižyminti. Tokios paprastai turi 
labai gabų vyresnįjį brolį ar seserį, štai mokytojai ir iš jų tikisi kaž- 
ko panašaus bei daug reikalauja. O jos niekada nesiskundžia ir iš 
visų jėgų velka jungą. O paskui išteka už tolimųjų reisų vairuotojų 
ir persikelia į Vakarų pakrantę, kur šeimininkauja savo virtuvėse 
su plastiku apmuštais stalais bei lentynomis ir kaip įmanydamos 
rečiau rašo laiškus Rytuose pasilikusiems giminaičiams. Gyvena 
tykiai, ramiai, klestėdamos toli nuo talentingojo brolio ar sesers. 

- Mano tėvai, - pakartojau ir susimąsčiau - gal vertėtų jiems 
papasakoti, kaip, sulaukęs devynerių, medžiojau kartu su tėvu. 
“Mano pirmoji medžioklė". Autorius - Čarlzas Dekeris. Paantraš- 
tė: “Kaip nugirdau tėvo pasakojimą apie kai kurias čerokių tradi- 
cijas". Šlykštu. 

Kreivai dėbtelėjau į Tedą Džonsą ir išsyk vidujai susitelkiau. 
Jo veidas perkrypo nuo įtūžio, tarsi kažkas būtų įgrūdęs vaikinui 
burnon citriną, o paskui per prievartą sugniaužęs žandikaulius. Ar 
švystelėjęs į jo smegenis giluminę bombą, sukėlusią grėsmingas 
psichovibracijas. 

- Apie tai rašoma visose psichologijos knygose, - tęsė Siuza- 
na, nė nepastebėdama, kas darosi Tedui. - Faktiškai... - Ji nutilo, 

ūmai suvokusi, jog kalba (visų pirma, normaliu tonu, tarsi nieko nė 
nebūtų nutikę, antra, prieš visą klasę), ir tirštai nuraudo. Mačiau 
liemenėlės petnešėles, persišviečiančias per šviesiai žalią jos pa- 
laidinės audinį. 

- Mano tėvai, - pratariau vėl ir vėl nutilau. Atmintis perkėlė 
mane į medžioklę su tėvu, bet tuomet prisiminiau, kaip prabudęs 
išvydau šakų šešėlius, šokančius ant tampriai ištempto palapinės 
brezento. (Brezentas ištemptas tampriai? Galite neabejoti. Palapi- 
nę statė tėvas, o pas jį visada viskas tampru, be menkiausios klos- 
telės.) Žvelgdamas į judančias šakeles, su perpildyta šlapimo pūs- 
le, jausdamasis visai mažytis... tuomet prisiminiau kitą savo gyve- 
nimo epizodą, iš dar tolimesnės vaikystės. Nenorėjau apie jį kal- 
bėti. Nepasakojau ir misteriui Greisui. Gal nuo jo išties driekėsi 
gijelė link šiandienos įvykių. Be to, Tedas. Tedui į visa tai nusi- 
spjaut. O gal ir be reikalo. Gal tas epizodas svarbus ir jam. Gal 
dar ne vėlu... padėti Tedui. Įtariau, jog man viskas jau baigta, bet- 
gi ne veltui sakoma, jog mokslas - šviesa. Bet kokioje situacijoje. 
Sunku nesutikti. 

Lauke nieko ypatinga nevyko. Atvažiavo paskutinė patrulinė 
mašina. Kaip ir tikėjausi, iki lubų prikrauta kavos bei ėdesio. Ar 
gaisras, ar įkaitai, o valgyti juk norisi. 

- Mano tėvai... - pradėjau aš... 


14. 


„„„Mano tėvai susipažino vestuvėse, o po metų nuotaka sude- 
gė gyva. Jei netikit ženklais, tas šiurpus nutikimas veikiausiai nie- 
ko ir nereiškia, ir jokių sąsajų su šiandiena čia veikiausiai nėra. Ją 
vadino Džese Deker Hanaford. Būdama Džese Deker, ji su mano 
mama gyveno viename Meino universiteto studentų bendrabučio 
kambaryje, kur abi rašė diplominius politologijos darbus. Nutiko 
štai kas: Džesės vyras išvyko į neeilinį posėdį, o Džesė nuėjo į 
vonią, ketindama išsimaudyti po dušu. Parkrito, susitrenkė galvą ir 
neteko sąmonės. O virtuvėje greta įjungtos viryklės gulėjo inda- 

šluostė. Iš pradžių įsiliepsnojo ji, o paskui ir visas namas. Laimei, 
Džesė ničnieko nepajuto. 

Trumpiau tariant, nieko gera iš tų vestuvių neišėjo, išskyrus tą 
faktą, kad jose susipažino mano mama ir Džesės Deker Hanaford 
brolis. Tuomet jisai tarnavo jūreiviu laivyne. Po jungtuvių ceremo- 
nijos Dekeris pakvietė mamą šokiui. Toji sutiko. Jiedu susitikinėjo 
šešetą mėnesių, o paskui susituokė. Dar po keturiolikos mėnesių 
gimiau aš. Kaip beskaičiavau, vis vien išėjo, kad mane jie pradėjo 
arba prieš, arba išsyk po to, kai vonios kambaryje sudegė tėvo 
sesuo. Ji tėvų vestuvėse buvo liudininke. Dažnai žiūrinėdavau 
vestuvių fotografijas, žadinančias keisčiausius jausmus. Džesė 
laiko baltutėlį mamos suknelės šleifą. Džesė ir jos vyras, Brajanas 
Hanafordas, besišypsantys antrajame plane, o priešaky mama ir 
tėvas pjausto vestuvinį tortą. Džesė, šokanti su dvasininku. Ir vi- 
sose fotografijose tik penketas mėnesių beskyrė ją nuo dušo ir 
virtuvinės pašluostės, paliktos pernelyg arti viryklės. Taip norėjosi 
įžengti į vieną iš tų žvilgančių stačiakampių ir tarti jai: “Tu niekada 
netapsi mano teta Džese, jei ir toliau maudysies po dušu, vyrui iš- 
vykus. Būk atsargi, teta Džese“. Bet praeities nepakeisi. Kas 
lemta, to neišvengsi, ir panašiai. 

Džesė ir Brajanas susituokė, mama ir tėvas susitiko, ir ga- 
liausiai gimiau aš. Vienintelis kūdikis, antro mama jau nebenorėjo. 
Ji intelektualė, mano mama. Skaito angliškus detektyvus, bet ne 
Agatą Kristi. Jos numylėtiniai - Viktoras Kaningas ir Hemondas 
Inis. Iš periodikos renkasi “Manchester guardian",“Monoklį" 
ir “Knygų apžvalgą" kurią leidžia “New York Times“. Mano tė- 
vas, padaręs karjerą laivyne ir dabar atsakingas už naujokų ver- 
bavimą, renkasi viską, kas amerikietiška. Jam patinka “Detroito 
tigrai" ir “Raudonieji Detroito sparnai"'*, jis vaikščiojo su juodu 
raiščiu ant rankovės, kai numirė Vincas Lombardis. Tikrai, prisie- 
kiu Dievu. Tėvas skaito Ričardo Starko romanus apie Parketą, va- 


* Atitinkamai beisbolo ir ledo ritulio komandos. 

gi. Mamai tai atrodė juokinga. Galiausiai jinai nebeištvėrė ir pasa- 
kė jam, kad Ričardas Starkas - Donaldo Vestleiko pseudonimas, 
o minėtasis Vestleikas savo vardu leidžia ironiškus detektyvus. 
Tėvas pabandė perskaityti vieną iš jų ir bjaurėdamasis nusviedė į 
šalį. Paskui į Starką/Vestleiką ėmė žiūrėt kaip į naminį šunį, kuris 
ūmai ėmė urgzti ant šeimininko ir pamėgino įsikibti tam į gerklę. 

Pats pirmas mano vaikystės prisiminimas: prabundu naktį ir 
galvoju, kad miriau. Iki tos akimirkos, kol pastebiu ant sienų ir lu- 
bų judančius šešėlius: už mano lango auga didelė sena guoba, ir 
vėjas judina jos šakas. Tą naktį, pirmąją naktį, kurią įsiminiau, 
danguje veikiausiai švietė pilnatis (medžioklinė pilnatis, taip ją va- 
dina, tiesa?), nes šešėliai ant sienų atrodė labai ryškūs. Jie primi- 
nė ilgus judančius pirštus. Dabar, kai apie tai mąstau, jie man pri- 
mena lavono pirštus. Bet anuomet negalėjau taip manyti. Man 
buvo tik treji. Tokio amžiaus kūdikis negali žinoti, kas yra lavonas. 

O paskui pasigirdo žingsniai. Koridoriuje. Kažkas siaubingas 
sėlino tamsoje. Ėjo pas mane. Girdėjau, kaip girgžda, girgžda, 
girgžda grindys. | 

Pakrutėti negalėjau. Gal nė nenorėjau. Neatmenu. Tiesiog 
gulėjau ir stebėjau pirštus-šakas, judančias ant sienų bei lubų, lau- 
kiau, kada gi Girgždanti Pabaisa pasieks mano kambarį ir atlapos 
duris. 

Praėjo daug laiko (gal valanda, o gal - tik kelios sekundės), 
kol galiausiai sumojau, kad Girgždanti Pabaisa atslinko ne manęs. 
Šiaip ar taip, kol kas aš jos nedominau. Ji atėjo mamos ir tėčio. Ir 
dabar šeimininkavo jų miegamajame, koridoriaus gale. 

Gulėjau, stebėjau pirštus-šakas ir klausiausi. Aišku, dabar vis- 
ką atmenu gana miglotai, kažkas pasimiršo, bet ničnieko neišsi- 
galvoju. Atsimenu, kaip nuo vėjo gūsių drebėjo stiklas. Prisimenu, 
kaip apsišlapinau ir labai patenkintas tysojau šiltoje drėgmėje. Ir 
dar atsimenu Girgždančią Pabaisą. 

O paskui, gerokai vėliau, išgirdau mamos balsą, pridususį, su- 
sierzinusį, mažumėlę išsigandusį: “Liaukis, Karlai! - Vėl girgžde- 
sys. - PakaksV* 

Tėvo murmesys. 

Ir vėl motinos balsas: “Man vis vien! Negali, vadinas, negali! 
Liaukis, aš noriu miegoV* 

Taip viską sužinojau. Užsnūdau, betviską sužinojau: Girgždanti 
Pabaisa - mano tėvas. 


15. 


Niekas nieko nepasakė. Kai kurie nepagavo esmės - jei tokia 
apskritai buvo, kuo anaiptol nesu tikras. Jie vis dar laukiamai 
stebeilijo į mane, veikiausiai norėdami išgirsti tęsinį. 

Kitiapžiūrinėjo savo rankas - be abejo, jausdamiesi sutrikę. Bet 
Siuzana Bruks stačiai švietė iš pasitenkinimo. Džiugindama mane. 
Jaučiausi it fermeris, kratantis mėšlą ir auginantis javus. 

Tačiau niekas nieko nesakė. Pažvelgiau į misis Andervud. Ji 
tysojo, pusiau primerkusi stiklines akis. Sąžinė manęs negraužė. 
Mano manymu, misis Andervudniekuo nesiskyrė nuo švilpiko, kurį 
kartą pašoviau tėvo karabinu. Jos ranka ropojo musė. Šlykštėdama- 
sis nusigręžiau. 

Atvyko dar keturios patrulinės mašinos. Palei plentą, kiek tik 
akys užmatė, išsirikiavo kiti automobiliai. Ten susirinko didžiulė 
minia. Dirstelėjau į Tedą. Jis kilstelėjo kumščius iki pečių ir nusišyp- 
sojo, atkišdamas aukštyn didžiuosius pirštus. 

Vaikinas tylėjo, tačiau jo lūpos krutėjo. Žodį supratau be vargo: 
Šūdas. 

Niekas nenutuokė apie nebylų mudviejų dialogą. Tedas jau 
ketino prabilti, betaš norėjau, kad viskas dar kuriam laikui liktų tarp 
mudviejų. 

Ėmiausi iniciatyvos ir tariau: 


16. 


- Kiek atmenu, mano tėvas visuomet manęs nekentė. 
Ganėtinai nepagrįstas tvirtinimas, žinau, kaip neįtikinamai jis 
skamba. Jame girdėti kaprizingumas ir perdėjimas, šio ginklo visuo- 

bičiulei jau pažadėtas vizitas į autokiną, arba grasina kaip reikiant 
išperti kailį, jei atžala antrą kartą susikirs per istorijos egzaminą. 
Švietėjiškame mūsų amžiuje visi žino, jog psichiatrija - Dievo dovana 
nelaimingai nusikamavusiai žmonijai, kadangi padeda atsikratyti 
baimės nusidėti, pažeidus Senojo Testamento priesakus. Pakanka 
pasakyti, jog vaikystėje tavęs nekentė tėvas, ir gali terorizuoti visą. 
apylinkę, prievartauti moteris, padeginėti bingo klubus ir podraug 
tikėtis išteisinimo. 

Tačiau egzistuoja ir kita pusė: jeigu tai tiesa, niekas tavimi 
nepatikės. Tu nelyginant tasai mažas berniukas, kuris šaukia: “Vil- 
kas, vilkas!" Jamši tiesa atrodo neginčijama. Galutinai tą įsisąmoni- 
nau po susirėmimo su Karlsonu. Beje, nemanau, jog mano tėvas visa 
tai suvokė. Jei pamėgintume prisikasti iki tiesos, suprasti jo motyvus, 
jis veikiausiai pareikštų, jog nekentė manęs vardan mano paties 
gerovės. 

Ko gero, gyvenimas tėvui buvo itretas kolekcinis automobilis. 
Nesirvienas, ir kitas yra unikalūs bei nepakeičiami, tu uoliai stengies 
palaikyti juos idealios darbinės būklės. Kartą per metus išritini iš 
garažo, norėdamas sudalyvauti senų automobilių parade. Nei lašo 
tepalo benzino bake, nei dulkelės karbiuratoriuje, visi varžtai prisukti, 
niekas netabaluoja ir nevirpa. Po kiekvieno tūkstančio mylių regu- 
liuojamas variklis, keičiama alyva, sutepama tas, kąreikia sutepti. 
Kiekvieną sekmadienį korpusas įtrinamas vašku, visuomet tuo pačiu 
laiku, prieš pat sportinių laidų transliaciją. Mano tėvo devizas: 
“Visada sveikas - visada pasiruošęs". Ir jei paukštelis paliks žymelę 
antpriekinio stiklo, jo šūdelį reikia nuvalyti anksčiau, nei tas pridžius. 

Šitaip savo gyvenimą rikiavo mano tėvas, o aš buvau šūdelis ant 
priekiniojo stiklo. 

Manotėvas visuomet pasižymėjo ramumu. Aukštas, rusvaplau- 
kis, su labai šviesa, saulėje išsyk nusvylančia oda, bruožuose slypi 
kažin kas beždžioniška, tačiau veidas malonus, neatstumiantis. Tie- 
sa, vasarą jis atrodydavo piktas, raudonas nuo nudegimų, su akimis- 
-ledokšniais. Kai man sukako dešimt, tėvą perkėlė į Bostoną, ir mes 

jį matydavome tiktai savaitgaliais. O anksčiau, kol tarnavo Portlen- 
de, jisai niekuo nesiskyrė nuo kitų tėvų, išvykstančių į darbą devintą 
ryto ir grįžtančių po penktos, na, nebent tuo, jog vietoj baltų marškinių 
dėvėjo chaki spalvos ir visuomet ryšėjo juodą kaklaryšį. 

Biblijoje pasakyta, jog užtėvų nuodėmes kenčia jų vaikai, ir tai, 
galimas daiktas, tiesa. Tik aš galėčiau pridurti, jog mano daliai teko 
ir kitų sūnų tėvų nuodėmės. 

Tėvui nebuvo lengva vadovauti šauktinių punktui, ir aš dažnai 
pagalvodavau, kad jisai su kur kas didesniu džiaugsmu tarnautų 
kokiame nors laive. Ir aš iš laimės būčiau devintam danguj. O 
šauktinių punkte neįkainojami, unikalūs automobiliai jo akivaizdoje 
virto dulkėmis, rūdijo ir byrėjo. Tėvas kvietė tarnauti gausybę romeo, 
krante paliekančių nėščias džiuljetas. Kvietė vaikinus, kurie nė 
nenutuokė, kur pakliuvo, ir tuos, kurie galvojo vien apie tai, kaip kuo 
greičiau užbaigus tarnybą. Kvietė vietos chuliganus, kuriems teks 
rinktis tarp muštro laivyne ir griežtos pataisos kolonijų tvarkos. 
Kvietė mirtinai persigandusius buhalterius, kuriuos pripažino tinka- 
mais karinei tarnybai ir kurie kaip įmanydami stengėsi išvengti 
Vietnamo apkasų. Jis kvietė bukagalvius su kvadratiniais žandikau- 
liais, kuriems teko mokytis rašyti savo pavardę, nes visų tų šaunuolių 
intelekto koeficientas neviršijo skrybėlės dydžio. 

O namuose tėvo laukiau aš, kažkuo panašus į šauktinius, kurie 

manęs nekentė ne todėl, kad buvau. Jo neapykantą sąlygojo kas kita: 
tėvas nežinojo, ką priešpastatyti tam iššūkiui. Gal ir būtų suradęs 
adekvačias priemones, jei būčiau buvęs labiau jo, one mamos, sūnus. 
Ir jeigu mudu su mama nebūtume to žinoję. Jisai taip mane ir vadino: 
mamytės sūneliu. Ir, galimas daiktas, neklydo. 

Vieną 1962 metų rudens dieną aš nusprendžiau pamėtyti akme- 
nis įantralangius, kuriuos tėvas paprastai sudeda prieš žiemą. Visa 
tai nutiko spalio pradžioje, šeštadienį, ir tėvas, kaip visada, viską darė 
nuodugniai, žingsnis po žingsnio, kad išvengtų klaidų ir be reikalo 
negaištų. 

Visų pirmajisai ištraukė rėmus iš garažo (dar pavasarį perdažė 

juosžaliai) ir išrikiavo palei namą, prie kiekvieno lango. Regiu jį kaip 
šiandien - aukštą, su nuo saulės paraudusia oda, ir nuo to raudonio 
tėvo veidas darosi piktas. O man saulė neatrodo kaitri, be to, pučia 
vėsus vėjelis. Tiesą sakant, spalis man patinka. Labai geras mėnuo. 

Sėdėjau ant apatinio priebučio laiptelio ir stebėjau tėvą. 9-tuoju 
keliu nuolat švilpė mašinos, dešinėn - į Vindzorą, kairėn - į Harlou ir 
Friportą. Mama grojo rojaliu. Kažkokį minorinį kūrinį, manding, 
Bachą. Bet, kita vertus, kad ir ką ji begrotų, viskas skambėjo it 
Bachas. Vėjas tai sustiprindavo garsus, tai nešdavo juos šalin. O 
vėliau, kadabeišgirsdavau tą melodiją, visuomet prisimindavau aną 
dieną. Minorinė Bacho fuga antralangiams. 

Vis tebesėdėjau priebutyje. Pro šalį pravažiavo 1956 matų 
laidos “Fordas"' su kitos valstijos numeriais. Tikriausiai į Vindzorą, 
pašaudyti kurapkų ir fazanų. Prie guobos, kurios šakos nakčia metė 
šešėlius ant mano kambario sienų, nutūpė liepsnelė. Pakapstė nukri- 
tusius lapus, ieškodama kirminėlių. Mama vis grojo ir grojo. Panorė- 
jusi ji puikiai grodavo ir bugi-vugi, bet taip nutikdavo nedažnai. 
Mamai nepatiko šiuolaikinės melodijos. Gal ir gerai, kad nepatiko. 
Nes netbugi-vugi skambėdavo taip, tarsi jį būtų parašęs Bachas. 

Ir tuomet man dingtelėjo puiki mintis: o kodėl gi nesudaužius 
antralangių stiklų? Visų iki vieno. Iš pradžių reikia suskaldyti viršu- 
tinius, paskui apatinius. 

Galite pagalvoti, kad aš sąmoningai ar nesąmoningai norėjau 
atkeršyti tėvui, savaip pakoreguoti tą jo neįkainojamą idealią tvarką. 
Bet reikalas tas, jog tą akimirką tėvas mano mintyse nefigūravo. 
Diena pasitaikė šilta ir saulėta. Man buvo ketveri. Puiki spalio diena, 
labai tinkama daužyti stiklus. 

Atsistojau ir nupėdinau rinkti akmenų. Vilkėjau šortus, ir akme- 
nis grūdau į priekines kišenes, kurios veikiai išsipūtė taip, tarsi jose 
gulėtų stručio kiaušiniai. Pro šalį nuriedėjo dar vienas automobilis. 
Aš pamojau ranka. Vairuotojas atsakė tuo pačiu. Greta jo sėdinti 
moteris ant kelių laikė kūdikį. 

Vėlperėjaupievelę, išsitraukiau iš kišenės akmenį ir švystelėjau 
jiįrėmą, stovintį prie svetainės lango. Švystelėjau iš visų jėgų. Ir 
nepataikiau. Išsitraukiau antrą, tik šįsyk priėjau prie pat antralangio. 

Smegenimis nušiureno lengvas vėjelis, ir aš akimirkai sunerimau. 
Dabar nepataikyti negalėjau. Ir pro šalį nepramečiau. 

Nužingsniavau palei namą, daužydamas stiklus. Iš pradžių sve- 
tainės rėme. Paskui muzikos kambario. Tas rėmas stovėjo prie 
mūrinės sienos, ir, sudaužęs stiklą, aš pažvelgiau į mamą, grojančią 
rojaliu. Ji vilkėjo tik perregimą mėlyną apatinuką. Išvydusi, jog 
stebeiliju pro langą, mama pametė ritmą, paskui plačiai man nusišyp- 
sojo ir užgrojo vėl. Matote, kaip viskas nutiko. Ji net neišgirdo 
dūžtančio stiklo garso. 

Žinote, įdomu, bet man anaiptol neatrodė, jog darau kažką 
negera, man paprasčiausiai buvo smagu. Mažas vaikas malonumus 
renkasi visai ne taip, kaip suaugęs: jei antralangiai būtų sudėti į vietas, 
man nebūtų kilęs noras daužyti stiklus. 

Jauprisitaikiau, ketindamas sudaužyti paskutinį rėmą, prie kabi- 
neto, tik ūmai petį sugniaužė kažkieno ranka ir apgręžė mane. Tėvas. 
Paklaikęs iš pykčio. Tokio pikto jo dar nebuvau matęs. Akys 
susiaurėjusios, liežuvis sukąstas tarp dantų, nelyginantepileptiko. Jis 
taip mane išgąsdino, jog net surikau. Tarsi mama būtų atėjusi 
pusryčiauti su Helouvyno kauke. 

-Šunsnuki! 

Jis kilstelėjo mane abiem rankom, dešiniąja sugniaužė abi kulkš- 
nis, kairiąja primygo mano kairiąją prie krūtinės, ir sviedė ant žemės. 
Manau, sviedė iš visų jėgų. Gulėjau, neįstengdamas įkvėpti, o jisai 
spoksojo į mane. Mačiau, kaip nyksta jo įniršio kaukė. Nepajėgiau 
rėkti, nepajėgiau kalbėti, nepajėgiau pajudinti diafragmos. Kūną 
paralyžiavo aštrus skausmas. 

- Aš nenorėjau. - Tėvas atsiklaupė greta manęs. - Artau nieko 
nenutiko? Juk viskas gerai, ar ne, Čakai? - Čaku mane vadindavo 
tuomet, kai mudu kieme žaisdavome kamuolių. 

Galiausiai man pavyko įsiurbti į plaučius oro. Prasižiojau ir 
suklykiau. Klyksmas išgąsdino mane, tad po pirmojo išsiveržė antras, 
dar garsesnis. Ir akių trykštelėjo ašaros. Muzika nutilo. 

- Taunereikėjo daužyti stiklų. - Pyktį išstūmė baimė. - O dabar 
nutilk. Dėl Dievo meilės, būk gi vyras. 

Jis trūktelėjo mane ir pastatė ant kojų - kaip tiktą akimirką, kai 
išužkampo vienais apatiniais atbėgo motina. 

- Kas atsitiko? - sušuko jinai. - Čarli, tu susipjaustei? Kur? 
Parodyk gi man, kur! 

-Jis nesusipjaustė, - atsainiai atsiliepė tėvas. - Jis bijosi, kad bus 
išpertas. O išpertas bus, galite neabejoti. 

Puoliau prie mamos, veidu įsikniaubiau jai į pilvą, į švelnų 
apatinuko šilką, kvėpdamas nuo jos sklindantį salsvą aromatą. Man 
dingojosi, kad galva išsipūtė nelyginant balionas. Nepaliaudamas 
raudojau visu balsu. Ir tvirtai užsimerkiau. 

- Apie kąšneki, koks pėrimas? Jis visas pamėlynavęs! Jeigu tu 
jį mušei, Karlai... 

- Jis ėmė rėkti pamatęs, kad einu artyn! 

Balsai sklido iš viršaus, tarsi leisdamiesi nuo kalnų viršūnių. 

- Važiuoja automobilis. Eik į namą, Rita. 

- Eime, branguti, - suburkavo mama. - Nusišypsok mamytei. 
Plačiai nusišypsok. - Ji atplėšė mane nuo savo pilvo, nušluostė 
ašaras. Ar jums mama kada nors šluostė ašaras? Poetai neklysta. 
Tai vienas iš pačių nepamirštamiausių prisiminimų drauge su pirmo- 
siomis sporto rungtynėmis ir pirmuoju erotiniu sapnu. - Nusiramink, 
mielasis, nusiramink. Tėvelis nenorėjo ant tavęs pykti. 

- Tai Semas Kastigėjus su savo žmona, - sunkiai atsiduso tėvas. 
- Dabarišskalambys po visą miestą. Tikiuosi... 

-Eime, Čarli. - Mama paėmė mane už rankos. - Eime, išgersim 
šokolado. 

- Po velnių. - Pažvelgiau į tėvą. Jisai stovėjo prie vienintelio 
išgelbėto antralangio ir gniaužė kumščius. - Kai persiu jam kailį, tas 
lepūnėlis staugs vilku. 

- Nieko tu nepersi. Ir šiaip jau mirtinai išgąsdinai vaiką. 

Tadatėvas žengtelėjo prie jos, pamiršęs apatinuką, Semąirjo 
žmoną. Stvėrė mamą už peties ir parodė sudaužytą virtuvės antra- 
langį. 

- Pažiūrėk! Pažiūrėk! Čiajo darbas, otu ketini tą niekdarį girdyti 

šokoladu! Jisai jau nebe kūdikis, Rita, ir tau metas liautis maitinus jį 
krūtimi! 

Prisiglaudžiau prie motinos šlaunies, oji išplėšė petį. Odoje liko 
baltos pirštų žymės, kurios tučtuojau paraudo. 

- Eikį namą. - Ji net nepakėlė balso. - Tuelgiesi kvailai, Karlai. 

- Aš ketinu... 

- Nereikia man sakyti, ką tu ketini daryti! - ūmai suriko ji, 
žengdama tėvo link. Tasai atsitraukė. - Eik į namą! Tu ir šiaip 
pakankamai prikrėtei! Eik į namą! Eik pas draugelius ir nusilak! Eik, 
kur tik nori! Bet... kad daugiau tavęs nematyčiau! 

- Bausmė, - aiškiai, ramiai ištarė tėvas. - Ar koledže tave kas 
nors mokė šio žodžio, o gal dėstytojams pristigo laiko, nes jie grūdo 
tau į galvą tuos liberalius niekus? Kitą sykį jisai sudaužys ką nors 
vertingesnio užlangus. O paskui sudaužys tau širdį. Beprasmiškas 
griovimas... 

- Nešdinkis! - sukliko mama. 

Aš vėl pravirkau, atsitraukiau nuo jų atatupstas. Mama tučtuo- 
jaustvėrė mane už rankos. Viskas gerai, mielasis, kalbėjo ji, bet aš 
spoksojau į tėvą, kuris apsigręžė ir nuėjo šalin, tarsi nuskaustas 
vaikas. Ir tik tuomet, savo akimis pamatęs, kaip lengva jį išvaryti, tik 
tadaryžausijo nekęsti. 

Kai mudu su mama jos kambaryje gėrėm kakavą, papasakojau 
jai, kaip tėvas sviedė mane ant žemės. Papasakojau apie tai, kad 
tėvas jai melavo. 

Ir pasijutau stiprus. 

- Okasnutiko paskui? - trūkinėjančiu balsu paklausė Siuzana 
Bruks. 

- Nieko ypatinga, - atsakiau. - Viskas susitvarkė. 

Dabar, išsikalbėjęs, net nustebau, kodėl tokį ilgą laiką žodžiai 
strigo man gerklėj, neleisdami prabilti šia tema. Kadaise draugavau 

su vienu vaikinu, Herku Orvilu, kuris prarijo pelę. Aš tvirtinau, kad 
neprarys, ojisai prarijo, susilažinęs. Žalią. Mažą lauko pelytę, kurią 
mudu radome sveikutėlaitę. Veikiausiai nudvėsusią nuo senatvės. 
Šiaip artaip, Herko motina kaip sykis džiaustė išskalbtus baltinius ir 
dirstelėjo į mus (o mudu sėdėjome priebutyje) būtenttą akimirką, kai 
Herkas susigrūdo pelę į burną, galva į priekį. 

Ji suriko (ak, kaip vaikus gąsdina tie suaugusiųjų riksmai!), 
pribėgo prie mūsų ir sukišo pirštą Herkui į gerklę. Herkas išvėmė 
pelę, pietums suvalgytą mėsainį ir kažkokius pomidorų padažo 
spalvos drebučius. Ir jau pradėjo klausinėti motinos, kas, tiesą sakant 
nutiko, kai ūmai apsivėmė ir ji. Tarp visų tų vėmalų nudvėsusi pelė 
atrodė netgi labai neblogai. Kur kas geriau, nei daugelis kitų dalykų. 
Moralė paprasta: išvemkite praeitį, kai nebeįstengiate gyventi dabar- 
timi, ir kai kas tuose vėmaluose pasirodys delikatesu. Jau norėjau 
pasidalinti su jais savo pamąstymais, bet pamaniau, kad klasiokams 
šios mintys sukels pasibjaurėjimą - kaip ir istorija apie čerokių 
tradicijas. 

- Tėvas kelias dienas praleido lindynėje. Ir viskas. Jokių skyry- 
bų. Jokiųtoli siekiančių pasekmių. 

Kerolė Grandžer norėjo kažką pasakyti, bet tuomet pakilo 
Tedas. Veidas išblyškęs, tik ant skruostų liepsnoja dvi raudonos 
dėmės. Sakiau jums, plaukus jisai skirdavo per vidurį, kad tie tarsi 
įrėmintų veidą. Nemadingas kirpimas, bet Tedo tas nejaudino. Kai 
vaikinas pašoko, vos nepalaikiau jo Džeimso Dino šmėkla. Širdis 
ėmė plakti it pašėlusi. 

- Tuojau atimsiu iš tavęs revolverį, šuns šūde. - Jis plėšriai 
šypsojosi. Blykčiodamas lygiais baltais dantimis. 

Iš visų jėgų stengiausi, kad balsas nevirpėtų, ir, ko gero, man 
pavyko. 

- Sėskis, Tedai. 

Tedasnežengė stalo link, bet aš mačiau, kad jam labai šito norisi. 

- Žinai, man nuo viso šito jau bloga. Mėginti suversti kaltę 
tėvams... 

- Nejau sakiau, kad mėginu... 

- Užsičiaupk! -riktelėjo jisai. - Tu nušovei du žmones! 

- Koksai tu pastabus. 

Tedo rankos pakilo iki krūtinės, pirštai susigniaužė, plaštakos 
mažumą prasiskyrė į šalis, ir aš supratau, kad mintyse jisai tik ką 
perplėšė mane į dvi dalis. 

-Padėkrevolverį, Čarli. - Jis vis dar šypsojosi. - Padėk revolverį, 
ir pasižiūrėkim, kurio kumščiai stipresni. 

- Kodėltu išėjai iš futbolo komandos, Tedai? - linksmai paklau- 
siau aš. Man sunkiai sekėsi vaizduoti linksmą, tačiau pastangos 
nenuėjo veltui. Tedas apmirė, jo akyse šmėstelėjo neryžtingumas - 
tarsi niekas, išskyrus trenerį, nebūtų drįsęs užduoti jam šio klausimo. 
Irtuomet vaikinas suprato, jog stovi vienui vienas, visi likusieji sėdi. 
Jį tarsi užtiko su prasegtu klynu, ir dabar dera rasti būdą nepastebimai 
jįužsisegti. | 

- Koks tau skirtumas? Padėk revolverį. - Tedas priminė pigios 
melodramos herojų. Šnekantį banalybes. Ir puikiai tąžinojo. 

- Nuogąstavai dėl savo kiaušių? Ar tausojai fizionomiją? Kokia 
gi priežastis? 

Irma Beits aiktelėjo. O Silvija neatplėšė nuo Tedo akių, spindu- 
liuodama stačiai gyvulišką susidomėjimą. 

- Tu... - Ūmai jis atsisėdo, ir prie tolimosios sienos kažkas 
sukikeno. Iki šiol spėlioju, kas būtent. Dikas Kinas? Hermonas 
Džeksonas? 

Tačiauregėjaujų veidus. Ir tas, ką pamačiau, mane apstulbino. 
Galima sakyt, šokiravo. Įvyko mūšis, žodžių mūšis, ir aš tapau 
nugalėtoju. Bet kodėl gi jietaip apsidžiaugė? Sekmadienio laikraš- 
čiuose retsykiais spausdinamos besijuokiančių žmonių fotografijos. 
Suužrašu: “Kodėl šie žmonės taip juokiasi? Atsiverskite41 puslapį 
ir sužinosite". Bet čiajokių puslapių nebuvo. 

O aš maniau, jog labai svarbu sužinoti priežastį. Mąsčiau ir 
mąsčiau apie tai, įterpdamas smegenų likučius, bet atsakymo nera- 
dau. Galvisa esmė būtent Tede, gražiame, drąsiame, stačiai trykš- 
tančiame vyriškumo pradu, kurio dėka neišnyksta trokštantys traukti 

įkarą. O gal priežastis - paprasčiausias pavydas. Jiems norėjosi, kad 
kas nors pažemintų Tedą ikijų lygio. Pasodintų ant bendro suolo. 
Nusiimk savo kaukę, Tedai, ir sėskis šalia mūsų, paprastų žmoge- 
lių. 

Tedas vis spitrijosi į mane, ir aš žinojau, kad perlaužti jam 
nugarkaulio nepavyko. Tik kitą sykį jis neis įtiesioginę ataką. Galbūt 
pamėgins pulti iš šono. 

Gal tai minios stichija. Slopink individualybę. 

Bettuometaš tuo netikėjau, netikiu ir dabar. Nors paaiškinimas 
ganėtinai logiškas. Kalbame ne apie tai, jog visuomeninės nuomonės 
barometras svirtelėjo į mano pusę. Minia visuomet sunaikina keis- 
tuolį, kitokį, nei visi, mutantą. Tai aš, one Tedas. Tedas visai netoks. 
Širdis džiaugiasi, kai tavo dukra draugauja su tokiu vaikinu, kaip jis. 
Ne, priežasties dera ieškoti jame, ne juose. Ji turi slypėti Tede. 
Apmiriau, nujausdamas atradimą: ko gero, taip apmiršta drugelių 
kolekcionierius, lankoje pastebėjęs unikalų egzempliorių. 

- Aš žinau, kodėl Tedas metė futbolą, - pasigirdo tykus balselis. 
Nužvelgiau klasę. Paršas. Išgirdęs tuos žodžius, Tedas net pašoko ir 
mirtinai išblyško. 

- Kalbėk, - krustelėjau lūpas. 

- Jei pražiosi nasrus, aš tave nudėsiu, - suurzgė Tedas. Ir atgręžė 
savo šypsenėlę Paršui. 

Tas sumirksėjo, aplaižė lūpas. Vargšelis atsidūrė kryžkelėje. 
Viena vertus, jis pirmąkart laikė rankose kirvį, kita - baiminosi 
nuleisti jį ant kaklo. Žinia, kiekvienas klasėje galėjo pasakyti, iš kur 
Paršas gavotąaktualią informaciją. Misis Deino visą savo gyvenimą 
stumdėsi turguose, išpardavimuose, labdaringuose mokyklos ir baž- 
nyčios renginiuose. Geits Folze niekas negalėjo su ja varžytis nosies 
ilgumu bei uoslės jautrumu. Įtariu, kad tai moteriškei priklausė 
miestelio nuogirdų rinkimo rekordas. Taip, kapstymosi po svetimus 
purvinus baltinius rungtyje misis Deino apskritai nebuvo lygių. 

- Aš... - Paršas nutilo, nusigręžė nuo Tedo. Iš pastarojo rankų 
judesio supratau, kad dabar jis perplėšė ir Paršą. 

- Tęsk, - jam į pagalbą suskubo Silvija Reigan. - Nesibijok 
Auksinio Berniuko, brangusis, ne toks jis ir baisus. 

Paršas kreivai jai šyptelėjo ir išpoškino: 

- Misis Džons - alkoholikė. Ją išvežė kažin kur gydyti. Ir Tedui 
teko padėti šeimai. 

Kapų tyla, kurią perplėšė Tedas: 

- Užmušiu tave, Parše. - Jis atsistojo. Išblyškęs it lavonas. 

- Žudyti negerai, - pamokomai tariau. - Pats taip sakei. Sėsk. 

Tedas dėbtelėjo į mane, ir aš jau nusprendžiau, kad dabar tas 
vaikinas puls. Jei būtų puolęs, būčiau jį nušovęs. Veikiausiai jis viską 
suprato iš mano veido. Atsisėdo. 

- Taigi, dar vienas skeletas spintoje. Kurji gydosi, Tedai? 

- Užsičiaupk, - iškošė tas. Plaukų sruoga užkrito ant kaktos. 
Manpasidingojo, kadjo plaukai riebaluoti. Anksčiau šito nepastebė- 
jau. 

- Misis Džons jau namuose, - pridėjo Paršas ir nusišypsojo 
Tedui, tarsi prašydamas atleidimo. 

- Minėjai, jog nudėsi Paršą. - Aš mąsliai pažvelgiau į Tedą. 

- Ašjį nudėsiu. - Tedo akyse liepsnojo pagieža. 

- O paskui galėsi suversti kaltę tėvams. - Plačiai nusišypsojau. 
- Sėkmingas ėjimas! 

Tedas stvėrėsi už stalo krašto. Toks įvykių posūkis jam labai 
nepatiko. Prie tolimosios sienos vaipėsi Hermonas Džeksonas. 
Veikiausiai ir jis turėjo priežasčių nemėgti Tedo. 

- Tavo tėvas privertė ją stvertis butelio? - saldžiu balsu paklau- 
siau aš. - Kaip tai nutiko? Tėtušis vėlai grįždavo namo? Vakarienė 
prisvildavo ir panašiai? Iš pradžių ji gurkšnojo šerį? Tiesa? 

- Užmušiu tave, - sudejavo Tedas. 

Tyčiojausi iš jo, sunkiau iš Auksinio Berniuko visą mėšlą, ir 
niekas manęs nesulaikė. Neįtikėtina. Visi spoksojo į Tedą, visi laukė 
tęsinio. 

- Tikriausiai nelengva būti stambaus banko valdininko žmona. 
Tarkime, ji net nepastebėjo, kada perėjo prie stipresnių svaigalų. O 
tuometjau nebeliko kelio atgal. Irtu čia visai niekuo dėtas. 

- Užsičiaupk! - suriaumojo jis. 

- Viskas vyko tavo panosėje. Bettu nieko nepastebėjai, o paskui 
situacija tapo nebevaldoma, ar ne? Siaubinga, tiesa? Ji išties daug 
gėrė, Tedai? Pasakyk mums, apvalyk sielą. Svyruodama šlaistėsi po 
namus, teisybė? 

- Užsičiaupk! Užsičiaupk! 

- Prisisiurbdavo, sėdėdama prie televizoriaus? Kampuose regė- 
davo žalius žmogeliukus? Ar tiek dar nenusirito? Ar tavo motina 
matė žmogeliukus? Matė? Ar matė žmogeliukus kampuose? 

- Taip, buvo siaubinga! - išspjovė jisai. - Ir tu siaubingas! 
Žudikas! Žudikas! 

- Tujai rašei? - švelniai paklausiau. 

- Kurių galų turėjau jai rašyti? - pasišiaušė Tedas. - Ką turėjau 
rašyti? Ji pati viskuo kalta. 

- Otunebegalėjai žaisti futbolo. 

- Nusilakusi kalė, - iškošė Tedas Džonsas. 

Kerolė Grandžeraiktelėjo. Tedoakis aptraukusi migla išsisklai- 
dė, jose švytėjęs įniršis išnyko. Vaikinas suvokė, ką pasakęs. 

- Tu manužtai atsakysi, Čarli. 

- Galbūt. Jei pasitaikys proga. - Šyptelėjau jam. - Motina - 
nusilakusi kalė. Išties siaubinga, Tedai. 

Tedas Džonsas atsisėdo, be žodžių gręždamas mane žvilgsniu. 

Epizodas baigėsi. Dabar galėjau imtis kitų reikalų, šiaip ar taip, 
laikinai. Jaučiau, kad su Tedu dar nebaigiau. Arba jis su manim. 

Liaudisuž lango sujudo. 

Tykiai dūzgė elektrinis laikrodis. 

Ilgą laiką niekas nepratarė nė žodžio, o gal man tik pasirodė, jog 
tyla užsitęsė. Beje, jie turėjo apie ką pagalvoti. 


18. 


Stojusią tylą nutraukė Silvija Reigan. Atlošė galvąirnusikvato- 
jo. Keli žmonės, tarp jų ir aš, net pašoko. Tedas Džonsas - ne. Jis 
tebemąstė apie savo reikalus. 

- Ar žinot, ką norėčiau padaryt po to, kai visa tai užbaigsime? 

- Ką? - paklausė Paršas, stebėdamasis tuo, jog vėl prabilo. 
Sandra Kros įdėmiai pažvelgė į mane. Ji sukryžiavo kojas per 
kulkšnis, suglaudė kelius, kaip ir pridera geroms mergaitėms, kurios 
nenori, jog vaikinai dirsčiotų joms po sijonu. 

- Parašyčiau apie šiąistoriją detektyviniam žurnalui. “Šešiasde- 
šimt siaubo minučių su Pleiservilio maniaku"'. Pasiūlyčiau šitą temą 
vienam iš mūsųrašinėtojų. Džo Makenedžiui ar Filui Frenksui... o gal 
tu pats parašytum, Čarli? Kaip nusiritai iki tokio gyvenimo. - Irjinai 
vėlnusikvatojo. Prie Silvijos neryžtingai prisidėjo Paršas. Ko gero, 
mane stačiai pakerėjo tos merginos narsa. O gal vien nepridengtas 
jos seksualumas. Kas jau kas, o Silvija nesidrovėjo praskėsti kojų. 

Atriedėjo dar dvi patrulinės mašinos. Gaisrininkai traukė savais 
keliais: pavojaus sirena nutilo jau prieš kelias minutes. Misteris 
Greisas atsiskyrė nuo miniosir pasuko link paradinio įėjimo. Lengvas 
vėjelis plaikstė jo sportinio kirpimo švarko skvernus. 

- Su mumis nori pasikalbėti, - pastebėjo Korkis Heroldas. 

Atsistojau, priėjau prie vidinio ryšio aparato pulto, grąžinau 
svertelį į padėtį KALBĖTI-KLAUSYTI. Atsisėdau, mane permer- 
kė prakaitas. Šįsyk su manimi kalbėsis misteris Donas Greisas. 
Sunkioji artilerija. 

Pokelių sekundžių aparatas spragtelėjo, misteris Greisas prisi- 
jungė prie mūsų linijos. 

- Čarli? - balsas labai ramus, labai melodingas, labai pasitikintis. 

- Kaip gyvuoji, kaulų maiše? - paklausiau aš. 

- Puikiai, dėkoju, Čarli. O kaip laikaisi /47 

- Ne prasčiau už tave. 

Krizenimas. 

- Čarli, šio įvykio išvakarėse mudu kalbėjomės apie tai, kad tau 
reikia pagalbos. Ko gero, dabar, atlikęs asocialius veiksmus, tam 
pritarsi? 

- Pagal kokius standartus? 

- Pagal mūsų visuomenės normas, Čarli. Iš pradžių misteris 
Karlsonas, dabar šitai. Ar leisi mums tau padėti? 

Vos nepaklausiau jo, ar mano bendraklasiai taip pat yra minėto- 

sios visuomenės dalis, nes nė vienas iš jų pernelyg nesielvartavo dėl 
misis Andervud. Bet negalėjau prasižioti. Toks klausimas pakeistų 
taisykles, kurias tik ką pradėjau nustatinėti. 

- Ir kas gi dabar daryti? - sutarškėjau aš. - Aš jau pasakyti 
misteris Denveris, kaip aš gailėtis. Kodėl aš trinktelti ta maža 
mergaitė. Ašreikėti psikoanalitikas! Aš norėti gelbėti mano siela ir 
padaryti jąbalta kaip sniegas. Kaip aš turi elgtis, gerbiamasis? 

Petas Ficdžeraldas, juodaveidis it pikų tūzas, nusijuokė ir palin- 
gavo galvą. 

- Čarli, Čarli. - Misterio Greiso balsas tryško liūdesiu. 

Mantai nepatiko. Lioviausi tauškęs ir padėjau ranką antrevol- 
verio- ko gero, dėl drąsos. Man tai visai nepatiko. Jis mokėjo lįsti į 
dūšią. Mudviem teko daug bendrauti - po to, kai veržliarakčiu 
pritalžiau misterį Karlsoną. Greisas išties mokėjo lįsti į dūšią. 

-Misteri Greisai? 

- Taip, Čarli. 

- Tomas perdavė policijai mano prašymą? 

- Norėjai pasakyti, misteris Denveris? 

- Koks skirtumas. Arjis?.. 

- Taip, perdavė. 

- Jie jau nusprendė, kaip išrūkyti mane iš čia? 

-Nežinau, Čarli. Mane labiau domina kas kita: kaip tu pats ketini 
išsipainioti iššio reikalo. 

Jis skverbėsi man į širdį. Lygiai taip, kaip ir mudviejų pašneke- 
siuose po misterio Karlsono sumušimo. Tik tuomet aš neturėjau 
teisės neiti pas jį. Tačiau dabar galėjau kada panorėjęs išjungti ryšį. 
Irpodraug negalėjau, ir jis puikiai tą žinojo. Tik normalūs neperžengia 
priežasties-pasekmės logikos ribų. Be to, nuo manęs akių nenuleido 
bendraklasiai. Vertino mano sugebėjimą pasipriešinti misteriui Grei- 
sui. 

- Truputį suprakaitavote? - paklausiau. 

- O tu? 

- Kokie gijūs visi vienodi. - Leidau balse suskambėti kartėliui. 

- Tikrai? Tai todėl, kad visi mes norime tau padėti. 

Taip, šis riešutėlis kietesnis už Tomą Denverį. Bejokios abejo- 
nės. Mintyse įsivaizdavau Doną Greisą. Neaukšto ūgio, liesutis, su 
pliku pakaušiu, užtat su žandenomis. Baisiai mėgsta tvido švarkus su 
odiniais lopais ant alkūnių. Visuomet su pypke, prikimšta nežinia ko, 
dvelkiančia karvių mėšlu. Jisai sugebėjo, sugebėjo atkapstyti esmę. 
Prasismelkti į šventų šventovę. Smegenų dulkintojai, štai kas jie 
tokie. Toks ir yra jų darbas - dulkinti psichiškai nesveikus žmones, 
prislėgti juos normalia psichika. Veislinio buliaus darbas, ir nūnai to 
mokė mokykloje, o visos jų disciplinos, tiesą sakant, tebuvo vienos 
vienintelės idėjos atmainos: mygti psichinį ligonį vardan asmeni- 
nio pasitenkinimo ir pelno, labiausiai dėl pelno. Ir jei atsidursite 
ant psichoanalitiko kušetės, ant kurios anksčiau gulėjo tūkstančiai 
kitų, prašau prisiminti viena: jei normali psichika - veislinio buliaus 
pastangų vaisius, kūdikėlis bus panašus į tėvą. O tarpjų labai gausu 
savižudžių. 

Psichoanalitikų tikslas - priversti žmogų ypač aštriai pajusti savo 
vienatvę, atvesti iki ribos, kai iš akių savaime ima trykšti ašaros, o jūs 
pasirengęs sutikti su viskuo, kad tik jie pažadėtų išeiti, bent laikinai. 
Kąmes turime? Ką išties turime? Smegenis, panašias į persigandusį 
storulį, svajojantį vien apie tai, kad autobusų stotelėje į jį nespoksotų 
kaip įišsigimėlį. Mes gulime, negalėdami užmigti, ir įsivaizduojame 
save su įvairiausiomis baltomis skrybėlėmis. Nekaltoms smegenims 
sunku pasipriešinti šiuolaikinės psichiatrijos gudrybėms. Bet galtaip 
ir geriau. Gal šiandien jie, tie veisliniai buliai, ims ir sužais mano 
žaidimą. 

- Leisk man tau padėti, Čarli,-burkavo misteris Greisas. 

- Tačiau, leisdamas jums man padėti, padėčiau jums. - Šiuos 
žodžius ištariau tokiu tonu, tarsi man ūmai būtų nušvitęs protas. - O 
aš to nenoriu. 

- Kodėl, Čarli? 

- Misteri Greisai? 

- Taip, Čarli? 

- Jei dar sykį užduosite klausimą, aš ką nors nušausiu. 

Išgirdau, kaip misteris Greisas aiktelėjo, tarsi kažkas būtų jam 
pasakęs, kad jo sūnus pakliuvo į avariją. Pajutau psichiatro neryžtin- 
gumą. Irtas neryžtingumas suteikė man jėgų. 

Klasėje visų žvilgsniai įsmigo į mane. Tedas Džonsas lėtai 
kilstelėjo galvą, tarsi busdamas iš gilaus miego. Regėjau, kaipjo akis 
apniaukia pažįstama neapykanta. O štai Enės Laski akys suapvalėjo 
išbaimės. Silvijos Reiganrankaniurktelėjo į rankinę kitos cigaretės. 
Gi Sandra Kros atidžiai žvelgė į mane, tarsi būčiau koks daktaras ar 
dvasininkas. 

Misteris Greisas pabandė kažką pasakyti. 

- Atsargiau! - perspėjau jį. - Prieš ištardamas bent žodį, gerai 
pagalvokite. Aš daugiau nebežaidžiu pagal jūsų taisykles. Užsirašy- 
kite sau ant kaktos. Dabar jūs žaisite pagal manąsias. Jokių klausi- 
mų. Būkite labai atidus. Ar galite būti labai atidus? 

Jis niekaip nepakomentavo mano išvedžiojimų. Štai tada ir 
supratau, kad misteris Greisas mano rankose. 

- Čarli...- Artikjo balse negirdėti maldavimo? 

- Labai gerai. Misteri Greisai, kaip manote, ar po visko, kas 
nutiko, galėsite čia dirbti irtoliau? 

- Čarli, susimildamas... 

- Konkrečiau, 

- Leisk jiems išeiti, Čarli. Gelbėkis pats. Prašau. 

- Kalbate pernelyg greit. Galite nė nepastebėti, kaip nuo liežuvio 
nusprūs klausimas, ir tuomet kas nors mirs. 

- Čarli... 

- Kaipjūs atlikote savo karinę prievolę? 

- Ko... - Jis prikando liežuvį. 

- Jūs vos nepražudėte žmogaus. Būkite atidesnis, Donai. Juk 
galiu vadinti jus Donu, arne? Aišku. Sverkite žodžius, Donai. 

Ketinau jį sutaršyti. 

Ketinau perlaužti jam stuburą. 

Tąakimirką man dingojosi, kad sulaužysiu stuburą jiems vi- 
siems. 

- Manding, kuriam laikui reikėtų nutraukti mūsų pašnekesį, 
Čarli. 

- Jei nutrauksite jį be mano leidimo, aš ką nors nušausiu. Tad 
sėdėkite ramiai ir atsakinėkite į mano klausimus. 

Tuometpsichoanalitiko balse pasigirdo pirmosios nevilties gai- 
delės. 

- Ašnegaliu, Čarli. Negaliu imtis atsakomybės už... 

- Atsakomybės? - sustūgau aš. - Švenčiausias Dieve, taigi jūs 
prisiėmėte atsakomybę tą akimirką, kai užbaigėte koledžą. O štai 
dabar jums pirmąkart prignybė uodegą, ir jūs išsyk traukiatės atbu- 
las. Tačiau vairuotojo vietoje sėdžiu aš, ir, prisiekiu Dievu, mašina 
nesustos, kol šito nepanorėsiu. Ojeinepaklusite, pasielgsiu taip, kaip 
sakiau. Ar aišku? Jūs mane supratote? 
gyvybės, Čarli. 

- Sveikinu. Jūs stebėtinai tiksliai charakterizavote šiuolaikinę 
psichiatriją, Donai. Ši charakteristika turėtų būti įtraukta į visus 
vadovėlius. O dabar paklausykite. Jūs nusimyšite pro langą, jeigu to 
panorės mano kairioji koja. Ir tepadeda jums Viešpats, jei nutversiu 
jus meluojant. Tuomet turėsiu ką nors nušauti. Ar jūs pasirengęs 
atverti sielą, Donai? Arjau stovite prie starto linijos? 

Jis triukšmingai įkvėpė. Norėjo paklausti, ar kalbu rimtai, tačiau 
pabijojo, kad atsakysiu ne žodžiais, o šūviu. Norėjo ištiesti ranką ir 
išjungti ryšį, bet žinojo, kad išgirs šūvio aidą, vilnijantį tuščiais 
koridoriais. 

- Puiku. - Atsisegiau marškinių rankovių sagas. Pievelėje min- 
džikavo Tomas Denveris, misteris Džonsonas ir farai, lūkuriuojantys 
savo veislinio buliaus. Perskaityk mano sapnus, Zigmundai. Palais- 
tyk sperma simbolius, kad tie išaugtų ir suvešėtų. Parodyk man, kuo 
mes skiriamės, tarkime, nuo pasiutusių šunų ar senų ligotų tigrų. 
Parodyk žmogų, besislapstantį mano erotinėse svajose. Jie turėjo 
priežasčių neabejoti sėkme (nors išoriškai savikliovos juose nesima- 
tė). Vaizdžiai šnekant, misteris Greisas buvo ne kas kitas, kaip 
Vakarų pasaulio Pėdsekys. Genties bulius su kompasu. 

Iš garsiakalbio viršum mano galvos sklido nelygus Načio Bam- 
po* alsavimas. Įdomu, pamaniau sau, ar jam pastaruoju metu pasi- 
sekė nors ką nors išskaityti iš akių. Ir ką jis pamatys, atėjus nakčiai. 

- Puiku. - Pakartojau. - Na, Donai, važiuojam. 


19. 


- Tai kaipgi jūs atlikote savo karinę prievolę? 

- Tarnavau armijoje. Čarli, man regis, ši informacija tau nerei- 
kalinga. 

- Kuo tarnavote? 

- Gydytoju. 

- Psichiatru? 

- Ne. 

- Arseniai dirbate psichiatru? 

- Penketą metų. 

- Ar kada laižėte savo žmoną? 

- K... - pikta pauzė. - Aš... aš nežinau, ką reiškia ši frazė. 

- Gerai, paieškosime kitokių žodžių. Ar kada nors užsiėmėt su 
žmonaoraliniu-genitaliniu seksu? 

- Neatsakinėsiu. Tu neturi teisės... 

- Turiu visas teises. O jūs - jokių. Atsakykite, antraip ką nors 
nušausiu. Iratminkite: jei sumeluosite, jei nutversiu jus meluojant, ką 
nors nušausiu. Ar judų su žmona... 

- Ne! 

- Ar seniai dirbate psichiatru? 

- Penketą metų. 

- Kodėl? 

- Ko... Na, man šis darbas patinka. 

- Arjūsų žmona buvo užmezgusi romaną su kitais vyrais? 

- Ne. 

*Natis Bampo - taip pat ir Sakalo Akis, ir Pėdsekys, ir Odinė Kojinė. Dž. F. Kuperio 
romanų personažas. “Natūraliosios" Amerikos, kurios dar nesudarkė civilizacija, 
simbolis. 

- Sukita moterimi? 

- Ne! 

- Iš kur žinote? 

- Ji mane myli. 

- Jūsų žmona jums čiulpė, Donai? 

- Nežinau, ką tu... 

- Velniškai gerai žinai, ką turiu omeny! 

- Ne, Čarli, aš... 

- Arkadanors sukčiavote per koledžo egzaminus? 

Pauzė. 

- Niekada. 

- Oper kontrolinius? 

- Ne. 

Tada kirtau iš peties. 

- Tai kaip galite sakyti, kad jūsų žmona niekada su jumis 
neužsiiminėjo oraliniu-genitaliniu seksu? 

- Aš... niekada... Čarli... 

- Kur praėjote pradinį karinio parengimo kursą? 

- Fort Beninge. 

- Kuriais metais? 

- Neatsime... 

- Sakykit metus, antraip ką nors nušausiu! 

- Tūkstantis devyni šimtai penkiasdešimt šeštaisiais. 

- Buvote seržantu? Areiliniu? 

- Ašbuvau... karininku. Vyresniuoju leite... 

- Šito neklausiau! - suriaumojau aš. 

- Čarli... Čarli, vardan Viešpaties, nusiramink... 

- Kuriais metais buvote demobilizuotas? 

- T-tūkstantis devyni šimtai šešiasdešimtais. 

- Privalėjai ištarnauti šešetą metų! Tu sumelavai! Tuojau ką 
nors... 

- Ne! - Greisas jau šaukė. - Nacionalinė gvardija! Aš tarnavau 
gvardijoje! 

- Mergautinė tavo motinos pavardė? 

- G-geivin. 

- Kodėl? 

- K... Nesuprantu, ką tu... 

- Kodėl mergautinė jos pavardė Geivin? 

- Nesjos tėvo pavardė - Geivinas. Čarli... 

- Kuriais metais praėjai pradinį karinio parengimo kursą? 

- Tūkstantis devyni šimtai penkiasdešimt septin... šeštais! 

- Tu sumelavai. Nutvėriau tave, ar ne, Donai? 

- Ne! 

- Tupaminėjai penkiasdešimtseptintuosius. 

- Susipainiojau. 

- Ketinu ką nors nušauti. Ko gero, įsodinsiu kulką į pilvą. Taip. 
Būtent. 

- Čarli, susimildamas! 

- Žiūrėk, kad tai daugiau nepasikartotų. Buvai seržantu, taip? 
Armijoje? 

- Taip... ne... tarnavau karininku... 

- Sakyk antrąjį savo tėvo vardą. 

- Dž-džonas. Čar... Čarli, tvardykis. 

- Arkada žiaumojai savo žmonos “katytę""? 

- Ne! 

- Meluoji. Juk nežinai, ką tai reiškia. Pats sakei. 

- Juk tu man paaiškinai. - Jis tankiai alsavo. - Paleisk mane, 
Čarli, duok man... 

- Kokiai bažnyčiai priklausai? 

- Metodistų. 

- Giedi chore? 

- Ne. 

- Lankei sskmadieninę mokyklą? 

- Taip. 

- Pirmasis Biblijos žodis? 

Pauzė. 

- Pradžioje. 

- Pirma dvidešimt trečiosios psalmės eilutė? 


- V... Viešpatija - žemė, ir kas ją pripildo... 

- Vadinas, pirmąkart žmonos “katytę" žiaumojai penkiasdešimt 
šeštaisiais? 

- Taip... ne... Čarli, paleisk mane... 

- Pradinis karinio parengimo kursas, kelinti metai? 

- Penkiasdešimt šešti. 

- Pirmai sakei, jog penkiasdešimt septinti! - riktelėjau aš. - Visgi 
sumelavai! Dabar kam nors pykštelsiu į galvą! 

- Aš pasakiau penkiasdešimt šešti, bukagalvi! - isteriškas 
riksmas. 

- Kas nutiko Jonai, Donai? 

- Jį prarijo banginis. 

- OBiblijoje parašyta, kad didžiulė žuvis. Artą norėjai pasakyti? 

- Taip. Didžiulė žuvis. Žinoma. - Matyt, jis jau buvo pasirengęs 
sutikti su viskuo. 

- Kas pastatė arką? 

- Nojus. 

- Kur praėjai pradinį karinio parengimo kursą? 

- Fort Beninge. - Nuskambėjo ryžtingiau, čia Greisas klastos 
nelaukė. Todėl galėjau užklupti jį iš netyčių. 

- Arkadalaižei savo žmoną? 

- Ne. 

- Ką? 

- Ne. i. 

- Kokia paskutinė Biblijos knyga, Donai? 

-“Apreiškimai". 

- Ištiesų "Apreiškimas", vienaskaita. Aš teisus? 

- Teisus, žinoma, teisus. 

- Kas ją parašė? 

- Jonas. 

- Antrasis tavo tėvo vardas? 

- Džonas*. 

- Arkadanors girdėjai savo tėvo apreiškimus, Donai? 


*Džonas - angliškas Jono ekvivalentas. Tuo ir grindžiama antroji Čarlzo frazė. 

Tadaiš Dono Greiso gerklės išsiveržė įtemptas, kimus krizeni- 
mas. Nuotojuokelio daugeliui klasėje pasidarė nejauku. 

-E...ne... Čarli. Nieko tokio nebuvo. 

- Mergautinė tavo motinos pavardė? 

- Geivin. 

- Ar Kristus įtrauktas į kankinių sąrašą? 

- T-taip. - Metodistas negalėjo neabejoti. 

- Kaipjis numirė, tasai kankinys? 

- Antkryžiaus. Jį nukryžiavo. 

- Ko, kybodamas ant kryžiaus, Kristus paklausė Dievo? 

-“Dieve mano, Dieve mano! Kodėl mane apleidai?" 

- Donai! 

- Taip, Čarli. 

- Ką dabar pasakei? ; 

- Pasakiau: “Dieve mano, Dieve mano, kodėl..*- pauzė. - O,ne, 
Čarli. Tai neteisinga! 

- Tuuždavei klausimą. 

- Tu iškvaršinai man galvą! 

- Tutik ką nužudei žmogų, Donai. Kaip gaila. 

- Ne! 

Iššoviau į grindis. Visa klasė, tarsi užhipnotizuota mūsų dialogo, 
pašoko. Keli žmonės suriko. Paršas vėl prarado sąmonę ir išgriuvo 
įtarpueilį, dusliai bilsteldamas galva į grindis. Nežinau, ar vidinio 
ryšio aparatas perdavė tą garsą į viršų, bet šitai jau nebeturėjo 
didesnės reikšmės. 

Misteris Greisas verkė. Raudojo kaip kūdikis. 

- Nuostabu. - Aš nesikreipiau į nieką konkrečiai. - Stačiai 
nuostabu. 

Ir išties - viskas vyko taip, kaip norėjau. 

Leidau jam minutėlę pažliumbti. Išgirdę šūvį, farai pajudėjo 
mokyklos link, tačiau Tomas Denveris, vis dar tikintis savo psicho- 
analitiku, juos sulaikė. Mane jo veiksmai tenkino. O misteris Greisas 
vis dar liejo ašaras, mažas, bejėgis, beginklis kūdikis. Pasistengiau, 
kad jisai išdulkintų save savo paties “instrumentu". Apie panašius 

dalykus retsykiais rašoma žurnale “Penthauzo forumas". Nuplė- 
šiaunuojo veido sielų užkeikinėtojo kaukę ir paverčiau žmogumi. Bet 
ant to vyriškio nėmaž nepykau. Nuodėmes daro tik žmonės, o štai 
atleidžia - dievai. Tuo nuoširdžiai tikėjau. 

- Misteri Greisai? - kreipiausi įpsichoanalitiką. 

- Aš išeinu, - atsiliepė jis ir pro ašaras karingai pridūrė: - Ir tu 
manęs nebesulaikysi. 

- Aišku, eikite, - švelniai pritariau aš. - Žaidimas baigtas, išišign 
Greisai. Ir šįkart mes nemokame gyvybėmis. Čia niekas nenumirė. 
Ašiššoviau į grindis. 

Mirtina tyla kitame laido gale. 

- Gali įrodyti, Čarli? 

Priešingu atveju visi čia esantys pultų prie durų. 

Toji frazė pasiliko galvoje, o aš pasigręžiau į Tedą. 

- Tedai? 

- Čia Tedas Džonsas, misteri Greisai,- mechaniškai prabilotas. 

- K-klausau tavęs, Tedai. 

- Jis iššovė į grindis. - Vis toks pat roboto balsas. - Nieko 
nenutiko. - Tada Tedas išsišiepė ir jau žiojosi sakyti dar kažką, tačiau 
aš nukreipiau įjį revolverį, ir vaikinas sučiaupė lūpas. 

- Ačiūtau, Tedai. Ačiū tau, mano berniuk. - Iš garsiakalbio vėl 
pasigirdo kūkčiojimas. Praėjo daug, labai daug laiko, kol psichoana- 
litikas galiausiai išjungė ryšį. O paskui dar ilgai laukėme, kol jisai 
pasirodė pievelėje irpasuko link farų - su tvido švarku, rudais odiniais 
lopais antalkūnių, žvilgančia plikeir žvilgančiais skruostais. Ėjo lėtai, 
tarsi sukriošęs senis. 

Stačiai nuostabu, kokį pasitenkinimą man suteikė tasai lėtumas. 

- Atvažiavom, - pasigirdo iš paskutinės eilės. Ričardas Kinas. 
Balse skambėjo nuovargis, tarsi jo šeimininkas visiškai nebeturėtų 
jėgų. 

Ir tučtuojau pasigirdo kitas balsas, sklidinas jaudulio, laimingas. 

- Man regis, buvo šaunu! - Pakilau nuo kėdės. Greisė Staner, 
mūsų coliukė. Priejos stačiai lipte lipo vaikinai, laižantys plaukus nuo 
kaktos link pakaušio ir mūvintys baltas kojines. Koridoriuje jie sukosi 
aplink Greisę nelyginant bitės. Ji dėvėjo prigludusius megztukus ir 
trumpučius sijonus. Kai eidavo koridoriumi, jos kūnas stačiai vilny- 
davo. Trumpiau tariant, buvo į ką pasižiūrėti. Ir apie jos mamulę 
sklido visokiausios šnekos. Pastaroji kažin kur dirbo, betdažniausiai 
sukiodavosi “Denyje", Saut Meine, Pleiservilio užkaboryje. Žinia, 
“Denis" nėištolo nepanėšėjo į Cezario rūmus. O tokiuose mažuose 
miesteliuose apstu žmonių, manančių, jog dukra niekuo nesiskiria nuo 
motinos. Tądien Greisė vilkėjo rožinį megztuką ir tamsiai žalią 
sijonėlį, iki pusės pridengiantį šlaunis. Merginos veidas stačiai spin- 
dėjo. Ji kilstelėjo sugniaužtus kumštukus. Pajutau, jog man užgniaužė 
kvapą. - Pirmyn, Čarli! Išdulkink juos visus! 

Konevisos galvos pasisuko į ją, kai kam netgi atkaro žandikaulis, 
tačiau aš nenustebau. Ar pasakojau jums apie ruletės rutuliuką? 
Žinoma, pasakojau. Tai štai, jisai dar nesustojo. Kai kalbame apie 
beprotystę, ginčytis galime tiktai dėljos laipsnio. Ne man vienam 
važiuoja stogas - tokių žmonių begalės. Jie vaikšto į automobilių 
lenktynes, restlingo varžybas, žiūri siaubo filmus. Gal ir Greisė išjų, 
tačiau aš ja žavėjausi: ta mergina garsiai ištarė tą, apie ką kiti drįso 
vien pagalvoti. O atvirumas yra daug vertas. Vėlgi, ji nutvėrė pačią 
esmę. Tokia miniatiūrinė, simpatiška mergaičiukė. 

Irma Beits atgręžė į Greisę įniršio perkreiptą veidą. Supratau, 
jog mano susirėmimas su Donu Greisu išmušė ją iš vėžių. 

- Užčiaupk savo purviną snukį! 

- Eiktu!.. - jai į akis nusišaipė Greisė. - Karvė! 

Irmos burna persikreipė. Ji ieškojo žodžių. Regėjau, kaip sten- 
giasi juos surasti, vieną po kito atmesdama galimus variantus, nes jai 
reikėjo stiprių žodžių, nuo kurių Greisės veidą išvagotų raukšlės, 
nukartų krūtys, iššoktų kojų venos, o plaukai pražiltų. Aišku, tokie 
žodžiai kažkur buvo, beliko juos surasti. Štai ji irieškojo, krutindama 
mažąsmakriuką, raukydama išgaubtą kaktą (ir vienur, irkiturnestigo 
spuogų), labai panaši į rupūžę. 

Galiausiai surado. 

- Jie privalo nušauti tave lygiai taip, kaip nušaus jį, tu šliundra! 
- Jau neblogai, bet nepakankamai. Tie žodžiai neatspindėjo viso 
siaubo ir įniršio, kuriuos Irma patyrė suvokusi, jog griūvajai įprasto 
pasaulio pamatai. - Nudėsime visas šliundras. Visas šliundras ir 
šliundrų dukras! 

Klasėje ir šiaip buvo tylu, o dabar įsiviešpatavo visiška tyla. 
Absoliuti. Visų dėmesys nukiypo į Irmą ir Greisę. Jos tarsi stovėjo 
antscenos, nutviekstos prožektorių spinduliais. Greisė šypsojosi, kol 
nuskambėjo paskutinioji Irmos frazė. O tada šypsena dingo. 

- Ką? - paklausė Greisė. - Ką? Ką? 

- Paklodė! Kekšė! 

Greisė atsistojo. 

- Mano-motina-dirba-skalbykloje-stora-kale-ir-kol-dar-ne-vėlu- 
atsiimk-atgal-tuos-žodžius-kuriuos-ką-tik-pasakei.- Visatai ji ištarė 
kartu, tarsi skaitydama eilėraštį. 

Irma pergalingai žybtelėjo akimis - pasiekusi, ko troško. Jos 
kaklas žvilgėjo nuo prakaito, mergaitės paauglės prakaito. Vienos iš 
tų, kurios iki penkiolikto gimtadienio tūno namuose, stebeilydamos į 
televizorių ir dirsčiodamos į laikrodį. Iš tų, kurioms niekada nesu- 
skamba telefonas, o motinas balsas yra Toro balsas. Iš tų, kurios 
nuolatos pešioja plaukelius iš panosės. Iš tų, kurios vaikšto į Roberto 
Redfordo filmus su draugėmis, o kitą dieną ateina vienos, kad 
pamatytų jį darsyk, ir sėdi kino salėje, tarp kelių gniauždamos 
prakaituotus delnus. Iš tų, kurios rašo ilgus, bet labai retai išsiunčia- 
mus laiškus Džonui Travoltai. Iš tų, kurioms laikas slenka kankina- 
mai lėtai, nežadėdamas jokių džiaugsmų. Nenuostabu, kad jų kaklą 
išmuša lipnus prakaitas. Aš nejuokauju, tokia gyvenimo tiesa. 

Irma išsižiojo ir išspjovė: 

-ŠLIUNDROS DUKRA! 

- Gerai. - Greisė žengė jos link, ištiesusi priekin rankas, tarsi 
hipnotizuotojas ant scenos. Su labai ilgais, rausvu laku padengtais 
nagais. 

- Tuojau iškabinsiu tau veizolus, atmata! 

- Šliundros dukra, šliundros dukra! - nesiliovė Irma. 

Greisė plėšriai šypsojosi. Jos akys žibėjo. Mergina nesiskubino, 
betirnedelsė. Ėjo tarpueiliu normaliu žingsniu. Nepaprastai daili, 
kaipgi šito nepastebėjau anksčiau, daili ir gracinga. Tikra kamėja. 

- Štai ir aš, Irma. Atėjau tavo veizolų. 

Ūmai Irma suprato, kas vyksta, ir atšlijo. 

- Sustok, - įsakiau Greisei. Revolverio nepakėliau, tačiau pasi- 
dėjaujį po ranka. 

Greisė sustojo, klausiamai pažvelgė į mane. Irmos veide įskai- 
čiau palengvėjimą, bet pagieža taip pat neišnyko. Regis, mane ji 
palaikė įsikišti nusprendusia dievybe, stojusia jos pusėn. 

- Šliundros dukra, - pakartojo Irma, kreipdamasi į visą klasę. - 
Sugrįžusi iš aludės, misis Staner kasnakt palieka namus neužrakin- 
tus. Ir yra pasirengusi aptarnauti visus pageidaujančius. - Savo 
pašaipa ji norėjo išreikšti panieką Greisei, tačiau aš pajutau ir 
merginą persmelkiančią baimę. Greisė vis dar klausimai žvelgė į 
mane. 

- Irma, - mandagiai prabilau, - paklausyk manęs, Irma. 

Kaijiatsigręžė, sukrėstas supratau, kas nutiko. Stiklinės akys, 
suakmenėjęs veidas. Kaukė, kokiomis vaikai dabinasi per Helouvy- 
ną. Dar truputis, ir ji galutinai išprotės. Irmos psichika atsisakė 
suvokti tą, kas dėjosi jos akivaizdoje. Galbūt stigo vieno vienintelio 
postūmio, kad toji mergiotė prasmegtų beprotystės pragare. 

- Gerai, - tęsiau įsitikinęs, kad jos abi atidžiai žvelgia į mane. - 
Vadinas, taip. Privalome klasėje palaikyti tvarką. Esu tikras, tą 
supranta visi. Kurgi atsidursime, jei pamiršime tvarką? Teisingai, 
džiunglėse. Ir geriausias būdas palaikyti tvarką - kylančius konfliktus 
spręsti civilizuotu būdu. 

- Teisingai! - atsiliepė Hermonas Džeksonas. 

Pakilau, žengtelėjau prie lentos, pasiėmiau gabalėlį kreidos ir ant 
grindų linoleumo nubrėžiau penkių pėdų skersmens ratą. Tą daryda- 
mas, tolydžio dirsčiojau į Tedą. Sugrįžau prie stalo, atsisėdau. 
Mostelėjau į ratą. 

- Prašau, merginos. 

Greisė tučtuojau žengė link rato - žavinga, geidžiama. Su glotnia, 
nepaprastai balta oda. 

Irma sustingo. 

- Irma, - kreipiausi į ją. - Ko gi sėdi, Irma? Juk tują apkaltinai. 

Irma stebėdamasi kilstelėjo antakius, tarsi veiksmažodis “apkal- 
tinti"* būtų pakeitęs jos minčių eigą. Tada linktelėjo, atsistojo, kilste- 
lėjo prie burnos ranką, nelyginant norėtų užgniaužti koketišką krize- 
nimą. Nužingsniavo tarpueiliu ir žengė įratą, sustodama kuo toliau 
nuo Greisės. Nudelbė akis, sunėrė rankas priešaky. Tarytum ketin- 
dama sudainuoti “Granadą" ar “Gong-šou". 

Jos tėvas pardavinėja automobilius, ar ne? - nei iš šio, nei iš 
to pagalvojau aš. 

- Nuostabu. Kaip priimta bažnyčioje, mokykloje ir netgi progra- 
moje“Haudi-Dudi"*, žingsnis užrato - mirtis. Ar aišku? 

Jos suprato. Suprato visi. Tegul ir neįsisąmonino, bet suprato. 
Kainustoji mąstyti, pati įsisąmoninimo idėja tampa mažumėlę archa- 
jiška, panaši įpamirštų kalbų garsą ar žvilgsnį į Viktorijos epochos 
cameraobskura**.Mes, amerikiečiai, pirmenybę teikiame papras- 
tam supratimui. Šitaip paprasčiau skaityti kelio ženklus, kai įvažiuoji 
į miestą greičiu, didesniu nei penkiasdešimt mylių per valandą. O 
įsisąmoninimui, tai yra, suvokimui, minties žandikauliai turi būt per- 
nelygjau plačiai praverti, dar žiūrėk, ims ir nutrūks kokia sausgyslė. 
Su supratimu paprasčiau, jį galima nusipirkt kiekviename Amerikos 
laikraščių kioske. 

- Norėčiau, kad prievartos būtų kuo mažiau. Jos ir šiaip pakanka 
su kaupu. Manding, merginos, apsiribosime žodžiais ir antausiais. 
Atviru delnu. Teisėjauti imuosi pats. Pritariat? 

Abilinktelėjo. 

Kyštelėjau ranką į užpakalinę kišenę ir išsitraukiau tvarsčių 

*Haudi-Dudi - lėlė marionetė, su kuria to paties pavadinimo vaikų programoje (1947- 
1961) pasirodydavo aktorius ir pilvakalbys Bafalas Bobas Smitas. 
** Camera obskura - uždara dėžė su maža (0,1-0,6mm skersmens) skylute vietoje 


objektyvo; pro skylutę praėję spinduliai sukuria apverstą daikto atvaizdą priešingoje 
dėžės sienelėje. 

ritinėlį. Įsigijau jį “Beno Franklino“ parduotuvėje miesto centre ir 
kelis kartus buvau pasirišęs ant kaklo, bet paskui ėmiau naudoti vietoj 
nosinės. Pasireiškė buržuazinė prigimtis, nieko čia nepadarysi. 

- Kaitik numesiu tvarstį žemėn, galėsite pradėti. Pirmas ėjimas 
tavo, Greise, kadangi kaltinimai pareikšti tau. 

Greisėryžtingai linktelėjo. Jos skruostuose pražydorožės. Šitaip 
mano mama sakydavo apie tuos, kurie rausta. 

Irma Beits neatplėšė akių nuo mano raudono tvarsčio. 

- Liaukitės! - nebeištvėrė Tedas Džonsas. - Juk sakei, kad 
niekam nepadarysi nieko bloga, Čarli. Tadirnutrauk tas nesąmones! 
- Joakyse švytėjo neviltis. - Imk ir nutrauk! 

Ūmai isteriškai sukikeno Donis Lordis - net nenutuokiu, dėl 
kokios priežasties. 

-Ji pirma pradėjo, Tedai Džonsai, - įsiterpė Silvija Reigan. - Jei 
kažkokia Etiopijos baidyklė išvadintų mano motiną šliundra... 

- Šliundra, purvina šliundra, - tučtuojau patvirtino Irma Beits. 

- ... aš iškabinčiau jos šlykščias akis! 

- Tukuoktelėjai! - išraudęs suriaumojo Tedas. - Mes galime jį 
sulaikyti. Jei pultume visi drauge, galėtume... 

- Užsičiaupk, Tedai, - tarstelėjo Dikas Kinas. - Gerai? 

Tedasapsidairė, nesurado nei pritarimo, nei paramos, nei užuo- 
jautosiružsičiaupė. Jo akys pajuodo iš neapykantos. Pasidžiaugiau, 
kadjįirmisis Andervud stalą skiria padorus atstumas. Jei nebeliktų 
kitos išeities, spėčiau peršauti jam koją. 

- Arpasirengusios, merginos? 

Greisė Staner plačiai nusišypsojo: 

- Pasirengusios. 

Irma linktelėjo. Stambi mergina. Ji pražergė kojas ir mažumą 
palenkė galvą. Apvalios purvinai geltonų plaukų garbanėlės kažkuo 
priminė tualetinio popieriaus rulonus. 

Švystelėjau žemėn tvarstį. Atskaita prasidėjo. 

Greisė giliai susimąstė. Stačiai skaičiau jos mintis: mergina 
suprato, kaip toli viskas gali nueiti, ir klausė savęs, ar nepames 
galvos. Tąakimirką aš ją mylėjau. Ne... mylėjau jas abi. 

- Riebi irplepi šlykštynė, - pradėjo Greisė, žvelgdama Irmai į 
akis. - Tu dvoki. Kalburimtai. Tavo kūnas smirda. Tu smirdalė. 

- Gerai, - linktelėjau aš. - O dabarrėžk jai. 

Greisė atsivėdėjo ir kirto Irmai per skruostą. Kaip ir sutarėme, 
atviru delnu. Tarsi būtų čiaukštelėjęs rimbas. Megztukas pakilo, virš 
sijonėlio atidengdamas nuogo kūno dryželį. 

- Oho! -iškvėpė Korkis Heroldas. 

Irma kriuktelėjo. Galva loštelėjo atgal, veidas persikreipė. Kai- 
riajame skruoste įsiliepsnojo raudona dėmė. 

Greisė triukšmingai iškvėpė ir pasiruošė atsakomajam smūgiui. 
Plaukai krito jai ant pečių, nuostabūs plaukai. Ji laukė. 

- Irma yra prokuroras. Pradėk, Irma. 

Toji sunkiai šnopavo. Žybtelėjo akimis, pasišiaušė. Tapo stačiai 
klaiki. 

- Šliundra, - sušvokštė ji. Regis, ta mergina neketino keisti 
taktikos. - Niekinga patvorių kekšelė. 

Linktelėjau. Irma šiepėsi. Stambi mergiotė, labai stambi. Ranka 
itvėzdas užgriuvo Greisės skruostą. Kažkas trekštelėjo 

- Ak! -aiktelėjo kažkuris. 

Greisė neparpuolė. Pusė veidelio paraudo, tačiau jinai nepar- 
puolė. Atvirkščiai, nusišypsojo Irmai. Ir toji supanikavo. Mačiau tą 
ir negalėjau patikėti savo akimis: pasirodo, Drakula stovėjo ant 
molinių kojų. 

Žvilgsniu aprėpiau klasę. Dvikova juos suintrigavo. Jie pamiršo 
Tomą Denverį, misterį Greisą, Čarlzą Everetą Dekerį. Jie negalėjo 
atplėšti akių nuo Irmos bei Greisės ir, galimas dalykas, jose, nelygi- 
nant veidrodžio šukelėje, regėjo kažkurios savųjų sielų dalies atspin- 
dį. Mane tas džiugino. Kėlė nuotaiką, tarsi jauna pavasarinė žolė. 

- Pakartosim, Greise? 

Viršutinė lūpa pakilo, apnuogindama mažučius sniego baltumo 
dantukus. 

- Tavęs niekada niekas nekvietė į pasimatymą, čia ir visa esmė. 
Tu bjaurybė. Tu bjauriai smirdi. Galvoti tepajėgi vien apie tai, ką 
veikia kiti žmonės, todėl tavo galvoje ir knibžda purvinos mintelės. Tu 
esi dvokianti nevykėlė. 


75 


Linktelėjau. 

Greisė užsimojo, Irma atšlijo. Greisės ranka vos palytėjo varžo- 
vę,bettoji apsižliumbė nelyginant mažas vaikas. 

- Paleisk mane, - suvaitojo Irma. - Aš daugiau nebegaliu, Čarli. 
Paleisk mane. 

- Atsiimk žodžius, kuriuos pasakei apie mano motiną, - suurzgė 
Greisė. 

- Tavo motina čiulpia pimpalus! - išrėkė Irma. Jos veidas 
persikreipė, garbanėlės susiūbavo į šalis. 

- Gerai, - linktelėjau aš. - Tęsk, Irma. 

Tačiauta isteriškai kūkčiojo. 

- V-v-viešpatie! - Storulės rankos lėtai pakilo, uždengė veidą. - 
Dieve, kaip aš noriu numi-i-irti... 

- Sakyk, kad atsiprašai, - neatlyžo Greisė. - Atsiimk savo 
žodžius. 

- Tu čiulpi pimpalus! - išrėkė Irma, neatplėšdama delnų nuo 
veido. 

- Nagi, Irma, - kreipiausi į ją. - Paskutinis tavo šansas. 

Šįsyk ji kirto iš visų jėgų. Mačiau, kaip Greisės akys virto 
plyšeliais, kaip įsitempė kaklo raumenys. Tačiau smūgis pataikė į 
žandikaulį, tad galva vos virptelėjo. Bet skruostas pražydo ryškiu 
raudoniu, tarsi nusvilus saulėje. 

Visas Irmos kūnas krūpčiojo nuo lauk besiveržiančios raudos. 

- Tuniekadanieko neturėsi, - metė Greisė. - Buvai ir liksi riebia, 
dvokiančia kiaule. 

- Nagi, rėžk jai! - suriaumojo Bilis Sejeris, kumščiais daužyda- 
mas stalą. - Kad maža nepasirodytų! 

- Tu net neturi draugių. - Greisė sunkiai alsavo. - Kuriems 
galams apskritai gyveni?! 

"Irma veriamai sukliko. 

- Aš pasisakiau. - Greisė grįžtelėjo į mane. 

- Gerai. Smok. 

Jiužsimojo, bet Irma raudodama suklupo ant kelių. 

- Nemu-ušk manęs. Prašau, daugiau nebemušk! Nemušk ma- 
nęs... 

- Atsiprašyk. 

- Negaliu. - Pro aimanas. - Nejau nematai, kad aš negaliu? 

- Darir kaip gali. Verčiau atsiprašyk. 

Akimirkai stojo tyla, trikdoma vien laikrodžio dūzgimo. Paskui 
Irma kilstelėjo galvą, ir Greisės delnas akimoju nusileido, palikdamas 
raudoną žymę varžovės skruoste. Tarsi būtų nugriaudėjęs smulkaus 
kalibro pistoleto šūvis. 

Irma viena ranka pasirėmė į žemę, garbanėlės uždribo ant veido. 
Ji triukšmingai atsiduso: 

- Gerai! Gerai! Aš atsiprašau! 

Greisė atsitraukė per žingsnį, jos burna prasivėrė. Alsavo tan- 
kiai tankiai. Kilstelėjo rankas, nubraukė nuo skruostų plaukus. 
Klūpėdama ant kelių, Irma žvelgė į varžovę iš apačios į viršų. Net 
pamaniau, kad tuoj pradės melstis. Tačiau ji pravirko dar garsiau. 

Greisė pažvelgė į klasę, į mane. Jos gražios krūtys stačiai veržte 
veržėsi iš jas aptempiančio megztuko. 

- Mano motina dulkinasi, su kuo įsigeidžia, ir aš ją myliu. 

Užpakalinėse eilėse kažkas suplojo delnais - gal Maikas Geivi- 
nas, 0 gal Nensė Kaskin. O paskui ėmė ploti visi, išskyrus Tedą 
Džonsąir Siuzaną Bruks. Siuzana stačiai neįstengė ploti. Ji susiža- 
vėjusi stebeilijo į Greisę Staner. 

Irma tebeklūpojo, delnais užsidengusi veidą. Kai aplodismentai 
nutilo (žvelgiau į Sandrą Kros: pastarosios delnai vos susiliesdavo), 
pasisukau įją: 

- Stokis, Irma. 

Ji pažvelgė į mane, visa apsiašarojusi, nieko nesuprasdama, tarsi 
viskas vyktų ne iš tikrųjų, o sapne, ir netgi ne jos sapne. 

- Palik ją ramybėje. - Tedas kapojo kiekvieną žodį. 

- Užsičiaupk, - nusodino jį Hermonas Džeksonas. - Čarlis viską 
daro teisingai. 

Tedas grįžtelėjo į jį. Bet Hermonas nenuleido akių, kaip būtų 
pasielgęs kitu metu, kitoje vietoje. Jiedu abu priklausė mokinių 
tarybai, kurioje Tedas, be jokios abejonės, griežė pirmuoju smuiku. 

- Stokis, Irma, - švelniai pakartojau. 


77 


- Ketini mane nušauti? - sukuždėjo mergina. 

- Juk tu atsiprašei. 

- Jinai privertė mane atsiprašyti. 

- Bet esu tikras, kad tu išties atsiprašai. 

Irma bukai stebeilijo į mane iš po tų idiotiškų garbanėlių. 

- Man visuomet tenka atsiprašinėti. Štai kodėl yra taip sunku. 

- Arjaiatleidi? - paklausiau Greisės. 

-Ką? - Greisė tarsi nesuprato, apie ką kalbu. - O, taip. Žinoma. 
- Jinai pasuko link savo suolo. Atsisėdo, įsistebeilijo į savo rankas. 

- Irma! - kreipiausi į antrąją merginą. 

-Ko?-Ji žvelgė į mane nelyginant primuštas šuo, apgailėtina, 
nelaiminga. 

- Galirtu nori ką nors mums pasakyti? 

- Nežinau. 

Irma lėtai išsitiesė. Rankos tabalavo it virvės, tarsi ji nežinotų, ką 
sujomis veikti, kam jos skirtos. 

- Manregis, nori. 

- Jei išliesi širdį, išsyk palengvės, - paragino Tanisė Genon. - 
Žinau iš patirties. 

- Dėl Dievo meilės, palikite ją ramybėje, - iš paskutinės eilės 
riktelėjo Dikas Kinas. 

- Nenoriu, kad mane paliktų ramybėje, - ūmai išsprūdo Irmai. - 
Ašpasakysiu. - Ji nubraukė nuo kaktos plaukus, galiausiai radusi, kur 
pritaikyti rankas. - Aš negraži. Manęs niekas nemyli. Aš niekada 
nebuvau pasimatyme. Viskas, ką jinai sakė, yra tiesa. Štai. - Žodžiai 
lėkė taip greit, jog merginos veidas net perkrypo, tarsi Irma būtų 
gėrusi karčius vaistus. 

- Oturūpinkis savimi, - atsakė jai Tanisė. Sumišo, bet paskui 
ryžtingai tęsė: - Pati žinai, dažniau prauskis, skusk kojas ir... e... 
pažastis. Stenkis patikti. Aš irgi ne gražuolė, bet savaitgaliais nesė- 
džiu namuose. Ir tu gali. 

- Aš neišmanau, kaip! 

Kai kurie vaikinai nudelbė akis, o štai mergiotės net palinko į 
priekį. Dabar visos užjautė Irmą. Antrąją žmonijos pusę jos papras- 
čiausiai pamiršo. 

- Na... - pradėjo Tanisė. Nutilo, krestelėjo galvą. - Eikš čionai, 
sėskis šalia, pasikalbėsim. 

Petas Ficdžeraldas sukikeno. 

- Profesinės paslaptys? 

- Štai būtent. 

- Gera profesija, - įterpė Korkis Heroldas, sukeldamas juoko 
protrūkį. 

Irma Beits nupėdino į paskutiniąsias eiles. Ten vargšelę apspito 
Tanisė, Enė Laski bei Siuzana Bruksirėmė kažinkąjai porinti. Silvija 
Reigan kuždėjosi su Greise, o Paršo akutės lakstė nuo vienos prie 
kitos. Tedas Džonsas raukėsi, stebeilydamas į niekur. Džordžas 
Jenikas kažin ką pjaustinėjo ant stalo ir rūkė: nei pridėt, nei atimt, 
triūsiantis dailidė. O diduma spoksojo pro langus, į kiemą, kur farai 
reguliavo automobilių eismą ir, susimetę į grupeles, svarstė susiklos- 
čiusią padėtį. Be vargo įžiūrėjau Doną Greisą, senąjį Tomą Denverį 
ir Džerį Keserlingą, naujai iškeptą transporto reguliuotoją. 

Ūmai kurtinamai nugriaudėjo skambutis, eilinį kartą priversda- 
mas visus mus pašokti. Pašoko ir farai pievelėje. Du stvėrė revolve- 
rius. 

- Pertrauka, - paskelbė Hermonas 

Dirstelėjau į sieninį laikrodį. 9:50. O 9:05 aš sėdėjau prie lango 
ir žiūrėjau į voverytę. Bet dabar voverytės nebėra, ji išėjo, išėjo ir 
senasis Tomas Denveris, o misis Andervud išėjo visiems laikams. 
Gerai pamąsčiau ir nusprendžiau, jog aš taip pat išėjau. 


21. 


Atriedėjo dar trys patrulinės mašinos, pasirodė ir miestelėnai. 
Farai vijo juos šalin, bet nelabai sėkmingai. “Pontiaku" atvažiavo 
misteris Frankelis, čionykštės juvelyrinės parduotuvės (prekiau- 
jančios ir fotokameromis) savininkas, ir ilgai kamantinėjo Džerį 
Keserlingą. Jo sunkūs raginiai akiniai nuolat šliaužė nuo nosies, ir 
parduotuvininkas tolydžio grąžindavo juos į pradinę padėtį. Džeris 
stengėsi juo nusikratyti, bet misteris Frankelis nepasidavė. Jis irgi 


79 


buvo Pleiservilio miesto tarybos narys ir draugavo su Normanu 
Džonsu, Tedo tėvu. 

- Jo parduotuvėje mama man nupirko žiedą. - Sara Pastern 
kreivai dėbtelėjo į Tedą. - Pačią pirmą dieną nuo jo pažaliavo 
pirštas. 

- Mano mama sako, kad jisai čigonas, - įsiterpė Tanisė. 

- Ei! - Paršas triukšmingai nurijo seiles. - O antai ir mano 
motina! 

Pažvelgėme pro langą. Tikrai, misis Deino šnekučiavosi su 
vienu mėlynmarškiniu policininku iš valstijos policijos, iš po jos 
suknelės per ketvirtį colio išlindo apatinis. Paršo motina buvo iš tų 
damų, kurios šneka ne tiek liežuviu, kiek rankomis. Tos rankos 
skraidė it vėliavos, primindamos man šeštadieninį futbolą: padavi- 
mas... užkirtimas... neteisingas išlaikymas. Manding, šiuo atveju 
labiau panašu į neteisingą išlaikymą. 

Mes visi ją pažinojome, ne kartą buvome su ja susitikę, o jau 
misis Deino reputacija... Jinai kuo aktyviausiai reikšdavosi įvai- 
riausiuose tėvų komiteto renginiuose, rėždavo kalbas motinų klu- 
be. Visuomet dalyvaudavo iškilmingose vakarienėse, rengiamose 
perkėlimo į kitą klasę proga, mokyklos šokiuose sporto salėje, ab- 
solventų susitikimuose. Jei kur nors susirinkdavo daugiau nei trys 
žmonės, ten būtinai pasirodydavo ir misis Deino, visada pasiruo- 
šusi paspausti kažkieno ranką, besišypsanti iki ausų, godžiai gau- 
danti kiekvieną žodį, kiekvieną gestą, nelyginant kempinė suge- 
rianti informaciją. 

Paršas nervingai pasimuistė ant kėdės, tarsi būtų įsigeidęs į 
tualetą. 

- Ei, Parše, mamulė tave šaukia, - pratarė Džekas Goldma- 
nas. 

- Tegul eina po velnių, - sumurmėjo Paršas. 

Jis turėjo seserį. Kai mes perėjome į vidurinę mokyklą, Lilė 
Deino buvo abiturientė. Su tokia pat fizionomija, kaip ir Deinas, 
tad gražuole, švelniai tariant, jos nė už ką nepavadintum. Lilę pra- 
dėjo merginti kumpanosis Lafoletas Sen-Armandas, metais jau- 

nesnis už ją. Pastarasis mergiotę ir pagadino. Lafoletas tučtuojau 
užsiverbavo į jūrų pėstininkus, kur jam, matyt, išaiškino skirtumą 
tarp karabino ir “vamzdigalio", nurodė, kas skirta šaudymui, o kas 
pramogai. Kitus du mėnesius misis Deino nedalyvavo tėvų komi- 
teto veikloje. Lilę išsiuntė pas tetą į Boksfordą, Masačiusetso 
valstiją. Veikiai po to misis Deino vėl ėmėsi savo, o jos šypsena 
tapo dar platesnė. Mažo miestelio proza, draugai mano. 

- Veikiausiai nerimauja, - pastebėjo Kerolė Grandžer. 

- Kam rūpi? - abejingai gūžtelėjo pečiais Paršas. Silvija Rei- 
gan jam šyptelėjo. Paršas paraudo. 

Kurį laiką visi tylėjo. Mes stebėjome, kaip miestelėnai renkasi 
už ryškiai geltonų plastikinių užtvarų. Tarp jų regėjau daugelio 
klasiokų motinas bei tėvus. Bet Sandros gimdytojų nepastebėjau. 
Kaip ir vyriausiojo Makenedžio. Tokių žmonių, kaip jie, cirkas 
niekada nedomino. 

Atriedėjo vietinės televizijos studijos furgonėlis. Iš kabinos iš- 
šoko vaikinas, spausdamas prie šlaunies krepšį su magnetofonu, ir 
nusiskubino prie policininko. Tas mostelėjo į kitą kelio pusę. Vai- 
kinas grįžo į furgonėlį, iš ten išlindo dar du, ėmė tempti lauk tele- 
kameras. 

- Ar kas nors turi radijo imtuvą? - paklausiau. 

Trys pakėlė rankas. Visų didžiausią turėjo Korkis. “Sony" su 
šešiomis baterijomis, tokį teko nešiotis portfelyje. Užtat jis gaudė 
viską: ilgas bangas, vidutines, trumpąsias, ultratrumpąsias. Korkis 
pastatė imtuvą ant stalo, įjungė. Kaip sykis suspėjome išgirsti de- 
šimtos valandos naujienų laidą. 

“..„Pagrindinė naujiena - Aukštesniųjų Pleiservilio vidurinės 
mokyklos klasių mokinys Čarlzas Everetas Dekeris...** 

- Everetas, - prunkštelėjo kažkas. 

- Užsičiaupk, - nukirto Tedas. 

- “...iš visko sprendžiant, šį rytą išsikraustė iš proto ir dabar 
laiko įkaitais dvidešimt keturis bendraklasius, užsirakinęs su jais 
vienoje mokyklos klasėje. Jau žinome, kad buvo nušautas vienas 
žmogus, misteris Vensas, trisdešimt septynerių metų amžiaus 

Pleiservilio vidurinės mokyklos istorijos mokytojas. Manoma, kad 
nužudyta ir kita mokytoja, misis Džinė Andervud, taip pat trisde- 
šimt septynerių. Dekeris dusyk kalbėjosi su mokyklos vadovybe 
vidinio ryšio kanalu. Įkaitais tapo šie mokiniai..." 

Diktorius ėmė skaityti klasės sąrašą, tą patį, kurį aš perda- 
viau Tomui Denveriui. 

- Apie mane pranešė per radiją! - šūktelėjo Nensė Kaskin, iš- 
girdusi savo pavardę. Jos lūpas ištempė šypsena. Melvinas To- 
mas švilptelėjo. Nensė nuraudo ir pasiūlė jam užsikimšti. 

“ir Džordžas Jenikas. Frenkas Filbrikas, Meino valstijos po- 
licijos viršininkas, paprašė visų draugų bei giminaičių laikytis ato- 
kiau nuo įvykių epicentro. Dekeris pavojingas visuomenei, ir Filb- 
rikas pabrėžė, jog niekas nežino to vaikino pamišimo priežasties. 
“Dekeris įtūžęs, netekęs nuovokos ir, regis, apsiginklavęs užtaisy- 
tu pistoletu. Dar nežinia, kuo viskas gali baigtis", - pasakė Filbri- 
kas“. 

- Nori patikrinti, ar mano vamzdis užtaisytas? - paklausiau Sil- 
vijos. | 

- O jis su saugikliu? - savo ruožtu pasiteiravo jinai, ir klasė 
pratrūko juokais. Enė Laski kvatojo, rankomis užsidengusi burną, 
išraudusi it aguona. Tik Tedas Džonsas, mūsų disidentas, tolydžio 
raukėsi. 

“..„Greisas, mokyklos psichoanalitikas, prieš keletą minučių 
kalbėjosi su Dekeriu vidinio ryšio kanalu. Greisas pranešė repor- 
teriams, jog Dekeris grasino iššaudysiąs visus įkaitus, jei jisai, 
Greisas, tučtuojau nepasišalins iš direktoriaus kabineto trečiajame 
aukšte“. 

- Melagis! - sumurkė Greisė Staner. Irma pašoko. 

- Ką jis sau leidžia? - pasipiktino Melvinas. - Nejau mano, 
kad galės taukšti, ką įsigeidęs, ir sausas išlips iš balos? 

“taip pat teigia, jog Dekeris yra šizofrenikas, šiuo metu vi- 
siškai praradęs sąsajas su realybe. Savo nerišlų pasakojimą Grei- 
sas užbaigė žodžiais: “Tokios būklės Čarlzas Dekeris gali padaryti 
bet ką". Aplinkinių miestų policija..." 

- Tai šūdas! - susinervino Silvija. - Kai iš čia išsinešdinsime, 
aš visiems pasakysiu, ką lemeno tasai šunsnukis! Visiems... 

- Užsičiaupk ir klausyk! - riktelėjo Dikas Kinas. 

- “...ir Luistono atvyko į įvykio vietą. Pasak kapitono Filbriko, 
šiuo metu padėtis nepakitusi. Gavome informacijos, kad Dekeris 
pagrasino atidengti ugnį į bendraklasius, jei policija nuspręs pasi- 
naudoti ašarinėmis dujomis. Turint omeny, jog ant kortos pastaty- 
tos dvidešimt keturių vaikų gyvybės..." 

- Vaikų, - pamėgdžiojo diktorių Paršas. - Dabar prisiminė 
vaikus. Jie smogė tau į nugarą, Čarli. Vaikai. Cha! Šūdas. Nejau 
jie gali įsivaizduoti, kas dedasi? Aš... 

- Jis kažką sako apie... - pradėjo Korkis. 

- Nesvarbu. Išjunk imtuvą, - įsakiau. - Iš jų nebeišgirsime nie- 
ko įdomaus. - Neatplėšiau akių nuo Paršo. - Regis, ir tau norisi iš- 
lieti širdį, bičiuli? 

Paršas mostelėjo į Irmą: 

- Jinai mano, kad jai bloga gyventi. Cha-cha. 

Vaikinas nelinksmai nusijuokė, dėl man nežinomos priežasties 
iš krūtinės kišenaitės išsitraukė pieštuką ir pažvelgė į jį. Violetinį 
pieštuką. 

- Pieštukai “Bi Bob“, - tęsė Paršas. - Patys pigiausi pieštukai 
pasaulyje, štai ką galiu apie juos pasakyti. Jų neįmanoma nudrož- 
ti. Grafitas lūžta. Kiekvieną rugsėjį, nuo pirmosios pradinės mo- 
kyklos klasės, mama grįžta iš “Mamot Mart“" su dviem šimtais “Bi 
Bob“ pieštukų plastikinėje dėželėje. Ir aš jais rašau! 

Jis perlaužė violetinį pieštuką pusiau, įsistebeilijo į puseles. 
Tiesą sakant, pieštukas išties atrodė pigiai. Aš pats visuomet nau- 
dojausi “Eberhardo Feiberio“ firmos produkcija. 

- Ma, - tęsė Paršas. - Ačiū tau. Du šimtai pieštukų plastiki- 
nėje dėžutėje. Žinote, koks jos hobis? Neskaitant tų suknistų va- 
karienių su mėsainiu popierinėje lėkštelėje ir stiklinaite apelsininio 
“Dželo"? Jinai dievina konkursus. Tik juose ir dalyvauja. Šimtuo- 
se konkursų. Prenumeruoja visus moterų žurnalus. Dalyvauja vi- 
sose loterijose. O kur dar kryžiažodžiai!.. Kartą mano sesuo par- 
sinešė kačiuką, tai motina neleido jo pasilikti. 

- Ar ta sesuo, kuri pastojo? - pasmalsavo Korkis. 

- Neleido pasilikti. - Regis, Paršas jo nė neišgirdo. - Paskan- 
dino vonioje, nes niekas nenorėjo vargšelio paimti. Lilė maldavo 
motiną bent jau nuvežti kačiuką pas veterinarą ir užmigdyti dujo- 
mis, bet motina atsakė, jog keturi “žali dėl kažkokio nusususio ka- 
čiuko - pernelyg didelė prabanga. 

- Vargšelis, - atsiduso Siuzana Bruks. 

- Prisiekiu Dievu, motina nuskandino jį mūsų vonioje. Ir tie 
prakeikti pieštukai. Ar jinai man nupirks naujus marškinius? Iš- 
graužk. Gal gimtadienio proga. Sakau jai: “Ma, paklausyk, kaip 
mane pravardžiuoja kiti. Tu tik paklausyk". Aš neturiu net kišen- 
pinigių, nes jinai viską išleidžia laiškams, kuriuos siunčia į įvairiau- 
sius konkursus. Nauji marškiniai gimtadieniui ir suknista plastikinė 
dėžutė su “Bi Bob" pieštukais mokyklai. Tai viskas. Mėginau ve- 
žioti laikraščius, bet jinai greit nutraukė šią veiklą. Pasakė, jog 
mieste apstu ne itin geranoriškų moteriškių, kurios tik ir telaukia, 
kada galės įsitempti berniuką lovon, pakol vyras triūsia darbe. 

- Na, ir kalė! - šūktelėjo Silvija. 

- Tie konkursai. Tėvų vakarienės. Šokiai sporto salėje. Įprotis 
klijuotis prie visų drauge ir kiekvieno atskirai. Čiulpti iš jų infor- 
maciją ir vaipytis. 

Paršas pažvelgė į mane, kreivai šyptelėjo. Tokios keistos 
šypsenos tądien dar nebuvau matęs. 

- Žinot, ką jinai pasakė, kai Lilei teko išvykti? Pasakė, jog 
privalau parduoti savo automobilį. Senutėlį “Dodžą", kurį man pa- 
dovanojo dėdė, kai gavau vairuotojo pažymėjimą. Atsakiau, jog 
neparduosiu. Atsakiau, jog man jį padovanojo dėdė Fredas, ir aš 
automobilį pasiliksiu. Motina pareiškė parduosianti jį pati - jei šito 
nepadarysiu aš. Nes visus dokumentus pasirašinėja jinai, tad pa- 
gal įstatymą ir automobilis priklauso jai. Pasakė nenorinti, kad aš 
ant užpakalinės sėdynės įtaisyčiau vaiką kokiai nors merginai. Aš. 
Kad neįtaisyčiau vaiko kokiai nors merginai. Taip ir pasakė. 

Jis sukiojo tarp pirštų pieštuko puselę. Iš jos it juodas kaulas 
styrojo grafitas. 

- Aš. Cha! Paskutinį kartą merginą į pasimatymą kviečiau 
per pikniką, surengtą aštuntos klasės baigimo proga. Pasakiau 
mamai, jog neparduosiu “Dodžo". Ji pareiškė, kad parduosiu. Ga- 
liausiai jį pardaviau. Žinojau, kad parduosiu. Su ja neįmanoma ko- 
voti. Ji visuomet žino, ką pasakyti. Tik pradedi vardinti priežastis, 
dėl kurių nevalia parduoti automobilio, o jinai ir klausia: “Kodėl 
taip ilgai užtrunki vonioje?“ Kerta tiesiai į kaktą. Tu jai apie ma- 
šiną, jinai tau apie vonią. Tarsi ten užsiiminėtum kokiais nors ne- 
švariais dalykėliais. Jinai spaudžia. - Paršas pažvelgė pro langą. 
Misis Deino kažkur prapuolė. - Ji spaudžia, spaudžia, spaudžia ir 
galiausiai visuomet pasiekia savo. “Bi Bob“ pieštukai nulūžta kas- 
kart, kai nori juos pasmailinti. Štai šitaip jinai ir ima viršų. Ištreš- 
kia tave ant sienos. Ir podraug yra tokia pikta bei kvaila. Nuskan- 
dino mažą kačiuką, bejėgį kačiuką, ir yra tokia kvaila, jog nepa- 
stebi, kaip visi juokiasi jai už nugaros. - Klasė apmirė. Paršas sto- 
vėjo ant scenos vienui vienas. Nesu tikras, jog tą suvokė. Atrodė 
apgailėtinas su tomis pieštuko puselėmis, sugniaužtomis kumš- 
čiuose. Už lango ant pievelės užvažiavo policijos mašina. Sustojo 
lygiagrečiai mokyklos pastatui, pribėgo keli farai, pasislėpė už jos. 
Nešini šautuvais. - Neprieštaraučiau, jeigu ji gautų kulką į kaktą, 
- niūriai šypsodamasis pridėjo Paršas. - Gaila, kad neturiu tavo 
revolverio, Čarli. Jei turėčiau, manau, pats ją nušaučiau. 

- Tu toks pat psichas, - sunerimo Tedas. - Viešpatie, taigi jūs 
visi kraustotės iš proto drauge su juo. ba 

- Na ir niekšas gi tu, Tedai. 

Kerolė Grandžer. Nebūčiau nustebęs, jeigu ji būtų stojusi Te- 
do pusėn. Žinojau, kad jiedu buvo kelis kartus susitikę - anksčiau, 
nei Kerolė įsitaisė nuolatinį kavalierių. Protingi paprastai traukia 
kits kitą. Tačiau būtent jinai pametė Tedą. Gal pasirinkau ne itin 
sėkmingą analogiją, bet mūsų klasei Tedas Džonsas buvo it Eizen- 
haueris užkietėjusiems šeštojo dešimtmečio liberalams: jisai pats, 
jo elgesio maniera, šypsena, tarnybos lapas, geri ketinimai nega- 
lėjo nepatikti, tačiau jame glūdėjo kažkas atstumiančio. Štai ma- 
tote, aš užsiciklinau, nuolatos grįžtu prie Tedo... O kodėl ne? Vis 
dar stengiausi jį suprasti. Retsykiais atrodo, jog visa, kas nutiko 

aną ilgą rytmetį, - tik išmonė, įsisiautėjusios puspročio rašytojo 
fantazijos vaisius. Bet tatai nutiko iš tiesų. O kitąsyk manau, jog 
įvykių centre buvo Tedas, o ne aš. Būtent Tedo pastangomis jie 
užsidėdavo kaukes, pakeisdami savo esmę... ar nusiplėšdavo jas, 
tapdami patys savimi. Bet tikrai žinau, jog Kerolė į Tedą žvelgė 
su įniršiu, kurio nedera rodyti kandidatei į išleistuvių vakaro kal- 
bėtojus, juolab kad kalbėti teks apie juodosios rasės problemas. 
Be to, merginos žvilgsnyje įskaičiau ne vien įniršį. Ten buvo ir 
žiaurumas. 

Kai mąstau apie Eizenhauerio administraciją, visų pirma pri- 
simenu incidentą su “U-2". Kai galvoju apie tą įdomų rytą, visų 
pirma prisimenu tamsias prakaito dėmes, lėtai plintančias Tedo 
pažastyse. 

- Kai farai jį išrūkys, čia suras vien pamišėlius, - pareiškė Te- 
das. Atsainiai dėbtelėjo į Paršą, kuris, žvilgėdamas nuo prakaito, 
vis stebeilijo ir stebeilijo į pieštuko nuolaužas, tarsi jose tilptų visas 
aplinkinis pasaulis. Ant jo kaklo tamsavo purvo dryželiai, bet kas 
iš to? Dabar niekas nekalbėjo apie Paršo kaklą. 

- Jie tave spaudžia, - sukuždėjo jisai. Švystelėjo pieštukų pu- 
seles ant grindų, palydėjo jas žvilgsniu, tada pakėlė akis į mane. - 
Jie sutraiškys ir tave, Čarli. Palauk, įsitikinsi pats. 

Klasėje vėl stojo tyla. Tvirtai sugniaužiau revolverį. Mecha- 
niškai, nemąstydamas, išsitraukiau dėželę su šoviniais, išlupau tris, 
sugrūdau į tuščius lizdus. Rankena tapo slidi nuo prakaito. Ūmai 
supratau, jog revolverį laikau už vamzdžio, atgręžęs į save, o ne į 
juos. Tedas palinko virš stalo, įsikibdamas į kraštą, bet nejudėda- 
mas, nebent mintyse. Netikėtai pagalvojau, kad pačiupinėjus jo 
oda turėtų būti it aligatoriaus odos rankinė. Įdomu, ar Kerolė jį bu- 
čiavo, ar lietė jį. Veikiausiai. Nuo šios minties vos neapsivėmiau. 

Staiga pravirko Siuzana Bruks. 

Niekas nė nekrustelėjo. Aš spoksojau į juos, jie - į mane. Lai- 
kiau revolverį už vamzdžio. Jie tą žinojo. Jie visi matė. 

Krustelėjau kojas, viena užkliudė misis Andervus koją. Dirste- 

lėjau į mokytoją. Lengvas švarkelis ant plono kašmyrinio megztu- 
ko. Ko gero, jinai jau atšalo. Štai kieno oda pačiupinėjus nesiskyrė 
nuo aligatoriaus. Lavoninis stingulys, suprantat. Net nežinau, kada 
koja primyniau jos megztuką. Liko pėdsakas. Jis man kažkodėl 
priminė Ernesto Hemingvėjaus fotografiją: rašytojas viena koja 
primynęs nušautą liūtą, rankoje sugniaužęs šautuvą, a kiek tolėliau 
visa burna šypsosi juodaodžiai nešikai. Staiga panorau rėkti. At- 
ėmiau jai gyvybę, paverčiau lavonu, įsodinęs kulką į galvą ir iš- 
taškęs ant grindų visą algebrą. 

Siuzana Bruks pasidėjo galvą ant stalo, kaip mus mokė vaikų 
darželyje, kai ateidavo metas miegoti. Plaukai surišti dangaus žyd- 
rumo kaspinu. Labai gražiu. Man suskaudo skrandį. 

- DEKERI! 

Riktelėjau ir nukreipiau revolverį į langą. Faras su mėlyna 
uniforma laikė prie bumos megafoną. Ant kalvos grūdosi televizi- 
ninkai su savo kameromis. Tave sutraiškys... Ko gero, Paršas ne- 
klydo. x 

- DEKERI, IŠEIK PAKELTOMIS RANKOMIS! 

- Palikite mane ramybėje, - sukuždėjau. 

Mano rankos ėmė virpėti. Suskaudo pilvą. Skrandis - mano 
silpniausia vieta. Kartais man pasidaro bloga anksčiau, nei išeinu 
į mokyklą, šitaip pasitaiko ir per pasimatymus. Kartą mudu su 
Džo ir dviem merginom važiavome į Harisono parką. Buvo birže- 
lis, šiltas, saulėtas. Giedrame danguje spindėjo saulė. Mano mer- 
giną vadino Enemere. Savo vardą ji tarė vienu atsikvėpimu. Graži 
mergina. Su tamsiai žaliais velvetiniais šortais ir šilkiniais marški- 
nėliais. Su paplūdimio krepšiu. Mes lėkėme keliu Nr.1, iš radijo 
imtuvo liejosi rokenrolas. Brajanas Vilsonas, aš atmenu, Brajanas 
Vilsonas ir “Beach Boys“. Džo sėdėjo prie savo mėlyno “Merku- 
rijaus"' vairo ir šypsojosi įžymiąja makenediška šypsena. Stiklus, 
be abejonės, nuleidome. Ir tuomet man susuko pilvą. Siaubas, ir 
tiek. Džo šnekučiavosi su savo mergina. Apie serfingą. Išties, 

apie ką gi dar kalbėti, skambant “Paplūdimio berniukų" muzikai? 
Ją vadino Rozalinda. Irgi simpatiška. Enemerės sesė. Prasižiojau, 
norėdamas pasakyt, kad man negera, ir akimoju apsivėmiau. Vė- 
malai apdergė ir Enemerės koją, tad pamėginkite įsivaizduoti jos 
veido išraišką. Žinia, jei sugebėsite. 

Ji pamėgino viską nuleisti juokais. Per pirmąjį pasimatymą 
leidžiu vemti visiems savo kavalieriams, cha-cha. Plaukioti tądien 
neįstengiau. Pilvas neleido. Enemerė didžiąją dienos dalį prasėdė- 
jo ant patiesalo greta manęs ir smarkiai nudegė. Merginos atsive- 
žė priešpiečius. Aš atsigėriau gazuoto vandens, bet sumuštinių nė 
nepaliečiau. Ir vis galvojau apie mėlyną Džo “Merkurijų", visą 
dieną išstovėjusį saulės atokaitoje, apie tai, koks kvapas jame tvy- 
ros, kai keliausime namo. Velionis Lenis Briusas kartą pasakė, jog 
neįmanoma išvalyti dėmės iš zomšinio švarko. Pridėsiu dar vieną 
buitinę tiesą: neįmanoma atsikratyti vėmalų, įsigėrusių į mėlynus 
“Merkurijaus" sėdynių apmušalus, kvapo. Tas kvapas niekur ne- 
dings nei po savaitės, nei po mėnesio, nei po metų. Kabinoje dvo- 
kė, kaip ir tikėjausi. Tiesa, visi apsimetė, neva kvapo nėra. Tačiau 
jis buvo. 

- IŠEIK, DEKERI, JUOKAI BAIGTI! 

- Pakaks! Užsičiaupkit! 

Žinoma, jie manęs negirdėjo. Nenorėjo girdėti. Jie žaidė pa- 
gal savas taisykles. 

- Vienpusiškas pokalbis tau ne prie širdies, ar ne? - paerzino 
mane Tedas Džonsas. - Nesiseka vyti iš jų virvių? 

- Atsiknisk nuo manęs, - suniurzgiau. 

- Jie tave sutraiškys. - Paršas. Pranašo balsu. Pabandžiau 
galvoti apie voverytę, apie tai, jog pievelė žaliuoja iki pat pamatų. 
Nepavyko. Galvoje ūžavo vėjas. Diena, paplūdimys, kaitra. Visi 
su tranzistoriniais imtuvais, transliuojančiais skirtingų radijo stočių 
laidas. Džo ir Rozalinda, besitaškantys žaliame vandenyje. 

- TURI PENKIAS MINUTES, DEKERI! 

- Išeik, - paragino mane Tedas. Jis vėl sugniaužė stalo kraštą. 
- Išeik, kol dar turi šansą. 

Silvija staigiai atsigręžė į jį: 

- O tu kuo čia dediesi? Didvyriu? Kodėl? Kodėl? Mėšlas, štai 
kas tu toks, Tedai Džonsai. Aš jiems pasakysiu... 

- Nemokyk manęs... 

- „„sutraiškys tave, Čarli, sutrins į miltus, palūkėk ir... 

- DEKERI! 

- Išeik, Čarli..: 

- ...prašau, nejau nematote, kad jam važiuoja stogas... 

- DEKERI! 

- „„tėvų vakarienės ir tie suknisti... 

- „.palūš, jei neatstosite nuo jo DEKERI pritrėkš jei eisi pas 
juos Čarli MES BŪSIME PRIVERSTI ATIDENGTI UGNĮ jei tu 
išties nepaliksi jo ramybėje Tedai visi nutilkite jums patiems bus 
geriau IŠEIK.... 

Dviem rankom sugniaužiau revolverio rankeną ir keturis kar- 
tus spustelėjau gaiduką. Šūviai aidu atsimušė nuo sienų. Stiklai 
pažiro tūkstančiais skeveldrų. Policininkai nėrė už patrulinės ma- 
šinos. Operatoriai išsitiesė ant žemės. Žiopliai metėsi kas kur. 
Stiklo šukės žėrėjo smaragdinėje žolėje, nelyginant deimantai mis- 
terio Frankelio parduotuvės vitrinoje. 

Atsakomosios ugnies nebuvo. Jie blefavo. Aš tą žinojau. Dėl 
visko kaltas skrandis, mano skrandis. O ką dar jie turėjo daryti, 
jei ne blefuoti? 

Bet Tedas Džonsas neblefavo. Jis įveikė pusę atstumo iki 
mokytojos stalo, kol galiausiai nukreipiau revolverį į jį. Tedas su- 
stingo, ir aš supratau, kad jisai laukia šūvio. Žvelgė kažkur pro 
mane, į klasės lentos juodumą. 

- Sėskis, - įsakiau. 

Tedas nejudėjo. Jį tarsi suparalyžiavo. 

- Sėskis. 

Jis sudrebėjo. Iš pradžių ėmė vibruoti kojos, paskui virpulys 
pradėjo kilti vis aukščiau. Pasiekė burną. Suvirpo lūpos. Tada 
ėmė trūkčioti dešinysis skruostas. O akys vis stebeilijo į tą patį 

tašką. Dera atiduoti jam pagarbą. Tėvas priekaištavo manajai 
kartai už bestuburiškumą. Gal kas nors ir mėgino pradėti revoliu- 
ciją, niokodamas valstybinių Jungtinių Valstijų įstaigų tualetus, bet 
niekam nebūtų pakakę narsos švystelti į Pentagoną butelį su “Mo- 
lotovo kokteiliu“. O štai Tedo akyse aš išvydau tą narsą. 

- Sėskis, - pakartojau trečią sykį. 

Jisai sugrįžo prie savo stalo, atsisėdo. 

Niekas klasėje nepravirko. Keli žmonės rankomis užsispaudė 
ausis. Dabar atsargiai jas nuleido, tarsi tikrindami triukšmo lygį. 
Pažvelgiau į savo pilvą. Tebėra kur buvęs. Aš vėl kontroliavau 
padėtį. 

Faras su megafonu kažin ką rėkė, bet šįsyk ne man. Reikala- 
vo, kad žmonės kitoje kelio pusėje nedelsdami apleistų teritoriją. 
Ir jie apleido. Daugelis bėgo pasilenkę, kaip Ričardas Vidmarkas 
epiniuose filmuose apie antrąjį pasaulinį karą. 

Per du išdaužtus langus į klasę siūbtelėjo lengvas vėjelis. Pa- 
stvėrė lapelį nuo Hermono Džeksono stalo, švystelėjo į tarpueilį. 
Hermonas pasilenkė ir pakėlė popierių. 

- Papasakok dar ką nors, - paprašė Sandra Kros. 

Pajutau, kaip lūpas ištempia šypsena. Panorau sudainuoti dai- 
ną, liaudies dainą apie nuostabias, nuostabias žydras akis, bet nie- 
kaip negalėjau prisiminti žodžių. Veikiausiai ir nebūčiau išdrįsęs. 
Dainuoju nelyginant antis. Todėl tik žiūrėjau į ją ir šypsojausi. 
Sandra paraudo, bet akių nenuleido. Pamaniau, kad ji ištekės už 
kokio nors bukagalvio su penkiais kostiumais spintoje bei spalvotu 
tualetiniu popieriumi vonioje, ir man sugniaužė širdį. Jos vis vien 
anksčiau ar vėliau supranta, jog negražu pametinėti sagas šokiuo- 
se ar ropštis į bagažinę, kad nemokamai pakliūtų į autokiną. Jos 
liaujasi valgiusios picą ir kišusios dešimties centų monetas į muzi- 
kinį automatą “Storulio Semo" bare. Jos daugiau nebesibučiuoja 
su berniūkščiais krūmuose. Ir kone visuomet išoriškai tampa ne- 
beatskiriamos nuo Barbių. Akimirkai man kilo noras iškrauti į jas 
revolverį, tačiau aš atsikračiau pagundos, pateikęs sau klausimą: 
ar šiandien Sandra irgi su baltomis kelnaitėmis? 

Laikrodis rodė 10:20. Prabilau: 

22. 


- Buvau dvylikos metų, kai mama padovanojo man velvetinį 
kostiumą. Tėvas jau nustojo bandęs nulipinti iš manęs savo atvaiz- 
dą, tad mano auklėjimu užsiėmė perdėm mama. Su tuo kostiumu 
sekmadieniais vaikščiojau į bažnyčią, o ketvirtadieniais į Bibliją 
studijuojančios draugijos posėdžius. Kaklaryšį-varlytę pasirinkda- 
vau pats. Bet kurią iš trijų. 

Tačiau nesitikėjau, kad ji privers mane apsivilkti kostiumą į tą 
nelemtą gimtadienį. Išmėginau viską. Bandžiau apeliuoti į jos pro- 
tą. Grasinau niekur neisiąs. Net sumelavau - pasakiau, jog vaka- 
rėlį atšaukė, nes Kerolė susirgo vėjaraupiais. Bet Kerolės motinos 
skambutis atskleidė mano klastą. Niekas negelbėjo. Tiesą sakant, 
ji man niekada nieko neatsakydavo, bet jei jau ką nuspręsdavo, 
visuomet pasiekdavo savo. Pavyzdžiui, kadaise Kalėdoms tėvo 
brolis padovanojo jai netgi labai keistą dėlionę. Manding, paakin- 
tas tėvo. Mama mėgo dėlioti tuos paveikslėlius, o aš mielai jai pa- 
dėdavau, bet jiedu tą užsiėmimą laikė tuščiu laiko gaišimu. Tai 
štai, dėdė Tomas atsiuntė dėlionę iš penkių šimtų dalelių: sniego 
baltumo stačiakampis ir viena mėlynės uoga apatiniame kairiaja- 
me kampe. Tėvas kvatojo iki ašarų: “Pažiūrėsim, kaip ją įveiksi, 
motin“. Visuomet ją taip vadindavo, kai pajusdavo, jog pokštas 
nusisekė, o mama tykiai niršdavo. Tai štai, per Kalėdas, antroje 
dienos pusėje, ji atsisėdo prie specialaus stalelio savo miegamaja- 
me (jiedu jau miegojo atskirai), ant kurio rinkdavo paveikslėlius- 
galvosūkius. Gruodžio dvidešimt šeštąją ir dvidešimt septintąją. 
mes patys gaminomės priešpiečius bei pietus, šildėmės pusfabri- 
kačius, tačiau dvidešimt aštuntosios rytą mama pademonstravo 
mums gatavą paveikslą. Nufotografavo jį ir pasiuntė nuotrauką 
dėdei Tomui, kuris gyveno Viskonsine. Paskui išardė, sukrovė į 
dėžę ir nunešė į palėpę. Nuo tų laikų praėjo dveji metai, ir, kiek 
žinau, dėlionė vis dar guli tenai. Tačiau mama ją surinko. Mano 
mama labai miela, apsiskaičiusi, su subtiliu humoro jausmu. Ji 

myli gyvūnus, visuomet duoda išmaldos klajojantiems akordeonis- 
tams. Tik nevalia jai priešgyniauti, antraip... ji stoja piestu. Ir gali 
įspirti į pačią jautriausią vietą. 

O aš pabandžiau jai priešgyniauti. Ketvirtą sykį ėmiau dėstyti 
savo argumentus, jau susiruošęs eiti. Pakaklėje, nelyginant rožinis 
voras, kūpsojo kaklaryšis-varlytė, įsikibęs į apykaklę savo kojelė- 
mis-gumute. Švarkas pjovė pažastis. Ji netgi privertė mane ap- 
siauti batus su kvadratinėmis nosimis, mano geriausią porą, su ku- 
ria vaikščiodavau tiktai į bažnyčią. Tėvo nebuvo, jisai su bičiuliais 
iškeliavo į “Golaną" praskalauti gerklės, antraip nebūtų praleidęs 
progos pasišaipyti iš mano apdarų. 

- Paklausyk, mama... 

- Nieko daugiau nebenoriu girdėti, Čarli. - Aš irgi būčiau no- 
rėjęs padėti tašką, tačiau pajuokai išstatė mane, todėl jaučiau pa- 
reigą kautis iki paskutinio kraujo lašo. 

- Aš tenoriu pasakyti, mama, jog niekas neina į vakarėlį su 
kostiumu. Ryte paskambinau Džo Makenedžiui, ir jisai sakė, jog 
apsivilks... 

- Et, verčiau užsičiaupk, - labai švelniai pertraukė mane ma- 
ma, ir aš tučtuojau prikandau liežuvį. Jeigu ji sako “užsičiaupk", 
vadinas, išties niršta. Šio žodžio ji negalėjo ištraukti iš “Guar- 
dian". - Užsičiaupk, antraip niekur neisi. 

Žinojau, ką tai reiškia. “Niekur neisi" - ji kalbėjo ne tik apie 
Kerolės Grandžer gimtadienį. Šie žodžiai buvo skirti ir kinui, ir 
pramogų centrui, ir baseinui. Mama - švelni moteris, bet jeigu 
įsižeidžia, tai ilgam. Prisiminiau paveikslėlį-dėlionę paslaptingu pava- 
dinimu “Paskutinioji sezono uoga". Dėlionė ją įpykino ir pastaruosius 
dvejus metus praleido palėpėje. Jei norite žinoti, o gal kas ir šiaip 
įspėjo, aš buvau neabejingas Kerolei. Nupirkau nosinaitę su jos 
inicialais ir pats ją supakavau. Mama siūlėsi padėti, bet aš atsisakiau. 
Tanosinaitė nebuvo koks pigus niekutis už penkiolika centų, ne, 
tokias pardavinėjo tik Luistone, “Džėjaus Si Penio"' universalinėje 
parduotuvėje. Ji kainavo penkiasdešimt devynis centus ir buvo 
apsiūta nėriniais. 

- Gerai, - burbtelėjau. - Gerai, gerai, gerai. 

- Nedrįsk šitaip su manimi kalbėti, Čarli Dekeri. - Mama rūs- 
čiai pažvelgė į mane. - Tavo tėvui dar pakaks jėgų tave išperti. 

- Tarsi aš šito nežinočiau. Jis tą primena kaskart, kai mudu 
atsiduriame viename kambaryje. 

- Čarli... 

- Jau išėjau. - Pasukau durų link. - Nenuobodžiauk be manęs, 
mama. 

- Neišsiterliok, - pridėjo jinai. - Neišversk ant kelnių ledų! At- 
mink, kad prieš išeinant privalu padėkoti šeimininkams! Pasisvei- 
kink su misis Grandžer! 

Tylėjau. Tik stipriau gniaužiau į kumštį laisvąją ranką, kuria 
nenešiau dovanos. 

- Būk džentelmenas! 

Viešpatie. 

- Ir atmink, jog nevalia pradėti valgyti anksčiau už Kerolę! 

Dieve švenčiausias! 

Pasiskubinau išsmukti už durų, kol ji dar nepuolė vytis ir ne- 
pasiteiravo, ar aš nusišlapinau. 

Bet diena pasitaikė pernelyg graži, kad nirščiau ant mamos it 
pelė ant vištos. Mėlynas dangus, šilta saulė, lengvas vėjelis. Jau 
prasidėjo atostogos, ir Kerolė netgi galėjo leistis mažumėlę pa- 
glamžoma. Nežinojau, ką būčiau daręs po to, kai ji būtų leidusi sa- 
ve pagniaužyti, gal pavežiojęs ją savo dviračiu, bet maniau, jog vi- 
sas problemas dera spręsti tada, kai jos iškyla. Be to, gal aš ir 
perdėjau negatyvų seksualinį velvetinio kostiumo poveikį. Jei Ke- 
rolei patiko Maironas Flourenas, ji negalėjo neįsimylėti manęs. 

Tada pamačiau Džo ir vėl pagalvojau, kad atrodau kaip visiš- 
kas idiotas. Jis į gimtadienį ėjo su nublukusiais džinsais ir futbolo 
marškinėliais. Susigūžiau, kai Džo nudelbė mane nuo galvos iki 
kojų. Tasai švarkas su spindinčiomis žalvarinėmis sagomis. Kiek- 
vienoje išspaustas herbas. Košmaras. 

- Puikus kostiumas, - pakomentavo Džo. - Atrodai it tas vai- 
kinas iš Lorenso Belčo šou. Su akordeonu. 

- Maironas Flourenas, - patikslinau. - Tu teisus. 

Jis pasiūlė man kramtomos gumos, aš skubiai nudrėskiau po- 
pierėlį. 

- Mamytės idėja. - Įsimečiau gumą į burną. “Juodasis Dže- 
kas“. Geresnės nebūna. Paritinau ant liežuvio, išpūčiau. Nuotaika 
vėl pasitaisė. Džo buvo mano draugas, vienintelis artimas draugas. 
Jis niekada manęs nesibijojo, jo netrikdė mano savotiškos manie- 
ros (pavyzdžiui, kai mane aplanko gera mintis, aš imu vaikštinėti 
pirmyn ir atgal, perkreipęs fizionomiją, nepastebėdamas nieko ap- 
link, - patys suprantat, koks aš gardėsis misteriui Greisui). Žinia, 
kai reikia padirbėti galva, esu pranašesnis už Džo, užtat jis lengvai 
užmezga pažintis. Didžiumai paauglių smegenys nėra svarbiausia, 
jų manymu, jos tevertos po centą už svarą, tad vaikinas su aukštu 
IK, kuris nemoka žaisti beisbolo ir neužėmė bent trečios vietos 
šuolių į tolį varžybose, jiems visiems - tik penktas vežimo ratas. O 
štai Džo patiko, kad aš protingas. Jis niekada man šito nesakė, bet 
aš žinojau, kad patiko. O kadangi visi mėgo Džo, jiems teko pakęs- 
ti ir mane. Negaliu sakyti, jog dievinau Džo Makenedį, bet ger- 
biau neapsakomai. Jis mano gyvenimui suteikė aštrumo. 

Mudu žingsniavome šalimais, kramtėme gumą, ir ūmai ant 
mano peties nusileido kažkieno ranka. Vos nepaspringau. O atsig- 
ręžęs atsidūriau akis į akį su Dikiu Keblu. 

Neaukštas, plačiapetis, jis man kažin kuo priminė didelę sa- 
vaeigę žoliapjovę, kokias gamina “Brigso ir Stratono" kompanija. 
Ir jo šypsena buvo kvadratinė, su dideliais baltais dantų kvadra- 
tais. Ko gero, tokie dantys nebūtų padarę gėdos jokiam plėšriam 
žvėriui. Atrodė, kad Dikis vakarienei valgė medžiotojus. Galimas 
daiktas, taip ir buvo. 

- Vaikine, koksai tu pas mus gražuolis! - Jis pamerkė Džo 
akį. - Tokių dar reiktų paieškoti. - Krenkšt! Dikio ranka vėl nu- 
sileido man ant peties. Aš tarsi sumažėjau. Iki trijų colių, tapau 
berniuku-nykštuku. Manding, nujaučiau, kad iki dienos galo man 
dar teks susiremti arba su juo, arba su vėžiu. Tai štai, mieliau bū- 
čiau pasirinkęs vėžį. 

- Tik nesulaužyk man ko nors, gerai? - paprašiau. 

Aišku, jis nepaliko manęs ramybėje. Erzino, kol priėjome Ke- 
rolės namus. Vos tik peržengėme slenkstį, suvokiau esąs žuvęs. 
Visi svečiai, išskyrus mane, pasirinko iškylautojų drabužius. Kero- 
lė stovėjo kambario centre, tokia graži, jog gniaužė kvapą. 

Man nudiegė širdį. Kerolė kaip tik iš mergaitės virto mergina. 
Gal ji dar paisterikuodavo ir užsidarydavo vonioje, klausėsi “Bitlų" 
plokštelių ir ant tualetinio stalelio laikė pasidėjusi Deivido Kesi- 
džio, šių metų supermeno, fotografiją, tačiau dabar joje viso to ne- 
sijautė. Ir todėl, kad nesijautė, aš vėl ėmiau sau rodytis visiškai 
mažas. Plaukus ji pasirišo vyšniniu šaliku. Atrodė penkiolikos ar 
šešiolikos, su jau brinkstančia krūtine. Apsivilko rudą suknelę. 
Stovėjo tarp vaikų, juokėsi, mosavo rankomis. 

Dikis ir Džo priėjo prie jos, atidavė dovanas, o Kerolė juok- 
damasi padėkojo, Viešpatie, kaip jinai man patiko! 

Nusprendžiau pasišalinti. Nenorėjau, kad ji pamatytų mane 
su kaklaryšiu-varlyte ir velvetiniu kostiumu su žalvarinėmis sago- 
mis. Nenorėjau regėti jos kalbančios su Dikiu Keblu, kuris man 
priminė žmogaus pavidalo žoliapjovę, o jai, regis, patiko. Nuspren- 
džiau, jog galėsiu išeiti nepastebėtas. Kišenėje turėjau “žalią", 
gautą iš misis Kazens (išvakarėse išravėjau jai daržą), galėjau nu- 
eiti į kiną Bransvike, jei kas nors mane pavėžėtų, ir tamsoje iki 
valiai apgailėti save. 

Bet nespėjau sugniaužti durų rankenos, kai mane užklupo mi- 
sis Grandžer. 

Taip, nesėkminga pasitaikė diena. Įsivaizduokite sau plisuotą 
sijoną ir perregimą šifono palaidinę, užtemptą ant “šermano"*. 
“Šermano"' su dviem pabūklais. Jos plaukais nuūžė uraganas. Viena 
pusė styrojo į vieną šalį, antra - į kitą. Abi apglėbtos nuodingai geltona 
juosta. 

- Čarlis Dekeris! - spygtelėjo jinai, plačiai išskėsdama ran- 
kas, panašias į du didelius batonus. Labai didelius. Persigandau ir 
nubėgau prie jos. Lavina, kur nuo jos pasislėpsi. Japoniška pabai- 


*<Šermanas" - sunkusis antrojo pasaulinio karo laikų tankas. 

sa, Hidra, Matra, Godzila, kaip bevadinsi, ėjo per svetainę. Bet 
trikdė ne tai. Trikdė tas, kad visi spoksojo į mane... suprantat, 
apie ką šneku. 

Ji sodriai pakštelėjo man į skruostą ir suburkavo: 

- Koksai tu šiandien pas mus gražuolis. - Beliko tik pridurti: 
“Tokių dar reiktų paieškoti" - ir plekštelti man per petį. 

Tiek to, nebekamuosiu nei jūsų, nei savęs. Kokia prasmė? Jūs 
ir taip viską supratote. Trys klaikiausio pragaro valandos. Dikis 
visąlaik sukiojosi šalia ir nepraleisdavo progos įterpti: “Na, tu ir 
gražuolis". Kiti du pasiteiravo, ar numirė kas iš mano giminaičių. 

Tik Džo visąlaik buvo greta, bet ir jo draugija mane mažumą 
erzino. Mačiau, kaip jisai prašo vaikinų nesikabinti, ir nėmaž nesi- 
džiaugiau. Taip jau išėjo, kad tądien visi mane laikė kaimo kvaile- 
liu. 

Tačiau buvo ir vienas žmogus, kuris visiškai nekreipė į mane 
dėmesio, net nepastebėjo, kad esu. Kerolė. Ko gero, būčiau pra- 
smegęs skradžiai, jei, užgrojus muzikai, ji būtų priėjusi ir pakvietu- 
si mane pašokti. Tačiau Kerolė nepriėjo, ir aš sunerimau nejuo- 
kais. Žinia, vis vien būčiau nėjęs šokti, bet esmė ne čia. 

Stovėjau ir klausiau, kaip “Bitlai" sudainavo “Baladę apie 
Džoną ir Joko" bei “Tebūnie", broliai Adreizai - “Mes tą darysime 
vėlei", Bobis Šermanas - “Ei, misteri Saule". Kaip įmanydamas 
vaizdavau gėlių vazoną. Vakarėlis vyko taip, kaip ir priklausė. 
Man atrodė, kad jis tęsis amžinai. Už lango lėks metai, nelyginant 
lapai vėjyje, rūdys automobiliai, pus namai, mirs gimdytojai, kils ir 
žlugs valstybės. Manęs neapleido jausmas, jog mes linksminsimės 
ir tada, kai danguje pasirodys angelas Gabrielius, skelbiantis Pas- 
kutiniojo Teismo dieną, su trimitu vienoj rankoj ir dovanėle Kerolei 
kitoj. Mums patiekė ledus, paskui didžiulį šventinį tortą su užrašu 
SU GIMTADIENIU, KEROLE, išraitytu žaliu bei raudonu kremu, 
po to visi vėl šoko, vėliau kažkas sumanė pažaisti butelį, tačiau 
misis Grandžer, griausmingai nusikvatojusi, cho-cho-cho-cho, tai 
idėjai nepritarė. 

Galop Kerolė suplojo delnais ir pranešė, kad visi mes einame 
į pievelę pažaisti gaudynių. Pavyti ir aplenkti - štai atsakymas į 

opų paauglystės klausimą: ar tu pasirengęs gyventi rytdienos vi- 
suomenėje? 

Visi išgriuvo iš namo. Girdėjau, kaip liaudis laigo po žolę, 
džiaugdamasi gyvenimu. Stabtelėjau vildamasis, jog Kerolė bent 
sekundėlei sustos greta, tačiau ji nukūrė pro šalį, įkandin svečių. 
Pasilikau priebutyje. Džo palaikė man kompaniją, įsitaisęs ant tu- 
rėklo, ir mudu abu stebėjome likusius. 

- Šiandien ji kažko labai riečia nosį. - pastebėjo Džo. 

- Ne. - Aš papurčiau galvą. - Ji tiesiog užsiėmusi. Daug liau- 
dies. Pats supranti. 

- Šūdas, - burbtelėjo Džo. 

Mudu minutėlę patylėjom. 

- Ei, Džo! - šūktelėjo kažkas. 

- Jei žaisi, visas išsiterliosi, - pastebėjo Džo. - Motina užkurs 
tau pirtį. 

- Dvi pirtis, - patikslinau aš. 

- Eikš pas mus, Džo! 

Kerolė. Ji persivilko džinsus, galbūt “Edit Hed", išraudo, sta- 
čiai švytėjo. Džo pažvelgė į mane. Jam labai nesinorėjo eiti vie- 
nam, 0 mane ūmai apėmė toks siaubas, kokio nebuvau patyręs 
nuo tos nakties, kai prabudau palapinėj per medžioklę. Jei imies 
kuo nors rūpintis, ilgainiui būtinai pradedi nekęsti to Žmogaus, ir aš 
pabūgau, kad Džo galiausiai pradės manęs nekęsti. Būdamas 
dvylikos, neįstengiau šito suformuluoti, bet kažką tokio jaučiau. 

- Eik. 

- Tu išties nenori? 

- Ne. Ne. Vis vien jau ketinau eiti namo. 

Stebėjau tolstančią jo nugarą, mažumėlę įsižeidęs, kad Džo 
nepasisiūlė eiti drauge, ir podraug džiaugdamasis, kad nepasiūlė. 
O paskui per pievelę leidausi link gatvės. 

Dikis mane pastebėjo: 

- Eini namo, gražuoliuk? 

Man derėjo atsakyti paprastai: taip, jau metas, perduok linkė- 
jimus Brodvėjui. Tačiau aš patariau jam užsičiaupti. 

Dikis tučtuojau pastojo man kelią, tarsi tik ir telaukęs mano 
žodžių, su didžiule žoliapjoviška šypsenėle pusėj veido. Nuo jo 
dvelkė šalčiu. 

- Kaip, kaip? 

Tada nebeišlaikiau. Įgriso. Būčiau spjovęs į veidą Hitleriui, 
taip jis man įgriso. 

- Pasakiau, užsičiaupk. Traukis iš kelio. 

(Klasėje Kerolė Grandžer užsidengė veidą rankomis... tačiau 
nepaprašė manęs nutilti. Už tai ją gerbiau.) 

Visi jau žiūrėjo į mus, bet niekas nepratarė nė žodžio. Na- 
muose pasilikusi misis Grandžer kažin ką dainavo. Visu balsu. 

- Vadinas, manai, jog gali priversti mane užsičiaupti? - Dikis 
perbraukė delnu riebaluotus plaukus. 

Pastūmiau jį į šalį. Tai yra, visiškai nebesitvardžiau. Taip man 
nutiko pirmąkart. Kažkas kitas, kitas aš, įsitaisė už vairo ir nuvai- 
ravo mašiną. Aš irgi važiavau, bet tik tiek. 

Jis neužsimojęs kirto man per petį. Ranką tarsi paralyžiavo. 
Kūną pervėrė neištveriamas skausmas. 

Stvėriau jį, nes boksuotis nemokėjau, ir stipriai stumtelėjau 
atgal, šlykšti Dikio šypsenėlė sušmėžavo prie pat veido. Tačiau 
varžovo kojos nepajudėjo iš vietos, ir jis viena ranka apglėbė ma- 
ne už kaklo, tarsi ketindamas pabučiuoti, o antrąja, sugniaužta į 
kumštį, ėmė talžyti nugarą, nelyginant duris. Paskui mudu sugriu- 
vome į klombą. 

Jo pusėje buvo jėga, manojoje - neviltis. Ūmai mano gyveni- 
me beliko vienintelis tikslas - sumušti Dikį Keblą. Vardan jo aš ir 
atėjau į Dievo pasaulį. Prisiminiau biblijinę istoriją apie Jokūbą, 
kovojusį su angelu, ir beprotiškai nusikvatojau Dikiui į veidą. Bu- 
vau viršuje ir iš visų jėgų stengiausi ten ir pasilikti. 

Tačiau jis nedelsdamas ištrūko, slidus it ungurys, ir smogė 
man per kaklą. 

Surikau ir griuvau ant pilvo. O jis tučtuojau įsitaisė ant nuga- 
ros. Mėginau ištrūkti, tačiau neįstengiau. 

Neįstengiau. O Dikis ketino mane sumušti, nes aš neįsten- 

giau ištrūkti. Koksai košmaras. Ar tą matė Kerolė? Aišku, visi jie 
matė. Jaučiau, kaip mano švarkas plyšta per pažastis, kaip iš jo iš- 
trūksta spindinčios sagos su herbais. Bet ištrūkti nepajėgiau. 

Jis kvatojo. Nutvėrė mane už plaukų ir murkdė veidą į žemę. 

- Na, kaip, gražuoliuk? - Bam! Žiežirbos iš akių ir žolė burno- 
je. Dabar aš tapau žoliapjove. - Būsi dar gražesnis, a, gražuo- 
liuk? - Dar vienas smūgis. Aš pravirkau. 

- Štai dabar tu tikras de-e-endis! - kvatojo Dikis, vėl įmurk- 
dydamas mano veidą į žemę. - Štai dabar atrodai išties ža-a- 
avingai! 

O paskui Džo nutempė jį šalin. 

- Pakaks, velniai rautų! - suurzgė jisai. - O gal tu nežinai, ka- 
da reikia liautis? 

Atsistojau, vis darraudodamas. Purvinais plaukais ir žemėtu 
veidu. Galvą skaudėjo ne tiek, kad verkčiau, tačiau aš neįstengiau 
sutramdyti ašarų. Visi jie spoksojo į mane. Atrodė sutrikę. Taip 
nutinka, kai vaikai pajunta, kad nueita pertoli, ir man buvoaišku, kad 
jie nenori į mane žiūrėti, nenori regėti mano ašarų. Todėl nukorė 
galvas, kad įsitikintų, ar vietoje tebėra jų kojos. Dirsčiojo į tvorą - ar 
tos kas nepavogė. O kai kurie net pasuko prie baseino gretimame 
sklype: galbūt ten kas nors skęsta, ir vargšelį reikia nedelsiant 
gelbėti. 

Kerolė stovėjo vidury ir jau norėjo žengti link manęs. Bet ap- 
sidairė pasižiūrėti, ar kas nors palaikys jai kompaniją. Niekas ne- 
panoro. Dikis Keblas šukavosi plaukus. Purvo juose nepastebėjau. 
Kerolė mindžikavo nuo kojos ant kojos. Jos palaidinė nuo vėjo su- 
simetė klostelėmis. 

Misis Grandžer jau nebedainavo. Ji stovėjo priebutyje, pražio- 
jusi burną. 

Priėjo Džo, padėjo ranką man ant peties. 

- Klausyk, Čarli, berods sakei, kad mums metas namo, a? 

Mėginau nublokšti jo ranką, bet tik pats nuvirtau į žolę. 

- Atsiknisk nuo manęs! - surikau. Slopiu balsu. Veikiau išrau- 
dojau, nei surikau. Velvetiniame švarke beliko viena vienintelė 
saga, ir toji kybojo ant siūlo. Kelnės išmargintos žaliomis ir juodo- 

mis dėmėmis. Nesistodamas ėmiau rinkti sagas, ašaros vis tekėjo, 
veidas liepsnojo. 

Dikis kažin ką murkė sau panosėj, visa kuo patenkintas. Re- 
gis, mąstė, ar nevertėtų dar kartelį šukomis perbraukti plaukus. 
Štai kas nesijautė nėmaž sutrikęs, nevaidino komedijos, kaip visi li- 
kusieji, ir todėl nusipelnė pagarbos. Tiesa, tą supratau ne tuomet, 
o gerokai vėliau. 

Atklibikščiavo misis Grandžer. 

- Čarli... Čarli, brangusis... 

- Užsičiaupk, sena stora ragana! - suklikau. Nieko nemačiau. 
Akyse viskas liejosi. Veidai tarytum artėjo. Rankos, ne, naguotos 
letenos dryktelėjo manęs link. Daugiau nebegalėjau rinkti sagų. - 
Sena stora ragana! 

Ir pabėgau. 

Sustojau prie tuščio namo Ievų gatvėje, pasėdėjau tenai, kol 
išdžiūvo ašaros. Panosėje sustingo snarglys. Nusispjoviau į nosi- 
nę, nusišluosčiau snarglį. Išsišnypščiau. Pasirodė benamis katinas. 
Pabandžiau jį paglostyti. Katinas išsilenkė mano rankos. Puikiai jį 
supratau. 

Dabar kostiumas tiko nebent šiukšlių sąvartynui, bet manęs 
tas nebejaudino. Nejaudino ir mamos reakcija. Nors žinojau, kad 
ji veikiausiai paskambins Dikio Keblo motinai ir labai kultūringai 
išsakys savo pretenzijas. Tačiau tėvas... Jau mačiau, kaip jisai 
sėdi krėsle ir akmeniniu veidu klausia: O kuo visa tai baigėsi ki- 
tam vaikinui? 

O aš atsakydamas meluoju. 

Sėdėjau bent valandą, mąsčiau apie tai, kad reikėtų išeiti į 
magistralę, susistabdyti mašiną, išvažiuoti iš miesto ir niekada dau- 
giau čionai nebesugrįžti. 

Bet paskui nupėdinau namo. 


23, 


Regis, prie mokyklos susirinkę farai nusprendė suruošti kon- 
gresą. Mėlynos patrulinės mašinos, baltos iš Luistono policijos 

skyriaus, juoda balta iš Bransuiko, dvi iš Oburno. Policininkai, at- 
varę prie mokyklos tiek transporto, žemai pasilenkę lakstė pirmyn 
ir atgal. Prisistatė ir spauda. Ant kapotų sukrauti fotoaparatai nu- 
sitaikė į mokyklą. Kairėje ir dešinėje kelią blokavo kilnojamomis 
užtvaromis, už kurių pastatė lenteles su užrašu APYLANKA. 
Kiek supratau, tik todėl, jog kitokių, atspindinčių tikrąją padėtį 
(ATSARGIAI! PSICHAS LAISVĖJE!), niekas neturėjo. Donas 
Greisas ir senasis Tomas apie kažin ką liežuvavo su didžiuliu vy- 
riškiu, dėvinčiu mėlyną policininko uniformą. Donas akivaizdžiai 
siuto. Žaliūkas klausėsi, bet purtė galvą. Spėjau, kad tai kapitonas 
Frenkas Filbrikas, valstijos policijos viršininkas. Ar jisai nutuokė, 
kad galiu patiesti jį vieninteliu šūviu? 

Virpančiu balsu prabilo Kerolė Grandžer. Jos veidas raudo iš 
gėdos. Tą istoriją papasakojau ne tam, kad ją sugėdinčiau. 

- Tuomet buvau dar maža mergaitė, Čarli. 

- Žinau, - nusišypsojau jai. - Tądien tu buvai labai graži. Ir, ži- 
nia, anaiptol neatrodei maža mergaitė. 

- O Dikis Keblas man dar ir patiko. 

- Judu gniaužėtės po vakarėlio? 

Ji nuraudo dar labiau. 

- Kur kas blogiau. Aštuntoje klasėje nuėjau su juo į pikniką. 
Jis atrodė... toksai vyriškas. Nežabotas. Piknike Dikis... supranti, 
įsisiautėjo, ir aš jo nesulaikiau, iki tam tikros ribos. Daugiau nieka- 
da niekur su juo nėjau. Net nežinau, kur jisai dabar. 

- Pleiservilio kapinėse, - atsakė Dikas Kinas. 

Aš net krūptelėjau. Tarsi priešais būtų pasirodžiusi misis An- 
dervud šmėkla. Iki šiol atmenu, kur krito Dikio smūgiai. Žinia, kad 
jisai miręs, sukėlė keistą, mistinį siaubą... ir iš Kerolės veido 1š- 
raiškos supratau, kad jinai jaučia tą patį. Jisai... įsisiautėjo, ir aš 
jo nesulaikiau, iki tam tikros ribos. Šitaip jinai pasakė. Apie ką, 
tiesą sakant, galėjo kalbėti tokia protinga, į koledžą taikanti mer- 
gaitė, kaip Kerolė? Galbūt Dikis ją pabučiavo? O gal net nusitem- 
pė į krūmus ir kartografavo nepaliestą jos brinkstančios krūtinės 
teritoriją? 

Piknike aštuntoje klasėje. Viešpatie, apsaugok ir išganyk mus 
visus. Jis, matote, buvo vyriškas ir nežabotas. 

- Kas jam nutiko? - paklausė Donas Lordis. 

Dikas nedelsė atsakyti. 

- Jį partrenkė mašina. Likimo ironija. Žinia, juoktis čia nėra iš 
ko, bet nutikimas neįprastas. Dikis spalio mėnesį gavo vairuotojo 
pažymėjimą ir už vairo pasirodė visišku idiotu. Veikiausiai norėjo 
visiems parodyti, koks jisai kietas. Baigėsi tuo, jog niekas nenorė- 
davo su juo važiuoti. Dikis turėjo 1966 metų “Pontiaką"', kurį per- 
rinko savo rankomis. Nudažė butelio žalumo spalva, ant priekinių 
keleivio pusės durelių nupiešė pikų tūzą. 

- Tikrai, ne sykį mačiau tą automobilį, - įsiterpė Melvinas. - 
Prie “Harlou" pramogų centro. 

- Įdėjo keturių greičių pavarų dėžę, - tęsė Dikas, - keturių ka- 
merų karbiuratorių, inžektorių. Variklis tiesiog murkė. Mašina įsi- 
bėgėdavo iki devyniasdešimties mylių per valandą, važiuojant an- 
tra pavara. Kartą sėdėjau greta, kai jisai laužė Briseto posūkį, 
lėkdamas devyniasdešimt penkių mylių per valandą greičiu. Maši- 
ną ėmė nešti į šalį. Mano širdis nusirito į kulnus. Tu teisus, Čarli. 
Dikio šypsena buvo keista. Negaliu pasakyt, kad šypsodamasis ji- 
sai tapdavo panašus į žoliapjovę, bet toji šypsena buvo keista. O 
jisai šypsojosi ir šypsojosi, kai mašiną nešė nuo kelio. Ir murmėjo: 
“Aš sulaikysiu ją, sulaikysiu ją". Ir sulaikė. Paskui paprašiau jo 
sustoti. Namo parėjau pėsčiomis. Nors kojos manęs nelaikė. O po 
kelių mėnesių Dikį partrenkė sunkvežimis. Luistone, jam einant 
per Lisabonos gatvę. Drauge su juo ėjo Rendis Milikenas. Tai va, 
Rendis sakė, jog prieš tai Dikis ničnieko negėrė ir nebuvo apsirū- 
kęs. Viskas nutiko dėl vairuotojo kaltės. Vėliau tas vairuotojas 
devynias dienas sėdėjo kalėjime. Bet Dikis žuvo po ratais. Likimo 
ironija. 

Kerolė išblyško it drobė. Išsigandau, kad jinai tuojau apalps, 
ir pamėginau nukreipti merginos dėmesį. 

- Tavo motina ant manęs supyko, Kerole. 

- Ką? - Jinai papurtė galvą, tarsi stengdamasi suvokti, kur 
esanti. 

- Pavadinau ją ragana. Sena stora ragana. 

Kerolė ištaisė grimasą, paskui su dėkingumu šyptelėjo, įver- 
tindama mano manevrą. 

- Taip. Dar ir kaip supyko. Manė, jog muštynes pradėjai tu. 

- Tavo motina kartu su maniške vaikščiojo į kažkokį klubą, 
tiesa? 

- “Knygos ir bridžas"? Taip. - Ji mažumą praskėtė keliukus. 
Nusijuokė. - Tiesą sakant, aš visada nemėgau tavo motinos, nors 
mačiau ją viso labo keletą kartų. Bet manoji apie ją kalbėjo žavė- 
damasi: kokia inteligentiška misis Deker, kaip subtiliai suvokia 
Henrio Džeimso kūrybos niuansus, ir panašiai. 

- Aišku, - linktelėjau. - Beje, man tą patį kalbėjo apie tave. 

- Negali būti. 

- Tikrai. - Ūmai man nušvito protas. Kaipgi galėjau pražiūrėti 
tokį dalyką? Irgi man, mąstytojas! Net nusijuokiau. - Galiu lažin- 
tis, jog žinau, kodėl ji taip primygtinai reikalavo, kad į tavo gimta- 
dienį eičiau su kostiumu. Šitai vadinama “Piršlybomis", arba 
“Kaip jiedu tinka kits kitam", arba “Pagalvokite, kokie protingi 
bus jų vaikai". Visai kaip geriausiose šeimose, Kerole. Ar tekėsi 
už manęs? 

Kerolė išsižiojo. 

- Jos... - užbaigti ji nebeįstengė. 

- Būtent taip aš ir manau. 

Mergina nusišypsojo, sukikeno, nusijuokė. Tarsi nepagarbu 
mirusiųjų atžvilgiu, bet aš nieko nepasakiau. Tiesą sakant, iš gal- 
vos niekaip nėjo misis Andervud. Šiaip ar taip, aš kone stovėjau 
ant jos. 

- Eina didelis bosas, - pranešė Bilis Sejeris. 

Taip ir yra. Mokyklos link, žvelgdamas tiesiai priešais save, 
žingsniavo Frenkas Filbrikas. Vyliausi, jog fotokameros sugebės 
įamžinti pačią pagrindinę jo dalį. Kas žino, galbūt savo subinės 
nuotraukas jisai norėtų paversti kalėdiniais atvirukais. Policijos 
šefas įėjo pro paradines duris. Iš koridoriaus, tarsi iš kito pasaulio, 
ataidėjo jo žingsniai: Filbrikas traukė į direktoriaus kabinetą. Ka- 

žin kodėl mane persmelkė pojūtis, kad už klasės ribų tiktai jis ir 
yra realus. O visa kita už langų - tik iliuzija, paveikslėlis televizo- 
riaus ekrane. Rodė juos, ne mane. Mano bendraklasiai jautė tą pa- 
tį. Mačiau iš jų veidų. 

Tyla. 

Spragt: įsijungė vidinio ryšio sistema. 

- Dekeri? 

- Taip, sere? 

Sunkus alsavimas. Jis pūkštė prie mikrofono, nelyginant koks 
didelis prakaituotas gyvulys. Man tai nepatinka, niekada nepatiko. 
Lygiai taip telefonu kalbėjo tėvas. Sunkus alsavimas slėgė ausų 
būgnelius, jame stačiai jautėsi viskio bei tabako tvaikas. Visame 
tame slypėjo kažkas antisanitariška, netgi homoseksualu. 

- Tavo dėka mes atsidūrėme gana įdomioje padėtyje, Dekeri. 

- Ko gero, sere. 

- Mums nesinorėtų tave nušauti. 

- Man irgi šito nesinorėtų, be to, nepatariu jums mėginti. 

Sunkus švokštimas. 

- Tiek to, nešdinkimės iš šitos vištidės ir pasižiūrėkime, kas 
krepšyje. Kokia tavo kaina? 

- Kaina? - perklausiau aš. - Kaina? 

Ūmai įsivaizdavau, kad jis mane laiko kalbančiu baldu, pa- 
vyzdžiui, Moriso darbo kėde, ir vykdo turtingo pirkėjo pavedimą, 
stengdamasis nuderėti kelis “žalius". Man aptemo akys. 

- Už tai, kad juos paleisi. Ko tu nori? Eterio laiko? Per radiją 
bei TV ir šiaip šneka vien apie tave. Pareiškimo laikraščiuose? 
Jokių problemų. - Frr-frr-frr. Tiksliau, puf-puf-puf. - Aptarkime 
tavo sąlygas, kol dar neprasidėjo makalynė. Turi mums pasakyti, 
ko nori. 

- Tavęs, - trumpai atsakiau. 

Alsavimas nutrūko it nukirstas kirviu. O paskui pasigirdo vėl, 
toks pat sunkus. Tąsydamas man nervus. 

- Paaiškink. 

- Be abejo, sere. Mes galime sudaryti sandėrį. Juk jums nori- 
si sudaryti sandėrį? Kalbate būtent apie jį? 

Jokio atsako. Frr-frr ir puf-puf. Atminimo Dienos* ir Darbo 
Dienos** proga policijos šefas visuomet pasirodydavo šeštos va- 
landos naujienų laidoje ir iš telesuflerio*** perskaitydavo kokį 
nors pranešimą. Todėl man ir pasirodė, kad jau esu girdėjęs šian- 
dieninius Filbriko žodžius. Skrynelė atsivožia paprastai: tie patys 
frr-frr ir puf-puf. Net prieš telekameras jisai pūtuodavo it bulius, 
susiruošęs ropštis ant karvės. 

- Ką tu siūlai? 

- Iš pradžių atsakykit, ar kas nors iš jūsų mano, jog aš galiu 
įsigeisti pasižiūrėt, kiek spėsiu išguldyt bendraklasių? Pavyzdžiui, 
Donas Greisas? 

- Tasai šūdo gabalas. - Silvija prisidengė burną delnu. 

- Kas taip pasakė? - riktelėjo Filbrikas. 

Silvija pablyško. 

- Aš, - atsakiau. - Manyje pastebimos tam tikros transseksu- 
alinės tendencijos. - Veikiausiai jis nė nenutuokė, apie ką kalbu, 
bet klausti tiesiai aš nenorėjau. - Ar galite atsakyti į mano klausi- 
mą? 

- Kai kurie žmonės mano, jog tu gali galutinai kuoktelėti, tas 
tiesa, - nenoriai pripažino jisai. 

Tolimosiose eilėse kažkas sukrizeno, bet mikrofonas tų garsų 
neužfiksavo. 

- Aišku. Siūlau sandėrį. Jums bus skirtas didvyrio vaidmuo. 
Ateisite čionai. Beginklis. Įeisite į klasę, susidėjęs rankas už gal- 
vos. Aš paleisiu visus. O paskui įsodinsiu kulką į jūsų sušiktą gal- 
vą, sere. Ką pasakysite apie tokį sandėrį? Sutinkate? 

Puf-puf, frr-frr. 

- Keiktis negražu, vaikine. Juk ten yra merginų. Jaunų mergi- 
nų. 

Irma Beits stebėdamasi apsidairė, tarsi kažkas būtų ją šūkte- 
lėjęs. 

*Oficiali nedarbo diena, skirta paminėti žuvusius visuose JAV karuose. 
**Visaliaudinė šventė, švenčiama pirmąjį rugsėjo pirmadienį. 
***Irenginys, kurio dėka kalbantysis, nepastebint auditorijai, gali specialiame ek- 
rane skaityti iš anksto paruoštą kalbos tekstą. 


- Susitarėm? - neatlyžau. - Sukertam rankas? 

- Ne, - atsakė Filbrikas. - Tu nušausi mane ir nepaleisi įkaitų. 
- Puf, frr. - Bet aš nusileisiu į klasę. Gal ką ir sugalvosim. 

- Vaikine, - atsakiau, - jei neišjungsi vidinio ryšio sistemos ir 
per penkiolika sekundžių neišeisi pro tas duris, pro kurias įėjai, čia 
kas nors liks be galvos. 

Nė vienas sėdintis priešais nesusijaudino. 

Puf-puf. 

- Tavo šansai išsinešdinti iš čia gyvam mažėja. 

- Frenkai, bičiuli, nė vienas iš čia neišeis gyvas. Netgi mano 
senis tą Žino. 

- Tu išeini? 

- Ne. 

- Tavo valia. - Regis, tokia baigtis jo nėmaž nenuliūdino. - 
Ten pas jus yra vaikinas, pavarde Džonsas. Noriu su juo pasikal- 
bėti. 

Kodėl gi ne? 

- Pirmyn, Tedai, - linktelėjau. - Tai tavo šansas. Nepraleisk 
jo. Draugai, netrukus šis jaunuolis pakratys kiaušius visų akivaiz- 
doje. 

Tedas akimis įsisiurbė į juodą vidinio ryšio aparato kvadratą. 

- Klausau jūsų, sere. 

Ponaitis Džonsas tą “sere" ištarė su derama pagarba. 

- Ar apačioje visi sveiki, Džonsai? 

- Taip, sere. 

- Ką gali pasakyti apie Dekerį? 

- Manau, iš jo galima tikėtis bet ko. - Ir Tedas pagiežingai 
dėbtelėjo į mane. 

Kerolė netikėtai įširdo. Prasižiojo, ketindama nusodinti Tedą, 
bet, matyt, prisiminė, kad išleistuvių vakare jai teks pasisakyti kla- 
sės vardu, kalbėti apie atsakomybę, tenkančią Vakarų pasauliui, ir 
sučiaupė lūpas. 

- Dėkoju jums, misteri Džonsai. 

Priedėlis “misteri" Tedą labai nudžiugino. 

- Dekeri? 

- Aš čia, čia. 

Frr-frr. 

- Dar pasimatysime. 

- Kas jau kas, o aš tikrai turėčiau jus pamatyti. Po penkioli- 
kos sekundžių. - Pauzė. - Filbrikai? 

- Taip? 

- Žinote, jūs turit bjaurų įprotį. Tą pastebėjau dar jūsų pasiro- 
dymų per televiziją metu. Jūs švokščiate žmonėms į ausis, Filbri- 
kai. Šnopuojate nelyginant įsiaudrinęs kumelys. Šūdinas įprotis. O 
kalbate taip, tarsi skaitytumėt tekstą iš telesuflerio, netgi kai pas- 
tarojo nėra nė padujų. Reikia jo atsikratyti. O tuomet, žiūrėkit, gal 
imsit ir išgelbėsit kieno gyvybę. 

Filbrikas švokštė ir pūtavo. 

- Dvokiantis šunsnukis. - Ir išjungė vidinį ryšį. 

Ir už dvylikos sekundžių išėjo pro paradines duris. Kai tik nu- 
pėdino iki mašinų, išsirikiavusių ant gazono, prasidėjo eilinė konfe- 
rencija. Filbriko rankos skraidyte skraidė, skrosdamos orą. 

Visi tylėjo. Petas Ficdžeraldas graužė nagą. Paršas išsitraukė 
kitą pieštuką ir ėmėsi jį apžiūrinėti. Sandra Kros atidžiai stebeilijo 
į mane. Ją gaubė švytėjimas. Galbūt švytėjo rūko debesėlis, neži- 
nia kaip atlėkęs į klasę ir apsistojęs tarp mūsų. 

- O kaipgi seksas? - netikėtai paklausė Kerolė ir, visiems at- 
sigręžus į ją, tirštai nuraudo. 

- Apie ką kalbi? - pasmalsavau. 

Regis, Kerolė karčiai gailėjosi prasižiojusi. 

- Pamaniau, jei tu ėmei elgtis keistai... na... jūs suprantate, 
keistai... - Mergina užsičiaupė, nepajėgdama rasti reikiamų žo- 
džių, bet tuomet jai į pagalbą suskubo Siuzana Bruks. 

- Visiškai teisingai. Ir liaukitės vaipęsi. Visi galvoja, jog sek- 
sas - tai purvas. Tai mūsų visų problema. Mes visi jaudinamės 
dėl sekso. - Ji pažvelgė į Kerolę. 

- Būtent taip ir norėjau pasakyti, - linktelėjo ta. - Tau... na, tu turi 
nesėkmingos patirties? 

- Nieko panašaus nuo tų laikų, kai miegodavau su mama, - 
nedelsdamas išpoškinau aš. 

Kerolės akys iššoko iš orbitų, bet paskui ji suprato, kad juo- 
kauju. Paršas sukikeno, neatplėšdamas akių nuo pieštuko. 

- Ne, kalbėjau rimtai. 

- Gerai. - Suraukiau kaktą. - Aš papasakosiu apie seksualinį 
savo gyvenimą, jeigu tu papasakosi apie saviškį. 

- O... - mano žodžiai vėl ją šokiravo. 

Greisė Staner nusijuokė: 

- Klok viską, Kerole. - Susidariau įspūdį, jog tos dvi merginos 
viena kitos nemėgo, bet dabar mačiau, jog Greisė paprasčiausiai 
draugiškai juokauja, tarsi jos abi būtų nebyliai pripažinusios, kad 
abipusės nuoskaudos liko praeityje. 

- Paklausysim, paklausysim, - gašliai išsišiepė Korkis Herol- 
das. 

Kerolė išraudo: 

- Atleisk, kad paprašiau. 

- Nesidrovėk, - drąsino ją Donas Lordis. - Tau išsyk paleng- 
vės. 

- Jūs gi viską išplepėsite. Žinau, kokie jūs kiau... kokie jūs 
plepiai. 

- Paslaptys, - kimiai sukuždėjo Maikas Geivinas. - Pasidalink 
su manim savo paslaptimis. 

Visi nusijuokė, bet svarstomas klausimas buvo rimtas. 

- Be reikalo taip ant jos užsisėdote, - vėl užstojo Kerolę Siu- 
zana Bruks. 

-- Tai jau tikrai, - linktelėjau aš. - Verčiau padėkime tašką. 

- Taigi ne... nereikia, - paprieštaravo Kerolė. - Aš kalbėsiu. 
Kai ką jums pasakysiu. 

Dabar atėjo mano eilė stebėtis. Visi laukiamai sužiuro į ją. 
Net nežinau, ką jie tikėjosi išgirsti: sagą “Kaip bloga gyventi be 
penio" ar trumpesnį jos variantą “Dešimt naktų su žvakutė". Ma- 
niau, kad jų laukia nusivylimas. Rimbai, grandinės, upeliais srū- 
vantis prakaitas - nebus nieko panašaus. Nekalta mažo miestelio 
mergaitė, švarutė, protinga, graži, ji viso to negalėjo nė įsivaizduoti. 
Taip, veikiai Kerolė išsiverš iš Pleiservilio, ir tuomet jai prasidės 

tikras gyvenimas. Koledže jos retsykiais smarkiai pasikeičia. Kai 
kurios susidomi ekshibicionizmu, susižavi nedorovingumu ir haši- 
šu. Kartais jos prisideda prie studentiškų draugijų ir toliau gyvena 
tomis pačiomis saldžiomis svajonėmis, kaip ir vidurinėje mokyklo- 
je, svajonėmis, tokiomis paplitusiomis tarp mažų miestelių nekal- 
tuolių. Atseit, gyvenimas paprastas, ir jį galima sudėlioti pagal iš- 
karpą, nelyginant palaidinę ar sijoną. Šitai pasakytina ne tik apie 
protingas mergaites, bet ir apie berniukus. Ir jei kuris nors iš jų 
nukrypsta nuo standarto, tatai pastebima nedelsiant. Paprastai ši- 
taip nepasitaiko. Tokioms mergaitėms, kaip Kerolė, privalu turėti 
nuolatinį kavalierių ir mėgautis nebent pasiglėbesčiavimais (kaip 
sakoma, draudžiama viskas, kas nėra leidžiama), ir niekuo dau- 
giau. Gal taip ir turi būti. Jei kam nors norisi daugiau, atleiskit, čia 
nenuskils. Aš jų niekuo nekaltinu. Protingos mergytės gana nuo- 
bodžios. 

O Kerolė Grandžer pagal visus parametrus atitiko protingos 
mergytės standartą. Nuolat susitikinėjo su Baku Tornu (dar viena 
perdėm amerikietiška pavardė). Bakas žaidė centro puolėju Plei- 
servilio “Skalikuose"', kurie praėjusį rudenį pasiekė rekordą, nuga- 
lėję visuose vienuolikoj mačų, apie ką jų treneris Bobas Stounhe- 
mas (pravarde Akmeniniai Kiaušai) nepailsdamas porino visuose 
mokyklos susirinkimuose. 

Tornas, geraširdis, du šimtus svarų sveriantis vaikinas, nepa- 
sižymėjo gilesniu protu (nors, žinia, turėjo šansų mokytis koledže), 
ir Kerolė, regis, be vargo išlaikė jį ant pavadžio. Pastebėjau, kad 
iš gražių mergyčių išauga geriausios liūtų tramdytojos. Be to, vi- 
suomet maniau, kad Bakui Tornui nėra nieko seksualesnio už 
krašto puolėjo prasiveržimą centru. 

- Aš nekalta. - Kerolės žodžiai nutraukė mano apmąstymus. 
Ji užsimetė koją ant kojos, tarsi patvirtindama savo žodžius, pas- 
kui mikliai nukėlė koją ant grindų. - Ir nemanau, kad tai blogai. 
Norint likti nekalta, reikia turėt galvą ant pečių. 

- Nejaugi? - abejodama paklausė Greisė Staner. 

- Reikia pasistengti. Noriu pasakyt, savaime nieko neišeina. - 
Mintis Kerolei patiko. O mane ji pašiurpino. 

- Nori pasakyt, Bakas niekuomet... 

- O, ne, anksčiau jisai norėjo. Manau, ir dabar nori. Bet aš 
nuo pat pradžių viską sudėliojau į vietas. Nesu nei frigidiška, nei 
puritonė. Tiesiog... - Ji vėl nesurado reikiamo žodžio. 

- Tu nenori pastoti, - pasufleravau aš. 

- Ne! - kone atsainiai šūktelėjo Kerolė. - Apie tai viską žŽi- 
nau. - Ne be nuostabos suvokiau, kad jinai pyksta būtent todėl, 
jog išties žino. O užprogramuotam paaugliui sunku suvaldyti tokį 
jausmą, kaip pyktis. - Juk aš ne visą laiką gyvenu knygose. Skai- 
čiau apie apsaugos priemones... - Kerolė prikando liežuvį suvoku- 
si, jog prieštarauja pati sau. 

- Taip. - Revolverio rankena pabeldžiau į stalą. - Tai rimta, 
Kerole. Labai rimta. Manau, mergina turi žinoti, kodėl ji lieka ne- 
kalta, ar ne? 

- Aš žinau kodėl! 

- Aha, - linktelėjau su viltimi. Kelios merginos susidomėjusios 
pažvelgėįją. 

- Todėl, kad... 

Ir tyla. Tik sušvilpė Džeris Keserlingas, vis dar reguliuojantis 
transporto eismą. 

- Todėl, kad... 

Ji apsidairė. Kai kurie nuleido akis ir įsikniaubė į suolus. Ko 
gero, tą akimirką būčiau daug atidavęs, kad sužinočiau, kiek gi 
mūsų klasėje nekaltų. 

- Ir nėra ko šitaip į mane spoksoti! Neprašiau jūsų į mane 
spoksoti! Neketinu apie tai kalbėti! Neprivalau apie tai kalbėti! 

Kerolė karčiai pažvelgė į mane. 

- Tave suplėšys į skutelius. Sutryps, jeigu tu jiems leisi, kaip 
sakė Paršas. Visų labiausiai jiems norisi nuleisti tave iki savo ly- 
gio ir išvolioti purve. Pažvelk, ką jie tau daro, Čarli. 

Man pasidingojo, kad kol kas jie kaip tik nieko man nedarė, 
bet nusprendžiau nutylėti. 

- Praėjusiais metais, prieš pat Kalėdas, ėjau Kongreso gatve 
Portlende. Su Dona Teilor. Mudvi pirkome kalėdines dovanas. 
“Porte Mišel" parduotuvėje nupirkau seseriai dailų šalį, mudvi 

kaip tik kalbėjome apie pirkinį ir juokėmės. Buvo beveik ketvirta 
valanda. Pradėjo temti. Snigo. Aplink žiebėsi spalvoti žiburiai. Vit- 
rinos žibėjo sidabriniu ir auksiniu lietumi... ant kampo ties knygynu 
stovėjo vienas iš “Gelbėjimo armijos" Santa Klausų. Skambino 
varpeliu ir šypsojosi. Mano nuotaika buvo kuo puikiausia, geres- 
nės nė nebūna. Kalėdinė nuotaika. Mąsčiau apie tai, kaip parva- 
žiuosiu namo ir išgersiu karšto šokolado su plakta grietinėle. Ir ta- 
da pro šalį prariedėjo kažkokia sena mašina, o vairuotojas, nulei- 
dęs stiklą, šūktelėjo: sveikos, šliundrelės! 

Enė Laski pašoko. Turiu pripažinti, aš irgi nesitikėjau, jog iš 
Kerolės Grandžer kada nors išgirsiu panašų žodelį. 

- Štai taip, - sunkiai atsiduso jinai. - Viskas subyrėjo. Kalėdi- 
nė nuotaika dingo kaip nebuvusi. Tarsi būtum paėmusi gražų 
obuolį, atsikandusi, o tenai - kirminas. “Sveikos, šliundrelės“. Tar- 
si aš būčiau ne asmenybė, ne žmogus, o stačiai skylė, skirta... - Ji 
perkreipė burną. - Beje, dėl proto. Tau į galvą kemša ir kemša ži- 
nias, kol toji prisipildo. Tai tik kita skylė, nieko daugiau. Nieko 
daugiau. 

Sandra Kros prisidengė akis, tarsi ją marintų miegas. 

- Žinote, mane apėmė toks keistas jausmas... Man rodosi... 

Norėjau pašokti ir įsakyti jai nutilti, nedalyvauti tame idiotiš- 
kame kapstymesi savo sieloje, tačiau negalėjau. Kartoju, negalė- 
jau. Jei aš pats nežaisiu pagal savo taisykles, kas tada žais? 

- Man atrodo, jog tai išties kita skylė. 

- Arba smegenys, arba tas, kas žemiau bambos, - linktelėjo 
Kerolė. - Niekam daugiau paprasčiausiai nėra vietos, ar ne? 

- Retsykiais, - tęsė Sandra, - man atrodo, kad esu visiškai tuš- 
čia. 

- Aš... - pradėjo Kerolė, pažvelgė į Sandrą, nutilo. - Tikrai? 

- Žinoma. - Sandra susimąsčiusi žvelgė į sudaužytą langą. - 
Kartais, vėjuotą dieną, man patinka džiaustyti ant virvių skalbi- 
nius. Pasitaiko akimirkų, kai nesinori daryti nieko daugiau. Paklo- 
dė ant virvės. Stengiesi kažkuo save sudominti... politika, mokyk- 
la... Praėjusį semestrą dirbau mokinių taryboje... tai tiesiog nere- 

alu, klaikiai nuobodu. Čia nėra mažumų, už kurių teises reikėtų 
kovoti, ar... na, jūs suprantate. Štai aš ir leidau Tedui padaryti tai 
su manimi. 

Atsargiai dirstelėjau į Tedą. Jis neatplėšė akių nuo Sandros, jo 
veidas virto akmeniu. Tamsa ėmė temdyti man protą. Sugniaužė 
gerklę. 

- Nieko ypatinga tame nėra. Nesuprantu, kurių galų keliamas 
toks triukšmas. Tai... - Sandra pažvelgė į mane, jos akys išsiplė- 
tė, bet aš praktiškai jos nebemačiau. Nes žiūrėjau į Tedą. Štai jį 
regėjau aiškiai ir ryškiai. Auksinėje brėkšmoje, aureolėje, kurį 
gaubė Tedą Džonsą, išplėšdama iš tamsos. 

Kilstelėjau revolverį, abiem rankom tvirtai gniauždamas ran- 
keną. 

Akimirkai pagalvojau apie urvus manojo kūno viduje, apie gy- 
vas mašinas, kurios dirbo ir dirbo begalinėje tamsoje. 

Ketinau jį sušaudyt, bet sušaudė mane. 


24. 


Žinojau, kad taip nutiks, bet neįsivaizdavau, kada. 

Jie iš Kents Hilo iškvietė geriausią policijos snaiperį, Denielį 
Molverną. Vėliau jo fotografiją išspausdino Luistono “Sun". Ne- 
aukštas trumpai kirptas vyriškis. Išoriškai panašus į buhalterį. Jam 
davė “mauzerį? su teleskopiniu taikikliu. Denielis Molvernas nu- 
važiavo į žvyro karjerą už poros mylių nuo mokyklos, išbandė gin- 
klą, sugrįžo atgal, įsikišo šautuvą į klešnę ir priėjo prie vienos pat- 
rulinės mašinos, stovinčios pievelėje. Įsitaisė greta priekinio bufe- 
rio, giliame šešėlyje. Prigludo prie teleskopinio taikiklio okuliaro. 
Veikiausiai aš jam atrodžiau didžiulis, tarsi buldozeris. Niekas jam 
netrukdė, net saulė, atsispindinti nuo langų stiklo, nes aš jį išmu- 
šiau revolverio šūviais, kad priversčiau nutilti žmogų su megafonu. 
Nušauti mane jam nebuvo sunku. Bet Denielis Molvernas nesi- 
skubino. Šiaip ar taip, juk, galimas dalykas, kalbame apie patį svar- 
biausią šūvį jo gyvenime. Kad ir kaip ten būtų, šauti reikėjo ne į 

antį. Po šūvio mano viduriai ar smegenys ištikštų ant klasės len- 
tos. Bet kai pasilenkiau virš misis Andervud stalo, ketindamas pa- 
siųsti kulką į Tedo galvą, išmušė jo valanda. Atsigręžiau į snaiperį 
krūtine. Jis iššovė, pasiųsdamas kulką ten, kur ir norėjo: į mano 
krūtinės kišenaitę, kad, pervėrusi ją, kulka įsmigtų man stačiai į 
širdį. 

Bet kišenaitėje kulką pasitiko Tito, Naudingosios Spynelės, 
plienas. 


25. 


Išlaikiau revolverį rankose. 

Nuo smūgio nuskriejau atgal, link lentos, atbraila skaudžiai 
kirto man į nugarą. Nuo kojų nusmuko abu verstos odos batai. 
Šleptelėjau ant užpakalio nesuvokdamas, kas nutiko. Viskas susi- 
maišė. Krūtinę varstė klaikus skausmas, paskui ji apmirė. Nebe- 
įstengiau alsuoti. Akyse tvykstelėjo žvaigždės. 

Irma Beits klykė. Ji užsimerkė, pirštus sugniaužė į kumščius, 
veidas paraudo nuo įtampos. Riksmas aidėjo iš tolo, tarsi nuo kal- 
no viršūnės ar iš tunelio. 

Tedas Džonsas vėlei pašoko. Bet šįkart metėsi link durų. 

- Jie pričiupo tą kalės vaiką! - Žodžiai kažin kaip keistai tįso, 
tarsi septyniasdešimt aštuonių apsisukimų plokštelė būtų paleista 
trisdešimt trijų su puse greičiu. - Jie pričiupo tą psi... 

- Sėsk. 

Jis manęs neišgirdo. Nenustebau. Pats vargiai girdėjau, ką 
šneku. Krūtinėje nebeliko oro. Nebuvo kuo kalbėti. Tedas jau sie- 
kė durų rankenos, kai iššoviau. Kulka sutrupino staktą virš jo 
galvos, ir vaikinas atšoko. O kai atsigręžė, jo veide atsispindėjo 
visa emocijų puokštė: nuostaba, nenoras tikėti savo akimis, ne- 
apykanta. 

- Tu negalėjai... negalėjai... 

- Sėsk. - Pavyko geriau. Ko gero, jau kokias šešias sekundes 
sėdžiu ant subinės. - Liaukis klykusi, Irma. 

- Betgi tave nušovė, Čarli. - Ramus Greisės Staner balsas. 

Dirstelėjau pro langą. Farai bėgo link pastato. Dusyk iššoviau 
ir prisiverčiau įkvėpti.-Krūtinė kone perplyšo iš skausmo. 

- Atgal! Aš juos iššaudysiu! 

Frenkas Filbrikas sustojo, apsidairė. Tarsi būtų laukęs Jėzaus 
Kristaus skambučio. Jis vis dar nieko nesuprato, tad ataka galėjo 
tęstis. Iššoviau dar sykį, į lubas. Šito pakako, kad Frenkas akimo- 
ju persigalvotų. 

- Atgal! - suklykė jis. - Vardan Viešpaties, atgal! 

Jie atsitraukė - netgi mikliau, nei puolė. 

Tedas Džonsas artinosi prie manęs. Vaikinas paprasčiausiai 
prarado ryšį su realybe. 

- Nori, kad peršaučiau tau kiaušius? - paklausiau. 

Jis sustojo, vis dar nenorėdamas patikėti tuo, ką matė. 

- Tu gi miręs. Griūk ant grindų, velniai tave rautų. 

- Sėskis į vietą, Tedai. 

Skausmas rangėsi krūtinėje, tarsi koks gyvas padaras. Atro- 
dė, jog kairiąją krūtinės ląstos pusę sutrėškė garo kūjis. Jie visi 
spoksojo į mane, įkaitais paimti klasiokai, jų veiduose sustingo 
siaubas. Nesiryžau nudelbti akių, baiminausi to, ką galiu pamatyti. 
Laikrodis rodė 10:55. 

- DEKERI. 

- Sėsk, Tedai. 

Viršutinė lūpa pakilo, jisai išsišiepė, nelyginant automobilio 
partrenktas šuo, kurį, būdamas vaiku, mačiau vienoje iš miesto 
gatvių. Apmąstė mano žodžius ir atsisėdo. Prakaito ratilai jo 
marškinių pažastyse išplito plačiau. 

- DEKERI! MISTERIS DENVERIS KOPIA Į KABINETĄ, 
NORĖDAMAS SU TAVIM PASIKALBĖTI! 

Megafoną vėl pastvėrė Filbrikas, ir netgi mechaniškai sustip- 
rintame balse girdėjosi policijos šefą apėmusi panika. Prieš valan- 
dą būčiau tuo pasidžiaugęs, bet dabar nepatyriau jokių emocijų. 

- JIS NORI SU TAVIM PASIKALBĖTI! 

Tomas išlindo iš už policijos mašinos ir lėtai nužingsniavo per 
pievelę, kiekvieną sekundę laukdamas šūvio. Net per tokį atstumą 
mačiau, kad jisai paseno bent dešimčia metų. Netgi tai manęs ne- 
džiugino. Netgi tai. 

Pamažėle pakilau, įveikdamas skausmą. Kyštelėjau kojas į 
batus. Kone parkritau ir laisvąja ranka įsitvėriau stalo. 

- O, Čarli, - sudejavo Silvija. 

Vėl užtaisiau revolverį, šįsyk laikydamas jį atgręžtą į klasę, 
viską dariau labai lėtai, kiek įmanydamas atidėliojau akimirką, kai 
teks nuleisti akis ir pasižiūrėti, kas gi nutiko mano krūtinei. Sandra 
Kros vėl išsijungė iš dabarties, paskendo apmąstymuose. 

Įgrūdau patroną į paskutinįjį lizdą ir nukoriau galvą. Tądien į 
mokyklą atėjau su mėlynais marškiniais (tiesą sakant, visuomet 
mėgau sodrius tonus) ir tikėjausi, kad ant jų pamatysiu tamsią 
kraujo dėmę. Nepamačiau. 

Užtat kišenėje žiojėjo didelė tamsi skylė, supama mažų skylu- 
čių. Žvaigždė su aplink besisukančiomis planetomis - tokias piešia 
astronomijos vadovėlyje. Atsargiai kyštelėjau ranką į kišenę. Ir tik 
tada prisiminiau Titą, prisiminiau, kaip išvadavau jį iš šiukšlių dė- 
žės. Lėtai ištraukiau spyną iš kišenės. 4-a-a-ach! - sureagavo 
klasė, tarsi būčiau perpjovęs pusiau moterį ar iš Paršo šnervės iš- 
traukęs šimtinę. Niekas nepaklausė, kurių galų krūtinės kišenaitė- 
je nešiojuosi spyną. Dėkui ir už tai. Tedas pagiežingai dėbsojo į 
Titą, ir ūmai aš baisiai perpykau ant Tedo. Net pamaniau, gal rei- 
kėtų priversti jį suvalgyti Titą priešpiečiams. 

Kulka sutrupino plastmasinį kodo rinkimo diską, plastmasės 
skeveldros išsilakstė į visas puses (štai iš kur ėmėsi mažos skylu- 
tės), bet nė viena nepalytėjo mano kūno. Plienas kitapus disko su- 
laikė kulką, paversdamas ją gėlele su trimis žiedlapėliais. Spyna 

išlinko it nuo aukštos temperatūros. Pusapvalė ąsa virto ovalia. 
Kita pusė išlinko, tačiau pramušti spynos kulkai nepavyko*. 

Spragtelėjo vidinio ryšio aparatas. 

- Čarli? 

- Vieną minutėlę, Tomai. Neskubink manęs. 

- Čarli, tau reikia... 

- Užsičiaupk. 

Atsisegiau sagas, atsilapojau marškinius. 

- A-a-a-ach! - vėl atsiduso klasė. 

Titas įsispaudė į odą violetine dėme, suformavęs pakankamai 
gilią įdubą, kad joje galėtų kauptis vanduo. Man nesinorėjo žiūrėti 
į tą įdubą, kaip nesinorėjo žiūrėti į seną girtuoklį su amžinu snar- 
gliu panosėje, kurį dažnai sutikdavau miesto centre. Man pasidarė 
bloga. Užsisegiau marškinius. 

- Tomai, tie niekšai mėgino mane nušauti. 

- Jie nenorėjo... 

- Tik nepasakok man, ko jie nenorėjo! - surikau. Mano balse 
suskambo beprotiškos gaidelės, ir nuo jų pasijutau dar prasčiau. - 
O dabar nešk savo kaulėtą subinę iš kabineto ir pasakyk tam pir- 
dylai Filbrikui, kad jisai vos neužkūrė kruvinos pirties. Supratai? 

- Čarli... - Ne balsas - nukamuotos sielos klyksmas. 

- Užsičiaupk, Tomai. Tu mane vargini. Paradui vadovauju aš. 
Ne tu, ne Filbrikas, ne švietimo departamento viršininkas, ne 
Viešpats Dievas. Ar tą supratai? 

- Čarli, leisk tau paaiškinti. 

- AR TU SUPRATAI? 

- Taip, bet... 

*Maždaug po pusantrų metų per televiziją pirmąkart pamačiau reklaminį klipą, 
kuriame vaikinas su šautuvu taikosi į spyną, pakabintą ant lentos. Netgi žiūri į 
spyną pro teleskopinį taikiklį. Paskui spusteli gaiduką. Ir jūs regite, kaip spyna 
liuokteli, linksta, lydosi. Ir po šūvio spyna tame klipe atrodo lygiai taip, kaip at- 
rodė Titas, kuomet išsitraukiau jį iš krūtinės kišenaitės. Nutikimą su spyna jie iš 
pradžių parodo paprastai, o paskui sulėtintai, tačiau man pakako ir vieno sykio. 
Pasilenkiau į priekį, praskėčiau kojas ir nusivėmiau. Mane nuvedė į palatą. O kitą 
dieną mano psichoanalitikas dirstelėjo į kortelę ir tarė: “Kiek suprantu, vakar tau 


pablogėjo, Čarli. Ar nori apie tai pasikalbėti?" Bet kalbėtis aš nenorėjau. Ir nesikal- 
bėjau. Iki šiol. 

- Štai ir puiku. Nors tiek išsiaiškinome. Todėl nešdinkis iš čia 
ir perduok jam mano žodžius. Pasakyk, jog per ateinančią valandą 
nei jis, nei kas kitas nepakrutintų nė piršto. Niekam nevalia užeiti 
į mokyklą ir kalbėtis su manimi per tą suknistą interkomą. Ir lai 
liaujasi mėginę nušauti mane. O vidudienį norėsiu dar sykį pasikal- 
bėti su Filbriku. Ar sugebėsi tą įsiminti, Tomai? 

- Taip, Čarli. - Balse išgirdau palengvėjimą. - Jie paprasčiau- 
siai prašė perduoti tau, jog nieko tokio neplanavo, Čarli. Kažkieno 
šautuvas atsitiktinai iššovė ir... 

- Ir dar kai kas, Tomai. Tai labai svarbu. 

- Klausau, Čarli. 

- Turi žinoti, jog tasai Filbrikas meistriškai tave pakišo. Davė 
kastuvą ir liepė eiti paskui vežimą bei rinkti mėšlą. Aš suteikiau 
tau šansą pastatyti jį į vietą, bet tu tuo šansu nepasinaudojai. At- 
sibusk, Tomai. Pagalvok, kas ir kaip. 

- Čarli, turi suprasti, jog speiti mus į kampą. 

- Nešdinkis, Tomai. 

Išjungiau ryšį. Mes visi stebėjome, kaip jisai išeina pro para- 
dines duris ir žingsniuoja link patrulinių automobilių. Filbrikas žen- 
gė priešais, padėjo delną direktoriui ant peties. Denveris piktai 
nubloškė jo ranką. Daugelis nusišypsojo. Bet man šypsotis nesino- 
rėjo. Norėjau namo, į lovą, kur visa, kas dėjosi, galėčiau laikyti 
sapnu. 

- Sandra. Berods, tu mums pasakojai apie savo affaire de 
coeur* su Tedu. 

Tedas perliejo mane niauriu žvilgsniu. 

- Tu nieko neprivalai sakyti, Sandra. Jisai nori, kad mes atro- 
dytume tokie pat purvini, kaip ir jis. Dekeris serga, iš jo trykšte 
trykšta užkratas. Jei nenori jo pasigauti, laikykis nuo Dekerio ato- 
kiau. 

Sandra nusišypsojo. Kai šypsodavosi štai šitaip, it kūdikis, ji 
stačiai sužydėdavo. O mane užgriuvo juodas liūdesys. Nežinau, 
ko gailėjausi, gal jos, o gal mano išgalvoto nekaltumo įvaizdžio 


*Meilės romanas (pranc.). 

(baltos kelnaitės ir panašiai), o gal dar kažko. Ko niekaip neįsten- 
giau išreikšti žodžiais. Kad ir kaip ten būtų, man ūmai pasidarė 
gėda. 

- Bet aš noriu papasakoti, - atsakė Sandra. - Visada norėjau. 

Vienuolikta valanda. Sumaištis pievelėje aptyko. Dabar sėdė- 
jau nugara į langus. Maniau, jog Filbrikas suteiks man tą valandą. 
Jis negalėjo ryžtis antram šūviui. Jaučiausi geriau, krūtinės skaus- 
mas apmalšo. Tik galva liko kažkokia keista, tarsi smegenys dirb- 
tų neteptos ir imtų kaisti, nelyginant variklis dykumoje. Retsykiais 
netgi norėdavosi patikinti save, jog tai aš laikau juos klasėje, slėg- 
damas savo valia. Aišku, dabar žinau, kad tiesa anaiptol ne tokia. 
Įkaitas tądien buvo tik vienas, ir jį vadino Tedu Džonsu. 

- Mes tai padarėme. - Sandra žvelgė į stalą, nudildytu nagu 
braukydama jo paviršių. Mačiau tiktai jos plaukus. Juos nešiojo 
perskirtus įstrižai, it berniūkštis. - Tedas pakvietė mane į šokius 
“Stebuklų šalyje", ir aš sutikau. - Mergina priekaištingai pažvelgė 
į mane. - O štai /4 niekuomet manęs nekvietei, Čarli. 

Nejau viso labo prieš dešimt minučių kulka pataikė į spyną, 
gulinčią mano krūtinės kišenaitėje? Beprotiškai įsigeidžiau pa- 
klausti jų, ar taip išties nutiko. Kokie jie vis dėlto keisti. 

- Todėl mudu nuvažiavome tenai, o paskui užsukome į “Ha- 
vajietišką lūšną". Tedas pažinojo tos įstaigos savininką, todėl 
mums davė kokteilių. Visai kaip suaugusiems. 

Nesupratau, ar jos žodžiuose girdisi sarkazmas, ar ne. 

Tedo veidas liko beaistris, bet likusieji stebeilijo į jį, tarsi į itin 
neįprastą vabalą. Paauglys, tarsi vienas iš jų, tačiau pažįstamas 
su savininku. Regis, Korkis Heroldas tokiems dalykams nepritarė. 

- Nežinojau, ar kokteilis man patiks, nes visi šneka, jog pir- 
mąkart svaigalus gerti bjauru, bet aš jokio pasibjaurėjimo nejutau. 
Veikiau atvirkščiai. Gėriau “Putojantį džiną“, ir burbuliukai kuteno 
nosį. - Ji po senovei neatplėšė akių nuo stalo. - Taurėse styrojo 
šiaudeliai, ir aš neišmaniau, ar per juos reikia gerti, ar tik pamai- 
šyti taurės turinį, bet Tedas man viską paaiškino. Puikiai praleidau 
laiką. Tedas pasakojo apie tai, kaip gera žaisti golfą Portlend 

Springse. Pažadėjo vasarą nusivežti mane tenai ir pamokyti - jei 
tik norėsiu. 

Viršutinė Tedo lūpa kilojosi ir leidosi it šuns. 

- Nieko tokio jisai sau neleido. Pabučiavo mane atsisveikin- 
damas, pernelyg dėl to nesijaudindamas. Pakeliui į namus kai ku- 
rie vaikinai neranda sau vietos, tolydžio svarstydami, ar bučiuoti 
tave atsisveikinant, ar ne. Aš visuomet juos pabučiuodavau - bent 
jau todėl, kad jie neišvažiuotų nusiminę. O jei skruostas būdavo 
lipnus, įsivaizduodavau, jog laižau voką. 

Prisiminiau, kaip pirmąkart pakviečiau Sandrą į pasimatymą, 
į šeštadienio šokius mokykloje. Ir kaip pakeliui namo neradau sau 
vietos, tolydžio svarstydamas, pabučiuoti ją atsisveikinant ar ne. 
Ir nepabučiavau. 

- Paskui buvome susitikę dar tris kartus. Tedas buvo labai 
mielas. Kaskart atrasdavo įdomių temų pokalbiams, niekad nepa- 
sakodavo nešvankių anekdotų, na, jūs suprantate. Žinia, mudu glė- 
besčiavomės, bet tuo viskas ir apsiribojo. Paskui ilgai nesusitiki- 
nėjome, iki šio balandžio, kai Tedas pakvietė mane į “Rolendro- 
mą" Luistone. 

Jau seniai norėjau pasikviesti ją į šokius “Stebuklų šalyje", bet 
taip ir nepasiryžau. Džo, kuris visuomet kviesdavo ką įsigeidęs ir 
niekad nesulaukdavo neigiamo atsakymo, vis klausinėjo, kodėl jos 
nepakviečiu, o aš dar labiau nervindavausi ir sakydavau jam “at- 
siknisk". Galiausiai sutelkiau drąsą ir paskambinau Sandrai, bet 
ragelį teko mesti po paties pirmo pyptelėjimo. Paknopstomis įpuo- 
liau į vonią ir išsivėmiau. Jūs jau žinote, kad mano skrandis nuo- 
latos negaluoja. 

- Viskas klojosi puikiai, kol vidury aikštelės susiginčijo kažko- 
kie vaikinai. Manding, susikibo šaunuoliai iš Luistono ir Harlou. O 
paskui prasidėjo visuotinės muštynės. Kai kurie pliekėsi, tebesto- 
vėdami ant riedučių, bet diduma juos visgi nusiėmė. Atbėgo šeimi- 
ninkas ir suriko, kad, jeigu jie nesiliaus triukšmavę, jisai uždarys 
įstaigą. Daugeliui suknežino nosis, kiti spardė gulinčius, mirgėjo 
kumščiai, visi bjauriai keikėsi. Muzikinio automato niekas neišjun- 

gė, tad vaikinai talžėsi, skambant kažkokiai “Rolling Stones" me- 
lodijai. 

Jinai patylėjo, paskui tęsė: 

- Tedas ir aš stovėjome kampe, prie estrados. Žinote, tenai 
šeštadieniais groja roko grupė. Pro šalį praėjo vienas vaikinas su 
juoda odine striuke. Su ilgais plaukais, spuoguota fizionomija. Su- 
silyginęs su mumis, jisai nusijuokė, pamojo ranka ir šūktelėjo: “Iš- 
dulkink ją, bičiuli, aš jau dulkinau!'* O Tedas, netaręs nė žodžio, iš 
peties jam užvožė. Vaikiną nubloškė į aikštelės vidurį, ten jisai už- 
kliuvo už kažkieno kojų ir pargriuvo, kakta bilsteldamas į grindis. 
O Tedas žiūrėjo į mane, jo akys kone išlipo iš orbitų. Jis šypsojo- 
si. Žinote, pirmąkart mačiau tokią Tedo šypseną - tarsi gyvenimas 
jam galiausiai būtų tapęs saldus it medus. 

Tedas atsigręžia į mane ir sako: “Aš tuojau" - ir eina į ringo 
centrą, kur mėgina pakilti vaikinas, kuriam smogė. Stveria tą vai- 
kiną už pečių ir ima purtyti... vaikinas negali atsigręžti į jį veidu... 
o Tedas purto ir purto jį it kriaušę. Vaikino galva tabaluoja į šalis, 
paskui per vidurį perplyšta striukė. Jisai rėkia: “Kalės vaike, nu- 
dėsiu tave, tu perplėšei mano geriausią striukę!" Tuomet Tedas 
vėl jį partrenkia, vaikinas griūva, o Tedas švysteli jam įkandin 
striukės skiautę, likusią rankoje. 

Paskui jis sugrįžo pas mane, ir mudu išvažiavome. Tedas nu- 
sivežė mane į Oburną, prie žvyro karjero. Pakeliui link Prarastojo 
slėnio. Ten mudu ir padarėme /ai. Ant užpakalinės sėdynės. 

Ji vėl ėmė vedžioti nagu per stalą. 

- Ypatingo skausmo nejutau. Maniau, jog skaudės, bet apsiri- 
kau. Man patiko. - Atrodė, jog Sandra aptarinėja eilinį Volto Dis- 
nėjaus filmą su įdomiais žvėriukais. Tik šiame Miškinio Švilpiko 
vaidmenį atliko Tedas Džonsas. 

- Jisai nesinaudojo tuo daiktu, kuriuo pažadėjo naudotis, bet aš 
nepastojau ir niekuo nesusirgau. 

Raudonis ėmė kilti nuo Tedo marškinių apykaklės, pamažėle už- 
liedamas skruostus. Tačiau veide nevirptelėjo nė vienas raumuo. 

Sandros pirštai ant stalo paišė dailias kreives. Ūmai supratau, 
kokia turėtų būti natūrali jos gyvenimo aplinka: vasara, rugpjūčio 
kaitra, devyniasdešimt du laipsniai šešėlyje*. Mergina atviroje ve- 
randoje, hamake, greta ant stalelio skardinė gėrimo “Seven up“ su 
styrinčiu šiaudeliu, ji su baltais medvilniniais šortukais, marškinėlių 
petnešėlės nusmauktos, ant viršutinių krūtų pusrutulių žvilga ma- 
žyčiai prakaito lašeliai... 

- Paskui jisai atsiprašė. Jautėsi nekaip, man jo net pagailo. 
Vis kartojo, kad mane ves, jeigu... na, jūs gi suprantate, jeigu aš 
pastosiu. Tedas baisiai nusiminė. Aš jam sakau: “Paklausyk, kol 
kas nėra ko jaudintis, Tedi". O jisai atsako: “Nevadink manęs 
taip, čia vaikiškas vardas". Manding, jisai nustebo, kad jam da- 
viau. Aš nepastojau. Tad viskas baigėsi laimingai. Retsykiais man 
atrodo, kad esu lėlė. Tarsi nė negyvenčiau. Ar žinote, apie ką kal- 
bu? Šukuojuosi plaukus, kartais atsiuvinėju sijono padurkus, sėdžiu 
su vaikais, kai mama ir tėtis kur nors išvažiuoja. Bet visa tai atro- 
do taip netikra. Tarsi už svetainės sienos tūnotų režisierius su 
operatoriumi, pasirengę filmuoti eilinį epizodą. Kaip žolė ir dangus, 
nupiešti ant brezentinių palų. Klastotė. - Ji atidžiai pažvelgė į ma- 
ne. - Tu irgi jauti ką nors panašaus, Čarli? 

Apmąsčiau jos klausimą. 

- Ne. Neatmenu, kad man į galvą būtų dingtelėjusios tokios 
mintys, Sende. 

- O man dingteli. Ypač po tos istorijos su Tedu. Bet aš ne- 
pastojau ir niekuo neužsikrėčiau. Anksčiau manydavau, jog po pir- 
mo sykio įklimpsta visos merginos, visos be išimties. Stengiausi įsi- 
vaizduoti, ką pasakysiu tėvams. Tėvas įnirštų ir panorėtų sužinoti, 
koksai kalės vaikas mane patvarkė, o motina verktų ir priekaiš- 
tautų: “Aš maniau, kad mes teisingai tave auklėjame". Štai tie 
jausmai būtų realūs. Bet paskui lioviausi apie tai mąsčiusi. Ne- 
galėjau net prisiminti, koksai jausmas, kai jisai... na... manyje. To- 
dėl vėl iškeliavau į “Rolendromą"". 

Klasėje viešpatavo mirtina tyla. Toks dėmesys misis Ander- 


*Pagal Farenheito skalę, atitinkamai kiek daugiau nei 33 laipsniai pagal Celsijų. 

vud nė nesisapnavo. Jie neapsakomai nekantriai laukė kiekvieno 
naujo Sandros žodžio. 

- Tasai vaikinas pakabino mane. Tiksliau, aš leidau jam mane 
pakabinti. - Merginos akys žybtelėjo. - Užsisegiau patį trumpiau- 
sią sijoną. Šviesiai žydrą. Apsivilkau plonytę palaidinukę. Paskui 
mudu išėjome pro atsargines duris. Štai ten viskas buvo iš tiesų. 
Džentelmeniško mandagumo nesulaukiau. Tiesą sakant, jisai bu- 
vo... grubus. Visiškai jo nepažinojau. Pamaniau, gal tas vaikinas 
seksualinis maniakas. Arba turi peilį. Arba gali pavaišinti mane 
narkotikais. Arba aš galiu pastoti. Jaučiau, kad gyvenu. 

Tedas Džonsas šiaip ne taip pasigręžė ir dabar žvelgė į San- 
drą su veide sustingusiu siaubu bei pasišlykštėjimu. Man atrodė, 
kad tai ne tikrovė - tai sapnas, scena iš /e moyen age*, iš kokios 
nors misterijos. 

- Buvo šeštadienis, grojo roko grupė. Muzika girdėjosi ir au- 
tomobilių stovėjimo aikštelėje, bet dusliai. Iš užnugario “Rolendro- 
mas“ visai ne toks, kaip iš paradinės pusės. Visur dėžės, šiukšlių 
konteineriai su kolos skardinėmis. Aš baiminausi, taip, bet mane 
visa tai jaudino. Jis alsavo tankiai tankiai ir tvirtai laikė mane už 
rankos, tarsi bijotų, jog mėginsiu pasprukti... 

Iš Tedo gerklės išsiveržė kimus atodūsis. Tokią stiprią reak- 
ciją mano bendraamžiams galėjo sukelti vien kurio nors gimdytojo 
mirtis. Tedas vėl privertė mane juo žavėtis. 

- Jis turėjo seną juodą automobilį. Jį išvydusi prisiminiau, kaip 
mama man sakė, jog kartais svetimi dėdės gali kviesti tave sėstis 
į jų mašiną, bet tau nieku gyvu nevalia to daryti. Ir susijaudinau 
dar labiau. Dar pagalvojau: o jeigu jisai pagrobs mane, uždarys 
kokioje nors daržinėje ir pareikalaus išpirkos? Vaikinas atvėrė 
užpakalines dureles, ir aš įlipau į kabiną. Jisai ėmė mane bučiuoti. 
Riebiomis lūpomis, tarsi prieš tai būtų valgęs picą. “Rolendrome" 
parduoda picą, po dvidešimt centų už porciją. Jis ėmė mane gra- 
balioti, ir aš mačiau, kaip jo pirštai ant palaidinės palieka picos dė- 
mes. Paskui mudu išsitiesėme, ir aš pati užsiplėšiau sijoną... 

- Nutilk! - niršiai sukliko Tedas, jo kumščiai griausmingai nu- 


*Viduramžiai (pranc.). 

sileido ant stalo. Visi net pašoko iš netikėtumo..- Purvina šliun- 
dra! Tu negali kalbėti tokių dalykų žmonėse! Nutilk, antraip už- 
čiaupsiu tau nasrus! 

- Tai tau derėtų užsičiaupti, Tedi, jei nenori, kad sugrūsčiau 
tavo dantis į tavo suknistą gerklę, - šaltai iškošė Dikas Kinas. - 
Tu savo gavai, argi ne? 

Tedas išpūtė akis. Jiedu dažnokai plaukiodavo baseine, retsy- 
kiais važinėdavo Tedo mašina, tačiau man atrodė, kad nuo šiol jie 
net nebesisveikins. | 

- Jis bjauriai dvokė. - Sandra tarsi nė nepastebėjo, kad ją per- 
traukė. - Tačiau jo galas buvo labai kietas. Ir didesnis nei Tedo. 
Neapipjaustytas. Tą atsiminiau. Kai prasisegė klyną, galvutė iššo- 
ko iš angos it didžiulė slyva. Pamaniau, jog man skaudės, nors jau 
nebuvau nekalta. Pamaniau, kad gali ateiti policija ir mus suimti. 
nevogtų gaubtų nuo ratų ar dar ko nors. Ir manyje pradėjo darytis 
kažin kas keista, netgi anksčiau, nei jis nusmaukė mano kelnaites. 
Man dar niekada nebuvo taip gera. Niekada taip aštriai nejutau, 
kad esu gyva. - Sandra nurijo seiles. Jos veidas išraudo. - Jis pa- 
lietė mane ranka, ir aš užbaigiau. Tuojau pat. Visų įdomiausia, 
kad sueities nė nebuvo. Vaikinas stengėsi įsismelkti į mane, aš 
jam padėjau, jo galas vis trynėsi man į koją, baksnojo, baksnojo, o 
paskui, ūmai... na, jūs suprantate. Jisai dar minutėlę tysojo ant 
manęs, o paskui sukuždėjo į ausį: “Maža kalaitė. Tu tyčia taip pa- 
sielgei". Ir viskas. 

Sandra palingavo galvą. 

- Bet visa tai vyko iš tiesų. Galiu prisiminti viską: muziką, jo 
šypseną, atsegamo užtrauktuko garsą... viską. 

Ir ji nusišypsojo man ta keista, taikinančia šypsena. 

- Bet tas, kas vyksta dabar, yra dar geriau, Čarli. 

Ir, dera pripažinti, tą akimirką negalėjau pasakyti, ar laikau 
save kuoktelėjusiu, ar ne. Veikiausiai ne, nors ir įtariau, jog pas- 
kutinioji riba nebetoli. Man regis, jei suki iš suminto kelio, turi 
ruoštis tam, jog tavęs gali laukti bet kokie netikėtumai. 


123 


- Kaip žmonėms sužinoti, kad jie gyvi, tikri? - samurmėjau. 

- Ką, Čarli? 

- Nieko. 

Įdėmiai nužvelgiau juos visus. Atrodo, visi normalūs. Sveikas 
akių žvilgesys. Kažkuri mano smegenų dalis (veikiausiai toji, kuri 
atvyko į Ameriką su “Mayflower"') norėjo žinoti: Kaip ji galėjo 
su kuo nors pasidalinti tokiais išgyvenimais? Kaip ji įstengė vi-. 
sa tai pasakyti? Bet jų veiduose šios minties atspindžio nepama- 
čiau. Tokį klausimą būčiau galėjęs įskaityti Filbriko veide. Senojo 
Tomo akyse. Ko gero, jis kiltų ir Donui Greisui, tačiau tasai nie- 
kaip neišsiduotų. Atvirai šnekant, nors visos masinės informacijos 
priemonės tvirtino atvirkščiai, aš maniau, jog keičiasi pasaulis, o 
ne žmonės. Bet dabar, didžiam savo siaubui, ėmiau suvokti, kad 
visus tuos metus lošiau beisbolą futbolo lauke. Paršas tebestudi- 
javo pieštuką. Siuzana Bruks visa savo išvaizda spinduliavo užuo- 
jautą. Dikas Kinas gašliai šypsojosi. Korkis raukėsi. Greisė stebė- 
josi, bet tik mažumėlę. Irma Beits paprasčiausiai nesureagavo. 
Pamaniau, kad vargšelė taip ir neatsitokėjo po to, kai manęs vos 
nenušovė jos akivaizdoje. Ar mūsų tėvų gyvenimai tokie prėski, 
jog Sendės istorija užvaldė visus, nelyginant pats įdomiausias fil- 
mas ar knyga? Ar jų daliai teko keistas, siaubingų dvasinių kančių 
sklidinas gyvenimas, kurio fone seksualinis bendraklasės nuotykis 
kotiruojamas ne aukščiau už laimėtą kiniško biliardo partiją? Ne- 
sinorėtų apie tai galvoti. Ar man dera samprotauti apie moralinius 
aspektus? 

Tik Tedas atrodė pašiurpęs, tačiau su juo jau niekas nebesi- 
skaitė. 

- Nežinau, kuo viskas baigsis. - Kerolė Grandžer neramiai 
apsidairė. - Bijau, jog paskui viskas bus kitaip. Man tai nepatinka. 
- Kerolės žvilgsnis kaltino. - Dabar mane viskas tenkina, Čarli. Ir 
nenorėčiau, kad po to, kai bus padėtas taškas, viskas kaip nors pa- 
sikeistų. 

- Suprantu, - linktelėjau. 

Bet ši replika neužtikrino valdžios prieš juos visus. Atvirkš- 
čiai, padėtis darėsi nebevaldoma. Ir aš vargiai begalėjau ką nors 
pakeisti. Ūmai panorau nusikvatoti jiems į veidus, parodyti, jog vi- 
sai neseniai buvau pagrindiniu veikiančiuoju asmeniu, bet mane 
palaipsniui nustūmė į antrą planą. 

- Man reikia į tualetą, - užsitęsusią pauzę nutraukė Irma Be- 
its. 

- Pakentėsi, - atsakiau. 

Silvija nusijuokė. 

- Žodžio dera laikytis, - tęsiau. - Pažadėjau papasakoti jums 
apie seksualinį savo gyvenimą. Tiesą sakant, pasakoti beveik nėra 
ko, nebent mokėtumėt skaityti iš delno. Tačiau yra viena istorija, 
kuri jums gali pasirodyti įdomi. 

Sara Pastern nusižiovavo, ir aš vos sutramdžiau norą peršauti 
jai galvą. Bet antrasis numeris turi stengtis kaip įmanydamas, kaip 
sakoma reklaminiuose naudotų automobilių pardavėjų skelbimuo- 
se. Kai kurie važinėja sparčiau, bet Dekeris iš jūsų smegenų pe- 
leninių išsunks visas psichonuorūkas. 

Netikėtai prisiminiau “Bitlų" dainą, prasidedančią žodžiais: 
“Perskaičiau šiandienos naujienas..."', ir pradėjau pasakoti: 

- Vasarą, prieš pirmuosius mokslo metus Pleiservilio vidurinė- 
je mokykloje, mudu su Džo nuvažiavome į Bangorą, ketinome pra- 
leisti savaitgalį pas Džo brolį, kuris keliems mėnesiams įsitaisė į 
darbą miesto vandens tiekimo departamente. Pitui Makenedžiui 
buvo dvidešimt vieneri (man atrodė, jog tai fantastiškas amžius, 
nes anuomet maniau, kad ir septyniolika metų - jau daug), jis mo- 
kėsi Meino universitete, ruošėsi rašyti diplominį darbą anglų kal- 
bos katedroje. 

Savaitgalis žadino pačias džiugiausias viltis. Penktadienio va- 
karą aš pasigėriau, pirmąkart gyvenime, drauge su Pitu, Džo ir 

vienu ar dviem Pito bičiuliais, o ryte man net neskaudėjo galvos. 
Pitas šeštadieniais nedirbo, todėl nusivežė mus į universiteto teri- 
toriją ir surengė nedidelę ekskursiją. Universitetas man patiko, 
nors simpatiškų studenčių, į kurias būtų verta pasižiūrėti, liepos 
mėnesį ir šeštadieniais beveik nesimatė. Pitas mums pasakė, jog 
studentai, užsirašę į vasaros kursus, savaitgalius mieliau leidžia 
Uosto įlankoje arba prie Tyrojo ežero. 

Mes jau ketinome grįžti, kai Pitas pastebėjo kažkokį vaikiną, 
kiūtinantį per saulės nutviekstą automobilių stovėjimo aikštelę. 

- Skregai! - sušuko jis. - Ei, Skregai! 

Skregas atsigręžė į mus. Aukštas, plačiapetis, su dažuotais 
nublukusiais džinsais ir mėlynais marškinėliais. Abipus burnos ka- 
rojo smėlio spalvos ūsai, vaikinas rūkė laibą juodą cigarą. Pasta- 
rasis smirdėjo it pūvantys apatiniai baltiniai. 

- Kaip sukasi pasaulis? 

- Vis ratu, - atsakė Pitas. - Būkit pažįstami. Čia mano brolis 
Džo ir jo bičiulis Čarlis Dekeris. Skregas Simpsonas. 

- Sveikučiai. - Skregas paspaudė mums rankas. - Ką veiksi 
šįvakar, Pitai? 

- Veikiausiai visi trys eisim į kiną. 

- Nedaryk šito, Pitai, - šyptelėjo Skregas. - Nedaryk šito, ma- 
žiuk. 

- Turi geresnį pasiūlymą? - nusišiepė ir Pitas. 

- Dana Kolet ruošia vakarėlį tame kempinge prie Skudik Po- 
into, katras priklauso jos protėviams. Ten bus per keturiasdešimt 
milijonų laisvų moterų. Nepamiršk “žolytės". 

- Ar Džeris Miuleris turi atsargų? 

- Kiek žinau, į valias. Atvežtinės, kalifornietiškos, čionykš- 
tės... ko tik širdis geis. 

Pitas linktelėjo: 

- Mes atvyksim. 

Linktelėjo ir Skregas, pamojo mums ranka ir pasišalino, vis 
taip pat vilkdamas kojas. Regis, universitete niekas kitaip ir ne- 
vaikščiojo. 

- Pasimatysim, - atsisveikindamas tarstelėjo Džo Makenedžiui 
ir man. 

Mes nuvažiavome pas Džerį Miulerį - pasak Pito, patį stam- 
biausią narkotikų prekeivį trikampyje Oronas-Oldtaunas-Stilvote- 
ris. Niekuo neišdaviau savo emocijų, tarsi nė dienos negalėčiau 
apsieiti kvaišalų, tačiau viduje viskas vibravo nuo jaudulio ir nege- 
rų nuojautų. Atmenu, įsivaizdavau Džerį, sėdintį ant unitazo, pliką 
plikutėlį, su ranka, užveržta gumine juosta, ir švirkštu, styrinčiu iš 
venos. Ir savo bamboje stebintį Atlantidos kilimą bei nuosmukį. 

Jis gyveno Oldtaune, mažame butuke, prigludusiame prie uni- 
versiteto. Miestelio įžymybės apsiribojo popieriaus gamykla, kano- 
jas gaminančiu fabriku ir dvylika užeigų, kuriose reguliariai kilda- 
vo muštynės. Dar ten yra indėnų rezervacija, ir jos gyventojai į 
tave žiūri taip, tarsi vertintų, ar daug plaukų želia tau ant subinės 
ir ar verta nurėžti nuo jos skalpą. 

Kaip paaiškėjo, Džeris niekuo nepanėšėjo į grėsmingos iš- 
vaizdos narkoryklius, kurie klientus priiminėja prismilkytuose 
apartamentuose, skambant Ravio Šankaro muzikai. Duris mums 
atidarė neaukštas vaikinas, visuomet pasiryžęs nusišypsoti, visiš- 
kai apsitaisęs ir sveiko proto. Pirmenybę jis teikė ne Raviui ir jo 
Neprilygstamai Sitarai, o blugresui*. Išvydęs jo albumų kolekciją, 
paklausiau, ar jis girdėjo apie brolius Tarus, - man visuomet be 
galo patiko blugresas ir kantri rokas. Tad tema pokalbiui atsirado 
savaime. Tačiau Džo ir Pitas atvirai nuobodžiavo, kol Džeris su- 
sizgribo ir ištraukė rankų darbo suktinę. 

- Nori trūktelt? - paklausė jis Pito. 

Pitas kilstelėjo prie suktinės degtuką. Dūmas kvepėjo aštriai, 
vė suktinę Džo. Tasai įtraukdamas užsikosėjo, tad į plaučius prak- 
tiškai nieko nepateko. 

Džeris atsigręžė į mane: 

*Blugresas - muzikinis stilius, grįstas tradicine škotų bei airių muzika, panaudojant 


styginius kalniečių instrumentus: bandžas, mandolinas, smuikus. Blugresui būdin- 
gas greitas tempas ir emocionalus dainavimas. 

- Ar kada nors klauseisi “Clinch Mountain Boys“? 

Papurčiau galvą: 

- Tik girdėjau apie juos. 

- Tuomet privalai paklausyti. Nuo jų muzikos viskas pasistoja. 

Jis uždėjo plokštelę ant stereogrotuvo. Suktinė kaip sykis at- 
keliavo pas mane. 

- Tu rūkai? - tėviškai pasiteiravo Džeris. 

Papurčiau galvą. 

- Tuomet dūmą trauk lėtai, antraip imsi kosėti. 

Lėtai įtraukiau dūmą. Salsvą, aštroką, sausą. Sulaikiau alsa- 
vimą ir perdaviau suktinę Džeriui. Grojo “Clinch Mountain Bo- 

ys". 

Po pusvalandžio mes surūkėme dar dvi suktines, klausyda- 
miesi gabalo “Aplinkui rusai", kurį atliko Fletas ir Skragsas. Jau 
ketinau paklausti, kada gi pasireikš “žolės" poveikis, bet ūmai su- 
pratau, jog stačiai regiu bandžos stygas. Ryškias, ilgas, nelyginant 
saulėje žvilgantys bėgiai, judantys pirmyn ir atgal. Judantys labai 
sparčiai, bet susikoncentravęs galėčiau atsekti jų judėjimą. Ėmiau 
apie tai pasakoti Džo, bet jis kažkaip keistai į mane pasižiūrėjo, ir 
mudu abu nusijuokėm. O Pitas kažkaip jau pernelyg įdėmiai ste- 
beilijo į Niagaros krioklio fotografiją, kabančią ant sienos. 

Pas Džerį pabuvome iki penktos valandos, o kai išeidinėjome, 
aš jau nieko nesuvokiau. Pitas nupirko iš Džerio svarą “žolės", ir 
mes nuvažiavome į Skudik Pointą. Džeris palydėjo mus iki durų, 
pamojo ranka ir šūktelėjo man, kad atsivežčiau savo plokšteles, jei 
kada nors vėl užsuksiu pas jį. 

Tai buvo mano paskutinis laimingas prisiminimas. 

Paskui ilgai riedėjome pakrante. Visi apkvaišę, nors šitai ne- 
trukdė Pitui vairuoti mašinos. O štai kalbėti be kvailų juokelių ne- 
įstengėme. Atmenu, paklausiau Pito, kaip atrodo toji Dana Kolet, 
kuri rengia vakarėlį, o jisai tik gudriai pamerkė man akį. Aš taip 
juokiausi, jog man kone plyšo pilvas. O galvoje skambėjo blugre- 
sas. 

Pavasarį Pitas jau lankėsi tokiame vakarėlyje pas tą pačią 
Daną Kolet, todėl mes tik kartą pasukome ne ten, kur derėjo. 

Paskui radome reikiamą posūkį ir atsidūrėme siaurame, žvirgždu 
nubertame kelelyje, prie kurio stovėjo lentelė su užrašu PRIVA- 
TUS KELIAS. Už ketvirčio mylios išgirdome muziką. Maždaug 
tokį atstumą mums ir prisiėjo pėdinti pėsčiomis, nes kelią užtvėrė 
palikti automobiliai. 

Pitas pirmas išlipo iš mašinos. Mane persmelkė neryžtingu- 
mas (dalinai pasireiškė “žolė", dalinai mano meilė savianalizei). 
Jaudinausi, ar studentų kompanijoje nepasirodysiu pernelyg jaunas 
ir kvailas. Tokių, kaip Džeris Miuleris, tėra vienas iš šimto. Nu- 
sprendžiau laikytis arčiau Džo ir mažiau kalbėti. 

Kaip paaiškėjo, jaudinausi be reikalo. Į kotedžą sugužėjo mi- 
nios žmonių, bet visi arba jau nusitašę, arba apsirūkę, arba padarę 
ir viena, ir antra. Ore tvyrojo sunkus marihuanos dvelksmas, su- 
mišęs su vyno ir įkaitusių kūnų kvapais. Kažkas su kažkuo apie 
kažką kalbėjo, griaudėjo muzika, skambėjo juokas. Palubėje kybo- 
jo dvi lempos, raudona ir mėlyna. 

Skregas pamojo mums ranka. 

- Pitai! - sukliko kažkas man prie ausies. Staigiai atsisukau ir 
vos neprarijau liežuvio. 

Greta stovėjo mažutė simpatiška mergaičiukė su pačia trum- 
piausia suknele, kokią kada nors buvau regėjęs. Ryškiai oranžine, 
besimainančia tame neįprastame apšvietime. 

- Sveika, Dana! - Pitas stengėsi perrėkti triukšmą. - Čia ma- 
no brolis Džo ir vienas jo bičiulis, Čarlis Dekeris. 

Ji pasisveikino su mumis, o paskui paklausė manęs: 

- Puikus subuvimas, ar ne? 

Merginai judant, apatinis suknelės kraštas pakildavo virš nė- 
riniuotų jos kelnaičių apsiuvų. 

Atsakiau, jog subuvimas kaip reikiant. 

- Pitai, ar ko nors atvežei? 

Pitas nusišypsojo ir ištiesė jai maišelį su “žole". Danos akys 
sublizgo. Mergina stovėjo greta manęs, ir jos šlaunis it netyčia pri- 
gludo prie manosios. Pajutau nuogą kūną. Ir akimoju įsigeidžiau 
pasidulkinti. 

- Nagi, pasižiūrėkim, ką čia turim. 

Suradome sąlyginai laisvą kampelį už vieno stereogarsiakal- 
bio. Dana nukėlė nuo lentynos milžinišką kaljaną, stovėjusį greta 
Hesės ir Tolkieno tomelių bei “Reader 's Digest" krūvos. Pasta- 
roji priklausė tėvams, nusprendžiau aš. Rūkyti “žolę" per kaljaną 
man patiko: dūmas atrodė ne toks aitrus. Tučtuojau apsvaigau. 
Žmonės prieidavo ir nueidavo. Visus pristatinėjo man, visiems - 
mane. Vardus išsyk pamiršdavau. Bet visų labiausiai tame rituale 
man patiko štai kas: kas kartą, kai kas nors eidavo pro šalį, Dana 
pašokdavo, kad paspaustų jam ar jai ranką. Ir kaskart po pasikė- 
lusia suknele išvysdavau saldžiąją vietelę, aptemptą plonutėlėmis 
nailoninėmis kelnaitėmis. Kažkas keitė plokšteles. Žmonės pasi- 
rodydavo ir išnykdavo. Žinia, kai kurie kalbėjo apie Mikelandželą 
ar Tedą Kenedį, ar Kurtą Vonegutą. Kažkokia moteris paklausė, 
ar aš skaičiau Siuzanos Braunmiler knygą “Moterų prievartauto- 
jai". Atsakiau, kad ne. Jinai pareiškė, jog knyga labai kieta. Su- 
kryžiavo pirštus akių lygyje, norėdama parodyti, kokio kietumo, ir 
pasišalino. Ilgai tyrinėjau plakatą ant tolimosios sienos, vaizduo- 
jantį vaikiną su futbolininko marškinėliais, sėdintį priešais televizo- 
rių. Vaikino akys lėtai išlipo iš orbitų, burną ištempė platutėlė šyp- 
sena. Užrašas skelbė: VE-E-ELNIAS! PENKTADIENIS, IR AŠ 
VĖL APSIRŪKIAU! 

Stebėjau Daną. Ji tai užmesdavo koją ant kojos, tai praskės- 
davo kelius. Iš po kelnaičių veržėsi gaktos plaukeliai, kur kas tam- 
sesni už dažytus. Ak, kaip man norėjosi dulkintis! Veikiausiai nie- 
kada daugiau taip nesinorės. Penis pritvinko kraštutinai. Baimi- 
nausi, kad nesprogtų. 

Ji atsigręžė į mane ir ūmai sukuždėjo į ausį. Atrodė, jog į 
skrandį kas būtų šliūkštelėjęs verdančio vandens. Viso labo prieš 
akimirką ji kalbėjosi su Pitu ir kažkokiu juokdariu, kurio, kiek at- 
menu, man nepristatė. 

- Išeik per atsargines duris. Antai tas. - Ji pirštu parodė, ku- 
rias būtent. 

Pažvelgiau nurodyta kryptimi. Taip, durys buvo. Tikros du- 
rys, pačios geidžiamiausios durys pasaulyje. Su didžiule rankena. 

Sukikenau, būdamas tikras, jog aptikau labai juokingą asociaciją. 

- Tu visą vakarą dirsčioji man po suknele. Ką gi tai galėtų 
reikšti? 

Ir, man nespėjus atsakyti, švelniai pabučiavo į skruostą bei 
stumtelėjo durų link. 

Apsidairiau, ieškodamas Džo, bet tasai kažkur išgaravo. At- 
sistojau ir išgirdau, kaip trekštelėjo keliai. Kojos nutirpo, nes per- 
nelyg ilgai sėdėjau vienoje padėtyje. Baisiai norėjau išsitraukti iš 
kelnių marškinius ir prisidengti didžiulį kyšulį džinsuose. Vargiai 
nuslopinau troškimą garsiai nusikvatoti ir pareikšti visam pasau- 
liui: Čarlzas Everetas Dekeris mano, jog pačiu artimiausiu laiku 
kaip reikiant pasidulkins, ir ne šiaip pasidulkins, o praras nekalty- 
bę. 

Bet nieko panašaus nepasakiau, tik pasukau link atsarginio iš- 
ėjimo durų. 

Buvau toks apsirūkęs ir susijaudinęs, kad vos nenudribau į 
smėlio paplūdimį už dvidešimties pėdų apačioje. Už atsarginio iš- 
ėjimo durų kone išsyk prasidėjo skardis. Laiptais leidausi atsargiai, 
įsitvėręs turėklų. Apačioje muzika vos girdėjosi, ją gožė bangų 
mūša. 

Danguje spindėjo mėnuo, pūtė lengvas vėjelis. Nuo viso to 
gražumo gniaužė širdį, ir man akimirkai pasidingojo, kad pakliu- 
vau į nespalvotą fotografiją. Pažvelgiau aukštyn. Kotedžas vos 
matėsi. Jį iš visų pusių gaubė medžiai. O priešaky dryksojo Atlan- 
to vandenynas, žvilgantis mėnulio šviesoje. Toli kairėje įžiūrėjau 
salą ir susimąsčiau, o kas gi ten šiąnakt vaikšto? Veikiausiai nie- 
kas, nebent vėjas. Nuo tos minties pasijutau labai vienišas, kūnu 
nusruveno šiurpuliai. 

Nusiaviau batus ir laukiau jos. 

Nežinau, kiek laiko praėjo, kol galiausiai pasirodė Dana. 
Laikrodžio neturėjau, be to, surūkiau pernelyg daug “žolės"', kad 
adekvačiai suvokčiau laiko tėkmę. Pamažėle ėmiau nerimauti. 
Kažin kas mane baugino, gal medžių siluetai tamsaus dangaus fo- 
ne, 0 gal vėjo šėlsmas. O gal ir pats vandenynas, didžiulis, neran- 
gus, sklidinas neregimos gyvybės ir nusėtas mažutėlaičiais šviesos 

taškeliais. Galbūt nerimą žadino šaltas smėlis, kuriame klimpo ba- 
sos mano kojos. Gal įtakos turėjo visai ne tai, gal kažkas kita, tiks- 
laus atsakymo aš neturiu, bet, kai Danos ranka palietė mano petį, 
jaudulys išgaravo it nebuvęs. Revolveris išsikrovė. 

Ji atgręžė mane veidu į save, pasistiebė, pabučiavo. Pajutau 
jos šlaunų šilumą, bet dabar jų prisilietime nejutau nieko malonaus. 

- Pastebėjau, kaip tu žiūrėjai į mane, - kalbėjo jinai. - Ar būsi 
švelnus? Gali būti švelnus? 

- Galiu pamėginti. 

Koks absurdiškas atsakymas. Palytėjau jos krūtis. Dana ap- 
glėbė mane. Bet erekcijos kaip nebūta. 

- Tik nieko nesakyk Pitui. - Ji paėmė mane už rankos ir nusi- 
vedė į šalį. - Jis mane nudės. Tarp mudviejų... romanas. 

Mergina nusivedė mane už laiptų, kur žolę nuklojo aromatin- 
gos pušų adatėlės. Pakopos metė šešėlius ant jos kūno. Dana nu- 
sivilko suknelę. Ė 

- Tai tikra beprotybė. - Iš balso jutau, kokia jinai susijaudinu- 
si. 

Paskui mudu atsigulėme, ir aš likau be marškinių. Dana kne- 
binėjo diržą. Bet mano pasididžiavimas vis dar ilsėjosi. Jinai pa- 
glostė man pilvą, paskui ranka slystelėjo į glaudes, ir kojų raume- 
nys virptelėjo - ne iš pasitenkinimo ar pasišlykštėjimo, o iš siaubo. 
Merginos ranka priminė gumą - buvo šalta ir kažkokia negyva. 

- Nagi, - sukuždėjo jinai. - Pirmyn, pirmyn, pirmyn. 

Stengiausi galvoti apie ką nors seksualaus, apie bet ką seksu- 
alaus. Apie tai, kaip saviruošos klasėje dirsčiojau po Darlinos An- 
dreisen sijonu, o jinai žinojo, kad dirsčioju, ir neprieštaravo. Apie 
Mainardo Kvino kortų kaladę su plikomis moterimis. Apie Sendę 
Kros su seksualiais juodais apatiniais, ir apačioje kažin kas krus- 
telėjo... bet paskui seksualiuosius vaizdinius išstūmė tėvas su me- 
džiokliniu šautuvu rankoje, pasakojantis apie tai, kaip savo neišti- 
kimas žmonas baudė čerokiai. 

(“Ką?"* - paklausė Korkis Heroldas. Paaiškinau, jog čerokiai 
neištikimoms žmonoms nupjaudavo nosis, kad veide atsirastų dar 
vienas plyšys. “Aha", - linktelėjo Korkis, ir aš pasakojau toliau.) 

Prisiminimas apie tėvą padėjo tašką. Tvinkstantis penis vėl 
virto virtų makaronu. Tokiu ir liko. Nepaisant nieko. Mano džinsai 
nukeliavo paskui marškinius. Glaudės atsidūrė ant kulkšnių. Dana 
rangėsi po manimi. Jaučiau jos kūno karštį. Ranka sugniaužiau 
savo daikčiuką ir pakračiau, tarsi klausdamas, kas nutiko. Bet 
misteris Penis nepanoro su manimi kalbėtis. Nuleidau ranką į šiltą 
jos tarpkojį, perbraukiau gaktos plaukus, stebėtinai panašius į ma- 
nuosius, mano pirštas slystelėjo į geidžiamą plyšelį. Mąsčiau: Štai 
toji vieta. Vieta, apie kurią tokie vyrai, kaip mano tėvas, tauš- 
kia medžioklėje ir kirpykloje. Už kurią žudo. Į kurią smelkiasi 
per jėgą. Pavok ją arba įsiveržk vidun. Paimk... arba išeik. 

- Kurgi jis? - iškvėpė Dana. - Kurgi jis? Kur?.. 

Aš stengiausi. Bet ne veltui yra dviprasmiška pasakaitė apie 
tai, kaip vaikinas stengėsi į butelio kaklelį įgrūsti pastilę. Ir visą tą 
laiką ausyse grumėjo vandenyno šniokštimas, tarsi garsinis fonas, 
lydintis melodramatiško filmo meilės sceną. 

Tada nusiritau nuo jos. 

- Atleisk, - tariau puolusiu balsu. 

Ji atsiduso - atsiduso susierzinusi. 

- Nieko. Kartais taip nutinka. 

- Man - ne. - Tarsi tas agregatas būtų atsakęs pirmąkart per 
kelis tūkstančius metų. Aukštai virš galvos “Rolling Stones" ir Mi- 
kas Džageris plėšė gabalą apie “Karštą daikčiuką". Likimas iškrė- 
tė man eilinį pokštą. Smegau į šaltą tuštumą. Suvokiau, jog, be jo- 
kios abejonės, esu homoseksualas. Kažkur skaičiau, jog homosek- 
sualas nebūtinai turi palaikyti lytinius santykius su vyrais. Gali juo 
būti ir šito nežinoti, kol tavo pasąmonėje glūdintis homikas iššoks 
laukan, tarsi Normano Beitso motina iš “Psicho", ir tu imsi staipy- 
tis, išsipaišęs mamos kosmetika bei apsiavęs mamos batelius. 

- Gal taip ir geriau, - pridėjo Dana. - Pitas... 

- Klausyk, atleisk man. 

Jinai nusišypsojo, bet, mano manymu, nenuoširdžiai. Nuo tų 
laikų dažnai apie tai galvoju. Norėčiau tikėti, jog šypsena buvo 
tikra. “ 

- Viskas per “žolę". Neabejoju: be jos tu vyras kaip reikiant. 

- Tai jau tikrai, - pasmerktojo balsu atsakiau aš. 

- Tiek to. - Mergina atsisėdo. - Einu viršun. Tu dar truputį 
pabūk čia, o paskui irgi ateik. 

Norėjau paprašyti jos palaukti, leisti man pamėginti dar kar- 
tą, bet iš anksto žinojau, kad nieko man neišeis - neišeis, kol iš- 
džius vandenynas, o mėnuo pažaliuos. Ji užsitempė suknutę, užsi- 
segė užtrauktuką ir dingo, palikdama mane po laiptais. Mėnulis 
įdėmiai mane stebėjo - matyt, norėjo pamatyti, ar aš verkiu, ar 
ne. Neverkiau. Po kurio laiko susirinkau drabužius, nupurčiau nuo 
jų pernykščius spygliukus. Apsivilkau ir užkopiau laiptais. Pitas ir 
Dana išgaravo. Džo kampe gniaužėsi su kažkokia prašmatnia 
mergina. Atsisėdau, laukdamas vakarėlio pabaigos. Galiausiai jisai 
pasibaigė. 

Kai grįžome į Bangorą, aušra jau traukė ilsėtis, ir virš hori- 
zonto kilo raudonas saulės diskas. Mašinoje visi tylėjo. Buvau 
klaikiai pavargęs ir nenorėjau šnekėti apie tai, kiek sielvarto man 
suteikė tasai vakarėlis. Jaučiausi neišpasakytai prislėgtas ir su- 
gniuždytas. 

Užkopėme į butą. Išsitiesiau ant sofos svetainėje. Paskutinis 
dalykas, kurį įsiminiau prieš užsnūsdamas, - saulės šviesos dryžiai, 
besiskverbiantys pro žaliuzes, ir mažas kilimėlis ant žemės. 

Sapnavau Girgždančią Pabaisą. Lygiai taip, kaip ir vaikystėje, 
aš gulėjau patale, o ant sienų ir lubų judėjo šakų šešėliai. Tik šį- 
kart Pabaisa nesustojo prie tėvų miegamojo durų, o vis artėjo ir 
artėjo, kol galiausiai klaikiai girgždėdamos atsivėrė mano kamba- 
rio durys. 

Įėjo tėvas, ant rankų nešdamas mamą. Su nurėžta nosimi. 
Kraujas nudažė jos skruostus karo spalvomis. 

- Nori jos? - paklausė tėvas. - Še, imk, niekam tikęs padare. 
Imk ją. 

Jis sviedė motiną ant lovos šalia manęs. Pamačiau, kad ji ne- 
begyva, ir rėkdamas pabudau. Pimpalas stovėjo stulpu. 

27. 


Nė vienas nesumojo, ką pasakyti, netgi Siuzana Bruks. Neiš- 
sakytų žodžių lyg ir nebeliko. Didžiuma dirsčiojo pro langus, bet ir 
ten nevyko nieko įdomaus. Smalsuolius išvaikė, policija lūkuriavo. 
Nusprendžiau, jog seksualinė Sandros istorija geresnė už maniškę: 
joje būta orgazmo. 

Tedas Džonsas tebegręžė mane žvilgsniu (pamaniau, jog pa- 
sibjaurėjimas tame žvilgsnyje visiškai išstūmė neapykantą, ir tuo 
galėjau tik pasidžiaugti). Sandra Kros vėl paskendo savo mintyse. 
Petas Ficdžeraldas iš popieriaus lapo meistravo lėktuvėlį. 

- Man reikia į /ualetą! - vėl priminė apie save Irma Beits. 

Atsidusau. Visai kaip Dana Kolet po laiptais Skudik Pointe. 

- Tai eik. 

Ji apstulbusi išpūtė akis. Tedas sumirksėjo. Donas Lordis 
prunkštelėjo. 

- Tu mane nušausi. 

Atsigręžiau į ją: 

- Tai tu nori sysioti ar ne? 

- Galiu ir pakentėti, - pasipūtė Irma. 

Triukšmingai atsidusau - visai kaip mano tėvas, kai įniršda- 
vo. 

- Klausyk, arba tu eini, arba liaujiesi muistytis. Betrūksta tik 
balos ant grindų. 

Korkis nusikvatojo. Sara Pastern aiktelėjo. 

Štai tuomet Irma atsistojo ir nužingsniavo link durų. Vieną 
tašką visgi išlošiau: dabar Tedas spoksojo į ją, o ne į mane. Prie 
durų mergina neryžtingai stabtelėjo, ranka sustingo virš rankenos. 
Visai kaip žmogus, palytėjęs kambarinę anteną bei gavęs elektros 
iškrovą ir visgi besirengiantis pakartoti bandymą. 

- Tu manęs nenušausi? 

- Tai eini į tualetą ar ne? - paklausiau. 

Pats nežinojau, ar nušausiu ją, ar ne. Sandros istorija pasirodė 

besanti geresnė už maniškę, ir mane tas nervino (o gal aš pavy- 
dėjau?). Net neišmanau kaip, bet jie pradėjo imti viršų. Dabar 
jaučiau, kad ne aš laikau juos įkaitais, o jie - mane. Žinia, kalbu ne 
apie Tedą. Tedą įkaitu laikėm visi. 

Gal ir ketinau ją nušauti. Man blogiau jau nebus. Gal kažkuo 
netgi geriau. Gal nusikratyčiau to beprotiško pojūčio, neva prabu- 
dau eilinio košmaro viduryje. 

Irma atvėrė duris ir išėjo. Aš net nepastvėriau ant stalo gu- 
linčio revolverio. Durys užsidarė. Girdėjom koridoriumi tolstančius 
žingsnius. Ji nepaspartino žingsnio, nepasileido bėgte. Visi žvelgė- 
me į duris, tarsi pro jas būtų dirstelėjusi kažkokia fantastiška bū- 
tybė, pamerkusi mums akį ir pranykusi vėl. 

Asmeniškai mane persmelkė neišpasakytas palengvėjimas, 
toksai subtilus pojūtis, jog vargiai galėčiau jį apsakyti. 

Žingsniai nutilo. 

Niekas nepratarė nė žodžio. Laukiau, kad kas nors dar pasi- 
prašys į tualetą. Kad Irma Beits iššoks iš mokyklos tiesiai į pir- 
muosius šimtų laikraščių puslapius. Nieko panašaus nenutiko. 

Petas Ficdžeraldas sušnarino popierinio lėktuvėlio sparnus. 
Labai garsiai. 

- Išmesk tą šūdą, - piktai tarstelėjo Bilis Sejeris. - Ir taip au- 
sis skauda. 

Petas šūdo neišmetė. Bilis daugiau nieko nepasakė. 

Vėl žingsniai, dabar jau besiartinantys. 

Kilstelėjau revolverį, nukreipiau jį į duris. Tedas šiepė dantis, 
stebeilydamas į mane, manding, nė pats neįtardamas, ką daro. Pa- 
žvelgiau jam į veidą, glotnius skruostus, kaktą, už kurios telkėsi 
prisiminimai apie vasaros klubus, šokius, automobilius, Sandros 
krūtis, kur viešpatavo šaltakraujiškos ir visuotinai priimtos mora- 
lės normos. Ir staiga supratau, koks jis turėtų būti, mano paskuti- 
nysis šiandienos įsakymas. Galbūt vienintelis šiandienos įsakymas. 
Dar daugiau, žinojau, kad Tedo akis - sakalo akis, o ranka tvirta it 
akmuo. Jis galėtų būti mano tėvu, tik šitai neturėjo jokios reikš- 
mės. Tėvą ir Tedą vienijo abejingumas ir olimpinė ramybė: ne 
žmonės - dievai. Tačiau mano rankos pernelyg pavargo, kad 

įstengtų griauti šventyklas. Aš niekada nepanėšėjau į Samsoną. 

Jo akys tokios ryškios, tokios pasitikinčios savimi, taip aiškiai 
reginčios tikslą, - politiko akys. 

Prieš penkias minutes žingsnių aidas būtų mane nudžiuginęs, 
suprantate? Prieš penkias minutes būčiau pasveikinęs tuos žings- 
nius, padėjęs revolverį ant stalo, pakilęs jų pasitikti, paskutinįsyk 
dirstelėjęs į žmones, liekančius man už nugaros. Bet dabar šitie 
žingsniai mane išgąsdino. Baiminausi, jog Filbrikas priėmė mano 
pasiūlymą ir atėjo sutrikdyti natūralios įvykių eigos, neleisti man 
atlikti darbo iki galo. 

Tedas Džonsas šiepėsi. 

Likusieji laukė, nenuleisdami akių nuo durų. Peto pirštai su- 
stingo, gniauždami popierinį lėktuvėlį. Diko Kino burna prasivėrė, 
ir aš pirmąkart pastebėjau, kad jisai visgi panašus į savo brolį 
Medlaužį, kuris tik vargais negalais įveikė IK testus ir Pleiservilio 
vidurinę užbaigė per ilgus šešetą metų. Dabar jisai tęsė išsilavini- 
mą valstijos kalėjime Tomastone, ruošė daktarinę disertaciją apie 
techninį skalbimo mašinų aptarnavimą bei šaukštų galandimą. 

Ant matinio stiklo nudryko šešėlis. Dar aukščiau kilstelėjau 
revolverį, padėjau pirštą ant nuleistuko. Dešinės akies kampučiu 
mačiau, jog klasė, užgniaužusi kvapą, stebi mane it žiūrėtų naują. 
filmą apie Džeimsą Bondą. 

Iš mano gerklės išsiveržė kimus švokštimas. 

Durys atsivėrė, įėjo Irma Beits. Apsidairė. Nėmaž neapsi- 
džiaugė, kad į ją įsmigo visų žvilgsniai. Džordžas Jenikas sukvak- 
sėjo: 

- Atspėkite, kas ateis pietų. 

Niekas jam nepritarė, pokštas pasirodė juokingas tik pačiam 
Džordžui. Likusieji paprasčiausiai spoksojo į Irmą. 

- Ko gi jūs į mane taip dėbsote? - piktai paklausė ji, laikyda- 
masi už durų rankenos. - Žmonėms tenka atlikti gamtinius reika- 
lus. Nejau šito nežinote? 

Irma užtrenkė duris, nuėjo prie savo stalo ir atsisėdo. 

Iki vidudienio liko vos kelios minutės. 

28. 


Frenkas Filbrikas užmezgė ryšį tiksliai nustatytu laiku. Pu- 
siaudienį garsiakalbis spragtelėjo. Ir pūkštė jisai ne taip smarkiai, 
kaip anksčiau. Gal norėjo mane nuraminti. O gal nusprendė pasi- 
naudoti mano patarimu. Pasaulyje visaip nutinka. Dievas žino. 

- Dekeri? 

- Aš čia. 

- Paklausyk, tai buvo atsitiktinis šūvis. Vienas mano vaikinas 
iš Luistono... 

- Nekalbėkime apie tai, Frenkai. Tu stumi į keblią padėtį ir 
mane, ir tuos, kurie dabar sėdi priešais. Visi jie matė ir supranta, 
kas ir kaip. Jei tavo galvoj daugiau nei vienas vingis, manyčiau, 
jog ir tau pačiam turėtų būti bjauru taip šnekėti. 

Pauzė. Galbūt Filbrikas ramino nervus. 

- Gerai. Tai ko gi tu nori? 

- Visiškai nieko. Visi iš čia išeis pirmą valandą dienos. Ly- 
giai... - pažvelgiau į sieninį laikrodį, - ... po penkiasdešimt septy- 
nių minučių. Negaišdami. Garantuoju. 

- O kodėl ne dabar? 

Apžvelgiau visus. Jie žiūrėjo į mane. Mes tarsi sudarėme 
kontraktą, sutvirtintą kažkieno krauju. 

- Turime dar vieną darbelį, - atsakiau, uoliai rinkdamas žo- 
džius. - Turime jį užbaigti. 

- Kokį? 

- Ne tavo reikalas. Bet mes visi žinome, apie ką kalbame. 

Nė vienoj akių poroj nepastebėjau nuostabos. Jie žinojo, tas 
tiesa. Ir gerai, vadinas, pavyks sutaupyti laiko ir jėgų. Aš jau vel- 
nioniškai pavargau. 

- Dabar klausykis įdėmiai, Filbrikai, - tęsiau, -- kad paskui nie- 
kas nesakytų, neva kažko nesuprato, kai aiškinau paskutinį mūsų 
mažos komedijos veiksmą. Po trijų minučių kas nors nuleis visas 
užuolaidas. 

- Nieko nebus, Dekeri. - Jo balsas skambėjo labai ryžtingai. 

Aš švilptelėjau. Na, kas per žmogus! Sakai jam, sakai, o jis 
vis vien savo. 

- Kada gi suprasi, jog paradui vadovauju aš? - paklausiau. - 
Užuolaidas nuleis kas nors kitas, Filbrikai, ne aš. Tad jei įsakysi 
šauti, verčiau išsyk prisisek savo policininko ženklelį prie subinės 
ir atsisveikink su abiem. 

Jokio atsako. 

- Tyla reiškia sutikimą, - apsimestinai linksmai tęsiau aš. - 
Neketinu jūsų stebėti, bet ir jums nepatariu bruzdėti. Jei mėginsite 
įsiveržti šturmu, gali nukentėti kas nors iš mano bendraklasių. Jei 
tūnosite tyliai, visi išeis gyvi ir sveiki, o tu liksi toks pat šaunus po- 
licininkas, kokį tave visi pažįsta. Ką pasakysi? 

Ilga pauzė. 

- Tegul būsiu prakeiktas, bet tu išties kuoktelėjai. 

- Ką pasakysi? 

- Iš kur man žinot, kad nepersigalvosi, Dekeri? O jei imsi ir 
perkelsi terminą antrai valandai? Arba trečiai? 

- Tai ką pasakysi? - neatlyžau aš. 

Vėl pauzė. 

- Gerai. Bet jei sužeisi ką nors iš bendraklasių... 

- Tu atimsi iš manęs jaunojo zenitininko laipsnį. Aš žinau. Iš- 
eik, Frenkai. 

Jaučiau, kad jam norisi pasakyti ką nors malonaus, švelnaus, 
gal netgi šmaikštaus, ištarti žodžius, kurie išgarsintų jį amžiams, 
pavyzdžiui: “O kodėl gi tau nėjus velniop, Dekeri?" arba “Susi- 
kišk, pats žinai ką, sau į subinę, Dekeri“, tačiau Frenkas neišdrįso. 
Šiaip ar taip, klasėje sėdėjo jaunutės merginos. 

- Pirma valanda, - pakartojo Filbrikas, išjungė vidinio ryšio 
aparatą, o po akimirkos jau žingsniavo per žolę. 

- Kokias naujas purvinas fantazijas pamasturbuosime dabar, 
a, Čarli? - vis dar šiepdamasis paklausė Tedas. 

- Kodėl gi tau nepatylėjus, Tedai? - pasiteiravo Hermonas 
Džeksonas. 

- Kas nuleis užuolaidas? - paklausiau. Pakilo kelios rankos. 
Linktelėjau Melvinui Tomui. - Tik neskubėk. Jie veikiausiai nervi- 
nasi. 

Melvinas neskubėjo. Lėtai, vieną po kitos, nuleido visas buri- 
nes štoras. Klasė paniro į prietemą. Kampuose sutirštėjo šešėliai, 
panašūs į alkanus šikšnosparnius. Tie šešėliai mane baugino. 

Atsigręžiau į Tanisę Genon, sėdinčią arčiausiai durų. 

- Gal gali uždegti šviesą? 

Ji droviai šyptelėjo, nelyginant baliaus debiutantė, atsistojo ir 
žengė prie jungiklių. Veikiai klasę užliejo šalta fluorescencinių 
lempų šviesa, nėmaž ne mielesnė už šešėlius. Geidžiau saulės 
šviesos, mėlyno dangaus, tačiau nieko nepasakiau. Kam veltui vir- 
pinti orą. Tanisė atsisėdo, tvarkingai ant kelių suglosčiusi sijoną. 

- Pasinaudojant Tedo frazeologija, beliko viena fantazija, ku- 
rią turėtume pamasturbuoti drauge, tiksliau pasakius, dvi vienos 
visumos pusės. Tai misterio Karlsono, mūsų fizikos bei chemijos 
mokytojo, istorija. Istorija, kurią senajam Tomui Denveriui pavyko 
nuslėpti nuo laikraštininkų, bet kuri, kaip rašoma knygose, am- 
žiams pasiliks mūsų širdyse. Pasikalbėkime apie tai, kaip susiklos- 
tė mano santykiai su tėvu po to, kai mane laikinai nušalino nuo 
užsiėmimų mokykloje. 

Žvelgiau į juos, o galvoje pradėjo muistytis skausmas. Iš visa 
ko sprendžiant, paradui vadovavau jau nebe aš. Priminiau sau pe- 
liuką Mikį, atliekantį burtininko mokinio vaidmenį įžymiajame ani- 
maciniame Volto Disnėjaus filme “Fantazija". Atgaivinau šepe- 
čius, bet kurgi rasti senąjį gerąjį burtininką, kuris žino stebuklingą 
užkeikimą, galintį vėlei panardinti juos į snaudulį? 

Kvaila, labai kvaila. 

Mintyse šmėsčiojo vaizdiniai. Šimtai vaizdinių, sapnų nuotru- 
pos, realybės atkarpos. Beprotybė yra negebėjimas matyti siūles, 
kurios jungia kliedesį ir tikrovę. Maniau, kad dar turiu šansų pra- 
busti savo lovoje, būdamas saugus, tegul ne viso, bet savo proto, 
dar nežengęs (kol kas nežengęs) į juodą bedugnę, o visi to naktinio 
košmaro personažai dar gali grįžti į pasąmonės jiems skirtus gri- 
mo kambarius. Bet nelabai besitikėjau, kad šitaip nutiks. 

Rudos Peto Ficdžeraldo rankos vėl ėmėsi popierinio lėktuvė- 
lio. 
Prabilau: 


29. 


- Priežasčių, paskatinusių mane nešiotis į mokyklą išskečiamą 
veržliaraktį, nebuvo. 

Netgi dabar, po visko, kas nutiko, negaliu įvardinti pagrindi- 
nės priežasties. Visąlaik skaudėjo skrandį, ir man dažnai atrody- 
davo, jog kažkas nori su manimi susimušti, nors iš tiesų toksai no- 
ras niekam nekilo. Bijojau, kad fizinio lavinimo pamokoje prarasiu 
sąmonę, o atsitokėjęs pamatysiu, kad visi stovi aplink, baksnoja į 
mane pirštais ir juokiasi... Miegodavau prastai. Sapnuodavau keis- 
tus sapnus, ir tai mane baugino, nes tarp jų buvo ir erotinių sapnų, 
bet anaiptol ne tokių, po kurių prabustum ant šlapios paklodės. 
Viename sapne ėjau per senos pilies rūsį, visai kaip kažkuriame 
“Universal Pictures“ filme. Ten stovėjo karstas be dangčio. Dirs- 
telėjau į karstą ir pamačiau, kad jame, sukryžiavęs ant krūtinės 
rankas, guli tėvas. Tvarkingai aprengtas, su paradine jūrininko 
uniforma, su šiknon įgrūsta lazda. Jisai atsimerkė ir nusišypsojo 
man. Dantys virto iltimis. Kitame sapne motina statė man klizmą, 
o aš meldžiau ją pasiskubinti, nes gatvėje manęs laukė Džo. Ūmai 
Džo atsirado greta, žvilgčiojo motinai per petį, jo rankos glostė jai 
krūtis, o motina nepailsdama spaudė raudoną guminę kolbelę, 
pumpuodama man į subinę muiluotą vandenį. Pasitaikė ir kitokių 
sapnų, su tūkstančiais personažų, bet apie juos kalbėti nenoriu. 
Tai jau iš Napoleono XIV repertuaro. 

Veržliaraktį suradau garaže, senoje instrumentų dėžėje. Ne- 
labai didelį, su aprūdijusia galvute, bet ganėtinai sunkų. Suradau jį 
žiemą, kai vaikščiodavau į mokyklą su storu plačiu megztiniu. 
Viena tetulė dovanoja man du tokius megztinius per metus, gimta- 
dieniui ir Kalėdoms. Juos numezga pati, ir tie megztiniai visuomet 
mažne siekia man kelius. Todėl užpakalinėje kelnių kišenėje pra- 
dėjau nešiotis veržliaraktį. Ir daugiau su juo nebesiskyriau. Kur aš 

- ten ir jisai. Jei kas ir pastebėjo, nesakė nė žodžio. Pasitaikydavo 
dienų, kai pareidavau namo it pertempta gitaros styga. Pasisvei- 
kindavau su mama, užkopdavau į savo kambarį ir tol raudodavau 
arba juokdavausi į pagalvę, kol pajusdavau, kad tuoj sprogsiu. 
Mane tas baugino. Jei jau šitaip nutinka, vadinas, tau metas į be- 
protnamį. 

Misterio Karlsono vos nenudobiau kovo trečiąją. Lijo lietus, 
nuplaudamas paskutiniuosius sniego likučius. Manding, privalau 
papasakoti, kas nutiko, nes jūs visi ten buvote. Veržliaraktis, kaip 
ir visada, gulėjo užpakalinėje kišenėje. Karlsonas pakvietė mane 
prie lentos, o aš negalėjau to pakęsti... mano santykiai su chemija 
buvo nekokie. Kai tekdavo eiti prie lentos, aš kaskart paplūsdavau 
prakaitu. 

Užduotyje buvo kalbama apie kūno judėjimą nuožulnia plokš- 
tuma. Aišku, sąlygą pamiršau, bet atmenu, jog man nieko neišėjo. 
Dar siutau, kad jisai pavertė mane pajuokos objektu, privertęs vi- 
sų akivaizdoje nagrinėti kūną nuožulnioje plokštumoje, tai yra, 
spręsti užduotį veikiau iš fizikos srities. Tikriausiai nespėjo jo iš- 
spręsti praeitoje pamokoje. O paskui pradėjo iš manęs tyčiotis. 
Paklausė, ar prisimenu, kiek bus dukart du. Ar esu girdėjęs apie 
dalybą stulpeliu, puikų atradimą, pridėjo jis, nepamainomą jau- 
niems protams. Kai suklydau trečią kartą, išgirdau: “Tai nuosta- 
bu, Čarli. Tiesiog nuostabu". Tuos žodžius mokytojas ištarė su 
Dikio Keblo intonacijomis. Tokiomis tiksliomis, jog nejučia atsig- 
ręžiau pasižiūrėti, ar Karlsono vietoje neatsirado Dikis Keblas. 
Tokiomis tiksliomis, jog automatiškai kyštelėjau ranką į užpakalinę 
kelnių kišenę, net negalvodamas apie tai. Susuko skrandį, ir aš jau 
ketinau pasilenkęs pasigirti suvalgytu pyragėliu. 

Veržliaraktis išsprūdo iš pirštų ir nukrito ant žemės. 

Misteris Karlsonas pažvelgė į jį. 

- O ką gi mes čia turime? - paklausė jis ir siektelėjo įrankio. 

- Nelieskit. - Aš pirmas pasičiupau raktą. 

Jisai ištiesė ranką: 

- Duok man į jį pasižiūrėti, Čarli. 

Mane tarsi plėšė į skirtingas puses. Viena smegenų dalis šau- 
kė ant manęs... taip, stačiai šaukė, nelyginant kūdikis tamsiame 
kambaryje, apspistas klaikių pabaisų. 

- Ne, - atkirtau. 

Ir visi žiūrėjo į mane. Ne šiaip žiūrėjo - spoksojo. 

- Tu gali atiduoti jį man arba misteriui Denveriui. 

Irtuomet man nutiko kažkas įdomaus... Dabar, apmąstęs anuos 
įvykius, suprantu, jog ištiesų ten nebuvo nieko įdomaus. Veikiausiai 
kiekvienas iš mūsųturi ribą, labai aiškią ribą, panašią į tą, kuri skiria 
dieninę planetos pusę nuo naktinės. Manau, ji vadinama terminato- 
riumi. Labai sėkmingas pavadinimas. Nes vieną akimirką stačiai 
nėriausi iš kelnių, o jau kitą mano šaltakraujiškumo galėjo pavydėti 
agurkas. 

- Atiduosiu jį jums, sulysėli mūsų. - Stuktelėjau galvute per 
atgniaužtą mokytojo delną. - O kam jums jo reikia? 

Karlsonas pažvelgė į mane, sučiaupė lūpas. Ir tapo panašus į 
vabalą, pasibalnojusį nosį akiniais su sunkiais raginiais rėmais. Į 
labai kvailą vabalą. Nuo tos minties nusišypsojau. Ir vėl stuktelė- 
jau galvute per delną. 

- Gerai, Čarli, duok man tą daiktą ir eik į direktoriaus priima- 
mąjį. Aš ten ateisiu po pamokos. 

- Ėsk šūdą, - atsakiau ir mostelėjau raktu. Kirtau per grifelinę 
lentą, ištrėkšdamas juodas skeveldras. Rakto galvutę aplipo gels- 
vos kreidos dulkės, bet nuo smūgio jisai nenukentėjo. O misteris 
Karlsonas, atvirkščiai, persikreipė, tarsi būčiau smogęs jo motinai, 
o ne suknistai klasės lentai. Štai kada jisai parodė mums savo tik- 
rąjį veidą, tą galiu garantuoti. Smogiau per lentą dar sykį. Ir dar. 

- Čarli! 

- Ak, kaip gera... išvoliot tavo skerdeną... Misisipės purve... 
- išdainavau, dorodamas klasės lentą. Misteris Karlsonas pašok- 
davo po kiekvieno smūgio. Po kiekvieno misterio Karlsono šuoliu- 
ko mano nuotaika vis gerėjo. Tipiškas neigiamos afektinės iškro- 
vos perkėlimo mechanizmas, pasakysiu jums. Įsidėmėkite. Pami- 
šęs bombarduotojas, tasai nelaimėlis iš Voterberio, Konektikuto 

valstijos, turbūt geriausiai iš visų prisitaikė prie pastarojo amžiaus 
ketvirčio realijų. 

- Čarli, aš pasirūpinsiu, kad tave nušalintų... 

Mažumėlę pasisukau ir kirtau per medinę atbrailą, ant kurios 
gulėjo kreida ir kempinės. Lentoje jau žiojėjo padori skylė. Kreidos 
gabalėliai ir kempinės nuskriejo ant grindų, jiems iš paskos nudry- 
ko dulkių šleifas. Tuomet mąsčiau, jog susidoroti galima ne tik su 
lenta, bet ir su kuo nori, svarbiausia - rasti tinkamą vėzdą. Ir tada 
misteris Karlsonas mane nutvėrė. 

Atsisukau į jį ir kirtau. Vieną kartą. Kliūstelėjo kraujas. Jisai 
susmuko ant grindų, akiniai su raginiais rėmeliais nušoko nuo no- 
sies ir nučiuožė grindimis. Manding, tada ir atsitokėjau: išvydęs 
akinius, slystančius kreidos dulkėmis nusėtomis grindimis. Be jų 
mokytojo veidas liko plikas ir bejėgis. Ko gero, taip jis atrodė tik- 
tai miegodamas. Mečiau veržliaraktį ant grindų ir neatsigręžda- 
mas išėjau iš klasės. Užkopiau į direkciją ir papasakojau, ką pada- 
riau. 

Džeris Keserlingas išvežė mane patruline mašina, o misterį 
Karlsoną išsiuntė į centrinę Meino valstijos ligoninę. Rentgenas 
užfiksavo kaukolės skilimą. Kiek žinau, jie iš smegenų ištraukė 
keturias skeveldras. Dar keli tuzinai, ir skeveldrų pakaktų, norint 
sudėlioti žodį OŽYS, sulipinti aviaciniais klijais ir padovanoti jam 
gimtadieniui su geriausiais mano linkėjimais. 

Paskui prasidėjo begaliniai pašnekesiai. Su tėvu, su senuoju 
Tomu, su Donu Greisu, su kiekvienu atskirai ir skirtingais pastarųjų 
deriniais. Kalbėjausi su visais, išskyrus nebent misterį Fazo, kiem- 
sargį. Mano tėvas laikėsi pasigėrėtinai oriai (motina nekėlė kojos 
iš namų, gėrė trankvilizatorius), bet kaskart tų širdį draskančių po- 
kalbių metu jaučiau ledinį jo žvilgsnį ir žinojau, kad tarp mudviejų 
vyksta atskira šneka. Jis būtų su džiaugsmu užsmaugęs mane savo 
rankomis. Mažiau civilizuotais laikais šitaip ir būtų nutikę. 

Kuo jautriausiai atsiprašinėjau subintuoto misterio Karlsono ir 
jo žvilgsniu mane gręžiančios žmonos (“...buvau kažko nusimi- 
nęs... buvau nesavas... negaliu žodžiais išreikšt, kaip gailiuosi..."'), 

bet pats nesulaukiau atsiprašymo už tuos pasityčiojimus, kuriuos 
turėdavau kęsti chemijos pamokose, kai visų akivaizdoje prakai- 
tuodavau prie lentos. Manęs neatsiprašė nei Dikis Keblas, nei 
Dana Kolet. Neatsiprašė ir naminė Girgždančioji Pabaisa, kuri, 
važiuojant iš ligoninės namo, pro sukąstus dantis iškošė, jog, kai 
persirengsiu, norės pasikalbėti su manim garaže. 

Mąsčiau apie tai, sportinio kirpimo švarką ir geriausias kel- 
nes keisdamas į džinsus ir marškinėlius. Mąsčiau, kad reikėtų 
traukti ne į garažą, o link plento. Mąsčiau, jog reikėtų visiems lai- 
kams išeiti iš namų. Bet man kažkas kliudė. Mane išleido tik tada, 
kai pasirašiau atitinkamus popierius. Penkias valandas praleidau 
išankstinio įkalinimo kameroje Pleiservilio policijos skyriuje, kol tė- 
vas ir isteriška mamulė (“Kodėl taip pasielgei, Čarli? Kodėl? Ko- 
dėl?“) tarėsi dėl užstato: kaltinimus, susitarus mokyklai, farams ir 
misteriui Karlsonui (ne jo žmonai, kuri vylėsi, jog mane uždarys 
bent dešimčiai metų), panaikino vėliau. 

Šiaip ar taip, nusprendžiau, jog mudviem su tėvu reikia išsiaiš- 
kinti. Ir nuėjau į garažą. 

Pridvisusi, tepalu prasmirdusi vieta, kurioje buvo palaikoma 
ideali tvarka. Kaip laive. Čia jisai jautėsi savo stichijoje. Čia vis- 
kas gulėjo ten, kur turėjo. Žoliapjovė prigludusi prie sienos. Sodo 
instrumentai pakabinti ant kablių. Skirtingų dydžių vinys bei varž- 
tai turėjo atskiras dėželes. Čia pat buvo saugomi ir tvarkingai per- 
rišti senų žurnalų rinkiniai: “Blue Look", “True", šeštadieniniai 
“Evening Post" priedai. Žinia, centrinę vietą užėmė žoliapjovė. 

Tėvas irgi persirengė: užsitempė senas uniformines kelnes ir 
medžioklinę striukę. Pirmąkart pastebėjau, kaip jis paseno. Atsirado 
pilvukas (uolaus aludės lankymo padarinys), ant nosies violetiniu 
tinkleliu ryškėjo gyslelės, prie burnos ir akių pagilėjo raukšlės. 

- Ką veikia tavo motina? - paklausė jis. 

- Miega, - atsakiau. 

Dabar ji daug miegodavo, libriumo dėka. Nuo tų tablečių per- 
džiūdavo gerklė, o iš burnos sklisdavo nemalonus kvapas, tarsi nuo 
prarūgusio sapno. 

- Gerai, - linktelėjo tėvas. - Mums tai paranku, ar ne? 

Ir ėmė juostis diržą. 

- Dabar tau nuo subinės nudirsiu skūrą. 

- Ne, - papurčiau galvą. - Nenudirsi. 

Tėvas sustingo, neištraukęs diržo nė iki pusės. 

- Ką? 

- Jei pamėginsi man suduoti, atimsiu iš tavęs diržą. - Mano 
balsas virpėjo. - Ir atmokėsiu tau už tą nutikimą, kai vaikystėje 
bloškei mane ant žemės, o paskui pamelavai motinai. Atmokėsiu 
už visus smūgius per veidą, kuriais vaišindavai mane kaskart, kai 
kažką darydavau ne taip, neleisdamas pasitaisyti. Atmokėsiu už tą 
medžioklę, kai pasakei, jog perrėši jai nosį pusiau, jei užklupsi su 
kitu vyriškiu. 

Tėvas mirtinai išblyško. Dabar sudrebėjo ir jo balsas: 

- Bedvasis, bestuburis šliužas. Nejau manai, kad įstengsi visą 
kaltę suversti man? Jei nori, tokius dalykus gali pasakoti psichoa- 
nalitikui, tam, su pypke. O su manimi tau nieko neišeis. 

- Tu dvoki. Prašikai šeimyninę laimę ir vienintelį vaiką. Pa- 
mėgink man smogti, jei manai, kad tau pavyks. Mane išvarė iš 
mokyklos. Tavo žmona negali gyventi be tablečių. O tu nebeturi 
kitų norų, išskyrus susirasti ko išgerti. - Aš verkiau. - Tik pamė- 
gink man smogti, susmirdęs ožy. 

- Verčiau patylėtum, Čarli, - suurzgė jisai. - Kol kas aš teno- 
riu nubausti tave. Žiūrėk, kad neįsigeisčiau nudobti. 

- Pirmyn. - Ašaros pasiliejo dar smarkiau. - Aš geidžiu tave 
nudobti jau trylika metų. Nekenčiu tavęs. Kad tu prasmegtum. 

Ir jis žengtelėjo artyn, tarsi personažas iš filmo apie engia- 
mus negrus. Vieną diržo galą užsivyniojo ant rankos, o antrasis, 
su sagtimi, tabalavo ore. Mostelėjo diržu, tačiau aš niurktelėjęs 
išvengiau kirčio. Sagtis prašvilpė virš mano peties ir kirto į žoliap- 
jovę, nubruoždama dažus. Tėvas sukando liežuvio galiuką, jo akys 
išvirto iš orbitų. Atrodė lygiai taip, kaip ir tądien, kai aš sudaužiau 
antralangių stiklus. Ūmai susimąsčiau: ar tik ne šitaip jis atrodyda- 
vo, dulkindamas mamą? Nejau motina regėjo jį tokį, kai tėvas 
mygdavo ją į lovą? Ta mintis mane taip apstulbino, pripildė tokio 

pasibjaurėjimo, jog nesuskubau išvengti kito kirčio, stačiai pamir- 
šau jį. 

Sagtis kampu čiaukštelėjo per veidą, perrėždama skruostą. 
Man pasidingojo, neva dalį veido ir kaklą užliejo šiltas vanduo. 

- Viešpatie, - iškvėpė jisai. - Viešpatie, Čarli. 

Viena mano akis buvo sklidina ašarų, užtat antroji matė, kaip 
jis slenka artyn. Žengiau priešais, pastvėriau laisvąjį diržo galą, 
trūktelėjau. Tėvas šito nesitikėjo, neteko pusiausvyros. Kad ne- 
pargriūtų, žengtelėjo atgal, tačiau aš pakišau koją, jisai suklupo ir 
parkrito ant betoninių, tepalu išterliotų grindų. Gal pamiršo, kad 
man jau nebe ketveri. Ir ne devyneri, kai negalėjau prisiversti iš- 
lįsti iš palapinės nusišlapinti, kol jisai tauškė su draugais. Galbūt 
pamiršo, o gal ir nežinojo, kad maži berniukai užauga, atmindami 
kiekvieną smūgį ir kiekvieną piktą žodį, kad jie užauga, geisdami 
suėsti gimdytojus gyvus. 

Tėvas atsitrenkė į betoną ir kimiai sušvokštė. Atkišo rankas, 
norėdamas sušvelninti smūgį, kadangi diržas liko mano rankose. 
Sulenkiau jį pusiau ir iš visų jėgų kirtau per platų, chaki spalvos 
kelnėmis aptemptą užpakalį. Pasigirdo sodrus čiaukštelėjimas, ji- 
sai suriko - manding, ne iš skausmo, o iš netikėtumo, ir aš nusi- 
šypsojau. Toji šypsena skausmu nutvilkė skruostą. Jis perkirto 
man skruostą. 

Tėvas lėtai atsistojo. 

- Čarli, padėk diržą. Leisk nuvežti tave pas gydytoją, kad su- 
siūtų žaizdą. 

- Gal pradėk atidavinėti pagarbą naujokams, jei jau sūnus su- 
geba partrenkti tave žemėn, - piktai tariau. 

Jisai sužvėrėjo ir puolė mane, o aš sagtimi kirtau jam per vei- 
dą. Tėvas užsidengė rankomis akis, aš švystelėjau diržą šalin ir iš 
visų jėgų spyriau jam į pilvą. Iš plaučių švilpdamas išsiveržė oras, 
tėvas sulinko pusiau. Jo pilvas buvo minkštas, minkštesnis, nei at- 
rodė iš šalies. Nežinau, ką pajutau tą akimirką - pasišlykštėjimą. 
ar gailestį. Bet supratau, kad žmogus, kuriam norėjau smogti, man 
nebepasiekiamas, jis atsiribojo nuo manęs metų barjeru. 

Tėvas išsitiesė - išblyškęs, skausmo perkreiptu veidu. Ant 
kaktos raudonavo sagties palikta žymė. 

- Gerai. - Jis pasigręžė ir stvėrė nuo sienos žarsteklį. - Jei jau 
šito nori. 

- Būtent šito ir noriu, - atsakiau, žengteldamas link sienos ir 
nusikabindamas nuo jos kirvį. - Ženk žingsnį, ir aš nukirsiu tau gal- 
vą. 

Mudu pastovėjome svarstydami, ar išties to norim. Paskui tė- 
vas padėjo į vietą žarsteklį, o aš - kirvį. Taip pasielgėme ne iš 
meilės kits kitam, meilės nebuvo nė padujų. Jis nepasakė: Jei tau 
būtų pakakę vyriškumo šitaip pasielgti prieš penketą metų, nū- 
nai nieko panašaus nebūtų nutikę, sūneli... eime, nuvešiu tave į 
“Golaną" ir nupirksiu alaus. O aš neatsiprašinėjau. Įvyko taip, 
kaip įvyko, nes aš jau užaugau, šitaip jau išėjo. O žodžiai nieko 
nekeitė. Jei jau man tektų žudyti, nudėti norėčiau jį. O misterio 
Karlsono užpuolimas - tipiškas anomaliai nukreiptos agresijos pa- 
vyzdys. 

- Eime. Tau reikia užsiūti skruostą. 

- Galiu ir pats nuvažiuot. 

- Aš tave nuvešiu. 

Ir nuvežė. Mudu nuriedėjome į Bransuiko traumpunktą, ir 
gydytojas susiuvo man skruostą šešiomis siūlėmis. Pasakiau jam, 
jog garaže užkliuvau už rąstigalio ir susižeidžiau žandą į židinio 
groteles, kurias dažė tėvas. Tą patį mudu pasakėme ir mamai. Ir 
padėjome tašką. Daugiau apie tai nekalbėjome. Nuo tos dienos jis 
niekada nebemėgino manęs protinti, ką nors patarinėti. Mes gyve- 
nome viename name, bet aplenkdavom kits kitą šonu, tarsi du se- 
ni katinai. Manau, tokia padėtis jį visiškai tenkino. 

Antrąbalandžio savaitę man leido sugrįžti į mokyklą - perspėję, 
kadmanobylos nagrinėjimas tęsiasi, irtodėl privalau kasdien matytis 
su misteriu Greisu..Jie elgėsi taip, tarsi darytų man didžiulę paslaugą. 
Nieko sau paslauga. Paversti mane bandomuoju triušiu. 

Praėjo visai nedaug laiko, ir aš vėl nebeišlaikiau. Koridoriuo- 
se nuolat jaučiau smalsius žvilgsnius. Žinojau, kad mokytojų kam- 

baryje kalba tik apie mane. Visi manęs šalinosi - visi, išskyrus 
Džo. Nebuvau pernelyg atviras ir Greisui. 

Taip, seniai, šįkart viskas pasikeitė mikliai, nuo blogo į blo- 
giausią. Bet aš visuomet viską įsimenu ir nepamirštu tų pamokų, 
kurias esu gerai išmokęs. Pavyzdžiui, prisimenu, jog įveikti galima 
kiekvieną, svarbu rasti tinkamą vėzdą. Mano tėvas stvėrė žars- 
teklį, tikėdamasis suknežinti man galvą, bet aš čiupau kirvį, ir jisai 
padėjo žarsteklį į vietą. 

Niekada daugiau nebemačiau to veržliarakčio, ir velniop jį. 
Jis daugiau nebereikalingas, nes vėzdas iš to rakto išėjo nepakan- 
kamai didelis. Apie tai, kad tėvo stalčiuje guli revolveris, žinojau 
bent dešimt metų. Nuo balandžio pabaigos ėmiau nešiotis jį į mo- 


kyklą. 
30. 


Dirstelėjau į sieninį laikrodį. Pusė pirmos. Sugniaužiau valią į 
kumštį ir pasiruošiau finaliniam šuoliui. 

- Tuo ir baigiasi trumpa, bet žiauri Čarlzo Evereto Dekerio 
saga. Klausimų bus? 

- Man labai tavęs gaila, Čarli, - pritykusioje klasėje pasigirdo 
Siuzanos Bruks balsas. Tarsi būtų suskambęs laidotuvių varpas. 

Donas Lordis stebeilijo į mane alkanu žvilgsniu, priversdamas 
antrąkart per dieną prisiminti filmą “Nasrai". Silvija baigė čiulpti 
paskutinę cigaretę. Petas Ficdžeraldas vėl knebinėjo lėktuvėlį, 
glostė jo sparnus; jo veidas virto medine kauke. Sandra Kros te- 
besklandė svajų pasaulyje. Net Tedas Džonsas mintijo kažkokias 
savo mintis, galbūt mąstė apie duris, kurias pamiršo užstumti, bū- 
damas dešimties, ar apie šunį, kuriam kadaise įspyrė. 

Nutraukiau užsitęsusią pauzę: 

- Jeigu jums viskas aišku, atlikime paskutinį mums likusį rei- 
kalą ir užbaikime savo bendrą pasisėdėjimą šioje klasėje. Ar jūs 
šiandien ko nors išmokote? Kas pasakys, ką mums beliko nuveik- 
ti? Nagi, pažiūrėkim. 

Stebėjau juos. Jokios reakcijos. Baiminausi, kad iš viso šito 
nieko neišeis. Visi tokie užspausti, tokie užšaldyti. Kai esi penke- 
rių ir tau skauda, riksmu drebini visą pasaulį. Būdamas dešimties 
tik inkšti. Sulaukęs penkiolikos, pradedi valgyti uždraustus vaisius, 
augančius ant skausmo medžio tavo sieloje. Toks jau tas vysty- 
mosi kelias. Rankomis užsispaudi burną, kad užslopintum riksmus. 
Kraujuoja tavo viduje. Tačiau jie suaugo dar keleriais metais ir... 

Tuomet Paršas galiausiai atsiplėšė nuo savo pieštuko. Nusi- 
šypsojo plėšriai it šeškas. Ir jo ranka lėtai tįstelėjo aukštyn, pirštai 
tebegniaužė pigų rašymo instrumentą. Triukšmingai iškvėpiau orą. 
Aišku, mintyse. 

Toliau buvo jau linksmiau. Prasidėjo grandininė reakcija. 

Ranką pakėlė Siuzana Bruks. Paskui Sandra, Greisė Staner, 
labai grakščiai. Irma Beits. Korkis. Donas. Petas. Sara Pastern. 
Kai kurie šypsojosi, didumos veidai liko rimti. Tanisė. Nensė Kas- 
kin. Dikas Kinas ir Maikas Geivinas, abu Pleiservilio “Skalikų" 
žaidėjai. Džordžas ir Hermonas, užkietėję šachmatininkai. Melvi- 
nas Tomas. Enė Laski. Galiausiai rankas pakėlė visi, išskyrus vie- 
ną. 

Iškviečiau Kerolę, nes nusprendžiau, kad ji šito nusipelnė. At- 
rodė, kad pereiti terminatorių jai sekasi sunkiau, nei likusiems, ta- 
čiau ribą Kerolė peržengė lengvai ir nerūpestingai - taip mergina 
mokyklos piknike sutemus už krūmų nusimeta drabužius. 

- Kerole? Koksai gi atsakymas? 

Ji pagalvojo, kaip geriau jį suformuluoti. Pridėjo pirštą prie 
skruosto duobutės, suraukė antakius. 

- Mes privalome padėti. Privalome padėti Tedui suvokti, kur 
jisai klysta. 

Pamaniau, kad iškeltą užduotį ji atliko nepriekaištingai. 

- Dėkoju tau, Kerole. 

Mergina nuraudo. 

Pažvelgiau į Tedą, kuris jau sugrįžo į dabartį. Jis vėl stebeilijo 
į mane, dabar jau visiškai nieko nebesuprasdamas. 

- Manau, bus geriau, jei sau pasiskirsiu ir teisėjo, ir prokuroro 

funkcijas. Likusieji gali būti liudininkais, o teisiamasis, žinia, būsi 
tu, Tedai. 

Tas garsiai nusikvatojo. 

- Teisėjas ir prokuroras, ar ne? O, Viešpatie, Čarli! Kuo gi tu 
save laikai? Visiškai iškvaišai. 

- Ar turi ką pasakyti? - paklausiau. 

- Su manimi tau nieko neišeis, Čarli. Aš nieko nesakysiu. Pa- 
tausosiu kvapą iki akimirkos, kai mes iš čia išeisime. - Jis apžvel- 
gė bendraklasius, kaltindamas juos sąmokslu, nepasikliaudamas 
jais. - Štai tuomet turėsiu ką pasakyti. 

- Tu žinai, kaip elgiasi su išdavikais, Roko, - pratariau grubiu 
Džimio Kegnio balsu. Staigiai kilstelėjau revolverį, nusitaikiau jam 
į galvą ir surikau: - PYKŠT! 

Tedas pašoko iš netikėtumo. 

Enė Laski linksmai nusijuokė. 

- Užsičiaupk! - užsipuolė ją Tedas. 

- Tu negali įsakyti man užsičiaupti, - atkirto ji. - Ko bijai? 

- Ko?..- Vaikinui atkaro žandikaulis. Akys išlipo iš orbitų. Tą 
akimirką man jonet pagailo. Biblijoje pasakyta, jog žaltys gundė Ievą 
obuoliu. O kas būtų nutikę, jeigu jį būtų privertę suėsti tą patį obuolį? 

Tedas pakilo nuo kėdės, drebėdamas visu kūnu. 

- Ko aš?.. Ko aš?.. - Jis virpančiu pirštu baksnojo į Enę, o toji 
sėdėjo rami, pasitikinti savim. - TU KVAILA KALE! JIS TURI 
REVOLVERĮ! JIS KUOKTELĖJO! NUŠOVĖ DU ŽMONES! 
JIS LAIKO MUS ČIA! 

- Manęs jis nelaiko, - paprieštaravo Irma. - Galiu išeiti kad ir 
dabar. 

- Mes sužinojome apie save kai ką svarbaus, Tedai, - šaltai 
pridėjo Siuzana. - Nemanau, kad elgiesi teisingai, užsisklęsdamas 
savyje, stengdamasis pademonstruoti savo pranašumą. Nejau ne- 
supranti, kad ši diena gali tapti pačia reikšmingiausia mūsų gyve- 
nime? 

- Jis žudikas, - nepasidavė Tedas. - Jis nušovė du žmones. 
Čia ne filmas. Tie žmonės negalės atsistoti ir pasišalinti į savo gri- 

mo kambarius ruoštis kitam epizodui. Jie išties negyvi. Čarlis juos 
nužudė. 

- Galvažudys! - ūmai sušnypštė Paršas. 

- Nusprendei, kad išlipsi sausas iš balos? - paklausė Dikas 
Kinas. - O čia ūmai iš tavęs ėmė purtyti šūdą, ar ne? Tu gi nesi- 
tikėjai, kad kas nors sužinos apie Sendę? O tavo motina? Ar apie 
ją pagalvojai? Ar tariesi esąs riteris ant balto žirgo? Pasakysiu 
tau, kas esi. Tu pimpalčiulpys. 

- Liudiju! Liudiju! - džiugiai sušuko Greisė, mosuodama ran- 
komis. - Tedas Džonsas perka žurnalus su nuogomis moteriškai- 
tėmis. Mačiau pas jį Ronio “ Varjetė". 

- Dažnai pasismagini pats sau vienas, Tedai? - pašaipiai pa- 
klausė Hermonas. 

- O juk buvai skautų vadu, - priekaištingai įsiterpė Petas. 

Tedas atšlijo nuo jų it lokys, pririštas prie stulpo kaimo aikštė- 
je. 

- Aš neužsiimu onanizmu! - suriaumojo jis. 

- Žinoma, žinoma, kurgi ne, - krenkštelėjo Korkis. 

- Galiu lažintis, lovoj tu mėšlas. - Silvija grįžtelėjo į Sandrą. - 
Jis lovoj mėšlas, tiesa? 

- Kaip ten lovoj, nežinau. Mudu buvome mašinoj. Ir viskas 
baigėsi labai greit... 

- Aha, taip ir maniau. 

- Gerai. - Tedas atsistojo. Jo veidas žvilgėjo nuo prakaito. - 
Aš išeinu. Jūs visi pakvaišote. Pasakysiu jiems... - Jisai nutilo, 
paskui linktelėjo, kažin kuo tikindamas pats save. - Apie motiną 
pasakiau be reikalo. Aišku, aš taip nemanau. - Tedas nurijo sei- 
les. - Gali mane nušauti, Čarli, bet sulaikyti nepajėgsi. 

Padėjau revolverį ant stalo. 

- Neturiu nė menkiausio noro tave nušauti, Tedai. Bet leisk 
pastebėti, kad tu dar neatlikai savo pareigos. 

- Tiksliai, - linktelėjo Dikas, o kai Tedas atsidūrė tarpueilyje ir 
žengė kelis žingsnius, puolė įkandin ir stvėrė už kaklo. Tedas atro- 
dė baisiausiai nustebęs. 

- Kas tau yra, Dikai? 

- Man nieko, o štai tu - kalės vaikas. 

Tedas pabandė stuktelti jam alkūne į pilvą, bet Petas jau laikė 
vieną jo ranką, o Džordžas Jenikas sugniaužė antrąją. 

Sandra Kros lėtai atsistojo ir pasuko jo link - nudelbusi akis, 
it kaimo mergaitė žvyruotame kelyje. Nujaučiau, kas turi įvykti. 
Taip vasarą iš tolo atgrumantis griaustinis pranašauja liūtį... o gal 
ir krušą. 

Sandra sustojo priešais jį, merginos veide šmėstelėjo ir užge- 
so pašaipi šypsenėlė. Ji ištiesė ranką, palytėjo Tedo marškinių 
apykaklę. Jo kaklo raumenys įsitempė, vaikinas atšlijo. Tačiau 
Dikas, Petas ir Džordžas jį laikė tvirtai. Sandra sugniaužė apy- 
kaklę ir trūktelėjo į save, išplėšdama sagą po sagos. Klasėje vieš- 
patavo visiška tyla, trikdoma vien ant žemės krintančių sagučių 
bilsmo. Apatinių marškinėlių Tedas nedėvėjo. Sandra žengtelėjo 
artyn, tarsi norėdama pabučiuoti jo glotnią, nėmaž neapžėlusią 
krūtinę, ir Tedas spjovė jai į veidą. 

Per Sandros petį vaipėsi Paršas - rūmų juokdarys ėmėsi ginti 
karališkąją meilužę. 

- Galiu iškabinti tau akis. Ar tą žinai? Iškabinti it dvi alyvuo- 
ges! Puf! Puf! 

- Paleiskite mane! Čarli, įsakyk jiems paleisti... 

- Jis nusirašinėja! - sušuko Sara Pastern. - Per prancūzų kalbos 
pamokas jis visuomet žvilgčioja į mano sąsiuvinį. 

Sandra tebestovėjo priešais, jog lūpose šmėžavo žudikiška šyp- 
senėlė. Dviem dešinės rankos pirštais ji lengvai palytėjo per skruostą 
varvančias seiles. 

- Atsiimk irtu, gražuoliuk. - Bilis Sejeris pirštų galais pritykino 
prie Tedo išužnugario irtimptelėjo plaukus. 

Tedasriktelėjo. 

- Jis sukčiauja, kai sporto salėje darome atsispaudimus, - burb- 
telėjo Donas. - Išėjai iš futbolo, nes tavo kinkos per silpnos, ar ne? 

- Prašau. - Tedas žvelgė į mane. - Prašau, Čarli. - Jis kažkaip 
keistai nusišypsojo, akyse sužvilgo ašaros. Silvija prisidėjo prietų, 


153 


kurie susibūrė aplink “auksinį berniuką". Gal būtent Silvija jį ir 
kuteno, bet aš to nemačiau. 

Klasiokai sukosi aplink Tedą lėtu šokio žingsniu, teikdami man 
neišpasakytą pasitenkinimą. Pirštai gnaibė, badė, tempė, skambėjo 
klausimai ir kaltinimai. Irma Beits kyštelėjo jam į kelnes mokytojos 
lazdelę. Kažin kokiu būdu nuo Tedo nuvilko marškinius, perplėšė 
pusiau irabi puses nušveitė į kampą. Enė Laski ėmė trinti jo tarpunosį 
trintuku. Korkis nepasivargino nužingsniuoti iki savo stalo, pasirausė 
portfelyje, išsitraukė rašalo kapsulę ir išpylė turinį Tedui į plaukus. 
Rankos pakilo it paukščiai, trindamos rašalą į odą. 

Tedas pravirko, iš jo burnos pasipylė nerišlios frazės. 

- Sielos brolis? - paklausė Petas Ficdžeraldas. Jis šypsojosi, 
švelniai plekšnodamas sąsiuviniu plikus Tedo pečius. - Arbūsi mano 
sielos broliu? Apietai šneki? Šito nori? Taip? Taip? Būsim broliais? 
Būsim sielos broliais? 

- Atsiimk savo Sidabrinę žvaigždę, didvyri. - Dikas kilstelėjo kelį 
ir svariai primygo Tedo šlaunį. 

Tas suriko. Jo akys išlipo iš orbitų ir nukrypo į mane. Arklio, 
pakibusio ant aukšto barjero, akys. 

- Prašau, pra-a-šau, Čarli... Pra-a... 

Ir tuomet Nensė Kaskin sugrūdo jam į burną suglamžytų popie- 
riaus lapų gniužulą. Tedas pamėgino išstumti kaištį liežuviu, bet 
Sandra sugrūdo jį atgal. 

- Kitą sykį prieš spjaudydamasis pagalvosi, - pamokomai prata- 
rėji. 

Hermonas pasilenkė ir nutraukė Tedui nuo kojos batą. Pabraukė 
padu perrašaluotus plaukus, o paskui priglaudė prie Tedo krūtinės. 
Antbaltos odos liko didžiulis violetinis atspaudas. 

-Štaitauiržvaigždė! 

Kerolė atsargiai užmynė be bato likusią Tedo koją ir pasisuko 
ant kulno. Kažkas trekštelėjo. Tedas suspigo. 

Atrodo, jis kažko prašė, gal maldavo, bet kaištis kliudė suprasti 
žodžius. Paršas šastelėjojo link ir netikėtai įkando į nosį. 

Paskui man aptemo akys. Atsitokėjau, laikydamas revolverį 
vamzdžiu į save, nors nusišauti visai nenorėjau. Dėl viso pikto 
iškračiau iš revolverio šovinius irsupyliau į viršutinį stalčių, ant misis 
Andervud žurnalo, kuriame ji tvarkingai surašydavo kiekvienos 
dienos užduotį. Neabejojau, kad paskutinioji matematikės pamoka 
praėjo visai ne taip, kaip ji buvo planavusi. 

Visi jie šypsojosi Tedui, kuriame nebeliko nieko žmogiška. 
Tomis trumpomis akimirkomis jie atrodė it dievai - jauni, išmintingi ir 
nuostabūs. O štai Tedas į dievą nepanėšėjo. Skruostais varvėjo 
rašalas. Kraujavo tarpunosis. Viena akis stebeilijo kažkur į šalį. 
Burnaužkimšta popierium. Iš šnervių triukšmingai veržėsi oras. 

Man pakako laiko pagalvoti: Mes tai padarėme. Mes nuėjome 
visą kelią iki galo. 

Klasiokai užpuolė Tedą. 


31. 


Prieš jiems išeinant, paprašiau Korkio pakelti štoras. Korkisjas 
pakėlė, vieną po kitos. Man pasirodė, jog prie mokyklos suvažiavo 
šimtai patrulinių mašinų, subėgo tūkstančiai žmonių. Iki pirmos 
valandos beliko trys minutės. 

Nuo saulės šviesos suskaudo akis. 

- Sudie, - tariau. 

- Iki pasimatymo, - atsakė Sandra. 

Manding, priešišeidami pro duris, visi jie atsisveikino su manimi. 
Žingsniai nuaidėjo tuščiu koridoriumi. Užsimerkiau ir įsivaizdavau 
didžiulį šimtakojį su užrašu DŽORDŽIJOS MILŽINAIantkiekvie- 
nos kojelės. Kai atsimerkiau vėl, mano klasiokai ėjo per smaragdo 
žalumopievelę. Gailėjausi, kad jie žingsniuoja žole, one taku. Netpo 
to, kas įvyko, pievelei puoselėjau pačius šilčiausius jausmus. 

Ir paskutinis dalykas, kurį įsiminiau: rašalu išterliotos rankos. 

Juos prarijo minia. 

Pamiršęs atsargumą, prie klasiokų pribėgo vienas reporteris. 

Paskutinė įminią įsimaišė Kerolė Grandžer. Man pasirodė, kad 

jinai atsigręžė, bet tvirtinti nesiimčiau. Filbrikas pasuko link mokyk- 
los. Be atvangos žybsėjo fotoaparatų blykstės. 

Laikobeveik neliko. Priėjau prie Tedo, kurį pasodino prie žaliai 
nudažytos sienos. Plačiai išskėtęs kojas, vaikinas kiūtojo po skelbimų 
lenta, kurios didžiąją dalį užėmė informaciniai Matematinės Ameri- 
kos bendrijos biuleteniai (jų niekas niekada neskaitė), komiksai 
(Misis Andervud manymu, labai juokingi) ir Bertrano Raselo plaka- 
tas su jo kūrinių citata: “Gravitacijos buvimas jau įrodo Dievo 
egzistenciją". Bet, manau, kiekvienas mokinukas, susipažinęs su 
pasaulio sukūrimo teorija, galėtų pasakyti Bertranui, kad jokios 
gravitacijos nėra: paprasčiausiai žemė traukia į save. 

Pritūpiau šalia Tedo. Ištraukiau iš burnos popieriaus gniužulą, 
padėjau ant grindų. Tedas ėmė kažin ką veblenti. 

- Tedai. 

Jis žvelgė pro šalį, kažin kur už mano peties. 

- Tedai, - pakartojau, lengvai paplekšnojęs per skruostą. 

Jis atšlijo, įsispausdamas į sieną ir pašėlusiai vartydamas akis. 

- Tau palengvės, - pažadėjau. - Tu visiškai pamirši šią dieną. 

Tedas kažką sumykė. 

- Ogalirne. Galnuojos pradėsi naują gyvenimą. Pamėgink. O 
galtai neįmanoma? 

Taip ir susidėjo. Mums abiem. O buvimas taip arti Tedo mane 
dar ir nervino. 

Įsijungė vidinio ryšio aparatas. Filbrikas. Jis vėl pūkštė ir švokš- 
tė. 

- Dekeri? 

- Klausau jūsų įdėmiai. 

- Išeik pakeltomis rankomis. 

Atsidusau. 

- Verčiau jau tu ateik ir pasiimk mane, seni. Kažko pavargau. 
Psichoanalizė išsunkia visas jėgas. 

- Gerai. - Balse suskambo plieninės gaidelės. - Po minutėlės 
klasę užmėtys granatomis su ašarinėmis dujomis. 

- Be reikalo. - Pažvelgiau į Tedą, o tasai ir toliau stebeilijo į 

tuštumą. Veikiausiai ten regėjo kažką skanaus, nes per smakrą 
varvėjo seilės. - Tu pamiršai suskaičiuoti galvas. Vienas išjų tebėra 
čia. Jis sužeistas. - Aišku, aš mažumą pagražinau padėtį. 

- Kas? - Balse vėl suskambo nerimas. 

- Tedas Džonsas. 

- Žaizda rimta? 

- Įsidūrė mažąjį kojos pirštelį. 

- Jo ten nėra. Tu meluoji. 

- Nemeluočiau tau, Filbrikai, ir nekelčiau grėsmės taip nuosta- 
biai besiklostantiems savitarpio santykiams. 

Jokio atsako. Tik pūkštimas ir švokštimas. 

- Leiskis žemyn, - pakviečiau jį. - Revolveris neužtaisytas. Guli 
stalo stalčiuje. Mudu netgi galėsime sulošti kelias kribidžo partijas, o 
paskui tuišsivesi mane iš mokyklos ir papasakosi laikraštininkams, 
kaip tau sekėsi. Gal netgi atsidursi ant “ Times" viršelio. 

Spragt. Jis išjungė interkomą. 

Užsimerkiau ir užsidengiau veidą rankomis. Priešais regėjau 
vien pilkumą. Nieko, išskyrus pilkumą. Nė vieno balto tvyksnio. 
Neišmanau kodėl, bet pagalvojau apie naujametinę naktį, kai žmonės 
grūdasi Taims-skvere ir šaukia it šakalai, kai žėrinčios šventinio 
fejerverko žvaigždės leidžiasi žemyn, kad savo blyškiu švytėjimu 
nutviekstų visas tris šimtai šešiasdešimt penkias naujųjų metų dienas 
šiame geriausiame iš visų galimų pasaulių. Mane visuomet domino 
klausimas, kaip jautiesi, atsidūręs tokioje minioje, kur gali šaukti, bet 
negirdėti savo balso, kur tavo individualumas ištirpsta bendroje 
masėje, kur nėra asmenybių, o yra tik banda. 

Pravirkau. 

Peržengęs slenkstį, Filbrikas pažvelgė į apsiseilėjusį Tedą, pas- 
kui į mane. 

- Viešpatie, ką tu jam... - pradėjo faras. 

Apsimečiau, neva noriu kažką ištraukti iš vadovėlių krūvos, 
sukrautos ant misis Andervud stalo. 

- Atsiimk, purvinas fare! - surikau. 

Ir jis suvarė į mane tris kulkas. 
32. 
INFORMACIJA SUSIJUSIEMS SU PROCESU: 


Šią dieną, 1976 metų rugpjūčio 27, Aukščiau- 
siasis teismas išnagrinėjo ČARLZO EVERETO 
DEKERIO, kaltinamo tyčiniu Džinos Elisos Ander- 
vud ir Džono Dounso Venso nužudymu, bylą. 

Penkių valstijos psichiatrų tvirtinimu, 
Čarlzas Everetas Dekeris nusikaltimo įvykdymo 
metu negalėjo atsakyti už savo veiksmus, nes 
buvo pamišęs. Todėl teismas nusprendė išsiųsti 
jį į psichiatrinę kliniką Ogastoje, kur Dekeris 
bus gydomas tol, kol įgaliotoji komisija 
pripažins jį galinčiuatsakyti už savo veiksmus. 

Pasirašo 
(Teisėjas) 
Semiuelis K. N. Dilivnis 


Tai yra, iki antrojo Kristaus apsireiškimo, vaikuti. 
33, 
TARNYBINIS RAŠTAS 
NUO KO: nuo daktaro Anderseno. 
KAM: Ričiui Gosedžui, administratoriui. 
Dėl Teodoro Džonso. 
Riči! 


Aš vis vien nesu linkęs šio berniuko gydyti 
elektrošokuų, nors nė pats negaliu paaiškinti 

priežasties - tarkime, jog tai intuicija. Žinia, 
negaliu pasiremti intuicija, atsiskaitinėdamas 
direktorių tarybai ar kalbėdamas su Džonso dėde, 
kuris apmoka sąskaitas, o juk gydymas privačioje 
Vuldenso klinikoje kainuoja nepigiai. Jei per 
artimiausias keturias ar šešias savaites nepa- 
sieksime jokio progreso, mums nebeliks nieko 
daugiau, kaip pasitelkti elektrošoką. Bet kol 
kas norėčiau pakartoti standartinį medikamen- 
tinį kursą, pridėdamas kelis naujus preparatus. 
Omeny turiu sintetinį meskalainą ir silocibiną, 
jeigu jūs manpritarsite. Kaip žinote, gydydamas 
nepilną katatoniją, Vilas Grinbergas pasiekė 
puikių rezultatų, ir jo pasiūlytame terapijos 
metode šie du haliucinogenai buvo itin svarbūs. 

Tas Džonsas - toks keistas atvejis. Velniai 
rautų, jei tik galėtume sužinoti, kas nutiko 
klasėje poto, kai tasai Dekeris nuleido štoras! 

Diagnozė lieka nepakitusi. Stabili katato- 
ninė būsena su degradacijos požymiais. 

Galiu netgi pripažinti, Riči, jog mano 
tikėjimas sėkminga baigtimi pamažėle blėsta. 


1976 metų lapkričio 3 
34. 
1976 metų gruodžio 5 
Brangus Čarli! 
Man pranešė, jog dabar tugali gauti laiškus, 
štai ir nusprendžiau brūkštelti tau kelias 


eilutes. Gal pastebėjai, kadant laiško Bostono 
pašto štampas - tavo senas bičiulis galiausiai 

išsiveržė į aukščiausią lygą ir dabar mokosi BU. 
Mokytis nelengva, išskyrus anglų kalbą. Visą 
semestrą prakaitavome prie knygos “Laiškanešys 
visuomet skambina du kartus“. Knyga man patiko, 
ir per egzaminą gavau A. Ją parašė Džeimsas 
Keinas, net nežinau, ar tu ją skaitei, ar ne. 
Net ketinu rašyti diplominį darbą anglų kalbos 
katedroje, na, ar ne juokinga? Veikiausiai 
pasireiškė tavo įtaka. Iškalbos srityje tu pas 
mus buvai neprilygstamas. 

Prieš išvykdamas iš Pleiservilio, mačiau 
tavo motiną. Jinai pasakė, kad tavo žaizdos 
užgijoirprieš tris savaites gydytojai pašalino 
paskutinius drenažus. Labai apsidžiaugiau. Ji 
sakė, kad tu beveik nekalbi. Į tave visai 
nepanašu, bičiuli. Esu tikras, jog pasaulis daug 
praras, jei tu tylėsi ir ištisas dienas tūnosi 
kampe. 

Nors namuose nebuvau nuo semestro pradžios, 
Sandra Kros man atsiuntė laišką su paskutinių 
naujienų šūsnimi. (Bijau, kadtieniekšai viską 
iškirps. Galiu lažintis, jie skaito tau siun-. 
čiamus laiškus.) Sendė nusprendė šiais metais 
nestoti į koledžą. Manau, nori pabūti namuose, 
pasižiūrėti, kaip viskas pasisuks. Turiu tau 
prisipažinti, jogpraėjusią vasarą kelis kartus 
kviečiau ją į pasimatymą, bet Sandra elgėsi 
pernelyg jau abejingai. Ji prašė perduoti tau 
linkėjimus, tad še tau Sendės linkėjimą. 

Gal jau žinai, kas nutiko Paršui. Niekas 
mieste negalėjo patikėti, kad jisai su Diku 
Kinu... (toliau iškirpta, kadangi gali nuliū- 
dinti pacientą). Tad niekada nežinai, ką gali 
iškrėsti žmonės, ar ne? 

Išleistuvinę Kerolės Grandžer kalbą per- 
spausdino žurnalas “Septyniolika“ . Kiek atmenu, 
ji vadinosi “Sumanymų tyrumas ir reakcijaį jį“. 
Kažkas panašaus. Kas jau kas, omes žinom, apie 
ką šneka, ar ne, Čarli? 

Taip, Irma Beits susitikinėja su kažkokiu 
hipiu iš Luistono. Atrodo, jiedu netgi dalyvavo 
demonstracijoje, kai priešrinkiminės kampani- 
jos metu į Portlendą buvo atvažiavęs Robertas 
Doulas. Juos suėmė, o kai Doulas išvyko, 
paleido. Ko gero, misis Beits vos neišsikraustė 
iš proto. Tik įsivaizduok sau, Irma vaikosi 
Doulą su plakatu, kuriame pavaizduotas Gesas 
Holas. Juokas, ir tiek. Mudu su tavim tikrai 
pasijuoktume. Viešpatie, jeigu tu žinotum, 
Čarli, kaip man retsykiais tavęs stinga. 

Greisė Staner, mūsų coliukė, susiruošė 
ištekėti, ir čia dar viena vietinės reikšmės 
sensacija. Kas būtų galėjęs pamanyti... (toliau 
iškirpta, kadangi gali nuliūdinti pacientą). 
Šiaip ar taip, protu nesuvokiama, kam gali 
ryžtis žmonės, norėdami pasiekti savo. 

Na, manau, čia galima padėti tašką. Tikiuosi, 
kad su tavimi elgiasi gerai, seni, ir tu iš ten 
išeisi, kai tik jie tau leis. O kai pas tave 
pradės leisti lankytojus, žinok, jog aš eilėje 
būsiu pirmas. 

Visi mes pergyvename dėl tavęs, Čarli. Labai 
pergyvename. 

Žmonės atsimena. Tu žinai, apie ką aš. 

Privalai tuo tikėti. 


Su meile, 
Tavo bičiulis Džo 

35. 


Beveik dvi savaites miegu be košmarų. Dėlioju paveikslėlius- 
-galvosūkius. Jie duoda man garstyčių, nekenčiu jų, bet vis vien 
valgau. Jie mano, jog garstyčios man patinka. Tai yra, aš vėl turiu 
paslaptį. 

Mama atsiuntė man mūsų klasės albumą. Jo dar neatverčiau, 
bet veikiausiai atversiu. Galbūt kitą savaitę. Manau, įstengsiu žiūrėti 
į fotografijas ir nedrebėti. Netrukus. Kai tik įtikinsiu save, kad jų 
rankos nebus išterliotos rašalo dėmėmis. Kad jųrankos bus švarios. 
Be rašalo. Gal kitą savaitę jau būsiu tuo tikras. 

Dėl garstyčių: tai mažytė paslaptis, bet kaip malonu suvokti, kad 
jąturi. Tarsi vėl taptumei žmogum. 

Štai irviskas. Metas išjungti šviesą. Labos nakties. 

ŽMOGUS JUODU KOSTIUMU 


Dabaraš jau senas, o visa tai nutiko, kai buvau dar berniukas - 
vos devynerių metų amžiaus. Nutiko 1914 metais, praėjus porai 
mėnesių, kai mirė mano brolis Denas, ir trejais metais anksčiau, nei 
Amerika stojo į Pirmąjį pasaulinį karą. Dar niekam niekada nepasa- 
kojau, kas tądien įvyko prie upelio išsišakojimo. Ir niekada nepasa- 
kosiu... šiaip ar taip, žodžiu. Verčiau parašysiu ir paliksiu sąsiuvinį 
ant stalelio prie savo lovos. Ilgai rašyti sunku, nes mano rankos 
pastaruoju metu smarkokai virpa, buvusios galios jose beveik nebe- 
liko. Beje, nemanau, kad truksiu ilgai. 

Vėliau kas nors suras tuos mano užrašus. Žmogus iš prigim- 
ties yra smalsus ir nepraleis progos žvilgtelti į kito paliktą sąsiuvinį 
su užrašu “DIENORAŠTIS", ypač jei pastarojo autorius persikėlė 
į kitą pasaulį. Tad viskas, ką parašysiu, veikiausiai bus perskaity- 
ta, aš tuo įsitikinęs. Kitas reikalas, ar mano rašliava patikės, ar 
ne. Esu kone tikras, jog nepatikės, bet tai nesvarbu. Mane domina 
ne tikėjimas, o laisvė. Užtat rašymas, kiek pastebėjau, kaip tik ir 
gali suteikti žmogui tokią laisvę. Mažne dvidešimt metų rašiau į 
Kasl Roko laikraščio skiltį, pavadintą “Seniai ir toli“. Ir iš patir- 
ties žinau, kad dažniausiai taip ir nutinka: tereikia aprašyti kokį 
nors įvykį, ir jis liaujasi tave kankinęs. Palieka ramybėje, pasiša- 
lina, nelyginant atvaizdas senose išblukusiose fotografijose, kuris 
kasdien darosi vis šviesesnis, blykšta, blunka, kol galiausiai lieka 
tik gelsvai baltas popieriaus stačiakampis. 

Ir aš meldžiu Kūrėjo tokios paguodos. 

Devyniasdešimties sulaukusiam senoliui jau seniai būtų metas 
atsisveikinti su vaikystės baimėmis, tačiau podraug su negalia, kuri 
lėtai, bet užtikrintai ima viršų, pamažėle užlieja tave it krantą lai- 
žančios bangos, palaipsniui sėlinančios link smėlio pilies, atminty 

vis ryškiau iškyla tas siaubingas veidas. Grėsmingai žėri, nelygi- 
nant tamsi žvaigždė mano vaikystės žvaigždyne. Viskas, ką galė- 
jau padaryti dar vakar, ką galėjau regėti čia, šiame senelių namų 
kambarėlyje, viskas, ką jiems sakiau aš ar jie man... visa tai išny- 
ko, pradingo, ištirpo tolumoj. O štai veidą žmogaus juodu kostiumu 
matau vis aiškiau, vis arčiau. Ir iki šiol atmenu kiekvieną jo žodį. 
Man anaiptol nesinori apie jį galvoti ir viską prisiminti, tačiau aš 
prieš savo valią vis galvoju ir prisimenu. O kartais naktimis mano 
sukiužusi širdis ima daužytis taip sparčiai ir smarkiai, jog, regis, 
tuoj tuoj iššoks iš krūtinės. Ir štai aš imu rašiklį, nuvožiu jo dang- 
telį ir priverčiu seną virpančią ranką vedžioti dienoraštyje šias ei- 
lutes, aprašinėti tą beprasmišką ir keistą nutikimą. Sąsiuvinį man 
padovanojo proanūkė... po velnių, niekaip negaliu prisiminti jos 
vardo, šiaip ar taip, dabar, bet tiksliai žinau, kad tas vardas prasi- 
deda raide “S". Ji padovanojo man šį sąsiuvinį per praėjusias Ka- 
lėdas, ir iki šios akimirkos aš jame neparašiau nė žodžio. Bet da- 
bar parašysiu. Apsakysiu, kaip 1914 metų vasarą ant Kas! Strimo 
kranto sutikau tą žmogų juodu kostiumu. 


Anomis dienomis Motonu pavadintas miestelis buvo visiškai 
atskiras, ypatingas pasaulėlis - trūksta žodžių apsakyti, kaip jis 
skyrėsi nuo šiandieninio provincialaus Amerikos miestelio. Pasau- 
lis be aeroplanų, dūzgiančių virš galvos, pasaulis, kuriame automo- 
biliai ir sunkvežimiai buvo retenybė. Pasaulis, kur aukštos įtam- 
pos laidai neraižė dangaus į stačiakampius ir kvadratus. 

Visame miestelyje nebuvo nė vieno grįsto šaligatvio. Vienin- 
teliais civilizacijos požymiais vadinčiau šiuos: Korsono universali- 
nė parduotuvė, Tuto geležies prekių krautuvė bei arklidė, metodis- 
tų bažnyčia, mokykla, municipalitetas bei restoranas “Pas Garnį"", 
įsikūręs už pusės mylios nuo centro. Jį mano mama su. prastai sle- 
piamu nepritarimu balse vadino “gėrimo įstaiga". 

Bet svarbiausia skirtybė buvo ta, kaip tuomet gyveno žmonės. 
Nesu tikras, jog žmonės, gimę antroje dvidešimto amžiaus pusėje, 
gali pasigirti tuo pačiu. Nors nėra ko skųstis, jie iš visų jėgų sten- 

giasi būti draugiški bei mandagūs seniams, panašiems į mane. 
Vakarų Meine anuomet nebuvo jokių telefonų. Pirmąjį įrengė tik 
po penkerių metų, o mūsų namuose telefonas atsirado tik tada, kai 
man sukako devyniolika, aš tuomet įstojau į Orono Universitetą. 

Bet čia dar tik žiedeliai. Apylinkėje tebuvo vienas gydytojas, 
Kaske, o visame miestelyje stovėjo koks tuzinas namų, ne dau- 
giau. Jokių kaimynų, kaip tą žodį suprantame šiandien, mes netu- 
rėjom (net nesu tikras, jog žinojome patį žodį, “kaimynai", nors 
žmonės ir bendravo, ir rinkdavosi draugėn - paprastai bažnyčioje 
ir į šokius prie klėties). O štai tušti laukai buvo veikiau išimtis, nei 
taisyklė. Miestelį supo fermos, įsikūrusios atstu viena nuo kitos; 
nuo gruodžio iki kovo visi gyventojai šeimomis kiūtodavo namuose 
ir šildydavosi prie krosnių. Sėdėdavo ir klausydavosi, kaip kami- 
nuose švilpia vėjas. Ir iš visos širdies vildavosi, kad nė vienas šei- 
mos narys nesusirgs, nesusilaužys rankos ar kojos, arba, neduok 
Dieve, nekuoktels, nelyginant vienas fermeris, gyvenęs netoli nuo 
Kasl Roko. Tasai fermeris prieš trejus metus ūmai nei iš šio, nei 
iš to papjovė savo žmoną bei tris vaikučius, o vėliau teisme tvirti- 
no, kad šitaip pasielgti jį privertė piktosios dvasios. Anomis dieno- 
mis, prieš Pirmąjį pasaulinį, Motono apylinkes sudarė vien neįvei- 
kiami miškai bei pelkės, kuriose knibždėte knibždėjo moskitai, 
veisėsi briedžiai, gyvatės ir kitokie nelabieji. Anomis dienomis pik- 
tųjų dvasių buvo visur. 


Istorija, kurią ketinu papasakoti, įvyko šeštadienį. Tėvas davė 
man daugybę užduočių - tarp jų pasitaikė ir tokių, kurias būtų tekę 
atlikti Denui, jei tasai būtų gyvas. Denas buvo mano vienintelis 
brolis ir mirė nuo bitės įkandimo. Nuo anos kraupios dienos praėjo 
beveik metai, bet mama iki šiol negalėjo tuo patikėti. Ir kalbėjo, 
kad mirties priežastis veikiausiai visai kita, kad žmogus negali mir- 
ti, įgėlus bitei. Ir kuomet Mama Svit, pati seniausia dama iš labda- 
ringos moterų draugijos prie metodistų bažnyčios, praėjusią žiemą 
pamėgino jai paaiškinti, jog tas pat nutiko ir jos mylimam dėdei dar 
1873 metais, mama užsikimšo ausis, pašoko ir išbėgo į gatvę. Ir, 

nepaisant visų tėvo įkalbinėjimų bei pamokymų, daugiau nė sykio 
neužsuko į bažnyčią ir nė sykio neapsilankė nė viename labdarin- 
gosios draugijos susirinkime. Ji sakė, jog kartą ir visiems laikams 
nutraukė ryšius su bažnyčia ir jei dar bent sykį susitiks Heleną 
Robičod (toks buvo tikrasis Mamos Svit vardas), tai iškabins anai 
šlykščias akis. Aš paprasčiausiai nesusiturėsiu, visuomet pridurda- 
vo mama. 

Tądien tėvas liepė man parnešti malkų virtuvės viryklei, pri- 
skinti darže pupų ir agurkų, prikrauti į daržinę šviežio šieno, pa- 
semti du kibirus vandens, pastatyti juos atvėsti į rūsį ir gremžti se- 
nus dažus nuo rūsio sienų - kiek įstengsiu. O po to, pasakė jis, ga- 
lėsi eiti pažuvauti. Žinia, pridūrė, jei nesibijosi eiti vienas, nes jisai 
ruošiasi aplankyti Bilą Everšemą, pasišnekėti su juo apie karves. 
Atsakiau, kad nesibijosiu, ir tėvas nusišypsojo - tokiu veidu, tarsi 
iš anksto žinotų, ką pasakysiu. Prieš savaitę jis padovanojo man 
naujutėlaitę bambukinę meškerę - ne todėl, kad buvo mano gim- 
tadienis ar kas panašaus, stačiai jam patikdavo retsykiais dovanoti 
man įvairiausius daiktelius. O aš be galo troškau išmėginti ją Kasl 
Strime, pačiame žuvingiausiame upelyje iš visų, kuriuose man te- 
ko žvejoti. 

- Bet tik žiūrėk, toli į mišką neik, - perspėjo tėvas. - Ne toliau 
išsišakojimo. 

- Gerai, sere. 

- Pažadėk. 

- Taip, sere. Pažadu. 

- O dabar tą patį pažadėk motinai. 

Mudu stovėjome kiemo pusės priebutyje. Kaip tik ketinau eiti 
prie versmės su dviem kibirais, bet tėvas mane sulaikė. Paėmė už 
peties ir apsuko - aš pamačiau mamą. Ji stovėjo virtuvėje prie 
marmurinio staliuko, nutvieksta ryškiais saulės spinduliais, besi- 
veržiančiais pro dvigubus langus virš kriauklės. Ant kaktos krito 
šviesių plaukų garbana, lytėjo antakius - matote, kaip aiškiai iki 
šiol atmenu tą paveikslą? Taip ir stovi prieš akis. Saulės šviesa 
auksino tą mažą garbanėlę, ir aš panorau pribėgti prie mamos bei 

tvirtai tvirtai ją apkabinti. Veikiausiai tą akimirką pirmąkart išvy- 
dau joje moterį, išvydau mamą tėvo akimis. Dar atmenu, ji vilkėjo 
naminę kartūno suknelę su smulkiomis raudonomis rožytėmis ir 
minkė tešlą. Jai prie kojų budriai sustingo Kendis Bilas, mūsų ma- 
žas juodas terjeras. Stovėjo, užvertęs galvą, vildamasis, kad ir jam 
šis tas klius. O mama žvelgė į mane. 

- Pažadu, - tariau jai. 

Mama nusišypsojo, bet kažkokia nerimastinga ir nedžiugia 
šypsena. Šitaip ji ėmė šypsotis nuo tos dienos, kai tėvas parnešė 
ant rankų Deną. Tėvas bėgo bėgte iš lauko, jis raudojo ir buvo be 
marškinių. Marškinius nusivilko ir apsuko jais Deno veidą, kuris 
klaikiai ištino ir paraudo. “Mano berniukas! - šaukė jis. - Jūs tik 
pažiūrėkite, kas nutiko mano berniukui! O, Dieve, mano berniu- 
kas!“ Atmenu viską, tarsi tatai būtų nutikę vakar. Tai vienintelis 
atvejis, kokį begaliu prisiminti, kai tėvas mūsų Viešpaties vardą 
paminėjo be reikalo. 

- Vadinas, tu pažadi, Hari? - paklausė mama. 

- Pažadu, kad neisiu toliau išsišakojimo, mem. 

- Nė žingsnio toliau. 

- Nė žingsnio. 

Tuomet ji kažkaip nuvargusiai pažvelgė į mane, o tuo tarpu 
rankos ir toliau dirbo savo darbą, minkė tešlos gabalą, kurio pa- 
viršius dabar įgavo gelsvą riebų atspalvį. 

- Pažadu, jog nežengsiu nė žingsnio toliau to išsišakojimo, 
mem. 

- Dėkui, Hari, - atsiliepė ji. - Ir atmink, gramatika egzistuoja 
ne tik mokykloje, ji nuolatos praverčia ir gyvenime. 

- Taip, mem. 


Kendis Bilas visą dieną lakstė man iš paskos it uodegytė, ne- 
atsiliko, kol triūsiau ūkyje, tupėjo prie mano kojų, kai valgiau 
priešpiečius, žiūrėjo į mane maldaudamas ir susikaupęs - kaip ir į 
mamą, kai toji minkė tešlą. Bet kai pasiėmiau naują bambukinę 
meškerę bei seną krepšį žuviai ir išėjau iš kiemo, šuo sustojo ir li- 

ko stovėti kelio dulkėse, lydėdamas mane ilgesingu žvilgsniu. Pa- 
šaukiau jį, bet terjeras nesijudino. Tik viauktelėjo kelis kartus, tar- 
si kviesdamas mane greičiau sugrįžti, bet paskui nėjo. 

- Tiek to, pasilik, - tariau jam tokiu tonu, tarsi man būtų vis 
vien. Iš tiesų man buvo ne vis vien. Nes Kendis Bilas visuomet ly- 
dėdavo mane į žvejybą. 

Mama priėjo prie durų ir taip pat žvelgė man įkandin, delnu 
prisidengusi akis, kad neakintų saulė. Taip ir regiu ją iki šiolei it 
gyvą, - tolygu žiūrėčiau į fotografiją žmogaus, kuris vėliau buvo 
labai nelaimingas ar netikėtai numirė. “Atmink, ką tau sakė tėvas, 
Hari!" 

- Taip, mem. Būtinai. 

Ji pamojo man ranka. Aš irgi pamojau. O paskui nusigręžiau 
ir nukulniavau keliu. 


Pirmą ketvirtį mylios saulė negailestingai kepino kaklą, bet 
kai įžengiau į mišką, kur virš kelio tirštėjo šešėliai, padvelkė vėsa. 
Be to, ten maloniai kvepėjo samanomis, girdėjosi, kaip šakose 
šnara vėjas. Žingsniavau, persimetęs meškerę per petį, kaip tuo 
metu darydavo visi berniūkščiai, o kitoje rankoje nešiausi krepšį 
žuviai - na, lygiai kaip komivojažierius su lagaminėliu, kuriame lai- 
ko prekių pavyzdžius. Įveikiau geras dvi mylias - visąlaik keliu, 
kurį žymėjo dvi vėžės su žolės dryžiu viduryje, - kol išgirdau skub- 
riai murmant upeliuką, vadinamą Kas! Strimu. Ir tuojau pat pagal- 
vojau apie upėtakius su vaivorykštinėmis dėmėtomis nugaromis 
bei baltais pilvais. Širdis net apmirė nuo džiugios nuojautos. 

Upelis tekėjo po mažu mediniu tiltu. Stačiai link vandens be- 
sileidžiantys krantai tirštai apžėlė krūmokšniais bei žole. Ėmiau at- 
sargiai leistis žemyn, kabindamasis už šakelių ir stengdamasis 
tvirčiau statyti kojas. Pasidingojo, kad iš vasaros pakliuvau į pava- 
sarį. Upelis dvelkė gaiva, vėsa, kvepėjo žaluma. Priėjau prie pat 
vandens ir sustojau. Ir stovėjau, visa krūtine kvėpdamas tą nuo- 
stabų aromatą bei stebėdamas, kaip virš užutekio sukiojasi laum- 
žirgiai, kaip vandeniu slysta čiuožikai. Staiga kiek toliau užutekio 

iš vandens paskui drugelį iššoko upėtakis - tokia šauni didžiulė žu- 
vis, bent keturiolikos colių ilgio. Ir tik tada prisiminiau, jog čionai 
atėjau ne tam, kad grožėčiausi gamtos grožybėmis. 

Nupėdinau pakrante, pasroviui, ir pirmąkart užmečiau nauju- 
tėlaitę meškerę toje vietoje, iš kurios dar matėsi tiltas. Plūdė iš- 
syk niurktelėjo, aš ištraukiau valą ir pamačiau, jog iš kirmino be- 
liko pusė. Gal grobis pasirodė pernelyg smulkus ar žuvis buvo ne 
itin alkana ir nerizikavo praryti viso jauko. O paskui nusprendžiau 
pereiti į naują vietą. 

Dar du ar tris sykius užmečiau meškerę, o paskui ūmai supra- 
tau, jog atėjau beveik iki pat išsišakojimo. Iki tos vietos, kur Kasl 
Strimas dalijasi perpus, ir viena jo puselė srūva į pietvakarius, link 
Kasl Roko, o antroji - pietryčius, kur įteka į Kašvakamaką. Ir štai 
būtent toje vietoje su rite ir blizge, kurią nuolatos nešiojuosi krep- 
šyje, netikėtai sugavau patį stambiausią upėtakį savo gyvenime. 
Tikrą gražuolį, pasakysiu jums, lygiai devyniolikos colių ilgio nuo 
nosies iki uodegos galiuko! Net anomis dienomis jis buvo tikras 
milžinas, upelio upėtakių čempionas!.. 

Jei anuomet būčiau pamanęs, kad ta likimo dovana galima ap- 
siriboti, ir pasukęs namo, šiandien nieko netektų rašyti (be to, jau 
supratau, jog rašyti teks dar ilgai, tad patariu jums apsišarvuoti 
kantrybe). Bet tąsyk, užuot pasukęs namo, nusprendžiau išdoroti 
laimikį, kaip mane mokė tėvas. Išskrodžiau žuvį, nuskutau žvynus 
ir paguldžiau ant sausos žolės krepšio dugne, o iš viršaus priden- 
giau šviežia žole. Ir nuėjau tolyn. Matyt, anuomet, būdamas devy- 
nerių, anaiptol nemaniau, jog sugauti devyniolikos colių ilgio upė- 
takį yra toksai jau nuostabus bei neįprastas įvykis. Nors ir stebė- 
jausi, kaipgi nenutrūko valas, kai nerangiai ir nemokšiškai traukiau 
į krantą spurdantį ir lanku išsilenkusį dėmėtą gražuolį. 

Ir štai po dešimties minučių atsidūriau vietoje, kur upelis ski- 
riasi pusiau (dabar šios vietos nebėra; ten, kur sruvo Kasl Stri- 
mas, išdygo namai dviem šeimoms, ten pat stovi rajoninė vidurinė 
mokykla, o pati upelio vaga jei ir išliko, tai pakišta po žeme). Taš- 
ke, kur du srautai šakojosi į skirtingas puses, stūksojo pilka uola - 


didžiulė, sulig mūsų namu. O pakrantė buvo plati, atvira, apaugusi 
švelnia šviesia žalia žolele, ir iš čia vėrėsi vaizdas į vietą, kurią 
mudu su tėvu vadinome Pietine Šakele. Pritūpiau, užmečiau meš- 
kerę, ir beveik susyk jauką prarijo žavus vaivorykštinis upėtakis. 
Ne, aišku, jam buvo toli iki mano gražuolio rekordininko - viso labo 
pėdos ilgio, ne daugiau, - bet vis vien šaunus žuveliokas. Išskro- 
džiau ir jį, nuskutau žvynus, kol tie nesukietėjo, ir paguldžiau į 
krepšį. O tada vėl užmečiau meškerę. 

Šįkart žuvis užkibo neišsyk. Tad įsitaisiau patogiau, atsišliejau 
į akmenį ir įsistebeilijau į mėlyną dangų. Bet ir į plūdę žvilgčiot 
nepamiršau. Dangumi iš vakarų į rytus plaukė debesys, ir aš sten- 
giausi įspėti, į ką jie panašūs. Vienas priminė vienaragį, kitas - 
gaidį, trečias - šunį, mažumą panašų į mūsų Kendį Bilą. Žvilgsniu 
paieškojau kito, bet, regis, tą akimirką užsnūdau. 


O gal paprasčiausiai užmigau. Nežinau, neatmenu. Vienintelis 
dalykas, kurį prisimenu tiksliai, - pabudau, kai rankose krūptelėjo 
meškerė. Ji kone išsprūdo iš delnų, ir aš akimoju atsitokėjau, grį- 
žau į realybę. Išsitiesiau, tvirčiau sugniaužiau meškerę ir ūmai pa- 
jutau, kad man ant nosies kažkas tupi. Sužvairavau ir išvydau bitę. 
Širdis iš baimės nusirito į kulnus, ir aš vos neapsišlapinau. 

Meškerės kotas suvirpo vėl, šįsyk dar stipriau, bet aš net ne- 
bandžiau tempti krantan laimikio, nors iš visų jėgų abiem rankom 
įsikirtau į meškerę, kad, neduok Dieve, ji neištrūktų ir nenuplauktų 
pasroviui (regis, tą akimirką man netgi pakako proto smiliumi pri- 
laikyti valą). Laimikis išgaravo iš galvos. Visą dėmesį sutelkiau į 
storą juodai geltonai dryžuotą padarą, sumaniusį pailsėti ant mano 
nosies. 

Lėtai kilstelėjau apatinę lūpą ir papūčiau į viršų. Bitė suvirpi- 
no sparnelius, bet nuskristi neketino. Papūčiau vėl, ir ji vėl suplaz- 
deno sparnais... maža to, ėmė dėlioti kojas. Ir tada aš lioviausi 
pūtęs - iš baimės, kad tas šlykštus ir įkyrus padaras ūmai neteks 
kantrybės ir įgels man. Bitė buvo pernelyg arti, kad galėčiau įžiū- 
rėti kiekvieną jos judesį, bet labai gyvai įsivaizdavau, kaip ji suva- 


ro geluonį man į šnervę, perveria odą ir išleidžia nuodus, kurie aki- 
moju paklius į akis. Ir į smegenis. 

Tada man dingtelėjo viena neišpasakytai klaiki mintis. O jeigu 
čia toji pati bitė, kuri nužudė mano brolį?.. Supratau, jog šitaip ne- 
gali būti, kad ir todėl, jog bitės medonešės negyvena ilgiau nei me- 
tus (nors dėl motinėlių nesu tikras). Šitaip negalėjo būti vien dėl to, 
jog bitė, netekusi geluonies, tučtuojau numiršta, tą žinojau netgi 
būdamas devynerių. Geluonis tvirtai įstringa įgeltojo odoje. Ir kai 
tas padaras, atlikęs savo juodą darbą, stengiasi pakilti, jis papras- 
čiausiai pertrūksta pusiau. Tačiau baisingoji mintis kamavo mane 
ir toliau. Tai buvo ypatinga, šėtoniška bitė, ji grįžo pribaigti ir ant- 
rojo Loretos sūnaus. 

Tiesa, egzistavo ir vienas guodžiantis faktorius. Mane jau bu- 
vo sugėlusios bitės, ir nors įkandimo vieta smarkiai patindavo ir 
skaudėdavo (gal net labiau, nei kitiems žmonėms panašiais atve- 
jais, tiksliai nežinau, nesu tikras), aš nuo tų įkandimų nenumiriau. 
Žuvo mano brolis, pakliuvo į baisias likimo paspęstas pinkles, bet 
man iki šiol pavykdavo išvengti tokios lemties. Tačiau kai beveik 
iki skausmo žvairavau akimis, norėdamas įžiūrėti ant nosies įsitai- 
siusią pabaisą, logika liovėsi egzistavusi. Beliko tik bitė, tiktai ji, 
bitė, pražudžiusi mano brolį, atnešusi jam tokią siaubingą ir kanki- 
namą mirtį, jog tėvui teko nusiplėšti marškinius ir pridengti nelai- 
mingą, subjaurotą, neatpažįstamai ištinusį Deno veidą. Sielvarto ir 
siaubo palaužtas tėvas buvo priverstas taip pasielgti, kad apsaugo- 
tų žmoną, jis nenorėjo, kad motina matytų, kuo virto jos pirmagi- 
mis. Ir štai dabar bitė sugrįžo nudobti manęs. Ir ji tikrai mane nu- 
dobs, aš rangysiuos kančiose ir konvulsijose čia, upelio pakrantėje. 
Rangysiuos ir daužysiuos it upėtakis, kai jam iš burnos ištrauki 
plieninį kabliuką. 

Ir, man besėdint ant kranto, nuo galvos iki kojų virpant iš bai- 
mės, už nugaros ūmai pasigirdo pliaukštelėjimas. Gana skambus ir 
čaižus, primenantis pistoleto šūvį, bet aš išsyk supratau, kad čia 
joks šūvis. Tiesiog kažin kas garsiai pliaukštelėjo delnais. Viso la- 
bo kartelį. Ir tuojau pat, tarsi pagal komandą, bitė nuvirto nuo 

mano nosies ir šleptelėjo ant kelių. Ir liko gulėti, o mano senų iš- 
blukusių velvetinių kelnių fone aiškiai matėsi iš pilvelio išlindęs 
juodas geluonis. Ji buvo negyva, negyvesnių nė nebūna, tą suvo- 
kiau išsyk. Ir beveik tą pat akimirką vėl ėmė liuoksėti plūdė, 
smarkiai suvirpo meškerė, ir aš vargiai beišlaikiau ją rankose. 
Tvirčiau sugniaužiau meškerykotį ir stipriai trūktelėjau aukš- 
tyn. Paprastai, kai tokį manevrą atlikdavau tėvo akivaizdoje, pas- 
tarasis stverdavosi už galvos. Iš vandens, nelyginant tvyksnis, iš- 
niro vaivorykštinis upėtakis, uodega taškantis vandens purslus. 
Kur kas stambesnis už tą, kurį man pavyko sugauti pirmąjį kartą. 
Keturiasdešimtaisiais ir penkiasdešimtaisiais metais gundančios 
tokio tipo fotografijos puikuodavosi vyrams skirtuose žurnaluose, 
pavyzdžiui, “Faktuose" arba “Tikro vyro nuotykių pasaulyje". 
To stulbinančio laimikio vaizdas akimoju išvaikė visas kitas mintis, 
bet tuomet valas nebeišlaikė, nutrūko, ir žuvis šleptelėjo atgal į 
vandenį. Apsidairiau pasižiūrėti, kas gi suplojo delnais. Pamiškėje 
stovėjo žmogus. Veidas pailgas ir neįprastai blyškus. Juodi plau- 
kai tvarkingai perskirti kairėje ir prisiploję prie siauros galvos. Be 
to, jis buvo labai aukštas. Vilkėjo juodą trijų dalių kostiumą, bet aš 
išsyk sumojau - tai ne žmogiška būtybė, nes jos akys buvo raudo- 
nai oranžinės, nelyginant angliukai krosnyje. Omeny turiu ne akies 
rainelę, nes jokios rainelės nebuvo visiškai, nebuvo ir vyzdžių, ir 
baltymų. Vien oranžinės akys - jos judėjo ir mirguliavo. Trumpiau 
tariant, viliuosi, jūs jau supratote, ką turiu omeny? Tos būtybės vi- 
duje žioravo ugnis, o akys atstojo tokius mažulyčius langelius, pro 
kuriuos galima buvo dirstelti į vidų, į pačią jo gelmę ir esmę, na, 
nelyginant pro stiklines akutes, pro kurias mes žvelgiame į krosnį. 
Ir tuomet šlapimo pūslė mane apvylė, ir toje vietoje, kur gulė- 
jo negyva bitė, ant rudo nublukusio kelnių velveto išplito tamsi dė- 
mė. Prastai suvokiau, kas dedasi, ir paprasčiausiai neįstengiau at- 
plėšti akių nuo vyriškio, stovinčio pamiškėje bei žvelgiančio į ma- 
ne. Vyriškio, kuris įsigudrino nužygiuoti trisdešimt mylių per snau- 
džiančius Vakarų Meino miškus, nėmaž neišsiterliojęs nei juodo 
trijų dalių kostiumo, nei siauručių tobulai nublizgintų juodų odinių 

pusbačių. Pastebėjau ir saulės spinduliuose žėrinčią kišeninio laik- 
rodžio grandinėlę. Visas švarutėlis, nė dulkelės, nė menkiausio pu- 
šies spyglelio. Be to, nepažįstamasis man šypsojosi. 

- O, ką aš matau! Berniukas žvejys! - sušuko jis žemu malo- 
niu balsu. - Tik pamanykite! Džiugu susipažinti, mažyli! 

- Laba diena, sere, - atsakiau. Balsas nedrebėjo, bet kažkodėl 
nelabai tepanėšėjo į įprastą mano balsą. Tarsi juo šnekėtų vyrėles- 
nis žmogus. Na, tarkime, Deno amžiaus. Ar netgi tėvo. Mąstyti 
galėjau tiktai apie viena: ar jis mane paleis, jei apsimesiu, jog ne- 
matau šokančių ir mirgančių liepsnos liežuvėlių toje vietoje, kur 
derėtų būti akims?.. 

- Aš išgelbėjau tave nuo pavojingo įgėlimo, - tarė nepažįsta- 
masis. Ir tuomet, didžiam mano siaubui, ėmė leistis link vandens, 
link vietos, kur tebesėdėjau aš su negyva bite ant peršlapusių kel- 
nių ir bambukine meškere nutirpusioje rankoje. Avėdamas tuos 
prašmatnius miestietiškus pusbačius odiniu padu, jis veikiausiai tu- 
rėjo paslysti stačiame, piktžolėmis apžėlusiame šlaite, bet šitaip 
nenutiko. Maža to, pastebėjau, kad atėjūnas nepalieka jokių pėd- 
sakų. Ten, kur jo pėda palytėjo žemę - ar tik atrodė, jog palytėjo, 
- neliko nei sulūžusios šakelės, nei sutrėkšto lapelio ar stiebelio, 
nei kulno įspaudo drėgnoje žemėje. 

Jis dar nespėjo prisiartinti prie manęs, bet aš jau užuodžiau 
kvapą, sklindantį nuo odos po kostiumu, - sudegintų degtukų kva- 
pą. Žmogus juodu kostiumu buvo pats šėtonas. Jis išlindo iš snau- 
džiančių miškų, dryksančių tarp Motono ir Kašvakamako, ir štai 
dabar stovi greta manęs. Akies krašteliu regėjau blyškią, nelygi- 
nant manekeno vitrinoje, ranką. O pirštai atrodė nenatūraliai ilgi. 

Jis prisėdo šalia manęs ant žolės. Keliai atsikišo it kiekvieno 
normalaus vyriškio, bet kai atėjūnas pakrutino rankas, laisvai ta- 
baluojančias tarp kelių, pastebėjau, jog kiekvienas ilgas baltas 
pirštas užsibaigia ne žmogišku, o pailgu gelsvu žvėries nagu. 

- Tu neatsakei į mano klausimą, mažasis žvejy, - savo žemu ir 
saldžiu balsu prabilo jis. Dabar, kai prisimenu aną dieną, atrodo, 
jog lygiai tokiais balsais kalbėjo diktoriai, per radiją reklamuojantys 

įvairiausias prekes - tokias, kaip žeritolas, serutanas, ovaltinas ar 
kažkokie daktaro Greibou vamzdeliai. - Šaunu, kad mudu susitiko- 
me, ar ne? 

- Prašau, neskriauskite manęs, - taip tyliai sukuždėjau aš, kad 
pats vargiai teišgirdau savo žodžius. Buvau išsigandęs, kaip dar 
niekada gyvenime. Gryna tiesa. Taip ir buvo. Tuomet man net 
nedingtelėjo, kad tai galėtų būti sapnas. Būtų dingtelėję, jei būčiau 
buvęs keleriais metais vyresnis. Bet buvau tik devynerių. Ir su- 
pratau, jog tai tiesa, jog visa vyksta iš tiesų. Supratau išsyk, kai 
tik jis prisėdo šalia. Kas jau kas, o aš visada mokėjau atskirti pe- 
lus nuo grūdų, kaip sakydavo mano tėvas. Vyriškis, išniręs iš miš- 
ko tą vasaros šeštadienio dieną, buvo ne kas kitas, kaip patsai Šė- 
tonas, ir pro tuščias oranžines jo akiduobes mačiau, kaip liepsnoja 
smegenys. 

- Oi, užuodžiu, kažkuo kvepia! Įdomu, kuo gi, a? - šūktelėjo 
jis, tarsi nė negirdėjęs manęs, nors aš supratau, kad girdėjo pui- 
kiai. - Kažkuo tokiu... šlapiu, ar ką? 

Ir jis visu kūnu palinko prie manęs, ištiesdamas ir šiaip jau 
neįtikėtinai ilgą nosį, tarytum žmogus, ketinantis pauostyti gėlę. 
Tuomet pastebėjau dar vieną siaubingiausią dalyką: ant žemės, 
ten, kur judėjo jo galvos šešėlis, žolė akimoju gelto ir džiūvo. Vy- 
riškis nuleido galvą prie mano kelnių ir dar stipriau trūktelėjo no- 
sim. O paskui net primerkė oranžine liepsna žioruojančias akis, 
nelyginant kvėptų kažkokį neapsakomai dievišką, subtilų ir neže- 
mišką aromatą, trokšdamas sutelkti į jį visą savo dėmesį. 

- Siaubas! - sušuko atėjūnas. - Žavumėlis-košmaras! - O 
paskui prodainiu sumurmėjo: - Opalas! Deimantas! Safyras! Aga- 
tas! Apyrankės, vėriniai! Iš kur šis aromatas? Čia kvepia limona- 
du, Hari! - Tuomet jis atsilošė ant nugaros ir klaikiai nusikvatojo. 
Juokėsi it beprotis. 

Reikia bėgti, pagalvojau, bet kojos, regis, nebepriklausė kūnui. 
Aš neverkiau, ne; nors ir apsišlapinau lyg koksai kūdikis, tačiau 
neverkiau. Buvau pernelyg išsigandęs, kad verkčiau. Supratau, 
jog mirsiu veikiausiai kankinama mirtimi, bet visų blogiausia, jog 


174 


suvokiau: tai dar ne baisiausias dalykas, kuris man gali nutikti. 

Baisiausias gali įvykti paskui. Po to, kai numirsiu. 

Tuomet jis staigiai atsisėdo. Sudegusių degtukų kvapas, sklin- 
dantis nuo atėjūno kostiumo, tapo dar aštresnis, pajutau, jog dūstu, 
jog gerklėje stringa šlykštus gniutulas. Jis niauriai žvelgė į mane 
siaurame blyškiame veide liepsnojančiomis akimis. Niauriai ir po- 
draug su humoru. Tame veide apskritai glūdėjo kažin kas, ver- 
čiantis manyti, kad juodasis tuoj tuoj nusijuoks. 

- Blogos naujienos, berniuk žvejy, - pratarė vyriškis. - Aš at- 
nešiau tau blogų naujienų. 

Tylėdamas stebeilijau į jį - juodas kostiumas, brangūs juodi 
pusbačiai, ilgi balti pirštai su žvėries nagais. 

- Numirė tavo motina. 

- Ne! - surikau. Ir prisiminiau, kaip mama ryte minkė tešlą, 
prisiminiau mažą šviesių plaukų garbanėlę, krintančią ant kaktos, 
prisiminiau, kaip ji stovėjo, nutvieksta ryškios ryto saulės, ir mano 
sielą vėl užliejo baimė... Tik šįkart išsigandau ne dėl savęs, ne. O 
paskui prisiminiau, kaip ji stovėjo tarpduryje ir žiūrėjo man įkan- 
din, prisidengusi akis nuo saulės. Žvelgė į mane taip, tarsi žiūrėtų 
į fotografiją žmogaus, kurį norėtų pamatyti dar sykį, bet ir žinotų, 
kad niekada nebepamatys. 

- Ne, tu meluoji! - surikau. 

Jisai nusišypsojo - liūdna ir kantrybės sklidina šypsena žmo- 
gaus, kurį dažnai ir neteisingai kaltina. 

- Bijau, kad ne, - atsakė. - Jai nutiko tas pat, kas ir tavo bro- 
liui, Hari. Bitė. 

- Ne, netiesa, - atsiliepiau. Ir tada galiausiai pravirkau. - Jinai 
jau sena, jai jau trisdešimt penkeri, ir jei bitė galėtų ją nužudyti, 
kaip nužudė Deną, taip jau senų seniausiai būtų nutikę, o tu pats 
esi šlykštus melagis ir išsigimėlis! 

Drįsau apšaukti Šėtoną šlykščiu melagiu ir išsigimėliu!.. Sie- 
los gilumoje supratau, kad to daryti nereikėjo, bet jaučiaus perne- 
lyg sukrėstas jo žodžių beprasmybės. Numirė mano mama? Toly- 
gu sakytum, jog vietoje Uolėtųjų kalnų atsirado naujas vandeny- 

nas. Antra vertus, aš juo tikėjau. Visiškai juo tikėjau, kaip žmogus 
širdies gilumoje tiki, kad jam gali nutikti visų blogiausia. 

- Suprantu ir atjaučiu tavo sielvartą, berniuk žvejuk, tik bijau, 
kad paskutinysis tavo argumentas visiškai nieko vertas. - Tuos 
žodžius jis ištarė perdėtai ramiu ir švelniu balsu, be jokio apgailes- 
tavimo ar užuojautos, ir todėl jie man pasirodė dar šlykštesni. - 
Žmogus gali nugyventi visą gyvenimą, nė sykio neregėjęs strazdo 
giesmininko, betgi tatai nereiškia, kad strazdų giesmininkų gamto- 
je nėra, ar ne? Tavo motina... 

Tuomet iš vandens netoliese iššoko žuvis. Vyriškis juodu 
kostiumu suraukė antakius, paskui bedė į ją ilgu blyškiu pirštu. 
Upėtakis persivertė ore, taip staigiai išsilenkdamas, jog pasidingo- 
jo, kad jisai kanda sau į uodegą, ir tuojau pat garsiai pliūkštelėjo 
atgal į vandenį. Bet ne pasinėrė į jį, o nuplaukė, nešamas srovės, 
beviltiškai plokščias, nebegyvas. Štai jo kūnas atsitrenkė į didelį 
pilką akmenį, kaip tik ten, kur tėkmė šakojosi, ėmė suktis verpete, 
o paskui nuplaukė link Kas! Roko. Baisusis nepažįstamasis atsig- 
ręžė į mane, stebeilydamas ugninėmis akimis, o plonos lūpos pra- 
sivėrė ir apnuogino eilę aštrių nelyginant adatos dantų. 

- Tiesiog tavo mamai dar nė sykio gyvenime nebuvo įgėlusi 
bitė, - pratarė jis. - Jai sekėsi. O paskui, maždaug prieš valandą, 
vienas toks padaras įlėkė pro virtuvės langą, būtent tą akimirką, 
kai mama traukė iš krosnies duoną, ketindama padėti ją vėsti ant 
stalo. Ir tuomet... 

- Nenoriu šito klausytis! Nenoriu, nenoriu klausytis! 

Užsidengiau delnais ausis. Jisai sudėjo lūpas vamzdeliu, tarsi 
ketindamas sušvilpti, ir pūstelėjo į mane. Baisūno alsavimo smar- 
vė buvo stačiai siaubinga, neištveriama - padvelkė puvėsiais, nu- 
tekamaisiais vandenimis, nešvariais baltiniais, sugedusia mėsa. 

Tučtuojau patraukiau rankas nuo veido. 

- Šitaip jau geriau, - pratarė nepažįstamasis. - Tau teks mane 
išklausyti, Hari, tu privalai visa tai išklausyti, mažasis žvejy. Tą 
fatališką ypatumą Denis paveldėjo būtent iš judviejų motinos. Tu 
irgi jį paveldėjai, bet mažumą atskiestą tėvo krauju, o štai vargše- 


176 


lis Denas tokios apsaugos neturėjo. - Jis vėl sudėjo lūpas vamzde- 
liu, bet šįsyk nepapūtė į mane, o paprasčiausiai pačepsėjo jomis, 
pakšt, pakšt, tarsi bučiuotų. - Ir nors nesu pratęs blogai atsiliepti 
apie mirusius, turiu pripažinti, jog visoje šioje istorijoje egzistuoja 
tam tikras romantiškas teisingumas, sutinki? Juk galiausiai būtent 
mama nužudė tavo brolį Deną. Tarsi būtų pridėjusi revolverį jam 
prie galvos ir spustelėjusi gaiduką. 

- Ne, - sukuždėjau. - Ne, tai netiesa. 

- Patikėk, būtent taip ir buvo, - atitarė jis. - Bitė įskrido pro 
langą ir atsitūpė jai ant kaklo. Mama pliaukštelėjo per ją delnu, 
net nespėjusi sumoti, kad šitaip daryti nedera. Juk tu niekada taip 
nepasielgtum, teisingai, Hari?.. Na, ir, žinoma, bitė jai įgėlė. Mo- 
teris kone išsyk ėmė dusti. Žinai, taip visuomet nutinka žmonėms, 
alergiškiems bičių nuodams. Gerklė ištinsta, užgniaužia kvapą, ir 
jie tarsi skęsta, bet ne vandenyje, o ore. Štai kodėl Deno veidas 
buvo toksai išburkęs ir raudonas. Štai kodėl tavo tėvas pridengė jį 
marškiniais. 

Spoksojau į jį, nepajėgdamas išspausti nė žodžio. Skruostais 
ritosi ašaros. Nenorėjau juo tikėti, be to, sekmadieninėje bažnyti- 
nėje mokykloje mokė, jog šėtonas - viso žemės melo tėvas, bet aš 
vis vien juo tikėjau. Tikėjau, kad jisai stovėjo mūsų kieme ir žiūrėjo 
pro virtuvės langą, ir regėjo, kaip mano mama suklupo ant kelių ir 
stvėrėsi už gerklės, o Kendis Bilas liuoksėjo aplink, garsiai loda- 
mas iš baimės. 

- Reikia pripažinti, ji skleidė išties klaikius garsus, - nerūpes- 
tingai pastebėjo žmogus juodu kostiumu. - Be to, siaubingai susi- 
draskė sau veidą. O akys stačiai išlipo iš akiduobių nelyginant 
varlės. Na, ir, be abejo, jinai raudojo. - Tada vyriškis nutilo, o 
paskui pridėjo: - Ji raudojo mirdama, nejau tai ne nuostabu? Na, o 
po to nutiko išties žavingas dalykas. Kai jinai numirė... kai išgulė- 
jo ant grindų penkiolika minučių ar panašiai, o aplink tyla, nė gar- 
so, tik angliukai treška krosnyje... Ir dar tasai bitės geluonis, jis 
įstrigo mamos odoje, styrojo sau, toksai juodas ir mažutėlis mažu- 
tėlis... Na, ar žinai, ką po viso to padarė Kendis Bilas? Tasai ma- 


žas niekšelis ėmė laižyti ašaras jai nuo skruostų! Iš pradžių nuo 
vieno... paskui - nuo kito. Įsivaizduoji?.. 

Jis įsistebeilijo į sparčiai bėgantį vandenį ir kurį laiką tylėjo. 
Veidas liūdnas, mąslus. O paskui atsisuko į mane, ir toji išraiška 
dingo it sapnas. Dabar veidas atrodė sukritęs, nukamuotas, nely- 
ginant žmogaus, mirštančio iš bado. Akys žėrėjo. O tarp blyškių 
lūpų įžiūrėjau smulkius ir aštrius dantis. 

- Mirštu iš bado, - atšiauriai ir garsiai pratarė jis. - Nužudysiu 
tave, perplėšiu pusiau ir suėsiu tavo vidurius, berniuk žvejy. Ką 
pasakysi apie šitokią perspektyvą? 

Ne, norėjau surikti, ne, maldauju, nereikia, prašau jūsų! Bet 
neįstengiau išspausti nė garso. Ir išsyk supratau: jis išties ketina 
taip pasielgti. Ir pasielgs. 

- Tiesiog klaiku, kaip išalkau, - susierzinęs pašaipiai nutęsė 
jis. - Be to, tau be tavo brangiosios mamulės bus labai nesaldu, 
gali manimi patikėti. Maža to, tavo tėtulis - tos rūšies vyriškis, ku- 
riems stačiai būtina kišti savo daikčiuką į šiltą skylutę, tu jau pa- 
tikėk, aš žmones permanau. Vadinas, neturėdamas nieko geres- 
nio, jis ims naudotis tavim. O aš galiu išgelbėti tave nuo visų tų ne- 
malonumų, pažeminimų ir kančių. Be to, tu keliausi tiesutėliai į ro- 
jų, tik pamanyk! Nužudytųjų ir kankinių sielos visuomet keliauja į 
rojų. Tad mudu abu šiandien gerai pasitarnausime Viešpačiui Die- 
vui. Na, sakyk, Hari, nejau ne šaunu? 

Jis ištiesė į mane ilgą blyškią naguotą leteną. Ir tuomet aš, net 
gerai nesuvokdamas, ką darau, stvėriau krepšį, kyštelėjau ranką 
po žole, į patį dugną, ir užčiuopiau didžiulį upėtakį, tą patį milžiną, 
kurį taip sėkmingai išvilkau į krantą pačioje žūklės pradžioje ir ku- 
riuo derėjo pasitenkinti. Ištraukiau žuvį ir aklomis ištiesiau jam - 
mano pirštai buvo slidūs nuo kraujo, o baltame upėtakio pilve žio- 
jėjo gilus pjūvis, tenai, kur aš išskrodžiau jo vidurius, - tai yra, pa- 
dariau daugmaž tą patį, ką man ketino padaryti žmogus juodu kos- 
tiumu. Į mane mieguistai dėbsojo stiklinė žuvies akis, tamsią nuga- 
rą puošiantis auksinis žiedelis priminė mamos sutuoktuvių žiedą. 
Tą pat akimirką išvydau ją, gulinčią karste, žiedas tviskėjo į jį 


krintančiame saulės spindulyje, ir aš išsyk supratau: visa tai tiesa. 
Jai išties įgėlė bitė, ir mama užduso šiltame, duona kvepiančiame 
virtuvės ore, ir Kendis Bilas laižė ašaras nuo ištinusių jos skruos- 
tų. 

- Didžiulė žuvis! - žemu godžiu balsu sušuko vyriškis juodu 
kostiumų. - Ak, kokia didžiu-u-ulė žuvi-is! 

Jis išplėšė upėtakį man iš rankų ir susigrūdo jį į burną. Burna 
išsižiojo neįtikėtinai plačiai, joks žmogus pasaulyje negali taip pla- 
čiai pražioti burnos. Po daugelio metų, kai man buvo šešiasdešimt 
penkeri (tiksliai atsimenu, kad šešiasdešimt penkeri, nes tais me- 
tais išėjau į pensiją), važiavau į ekskursiją. Į “Akvariumą", į Nau- 
jąją Angliją. Ir pirmąkart gyvenime pamačiau gyvą ryklį. Tai štai, 
pražiota vyriškio juodu kostiumu burna buvo lygiai tokia, kaip ryk- 
lio nasrai. Skirtumas tik toks, kad šėtono ryklė atrodė raudonai 
oranžinė, ugninė, kaip ir siaubingos jo akys. Ir dar, kai jisai pražio- 
jo tuos nasrus, tai yra, burną, į mane padvelkė karščiu nelyginant 
iš židinio, tik ką pakurstyto sausomis malkomis, kurias akimoju ap- 
glėbia liepsna. Beje, aš, ko gero, ne itin įtikinamai apsakiau, koks 
karštis sklido iš atėjūno burnos; tik pastebėjau, kad, jam dar ne- 
spėjus sutraiškyti upėtakio galvos dantimis, žuvies pelekai ir žvy- 
nai pakilo, atsistojo piestu ir ėmė rangytis, kaip rangosi į krosnį 
įmesti popieriaus lapai. 

Trumpiau tariant, jisai prarijo žuvį, kaip klajojantis fokusinin- 
kas praryja špagą. Nekramtė jos, tik žėrinčios akys akimirkai iš- 
sprogo nuo pastangų. Žuvis prasmego žemyn, nugurgėjo gerkle 
(toji trumpam išsipūtė), ir tada vyriškis pravirko. Bet ne žmogiško- 
mis ašaromis, ne. Skruostais varvėjo tiršti purpuriniai kraujo lašai. 

Manding, būtent tos kruvinos ašaros ūmai suteikė man jėgų. 
Kojos atgijo. Pašokau, tarsi velnias iš dėžutės, ir, nepaleisdamas iš 
rankų bambukinės meškerės, puoliau bėgti šlaitu aukštyn, skverb- 
damasis pro krūmokšnius, retsykiais laisvąja ranka įsitverdamas 
žolės ar šakelės, kad, neduok Dieve, nesuklupčiau ir kuo greičiau 
įveikčiau kalną. 

Jis slopiai ir niršiai suriko - panašų garsą galėtų išleisti žmo- 


179 


gus su pilna burna. Užkopęs šlaitu, grįžtelėjau atgal ir pažvelgiau 
į jį. Vyriškis puolė man pavymui, juodo švarko skvemnai plaikstėsi 
vėjyje, saulėje tvyksčiojo auksinė kišeninio laikrodžio grandinė. Iš 
burnos dar kyšojo žuvies uodega, aš užuodžiau kepamo upėtakio 
kvapą - visa kita spėjo sudegti jo nepasotinamos gerklės liepsno- 
se. 

Jis vijosi mane, tiesė ilgas naguotas rankas, ir aš nukūriau link 
kalno viršūnės it vėjas. Nulėkęs šimtą jardų, staiga atgavau balsą 
ir suklikau - labiausiai iš baimės, bet tame riksme aidėjo ir sielvar- 
tas dėl mano nelaimingos, gražios, taip kvailai pražuvusios ma- 
mos. 

Jisai neatsiliko. Girdėjau, kaip už nugaros lūžta bei treška ša- 
kelės, bet atsigręžti nedrįsau. Skuodžiau, nuleidęs galvą, kad ne- 
suklupčiau, priešais regėjau vien krūmus, kupstus bei žolę ir bėgau 
kiek įkabindamas. Kiekvieną sekundę laukiau, kad į petį tuoj tuoj 
įsikirs naguota letena, ir tuomet aš neišvengiamai atsidursiu jo mir- 
tinai karštame ir dusinančiame glėbyje. 

Bet šitaip nenutiko. Negaliu tiksliai pasakyti, kiek būtent pra- 
ėjo laiko, gal penkios, gal dešimt minučių, tačiau tąsyk jos ištįso iki 
amžinybės, ir priešaky pro lapus sušmėžavo medinis tiltelis. Vis 
dar klykdamas žemu, nuo baimės prikimusiu, kažin kokiu gurgu- 
liuojančiu balsu, puoliau šlaitu žemyn, prie upelio. 

Maždaug kelio viduryje paslydau, suklupau ir grįžtelėjau at- 
gal. Žmogus juodu kostiumu beveik prisivijo mane. Aiškiai mačiau 
jo įniršio ir geismo iškreiptą blyškų veidą. Skruostai aptaškyti kru- 

- Žvejuk! - sušuko jis ir ėmė leistis įkandin. O paskui ištiesė 
ilgą leteną ir stvėrė man už kojos. Pats nesuprantu, kaip, tačiau 
man pavyko ištrūkti. O paskui švystelėjau į jį meškerę. Vyriškis 
pastvėrė ją ore, bet tuomet jo kojos susipynė aukštoje žolėje, ir 
juodasis suklupo ant kelių. Nelaukiau, kas jam nutiks toliau, apsi- 
gręžiau ir nukūriau link tilto. Bėgau, slysčiodamas sulig kiekvienu 
žingsniu, ir kone nusiritau į vandenį, bet paskutinę akimirką spė- 
jau įsitverti į vieną medinę atramą, tysančią po visu tiltu, ir išsigel- 
bėjau. 

- Nebėk, kurgi tu, žvejuk? - šūktelėjo man jis. Regis, buvo 
įniršęs, bet balse girdėjosi ir pašaipios gaidelės. - Kad prisivalgy- 
čiau iki soties, man reikia šio to daugiau, nei kažkoks apgailėtinas 
upėtakis! 

- Palikite mane ramybėje! - surikau. Įsitvėriau skersinio, ne- 
rangiai per jį persiritau ir atsidūriau ant tiltelio. Šio manevro metu 
į delnus prisivariau rakščių ir taip skaudžiai trinktelėjau galvą į len- 
tinį grindinį, jog iš akių pažiro kibirkštys. 

Tuojau pat persiverčiau ant pilvo ir nušliaužiau šalin. Atsisto- 
jau tik tada, kai pasiekiau tiltelio galą. Kluptelėjau, atgavau pu- 
siausvyrą ir pasileidau bėgte. Skuodžiau, kaip tegali skuosti de- 
vynmečiai berniukai, dūmiau it vėjas. Atrodė, jog kojos žemę pa- 
lyti tik kas trečią ar ketvirtą žingsnį, o gal šitaip ir buvo. Visą li- 
kusį laiką tarsi plaukiau oru. Suradau miško keliuką, nukūriau de- 
šiniąja vėže, bėgau tol, kol smilkiniuose ėmė daužytis plaktukėliai, 
bėgau, kol akys ėmė lipti iš akiduobių, bėgau, kol ėmė diegti kairįjį 
šoną, po šonkauliais, bėgau tol, kol burnoje pajutau metalinį krau- 
jo prieskonį. Ir kai jau nebeįstengiau bėgti, pasileidau žingsniu, o 
paskui ir visiškai sustojau, švokšdamas ir gaudydamas orą nelygi- 
nant nuvarytas arklys. Grįžtelėjau per petį. Buvau įsitikinęs, kad 
pamatysiu jį už nugaros. Pamatysiu, kaip jisai stovi miško keliuke 
su savo pižonišku juodu kostiumu, ant pilvo žėri auksinė laikrodžio 
grandinėlė, o šukuosena tvarkinga, nė vieno išsipešusio plaukelio. 

Bet už nugaros nieko nebuvo. Jis dingo. Kelias, vingiuojantis 
tarp aukštų pušų kamienų bei žalių samanų patalų ir vedantis iki 
pat Kasl Strimo, buvo tuščias. Tačiau aš jutau: jisai kažkur čia, 
greta, pasislėpė miške, stebi mane, nenuleidžia klaikių ugninių 
akių, dvokia sudegintais degtukais ir kepta žuvimi. 

Apsisukau ir mažumėlę šlubčiodamas nužingsniavau keliu - 
matyt, pasitempiau blauzdos raumenis. (Prabudęs kitą rytą, išsyk 
pajutau, kaip klaikiai skauda bei maudžia kojas, nepajėgiau žengti 
nė žingsnio.) Beje, vaikystėje ir jaunystėje į tokius dalykus dėme- 
sio nekreipi, viskas atrodo tik niekai. Aš ir toliau skubiai žingsnia- 
vau keliu, nuolat žvalgydamasis per petį - kad įsitikinčiau, jog už 

nugaros nieko nėra. Ir kaskart įsitikindavau - tikrai nieko. Bet ši- 
tai kažin kodėl ne menkino, o tik didino mano baimę. Miškas atro- 
dė neperžvelgiamai tamsus, niūrus, grėsmingas. Dingojosi, kad 
kažkur tenai, pačioje jo gilumoje, tarp susipynusių šakų ir nepraei- 
namų išvartų, giliuose grioviuose prigludo ir gyvena kažin kas 
siaubingas. Iki to 1914 metų šeštadienio man, kaip ir didžiumai vai- 
kų, atrodė, jog miške nėra baisesnio žvėries už mešką. 
Dabar supratau, kad tai netiesa. 


Nukulniavau keliu dar bemaž mylią ir pasiekiau vietą, kur ji- 
sai išnyra į pamiškę ir susilieja su Džigan Fleto keliu. Ir staiga iš- 
vydau tėvą. Tasai ėjo man priešais ir linksmai švilpavo dainą “Se- 
na ąžuolinė statinaitė". Vienoje rankoje nešėsi savo meškerę su 
spiningo ratuku, įsigytą “Manki Vord" parduotuvėje, kitoje laikė 
krepšį žuviai su megzta juosta aptaisyta rankena. Ją numezgė ma- 
ma - dar tuomet, kai Denas buvo gyvas. Juostoje buvo išsiuvinė- 
tas užrašas: “SKIRIAMA JĖZUT". Vos pamatęs tėvą, bėgte pa- 
sileidau jam priešais, klaikiai šaukdamas: “Tėti! Tėti! Tėveli!“" 
Kojos prastai klausė, ir mane mėtė į šalis nelyginant girtą jūreivį. 

Išvydęs mane, tėvas šyptelėjo, tačiau linksmą, netgi žaismin- 
gą veido išraišką akimoju užtemdė nerimas. Jis nežiūrėdamas 
švystelėjo meškerę bei krepšį į šalį ir galvotrūkčiais pasileido ar- 
tyn. Niekada anksčiau nebuvau matęs, kad tėvas taip greit bėgio- 
tų, stačiai nuostabu, jog mudu susidūrę neparmušėm vienas kito. 
Veidu skaudžiai atsitrenkiau į jo diržo sagtį, net kraujas kliūstelėjo 
iš nosies. Beje, tada šito net nepastebėjau. Tik prigludau prie tėvo 
visų kūnu ir iš visų jėgų apglėbiau, terliodamas jo senus žydrus 
marškinius krauju, ašaromis bei snargliais. 

- Kas atsitiko. Hari? Kas atsitiko? Ar tu sveikas? 

- Mama numirė! - sukūkčiojau aš. - Sutikau žmogų, tenai, 
miške, ir jisai man pasakė, kad mama numirė! Jai įgėlė bitė, ir ma- 
mytė ištino, lygiai taip, kaip ir Denas, o paskui numirė! Guli virtu- 
vėje, ant grindų, o Kendis Bilas... jis laižo a-ašaras... jai nuo... 
nuo... 

“Skruostų" - norėjau išspausti tą paskutinį žodį, bet neįsten- 
giau, man užgniaužė kvapą. Ašaros tekėjo upeliais. Pajutau, kaip 
krūptelėjo tėvas, pakėliau galvą ir išvydau, kad persigandęs jo vei- 
das dvejinasi bei trejinasi akyse. Tada sustūgau, bet ne kaip ma- 
žas berniukas, iki kraujo nusibruožęs kelius, o kaip šuo, mėnulio 
šviesoje pajutęs kažką baisaus. Ir tuomet tėvas vėl tvirtai mane 
apglėbė. Išsprūdau, ištrūkau jam iš rankų ir atsigręžiau per petį. 
Norėjau įsitikinti, kad man įkandin neateina tas siaubingas vyriškis 
juodu kostiumu. Jo nesimatė: kelyje, nyrančiame į mišką, nė gyvos 
dvasios. Ir tuomet mintyse prisiekiau, jog niekada ir nė už ką ne- 
bežengsiu ant šio kelio, jokiomis aplinkybėmis. Ne taip seniai pa- 
dariau išvadą, jog mūsų Dievas ir Kūrėjas, matyt, labai gailestin- 
gas mums, savo vaikams, kadangi neleidžia pažvelgti į ateitį. Ko 
gero, tą akimirką būčiau išprotėjęs, jei būčiau žinojęs, kad man 
teks sugrįžti į šį kelią, kad nepraeis nė dvi valandos, ir aš vėl juo 
žingsniuosiu. Bet tuomet šito dar nežinojau. Suvokęs, jog nei ke- 
lyje, nei pamiškėje nieko nėra, patyriau neapsakomą palengvėji- 
mą. O paskui ūmai prisiminiau mamą - savo gerą, mielą, brangią 
ir gražią mirusią mamytę, - prisispaudžiau skruostu prie tėvo pil- 
vo ir vėl sustūgau. 

- Paklausyk, Hari, - po sekundėlės kitos prabilo jis. Aš nesi- 
lioviau. Tėvas leido man dar truputėlį pastūgauti, paskui pasilenkė, 
nutvėrė už smakro ir, žvelgdamas tiesiai į akis, pratarė: - Tavo 
mama visiškai sveika, supranti? 

Tylėdamas stebeilijau į jį, skruostais toliau ritosi ašaros. Aš 
juo netikėjau. 

- Nežinau, kas tau šitaip pasakė, kas per niekšingas padaras 
drįso taukšti tokias nesąmones ir gąsdinti vaiką, bet, prisiekiu Die- 
vu, mūsų mama gyva ir jaučiasi kuo puikiausiai. 

- Bet jisai... jisai pasakė... 

- Taigi man nusispjaut, ką jisai pasakė. Iš Everšemo grįžau 
anksčiau, nei tikėjausi, paprasčiausiai paaiškėjo, kad Bilas jokių 
karvių neparduoda, visa tai tik gandai. Štai ir pamaniau, eisiu pa- 

sižiūrėt, kaip sekasi mano sūneliui. Pasiėmiau meškerę, krepšį, o 

mama sutepė mums kelis sumuštinius su uogiene. Ant šviežutė- 
lės, dar šiltos duonos. Tad lygiai prieš pusvalandį ji buvo sveikut 
sveikutėlė, Hari, ir nėra jokių priežasčių manyti kitaip. Duodu žo- 
dį. Per pastarąjį pusvalandį jai negalėjo nutikti nieko baisaus. - Jis 
apsisuko ir pažvelgė į pamiškę. - Kas tasai žmogus? Ir kur jis da- 
bar? Surasiu niekšą ir ištaškysiu smegenis! 

Per kelias sekundes permąsčiau aibę pačių įvairiausių dalykų, 
bet vienas visgi užgožė visus likusius: jei tėtis sutiks tą žmogų juo- 
du kostiumu, tai vargiai ištaškys tam smegenis. Ir sveikas iš jo 
nagų neištrūks, tai jau tikrai. 

Akyse tebestovėjo tie blyškūs ilgi pirštai su aštriais gelsvais 
nagais. 

- Tai kurgi, Hari? 

- Nežinau, neatsimenu, - atsakiau. 

- Ar ten, kur upelis dalijasi pusiau? Prie didžiojo akmens? 

Negalėjau sumeluoti tėvui, ypač kai jisai klausdavo tiesiai, ne- 
pajėgiau sumeluoti netgi vardan jo gyvybės išgelbėjimo. 

- Taip, tikrai. Bet tu neik ten, gerai, tėti? - Įsikirtau jam į 
ranką. - Prašau, neik, neik! Tai labai baisus žmogus! - Tuomet 
man, kaip sakoma, nušvito protas. - Rodos, jisai turi šautuvą. 

Tėvas mąsliai pažvelgė į mane. 

- O gal ten ir visai ne žmogus, - po pauzės ištarė jis, ypačiai ir 
mažumą klausiamai pabrėždamas žodį “žmogus"'. - Gal tu papras- 
čiausiai užsnūdai, užmetęs meškerę, ir tau prisisapnavo blogas 
sapnas. Na, kaip ir tasai sapnas apie Denį, kamavęs tave praėju- 
sią žiemą. 

Praėjusią žiemą dažnai sapnuodavau baisius sapnus apie De- 
nį. Ypač dažnai sapnuodavau, kaip atveriu sandėliuko ar tamsaus, 
rūgštoku sidro kvapu persisunkusio rūsio duris, ir regiu, kad brolis 
stovi ten ir žiūri tiesiai į mane. Jo veidas siaubingas, visas raudo- 
nas ir išpurtęs. Tuomet rėkdamas prabusdavau ir žadindavau tė- 
vus. O juk tėvas, ko gero, teisus. Aš išties neilgam užsnūdau, sė- 
dėdamas ant upelio kranto. Taip, užsnūdau, bet paskui prabudau, 
kaip tik prieš tai, kai žmogus juodu kostiumu suplojo delnais, ir ne- 

begyva bitė nudribo man ant kelių. Tačiau tas žmogus man sap- 
navosi visai ne taip, kaip Denis, buvau tuo tikras, nors susitikimas 
su juo jau spėjo įgauti kažkokį nerealumo atspalvį. Taip visuomet 
nutinka, kai sutinki ar patiri kažką antgamtiška. Ką gi, jei tėtis 
mano, jog tasai klaikus žmogus egzistuoja tiktai mano vaizduotėje, 
juo geriau. Juo geriau jam. 

- Veikiausiai taip ir buvo, - sumurmėjau. 

- Gerai. Tuomet grįžkime ir suraskime tavo meškerę. Ir 
krepšelį. 

Ir jisai jau žengė miško link, bet tuomet aš vėl įsikirtau tėčiui 
į ranką ir ėmiau tempti atgal. 

- Paskui! - suklikau. - Ne dabar! Prašau, nereikia, neik tenai, 
tėti! Tiesiog man norisi kuo greičiau pamatyti mamą. Įsitikinti, 
kad ji gyva ir sveika. 

Jis sekundėlei susimąstė, paskui linktelėjo. 

- Taip, ko gero, šitaip bus geriausia. Iš pradžių užsuksim na- 
mo, 0 jau paskui, vėliau, eisim ieškoti tavo meškerės. 

Mudu drauge nužingsniavome į fermą. Tėvas ėjo, ant peties 
užsimetęs savo ilgą meškerę, ir mudu abu kramsnojome nuosta- 
bias šviežios duonos riekes, dosniai suteptas juodųjų serbentų uo- 
giene. 

- Ar ką nors pagavai? - paklausė tėvas, kai priešaky sušmė- 
žavo mūsų klėtis. 

- Taip, sere, - atsakiau. - Vaivorykštinį upėtakį. Gana didelį. 
- O tas, pirmasis, buvo kur kas didesnis, pamaniau, bet nuspren- 
džiau šito nesakyti. - Jeigu atvirai, tai didesnės žuvies paprasčiau- 
siai nesu matęs. Bet dabar jos nebeturiu, tėti, ir negaliu tau paro- 
dyti. Teko atiduoti tam žmogui juodu kostiumu, kad jisai manęs 
nesuėstų. Ir, žinai, padėjo... nors ir neilgam. 

- Ir viskas? Daugiau nieko? 

- Kai tik sugavau, išsyk užsnūdau. - Ne visai tiesa, bet ir ne 
melas. 

- Gerai, kad bent meškerės nepametei. Juk tu jos nepametei, 
a, Hari? 

- Ne, sere, - neryžtingai atsakiau. Meluoti nesinorėjo, be to, 
niekaip nesisekė sugalvoti tinkamą paaiškinimą. Ypač jei tėvas 
tvirtai apsisprendė eiti ieškoti dingusios meškerės, o iš jo veido 
išsyk supratau, kad taip ir yra. 

Priešaky pasirodė Kendis Bilas. Veriamai skalydamas, šuo it 
strėlė išlėkė iš klėties ir pasileido mūsų link, įsigudrinęs vizginti ne 
tik uodegos nuopjovą, bet ir visą užpakalį. Šitaip elgiasi tik terjerai, 
kai yra neišpasakytai susijaudinę. O aš, genamas vilties ir nerimo, 
nebeištvėriau. Išplėšiau ranką iš tėvo delno ir bėgte pasileidau na- 
mo, širdies gilumoje tebetikėdamas, jog surasiu mamą negyvą. 
Surasiu virtuvėje ant grindų, su klaikiai ištinusiu, purpuriniu veidu, 
tokiu, kaip ir Deno, kai tėvas parnešė jį ant rankų iš lauko, be per- 
stojo raudodamas ir be reikalo minėdamas Viešpaties Dievo var- 
dą. 

Bet ji stovėjo prie marmurinio stalelio, gyva gyvutėlė, sveika 
sveikutėlė, ir, panosėj niūniuodama kažkokią dainelę, aižė pupas. 
Atsigręžė, pažvelgė į mane - iš pradžių nustebusi, paskui, pastebė- 
jusi mano užverktas akis ir išblyškusį veidą, su nerimu. 

- Kas gi nutiko, Hari, sūneli? Kas nutiko? 

Nieko neatsakiau. Pribėgau prie jos, ėmiau glėbesčiuoti ir bu- 
čiuoti. Tada įėjo ir tėvas. Ir tarė: 

- Nesijaudink, Lo, viskas gerai. Paprasčiausiai vaikinas už- 
snūdo prie upelio ir susapnavo blogą sapną. 

- Duok Dieve, šįsyk paskutinį, - pratarė mama ir dar tvirčiau 
apglėbė mane. O Kendis Bilas pynėsi mums apie kojas ir veria- 
mai skalijo. 


- Žinoma, jei nenori, gali su manimi neiti, Hari, - pratarė tė- 
vas, nors anksčiau buvo sakęs, kad eiti su juo turiu, netgi privalau. 
Kad ir dėl to, jog pažvelgčiau savosioms baimėms į akis. Vienin- 
telis būdas jų atsikratyti - šitaip priimta manyti šiais laikais. Žinia, 
sakyti iš šalies lengva ir paprasta, bet nuo mano susitikimo su tuo 
siaubingu žmogumi nepraėjo nė dvi valandos, ir aš iki šiol buvau 
įsitikinęs, kad tas padaras visiškai realus. Bet tėvo įtikinti nepajė- 

giau - beje, tas visai suprantama. Na, pagalvokite patys: ar leng- 
va devynmečiam berniukui įtikinti tėvą, kad jisai matė patį Šėtoną, 
išėjusį iš miško juodu kostiumu?.. 

- Gerai, eime, - tariau. Ir išbėgau iš namo jam įkandin, sutel- 
kęs visus narsos likučius, nors širdis vėl nusirito į kulnus ir nebe- 
klausė kojos. Pavijau tėtį, ir mudu stabtelėjom kieme, prie malkų 
rietuvės. 

- Ką turi už nugaros? - pasiteiravo jis. 

Lėtai ištraukiau ranką. Tvirtai apsisprendžiau eiti su tėvu ir 
nutariau pasiruošti žygiui. Iš visos širdies vyliausi, jog žmogus juo- 
du kostiumu su tiesiu it strėlė sulaižytų juodų plaukų sklastymu 
dingo. Bet jei nedingo... Trumpiau tariant, tam atvejui pasiėmiau 
mūsų šeimos Bibliją. Ir lėtai ištraukiau ją iš už nugaros. Iš pradžių 
norėjau pasiimti Naująjį Testamentą, kurį gavau sekmadieninėje 
mokykloje kaip apdovanojimą už mintinai išmoktas psalmes (iš- 
mokti pavyko beveik visas, išskyrus dvidešimt trečiąją, kuri lygiai 
po savaitės visiškai išgaravo iš galvos). Bet paskui pamaniau, jog 
tos mažos raudonos knygelės nepakaks, norint nuvyti patį Šėtoną, 
nors joje raudonu šriftu išvedžioti visi Jėzaus pamokymai. 

Tėvas dirstelėjo į seną Bibliją, išsipūtusią nuo joje sukištų šei- 
myninių dokumentų bei fotografijų, ir aš jau pamaniau, kad jisai 
lieps parnešti ją namo. Bet šitaip nenutiko. Tėvas liūdnai ir užjau- 
čiamai linktelėjo. 

- Gerai, - pratarė. - Ar mama žino, kad ją pasiėmei? 

- Ne, sere. 

Jis vėl linktelėjo. 

- Tuomet belieka viltis, kad ji nepasiges Biblijos, kol mudu su- 
grįšime. Tiek to, eime. Tik žiūrėk, nepamesk. 


Maždaug po pusvalandžio mudu stovėjome pakrantėje, netoli 
vietos, kur Kasl Strimas skyrėsi į dvi dalis. Ten, kur aš sutikau 
vyriškį su raudonai oranžinėmis akimis. Bambukinė meškerė atsi- 
rado - aptikau ją po tiltu ir dabar gniaužiau rankoje. Žuvies krep- 
šys voliojosi žemėliau, ant akmenų. Pintas dangtis atvožtas. Mudu 

su tėvu gana ilgai žvelgėme žemyn, nė vienas nepratarėme nė 
žodžio. 

“Opalas! Deimantas! Safyras! Agatas! Apyrankės, vėriniai! 
Iš kur šis aromatas? Čia kvepia limonadu, Hari!'* Prisiminiau tuos 
šlykščius žodžius, prisiminiau, kaip vyriškis, juos tardamas, atsilo- 
šė ant nugaros ir nusikvatojo - na, nelyginant vaikas, ūmai suvo- 
kęs, kad jam pakako narsos balsu ištarti tokius nepadorius žodely- 
čius, kaip “myžti"" ar “šikti". Šlaito pievelė apaugusi tankia ir žalia 
žole, kaip ir privalu Meino valstijos pievelei birželio pradžioje... iš- 
skyrus tą vietą, kurioje gulėjo juodai apsitaisęs vyriškis. Tenai visa 
žolė išdegė ir pagelto, ir ant žemės liko žmogaus figūros formos 
dėmė. 

Vėl pažvelgiau žemyn, o paskui pastebėjau, jog taip tvirtai su- 
gniaužiau seną storą šeimos Bibliją, kad pirštai net pabalo nuo 
įtampos. Lygiai taip Mamos Svit vyras Norvilis gniaužė rankose 
ievos vytelę, prieš smeigdamas ją į žemę, kad aptiktų požeminius 
vandenis ir paskui toje vietoje kastų šulinį. 

- Palauk čia, - tarė tėvas ir ėmė leistis link vandens - slysčio- 
damas, smegdamas į riebią žemę ir išskėtęs rankas, kad nepraras- 
tų pusiausvyros. Pasilikau stovėti, toliau gniauždamas Bibliją ir 
jausdamas, kaip pašėlusiai trankosi širdis. Nežinau, ar tą akimirką 
jaučiau, jog kažkas mus stebi. Buvau pernelyg išsigandęs, kad ką 
nors jausčiau, mane užvaldė vienintelis troškimas - atsidurti kaip 
įmanoma toliau nuo šios prakeiktos vietos ir miško. 

Tėvas pasilenkė ir ėmė uostyti žemę - tenai, kur išdegė žolė. 
Ir pasišlykštėdamas susiraukė. Žinau, kodėl - jis užuodė sudegu- 
sių degtukų kvapą. Paskui pastvėrė mano krepšį ir ėmė skubiai 
kopti šlaitu aukštyn. Uždusęs priėjo prie manęs, paskui dirstelėjo 
per petį - norėdamas įsitikinti, jog ten nieko daugiau nebeliko. Ir 
ištiesė krepšį man. Atvožtas dangtis tabalavo ant dviejų mažų odi- 
nių kilpų, dugne - ničnieko, išskyrus du žolės kuokštus. 

- Berods, sakei, jog sugavai vaivorykštinį upėtakį, - pratarė 
jis. - Bet gal tau prisisapnavo ir jis? 

Ir tada aš baisiai įsižeidžiau. 

- Nieko panašaus, sere. Upėtakį aš sugavau. 

- Betgi jis negalėjo išskrostas iššokti iš krepšio. Juk tu nedėjai 
jo į krepšį, prieš tai neišskrodęs ir neišvalęs, kaip tave mokinau, 
ar ne, Hari? Ar aš tave mokiau, ar ne? 

- Taip, sere, mokėte, bet... 

- Gerai. Kadangi visa tai tau neprisisapnavo, ir žuvis gulėjo 
krepšyje negyva bei išskrosta, tuomet veikiausiai kažkas atėjo ir 
ją suėdė, - pratarė tėvas, vėl atsargiai dirsteldamas per petį, tarsi 
išgirdęs kažkokius garsus. Ir aš nėmaž nenustebau, kad jo kaktą 
išpylė stambūs perregimi prakaito lašai. - Tiek to, eime, - tarė jis. 
- Reikia nešdintis iš čia. 

Visiškai pritariau šiai minčiai. Mudu skubiai ir nesikalbėdami 
patraukėme atgal. Kai priėjome tiltą, tėvas priklaupė ant vieno 
kelio ir ėmė apžiūrinėti vietą, kurioje surado mano meškerę. Ten 
tamsavo dar viena išdegusios žolės dėmė ir voliojosi moteriškas 
batelis, visas pajuodęs ir susiraukšlėjęs, tarsi nutvilkytas ugnimi. 
Vėl pažvelgiau į krepšį. 

- Galbūt jis grįžo suėsti ir antrosios žuvies, - tariau. 

Tėvas nustebęs pakėlė akis. 

- Antrosios žuvies? 

- Taip, sere. Aš jums nepasakiau, bet man pavyko ištraukti 
dar ir upinį upėtakį. Labai didelį. O tasai vaikinas buvo baisiai iš- 
alkęs... - Norėjau papasakoti jam viską iki galo, bet žodžiai sustin- 
go ant liežuvio. 

Mudu užkopėme prie tiltelio ir padėjome kits kitam perlipti per 
turėklus ant grindinio. Tėvas paėmė iš mano rankų krepšį, dirste- 
lėjo į jį, o paskui užsimojo ir sviedė į vandenį. Priėjau prie turėklų 
ir pamačiau, kaip krepšys nuplaukė, nelyginant valtelė, palaipsniui 
nirdamas vis giliau ir giliau - vanduo pamažėle sunkėsi pro ange- 
les tarp ievos vytelių. 

- Jis dvokė, - pratarė tėvas kažkokiu neįprastu balsu, tarsi at- 
siprašinėdamas. Ir nežiūrėdamas į mane. Niekada nebuvau girdė- 
jęs, kad jis kalbėtų štai šitaip. 

- Taip, sere. 

- Pasakysime mamai, kad jo neradome. Jeigu paklaus. O jei- 
gu nepaklaus, apskritai nieko nesakysime. 

- Supratau, sere. Nesakysime. 

Ji nepaklausė, ir mudu nieko jai nesakėme. Taip jau išėjo. 


Tas nutikimas miške įvyko prieš aštuoniasdešimt vienerius 
metus, ir visą tą laiką aš apie jį negalvojau ir neprisiminiau... šiaip ar 
taip, kai nemiegodavau. Tačiau dėl sapnų nesu tikras; beto, aš, kaip 
ir kiti žmonės, nelabai teatmenu, ką sapnuoju naktimis. Bet dabaresu 
jausenas, pasitaiko, jog sapnuoju nemiegodamas. Negalia įveikia 
mane, ji atslenka itbangos, grasinančios nuplauti smėlio pilį, kurią 
pakrantėje pastatė ir paliko vaikas. Įveikia ir prisiminimai, jie atsėlina 
nepastebimai -irretsykiais išplaukia eilės iš senos vaikiškos daine- 
lės: 


Palikite juos ramybėj - 
Atlėks jie paknopstom, 
Mosuodami vylingai 
Pūkuotom uodegom. 


Atmenu patiekalus, kuriuos valgiau vaikystėje; žaidimus, ku- 
riuos žaidžiau; mergaitę, kurią pabučiavau mokyklos rūbinėje; 
berniukus, su kuriais pešiausi. Atmenu savo pirmą išgėrimą, pirmą 
surūkytą cigaretę (tai buvo kukurūzų šiaudelių prikimšta suktinė, 
ją sutraukėme paeiliui, pasislėpę už Dikio Hemerio kiaulidės; pas- 
kui aš apsivėmiau). Ir visgi iš visų prisiminimų prisiminimas apie 
žmogų juodu kostiumu yra pats ryškiausias, stipriausias ir giliau- 
sias - jis taip ir vilioja, taip ir erzina, taip ir kamuoja savo besimai- 
nančia šviesa. Jis buvo realus, buvo tikras, tasai Šėtonas, ir tądien 
man paprasčiausiai pasisekė. Man neišpasakytai pasisekė, kad 
nuo jo pasprukau. Sulig kiekviena diena ir kiekvienais metais ma- 
nyje tvirtėja įsitikinimas, jog prie to išsigelbėjimo prisidėjo ir ponia 
Sėkmė. Viso labo sėkmė, o ne Viešpats Dievas, kuriam aš len- 
kiausi ir visą savo gyvenimą giedojau himnus. 

Guliu patale, savo kambaryje senelių namuose, ir mano kūnas 
panašus į apardytą smėlio pilį. Guliu ir tvirtinu sau, jog man nėra 
ko bijotis Šėtono. Nugyvenau ilgą, garbingą, darbų sklidiną gyve- 
nimą, buvau geras žmonėms, ir man nėra ko bijotis Šėtono. Pas- 
kui primenu sau, jog būtent aš, o ne tėvas, tą pat vasarą priver- 
čiau mamą sugrįžti į bažnyčią. Beje, nakties tamsoje tos mintys 
neatrodo itin paguodžiančios ir ne itin ramina. Tamsoje girdžiu bal- 
są, tą patį balsą, kuris devynmečiam berniukui kuždėjo visokiau- 
sias baisybes ir šlykštybes. O potekstė vis tokia pat: aš gyvenime 
nepadariau nieko tokio, kas verstų baimintis Šėtono, ir visgi Šėto- 
nas apsireiškė. Tamsoje girdžiu, kaip balsas vis žemėja, virsta bo- 
su, jame suskamba nežmogiškos gaidelės. “Didžiulė žuvis! - kužda 
jis man su neslepiamu goduliu, ir nuo to alkano kuždesio traukiasi 
visos pasaulio tiesos bei moralinės normos. - Didžiu-u-ulė žuvi- 
is!" 

Šėtonas mane aplankė seniai, labai seniai, bet kas nutiks, jei- 
gu jis ateis vėl? Juk dabar aš jau pernelyg senas ir nuo jo nepa- 
bėgsiu; net iki vonios nušliaužiu tik vargais negalais ir negaliu pa- 
eiti be lazdos. Ir neturiu didžiulio upėtakio, kurį galėčiau jam su- 
šerti, bent sekundėlei kitai nukreipdamas nelabojo dėmesį. Aš se- 
nas ir silpnas, ir mano krepšys tuštutėlis. Kas bus, jeigu jis pasiro- 
dys vėl? 

Ir jeigu bus alkanas? 

KELIŲ SIAUBAS TRAUKIA Į ŠIAURĘ 


Kai Ričardas Kinelis pirmąkart pamatė tą paveikslą Rozvudo 
kiemo išpardavime, paveikslas jo neišgąsdino. 

Atvirkščiai. Išsyk patiko. Išsyk pakerėjo. Kinelis dar pama- 
nė, kaip jam pasisekė, jog visai atsitiktinai aptiko tokį nuostabų 
dalyką, kuris sieloje gimdo kažkokius ypatingus pojūčius. Bet tik 
jau ne baimę. Ir tik paskui Kinelis suprato (“paskui, kai buvo jau 
per vėlu", kaip viename iš savo nepaprastai, tiesiog stulbinamai 
populiarių romanų parašytų jis pats), kad paveikslo žadinami jaus- 
mai buvo labai panašūs į tuos, kuriuos jisai patyrė jaunystėje tam 
tikrų įstatymo draudžiamų narkotinių preparatų atžvilgiu. 

Kinelis užsuko į Rozvudą pakeliui iš Bostono, kur buvo pa- 
kviestas į Naujosios Anglijos rašytojų konferenciją, pavadintą 
“Pavojingos populiarumo pusės". Konferenciją organizavo PEN 
klubas. Rašytojas jau seniai suprato, jog PEN sugeba rasti svars- 
tymo vertas temas. Iš tiesų Kineliui tas netgi patiko. Tokiuose 
renginiuose, kaip sakoma, ilsėjosi jo siela. Derį nuo Bostono sky- 
rė du šimtai šešiasdešimt mylių, bet Kinelis nusprendė važiuoti 
pats, savo mašina. Aišku, galėjo skristi lėktuvu, bet pastaruoju 
metu darbas prie eilinės knygos netikėtai įstrigo, ir jam norėjosi 
kurį laiką pabūti vienam, ramiai pamąstyti, kaip įveikti kūrybinę 
krizę. O čia staiga pasitaikė tinkama proga. 

Konferencijoje Kineliui uždavinėjo vis tuos pačius klausimus, 
kurių, jo manymu, siaubo literatūrai artimi žmonės apskritai netu- 
rėtų uždavinėti rašytojui. Klausinėjo, iš kur jis ima siužetus savo 
romanams ir ar jam pačiam rašant nebūna baisu. Iš Bostono Ki- 
nelis išvažiavo Tobin Bridžo tiltu ir išsyk pasuko į 1-ąjį plentą. Kai 
norėdavo pamąstyti apie susikaupusias problemas bei jų sprendi- 
mo būdus, niekad nevažiuodavo greitaeigėmis autostradomis. 

Greitaeigės trasos įstumdavo rašytoją į keistą būseną: tarsi miego- 
tum ir kartu būtum žvalus. Būsena rami ir netgi maloni, bet ne itin 
konstruktyvi kūrybos atžvilgiu. O štai kelias, vedantis pakrante, su 
nuolatiniais stabčiojimais prie šviesoforų... jis veikdavo Kinelį ta- 
rytum smėlio grūdelis, patekęs į moliuską. Pažadindavo tą neįkyrų 
susierzinimą, kuris skatina minties darbą. O retsykiais netgi pa- 
gimdo perlą. 

Nors Ričardo Kinelio kūrybos kritikai nieku gyvu nesugalvotų 
tokio palyginimo. Viename praėjusių metų “Eskvairo" numeryje 
pasirodė Bredlio Simonso straipsnis apie “Košmarų miestą". 
Straipsnis prasidėjo šitaip: “Ričardas Kinelis vėl pradžiugino savo 
gausius skaitytojus. Siaubų karalius patyrė eilinį neištveriamo žo- 
dinio šleikštulio priepuolį ir išvėmė entąjį šedevrą, kurį pavadino 
“Košmarų miestu". . 

Kinelis jau pravažiavo Revirą, Moldeną, Everetą ir Njuberi- 
portą. Išsyk už Njuberiporto, mažumą į pietus nuo Masačūsetso ir 
Niū Hempšyro ribos, stūksojo mažas tvarkingas miestelis - Roz- 
vudas. Maždaug už mylios nuo miesto centro Kinelis pastebėjo 
dviaukštį kotedžą, o priešais jį - ant pievelės sudėliotus įvairiausius. 
pigios išvaizdos daiktus. Prie blausiai žalios spalvos elektrinės vi- 
ryklės buvo pritvirtintas kartoninis lapas su užrašu: “KIEMO IŠ- 
PARDAVIMAS". Abipus siauros gatvelės rikiavosi automobiliai. 
Tarp jų liko tarpas, tarsi bylojantis “panorėsi - pravažiuosi"', kurį 
riebiu žodeliu mini nekantrūs vairuotojai, nepasiduodantys slaptam 
mažų miestelių išpardavimų žavesiui. Bet Kinelis dievino kiemo 
išpardavimus. Jam ypač patiko raustis dėžėse su senomis knygo- 
mis. Tokiuose naminiuose turgeliuose retsykiais pasitaikydavo ir 
vertingų egzempliorių. Jis įsispraudė į siaurą plyšį ir pastatė savo 
“Audi" pirmojoje mašinų linijoje, žvelgiančioje Meino ir Niū 
Hempšyro pusėn. 

Išpardavime buvo gana gausu lankytojų. Gal dešimt ar dvyli- 
ka žmonių klaidžiojo po neišpasakytai šiukšliną pievelę priešais 
medinį kotedžą, nudažytą pilka bei mėlyna spalva. Į kairę nuo be- 
tonuoto tako, tiesiog gatvėje, ant keturių šiukšliadėžių stovėjo di- 

džiulis televizorius. Jį puošė eilinis kartono lapas: “NUSIPIRK KĄ 
NORS - NESIGAILĖST". Per atlapas duris nuo televizoriaus į 
namą driekėsi elektros laidas - įtemptas it strėlė. Ten pat, didžiulio 
skėčio su užrašu “CINZANO" pavėsyje, stovėjo plastikinis krės- 
las. Jame sėdėjo stora tetulė. Priešais ją - mažas kortų stalelis su 
cigarų dėžele, verčiamu bloknotu ir dar viena kortele, ant kurios 
buvo ranka parašyta: “MOKĖTI TIK GRYNAISIAIS. PAR- 
DUOTOS PREKĖS ATGAL NEPRIIMAMOS". Televizorius 
veikė. Rodė eilinę muilo operą, kur dailus pagrindinis herojus ir 
daili pagrindinė herojė neabejotinai ketino užsiimti itin nesaugiu 
seksu. Storoji tetulė prabėgom dirstelėjo į Kinelį ir vėl įsistebeilijo 
į televizorių. Sekundėlę spitrijo į ekraną, o paskui vėl atsigręžė į 
Kinelį. Ir šįsyk įsispitrijo į pastarąjį. Be to, išsižiojusi. 

Aha, skaitytoja ir gerbėja, - pamanė Kinelis, dairydamasis 
po pievelę ir ieškodamas kartoninės dėžės su senomis knygomis 
minkštais viršeliais. Dėžė būtinai turėjo būti kažkur čia. 

Knygelių jis nesurado. Užtat pamatė paveikslą, atšlietą į lygi- 
nimo lentą ir tvirtumo dėlei paremtą dviem plastikiniais krepšiais. 
Kineliui užgniaužė kvapą. Jis išsyk suprato, jog šį daiktą nusipirks. 

Sutvardęs jaudulį, atsainiai žengtelėjo link paveikslo ir priklau- 
pė ant vieno kelio. Tai buvo akvarelė, technikos požiūriu neprie- 
kaištinga, netgi tobula. Beje, technika Kinelio visai ir nedomino (tą 
ne kartą pažymėjo uolūs kritikai, taršantys jo knygas). Meno kū- 
riniuose jis visų pirma vertino turinį. Beje, kuo labiau tasai turinys 
“vežė", tuo geriau. Kineliui norėjosi, jog kūrinys keltų nerimą. Pa- 
gal šį kriterijų paveikslas pranoko visus lūkesčius. Klūpėdamas 
tarp plastikinių krepšių, prigrūstų visokiausių niekniekių, rašytojas 
pirštais perbraukė akvarelę pridengiantį stiklą. Paskui apsidairė, 
vildamasis aptikti dar ką nors panašaus, bet kito fokio paveikslo 
nesimatė - visa kita tebuvo standartinis naminio turgaus rinkinys: 
apvaliaskruostės lėlytės, maldingai sudėti delnai ir laigantys šu- 
nys. 

Kinelis vėl atsigręžė į akvarelę po stiklu. Mintyse jau kėlė sa- 

vo lagaminą ant užpakalinės sėdynės, o paveikslą atsargiai guldė 
į bagažinę. 

Paveiksle buvo pavaizduotas jaunuolis už galingos sportinės 
mašinos - gal “Grand amo", o gal ir GTX, žodžiu, kažkokios maši- 
nos atverčiamu viršumi, - vairo. Automobilis riedėjo per Tobin 
Bridžą, leidosi saulė. Atverčiamas viršus pakeltas, ir juoda mašina 
panėšėjo į neužbaigtą kabrioletą. Kairioji jaunuolio ranka ilsėjosi 
ant šoninių durelių su nuleistu stiklu, o dešinioji nerūpestingai 
gniaužė vairą. Gelsvai pilkas, ryškiai rožinėmis gyslelėmis išraižy- 
tas saulėlydžio dangus viršum Tobin Bridžo priminė didžiulę mėly- 
nę. Riebaluoti šviesūs vaikino plaukai krito ant žemos kaktos, jisai 
šypsojosi, ir pro pračiauptas lūpas matėsi jo dantys. Tiksliau, ne 
dantys, o tikrų tikriausios iltys. 

Galbūt specialiai jas išgalando, - pagalvojo Kinelis. - Gal 
jis koksai maniakas. Žmogėdra. 

Jam tai baisiausiai patiko: pati mintis, jog žmogėdra saulei lei- 
džiantis važiuoja Tobin Bridžu. Prašmatniu “Grand amu". Žinojo, 
kad didžiuma tų, kurie dalyvavo PEN organizuotoje rašytojų kon- 
ferencijoje, veikiausiai pagalvotų: Aha, nuostabus paveikslėlis, 
kaip tik Ričiui Kineliui. Tikriausiai pasikabins virš rašomojo 
stalo, kad galėtų semtis įkvėpimo. Plunksnelė, tinkama paku- 
tenti seną nusidėvėjusią gerklę ir sukelti eilinį šleikštulio 
priepuolį. Betgi toji minėta didžiuma buvo stačiai tamsuoliai - 
šiaip ar taip, jei kalbėtume apie jo knygas. Maža to: jie didžiavosi 
savo tamsuoliškumu, dievino jį, puoselėjo ir lepino - net nežinia, 
kurių galų. Lygiai taip, kaip kai kurie žmonės dievina ir lepina pik- 
tybiškus bei kvailus mažus šunelius, kurie aploja svečius ir nuolat 
taikosi įkąsti paštininkui. Paveikslas Kineliui patiko ne todėl, kad 
jis rašė siaubo romanus. Siaubo romanus jis rašė todėl, kad jam 
patiko tokie daiktai, kaip šis paveikslas. Susižavėję skaitytojai 
nuolatos atsiųsdavo jam visokiausių niekų - dažniausiai paveikslų. 
Didumą tų paveikslų Kinelis paprasčiausiai išmesdavo laukan. Ir 
anaiptol ne todėl, kad jie buvo prasti. Todėl, kad jie buvo nuobo- 
dūs ir nuspėjami. Bet štai vaikinas iš Omahos kartą atsiuntė jam 

mažą keramikinę figūrėlę: iš siaubo klykianti beždžionėlė kiša gal- 
vą iš šaldytuvo. Tą daiktelį Kinelis pasiliko. Meniniu požiūriu figū- 
rėlė buvo nieko verta, tačiau joje slypėjo netikėtumas. Kažkoks 
keistas prisilytėjimas, kuris užkabino Kinelį ir, kaip sakoma, su- 
teikė jam pagreitį. Paveiksle irgi slypėjo panašus užtaisas. Tik 
stipresnis. Kur kas stipresnis. 

Kinelis jau siekė paveikslo. Norėjo pasiimti jį tiesiog dabar - 
šią akimirką, - pasikišti po pažastimi ir pareikšti, jog perka šį daik- 
tą. Bet tuomet už nugaros pasigirdo balsas: 

- Atleiskite, juk jūs esat Ričardas Kinelis? 

Jis staigiai išsitiesė ir atsisuko. Už nugaros stūksojo storoji te- 
tulė, užstojanti didžiąją akiračio dalį. Kinelis pastebėjo, kad mote- 
ris spėjo pasidažyti lūpas ryškiai raudonais dažais ir dabar šypso- 
josi stačiai kruvina šypsena. 

- Taip, tai aš, - nusišypsojo ir rašytojas. 

Storulė linktelėjo į paveikslą. 

- Turėjau susiprotėti, kad išsyk trauksite prie jo, - kvailokai 
vypsodama pratarė ji. - Šis paveikslas tiesiog jūsų. 

- Taip, tikrai. - Kinelis išspaudė pačią spindulingiausią iš sa- 
vo “paradinių-išeiginių" šypsenų. - Ir kiek gi už jį norite? 

- Keturiasdešimt penkis dolerius, - tučtuojau atsiliepė tetulė. - 
Tiesą sakant, iš pradžių norėjau septyniasdešimties. Betjis niekam 
nepatinka, štai koks reikalas. Teko nuleisti kainą. Jeigu sugrįšite 
rytoj, veikiausiai atiduosiu ir už trisdešimt. - Tetulė nusišiepė dar 
plačiau, ojos spinduliuojamas svetingumas įgavo stačiai šiurpinantį 
mastą. Kinelis net pastebėjo, kad moteriškės lūpų kampučiuose 
burbuliuoja seilės. 

- Ne, verčiau nerizikuosiu. O jei iki rytojaus jį visgi ims ir nu- 
pirks? Išrašysiu jums čekį. Tiesiog dabar, neatidėliodamas. 

Tetulės šypsena išplito iki pat ausų, dabar ji priminė kažkokią 
idiotišką Džono Voterso parodiją. O dieviškoji Širlė Templ! 

- Atvirai šnekant, aš neturėčiau priimti čekių. Na, bet tiek to, 
- kukliai pratarė ji, tarsi drovi mokinukė, galiausiai neatsispyrusi 

atkakliems seksualiai susijaudinusio bičiulio įkalbinėjimams. - Na, 
o kadangi jau išsitraukėte rašiklį, gal tuo pačiu brūkšteltumėt ir au- 
tografą mano dukrelei? Ji vardu Mikela. 

- Gražus vardas, - automatiškai atsiliepė Kinelis. 

Jis pasiėmė paveikslą ir įkandin storosios tetulės sugrįžo prie 
kortų stalelio. Veiksmas ekrane pasikeitė. Gašli porelė retsykiais 
užleisdavo vietą išbadėjusiai bobulytei, kuri godžiai ir triukšmingai 
kimšo javainius. 

- Mikela skaito visas jūsų knygas, - prabilo storulė. - Ir iš kur 
jūs traukiate tas savo beprotiškas idėjas? 

- Nežinau. - Kinelis išspaudė šypseną. - Jos stačiai ateina, ir 
viskas. Nuostabu, tiesa? 


Išpardavimui vadovaujančią storulę vadino Džude Daiment. 
Ji gyveno gretimame name. Kai Kinelis paklausė, ar ji kartais ne- 
žinanti, kas piešė paveikslą, moteriškė atsakė teigiamai. Paveikslą 
nupiešė Bobis Hastingsas, per tą Bobį Hastingsą ji čia ir sėdi. 
Pardavinėja kadaise jam priklausiusius daiktus. 

- Vienintelis jo paveikslas, kuris liko nesudegintas, - paaiškino 
Džudė. - Vargšelė Airisė! Štai ko man išties nuoširdžiai gaila. O 
Džordžui, regis, vis vien. Nėmaž neabejoju, jis taip ir nesuprato, 
kodėl Airisė nusprendė parduoti šį namą. 

Storulė užvertė akis, vaizduodama klasikinį žvilgsnį, apeliuo- 
jantį į pašnekovo jausmus: atseit, jūs tik įsivaizduokite. Kinelis 
įteikė jai čekį, o Džudė ištiesė jam bloknotą, kuriame tvarkingai 
surašinėjo visus daiktus, kuriuos jai pavyko parduoti, ir sumas, ku- 
rias už juos gavo. į 

- Prašau, parašykite ką nors Mikelai, - paprašė moteris, vėl 
išspausdama apsimestinai saldžią, kvailoką šypsenėlę. - Na, pra- 
šau. 

Toji šypsenėlė Kineliui buvo nelyginant senas pažįstamas, ku- 
ris ūmai vėl atsirado tavo gyvenime, nors paslapčia vyleisi, kad jis 
jau kadai numirė. 

- Aha, aha, - išsiblaškęs atsiliepė rašytojas ir paskubomis 

brūkštelėjo standartinį sakinuką, atseit “dėkoju skaitytojui už dė- 
mesį"'. Nežiūrėjo į savo ranką. Net negalvojo apie tai, kad rašo. 
Jis jau dvidešimt penkerius metus dalijo autografus, procesas vir- 
to visiškai automatizuotu. - Papasakokit man apie šį paveikslą. Ir 
apie Hastingsus. 

Džudė Daiment sukryžiavo ant krūtinės putnias rankas - ne- 
lyginant žmogus, ketinantis padeklamuoti dėkingiems klausyto- 
jams savo mėgstamiausias eiles. 

- Šį pavasarį Bobis nusižudė, nors jam buvo tik dvidešimt tre- 
ji. Ar galite įsivaizduoti? Jisai buvo iš tų jaunų žmonių, kuriuos va- 
dina iškankintais genijais. Ir visgi gyveno šiame name su tėvais. - 
Ji vėl užvertė akis, sužvairavo į Kenelį. Atseit, jūs tik pagalvokite, 
ir pasitaiko gi šitaip pasaulyje. - Tokių paveikslų jis turėjo gal 
septyniasdešimt, o gal ir visus aštuoniasdešimt. Neskaitant eskizų. 
Laikė juos rūsyje. - Džudė žvilgtelėjo į kotedžą, o paskui įsispitrijo 
į grėsmingos išvaizdos jaunuolį, lekiantį per Tobin Bridžo tiltą sau- 
lei leidžiantis. - Airisė... Bobio motina... ji sakė, jog beveik visi 
vaikino kūriniai buvo stačiai siaubingi. Dar klaikesni už šitą. Sakė, 
kad nuo sūnaus paveikslų jai šiaušiasi plaukai. - Džudė nuleido 
balsą iki kuždesio ir dėbtelėjo į moterį, kuri apžiūrinėjo nepilną sta- 
lo sidabro rinkinį ir gana neblogą senų plastikinių “Makdonaldo" 
stiklinaičių kolekciją su kadrais iš filmo “Brangioji, aš sumažinau 
vaikus". - Sakė, kad ten buvo visokiausių seksualinių scenų. 

- O, ne, - atsiliepė Kinelis. 

- O pačius klaikiausius darbus jis ėmė tapyti tuomet, kai įjun- 
ko į narkotikus, - tęsė Džudė Daiment. - Kai nusižudė... pasikorė 
savo rūsyje, kur paprastai piešdavo paveikslus... ten surado dau- 
giau nei šimtą tų mažų buteliukų, kuriuose pardavinėja kokainą. 
Ne, narkotikai - tai siaubinga! Tiesa, misteri Kineli? 

- Siaubinga. 

- Žodžiu, aš manau, jog kažkurią akimirką Bobis paprasčiau- 
siai priėjo liepto galą. Ir nusprendė padėti tašką, nebesikankinti. 
Surinko visus savo eskizus bei paveikslus... išskyrus štai šitą... su- 
vertė anapus namo ir padegė. O paskui pasikorė rūsyje. Prie 

marškinių prisisegė raštelį: “Nebeištversiu to, kas man darosi". 
Koks siaubas, tiesa, misteri Kineli? Nejau būna kas baisiau? 

- Ne, nebūna, - atsiliepė Kinelis. Beje, kalbėjo nuoširdžiai. 

- Kaip jau minėjau, Džordžas būtų likęs gyventi šiame name, 
jei būtų sugebėjęs pasiekti savo, - tęsė Džudė Daiment. Ji išplėšė 
iš bloknoto lapelį su autografu Mikelai, pasidėjo jį greta Kinelio 
čekio ir mąsliai palingavo galvą, tarsi nesuvokdama, kaipgi gali 
būti, jog parašai ant abiejų lapelių sutampa. - Bet vyrai ne tokie, 
kaip moterys. 

- Tikrai? 

- Žinoma. Ne tokie jautrūs ir pažeidžiami. Į pabaigą iš Bobio 
Hastingso beliko vien oda ir kaulai. Jis net nebesiprausė. Buvo 
purvinas... nuo jo, žinote, dvokė... visąlaik dėvėjo tuos pačius 
sportinius marškinėlius. Juodus, su “Led Zeppelin" nuotrauka. 
Akys raudonos. Skruostai apžėlė šeriais, kurių ir barzda nepava- 
dinsi. Apėjęs spuogais. Visas veidas inkštiruotas, tarytum paaug- 
lio. Bet Airisė jį mylėjo. Vis vien mylėjo. Motina visuomet myli sa- 
vo vaiką, kad ir kuo tasai pavirstų. 

Moteris, apžiūrinėjanti stalo sidabrą ir "Makdonaldo" stiklinai- 
tes, galiausiai kažką išsirinko - padėkliukus stiklinaitėms su 
“Žvaigždžių karų" kadrais - ir priėjo prie stalelio sumokėti. Misis 
Daiment paėmė iš jos penkis dolerius, tvarkingai įrašė į bloknotą: 
“VIRTUVINIŲ PADĖKLIUKŲ RINKINYS. NEPILNAS. VI- 
SO - 12", tada vėl atsigręžė į Kinelį. 

- Jie persikėlė į Arizoną, - tęsė jinai. - Airisė turi giminių 
Flagstafe. Aišku, Džordžas išsyk pradėjo ieškotis darbo... jisai 
yra braižytojas-konstruktorius... tik nežinau, ar ką rado, ar dar ne. 
Bet jei rado, manau, į Rozvudą jau nebesugrįš. Ji paprašė manęs 
parduoti šiokius tokius daiktus... ji - tai Airisė... ir pasakė, jog galiu 
pasiimti dvidešimt procentų už rūpesčius. O jos pinigus išsiųsti če- 
kiu. Tik bijau, kad pinigų bus nedaug. - Misis Daiment atsiduso. 

- Paveikslas tiesiog nuostabus, - pratarė Kinelis. 

- Taip. Gaila, kad vaikinas juos sudegino, turiu omeny visus 
likusius darbus. Būtų bent šis tas įdomaus. Nes didžiuma daiktų, 

kuriuos mėginu parduoti, - įprastas naminis šlamštas, tik išmesti ir 
tinkamas. O kas čia? 

Kinelis apvertė paveikslą. Kitoje pusėje prie rėmo buvo pri- 
klijuotas kažkoks popierėlis. 

- Veikiausiai pavadinimas. 

- Ir kas gi ten parašyta? 

Kinelis kilstelėjo paveikslą, kad Džudei būtų patogu pačiai 
perskaityti užrašą. Išėjo taip, kad paveikslas atsidūrė kaip tik jo akių 
lygyje, ir rašytojas pasinaudojo proga apžiūrėti jį dar kartą. Jį ir vėl 
persmelkė keistas pojūtis, ano pasaulio dvelksmas, slypintis šioje lyg 
irnepretenzingoje akvarelėje: jaunutis berniukas už galingos sporti- 
nės mašinos vairo, kūdikis su pagiežinga ir rafinuota šypsenėle bei 
pasišlykštėtinais aštriais dantimis. 

O juk pavadinimas labai tinka, - pagalvojo rašytojas. - Kaip 
besistengtum, geriau nesugalvosi. 

- “Kelių Siaubas traukia į šiaurę", - balsu perskaitė Džudė. - 
Kai mano berniukai nešiojo daiktus, šio raštelio nė nepastebėjau. 
Tai pavadinimas, tiesa? 

- Tikriausiai. 

Kinelis negalėjo atplėšti akių nuo šviesiaplaukio berniuko šyp- 
senos. Aš kai ką žinau, - bylojo ta šypsena. - Žinau kai ką tokio, 
ko tu niekada nesužinosi. 

- Taip, tikrai išsyk patikėsi, kad visa tai nupiešęs vaikinas 
kuoktelėjo nuo kvaišalų, - liūdnai pratarė Džudė. Kinelis pastebėjo, 
kad moters liūdesys neapsimestinis. - Nenuostabu, kad jisai nusižudė 
ir sudaužė mamai širdį. 

- Beje, aš irgi važiuoju į šiaurę, - pratarė Kinelis, kišdamas 
paveikslą po pažastim. - Dėkui už... 

- Misteri Kineli? 

- Taip? 

- Ar galėčiau pamatyt jūsų vairuotojo pažymėjimą? - Tai bu- 
vo pasakyta visiškai rimtai. Be jokios pašaipos ir netgi ne iš smal- 
sumo. - Turiu užrašyti numerį ant jūsų čekio. Taip reikia. 

Kinelis nuleido paveikslą ant žemės ir išsitraukė piniginę. 

- Prašau. Jokių problemų. 

Moteris, nusipirkusi stiklinaičių padėkliukus su “Žvaigždžių 
karų" kadrais, jau pasuko link savo mašinos, bet stabtelėjo pieve- 
lėje prie televizoriaus - užsižiūrėjo į muilo operą. Kineliui einant 
pro šalį, moteris sužvairavo į paveikslą jo rankose. 

- Tik pamanyk, - sumurmėjo jinai. - Kažkas įsigijo tą šlykšty- 
bę. Košmariškas darbelis. Prisimenu jį kaskart, kai gesinu šviesą, 
ir mane nukrečia šiurpas. 

- Tikrai? Ir kas gi jame tokio klaikaus? - pasiteiravo Kinelis. 


Kinelio tetulė, teta Trudė, gyveno Velse, maždaug už šešių 
mylių į šiaurę nuo Meino ir Niū Hempšyro valstijų sienos. Kinelis 
pasuko iš plento į kelią, lenkiantį miesto vandentiekio bokštą (tą 
patį, nuodingai žalios spalvos, su juokinga lentele-šūkiu, išrašytu 
riebiomis keturių pėdų aukščio raidėmis: “IŠSAUGOKIME MEI- 
NĄ ŽALIĄ. DUOKIT PINIGŲ“'), ir jau po penkių minučių stab- 
telėjo kelelyje prie mažo tvarkingo tetulės namelio. Žinoma, pie- 
velėje nebuvo jokio įjungto televizoriaus, jokių sklidinai prikimštų 
šiukšlių krepšių, - tik gėlių lysvės, neblėstanti tetos Trudės aistra. 
Kineliui jau seniai norėjosi nusišlapinti, bet pakeliui jisai nesustojo. 
Kam stoti pakelės užkandinėje, jei galima užsukti pas tetą ir ten 
patogiai užsukti į tualetą, o tuo pačiu pasiklausyti ir naujausių šei- 
myninių gandų? Teta Trudė visada žinojo, kas dedasi šeimoje, ži- 
nojo kas, kur ir kada. Ir, žinia, Kenelis nekantravo parodyti jai sa- 
vo naująjį pirkinį - paveikslą. 

Teta išėjo jo pasitikti, tvirtai apkabino ir “aplipino" visą veidą 
savo firminiais mikliais bučinukais, kurie Keneliui asocijavosi su 
paukščiais ir nuo kurių jį vaikystėje visuomet nukrėsdavo šiurpas. 

- Tuojau tau kai ką parodysiu, - prabilo jis. - Taip nustebsi, 
kad net iššoksi iš savo kojinių. 

- Įdomi mintis, - linksmai atsiliepė teta Trudė ir, delnais ap- 
glėbusi alkūnes, šypsodamasi įsistebeilijo į sūnėną. 

Kinelis ištraukė iš bagažinės paveikslą. Teta išties nustebo, 
bet ne taip, kaip jis tikėjosi. Ūmai ji klaikiai išblyško. Kinelis nie- 
kad gyvenime nebuvo regėjęs, kad žmonės blykštų štai šitaip - 
tarsi iš veido akimoju dingtų visos spalvos. 

- Klaikus daiktas, negeras, - įtemptai pratarė teta. Ji iš visų 
jėgų stengėsi, kad balsas nedrebėtų. - Man nepatinka. Veikiausiai 
suprantu, kuo jis patraukė /ave, Riči. Tačiau tu tik žaidi savo 
košmarais, o čia jisai tikras. Verčiau kišk jį atgal į bagažinę, pada- 
ryk paslaugą tetai. O kai važiuosi per Sako, patarčiau sustoti ant 
tilto ir švystelti jį į upę. 

Kinelis apstulbęs pažvelgė į tetą. Dar niekada nematė jos to- 
kios. Teta Trudė tvirtai sučiaupė lūpas, stengdamasi numaldyti 
virpulį. Ir jau nebelaikė savęs už alkūnių - ne, ji stačiai įsikibo del- 
nais į alkūnes, tarsi stengdamasi sulaikyti save, neleisti bėgti šalin. 
Ji kažin kaip staiga paseno ir iš tvirtos šešiasdešimtmetės moters 
virto sukriošusia devyniasdešimtmete senute. 

Kinelis negalėjo suvokti, kas vyksta. 

- Teta? - atsargiai paklausė jis, jau imdamas nerimauti. - Kaž- 
kas ne taip? 

- Štai šitas ne taip. - Teta atplėšė dešiniąją ranką nuo kairio- 
sios alkūnės ir bedė pirštu į paveikslą. - Net nuostabu, kad tu pats 
nieko nejauti, nors esi apdovanotas tokia lakia vaizduote. 

Ne, kai ką Kinelis jautė. Išties jautė. Antraip nebūtų paklojęs 
už paveikslą keturiasdešimt penkių dolerių. Bet teta Trudė jautė 
ką kita... ar kur kas daugiau, nei jisai. Kinelis atgręžė paveikslą 
į save (iki tol laikė apsukęs, kad tetulei būtų geriau matyti) ir dar 
sykį pažvelgė į jį. Ir išvydo tokį dalyką, kad jam išsyk užgniaužė 
kvapą, tarsi nuo smūgio į paširdžius. Viduje kažkas nutrūko. 

Paveikslas pasikeitė. Nelabai, bet visgi pasikeitė. Šviesbru- 
vio vaikino šypsena tapo platesnė, išgaląsti žmogėdriški dantys 
matėsi dar geriau. Jis stipriau prisimerkė, ir dėl to atrodė dar grės- 
mingesnis bei labiau prityręs. 

Nepastebima šypsenos permaina... lūpos, ištemptos kiek pla- 
čiau, tad aštrūs dantys matyti dar geriau... kitoks prisimerkimas... 
kitoks žvilgsnis... bruožai, kurie labai priklauso nuo subjektyvaus 
suvokimo. Tokių dalykų tiksliai neįsimeni, visuomet lieka tikimy- 
bė, jog paprasčiausiai suklydai. Juolab kad pirkdamas Kinelis ne 
itin ir žiūrėjo į paveikslą. Jis klausėsi misis Daiment pasakojimo. 

Storulė buvo iš tų neįtikėtinai komunikabilių moterų, kurios taip iš- 
kvaršins tau galvą, kad paskui toji spengs dar ilgai. 

Tačiau buvo vienas dalykas, kurio nieku gyvu negalėjai vadin- 
ti atminties fokusų ar subjektyvaus suvokimo pasekme. Kol pa- 
veikslas gulėjo bagažinėje, jaunuolis pakeitė kairiosios rankos pa- 
dėtį - iš pradžių ją laikė virš durelių, - ir dabar Kinelis įžiūrėjo ta- 
tuiruotę, kurios anksčiau nesimatė. Krauju aptaškytas durklas, 
apipintas vynuogienojų lapais. O po juo - užrašas. Kinelis išskyrė 
tiktai du žodžius: “GERIAU MIRTIS“. Bet visai nebūtina būti po- 
puliariu rašytoju - daugelio bestselerių autoriumi, kad sumotum, 
kas parašyta toliau. Šiaip ar taip, “GERIAU MIRTIS, NEI NE- 
GARBĖ" - būtent tas šūkis, kurį sau ant rankų paprastai tatuiruo- 
ja velnių priėdę, vien nelaimes nešantys klajūnai, panašūs į šitą 
vaikiną su žmogėdriška šypsenėle. O ant kitos rankos - pikų 
tūzas ar gėlė puodelyje, pagalvojo Kinelis. 

- Jis tau labai nepatinka, teta? - paklausė rašytojas. 

- Labai nepatinka. 

Ir tuomet Kinelis pastebėjo dar vieną įdomų dalyką. Pasiro- 
do, teta Trudė nusigręžė ir dabar apsimeta, neva susidomėjusi ste- 
bi gatvę (nors gatvėje nebuvo nieko įdomaus: paprasčiausia mie- 
guista ir tuščia gatvelė, nukamuota vidudienio kaitros), kad tik ne- 
tyčiomis nedirsteltų į paveikslą. 

- Bjaurus paveikslas. Kišk jį atgal į bagažinę, ir eime į namą. 
Man regis, tau reikia šen bei ten užsukti. 


Vos tik Ričardas užtrenkė bagažinę, teta Trudė išsyk pra- 
linksmėjo ir, kaip sakoma, vėl atgavo savo buvusį savoir faire*. 
Jiedu truputį paplepėjo apie Kinelio motiną (gyvena Pasadenoj), 
apie jo seserį (Baton Ruže) ir apie buvusią jo žmoną Salę (gyve- 
na Našua). Salė buvo savarankiška ir ambicinga dama. Didžiulėje 
gyvenamoje automobilinėje priekaboje įkurdino benamių gyvūnų 
prieglaudą ir leido du mėnesinius žurnalus. “Svečiuose iš ano pa- 
saulio" buvo spausdinami straipsniai apie visokiausius astralinius 


*Gyvybingumas, nuovokumas (pranc.). 

reiškinius ir neva tikros istorijos iš dvasių bei vaiduoklių gyvenimo. 
“Ateiviuose", akivaizdu iš pavadinimo, buvo publikuojami pasa- 
kojimai žmonių, kurie vienaip ar kitaip bendravo su ateiviais. Ki- 
nelis jau seniai nesilankė jokiuose renginiuose, kur rašytojai susi- 
tinka su besižavinčiais skaitytojais, pamišusiais dėl fantastikos ir 
siaubų. Kaip retsykiais sakydavo pažįstamiems, vienam gyveni- 
mui vienos Salės visiškai pakanka. 

Kai galop susiruošė važiuoti, buvo jau pusė penktos vakaro. 
Tetulė palydėjo svečią iki mašinos. Ji primygtinai kvietė Kenelį 
pasilikti vakarienei, bet šis nusprendė nebegaišti. 

- Jei išvažiuosiu tiesiog dabar, iki tamsos spėsiu įveikti didžią- 
ją kelio dalį. 

- Tiek to, - atsiliepė teta. - Ir atleisk, kad taip išdėjau tavo 
paveikslą. Žinoma, jis tau patinka. Tau visuomet patiko... viso- 
kiausi keisti dalykai. Tiesiog man jisai pasirodė... kažkoks ne toks. 
Gal aš kažko nesuprantu... Bet tasai veidas... - Ji nejučia susigū- 
žė. - Siaubingas veidas. Tarsi žiūrėtum į jį... ir jaustum, kad ir jis 
į tave žiūri. 

Kinelis linktelėjo ir pakštelėjo tetą į nosies galą. 

- Teta, tu tiesiog stebuklas. Tavo pačios pati lakiausia vaiz- 
duotė. 

- Na, taip, vaizduotė mūsų šeimoje paveldima. Beje, ar prieš 
kelionę nenorėtum dar kartelį apsilankyti tualete? 

Jisai papurtė galvą. 

- Aš gi ne dėl to užsukau. 

- Tikrai? Tai kodėl gi tuomet užsukai? 

- Su tavimi pasiplepėti, tetule, - šyptelėjo Kinelis. - Tu pas 
mus viską apie visus žinai: kas geras, o kas blogas. Ir nesibijai pa- 
sakoti to, ką Žinai. 

- Tiek to, važiuok sau. - Teta kumštelėjo jam į petį, vaizduo- 
dama įsižeidusią. Bet iš tiesų jinai buvo labai patenkinta. - Tavim 
dėta, pasiskubinčiau namo. Ko gero, aš išsikraustyčiau iš proto, 
jei man tektų važiuoti tamsoje su tuo atgrasiu piktu vaikinu, ir vi- 
sai nesvarbu, kad jisai guli bagažinėje. Noriu pasakyt, ar jo dantis 
matei? Tai štai! 

Visgi Kinelis pasuko į autostradą ir lėkė it pamišęs iki pat 
“Grėjaus" degalinės. Degalinėje nusprendė stabtelti ir dar sykį 
dirstelti į paveikslą. Veikiausiai tetulės nerimas persidavė jam it 
kokia limpama liga. Beje, Kinelis buvo tikras, jog svarbiausia ne tai. 
Ramybės nedavė vienas nemalonus pojūtis. Ir štai dabar rašytojas 
kamavosi: ar jam tik pasirodė, ar paveikslas išties pasikeitė? 

Degalinės kavinė siūlė standartinį gurmaniškų užkandžių rin- 
kinį: mėsainius bei gazuotą vandenį skardinėse. Vidiniame kieme 
buvo įrengta maža jauki aikštelė su staliukais ir netgi sodelis pa- 
vedžioti šunims. Kinelis sustojo greta furgonėlio su Misūrio vals- 
tijos numeriais. Išjungė variklį. Giliai įkvėpė, kelioms sekundėms 
sulaikė alsavimą - ir iškvėpė. Jis specialiai važiavo į Bostoną ma- 
šina, ketino ramiai pamąstyti, kaip įveikti kūrybinį stingulį ir tęsti 
darbą prie knygos. Ir štai likimo ironija. Pakeliui į Bostoną jis 
įtemptai mąstė, ką atsakyti, jei konferencijoje jam užduos labai tie- 
sius ir klastingus klausimus. Bet niekas tų klausimų neuždavė. Kai 
susirinkusieji išsiaiškino, kad ne, Kinelis nežino, iš kur imasi jo 
siužetai, ir kad /aip, rašytoją patį retsykiais baugina savos vaiz- 
duotės vaisiai, jie visiškai liovėsi domėtis jo kūryba ir ėmė kaman- 
tinėti, kur rasti tinkamą literatūros agentą. 

„Ir štai dabar, pakeliui namo, jis negalvoja apie nieką daugiau, 
išskyrus tą prakeiktą paveikslą. 

Nejau paveikslas iš tiesų pasikeitė? Bet jei taip - ir pieštas 
vaikinas iš tiesų pajudino ranką, kad Kinelis galėtų perskaityti iš- 
tatuiruotą užrašą, kurio nesimatė anksčiau, - tuomet pats metas 
sėsti rašyti straipsnio vienam iš Salės žurnalų. Ar netgi straipsnių 
seriją su tęsiniu. Kita vertus, jei paveikslas nepasikeitė, tada... kas 
tada? Haliucinacija nerviniu pagrindu? Kažkokia nesąmonė. Kurių 
galų jam nervintis? Jis jaučiasi puikiai. Gyvenimas nusisekė. Vis- 
kas gerai. Šiaip ar taip, buvo gerai, kol pasipainiojo tas paveikslas, 
kuris stačiai užkerėjo Kinelį, ir dabar tie kerai virto kažkokiu keis- 
tu, tamsiu pamišimu. 

- Tiek to, po galais, nusiramink. Tiesiog tąkart tu neįsižiūrėjai 
kaip reikiant. - Kinelis ištarė šiuos žodžius balsu ir išlipo iš maši- 
nos. Ką gi, gali būti. Gali būti. Šiaip ar taip, jo galva “užstringa" 
ne pirmąsyk. Tai tik suvokimo fokusai. Juolab kad jam šitaip pri- 
dera pagal etatą. Jisai gi rašytojas, ir rašo siaubus, ir kartais jo 
vaizduotė truputį... 

- Užneša į šalį, - sau panosėj burbtelėjo Kinelis ir atidarė ba- 
gažinę. Išsitraukė paveikslą, pažvelgė į jį. Ir bežiūrėdamas - de- 
šimt sekundžių net neprisiminė, jog žmogui apskritai reikia alsuoti, 
- ūmai suprato, kad tas paveikslas jį baugina. Iš tikrųjų. Kaip ret- 
sykiais mus baugina tykus šnaresys krūmuose. Kaip retsykiais 
mus baugina koks nors nemalonus vabzdys, kuris išprovokuotas 
gali įgelti. 

Dabar vaikinas iš paveikslo šypsojosi jam - taip, būtent jam, o 
ne šiaip sau, Kinelis nėmaž tuo neabejojo, - ir ta šypsena buvo be- 
protiška, ir išgaląsti žmogėdriški dantys švytėjo visu grožiu, iki pat 
dantenų. Vaikino akys liepsnojo ir tuo pat metu tarsi juokėsi. O 
štai Tobin Bridžo tilto nebuvo nė padujų. Nebuvo ir Bostono, kuris 
andai šmėžavo tolumoje. Dabar paveiksle viešpatavo tamsa ir 
naktis. Didžiulį juodą automobilį ir jo paklaikusį vairuotoją nu- 
tvieskė vienintelis žibintas, kurio šviesa atsispindėjo nuo kelio as- 
falto ir chromuotų automobilio detalių. Juodas automobilis (veikiau- 
siai visgi “Grand amas“) suko į mažą miestelį 1-ojo plento pakelė- 
je. Kinelis atpažino tą vietą. Jis pats šiandien važiavo tuo pačiu 
keliu. 

- Rozvudas, - sumurmėjo jis. - Čia gi Rozvudas. 

Kelių Siaubas traukia į šiaurę, viskas teisingai. 1-uojuplentu - tuo 
pačiu keliu, kaip ir Kinelis. Vaikinas tebelaikė ranką ant šoninių 
durelių su nuleistu stiklu, bet dabar pasuko ją taip, kad tatuiruotės 
nebesimatytų. Tačiau Kinelis žinojo, kad ji yra. Juk žinojo? Na, taip. 

Šviesbruvis vaikinas panėšėjo į “Metalikos" faną, pabėgusį iš 
beprotnamio, kur jį uždarė už nusikaltimą, padarytą nepakaltina- 
mos būklės. 

- Dieve gailestingas, - sukuždėjo Kinelis, ir atrodė, kad tuos 

žodžius ištarė ne jis, o kažin kas kitas. Staiga rašytoją persmelkė 
neišpasakytas silpnumas, tarsi visos jėgos būtų sykiu apleidusios 
kūną - ištekėjusios nelyginant vanduo iš kiauro kibiro. Kinelis sun- 
kiai susmuko ant betoninio bortelio, skiriančio aikštelę nuo sode- 
lio. Netikėtai suvokė, kad yra viena tiesa, kurios jis kažkodėl ne- 
matė anksčiau, rašydamas savo klaikias knygas. Realiame gyve- 
nime, kai ūmai akis į akį susiduri su kažin kuo, kas prieštarauja ta- 
vo sveikam protui, nutinka būtent šitaip. Tau atrodo, neva plūsti 
krauju ir miršti. Tik kraujas teka ne iš kūno, o iš smegenų. 

- Nenuostabu, kad jisai nusižudė, tas vaikinas, nupiešęs šitai, 
- išspaudė Kinelis, nepajėgdamas atplėšti akių nuo paveikslo. Nuo 
tos žiaurios ir klaikios šypsenos. Nuo tų akių, skvarbių ir podraug 
stiklinių. 

“Prie marškinių prisisegė raštelį, - pasakė misis Daiment. - 
“Nebeištversiu to, kas man darosi". Koks siaubas, tiesa, misteri 
Kineli? Nejau būna kas baisiau?" 

Ne, nebūna. 

Tikrai nebūna. 

Kinelis atsistojo, nepaleisdamas iš rankų paveikslo, irnužings- 
niavo per sodelį, skirtą pavedžioti šunims. Susikaupęs stebeilijo sau 
pokojų, kadneiliptų į keturkojų draugų išmatas. Į paveiksląnežiūrėjo. 
Kojos drebėjo ir linko, bet kol kas dar laikė. Priešaky - ten, kur baigėsi 
pievelėirprasidėjo medžiai, - jauna graži mergina su baltais šortukais 
irraudonais berankoviais marškinėliais vedžiojo kokerspanielį. Ji iš 
tolo nusišypsojo Kineliui, bet tučtuojau prikando lūpą. Matyt, kažin 
kasjo veide privertė merginą išsigąsti. Ji nuėjo kairėn. Beto, sparčių 
žingsniu. Spanieliui tas nepatiko. Jis spyrėsi kaip įmanydamas, bet 
mergina iš visų jėgų tempė šunį įkandin. Vargšelis kosčiojo irurzgė. 

Už pievelės dunksantis pušynas leidosi į pelkėtą žemumą, 
trenkiančią pernykščiais lapais ir pūvančia skerdena. Sausų pušų 
spygliukų kilimas jau seniai virto pakelės sąvartynu: visur voliojosi 
popieriai nuo mėsainių, plastikinės stiklinaitės, suglamžytos serve- 
tėlės, alaus skardinės, tušti buteliai ir cigarečių pakeliai. Kinelis 
pastebėjo panaudotą prezervatyvą, kuris, tarsi nudvėsusi gyvatėlė, 

voliojosi šalia į skutus suplėšytų pigių kelnaičių su užrašu “ANT- 
RADIENIS". Užrašas savo stiliumi imitavo nelygų mokyklinį 
braižą. 

Kinelis nuėjo tolyn. Sustojo ir surizikavo dar kartelį žvilgtelti 
į paveikslą. Iš anksto pasiruošė galimam jo pokyčiui. Net pagal- 
vojo, kad vaizdas gali judėti it kine. Paveikslas nejudėjo. Ir, regis, 
nepasikeitė. Bet Kineliui dėl to nepalengvėjo. Pakako tik kartelį 
dirstelti į šviesbruvio vaikino veidą. Į tą grėsmingą, visiškai bepro- 
tišką šypseną. Į tuos aštrius dantis. Vaikinas iš paveikslo tarsi no- 
rėjo pasakyti Kineliui: Ei, seni, žinai ką? Dėjau skersą ant su- 
mauto jūsų pasaulio, kurį jūs vadinate civilizuotu. Aš - tikras X 
kartos žmogus. Ir naujas tūkstantmetis - štai jis, čia, už šitų su- 
knistų švilpiančių vežėčių vairo. 

Kinelis prisiminė, ką, pamačiusi paveikslą, pasakė teta Tru- 
dė. Ji pasakė: išmesk paveikslą į Sako upę. Dabar Kinelis suprato, 
jog teta buvo teisi. Tiesa, Sako jau liko už dvidešimties mylių. 
Bet... 

- Pelkė irgi tiks, - pratarė jisai. - Puikiai tiks. 

Kinelis iškėlė paveikslą aukštai virš galvos, kaip fotografams 
pozuojantis sportininkas kelia kokią nors taurę ar kitą pergalės 
trofėjų, iršvystelėjo tolyn. Akvarelė nuskriejo virš šlaito, kelis kartus 
persivertė - rėmai tvykstelėjo, atspindėdami blausią besileidžiančios 
saulės šviesą, - ir trenkėsi į medžio kamieną. Stiklas pažiro šukėmis. 
Paveikslas nukrito ant žemės ir lėtai nučiuožė sausu šlaitu, per pušies 
spygliukų kilimą, stačiai įpelkės meldus. Kyšoti likotik vienas rėmų 
kamputis. Jei nežinotum, kurjis, beveik ir nepamatytum. Beliko tik 
stiklo šukės, tačiau kitų šiukšlių fone jos visiškai nekrito į akis. 

Kinelis apsigręžė irnužingsniavo atgalios. Dabarjam palengvė- 
jo. Siaubų rašytojas žinojo, kaip tvarkyti tokius reikalus, irjau nutarė, 
kad paprasčiausiai pamirš šį nutikimą, nustums į tamsų sąmonės 
kampą irapsimes, neva nieko neįvyko... Ūmai Kineliui dingtelėjo, 
kad būtent šitaip veikiausiai ir elgiasi didžioji dauguma žmonių, 
kuriems teko patirti ką nors panašaus. Apgavikai su neįtikėtinai lakia 

vaizduote ir psichopatai, kuriems vaidenasi visokiausios aistros, 
užrašo savo išmones, išsiunčia tokiems žurnalams, kaip “Svečiai iš 
ano pasaulio" „ir tvirtina, jog visa tai gryniausia tiesa. Bet tie, kurie 
ištiesų prisilytėjo prie ano pasaulio paslapčių, tyli it akmenys irtikina 
save, jog ničnieko neįvyko. Nes jei tavo gyvenime atsiranda tokių 
spragų, kad realybė ima treškėt per siūlės, reikia kažko imtis. Jei to 
proceso nesustabdysi laiku, spragos virs prarajomis, į kurias galų 
galiausiai viskas ir nugarmės. 

Kinelis atsigręžė ir išvydo tą pačią gražuolę su spanieliu. Mer- 
gina budriai stebėjo nepažįstamąjį iš saugaus (jos manymu) atstumo. 
Pamačiusi, kad vyriškis į ją žiūri, nudelbė akis ir pasuko link degalinės 
restoranėlio. Jai vėl teko tempti besispyriojantį spanielį. Mergina ėjo 
įsitempusi, iš visų jėgų stengdamasi nekraipyti klubų. 

Ko gero, tu manai, kadaš psichas. Tiesa, gražuole? - pagalvojo 
Kinelis. Jis tik dabar pastebėjo palikęs atidarytą bagažinę. Toji 
žiojėjo it bedančiai nasrai. Rašytojas piktai užtrenkė dangtį. - Jr, 
manding, ne tu viena. Tu ir dar pusė visų, skaitančių siaubo 
romanus. Bet aš nepsichas. Aš visiškai normalus. Tiesiog padariau 
klaidą. Sustojau kiemo išpardavime, kurį turėjau pravažiuoti 
nesidairydamas. Kiekvienas galėtų taip suklysti. Pavyzdžiui, galė- 
tum ir tu. O tas paveikslas... 

- Koks paveikslas? - balsu paklausė Kinelis, kreipdamasis į 
vakarėjantį dangų. Ir netgi išspaudė šypseną. - Asmeniškai aš jokio 
paveikslo nemačiau. 

Jis sėdo prie savo “Audi" vairo, užvedė variklį ir dirstelėjo į kuro 
indikatorių. Benzino liko mažiau nei pusė bako. Iki namų tikrai 
neužteks, reiks pasipildyti atsargas. Tačiau Kinelis nusprendė, jogtą 
padarys kitur. Dabarjam norėjosi tik vieno: važiuoti kuo toliau - kuo 
toliau - nuo vietos, kurioje paliko paveikslą. 


Išvažiuojant iš Derio, Kanzaso gatvė išsyk virsta Kanzaso 
plentu. Už priemiesčių (ištiesų tai jokie priemiesčiai, paprasčiausia 
kaimo vietovė be jokių miestiškumo ženklų) plentas tampa papras- 
čiausiu kaimo keliuku, Kanzas leinu. Kiek atokiau, ten, kur Kanzas 

leinas neria tarp dviejų riboženklių, asfalto danga užleidžia vietą 
žvyrui. Tai yra, viena iš labiausiai apkrautų ir gyvybingiausių Derio 
gatviųjauužaštuonių mylių į vakarus virsta siauručiu kaimo keliuku, 
vingiuojančiu nuožulniu kalvos šlaitu. Vasarą, šviečiant mėnesienai, 
keliukas žibėte žiba, primindamas pamėkliškus Alfredo Nojeso po- 
ezijos peizažus. Kalvos viršūnėje stovi nedaili, betvis vien simpatiš- 
ka lentinė daržinė su veidrodiniais langais - iš pažiūros lyg irarklidė, 
betištiesų garažas su palydovinės televizijos Iėkšte, nukreipta tiesiai 
į žvaigždes. Vienas šmaikštus korespondentas iš “Derio naujienų" 
šį statinį pavadino “namu, kurį pastatė Goras"... beje, visiškai 
neturėdamas omeny Jungtinių Valstijų viceprezidento. Ričardas 
Kinelis jį vadino tiesiog namu. Ir tą vakarą riedėjo link namo, 
jausdamas neišpasakytą palengvėjimą. Jis siaubingai pavargo. Toks 
jausmas, kad nuo akimirkos, kai šįryt devintą prabudo “Boston 
Harboro" viešbutyje, praėjo ne diena, o mažiausiai savaitė. 

Daugiau jokių kiemo išpardavimų, - tarė sau Kinelis, žvelg- 
damas į mėnulį. - Nuo šio! ir ateityje. 

- Amen, -užbaigė jis, užtrenkė mašinos dureles ir pasuko link 
namo. Veikiausiai derėjo įvaryti automobilį į garažą, bet Kinelis 
nusprendė, jog nieko jam nenutiks. Dabar norėjosi tik vieno: gurkš- 
telti stipresnio gėrimo, skubiai užkąsti - pasišildyti ką nors mikroban- 
gų krosnelėje - ir griūti miegoti. Pageidautina nesapnuojant. Kad 
greičiau baigtųsi ši diena. 

Kinelis kyštelėjo raktą į spyną, atvėrė duris ir išjungė signaliza- 
ciją - skyde prie durų surinkęs skaičių kombinaciją: 3817. Tada 
prieškambaryje įžiebė šviesą, peržengė slenkstį, užtrenkė duris, 
atsigręžė, probėgom dirstelėjo į sieną, kurrėmeliuose po stiklu kybojo 
visų jo romanų viršeliai, ir... sukliko. Tai yra, sukliko mintyse. 
Sąmonėje. Pro lūpas neišsiveržė joks garsas - tik baugus atodūsis. 
Paskui pasigirdo duslus bilsmas ir tykus metalo žvangesys - raktai 
išsprūdo iš ūmai nusilpusios rašytojo rankos ir nukrito ant kilimo. 

“Kelių Siaubas traukia į šiaurę", paveikslas, kuris dabar turėtų 
voliotis pelkėje už “Grėjaus" degalinės, kybojo ant prieškambario 
sienos. 

Kinelionamuose. 

Paveikslas vėl persimainė. Vaikinas jau niekur nevažiavo. Ma- 

šina stovėjo keliuke prie kotedžo, kur vyko kiemo išpardavimas. 
Pievelėje tebestovėjo pardavimui skirti rakandai: baldai, indai, viso- 
kiausi keramikiniai niekučiai (pypkes rūkantys šuniukai, plikauode- 
giai zuikučiai ir žuvys mirksinčiomis akimis). Tik dabar kiemą 
apšvietė mėnuo - vis tas pats į kaukolę panašus mėnuo, kuris 
visuomet kybo danguje virš Kinelionamo. Lauke, kaipir dienos metu, 
stovėjo televizorius. Jis tebeveikė. Blyški ekrano šviesa krito ant 
žolės, ant apversto plastikinio krėslo ir to, kas tysojo greta. Džudė 
Daiment. Tiksliau, sustingęs jos kūnas. Ir netgi ne kūnas, otiktai jo 
dalis. Galvą Kinelis išvydo neišsyk. Ji kūpsojo ant lyginimo lentos, 
ir negyvos akys spindėjo mėnulio šviesoje nelyginant dvi blausios 
pusės dolerio monetos. 

Užpakaliniai “Grand amo" žibintai virto išskydusiomis rausvai 
raudonomis dėmėmis. Kinelis pirmąkart pamatė paveikslo automo- 
bilį iš nugaros. Ten, antbagažinės, buvo užrašas, išraitytas senoviniu 
gotikiniu šriftu. Du žodžiai: “KELIŲ SIAUBAS"". 

Viskas teisingai, - bukai pagalvojo Kinelis. - Viskas logiška. Tai 
ne jis, o jo mašina. Nors veikiausiai menkas skirtumas. 

- Taip nebūna, - sau po nosimi sukuždėjo rašytojas. 

Betgi buvo. Buvo. Gal nieko panašaus nenutiktų kuriam kitam 
žmogui, ne tokiam atviram šitokiems dalykams. Bet Kineliui taip 
nutiko. Stebeilydamas į paveikslą, jis ūmai prisiminė lentelę ant 
Džudės Daiment stalo. Ten buvo parašyta: MOKĖTI TIK GRY- 
NAISIAIS (beje, iš Ričardo Kinelio Džudė visgi paėmė čekį, nors dėl 
viso pikto užsirašė ir jo vairuotojo pažymėjimo numerį). Tačiau ten 
buvo parašyta ir dar kai kas: 


PARDUOTOS PREKĖS ATGAL NEPRIIMAMOS. 


Kinelis nužingsniavo pro paveikslą į svetainę. Jautėsi taip, tarsi 
čia būtų visai pašalinis. Svetimas nuosavame kūne. Suvokė, jog 
protas - pats savaime, nepriklausomai nuo jo - karštligiškai ieško, 
kaip atsiriboti nuo visko, kas vyksta. Ieško - bet nesuranda. 

Kinelis įsijungė televizorių bei palydovinės antenos dekoderį ir 

susirado kanalą V-14. Visą tą laiką kone fiziškai juto paveikslo 
buvimą. Ne, mąstė ne apie jį, stačiai jautė, kad jis greta, tas 
paveikslas, kuris kažin kokiu nesuvokiamu būdu aplenkė žmogų ir 
įsiskverbė į namus. 

- Žinojo, kaip nukirsti kelią, - balsu pratarė Kinelis ir nusijuokė. 

Bet šįkart paveiksle nesimatė siaubingojo šviesbruvio vaikino. 
Už“Grandamo" vairo juodavo kažkoks išskydęs šešėlis - veikiausiai 
tenbuvojis. Kelių Siaubas užbaigė reikalus Rozvude. Ir patraukė 
tolyn į šiaurę. Ir kita jo stotelė... 

Kenelis nespėjo sugromuliuoti šios minties. Prisivertė pradan- 
gintijąanksčiau, nei mintis susiformuos smegenyse, ir jis suvoks, ką 
tai galėtų reikšti. 

- Šiaip artaip, aš nežinau. Gal man visatai tik vaidenasi, - pratarė 
rašytojas, kreipdamasis į tuštumą. Manė, jog balso skambesys padės 
jamnusiraminti. Bet balsas virptelėjo, prikimo, ir galiausiai Kinelis 
persigando dar labiau. - Visai įmanoma, kad... 

Jis nežinojo, kaip užbaigti frazę. Į galvą lindo eilutė iš vienos 
senos dainos, kurią kadaise dainavo kažkuris iš ankstyvojo Frenko 
Sinatros pamėgdžiotojų: Visai įmanoma, jog taip prasideda kažkas 
REIKŠMINGA... 

Televizoriuje irgi skambėjo daina. Tiksliau, net ne daina, o tik 
įžanga. Ir ne Sinatros, o Polo Saimono. Žydrame ekrane švytėjo 
baltos raidės, nelyginant kompiuterio monitoriuje: SVEIKI ATVY- 
KĘĮ NAUJOSIOS ANGLIJOS NAUJIENŲ LINIJĄ. Toliau sekė 
išsami instrukcija, kaip pateikti užklausą, bet Kineliui nereikėjo jos 
studijuoti. Jis jau seniai naudojosi naujienų teletekstu ir žinojo, ką 
reikia daryti. Surinko reikiamą skaičių kombinaciją, įvedė savo 
kreditinės kortelės numerį ir regiono kodą: 508. 

- Jūs pageidaujate perskaityti naujienas iš (sekundėlės pauzė) 
centrinio ir šiaurinio Masačiusetso valstijos regiono, - pratarė elek- 
troninis balsas. - Ačiū... 

Kinelis padėjo telefono ragelį ant svirtelės ir atsigręžė į televi- 
zorių. Ekrane jau pasirodė Naujosios Anglijos Naujienų Linijos 
logotipas. Vyriškis nekantriai spragtelėjo pirštais. 

- Nagi, pradėk, pradėk. 

Ekranas mirktelėjo, ir mėlyną foną pakeitė žalias. Pasirodė 
pirmasis pranešimas. Kažkas apie gaisrą gyvenamajame name 
Tontone. Paskui trumputė ataskaita apie eilinį skandalą šunų lenkty- 
nėse. Po to-orų prognozėrytdienai: šilta ir giedra. Kinelis pamažėle 
atsipalaidavo ir net pradėjo abejoti: galbūt ten, ant prieškambario 
sienos, ničnieko nėra. Gal jam tik pasivaideno. Šiaip ar taip, ta ilga 
kelionė siaubingai jį išvargino - štai į galvąirlenda visokiausi niekai. 
Bettuomettelevizorius veriamai pyptelėjo, irekrane pasirodė žodžiai 
“SKUBUS PRANEŠIMAS". Kinelis įsistebeilijo į ekraną. 


NLNA teletekstas RUGPJŪČIO 19/20:40 ROZVUDE ŽVĖ- 
RIŠKAI NUŽUDYTA MOTERIS, PADĖJUSI IŠVYKUSIAI 
DRAUGEI. 38 METŲ DŽUDITA DAIMENT KAIMYNĖS PR A-- 
ŠYMU SURENGĖ NAMINĮDAIKTŲ IŠPARDAVIMĄ. NEŽI- 
NOMAS NUSIKALTĖLIS UŽKAPOJOMISIS DAIMENT KIR- 
VIU.KAIMYNAINEGIRDĖJO NIEKO ĮTARTINA. LAVONĄ 
APTIKO TIK AŠTUNTĄ VALANDĄ VAKARO, KAI PRIE- 
ŠAIS GYVENANTIS KAIMYNAS - DEIVIDAS GREIVSAS -. 
ATĖJO PASISKŲSTI, JOG KIEME PRIEŠAIS MISIS DAI- 
MENT NAMĄ PERNELYG GARSIAI KALBA TELEVIZO- 
RIUS. MISTERIS GREIVSAS SAKO, JOG KŪNAS BUVO SU- 
KAPOTAS. “JOS GALVA GULĖJO ANT LYGINIMO LEN- 
TOS,- PAREIŠKĖ JIS POLICIJAI. - TAI BUVO SIAUBINGA. 
TOKIOKOŠMARO DAR NESU REGĖJĘS"'. MISTERIS GREIV- 
SAS SAKO NEGIRDĖJĘS NEI RIKSMŲ, NEI GRUMTYNIŲ 
TRIUKŠMO: TIK TELEVIZORIAUS GARSĄ BEI - PRIEŠ El- 
NANT PAS MISIS DAIMENT - GALINGO AUTOMOBILIO, 
VEIKIAUSIAI SU DUSLINTUVU, RIAUMOJIMĄ. AUTOMO- 
BILIS NUVAŽIAVO 1-UOJUPLENTU. ĮTARIAMA, KADMA- 
ŠINA PRIKLAUSO ŽUDIKUI... 


Taip, išskyrus vieną dalyką. | 
Čia-ne įtarimas, o patvirtintas faktas. 


Sunkiai alsuodamas - ne kaip užvaikytas žvėris, bet jau panašiai, 

- Kinelis metėsi į prieškambarį. Paveikslas kybojo ant sienos. Jis ir 
vėl persimainė. Dabar matėsi tik du balti akinantys skrituliai - 
priešakiniai žibintai, - už kurių dūlavo tamsus automobilio siluetas. 

Jis važiuoja toliau, - tarė sau Kinelis. Ir tuomet visgi pagalvojo 
apie tetą Trudę -mielą tetulę Trudę, kuri viską apie visus žinojo: kas 
geras, okas blogas. Apie nuostabią tetulę Trudę, kuri gyveno Velse, 
viso laboužketuriasdešimties mylių nuo Rozvudo. 

- Meldžiu, Viešpatie, lai jis važiuoja pakrante, - balsu pratarė 
Kinelis, tiesdamas rankas link paveikslo. Galjam tik pasivaideno, o 
gal žibintai išties mažumėlę prasiskyrė, tarsi nupiešta mašina tikrai 
lėktų pirmyn... bet tarsi paslapčia, nepastebimai, kaip minutinė 
rodyklė slenka ciferblatu. - Lai jisai pasuka į plentą, nutiestą pakran- 
te. Maldauju. 

Rašytojas nuplėšė paveikslą nuo sienos ir puolė į svetainę. 
Aišku, židinys uždengtas ekranu. Praeis dar bent du mėnesiai, jei ne 
daugiau, kol vėl prireiks jį kūrenti. Kinelis bloškė ekraną į šalį ir 
sugrūdo paveikslą į židinį. Begrūsdamas į geležinį malkų padėklą 
sukūlė stiklą - kuris kartą jau sudužo giraitėje už degalinės. Paskui 
metėsi į virtuvę, pakeliui mąstydamas, ką gi darys, jei tai, ką ketina 
padaryti dabar, vėl nėmaž nepadės. 

Turi padėti, - tvirtino sau. - Privalo, nes... privalo. Papras- 
čiausiai privalo ir viskas. 

Atlapojo virtuvės spinteles irėmė karštligiškai raustis lentynose. 
Apvertė atplėštą avižinių dribsnių pakelį. Išbarstė druską. Numetė 
acto buteliuką. Buteliukas sudužo į kriauklę, ir į nosį bei akis smogė 
aitrūs garai. 

Čia jo nėra. To, ko reikia, čia nėra. 

Jis nubėgo į tualetą. Dirstelėjo už durų. Nieko. Tik plastikinis 
kibirėlis bei vonios šveitimo skystis. Taip. Tuomet ant lentynėlės prie 
džiovyklos. Aha, štai. Greta anglių briketų. 

Degus skystis. 

Kinelis stvėrė butelį ir nusiskubino atgal į svetainę. Eidamas per 
virtuvę, probėgom dirstelėjo į telefoną. Veikiausiai reikėtų stabtelti 
ir paskambinti tetai Trudei. Kinelis labai norėjo paskambinti. Teta 
visuomet juo pasikliovė. Ji be reikalo neklausinės. Jei mylimas 

sūnėnas paskambins nakties metu ir pasakys, kad jai reikia skubiai 
išvykti iš namų, išvykti tiesiog dabar, Trudė taip ir padarys... betkas 
nutiks, jei šviesbruvis vaikinas leisis jai įkandin? Jeigu jis puls vytis? 

Ojistaip ir padarys. Kinelis žinojo, kad jis taip ir padarys. 

Nulėkė per svetainę ir sustojo prie židinio. 

- Viešpatie Dieve, ne, - sukuždėjo jisai. 

Paveiksleuž sukulto stiklo nebebuvo žibintų šviesos, nukreiptos 
stačiai į žiūrovą. Dabar “Grand amas" riedėjo žemyn stačiu kelio 
linkiu - čia niekas kitas, kaip nusileidimas iš greitaeigės autostrados. 
Juoduose automobilio šonuose it plonytis šilkas mainėsi mėnulio 
šviesa. Antrame plane ryškėjo vandentiekio bokštas. Ryškioje mė- 
nulio šviesoje gerai matėsi antjo parašyti žodžiai: IŠSAUGOKIME 
MEINĄ ŽALIĄ. DUOKIT PINIGŲ"'. 

Kinelis šliūkštelėjo ant paveikslo degaus skysčio, bet išsyk 
nepataikė. Drebėjo rankos, ir skystis paprasčiausiai nutekėjo ta 
stiklo dalimi, kuri išliko sveika. Dėmė aptraukė atverčiamą Kelių 
Siaubo viršų. Kinelis giliai įkvėpė, prisitaikė ir šliūkštelėjo vėl. Šįsyk 
skystis pataikė tiesiai į dužusio stiklo spragą ir prasisunkė po rėmais. 
Nusruveno per akvarelę, įsigrauždamas į popierių, tirpindamas da- 
žus. 

Kinelis paėmė dekoratyvinį degtuką (tuos degtukus laikė ąsotė- 
lyjeantžidinio lentynėlės), uždegė, brūkštelėjęs per plytas po židiniu, 
kyštelėjo įangą stikle. Paveikslas įsiliepsnojo akimirksniu - liepsna 
apglėbė “Grand amą" ir vandentiekio bokštą antrajame plane. Rė- 
muose likęs stiklas pajuodo ir sprogo, išsilakstydamas karštų skevel- 
drų purslais. Kinelis sutrypė juos kojomis, skubėdamas užgesinti 
liepsną, ko! toji nepasiekė kilimo. 


Priėjo prie telefono ir surinko tetos Trudės numerį - net nesu- 
vokdamas, kad jo skruostais teka ašaros. Po trečiojo signalo įsijungė 
autoatsakiklis. “Sveiki, - pasisveikino jis tetos Trudės balsu. - Žinau, 
nederėtų šito sakyti ir skatinti plėšikų, bet manęs nėra namie. 
Išvykau į Kenebanką pasižiūrėti naujo filmo su Harisonu Fordu. Jei 
ketinate mane apvogti, prašau, tik neišneškite mano porcelianinių 

paršiukų kolekcijos. Jei norite man ką nors pasakyti, kalbėkite po 
signalo". 

Kinelis sulaukė signalo ir prabilo, iš paskutiniųjų stengdamasis, 
kadjo balsas nedrebėtų: 

- Teta Trude, čia Ričis. Kai grįši namo, paskambink man, gerai? 
Bet kuriuo metu, net ir labai vėlai. 

Jis padėjo ragelį, dirstelėjo į televizoriaus ekraną ir vėl surinko 
Naujienų Juostos numerį, tik šįsyk pateikė Meino valstijos kodą. Ko! 
kompiuteris aname linijos gale apdorojo užsakymą, Ričardas sugrįžo 
prie židinio ir žarstekliu pamaišė susiraukšlėjusius, pajuodusius pa- 
veikslo likučius. Jie klaikiai dvokė - palyginti su šiuo dvoku, aitrus 
išlieto acto kvapas atrodė stačiai dieviškas, - bet Kineliui buvo jau vis 
vien. Paveikslo nebėra. Jis virto pelenais. Ir dėl to galima iškęsti bet 
ką. 

O jeigu jis vėl sugrįš, Kelių Siaubas? 

- Nesugrįš. - Kinelis padėjo žarsteklį į vietą ir pasuko link 
televizoriaus. - Esu tikras, kad nebesugrįš. 


Ir visgi kaskart, kai naujienų linijos pranešimai imdavo sukti 
naują ratą, Kinelis juos perskaitydavo labai atidžiai. Iš paveikslo 
beliko vien pelenai... ir naujienose nepasirodė joks pranešimas apie 
žvėriškai nužudytą pagyvenusią moterį Velse, Sako ar Kenebanke. 
Bet Kinelis vis vien atidžiai sekė teletekstą, tarsi kone lauktų, jog 
ekrane nušvis kažkas panašaus: “GRAND AMAS" VISU GREI- 
ČIU RĖŽĖSI Į CENTRINĮ KENEBANKO KINOTEATR Ą. IŠ- 
ANKSTINIAIS DUOMENIMIS, ŽUVO APIE DEŠIMT ŽMO- 
NIŲ. Tačiau nieko panašaus nesulaukė. 

Po dešimt penkiolika suskambo telefonas. Kinelis stvėrė ragelį: 

- Alio? 

- Čia Trudė. Artau nieko nenutiko, mano mieliausias? 

- Ne, viskas gerai. 

- Nes tavo balsas skamba kažkaip keistai, - pratarė teta. - 
Virpa... irapskritai kažkoks ne toks. Kas atsitiko? Viskas per jį? - Ir 
tuomet teta pasakė tokį dalyką, jog Kinelį persmelkė stingdantis 
siaubas, nors rašytojas visgi nenustebo: - Viskas per tą paveikslą, 
kuris tau šitaip patiko, taip? Per tą prakeiktą paveikslą? 

Ūmai jis nusiramino. Gal todėl, jog teta pasirodė esanti tokia 
įžvalgi... na, ir, žinoma, dėl to, kad jai nieko nenutiko. 

- Taip, galbūt, - atsiliepė Kinelis. - Visą kelią iki pat namų 
jaučiausi kažkaip keistai. Ir parvažiavęs jį sudeginau. Židinyje. 

Ji vis vien veikiai sužinos apie Džudę Daiment, - tvirtino 
išdavikiškas vidinis balsas. - Teta neturi palydovinės lėkštės, kai- 
nuojančios dvidešimt tūkstančių dolerių, tačiau prenumeruoja 
“Union leader", ir rytoj toji naujiena bus pirmame puslapyje. Teta 
- protinga moteris ir išsyk sumos, kas ir kaip. 

Taip, teisingai. Bettolimesni aiškinimai gali palaukti iki ryto, kai 
jaudulys mažumą atlėgs... kai jis, galimas daiktas, ras būdą, kaip 
apmąstyti viską, kas nutiko, ir mąstant neišprotėti... irkai bus tikras, 
jog viskas baigėsi ir Kelių Siaubo daugiau nebėra. 

- Štai ir puiku, - pabrėžtinai pratarė teta. - Ir žinai ką? Verčiau 
išbarstyk ir pelenus. - Ji sekundėlę patylėjo ir kiek tyliau pridūrė: - 
Jaudinaisi dėl manęs, tiesa? Nes parodei man tą paveikslą? 

- Taip, truputį jaudinausi. 

- Bet dabar jautiesi geriau? 

Kinelis atsilošė krėsle iružsimerkė. Jam išties palengvėjo. 

- E-e... ar patiko filmas? 

- Labai. Harisonas Fordas puikiai atrodo uniformuotas. Jei dar 
kaip nors pašalintų tą randą nuo smakro... 

- Labos nakties, teta Trude. Pasikalbėsim rytoj. 

- Pasikalbėsim? 

- Taip. Aš taip manau, - atsakė Kinelis. 

Jis padėjo ragelį, atsistojo, priėjo prie židinio ir dar sykį žarstekliu 
pamaišė pelenus. Paveikslas sudegė kone visas. Beliko tik juodo 
automobilio sparno lopinėlis ir apanglėjusi kelio skiautė. Bet tai 
veikiausiai jau nebaisu. Gal būtentšitaip ir derėjo pasielgti pačioje 
pradžioje? Kad ir kaip ten būtų, būtent šitaip ir privalu naikinti 
antgamtiškus blogio pasiuntinius - deginti juos ugnimi. Na, taip. Šį 
siužetinį triuką jis panaudojo keliose savo knygose. Pavyzdžiui, 
“Išvykstančiame traukinyje" - romane apie geležinkelio stotį, kurioje 
gyvena vaiduokliai. 

- Štai būtent, - balsu pratarė Kinelis. - Dek, mažyli, dek. 

Pagalvojo apie gėrimą, kurį sau žadėjo pakeliui namo. Žinia, 
išgerti reikėtų. Bet tuomet prisiminė palietą actą ( kuris veikiausiai 
jauįsigėrė į išbarstytus avižinius dribsnius - na, ir mintys retsykiais 
šauna į galvą!) ir nusprendė, jog verčiau išsyk griūti miegoti. Siaubo 
romanuose - pavyzdžiui, Ričardo Kinelio romanuose - panašų nuo- 
tykį patyręs herojus nemiega iki pat ryto. Nes negali užmigti. 

Bet gyvenimas - ne knyga. Gyvenime žmonės gulasi miegoti ir 
užmiega gana normaliai. 


Ištiesų jis užsnūdo jau duše, atsišliejęs į sienelę ir net nespėjęs 
nuskalauti šampūno. Vanduo kliokė ant krūtinės. Kinelis susapnavo 
sapną. Tame sapnejis vėl atsidūrė namų išpardavime. Televizorius, 
pastatytas ant šiukšlių krepšių, rodė Džudę Daiment. Moters galva 
buvo vietoje, bet Kinelis regėjo, kad ji prisiūta prie kūno grubiais 
nemokšiškais dygsniais, tarsi ją būtų siuvęs atgrubnagis chirurgas. 
Siūlėvijosi aplink kakląnelyginant košmariškas vėrinys. 

- Jūs žiūrite Naujosios Anglijos Naujienų Liniją, atnaujintą ir 
pataisytą versiją, - pratarė misis Daiment. Kai moteris prabilo, 
Kenelis, kuris visuomet sapnuodavo ryškius ir gyvus sapnus, iš tiesų 
išvydo, kaip siūlės antjos kaklo sulig kiekvienu žodžiu įsitempia ir 
atsipalaiduoja. - Bobis Hastingsas sudegino visus savo paveikslus. 
Visus iki vieno, įskaitant irjūsiškį, misteri Kineli... otas paveikslas 
jūsų, kaip, manding, ir pats supratote. Parduotos prekės atgal 
nepriimamos, juk skaitėte skėlbimą. Dar džiaugėtės, kad paėmiau iš 
jūsųčekį. 

Sudegino visus savo paveikslus. Na, taip. Viskas teisingai. Jis 
ir turėjo sudeginti visus, - savo vandeningame sapne pagalvojo 
Kinelis. “Nebeištversiu to, kas man darosi", štai kąjis parašė prieš 
mirtį. O kai žmogus prieina ribą ir už nugaros sudegina visus tiltus, 
vargu ar jis dels ir mąstys, kad reikėtų išgelbėti nuo liepsnos bent 
vieną - patį ypatingiausią, vertą pasilikti. O juk į savo "Kelių 
Siaubą" tu išties įdėjai kažką ypatinga. Taip, Bobi? Veikiausiai nė 
pats nenorėdamas. Buvai labai talentingas, tą supratau išsyk, bet 

talentas čia niekuo dėtas. Tavo talentas ir šitas paveikslas neturi 
nieko bendra. 

- Yra dalykų, kurie išlieka amžinai, - kalbėjo iš televizoriaus 
Džudė Daiment. - Jie grįžta vėl ir vėl, kad ir kaip stengtumeisi jų 
atsikratyti. Jie sugrįžta. Jie limpa prie tavęs, nelyginant užkrečiama 
liga. 

Kinelis ištiesė ranką ir perjungė kanalą, bet, kaip paaiškėjo, 
visame diapazone vyko tik viena laida: “Džudės Daiment šou". 

- Galima sakyti, jis pramušė spragą Visatos pamatuose, - kalbėjo 
ji dabar. - Jis - tai Bobis Hastingsas. Ir iš ten išvirto štai šitai. 
Nuostabu, tiesa? 

Kineliokojosnuslydo slidžiomis plytelėmis. Jis akimoju prabudo. 
Dar gerai, kad neparkrito. 

Užsimerkė -muilas pateko įakis, ir jas ėmė perštėti (kol miegojo 
ir sapnavo, šampūnas tirštais baltais upeliais nusruveno ant veido). 
Pakišo delnus po vandens čiurkšle ir šliūkštelėjo sau į veidą. O kai 
pakišo darsyk, išgirdo kažkokį neaiškų burzgesį. 

Nebūk idiotas, - tarė pats sau. - Čia tik duše tyškantis vanduo. 
Ir nieko daugiau tu negirdi. Tau paprasčiausiai vaidenasi. 

Ogalne? 

Kinelis ištiesė ranką ir užsuko vandenį. 

Irvis vien girdėjotąneaiškų grumėjimą. Duslų ir galingą. Garsas 
sklido iš lauko. 

Rašytojas išlipo iš dušinės ir net nenusišluostęs nušlepsėjo į savo 
miegamąjį antrajame aukšte. Taip ir nenuskalavo šampūnu ištrinktų 
plaukų, tad atrodė, kad besnausdamas duše ūmai pražilo, - tarsi 
sapnas apie Džudę Daiment būtų privertęs jį pražilti. 

Ir kurių galų aš apskritai sustojau tame prakeiktame išparda- 
vime? - paklausė savęs. Betatsakymo į šį klausimą jis nežinojo. Ko 
gero, nežinojo niekas. 

Kai Kinelis stabtelėjo prie lango, žvelgiančio į kelelį link namo - 
tą patį kelelį, kuris mėnesienos naktimis žibėdavo it pamėkliški 
Alfredo Nojeso poezijos peizažai, - grumėjimas sustiprėjo. 

Jis kilstelėjo užuolaidą ir pažvelgė laukan. Ūmai suvokė, jog 

galvoja apie savo buvusią žmoną Salę, su kuria susipažino 1978 
metais, tarptautiniame rašytojų ir fantastikos skaitytojų susitikime. 
Apie Salę, kuri dabar gyvena automobilinėje priekaboje ir leidžia du 
mėnesinius žurnalus: “Svečiai iš ano pasaulio" ir “Ateiviai"'. Kol 
Kinelis stebeilijo į kelią, tie pavadinimai sugulė jo sąmonėje, nelygi- 
nant dvigubas paveikslėlis stereoskope. 

Jįaplankėateivis, kuris neabejotinai buvo svečias iš ano pasau- 
lio. 

Prie namo stovėjo “Grand amas" iš paveikslo. Iš dviejų chro- 
muotų išmetimo vamzdžių veržėsi baltų dūmų kamuoliai ir lėtai tirpo 
ore. Mėnulio šviesoje aiškiai matėsi užrašas ant bagažinės, išraitytas 
senovišku gotikiniu šriftu. Vairuotojo pusės durelės atlapos. Bettai 
dar ne viskas. Sprendžiant iš šviesos, besiliejančios ant priebučio 
pakopų, atlapos ir priešakinės Kinelio namų durys. 

Pamiršau užrakinti, - pagalvojo rašytojas, ūmai apmirusia ir 
visiškai nebejautria ranka braukdamas nuo kaktos muilo putas. - 
Pamiršau įjungti signalizaciją... nors vargu ar ji mane išgelbėtų. 
Tam vaikinui neegzistuoja nei spynos, nei signalizacijos. 

Kagi, galbūt Kineliui irpavyko nukreipti jį į šalį nuo tetos Trudės, 
irtai jau šis tas. Bet dabar toji mintis neguodė. 

Svečiai iš ano pasaulio. 

Duslus galingo variklio grumėjimas.442 arklio galios, ne mažiau. 
Su keturių barelių talpos baku, sustiprintais vožtuvais ir įpurškimu. 

Kinelis - nuogas ir šlapias, su muilina galva, - lėtai apsisuko, 
nebejausdamas savo kojų, ir išvydo paveikslą. Būtent ten, kur ir 
tikėjosi išvysti: ant sienos virš lovos. “Grand amas" stovėjo kelelyje 
prie jo namo, vairuotojo durelės atlapos, iš chromuotų išmetimo 
vamzdžių virsta dūmai. Šiuo kampu Kinelis matė atdaras savo namo 
duris ir ilgą žmogaus šešėlį ant prieškambario grindų. 

Svečiai iš ano pasaulio. 

Svečiai iš ano pasaulio ir ateiviai. 

Dabar Kinelis girdėjo žingsnius. Sunkūs žingsniai - laiptais 
aukštyn. Jis žinojo, kad šviesbruvis vaikinas avi motociklininko batus. 
Jam nereikėjo šito matyti. Žmonės, kurie ant rankų išsitatuiruoja 


220 


“GERIAU MIRTIS, NEINEGARBĖ"", avi tik motociklininkų batus. 
Irrūko tik “Came!"' be filtro. Tokie dalykai - jie it įstatymas, kurio 
dera laikytis besąlygiškai. 

Taip, ir dar peilis. Jis būtinai turi turėti peilį. Didelį iraštrų. Kažką 
panašaus į mačetę. Tinkamas daiktas, norint vienu kirčiu nurėžti 
žmogui galvą. 

Ir dabar jis veikiausiai šypsosi, rodydamas savo išgaląstus 
žmogėdriškus dantis. 

Kinelis visa tai žinojo. Ne veltui pats išgalvojo šitiek siaubų. 

Jis buvo apdovanotas lakia ir gyva vaizduote. 

- Ne, - sukuždėjo Kinelis, ūmai sumojęs, kad yra visiškai nuogas. 
Tik dabar suvokė, kad jį krečia šaltis. - Ne. Prašau, išeik. 

Bet žingsniai tolydžio artėjo. Aišku, jie artėjo. Tokiam vaikinui, 
kaiptas-iš paveikslo, - nevalia paprasčiausiai pasakyti: “Išeik". Nes 
jisvisvienneišeis. Nes pagal žanro įstatymus istorijos taip nesibai- 
gia. 

Girdėjo, kad šviesbruvis jau užkopė laiptais. Lauke aidėjo tik 
neužgesinto “Grand amo" variklio gausmas. 

Vaikinas žingsniavo koridoriumi. Jo iškleipti kulnai girgždėjo per 
vaškuotą parketą. 

Kinelį tarytum paralyžiavo. Jis neįtikėtinomis valios pastango- 
mis nusikratė stingulio ir puolė prie durų, ketindamas jas užrakinti, kol 
tas padaras neįėjo. Bet paslydo muilino vandens klane ir šįsyk 
nebeišsilaikė ant kojų. Pargriuvo ant nugaros ir išvydo, kaip atsiveria 
durys. Išvydo sunkius motociklininko batus. Vaikinas iš paveikslo 
neskubiai pasuko ten, kur gulėjo Kinelis - nuogas ir šlapias, su 
muiluota galva. O ant sienos virš lovos kybojo paveikslas, ir tame 
paveiksle “Kelių Siaubas“ stovėjo prie jo namo, ir vairuotojo pusės 
durelės buvo atlapos. 

Ir visa priekinė automobilio sėdynė išterliota krauju. Regis, man 
teks išeiti laukan, pagalvojo Kinelis ir užsimerkė. 

Dar stumdamas besisukančias duris, Maikas Enslinas pamatė 
Oliną, “Delfino" viešbučio menedžerį, sėdintį viename iš didžiųjų 
vestibiulio krėslų. Maikui nusmelkė širdį. “Visgi reikėjo atsivesti 
advokatą“, - pagalvojo jis. Ką gi, jau per vėlu. Ko gero, Olinas 
pamėgins suręsti dar vieną kordoną tarp jo ir 1408-0jo numerio, 
betgi nieko čia blogo. Jo knygoje atsiras dar keli nauji puslapiai. 

Olinas jau žengė priešais, tiesdamas putnią ranką. “Delfinas" 
stūksojo Šešiasdešimt pirmojoje gatvėje, per žingsnį nuo Penkto- 
sios aveniu, - neaukštas, bet gražus statinys. Maikas permetė ne- 
didelį lagaminėlį į kairiąją ranką ir spustelėjo menedžerio delną. 
Pro šalį praėjo vakariniais drabužiais pasipuošusi pora. Šviesia- 
plaukė moteris, be abejo, apsitaisiusi juodai, ir lengvas jos kvepalų 
aromatas simbolizavo Niujorką. Bare kažkas skambino “Dieną ir 
naktį" - dar vienas neprilygstamos Didžiojo Obuolio atmosferos 
štrichas. 

- Labas vakaras, misteri Enslinai. 

- Labas vakaras, misteri Olinai. Ar yra kokių problemų? 

Olinas sutriko. Apžvelgė mažą jaukų vestibiulį, tarsi prašyda- 
mas pagalbos. Prie registracijos stalo mažumą apsiglamžęs vyriš- 
kis (įprastas dalykas po ilgo skrydžio verslo klasės salone) kalbė- 
josi su moterimi, apsitempusia dailiu juodu kostiumu, kone vakari- 
niu apdaru. Matyt, aptarinėjo kažkokius niuansus, susijusius su už- 
sakytu numeriu. | 

- Misteri Olinai? - pakartojo Maikas. 

- Misteri Enslinai... ar galėtume pasikalbėti mano kabinete? 

Aišku, kodėl gi ne? Šis pokalbis pridės svorio skyriui, pašvęs- 
tam 1408-ajam numeriui, suteiks grėsmingumo, kurį dievina jo 

knygų skaitytojai, bet tai dar ne viskas. Nepaisant rimto pasiren- 
gimo šiam vizitui, Maikas Enslinas iki pat šios akimirkos nebuvo 
tikras, kad jam pasiseks. O dabar aiškiai matė, jog Olinas prisibijo 
1408-ojo numerio, nuogąstauja dėl to, kas šiąnakt gali atsitikti 
Maikui. 

- Žinoma, misteri Olinai. 

Olinas, svetingas šeimininkas, siektelėjo Maiko lagaminėlio. 

- Galima? 

- Panešiu pats, - atsakė Maikas. - Ten nieko nėra, išskyrus 
baltinių pamainą ir dantų šepetėlį. 

- Jūs įsitikinęs? 

- Taip, - linktelėjo Enslinas. - Laimingus havajietiškus marš- 
kinius jau vilkiu. - Jis plačiai nusišypsojo. - Jie suvilgyti specialiu 
mišiniu, kurio kvapas atbaido šmėklas. 

Olinas nenusišypsojo. Atsiduso - mažas storuliukas su tamsiu, 
figūrai pritaikytu kostiumu, su megztu kaklaryšiu. 

- Labai gerai, misteri Enslinai. Sekite paskui mane. 


Vestibiulyje viešbučio menedžeris atrodė neryžtingas, kažkuo 
panašus į sumuštą šunį. O štai kabinete, iškaltame ąžuolinėmis 
plokštėmis, su paveikslais puoštomis sienomis, vėl atgavo pasitikė- 
jimą. (“Delfinas" atsidarė 1910 metais: nors knygą išleistų ir be 
tokių smulkmenų, Maikas nepatingėjo peržvelgti to meto laikraščių 
bei žurnalų). Grindis dengė persiškas kilimas. Švelni geltona dvie- 
jų toršerų šviesa nuteikė nevaržomam pokalbiui. Ant stalo, šalia 
cigarų dėželės, stovėjo lempa su žaliu gaubtu. Kitapus cigarų dė- 
želės gulėjo trys Enslino knygos. Žinoma, minkštais viršeliais, ki- 
taip jo kūrybos dar neleido. “Mano šeimininkas irgi pasiruošė su- 
sitikimui", - pagalvojo Maikas. 

Svečias įsitaisė krėsle priešais stalą. Tikėjosi, kad Olinas at- 
sisės prie stalo, bet tas nustebino Maiką. Atsisėdo šalia, užsimetė 
koją ant kojos, paskui palinko į priekį, priglausdamas prie kelio 
apvalų pilvuką, palytėjo cigarų dėželę. 

- Cigarą, misteri Enslinai? 

- Širdingai dėkoju, bet aš nerūkau. 

Olino žvilgsnis nukrypo į cigaretę už dešiniosios svečio au- 
sies. Nenorėdami tolydžio landžioti į kišenes, reporteriai retsykiais 
užsikišdavo cigaretes už minkštabrylės skrybėlės juostos, šalia už- 
rašo “SPAUDA". Maikas taip susigyveno su ta cigarete, jog iš 
pradžių nė nesuprato, kur žiūri misteris Olinas. Paskui nusijuokė, 
išsitraukė cigaretę iš už ausies, dirstelėjo į ją, nukreipė žvilgsnį į 
Oliną. 

- Nerūkau jau devynerius metus. Vyriausias brolis mirė nuo 
plaučių vėžio. Mečiau rūkyti po jo mirties. Cigaretė už ausies... - 
Jis gūžtelėjo pečiais. - Iš dalies priminimas, iš dalies - prietaras. 
Kaip havajietiški marškiniai. Kaip cigarečių dėžutės su stikliniu 
dangteliu ir užrašu “YPATINGU ATVEJU SUDAUŽYTI STIK- 
LĄ", kurias žmonės pasideda ant stalo ar kabina ant sienos. Ar 
1408-ajame leidžiama rūkyti, misteri Olinai? Gal kartais įsigeisiu 
užtraukti dūmą - jei netikėtai prasidėtų branduolinis karas. 

- Jei jau apie tai prabilome, leidžiama. 

- Puiku, - linktelėjo Maikas. - Bent dėl to galima nesijaudinti, 

Misteris Olinas vėl atsiduso, bet šįsyk atodūsis jau nebuvo 
toksai sielvartingas, kaip vestibiulyje. “Taip, kabinetas daro savo 
įtaką, - pagalvojo Maikas. - Olino kabinetas, jo valdos". Netgi die- 
ną, kai Maikas užsuko su advokatu Robertsonu ir jie užėjo čionai, 
Olinas pastebimai apsiramino. O kas čia keista? Kurgi dar gali 
jaustis šeimininku, jei ne nuosavose valdose? Be to, Olino kabine- 
tas geresnis nei didžiumos: sienas puošia geri paveikslai, ant grin- 
dų geras kilimas, medinėje dėželėje ant stalo geri cigarai. Nuo 
1910 metų čia darbavosi daugybė menedžerių. Dar viena savotiš- 
ka vizitinė Niujorko kortelė, kaip ir blondinė juoda suknele bei pli- 
kais pečiais. Jos kvepalų aromatas, neišsakyta, bet akivaizdi 
užuomina apie subtilų niujorkietišką seksą priešaušrio valandomis. 

- Jūs nepersigalvojote? Vis dar norite realizuoti savo idėją? Ir 
man nepavyks jūsų atkalbėti? - paklausė Olinas. 

- Esu tikras, jog nepavyks. - Maikas vėl kyštelėjo cigaretę už 
ausies. Jis nevilgė plaukų aliejumi, kaip didžiuma ankstesnių kole- 

gų, dėvėjusių skrybėles minkštais kraštais, bet cigaretes vis vien 
keitė kasdien, kaip apatinius baltinius. Paausius taip pat pila pra- 
kaitas, ir kai dienos pabaigoje Maikas prieš išmesdamas nužvelg- 
davo cigaretę, ant plono balto popieriaus regėdavo gelsvai oranži- 
nę dėmę. Cigaretė nekeldavo noro užrūkyti. Dabar jis net nebe- 
galėjo įsivaizduoti, kaip beveik prieš dvidešimtį metų sutraukdavo 
po trisdešimt, kartais po keturiasdešimt cigarečių per dieną. Vei- 
kiau galėjo paaiškinti, kodėl taip darė. 

Olinas paėmė nuo stalo tris knygeles. 

- Nuoširdžiai tikiuosi, kad jūs klystate. 

Maikas atsegė šoninį lagaminėlio skyrių ir išsitraukė mažutį 
diktofoną “Sony". 

- Neprieštarausite, jei mūsų pokalbį įrašinėsiu, misteri Olinai? 

Menedžeris numojo ranka. Maikas spustelėjo klavišą “RE- 
CORD“, įsižiebė maža raudona lempelė. Juostelė ėmė suktis. 

Tuo tarpu Olinas maišė knygeles, skaitė pavadinimus. Regint 
savo knygas kieno nors rankose, Maiką Ensliną kaskart per- 
smelkdavo įvairiausi jausmai: išdidumas, nejaukumas, nuostaba, 
atsainumas ir gėda. Kaip verslininkas neturėjo ko gėdytis: pasta- 
rieji penkeri metai užtikrino pasiturimą egzistenciją, be to, Maikui 
nereikėjo dalintis pelnu su idėjos autoriumi (jo literatūrinis agentas 
tokius žmones vadino “knyginėmis šliundromis“, veikiausiai iš pa- 
vydo), nes Enslinas ne tik rašydavo knygą, bet ir pats kurdavo jos 
koncepciją. Beje, jau po pirmosios knygos sėkmės tapo akivaizdu, 
jog pražiopsoti šitokią aukso gyslą galėjo tik visiškas kretinas. O 
juk visi manė, kad po “Frankenšteino" ir “Frankenšteino nuota- 
kos“ šioje srityje nebėra ko gaudyti. 

Tačiau Maikas Enslinas baigė Ajovos universitetą*. Mokėsi 
su Džeine Smaili**. Kartą dalyvavo Stenlio Elkino*** seminare. 
Svajojo (apie tai neįtarė net artimiausi jo bičiuliai) pagarsėti kaip 

*Ajovos universitetas įkurtas 1847 metais. Garsėja literatūrinėmis tradicijomis. 
**Džeinė Smaili (gim.1950) - šiuolaikinė populiari amerikiečių rašytoja. 
***Stenlis Elkinas (gim.1930) - žinomas amerikiečių rašytojas, literatūros profe- 
sorius, daugelio literatūrinių premijų laureatas. 

Jaunasis Jeilio poetas. Ir kai Olinas ėmė balsu skaityti knygų pa- 
vadinimus, Maikas pasigailėjo įjungęs diktofoną. Nes buvo tikras, 
jog vėliau, klausydamas įrašo, Olino balse girdės paniekos gaide- 
les. Mechaniškai palytėjo už ausies užkištą cigaretę. 

- “Dešimt naktų namuose su vaiduokliais“, - skaitė Olinas. - 
“Dešimt naktų kapinėse su vaiduokliais“. “Dešimt naktų pilyse su 
vaiduokliais". - Jis pažvelgė į Maiką ir nežymiai nusišypsojo lūpų 
kampučiais. - Norėdamas parašyti šią knygą, lankėtės Škotijoje. 
Jau nekalbant apie Vienos mišką. Ir jūsų mokesčiai kaskart suma- 
žėdavo tokia suma, kokią išleidote kelionėms, tiesa? Šiaip ar taip, 
vaiduoklių medžioklė - jūsų verslas. 

- Ar pasakėte viską, ką norėjote? 

- Jūs labai jautriai vertinate šias knygas, ar ne? 

- Taip, jautriai. Bet atsainiu požiūriu į jas manęs neišgąsdin- 
sit. Jei, kritikuodamas mano knygas, viliatės perkalbėti mane ir pri- 
versti išeiti iš viešbučio... 

- Ne, ne, anaiptol. Stačiai smalsauju, daugiau nieko. Papra- 
šiau Marselio - jisai dirba dieniniu portjė - nupirkti šias knygas... 
prieš dvi dienas, kai jūs pirmąkart kreipėtės su savo... prašymu. 

- Su reikalavimu - ne su prašymu. Ir reikalauju toliau. Jūs gir- 
dėjote misterį Robertsoną. Niujorko valstijos įstatymas, jau nekal- 
bant apie du federalinius įstatymus dėl pilietinių teisių, draudžia 
atsakyti man išsinuomoti minėtąjį numerį, jei aš pageidauju jame 
apsistoti, ir numeris yra laisvas. O 1408-asis laisvas. Mūsų dieno- 
mis 1408-asis visuomet laisvas. 

Bet misteris Olinas neketino atsisakyti pasirinktos pokalbio 
temos - apie tris paskutiniąsias Maiko knygas, atsidūrusias “The 
New York Times“ bestselerių sąraše. Perkilnojo jas trečią kartą. 
Geltona lempų šviesa atsispindėjo nuo žvilgančių viršelių. Juose 
vyravo purpurinė spalva. Maikui kartą pasakė, jog purpurinė spal- 
va - optimaliausia knygoms apie vaiduoklius. Užtikrina maksimalų 
pardavimą. 

- Iki šio vakaro neturėjau progos jų peržvelgti. Prispaudė darbai. 
Beje, darbų visuomet pakanka. Niujorko mastais “Delfinas - mažy- 

tis viešbutukas, tačiau lankytojų mums nestinga, per devyniasdešimt 
procentų kambarių nuolatužimti, irkone kiekvienas svečias atsineša 
naujųproblemų. 

- Kaip ir aš. 

Olinas nusišypsojo. 

- Sakyčiau, jūs - ypatinga problema, misteri Enslinai. Jūs, 
misteris Robertsonas ir visi jūsų grasinimai. 

Maikui jo žodžiai nepatiko. Jisai niekam negrasino, nebent 
grasinimu vadintum misterio Robertsono vizitą. Be to, jį privertė 
pasinaudoti advokato paslaugomis, kaip žmogui yra priverstas 
griebtis laužtuvo, kad atvertų seną seifo, kurio raktas jau kadai 
pamestas. 

“Betgi seifas ne tavo“, - sukuždėjo vidinis balsas, nors valsti- 
jos bei valstybės įstatymai tvirtino priešingai. Įstatymai bylojo, kad 
jisai turi teisę išsinuomoti 1408-ąjį Delfino" viešbučio numerį, jei- 
gu pats šitaip pageidauja ir jeigu to numerio neužėmė niekas ki- 
tas. 

Pajuto, kad Olinas jį stebi su vis ta pačia nežymia šypsenėle. 
Tarsi klausytųsi vidinio Maiko dialogo, nepraleisdamas nė žodžio. 
Tas jausmas buvo nemalonus, o ir apskritai buvimas Olino kabi- 
nete žadino itin negatyvią reakciją. Susiklostė įspūdis, kad jisai 
nuolat teisinasi, nuo pat akimirkos, kai išsitraukė diktofoną (pa- 
prastai tas prietaisas nuginkluodavo priešingą pusę) ir jį įjungė. 

- Misteri Olinai, jei mūsų pokalbyje glūdi kokia nors gili pras- 
mė, aš, deja, jos perprasti neįstengsiu. Diena buvo sunki. Jei jūs 
daugiau nebeprieštaraujate, ir aš galiu užimti 1408-ąjį numerį, no- 
rėčiau atsisveikinti ir eiti... 

- Perskaičiau po vieną... kaip jas vadinate? Esė? Pasakos? 

Maikas jas vadino sąskaitų apmokėtojomis, bet neketino šito 
sakyti balsu, įrašui. Net jei pokalbį įrašinėjo jo asmeninis diktofo- 
nas. 

- Istoriją, - parinko pavadinimą Olinas. - Po vieną istoriją iš 
kiekvienos knygos. “Namuose su vaiduokliais“ - apie Rilsbio na- 
mą Kanzase... 

- Ak, taip. Žmogžudystė kirviu, kažkoks žmogus - jo taip ir 
nesurado - kirviu užkabojo šešis Rilsbius. 

- Visiškai teisingai. Ir dar apie naktį, kurią praleidote ant įsi- 
mylėjėlių kapo Aliaskoje. Vargšeliai nusižudė, ir, regis, jų šmėk- 
las žmonės matė netoli Sitkos... ir dar jūsų įspūdžius apie naktį, 
praleistą Gartsbio pilyje. Ir suvokiau, kad skaityti jūsų knygas la- 
bai įdomu. Tai mane nustebino. 

Maiko ausis aiškiai girdėjo paniekos gaideles net pačiuose 
palankiausiuose jo “Dešimties naktų" komentaruose. Jis neabejo- 
jo, kad retsykiais panieką išgirsta netgi ten, kurios jos nėra ir ne- 
gali būti (pastebėjo, kad sunku rasti didesnį paranojiką, nei rašy- 
tojas, širdies gilumoje tikintis, jog rašo niekus), bet šiuo atveju pa- 
niekos nebuvo nė padujų. 

- Dėkoju. - Maikas pažvelgė į diktofoną. Paprastai raudona 
akutė stebėdavo pašnekovą, laukdavo, kol tasai ką nors leptels. 
Bet šiandien akutė stebeilijo į jį. 

- O, taip, aš vyliausi, kad jūs mano žodžius priimsite už kom- 
plimentą. - Olinas pirštais pabarbeno per viršutinę knygelę. - No- 
riu perskaityti jas iki galo. Man patinka jūsų rašymo stilius. Didžiai 
savo nuostabai, aš juokiausi, skaitydamas apie jūsų nuotykius, ku- 
riuose nebuvo nė kruopelytės antgamtiškumo, Gartsbio pilyje. Ste- 
biuosi, kad esat toks geras rašytojas. Taip subtiliai viską jaučiantis 
ir toks pastabus. Tikėjausi sutikti amatininką, o ne meistrą. 

Maikas jau žinojo, kas bus paskui. Olino variacija tema: “Ką 
tokia miela mergina veikia tokioje siaubingoje vietoje“. Visgi me- 
nedžeris ne vienerius metus vadovavo miesto viešbučiui, priiminė- 
jo šviesiaplaukes moteris juodomis vakarinėmis suknelėmis, sam- 
dė nejaunus žmones su smokingais, viešbučio bare skambinančius 
tokius senus šedevrus, kaip “Diena ir naktis". Ko gero, laisvais 
nuo darbo vakarais Olinas skaitė Marselį Prustą. 

- Bet būtent jos, tos knygos, privertė mane sunerimti. Jei ne- 
būčiau jų pervertęs, nemanau, jog šįvakar būčiau jūsų laukęs. Kai 
išvydau advokatą su portfeliu, supratau, kad jūs tvirtai apsispren- 
dėte praleisti naktį tame prakeiktame numeryje, ir jokios kalbos 
čia nebepadės. Bet knygos... 

Maikas ištiesė ranką ir išjungė diktofoną: maža raudona aku- 
tė jį užkniso. 

- Norite žinoti, kodėl aš kapstausi atmatose? Negi ne taip? 

- Manding, jūs taip elgiatės dėl pinigų, - taikiai atsakė Olinas. 
- Ir nemanau, jog kapstotės atmatose, anaiptol... nors labai įdo- 
mu, kad, remdamasis mano žodžiais, padarėte štai tokią išvadą. 

Maikas pasijuto raustąs. Ne, jis nieku gyvu nesitikėjo tokio 
posūkio, jis niekada neišjungdavo diktofono pokalbio metu. Ir Oli- 
nas pasirodė esąs visai ne toks, kokį jį įsivaizdavo. “Mane apgavo 
jo rankos, - pagalvojo Maikas. - Tos putnios viešbučio menedže- 
rio rankos su tvarkingais baltais išpuoselėtų nagų pusrutuliais“. 

- O mane suneramino... dar daugiau, išgąsdino... štai kas: aš 
skaičiau knygą, kurios autorius - inteligentiškas ir talentingas žmo- 
gus, absoliučiai netikintis tuo, ką pats parašė. 

Ne visai taip, pagalvojo Maikas. Jis parašė gal dvi dešimtis 
istorijų, kuriomis tikėjo, bet išspausdino tik kelias. Parašė galybę 
eilėraščių, kuriais tikėjo per savo pirmuosius aštuoniolika mėnesių 
Niujorke, kai už elgetišką atlygį dirbo savaitraštyje “Village voi- 
ce“. Bet nejau tikėjo begalve Judžino Rilsbio šmėkla, mėnulio 
šviesoje klajojančia po apleistą fermerio namą Kanzase? Jis per- 
nakvojo tame name, įsitaisęs ant purvino pūslėto virtuvės linoleu- 
mo, ir nematė nieko baisesnio už dvi peles, nubėgusias palei 
grindjuostę. Karštą vasaros naktį praleido Transilvanijos pilies, 
kurią neva valdė Vladas Cepešas, griuvėsiuose, bet iš visų vam- 
pyrų į susitikimą su rašytoju atvyko tik europietiškieji uodai - tie- 
sa, nepaprastai gausiu būriu. Kai nakvojo ant serijinio žudiko 
Džefrio Damerio kapo, antrą valandą nakties priešais išdygo bal- 
ta, kruvina, peiliu mosuojanti figūra, bet vaiduoklį išdavė draugų 
krizenimas, o ir pats rašytojas pernelyg neišsigando. Kas jau kas, 
o jisai sugebėjo atskirti paklode apsigaubusį ir guminiu peiliu mo- 
suojantį paauglį nuo tikro vaiduoklio... Bet Maikas Enslinas neke- 
tino viso šito pasakoti Olinui. Jis negalėjo sau leisti... 

Taigi ne, galėjo. Mažasis diktofonas (dabar aišku, jog, išsi- 
traukdamas prietaisą iš lagamino, rašytojas padarė klaidą) išjung- 

tas, pokalbis neabejotinai liks tik tarp jų. Ir lai kažkam pasirodys 
keista, bet Enslinas pradėjo žavėtis Olinu. O žmogui, kuriuo žavie- 
si, paprastai sakai tiesą. 

- Jūs teisus, aš netikiu nei vaiduokliais, nei šmėklomis, nei ki- 
tokiais ilgakojais nelabaisiais. Džiaugiuosi, kad nieko panašaus 
gamtoje nėra, nes nesu tikras, jog Viešpats Dievas įstengtų ap- 
saugoti mus nuo tų padarų. Aš nuo pat pradžių užėmiau beaistrio 
stebėtojo poziciją. Galbūt negausiu Pulicerio premijos už reporta- 
žą apie Lojantį vaiduoklį iš “Vilčių kalno" kapinių, bet jeigu jis 
man pasirodytų, parašyčiau apie jį kuo objektyviausiai. 

Olinas kažin ką pasakė, ištarė kažkokį žodį, bet pernelyg ty- 
liai, ir Maikas jo neišgirdo. 

- Atleiskite? 

- Aš pasakiau, ne. - It atsiprašinėdamas pakartojo Olinas. 

Maikas atsiduso. Olinas jį palaikė melagiu. Kai pokalbis pa- 
siekia tokį lygį, tau belieka dvi išeitys: arba iškloti visus kozirius, 
arba nutraukti diskusiją. 

- Kodėl gi mudviem nepratęsus šio pokalbio kitą dieną, miste- 
ri Olinai? Aš norėčiau užkopti viršun ir išsivalyti dantis. Galbūt 
veidrodyje pamatysiu Keviną O'Molį, kuris materializuosis man 
už nugaros? 


Maikas pakilo iš krėslo, bet Olinas ištiesė putnią ranką su iš- 
puoselėtais nagais ir sulaikė svečią. 

- Aš nevadinu jūsų melagiu, misteri Enslinai, tačiau jūs netiki- 
te. Vaiduokliai retai pasirodo tiems, kurie jais netiki, o jei ir pasi- 
rodo, nesileidžia pamatomi. Galimas daiktas, Judžinas Rilsbis prie- 
menėje lenkė prieš jus savo nukristą galvą, tačiau jūs iš virtuvės 
negalėjote šito pamatyti! 

Maikas atsistojo, tada pasilenkė pasiimti lagaminėlio. 

- Bet jei taip, aš galiu nesijaudinti dėl 1408-ojo, tiesa? 

- Kaip tik atvirkščiai, - paprieštaravo Olinas. - Privalote. Nes 
vaiduoklių 1408-ajame nėra ir niekada nebuvo. Ten kažkas yra, tą 
jaučiau savo kailiu, bet anaiptol ne vaiduokliai. Apleistame name 

ar pilies griuvėsiuose jūsų netikėjimas gali tapti jūsų skydu. Bet 
1408-ajame būtent dėl jo tapsite dar labiau pažeidžiamas. Neda- 
rykite šito, misteri Enslinai. Laukiau jūsų šiandien, norėdamas pa- 
prašyti, maldauti šito nedaryti. Jei surašytume visus Žemės gy- 
ventojus, kuriems nevalia užsukti į tą numerį, žmogus, rašantis to- 
kias linksmas, tokias įdomias knygas apie vaiduoklius, tame sąra- 
še užimtų pirmąją vietą. 

Maikas viską girdėjo ir podraug negirdėjo. “Ir tu išjungei savo 
diktofoną! - keikė save rašytojas. - Jis mane sutrikdė, privertęs 
išjungti diktofoną, o dabar virsta Borisu Karlofu, savo namuose 
rengiančiu įžymiausių šmėklų savaitgalį! Po velnių! Aš vis vien jį 
pacituosiu. Jei Olinui nepatiks, lai paduoda mane į teismą". 

Enslinas stačiai nekantravo kopti viršun. Ne vien dėl to, kad 
kampiniame viešbučio kambaryje galėtų praleisti ilgą naktį, bet ir 
todėl, kad spėtų užrašyti Olino žodžius, kol tie dar neišsitrynė iš 
atminties. 

- Išgerkite su manimi, misteri Enslinai. 

- Ne, tiesą sakant, aš... 

Misteris Olinas kyštelėjo ranką į kišenę ir ištraukė raktą, Žie- 
du sujungtą su sunkia žalvarine plokšte. Apibraižyta, blausia, se- 
na. Su išgraviruotais skaičiais: 1408. 

- Prašau, - tęsė Olinas. - Suteikite man malonumą. Paskirkite 
dar dešimt minučių, jų pakaks, kad išlenktume po stiklelį škotiško- 
jo, ir aš atiduosiu jums raktą. Atiduočiau bet ką, kad tik pavyktų 
atkalbėti jus nuo šio sumanymo, bet man norisi galvoti, jog žinau, 
kada įkalbinėjimai tampa beprasmiai. 

- Jūs iki šiol naudojatės tikrais raktais? - paklausė Maikas. - 
Kaip miela. Čia gi tikrų tikriausias antikvariatas. 

- “Delfino" numeriai nuo 1979 metų aprūpinti magnetinėmis 
spynomis. Būtent tuomet mane ir paskyrė valdytoju. 1408-asis - 
vienintelis numeris, iki šiol rakinamas įprastu raktu. Nebuvo pras- 
mės įrengti duryse magnetinę spyną, kadangi kambarys visuomet 
tuščias. Paskutinį kartą jame nakvota 1978 metais. 

- Jūs kvaršinate man galvą! - Maikas atsisėdo, išsitraukė dik- 

tofoną. Spustelėjo įrašo mygtuką ir tarė: - “Viešbučio valdytojas 
pareiškė, jog 1408-ajame numeryje niekas nenakvojo daugiau nei 
dvidešimt metų". 

- Be to, į 1408-ojo numerio duris nedėjome magnetinės spy- 
nos, nes esu visiškai tikras, kad ji neveiktų. 1408-ajame neveikia 
elektroniniai laikrodžiai. Vieni atsilieka, kiti sustoja. 1408-ajame 
dar niekam nepavyko sužinoti tikslaus laiko. Tą patį galiu pasakyti 
apie kišeninius skaičiuotuvus ir mobiliuosius telefonus. Jei turite 
signalizacijos pultelį, patariu jį išjungti, nes 1408-ajame jisai ims 
pypsėti kada įsigeidęs, tik dėl jam vienam žinomų priežasčių, ir vi- 
sai ne todėl, kad kažkas susidomėjo jūsų automobiliu. - Misteris 
Olinas patylėjo. - Net jeigu jį išjungsite, vėliau pultelis gali nebe- 
veikti. Vienintelė užtikrinta priemonė - išimti iš jo baterijas. - Net 
nedirstelėjęs į užrašus, jis spustelėjo diktofono klavišą “Stop"'. 
Maikas nusprendė, jog Olinas gerai pažįsta šį modelį, galbūt dik- 
tuoja į jį tarnybines pastabas. 

- Tiesą sakant, misteri Enslinai, vienintelė užtikrinta priemonė 
išvengti nemalonumų - laikytis atokiau nuo to numerio. 

- Negaliu, - Maikas paėmė diktofoną ir įsidėjo į lagaminėlį, - 
bet manau, jog turiu laiko išgerti škotiškojo. 


Baras buvo įrengtas po paveikslu, vaizduojančiu Penktąją 
aveniu dvidešimtojo amžiaus pradžioje. Kol Olinas traukė butelį, 
Maikas paklausė, iš kur menedžeris žino, jog 1408-ajame numery- 
je neveikia buitiniai prietaisai, - jei tiesa, kad nuo 1978 metų ten 
nenakvojo nė vienas svečias. 

- Aš gi nesakiau, jog nuo 1978 metų į tą numerį nebuvo įžen- 
gęs joks žmogus, - atsakė Olinas. - Visų pirma, kartą per mėnesį 
kambarinės atlieka paviršinį valymą. Šitai reiškia... 

Maikas, jau ketvirtą mėnesį dirbantis prie knygos “Viešbučių 
numeriai su vaiduokliais", jį pertraukė: 

- Aš žinau, ką šitai reiškia. 

Paviršinis negyvenamo numerio valymas reiškė štai ką: at- 
verti langus, nušluostyti dulkes, pakeisti rankšluosčius. Patalynės 

- veikiausiai ne. Jis net pagalvojo, kad, ko gero, vertėjo pasiimti 
miegmaišį. 

Olinas, atžingsniuojantis persišku kilimu su dviem stiklais ran- 
kose, tarsi perskaitė rašytojo mintis: 

- Patalynę pakeitė antroje dienos pusėje, misteri Enslinai. 

- Kodėl negalite apsieiti be pavardės? Vadinkite mane Maiku. 

- Jūs jau atleiskite, bet man taip įprasčiau. - Menedžeris ištie- 
sė svečiui stiklą. - Už jus. 

- Ir už jus. - Maikas kilstelėjo savo taurę, ketindamas susi- 
daužti su Olinu, bet tasai patraukė ranką. 

- Ne, už jus, misteri Enslinai. Primygtinai prašau. Šiandien 
mudu abu privalome išgerti tiktai už jus. Jums šito prireiks. 

Maikas atsiduso, jo taurės pakraštėlis skimbtelėjo į Olino tau- 
rės kraštelį. 

- Už mane. Jūsų lauktų puiki karjera siaubo filmuose, misteri 
Olinai. Galėtumėt suvaidinti seną paniurusį liokajų, įkalbinėjantį 
jauną šeimą laikytis atokiau nuo Uolėtosios pilies. 

Olinas atsisėdo. 

- Dėkui Dievui, šį vaidmenį vaidinu nedažnai. 1408-0jo nume- 
rio nėra nė viename tinklapyje, vardijančiame vietas, pagarsėjusias 
paranormaliais reiškiniais ar psichinės energijos pliūpsniais... 

“Kai išeis mano knyga, padėtis kardinaliai pasikeis“, - pagal- 
vojo Maikas. 

- "Delfino" nerasite ir turistiniuose vadovuose, mininčiuose 
viešbučius, kuriuose regėjo vaiduoklius. Užtat ten nurodyti “Šeri 
Niderlend“, “Plaza", “Park Leinas". Mes imamės visų priemonių, 
kad apie 1408-ąjį numerį žinotų kuo mažiau... nors, be abejo, vi- 
suomet atsiranda koks nors uolus ir įkyrus istorikas. 

Maikas leido sau šyptelėti. 

- Veronika pakeitė patalynę, - tęsė Olinas. - Aš ją lydėjau. 
Galite didžiuotis, misteri Enslinai. Galima sakyt, jog patalynę jums 
keitė karališko kraujo asmuo. Veronika ir jos sesuo “Delfino" 
viešbutyje dirba nuo 1971 ar 1972 metų. Vi, kaip mes ją vadiname, 
yra vyriausia “Delfino" darbuotoja, jos stažas bent šešeriais me- 

tais ilgesnis už maniškį. Ji jau seniai tapo vyriausiąja kambarine. 
Manding, patalynė nebuvo keista daugelį metų, bet iki 1992-ųjų 
Veronika ir jos sesuo reguliariai tvarkydavo 1408-ąjį. Veronika ir 
Selestė buvo dvynės, ir, regis, tarp jų egzistavęs ryšys padėda- 
vo... kaipgi tą suformuluoti? Ne, jos nebuvo atsparios 1408-ojo 
įtakai, bet galėjo jai priešintis... bent jau tą neilgą laiko tarpą, kol 
trukdavo paviršinis valymas. 

- Ar tik neketinate man pasakyti, jog Veronikos sesuo numirė 
tame kambaryje? 

- Ne, žinoma, ne. Selestė išėjo iš darbo 1998 metais dėl silp- 
nos sveikatos. Bet gali būti, jog 1408-asis prisidėjo prie jos psichi- 
nės bei fizinės būklės pablogėjimo. 

- Regis, tarp mudviejų įsivyravo visiškas savitarpio suprati- 
mas, misteri Olinai. Tikiuosi, jis neišnyks, jei prisipažinsiu, kad jū- 
sų žodžius laikau kvailais. 

Olinas nusijuokė. 

- Jūs, kaip vaiduoklių pasaulio tyrinėtojas, esate pernelyg di- 
delis materialistas. 

- Tai mano pareiga skaitytojams, - sausai atsakė Maikas. 

- Ko gero, 1408-ąjį galėčiau paprasčiausiai pamiršti, - sumur- 
kė viešbučio menedžeris. - Durys užrakintos, šviesa užgesinta, 
užuolaidos užtrauktos, kad neišbluktų kilimas, lova užklota lova- 
tiese, ant jos - pusryčių meniu, kurį vakare galima palikti ant durų 
rankenos... bet man atgrasi pati mintis, jog oras numeryje bus 
toks pridvisęs, kaip palėpėje, o dulkių sluoksnis nuolatos didės. 
Manote, kad esu pernelyg skrupulingas ar pamišęs dėl švaros? 

- Manau, kad jūs esate geras menedžeris. 

- Ko gero. Šiaip ar taip, Vi ir Si labai mikliai aptvarkydavo 
minėtą numerį, tik įeidavo ir išsyk išeidavo, ko! Si pasiprašė atlei- 
džiama iš darbo, o Vi buvo paaukštinta. Po to valymu teko užsi- 
imti kitoms kambarinėms, jos visuomet dirbdavo dviese, ir į porą 
aš parinkdavau tik tas, kurios sutardavo tarpusavyje... 

- Vildamasis, kad jas irgi sieja vidinis ryšys, padedantis atsi- 
spirti vaiduokliams? 

- Vildamasis, kad toks ryšys yra, tas tiesa. Galite pasijuokti iš 
1408-ojo numerio vaiduoklių, misteri Enslinai, bet išsyk pajusite jų 
buvimą, tuo neabejoju. Kad ir kas gyventų tame numeryje, drovu- 
mas jam nebūdingas. Dažnai, kai tik galėdavau, eidavau drauge 
su kambarinėmis, prižiūrėdavau jas. - Olinas patylėjo, o paskui 
akivaizdžiai nenoriai pridūrė: - Kad ištraukčiau jas iš ten, jei nu- 
tiktų kas nors siaubinga. Dėkui Dievui, neprireikė. Kai kurios 
ūmai imdavo raudoti, viena pradėjo klaikiai kvatoti, ir jos juokas 
mane išgąsdino kur kas labiau, nei ašaros, kažkuri apalpo. Bet, 
kartoju, nenutiko nieko siaubinga. Per tuos metus man pavyko at- 
likti kelis primityvius eksperimentus su signalizacijos pulteliais, 
mobiliaisiais telefonais, laikrodžiais. Ir viskas baigėsi sėkmingai. 
Ačiū Dievui. - Jis vėl patylėjo, paskui ramiu, beaistriu tonu pridū- 
rė: - Viena iš jų apako. 

- Ką? 

- Viena kambarinė apako. Romi van Gelder. Šluostė dulkes 
nuo televizoriaus ir staiga ėmė rėkti. Paklausiau, kas nutiko. Ji 
metė šluostę, pakėlė rankas prie akių ir išrėkė, jog apako... bet 
gali matyti kažkokias siaubingas spalvas. Kai tik išvedžiau mergi- 
ną iš numerio, spalvos dingo, o kai mudu pasiekėme liftą, regėji- 
mas grįžo. 

- Misteri Olinai, jūs norite mane įbauginti, tiesa? Kad nepasi- 
likčiau nakvoti 1408-ajame? 

- Taigi ne. Jūs gi žinote to numerio istoriją, pradedant jo pir- 
mojo gyventojo savižudybe. 

Maikas žinojo. Kevinas O*'Molis, komivojažierius, prekiavęs 
siuvimo mašinomis, nusižudė 1910 metų spalio tryliktąją, palikda- 
mas žmoną ir septynetą vaikų. 

- Penki vyriškiai ir viena moteris iššoko pro vienintelį nume- 
rio langą, misteri Enslinai. Trys moterys ir vienas vyriškis išgėrė 
mirtinas migdomųjų dozes, du žmones surado lovose, du - vonios 
kambaryje, moterį - vonioje, vyriškį - sėdintį ant unitazo. Dar vie- 
nas vyriškis 1970 metais pasikorė sieninėje spintoje... 

- Henris Storkinas, - įsiterpė Maikas. - Matyt, tai atsitiktinė 
mirtis... erotinė asfiksija. 

- Galimas daiktas. Bet buvo ir Randolfas Haidas, kuris persi- 
pjovė sau venas, o paskui, plūsdamas krauju, kone visiškai nusiro- 
vė genitalijas. Štai čia jau nebe erotinė asfiksija. Misteri Enslinai, 
aš kalbu apie štai ką: jei dvylika savižudybių, įvykusių tame nume- 
ryje per šešiasdešimt aštuonerius metus, neįtikino jūsų atsisakyti 
savo sumanymo, labai abejoju, kad jus paveiks kambarinių aikčio- 
jimai ir dejonės. 

“Aikčiojimai ir dejonės - tai gerai", - pamanė Maikas, nu- 
sprendęs, kad šie žodžiai jo knygai nepakenks. 

- Retai kuri šeimyninė pora, per tuos metus apsistojusi 1408- 
ajame, prašė antrąkart skirti jiems tą patį numerį. - Olinas vienu 
mauku išlenkė viskį. - Tiesą sakant, niekas nepanorėjo apsilankyti 
ten darsyk. 

- Išskyrus dvynukes prancūzes. 

- Tas tiesa, - linktelėjo menedžeris, - Vi ir Si ten lankėsi daž- 
nai. 

Maiko nejaudino kambarinės ir jų... kaip ten išsireiškė Oli- 
nas? Jų aikčiojimai ir dejonės. Žinia, menedžerio išvardintų savi- 
žudybių skaičius darė įspūdį... gal ne tiek pats faktas, kiek gilumi- 
nė įvykių reikšmė. Nors jokios giluminės reikšmės ten nebuvo. 
Abraomo Linkolno ir Džono Kenedžio viceprezidentai turėjo tokią 
pat pavardę - Džonsonas. Linkolnas ir Kenedis prezidentais iš- 
rinkti metais, užsibaigiančiais skaičiumi 60. Linkolną nužudė Ke- 
nedžio teatre, Kenedį - automobilyje “Linkolnas". Ir ką gi šie su- 
tapimai įrodo? Visiškai nieko. 

- Tos savižudybės bus deramai atspindėtos mano knygoje, - 
atsakė Maikas, - ir kadangi diktofonas išjungtas, galiu jums pasa- 
kyti, kad šios nelaimės iliustruoja reiškinį, kurį statistikai vadina 
“grupiniu efektu". 

- Čarlzas Dikensas jį pavadintų “bulvinių efektu", - atrėmė 
Olinas. 

- Atleiskite?.. 

- Kai Džeikobo Marli šmėkla pirmąkart užkalbino Skrudžą, 
tasai pasakė, kad ji tėra garstyčių lašas ant nepakankamai išvirtos 
bulvės gabalėlio. 

- Manote, tai juokinga? - Maiko balse suskambo ledinės gai- 
delės. 

- Misteni Enslinai, kai kalbame apie 1408-ąjį numerį, man nie- 
kas neatrodo juokinga. Visiškai niekas. Klausykite įdėmiai. Vi se- 
suo, Selestė, mirė nuo širdies smūgio. Tuo metu ją jau kamavo 
Alzhaimerio liga, kuria moteris susirgo labai ankstyvame amžiuje. 

- Tačiau jos sesuo dvynė jaučiasi puikiai, tą paminėjote visai 
neseniai. Dar daugiau, ji yra amerikietiškosios svajonės realizavi- 
mo pavyzdys. Kaip ir jūs, misteri Olinai, jei spręstume iš pažiūros. 
Nors buvote daugybę kartų užsukęs į 1408-ąjį numerį. Kiek gi sy- 
kių? Šimtą? Tūkstantį? 

- Labai trumpam, - patikslino Olinas. - Žinote, padėtis panaši, 
kaip ir kambaryje, pripildytame nuodingų dujų. Jei sulaikai alsavi- 
mą, nieko nenutiks. Matau, palyginimas jums ne prie širdies. Ko 
gero, laikote jį įmantriu, netgi kvailoku. Bet, patikėkite, šis palygi- 
nimas labai vykęs. 

Jis sudėjo pirštus stogeliu ir pasirėmė smakrą. 

- Galbūt kai kurie žmonės greičiau ir stipriau reaguoja į to nu- 
merio gyventoją. Jūs gi žinote, vieni povandeninio plaukiojimo mė- 
gėjai gerokai lengviau ištveria išorinio slėgio pokyčius, nei kiti. 
“Delfinas" atidarytas kone prieš šimtmetį, ir per tą laiką persona- 
las tvirtai įsitikino, jog 1408-asis - užnuodytas numeris. Jis tapo 
šio namo istorijos dalimi. Niekas apie jį nešneka, niekas neužsime- 
na, jog keturioliktasis aukštas - beje, tas būdinga daugeliui viešbu- 
čių, - iš tiesų yra tryliktasis... bet visi darbuotojai tą žino. Jei pa- 
skelbtume visus faktus, susijusius su šiuo numeriu, išeitų stulbi- 
nanti istorija... tik vargu ar jūsų skaitytojams ji suteiktų malonu- 
mą. 

Pavyzdžiui, aš neabejoju, kad kone kiekviename Niujorko 
viešbutyje pasitaikė savižudybių, bet galiu lažintis iš savo gyvybės, 
jog tik “Delfine" dvylika žmonių nusižudė tame pačiame numery- 
je. Beje, galime pamiršti Selestę Romando, tačiau nevalia nepai- 
syti 1408-ajame numeryje gyvenusių žmonių mirties dėl natūralių 
priežasčių. Taip vadinamų natūralių priežasčių. 

- Ir kiekgi tokių buvo? - Maikui nė nedingtelėjo mintis, jog 
1408-ajame žmonės mirė ir nuo taip vadinamų natūralių priežas- 
čių. | 

- Trylika, - atsakė Olinas. - Mažiausiai trylika. Aš tiksliai ži- 
nau apie trylika. 

- Meluojate! - Žodžiai išsprūdo anksčiau, nei Maikas spėjo 
juos sulaikyti. 

- Ne, misteri Enslinai, patikėkite, aš nemeluoju. O gal jūs iš- 
ties manėte, jog tą numerį laikome tuščią dėl savo prietaringumo 
ar kokios nevykusios niujorkietiškos tradicijos... galbūt idėjos, kad 
kiekviename sename viešbutyje turi gyventi bent viena šmėkla, 
savo numeryje žvanginanti neregimas grandines? 

Maikas Enslinas pripažino, kad jo “Dešimties naktų" pusla- 
piuose išties egzistavo panaši mintis, tegul ir nesuformuluota. Ra- 
mybės nepridėjo ir Olino balse suskambęs susierzinimas (ko gero, 
taip susierzinęs mokslininkas kalbėtųsi su čiabuviu, mosuojančiu 
būrimo lenta). 

- Misteri Enslinai, viešbučių versle yra prietarų bei tradicijų, 
tačiau mes joms neleidžiame trukdyti pačiam verslui. Kai pradė- 
jau čia dirbti, Vidurio Vakaruose dar kalbėjo: “Kai galvijų augin- 
tojai patraukia į miestą, tuščių numerių nebelieka". Jei numeris 
atsilaisvina, mes jį tučtuojau užpildome. Vienintelė išimtis, kurią 
padariau šioje taisyklėje, - 1408-asis numeris, tryliktajame aukšte, 
ir skaitmenų suma ant jo durų taip pat lygi trylikai. Tiesa, išimtimi 
derėtų laikyti ir mūsų pokalbį - vienintelį šia tema. 

Olinas įdėmiai pažvelgė į Maiką Ensliną. 

- Tame numeryje įvyko ne tiktai savižudybės - insultai, in- 
farktai ir epilepsijos priepuoliai. Vienas ten apsistojęs vyriškis, tai 
nutiko 1973 metais, paskendo sriubos lėkštėje. Jūs pasakysite, jog 
šitaip paprasčiausiai negali būti, bet aš kalbėjausi su žmogumi, 
anuomet dirbusiu viešbučio apsaugos tarnyboje ir mačiusiu mirties 
liudijimą. Neregima jėga, apsigyvenusi tame numeryje, tarsi ap- 
silpsta vidurdienį, atsiskaitymo valandą, kai paprastai keičiasi 
viešbučio gyventojai, bet aš pažįstu kelias kambarines, tvarkiusias 
nelemtas patalpas, o dabar sergančias širdies ligomis, emfizema, 


238 


diabetu. Prieš trejus metus aukšte sutriko šildymo sistema, ir mis- 
teriui Nilui, tuomet dirbusiam vyriausiuoju viešbučio inžinieriumi, 
teko užsukti į kelis numerius - tarp jų ir į 1408-ąjį - bei patikrinti 
šildymo prietaisus. Jis puikiai jautėsi ir pačiame numeryje, ir vė- 
liau, bet kitą dieną mirė nuo gausaus kraujo išsiliejimo į smegenis. 

- Sutapimas, - numojo Maikas. Bet jam teko pripažinti, jog 
Olinas - savo darbo meistras. Jeigu viešbučio menedžeris vado- 
vautų vasaros stovyklai, jis taip pergąsdintų vaikus, kad po istorijų 
apie vaiduoklius, sutemus pasakojamų prie laužo, devyniasdešimt 
procentų stovyklautojų įsigeistų namo. 

- Sutapimas, - pakartojo Olinas - tykiu balsu, tarsi mažumą 
gailėdamasis pašnekovo. Ištiesė senamadišką raktą, žiedu sujung- 
tą su dar senamadiškesne žalvarine plokštele. - Ar jūsų širdis 
sveika, misteri Enslinai? Ar nesiskundžiate spaudimu, nervais?.. 

Maikui teko kaip reikiant pasistengti, kad kilsteltų ranką... bet 
tereikėjo priversti ją judėti, ir viskas stojo į savo vietas. Ir kai ėmė 
raktą, jo pirštai, kiek galėjo spręsti, visiškai nevirpėjo. 

- Niekuo nesiskundžiu. - Maikas sugniaužė delne žalvarinę 
plokštelę. - Be to, vilkiu laimingus havajietiškus marškinius. Nejau 
juos apsivilkau be reikalo? 

Olinas primygtinai pasisiūlė palydėti Maiką į keturioliktąjį 
aukštą. Rašytojas neprieštaravo. Jam norėjosi pamatyti misterio 
Olino transformaciją, kai jiedu apleis jaukų menedžerio kabinetą ir 
koridoriumi nužingsniuos link lifto, norėjosi išvysti, kaip tasai vėl 
virsta nelaimingu viešbučio valdytoju, vargšeliu, pakliuvusiu į rašy- 
tojo nagus. 

Juos sustabdė vyriškis su smokingu (Maikas spėjo, kad tai 
restorano valdytojas arba metrdotelis), ištiesė Olinui kelis lapelius, 
kažką sukuždėjo prancūziškai. Olinas irgi atsakė pakuždomis, ta 
pačia kalba, linktelėjo, skubiai pasirašė ant visų lapelių. Bare pia- 
nistas skambino “Rudenį Niujorke“. Iš tokio atstumo garsai at- 
skriejo aidu, tarsi muzika, kurią girdi sapne. 

Vyriškis su smokingu ištarė: “Merci bien"*, - apsigręžė ir 
*Labai ačiū (pranc.). 

nuėjo savais keliais. Olinas vėl paprašė leidimo panėšėti iki nume- 
rio mažąjį lagaminėlį, ir Maikas vėl atsakė neigiamai. Lifte rašy- 
tojo žvilgsnį prikaustė triguba mygtukų eilė. Ant kiekvieno mygtu- 
ko - skaičiai, viskas kaip pridera, ir reikėjo įsižiūrėti įdėmiau, kad 
pastebėtum, jog po mygtuko 12 seka mygtukas 14. “Tarytum, - 
mąstė Maikas, - pašalinę skaičių iš lifto valdymo skydo, jie būtų 
atėmę iš jo egzistencijos teisę. Kvailystė... bet Olinas teisus. Tą 
galima išvysti viso pasaulio viešbučiuose". 

- Misteri Olinai, - kabinai pajudėjus, užsitęsusią pauzę nutrau- 
kė Maikas. - Leiskite pasmalsauti. Jei 1408-asis jus šitaip baugi- 
na, kodėl jame neapgyvendinote fiktyvaus svečio? Arba kodėl ne- 
įsiregistravote jame pats? 

- Manding, baiminausi, jog mane apkaltins sukčiavimu - jei ne 
oficialių valdžios organų darbuotojai ir piliečių teises ginančių or- 
ganizacijų aktyvistai (patikėkite, viešbučių menedžeriai krūpčioja, 
išgirdę minint įstatymus, užtikrinančius piliečių teises, visai kaip 
jūsų skaitytojai, kuriems naktimis girdisi grandinių žvangesys), tai 
mano bosai. Be abejo, jie mane apkaltintų, vos išgirdę panašią in- 
formaciją. Jei nesugebėjau įtikinti jūsų, kad laikytumėtės atokiau 
nuo 1408-ojo, abejoju, kad pasiekčiau geresnių rezultatų, tikinda- 
mas “Stenlio korporacijos" direktorių tarybą, jog mano sprendi- 
mas nieko neapgyvendinti tame numeryje yra teisėtas, nes baimi- 
nuosi vaiduoklių, dėl kurių pravažiuojantis komivojažierius iššoko 
pro langą ir ištiško ant Šešiasdešimt pirmosios gatvės asfalto. 

Maikas pagalvojo, kad pastaroji misterio Olino tirada jį sune- 
ramino labiausiai. “Nes jisai jau nebemėgina manęs atkalbėti, - pa- 
galvojo rašytojas. - Įtikinamumas, vertas geriausio komivojažie- 
riaus, įtikinamumas, kuriuo menedžerio žodžiai pasižymėjo kabine- 
te - galbūt dėka ypatingos, persiško kilimo kuriamos auros, - tas 
įtikinamumas pranyko. Kompetentingumas liko, taip, tas jautėsi 
elgsenoje, kai misteris Olinas pasirašinėjo popierius, o štai gebė- 
jimas įtikinėti - ne. Pradingo kartu su asmeniniu magnetizmu. Vos 
tik išėjome iš kabineto. Tačiau jisai tiki, neva 1408-ajame kažkas 
yra. Tiki besąlygiškai". 

Virš durų užgeso langelis su skaičiumi 12 ir įsižiebė kitas, su 
skaičiumi 14. Kabina sustojo. Durys prasiskyrė, atverdamos 
įprastą viešbučio koridorių, nutiestą raudonai auksiniu kilimu (sa- 
vaime suprantama, ne persišku). Koridorių apšvietė šviestuvai, 
vaizduojantys dujinius devynioliktojo amžiaus žibintus. 

- Atvykome, - pratarė Olinas. - Jūsų aukštas. Atleiskite man, 
bet čia mudu išsiskirsime. 1408-asis - kairėje, koridoriaus gale. 
Jei nėra būtino reikalo, aš prie jo nesiartinu. 

Maikas Enslinas žengė iš kabinos. Susidarė įspūdis, jog kojos 
apsunko, tarsi joms nesinorėtų artintis link 1408-0jo numerio. At- 
sigręžė į Oliną, neaukštą storulį su juodu, figūrai pritaikytu kostiu- 
mu ir megztu vyšniniu kaklaryšiu. Olinas sunėrė rankas už nuga- 
ros, ir Maikas išvydo, jog storuliuko veidas išbalo it pienas. Aukš- 
tą, raukšlių nevagojamą kaktą išpylė prakaito lašeliai. 

- Žinia, numeryje yra telefonas, - išspaudė Olinas. - Galite 
pamėginti skambinti, jei kas nors nutiks... tačiau abejoju, kad jis 
veiks. Nebent numeris šito panorės. 

Maikas pamėgino sąmojingai atkirsti, kad jam nereikės duoti 
arbatpinigių aptarnavimo biuro darbuotojui, bet liežuvis apsunko 
lygiai taip, kaip ir kojos. 

Viena Olino ranka išniro iš už nugaros, ir Maikas išvydo, kad 
ji virpa. 

- Misteri Enslinai. Maikai. Nedarykite šito. Susimildamas... 

Menedžeris nebaigė frazės - lifto durys užsitrenkė, atkirsda- 
mos jį nuo pašnekovo. Maikas kurį laiką pastovėjo įprastoje Niu- 
Jorko viešbučio koridoriaus tyloje. Tryliktame, nors to nepripažin- 
tų nė vienas “Delfino" darbuotojas, aukšte. Mąstė, ar nevertėtų 
ištiesti rankos ir iškviesti lifto kabinos. 

Bet jeigu jis spusteltų mygtuką, Olinas laimėtų. Ir vietoj ge- 
riausio naujos jo knygos skyriaus atsirastų žiojinti skylė. Skaityto- 
jai šito nesužinotų, leidėjas bei literatūrinis agentas taip pat, nesu- 
žinotų ir advokatas Robertsonas... tačiau jis pats žinotų. 

Ir, užuot išsikvietęs liftą, Maikas kilstelėjo ranką bei palytėjo 
už ausies užkištą cigaretę, vydamas šalin neramias mintis. O pas- 

kui sprigtelėjo per laimingų havajietiškų marškinių apykaklę. Ir nu- 
žingsniavo koridoriumi link 1408-ojo numerio, nerūpestingai mo- 
suodamas mažuoju lagaminėliu. 

Pačiu įdomiausiu artefaktu, likusiu iš trumpos (septyniasde- 
šimt minučių) Maiko Enslino viešnagės 1408-ajame numeryje, ta- 
po vienuolikos minučių įrašas, išlikęs mažajame diktofone. Prie- 
taisėlio paviršius mažumą apanglėjo, tačiau juosta nenukentėjo. 
Nuostabu, tačiau juostoje, kalbant apie turinį, praktiškai niekas 
neįrašyta, o tas, kas visgi įsirašė, daugiau nei keista. 

Miniatiūrinį diktofoną jam padovanojo buvusi žmona, jiedu iš- 
siskyrė prieš penketą metų abipusiu sutarimu ir liko draugais. 
Maikas pasiėmė jį į savo pirmąją ekspediciją (į Rilsbio fermą 
Kanzase), kaip priedą prie penkių didelių bloknotų ir odinio futliaro 
su smailai nudrožtais pieštukais. Po to Enslinas išleido tris knygas, 
įgijo patirties, todėl, žingsniuodamas link 1408-0jo numerio durų 
“Delfino" viešbutyje, nešėsi tik automatinį rašiklį ir mažą blokno- 
tėlį, priedą prie penkių naujų devyniasdešimties minučių trukmės 
kasečių. Šeštąją įsidėjo į diktofoną prieš išeidamas iš namų. 

Paaiškėjo, kad magnetofoninis įrašas kur kas pranašesnis už 
prirašytus bloknoto puslapius: jis išsaugojo niuansus, kurių nepajė- 
gė atspindėti popierius. Pavyzdžiui, kaip švilpia orą skrodžiantys 
šikšnosparniai, kurie, skirtingai nuo vaiduoklių, jį atakavo Gartsbio 
pilyje. Jis įamžino paties Maiko riksmus - nelyginant mergaitės, 
pirmąsyk atsidūrusios name su vaiduokliais. Išgirdę tą įrašą, drau- 
gai kvatojo iki užkimimo. 

Užrašinėti įspūdžius į magnetofono juostą, o ne į bloknotą, 
buvo lengviau ir paprasčiau, ypač jei stingsti Niū Bransviko kapi- 
nėse, o trečią valandą nakties tavo palapinė griūva nuo ūmių vėjo 
bei lietaus šuorų. Užrašinėti tokiomis sąlygomis neįmanoma, o štai 
kalbėti - prašom... ką Maikas ir darė - kalbėjo ir kalbėjo, ropšda- 
masis iš po šlapio palapinės audeklo, nė akimirkai nepaleisdamas 

iš akių širdžiai mielo raudono diktofono žiburėlio. Per metus, pra- 
leistus ekspedicijose, mažasis diktofonėlis “Sony" tapo jo artimu 
draugu. Į plonutėlę juostelę Maikui nėkart nepavyko įrašyti para- 
normalaus įvykio paliudijimo - tą patį galima pasakyti ir apie pa- 
vienius komentarus, užrašytus 1408-ajame numeryje, tačiau jisai 
susigyveno su mažuoju prietaisėliu, kuris, vaizdžiai tariant, tapo 
neatsiejama rašytojo dalimi. Šitaip nutinka. Tolimų reisų vairuoto- 
jai įsimyli savo aštuoniolikos ratų “Kenvortus" bei “Džimius-Pi- 
tus", rašytojai negali išsiversti be kokio nors plunksnakočio ar se- 
nos rašomosios mašinėlės, profesionalūs valytojai negeidauja išsi- 
skirti su senu dulkių siurblių “Elektroliuks". Maikui su diktofonu, 
atliekančiu kryžiaus ar česnakų ryšelio vaidmenį, neteko susitikti 
su tikru vaiduokliu ar psichokinetiniu reiškiniu, užtat jiedu drauge 
praleido daug šaltų naktų anaiptol ne pačiose maloniausiose vieto- 
se. Maikas buvo užkietėjęs racionalistas, bet tai jam netrukdė iš- 
likti žmogumi. 

Problemos su 1408-uoju prasidėjo anksčiau, nei jisai įėjo į vi- 
dų. 

Maikas dirstelėjo į duris ir pastebėjo, kad jos perkrypusios. 

Perkrypusios tik vienoje pusėje, kairėje. Tas defektas jam 
priminė siaubo filmus, kuriuose režisierius stengiasi perteikti psi- 
chinę kažkurio herojaus ligą, sukiodamas kamerą į vieną ar į kitą 
pusę. Po pirmosios asociacijos kilo antra: kajutės durys stipraus 
bangavimo metu. Jos palinksta į priekį ir atgal, kairėn ir dešinėn, 
kol galva ima suktis ratu, o gerkle atsirita šleikštulys. Regis, jo to- 
kie pojūčiai nekamavo, visiškai nekamavo, na... 

Ne, visgi kamavo. Bet tik mažumėlę. 

Ir Maikas apie tai parašys knygoje, bent jau tam, kad paneig- 
tų Olino insinuacijas, neva rašytojo racionalizmas neleidžia šiam 
objektyviai rašyti apie vaiduoklius bei su jais susijusius dalykus. 

Jis pasilenkė (kai tik iš akių dingo perkrypęs durų tarpsnis, 
galvos svaigulys ir pykinimas praėjo), atsegė užtrauktuką, iš šoni- 
nio lagaminėlio skyriaus išsitraukė diktofoną. Išsitiesė, spustelėjo 
įrašo klavišą, išvydo įsižiebusią raudoną akelę ir jau žiojosi, ketin- 

damas ištarti: “1408-ojo kambario durys mane pasitinka unikaliu 
būdu, dalinai perkrypusios kairėje". 

Tepratarė žodį “durys" ir užsičiaupė. Jei perklausysite juostą, 
išgirsite tą žodį bei “Stop" klavišo spragtelėjimą. Nes perkrypi- 
mas dingo. Maikas regėjo visiškai taisyklingą stačiakampį. Apsi- 
suko, pažvelgė į priešais esančio 1409-ojo kambario duris, tada vėl 
atsigręžė į 1408-ąjį. Abejos durys atrodė vienodai, baltutėlės, su 
auksinėmis lentelėmis bei rankenomis. Jokių kreivumų - po ketu- 
ris stačius kampus, sujungtus tiesiomis linijomis. 

Maikas vėl pasilenkė, ranka, kuria laikė diktofoną, pakėlė la- 
gaminėlį, antrąją, su raktu, ištiesė link spynos - ir apmirė. 

Durys vėl iškrypo. 

Šįkart dešinėje. 

- Tai kvaila, - sumurmėjo Maikas, tačiau šleikštulys sugrįžo. 
Šleikštulys, kuris jau nebepriminė jūros ligos, o buvo ta liga. Prieš 
dvejus metus jis plaukė į Angliją laivu “Karalienė Elžbieta II“, ir 
vieną naktį kilo smarki audra. Maikas prisiminė, kaip tysojo ant lo- 
vos savo kajutėje. Jį pykino, tačiau išsivemti taip ir nepavyko. Ir 
tas šleikštus galvos svaigulys tik sustiprėdavo, jeigu jis žiūrėdavo 
į duris... arba į kėdę... arba stalą... kurie be atvangos blaškėsi 
pirmyn ir atgal, dešinėn ir kairėn... 

“Dėl visko kaltas Olinas, - pagalvojo rašytojas. - Būtent šito 
jisai ir siekia. Kaip reikiant įkaitino. Užvedė. Kaip juoktųsi, jei pa- 
matytų mane dabar. Kaip..." 

Ir tuomet suvokė, jog Olinas, galimas daiktas, šią akimirką 
kaip tik ir žiūri į jį. Maikas apžvelgė koridorių - nepastebėdamas, 
kad, atplėšus akis nuo durų, svaigulys ir pykinimas praėjo. Palubė- 
je, į kairę nuo liftų, išvydo, ko ieškojęs: vidinio stebėjimo kamerą. 
Ko gero, vienas iš viešbučio apsaugos darbuotojų nuolatos budi 
prie monitorių, ir Maikas galėjo lažintis, jog Olinas šiuo metu stovi 
greta, abu spokso į jį ir šiepiasi it beždžionės. “Šitai atpratins jį at- 
eidinėti čionai ir reikalauti teisių, be to, siundyti ant mūsų advoka- 
tus“, - šneka Olinas. “Jūs tik pažiūrėkite! - sušunka apsaugos tar- 
nybos darbuotojas ir išsišiepia dar plačiau. - Baltas it vaiduoklis, o 

juk net rakto į spyną dar neįkišo. Jūs paguldėte tą vaikiną ant men- 
čių, bose! Jisai gi virpa nelyginant lapas vėjyje". 

“Po velnių, - pagalvojo Maikas. - Aš gi nakvojau Rilsbio na- 
me, miegojau kambaryje, kuriame nužudė du jo šeimos narius... 
būtent miegojau, tikėsite manimi ar ne. Praleidau naktį šalia 
Džefrio Damerio kapo ir dar vieną greta H.P. Lafkrafto kapo. 
Valiausi dantis šalia vonios, kurioje seras Deividas Smaitas neva 
paskandino abi savo žmonas. Jau seniai lioviausi bijotis istorijų, 
kurias pasakoja prie vasaros stovyklos laužų. Lai būsiu prakeiktas, 
jeigu jūs paguldėte mane ant menčių!“ 

Jis pažvelgė į duris: dailus, nepriekaištingas stačiakampis. Su- 
murmėjo kažką neaiškaus, įkišo raktą į spyną, pasuko. Durys at- 
sivėrė. Maikas įžengė vidun. Durys neužsitrenkė, kol jisai ieškojo 
jungiklio, nepaliko visiškoje tamsoje (maža to, pro langą skverbėsi 
daugiabučio namo, stūksančio priešais viešbutį, žiburių atšvaitai). 
Jungiklį jis surado. Kai spustelėjo klavišą, įsižiebė palubėje kyban- 
tis krištolinis sietynas. Įsižiebė ir tolimajame kambario kampe prie 
stalo stovintis toršeras. 

Langas žiojėjo virš stalo, kad tasai, kuris prie jo sėdės, galėtų 
atsiplėšti nuo darbo ir pažvelgti į Šešiasdešimt pirmąją gatvę... ar 
nušokti į Šešiasdešimt pirmąją gatvę, jei ūmai kiltų toks noras. 
Bet... 

Maikas pastatė lagaminėlį ant grindų prie pat slenksčio, užvė- 
rė duris, spustelėjo įrašo mygtuką. Įsižiebė mažas raudonas žibu- 
rėlis. 

- Pasak Olino, šešetas žmonių iššoko pro langą, į kurį dabar 
žvelgiu, - pradėjo Maikas, - bet aš šį vakarą neketinu niurktelti iš 
keturioliktojo, atleiskite, iš tryliktojo “Delfino" viešbučio aukšto. 
Langas užtaisytas plieninėmis ar geležinėmis grotomis. Saugumas 
geriau, nei dar vienerios laidotuvės. Mano manymu, 1408-asis 
priklauso vadinamajai pusiau liukso numerių kategorijai. Kamba- 
ryje, kuriame esu, dvi kėdės, sofa, rašomasis stalas, spintelė su 
durelėmis, už kurių veikiausiai yra televizorius ir mini baras. Kili- 
mas neypatingas, galite manimi patikėti, nė iš tolo nepanašus į per- 

siškąjį Olino kabinete. Sienos išklijuotos tapetais. Pastarieji... mi- 
nutėlę... 

Tą akimirką pasigirsta eilinis spragtelėjimas: Maikas vėl 
spusteli “Stop" klavišą. Tiesą sakant, visas įrašas fragmentiškas, 
sudarytas iš atskirų nuotrupų ir tuo iš esmės skiriasi nuo daugiau 
nei šimto penkiasdešimties anksčiau padiktuotų kasečių, kurias 
saugo literatūrinis Maiko agentas. Dar daugiau, kiekvienoje kitoje 
atkarpoje balsas keičiasi. Diktuoti pradeda žmogus, užsiėmęs 
svarbiu darbu, o paskui jo vietą užima kitas, visiškai sutrikdytas, 
prastai besigaudantis aplinkoje. Tasai kitas, pats šito nesuvokda- 
mas, jau šnekasi pats su savimi. Nelygus įrašo ritmas drauge su 
vis nerišlesne kalba daugeliui klausytojų kelia nerimą. Daugelis 
prašo išjungti įrašą gerokai anksčiau, nei tasai pasibaigia. Žodžiais 
neįmanoma perteikti tolydžio augančio klausytojo įsitikinimo, kad 
žmogus, diktuojantis šį keistą įrašą, jei ne kraustosi iš proto, tai 
bent jau praranda sąsajas su jį supančia realybe. Bet netgi tie žo- 
džiai padeda suprasti: 1408-ajame kažkas dėjosi. 

Išjungdamas diktofoną, Maikas pastebėjo sienas puošiančius 
paveikslus. Jie buvo trys: ant laiptų stovinti dama vakariniu trečio- 
jo dešimtmečio apdaru, bangomis skriejantis burinis laivas ir na- 
tiurmortas, kuriame vyravo geltona bei oranžinė spalvos: obuoliai, 
bananai, apelsinai. Visi įstiklinti ir kreivašoniai. Rašytojas norėjo 
juos paminėti, bet pagalvojo: nejau verta kalbėti apie tris kreivašo- 
nius paveikslus. Juk norėjo kalbėti ir apie perkreiptas duris, bet 
veikiai paaiškėjo, kad durys anaiptol ne perkrypusios, stačiai kaž- 
kurią akimirką jį apgavo akys, nieko daugiau. 

Kairysis viršutinis paveikslo su dama kampas nusileido ma- 
žiausiai coliu žemiau dešiniojo. Lygiai taip kabėjo ir burlaivis, ku- 
rio dėnyje stovintys keleiviai stebėjo skraidančias žuvis. O kairysis 
viršutinis gelsvai oranžinių vaisių (Maikui atrodė, kad juos apšvie- 
čia karšta ekvatorinė saulė, dykumos saulė, kokią ją piešė Polas 
Boulsas) kampas iškilo virš dešiniojo. Pakako kartelį dirstelti į pa- 
veikslus, kad gerkle vėl pakiltų šleikštulys. Rašytojas nenustebo. 
Čia tik refleksas į tam tikrą situaciją. Tą patyrė “Karalienėje 

Elžbietoje IT". Tuomet jam paaiškino, jog ilgainiui žmogus įpranta 
prie supimo, ir jūrligė pasitraukia. Tačiau Maikui neteko jūroje 
praleisti tiek laiko, kad spėtų adaptuotis prie supimo, be to, jis, ko 
gero, nė nenorėjo. Todėl ir nenustebo, kai perkrypę 1408-ojo vieš- 
bučio numerio paveikslai sukėlė jūros ligos simptomus (nors šiuo 
konkrečiu atveju reikėtų sakyti ne “jūros", o “sausumos* liga). 

Paveikslų stiklus nuklojo dulkės. Vieną jisai perbraukė pirš- 
tais, kurį laiką žvelgė į dvi lygiagrečias linijas. Pačiupinėjus dulkės 
atrodė riebios, gličios. “Nelyginant šilkas prieš puvimą", - pagal- 
vojo Maikas, bet ir šio palyginimo neketino įrašyti į juostelę. Iš kur 
galėjo žinoti, koks pačiupinėjus atrodytų šilkas, kuris tuoj tuoj su- 
pus? Tokį palyginimą išgalvotų tik gerokai įkaušęs žmogus. 

Jisai pataisė paveikslus, atsitraukė per žingsnį ir vėl įdėmiai 
nužvelgė kiekvieną: moteris vakarine suknele ant sienos prie mie- 
gamojo durų, garlaivis, skrodžiantis vieną iš septynių jūrų, į kairę 
nuo rašomojo stalo, ir galiausiai šlykščiai nupiešti vaisiai palei 
spintelę su televizoriumi. Tikėjosi, kad paveikslai vėl perkryps, o 
gal net nukris ant grindų, kaip nutikdavo filmuose, panašiuose į 
“Namą ant vaiduoklių kalvos" ar kai kurias “Prieblandos zonos" 
serijas, tačiau jie kybojo tiesiai. Maikas pripažino sau, jog nėmaž 
nenustebtų, jei paveikslai vėl perkryptų. Iš patirties žinojo, kad 
pasikartojimas yra natūralus dalykas: žmonės, kurie metė rūkyti 
(nejučia palytėjo už ausies užkištą cigaretę), nori pradėti vėl, pa- 
veikslai, kurie nuo Niksono prezidentavimo laikų kybojo perkrypę, 
trokšta vėl sugrįžti į įprastą padėtį. “Šitaip jie iškabojo ilgai, tai 
neabejotina, - mąstė Maikas. - Jei nukabinčiau juos nuo sienų, pa- 
matyčiau tamsesnius, dar neišblukusius tapetų lopus. Gal imtų lįsti 
kokie nors kirminai, kaip nutinka, jei išlupi iš žemės akmenį". 

Nė pats nežinojo, iš kur ėmėsi ta šokiruojanti, pasišlykštėtina 
mintis, bet aiškiai įsivaizdavo baltus aklus kirminus, šliaužiančius iš 
paveikslais pridengtų sienos stačiakampių. 

Pakėlė diktofoną prie burnos, įjungė įrašą ir tarė: “Tokios 
mintys atsirado Olino dėka. Jis iš visų jėgų stengėsi mane įbaugin- 


247 


ti, išmušti iš vėžių, dezorientuoti, ir jam pavyko. Aš nenorėjau..." 
Ko gi jis nenorėjo? Apie tai tegalima spėlioti. Nes juostelėje atsi- 
rado trumputė pauzelė, po kurios Maikas Enslinas prabyla aiškiai 
ir suprantamai, kapodamas žodžius: “Privalau susitvardyti. Tuč- 
tuojau", - ir vėl spragteli išjungiamas įrašas. 

Jis užsimerkė. Keturis kartus giliai įkvėpė, sulaikydamas al- 
savimą penkioms sekundėms, o paskui iškvėpdamas. Niekada 
anksčiau nebuvo patyręs nieko panašaus: nei namuose, kur neva 
gyveno vaiduokliai, nei kapinėse ar pilyse, garsėjančiose tuo pa- 
čiu. Kokie jau ten vaiduokliai, kalbėt galima nebent apie apsirūky- 
mą prastos kokybės žole. 

“Tai vis Olino darbas. Olinas tave užhipnotizavo, bet tu išsi- 
veržei iš jo kerų, - pasigirdo galvoje vidinis balsas. - Privalai pra- 
leisti prakeiktą naktį šiame numeryje, ir ne tik todėl, kad įdomes- 
nėje vietoje dar nesilankei (netgi be Olino įstengsi parašyti ge- 
riausią dešimtmečio istoriją apie vaiduoklius). Svarbiausia, negali 
leisti Olinui laimėti. Jam ir jo melagystėms apie trylika žmonių, 
neva mirusių šiame kambaryje, jie neturi laimėti. Nugalėsi tu - ne 
jisai. Todėl giliai įkvėpk... iškvėpk. Giliai įkvėpk... iškvėpk". 

Jis alsavo bent devyniasdešimt sekundžių, o kai atsimerkė 
vėl, pasijuto kur kas geriau, praktiškai normaliai. Paveikslai ant 
sienų. Kabo tiesiai. Vaisiai vazoje? Tokie pat gelsvai oranžiniai, 
nebent tik dar šlykštesni. Be abejo, vaisiai iš dykumos. Suvalgyk 
vieną, ir žiaukčiosi iki pamėlynijimo. 

Maikas spustelėjo įrašo klavišą. Įsižiebė raudonas žiburėlis. 
“Minutėlei man susvaigo galva. - Jis žengė link rašomojo stalo. - 
Veikiausiai pagirios po Olino pliurpalų. Bet galiu patikėti, jog pa- 
jutau kažkieno buvimą. - Žinia, nieko panašaus jis nejuto, bet čia 
buvo tas atvejis, kai gali diktuoti ką įsigeidęs. - Oras troškus. Bet 
pelėsiais ar dulkėmis netrenkia. Olinas minėjo, kad tvarkantis nu- 
meris išvėdinamas, bet kambarinės sukasi mikliai... ir oras troš- 
kus". 

Ant rašomojo stalo stovėjo peleninė, nedidelė, storo stiklo, to- 
kias rasi kiekviename viešbutyje, joje gulėjo degtukų dėželė. Žinia, 

su “Delfino" viešbučiu etiketėje. Priešais viešbutį stovėjo durinin- 
kas su senoviška, auksu siuvinėta uniforma, su epoletais ir su ke- 
pure, kokią dabar pamatytum nebent gėjų bare, puošiančią moto- 
ciklininką, kurio visa likusi apranga - tik kelios sidabrinės grandi- 
nės. Gatve pro viešbutį riedėjo kitos epochos automobiliai: “Pa- 
kardai", “Hardonai"', “Študebekeriai" ir juokingi “Kraisleriai-niu- 
jorkiečiai". 

- Degtukų dėželė peleninėje atrodo taip, tarsi būtų perkelta 
čionai iš 1955 metų. - Maikas įsimetė ją į laimingų havajietiškų 
marškinių kišenaitę. - Pasilaikysiu ją kaip suvenyrą. O dabar me- 
tas įleisti į kambarį gryno oro. 

Girdisi bilsmas, veikiausiai jis padėjo diktofoną ant rašomojo 
stalo. Paskui pauzelė, sklidina kažkokių garsų, sunkaus alsavimo. 
Galop - girgždesys. 

- Pergalė! - girdisi iš tolo, paskui balsas artėja, veikiausiai 
Maikas ima diktofoną į ranką. - Pergalė! Apatinė pusė nenorėjo 
pasiduoti, tarsi būtų užstrigusi, bet viršutinė pasidavė be vargo. 
Girdžiu transporto srauto triukšmą Penktojoje aveniu, automobilių 
signalai ramina. Kažkur groja saksofonas, galbūt priešais “Plazą"" 
kitoje Penktosios aveniu pusėje, už dviejų kvartalų. Tie garsai 
man primena brolį. 

Maikas nutilo, žvelgdamas į mažą raudoną akutę. Negi toji 
akutė jį kažin kuo kaltino? Brolis? Jo brolis mirė, dar vienas karys, 
kritęs tabako mūšyje. Ir tuomet Maikas atsipalaidavo. Kas iš to? 
Pasitaikė ir pamėkliškų karų, iš kurių Maikas Enslinas visuomet 
grįždavo nugalėjęs. O kalbant apie Donaldą Ensliną... 

- Iš tiesų vieną žiemą mokamoje Konektikuto autostradoje 
mano brolį suėdė vilkai, - pratarė jis, nusijuokė ir sustabdė įrašą. 
Juostelėje liko dar kažkas, žinia, nedaug, bet tai buvo paskutinis 
rišlus sakinys, kurio prasmę klausytojai galėjo suprasti. 

Maikas apsigręžė, pažvelgė į paveikslus. Jie kybojo tiesiai, 
geri maži paveiksliukai. Sustingęs gyvenimas... koksai jis bjaurus! 

Rašytojas įjungė įrašą ir ištarė du žodžius: “Liepsnojantys 
apelsinai", tada spustelėjo “Stop" ir pasuko link durų, vedančių į 


249 


miegamąjį. Stabtelėjo prie damos vakarine suknele, o paskui nėrė 
į tamsą, apgraibomis ieškodamas jungiklio. Pakako akimirkos, kad 
suprastų (pačiupinėjus jie it oda, it sena negyva oda) - tapetams, 
kuriais slydo jo delnas, kažkas negerai, o paskui pirštai užčiuopė 
jungiklį. Miegamąjį užliejo geltona palubėje kybančio sietyno, kiek 
mažesnio, nei svetainėje, šviesa. Ant dvigulės lovos dryksojo gels- 
vai oranžinis užtiesalas. 

“Kam sakyti slėpkis?" - į diktofoną paklausė Maikas ir vėl iš- 
jungė įrašą. Peržengė slenkstį, pakerėtas liepsnojančios lovatiesės 
dykumos, po ja kūpsančių pagalvių kalvų. Miegoti čia? Jokiu būdu, 
sere. Tolygu miegoti suknistame sustingusiame gyvenime, miegoti 
siaubingame karštame Polo Boulso kambaryje, kurio negali pama- 
tyti, pamišusių, pilietybės netekusių anglų kambaryje, tarp aklų si- 
filitikų, kurie užsikrėtė, dulkindami savo motinas, kinoversija, da- 
lyvaujant Lorensui Harviui arba Džeremiui Aironsui, bet kuriam iš 
šių aktorių, kurie asocijuojasi su iškrypimais... 

Maikas spustelėjo įrašo klavišą, išvydo įsižiebusią raudoną 
akutę, pratarė: “Orfėjas pragaro rate!“ - ir išjungė įrašą. Prisiar- 
tino prie lovos. Gelsvai oranžinė lovatiesė žvilgėjo. Tapetai, kurie 
dienos šviesoje, galimas daiktas, atrodė kreminiai, sugėrė gelsvai 
oranžinį lovatiesės švytėjimą. Abipus lovos stovėjo spintelės. Ant 
vienos Maikas išvydo telefono aparatą, juodą, didžiulį, su pasuka- 
mu disku. Angos pirštams priminė nustebusias baltas akis. Ant 
kitos stovėjo dubenėlis su slyva. Maikas įjungė įrašą: “Tai netikra 
slyva. Tai plastmasinė slyva", - ir vėl sustabdė juostelę. 

Ant lovatiesės gulėjo meniu, kurį geidaujantys gauti pusryčius 
į numerį palikdavo ant durų rankenos. Maikas prisėdo ant lovos 
krašto, stengdamasis neliesti nei jos, nei sienos, ir pakėlė meniu. 
Stengėsi nepriliesti ir lovatiesės, bet perbraukė ją pirštų galiukais 
ir sudejavo. Prisilytėjimas sukėlė šiurpą. Ir vis dėlto jisai jau laikė 
valgiaraštį rankoje. Pastebėjo, kad tas prancūziškas. Nors šią kal- 
bą mokėsi prieš daugybę metų, suprato, jog vienas pusryčiams 
siūlomas patiekalas - paukščiai, užkepti mėšle. “Prancūzai gali 


250 


valgyti ir tokias nesąmones“, - pagalvojo Maikas ir nusijuokė it 
beprotis. 

Užsimerkė, atsimerkė vėl. 

Prancūziški žodžiai virto rusiškais. 

Užsimerkė, atsimerkė. 

Rusų kalba virto italų kalba. 

Užsimerkė, atsimerkė. 

Meniu pranyko. Iš paveikslėlio į Maiką žvelgė mažas berniu- 
kas, kuris klykdamas gręžiojosi į vilką, kiek aukščiau kelio įsikirtu- 
sį į kairiąją vaiko koją. Vilkas neatplėšė nuo berniuko akių ir pa- 
nėšėjo į terjerą, žaidžiantį su savo mėgstamu žaisleliu. 

“Nieko panašaus nematau", - pagalvojo Maikas, ir, be abejo, 
nematė. Jei neužsimerkdavo, rankoje laikydavo meniu anglų kal- 
ba, ir kiekviena valgiaraščio eilutė siūlė pasmaguriauti vienu ar ki- 
tu kulinarijos meno kūriniu. Visokeriopai paruošti kiaušiniai, vaf- 

Jis pasisuko ir atsargiai prasmuko tarp sienos bei lovos - da- 
bar tasai tarpas atrodė siaurutis it kapas. Širdis daužėsi taip pašė- 
lusiai, jog kiekvienas smūgis atliepdavo ne tik krūtinėje, bet ir 
kakle bei riešuose. Akiduobėse pulsavo akys. 1408-ajame kažkas 
dedasi, iš tiesų kažkas dedasi. Olinas kalbėjo apie nuodingas du- 
jas, ir dabar Maikas savo kailiu įsitikino, jog menedžeris neklydo: 
kažkas užpildė numerį tomis dujomis ar padegė hašišą, sodriai pa- 
gardintą vabzdžių nuodais. Bet, žinia, tai vis Olino išmonės, o val- 
dytojui su džiaugsmu patalkino apsaugos tarnybos darbuotojai. 
Dujas įpurškė per ventiliacijos ortakius. Maikas nematė grotelių, 
bet šitai nereiškė, jog numeryje jų apskritai nėra. 

Rašytojas apžvelgė miegamąjį plačiai atmerktomis persigan- 
dusiomis akimis. Nuo spintelės lovos kairėje pradingo slyva. Drau- 
ge su dubenėliu. Jis regėjo tik glotnų poliruotą paviršių. Maikas 
apsigręžė, pasuko link durų, stabtelėjo. Ant sienos kabojo pa- 
veikslas. Jis nebuvo visiškai tikras, tokios būklės nebūtų įstengęs 
nedvejodamas ištarti net savojo vardo, bet, regis, įeidamas į mie- 
gamąjį, jokio paveikslo nepastebėjo. Vėlei sustingęs gyvenimas. 

Viena vienintelė slyva alavinėje lėkštelėje, grubiai sukalto seno 
lentinio stalo viduryje. Slyvą ir lėkštelę nutvieskė nerimastinga 
gelsvai oranžinė šviesa. 

“Tango šviesa, - pagalvojo Maikas. - Šviesa, kuri priverčia 
mirusius kilti iš kapų ir šokti tango. Šviesa, kuri...* 

- Turiu iš čia išsinešdinti, - sukuždėjo jis ir svyruodamas nu- 
kiūtino į svetainę. Ūmai suvokė, jog kiekvieną žingsnį lydi žliugsė- 
jimas, o grindys darosi vis minkštesnės. 

Paveikslai ant sienų perkrypo, bet pokyčiai tuo neapsiribojo. 
Dama ant laiptų nusmaukė suknelę žemyn, apnuogindama krūtis. 
Kilstelėjo jas rankomis. Ant spenelių karojo kraujo lašai. Ji žvelgė 
tiesiai Maikui į akis ir niršiai šypsojosi, šiepdama dantis. Burlaivio 
denyje išsirikiavo išblyškę vyriškiai bei moterys. Kraštinis vyras, 
stovintis prie pat laivo pirmgalio, vilkėjo rudą vilnonį kostiumą ir 
rankoje laikė skrybėlę. Tiesiai perskirti plaukai lipo prie kaktos. 
Veide sustingo siaubas ir tuštuma. Maikas jį atpažino: Kevinas 
O*Molis, pirmasis 1408-ojo numerio gyventojas, kuris iššoko pro 
langą 1910 metų spalį. Greta O'Molio rikiavosi visi tie, kurie iš šio 
numerio iškeliavo į kitą pasaulį, jų veidų išraiška nėmaž nesiskyrė 
nuo O'Molio. Todėl tie žmonės panėšėjo į giminaičius, susidarė 
įspūdis, neva jie yra vienos didelės šeimos nariai. 

Trečiajame paveiksle vaisius pakeitė nukirsta žmogaus galva. 
Gelsvai oranžinė šviesa krito ant įdubusių skruostų, ant sukepusių 
lūpų, ant žvilgančių, į viršų stebeilijančių akių, nutvieskė cigaretę, 
užkištą už dešiniosios ausies. 

Maikas puolė prie durų. Žliugsėjimas, čepsėjimas stiprėjo su- 
lig kiekvienu žingsniu, kojos net klimpo į grindis-liūną. Durys, sa- 
vaime suprantama, neatsidarė. Maikas jų nerakino, neužkabino 
grandinėle, tačiau durys nepageidavo atsiverti. 

Sunkiai alsuodamas, rašytojas nusigręžė nuo jų ir nukiūtino 
per svetainę link rašomojo stalo. Matė, kaip pro atvirą langą plūs- 
tantis oras sūpuoja užuolaidas, juk pats atvėrė tą langą, tačiau ne- 
jautė nė menkiausio dvelkimo. Tarsi kambarys rytų gryną orą. 
Girdėjo automobilių signalus Penktojoje aveniu, bet jie sklido iš 

tolimų tolių. O saksofonas? Jei muzikos garsai ir pasiekė langą, 
kambarys vogė melodiją, palikdamas vien tolygų gausmą. Taip 
gaustų vėjas prakiurdytame negyvėlio kakle, ar ąsotyje, sklidina- 
me nukapotų pirštų, arba... 

“Liaukis", - pamėgino ištarti jis, tačiau prarado amą. Širdis 
daužėsi neįtikėtinai tankiai - jei dar bent mažumą paspartintų savo 
plakimą, neabejotinai susprogtų. Jis daugiau nebegniaužė rankoje 
mažojo diktofono, ištikimojo visų žygių į “kovinės šlovės vietas" 
palydovo. Kažkur jį paliko. Jei miegamajame, jo veikiausiai jau 
nebėra, kambarys prarijo, kad suvirškinęs galėtų išvemti į kurį 
nors paveikslą. 

Godžiai gaudydamas orą, nelyginant bėgikas ilgos distancijos 
gale, Maikas priglaudė prie krūtinės ranką, kad bent mažumą ap- 
malšintų širdies plakimą. Ir kairėje gėlėtų marškinių krūtinės kiše- 
naitėje užčiuopė diktofono dėželę. Prisilietimas prie patikimo ir 
pažįstamo daikto mažumą atgaivino. Kaip paaiškėjo, rašytojas ka- 
žin ką bambėjo sau po nosimi, o kambarys būgnijo atgal, tarsi po 
šlykščiais tapetais slėptųsi milijonai burnų. Ūmai suvokė, kad jį 
baisiai pykina, ir skrandis tuoj išsivers išvirkščiai. Pajuto, kaip 
tirštėja oras, užpildydamas ausis, virsdamas vata. 

Bet visgi šiek tiek atsitokėjo, šiaip ar taip, suvokė: kol dar yra 
laiko, reikia kviesti pagalbą. Mintis apie besišaipantį Oliną (taip 
šaipytis moka tik Niujorko viešbučių menedžeriai), apie žodžius, 
kuriuos neabejotinai išgirs: “Aš gi jus perspėjau", - daugiau nebe- 
trikdė, tikėjimas, kad Olinas sukėlė šiuos keistus pojūčius, per 
ventiliacijos sistemą pūstelėjęs dujas, išgaravo iš galvos. Žinia, 
priežastis glūdėjo pačiame numeryje. Šitame prakeiktame nume- 
ryje. 

Jis norėjo staigiai ištiesti ranką link telefono aparato, tokio 
kaip ir anas, stovintis miegamajame, stverti ragelį. O iš tiesų ste- 
bėjo, kaip ranka pamažėle, nelyginant sulėtintam kine, juda link 
stalo - tarsi nardytojo ranka. Net nusistebėjo, kad nematyti oro 
burbuliukų. 

Pirštai sugniaužė ragelį, pakėlė jį. Kita ranka taip pat lėtai 

nusklendė link disko, surinko 0. Pridėjęs ragelį prie ausies, išgirdo 
spragsėjimų seriją: diskas grįžo į pradinę padėtį. Visai kaip “Lai- 
mės rate": norite sukti ratą ar pasakysite žodį? Atminkite, jei mė- 
ginsite sakyti žodį ir suklysite, jus paliks sniege greta mokamos 
Konektikuto autostrados, vilkams. 

Signalo neišgirdo. Užtat ragelyje suskambo kimus balsas: 
“Čia devyni! Devyni! Čia devyni! Devyni! Čia dešimt! Dešimt! 
Mes nužudėme visus tavo draugus! Visi tavo draugai jau nebegy- 
vi! Čia šeši! Šeši!" 

Vis labiau šiurpdamas, Maikas įsiklausė ne į balsą, o į jame 
aidinčią tuštumą. Tai buvo ne mašinos, ne žmogaus - paties nume- 
rio balsas. Ta nežinomybė liejosi iš sienų ir grindų, kalbėjosi su juo 
telefonu ir neturėjo nieko bendra nei su šmėklomis, nei su para- 
normaliais reiškiniais, apie kuriuos jam teko skaityti. Maikas suti- 
ko kažin ką visiškai svetimą, užgimusį ne Žemėje. 

“Ne, jo čia kol kas nėra... bet tas kažkas artinasi. Jis alka- 
nas, o tu - pietūs". 

Telefono ragelis išsprūdo iš atsigniaužusių pirštų, ir Maikas 
apsigręžė. Ragelis tabalavo laido gale, o rašytojo skrandis tolydžio 
gniaužėsi. Iš ragelio veržėsi kimūs šūksniai: “Aštuoniolika! Jau aš- 
tuoniolika! Pasislėpk, kai pasigirs sirena! Tai keturi! Keturi!" 

Pats nesuvokdamas, ką daro, Maikas išsitraukė iš už ausies 
cigaretę ir suspaudė lūpomis, o gėlėtų marškinių kišenaitėje sužve- 
jojo degtukų dėželę su paauksuotu durininku - po devynerių susi- 
laikymo metų visgi nusprendė užrūkyti. 

Kambarys pradėjo skysti. 

Tiesūs kampai bei linijos užleido vietą ne kreivėms, o Mauri- 
tanijos arkoms, į kurias pažvelgus skaudėjo akis. Krištolinis siety- 
nas palubėje transformavosi į didžiulį seilių lašą. Paveikslai ėmė 
kraipytis, virsdami priekiniu automobilio stiklu. Paveiksle, kuris 
kabojo prie miegamojo durų, moteris su dvidešimtųjų metų vaka- 
rine suknele ir kraujuojančiais krūtų speneliais iššiepė dantis, ap- 
sigręžė ir nubėgo laiptais į viršų, aukštai keldama kelius, - tikra 
“moteris-vampyrė" iš nebylaus filmo. Telefonas gergždė toliau, iš 

ragelio aidintys garsai gręžė ausų būgnelius: “Penki! Čia penki! 
Nekreipk dėmesio į sireną! Net jei išeisi iš šio numerio, niekada jo 
nebeapleisi! Aštuoni! Čia aštuoni!" 

Durys į miegamąjį ir į koridorių susigniaužė palei lubas bei 
grindis, išsiplėtė per vidurį, tarsi būtų skirtos statinės formos būty- 
bėms. Šviesa darėsi vis ryškesnė ir žiauresnė, kambarys skendo 
gelsvai oranžiniame tviskesyje. Dabar Maikas matė properšas ta- 
petuose, juodas poras, kurių kiekviena mikliai pavirto į burną. 
Grindys išlinko žemyn. Maikas jautė, jog kažkas visai greta, kam- 
bario gyventojas, būtybė, gyvenanti sienose, kimiojo balso šeimi- 
ninkas. “Šeši! - staugė telefonas. - Šeši, čia šeši, čia sumauti ŠE- 
ŠI!* 

Rašytojas pažvelgė į degtukų dėželę. Tą pačią dėželę, kurią 
pasiėmė iš peleninės ant rašomojo stalo. Juokingas senas šveico- 
rius, juokingi seni automobiliai su chromuotomis radiatorių grote- 
lėmis... ir po paveikslėliu bėgantys žodžiai, kurių jau seniai neteko 
matyti, nes dabar abrazyvinė juostelė dedama kitoje dėžutės pu- 
sėje. 

“PRIEŠ BRŪKŠTELDAMI DEGTUKĄ, UŽDARYKITE 
DĖŽUTĘ". 

Nemąstydamas, nes mąstyti jau nebegalėjo, Maikas Enslinas 
paėmė degtuką, mažumą pračiaupė lūpas, ir cigaretė nukrito ant 
grindų. Brūkštelėjo degtuką per abrazyvinę juostelę ir tučtuojau 
prikišo jį prie likusiųjų galvučių. “F-f-f-r-r"" - tvykstelėjo degtukai, 
į šnerves trenkė degančios sieros ir uostomosios druskos kvapas, 
ryški ugnis privertė užsimerkti. Vis taip pat nemąstydamas, Mai- 
kas prikišo liepsnojančią dėželę prie savo marškinių. Tie įsidegė 
akimoju - pigūs, siūti Korėjoje, Kambodžoje ar Borneo, ištarnavę 
ne vienerius metus. Bet anksčiau, nei liepsna pasiekė akis, atkirs- 
dama nuo jo kambarį, Maikas išvydo ją aiškiai ir ryškiai, nelygi-- 
nant žmogus, pabudęs nuo košmaro ir pastebėjęs, kad košmaras 
supa jį iš visų pusių. 

Galva prašviesėjo, ją praskaidrino stiprus sieros kvapas ir nuo 
liepsnojančių marškinių kylantis karštis, bet svetainėje ir toliau šė- 

lo beprotiški mauritaniški motyvai. Aišku, ne mauritaniški, šis api- 
brėžimas visiškai netiko, tačiau nebuvo kito žodžio, galinčio bent 
iš dalies apsakyti, kas čia dėjosi... dėjosi po senovei. Maikas atsi- 
dūrė besimainančiame, pūvančiame urve, kurio grindys, sienos bei 
lubos tolydžio judėjo, rangėsi neįsivaizduojamais kampais. Miega- 
mojo durys vedė į vidinę sarkofago kamerą. Kairėje buvusi siena, 
ant kurios kybojo natiurmortas, palinko artyn, sueižėjo properšo- 
mis, primenančiomis didžiules burnas, besiveriančiomis į pasaulį, 
iš kurio artėjo kažin kas. Maikas Enslinas girdėjo jo godų, seilėtą 
alsavimą, į nosį trenkė kažkokio gyvo bei pavojingo padaro kva- 
pas. Kone toks pat kvapas sklinda iš liūto narvo... 

Mintį nutraukė liepsnos liežuviai, pradėję laižyti pasmakrę. 
Degančių marškinių karštis sugrąžino Maiką į realų pasaulį, ir, 
užuodęs ant krūtinės svylančių plaukų kvapą, rašytojas vėl metėsi 
link koridoriaus durų. Sienos sudūzgė ir suvibravo. Gelsvai oran- 
žinė šviesa pasiekė ryškumo viršūnę, tarsi kažkieno ranka būtų 
iki galo suktelėjusi neregimą reostatą. Bet šįkart, kai jisai pasiekė 
tikslą ir pasuko rankeną, durys atsivėrė. Tarsi kažin kas būtų nu- 
stojęs domėtis degančiu žmogumi, - galbūt tas kažin kas nemėgo 
keptos mėsos. 


3. 


Populiari šeštojo dešimtmečio dainelė tvirtina, jog meilė verčia 
pasaulį suktis, bet veikiau ne meilė, o atsitiktinumas. Rufas Dia- 
boras dirbo komivojažieriumi “Siuvamųjų mašinų “Zinger"'" kom- 
panijoje. Jis atvyko į Niujorką iš Teksaso, ketindamas pasikalbėti 
su kompanijos vadovybe apie pervedimą į valdytojo pareigas, ir 
apsistojo “Delfino" viešbutyje, numeryje 1414. Likimo ironija - už 
devyniasdešimties metų po to, kai pirmasis 1408-ojo numerio gy- 
ventojas iššoko pro langą, kitas siuvamųjų mašinų pardavėjas iš- 
gelbėjo gyvybę žmogui, ketinusiam rašyti knygos skirsnį apie 
viešbučio numerį, kuriame gyvena vaiduokliai. Galbūt šis teiginys 

perdėtas. Ko gero, Maikas Enslinas galėjo likti gyvas, net jei ko- 
ridorius būtų buvęs tuštutėlis, jei tenai nebūtų pasitaikęs komivo- 
jažierius, grįžtantis į savo numerį su kibirėliu, sklidinu ledo kubelių 
iš šaldymo automato. Tačiau ant kūno liepsnojantys marškiniai - 
ne juokas, ir Maikas būtų nudegęs kur kas giliau bei rimčiau - jei 
ne Diabornas, kuris mąstė sparčiai, o veikė dar sparčiau. 

Dera pažymėti, Diabomas nė pats tiksliai neatminė, kaip vis- 
kas įvyko. Jis išgalvojo gana rišlią istoriją laikraščiams ir televizijai 
(didvyrio vaidmuo jam netgi labai patiko, be kita ko, jis padidino 
vyruko šansus gauti aukštas pareigas). Rufas aiškiai atminė, kaip 
į koridorių išgriuvo liepsnojantis žmogus. O po to viskas skendo 
rūke. Jis mėgino atgaminti įvykių grandinę, bet neišėjo nieko dora. 
Taip nutinka, kai ryte po smagaus nugėrimo bandai prisiminti, ką 
gi iškrėtei vakar vakare. 

Tiesa, dėl vieno dalyko jisai buvo tikras, bet reporteriams apie 
tai nepasakojo, nes neįstengė surasti logiško paaiškinimo. Lieps- 
nojančio vyriškio riksmas tolydžio stiprėjo, tarsi Rufas būtų regė- 
jęs ne žmogų, o be atvangos garsinamą stereogrotuvą. Į koridorių 
išvirtęs žmogus staugė viena nata, bet vis garsiau ir garsiau. Kaip- 
gi taip galėjo būti, Diabornas neišmanė. 

Bet tą akimirką apie tai ir negalvojo. Puolė prie liepsnojančio 
žmogaus su kibirėliu, sklidinu ledo kubelių. Tasai vyras (“Degė 
tiktai jo marškiniai, tą supratau išsyk", - reporteriams pasakojo 
Diabornas) atsitrenkė į priešingas duris, jį bloškė atgal, nelaimėlis 
susvyravo, suklupo ant kelių. Tuo metu prie jo ir prišoko komivo- 
jažierius. Koja įsirėmė į petį, partrenkė ant kilimo. O paskui išpylė 
ant jo savo kibirėlio turinį. 

Visa tai atminė gana miglotai. Tiesa, atmintin įsirėžė vaizdas, 
jog degantys marškiniai skleidė pernelyg jau daug šviesos, gelsvai 
oranžinės šviesos, Rufui primenančios kelionę į Australiją, kur jie- 
du su broliu apsilankė prieš dvejus metus. Jiedu išsinuomojo visu- 
reigį ir pervažiavo Didžiąją Australijos dykumą (broliai Diabormnai 
išsiaiškino, jog kai kurie čiabuviai ją vadina Didžiuoju Australijos 

sodomitų lizdu). Kelionė nusisekė, liko aibės įspūdžių, bet retsy- 
kiais būdavo baisoka. Ypač prie didžiojo kalno dykumos centre, 
prie Ajers Roko*. Jiedu pasiekė uolą saulei leidžiantis, ir šviesa 
ant jos šlaituose iškirstų vyriškių veidų... deganti ir keista... vertė 
galvoti, kad ji anaiptol ne žemiška... 

Rufas suklupo greta jau nebedegančio, tik rūkstančio, ledo ku- 
beliais apipilto vyriškio, apvertė jį ant pilvo, užgesino kelis liepsnos 
liežuvėlius, nusigavusius iki nugaros. Pastebėjo, kad kairioji kaklo 
pusė apdegė smarkiau, ypač ausies spenelis, bet šiaip jau, šiaip 
jau... 

Diabornas pakėlė galvą, ir jam pasidingojo... žinia, beprotystė, 
tačiau jam pasidingojo, kad kambarys, iš kurio išbėgo vyriškis, 
sklidinas Australijos saulėlydžio šviesos, svilinančios šviesos, vieš- 
pataujančios dykumoje, kur gali gyventi niekada žmogaus neregė- 
tos būtybės. Ji buvo kraupi, toji šviesa (kaip ir žemas gausmas, 
panašus į tą, kurį girdi prie elektros energijos tiekimo linijų), bet 
podraug ir kerinti. Jis panoro įeiti pro atlapotas duris. Pasižiūrėti, 
kas už jų. 

Galbūt Maikas irgi išgelbėjo gyvybę Diabornui. Pastebėjo, 
kaip tasai stojasi, tarsi visiškai nustojęs domėtis juo, Maiku, o vei- 
de atsispinti tvinksinti, pulsuojanti šviesa, sklindanti iš 1408-0jo 
numerio. Tą įsiminė net geriau už patį Diaborną, bet, žinoma, Rufui 
Diabornui nereikėjo padegti savęs, kad liktų gyvas. 

Maikas stvėrė komivojažierių už klešnės. 

- Neikite tenai, - sukuždėjo jis. - Iš ten nebeišeisite. 

Diabornas sustojo, pažvelgė į raudoną, pūslėmis nusėtą ant 
žemės gulinčio vyriškio veidą. 

- Ten šmėklos, - pridėjo Maikas, ir, tarsi tie jo žodžiai būtų 
užkeikimas, 1408-0jo numerio durys užsitrenkė, atkirsdamos švie- 
są bei gaudesį. 

*Ajers Rokas - didžiausias pasaulyje smiltainio monolitas. Jo aukštis - 348 m, ilgis 


- 3,6 km, bendras plotas - 486 ha. Garsi, turistų itin mėgiama įžymybė, kurios 
spalva keičiasi priklausomai nuo apšvietimo. 

Rufas Diabomnas, vienas iš geriausių kompanijos “Siuvamo- 
sios mašinos “Zinger"" komivojažierių, pribėgo prie liftų ir spuste- 
lėjo gaisro pavojaus mygtuką. 


4. 


Šešioliktame žurnalo “Nudegusių ligonių gydymas: diag- 
nostinis požiūris“ numeryje yra įdomi Maiko Enslino fotografija. 
Toji publikacija pasirodė praėjus šešiolikai mėnesių po trumpučio 
Maiko vizito į 1408-ąjį "Delfino" viešbučio numerį. Fotografijoje 
matyti vien torsas, bet tai Maikas, galite neabejoti. Įrodymas - 
baltas kvadratas ant kairiosios krūties. Aplinkui jį oda ryškiai rau- 
dona, kur ne kur pūslės. Baltas kvadratas po laimingųjų marški- 
nių, kuriuos jis dėvėjo tą vakarą, kišenėle. Toje kišenėlėje ir gulėjo 
mažasis diktofonas. 

Prietaiso kampai apsilydė, bet jis tebeveikia, ir juostelė liko 
puikios būklės. Ko nevalia sakyti apie patį įrašą. Maiko agentas, 
Semas Farelas, įmetė kasetę su įrašu į sieninį seifą, atsisakyda- 
mas pripažinti, jog nuo to, ką išgirdo, jo oda ėjo pagaugais. Štai 
tame seife ji ir guli. Farelas neturi nė menkiausio noro ją išsi- 
traukti ir perklausyti pats arba draugų kompanijoje. Nors kai ku- 
rie iš pastarųjų nesiliauja kauliję. Niujorkas - mažas miestas. Gan- 
dai sklinda greit. 

Jam nepatinka Maiko balsas juostelėje, nepatinka frazės bei 
žodžiai, kuriuos taria tas balsas (“Vieną žiemą mokamoje Konek- 
tikuto autostradoje mano brolį suėdė vilkai..." - ir ką gi, sakykit 
susimildami, šitai galėtų reikšti?), bet visų labiausiai jam nepatinka 
foninis triukšmas... kažin koks šliurpsėjimas, čepsėjimas, elektrinis 
gaudesys... retsykiais kažkas panašaus į balsą. 

Maikas dar gulėjo ligoninėje, kai pas Semą Farelą atėjo toks 
vyriškis, Olinas, tik pamanyk, to prakeikto viešbučio menedžeris, 
ir paprašė leidimo perklausyti įrašą. Farelas atsakė neigiamai ir 
patarė Olinui kuo greičiau dingti iš jo kabineto ir visu keliu iki sa- 

vo blakių lizdo dėkoti Dievui, jog Maikas Enslinas už stačiai nusi- 
kalstamą aplaidumą nepadavė į teismą nei Olino, nei paties vieš- 
bučio. 

atsakė Olinas. Jis įprato klausytis svečių skundų dėl įvairiausių 
dalykų, pradedant vaizdu pro langą ir baigiant žurnalų rinkiniu 
laikraščių kioske, todėl Farelo monologas menedžeriui nepadarė 
jokio įspūdžio. - Padariau viską, ką galėjau. Jei ką ir galima kal- 
tinti aplaidumu, tai tik jūsų klientą, misteri Farelai. Jis pernelyg ti- 
kėjo, kad ten nieko nėra. Labai neišmintingas elgesys. Labai ne- 
saugus elgesys. Manding, dabar jis gavo gerą pamoką. 

Nepaisant pasibjaurėjimo įrašu, Farelas pageidauja, kad Mai- 
kas jį perklausytų, apmąstytų, galbūt pasinaudotų juo kaip trampli- 
nu ir parašytų naują knygą. Knygą apie tai, kas nutiko Maikui En- 
slinui, ne šiaip keturiasdešimties puslapių skyrių, vieną iš dešim- 
ties, o visą knygą. Farelo manymu, tokios knygos tiražas gerokai 
viršytų visų trijų jau išleistų knygų tiražus, sudėtus draugėn. Aiš- 
ku, jis netiki Maiko pareiškimu, jog tas daugiau neberašys - ne tik- 
tai knygų apie vaiduoklius, bet ir apskritai. Šitaip retsykiais kalba 
visi kūrėjai. Panašios primadoniškos užgaidos ir liudija, kad sutikai 
tikrą rašytoją. 

O kalbant apie Maiką Ensliną, tai jam, galima sakyt, dar pasi- 
sekė. Ir jis tą žino. Galėjo apdegti kur kas stipriau. Jei ne misteris 
Diabornas ir jo kibirėlis su ledu, Maikui būtų tekę iškęsti ne ketu- 
rias, o dvylika, gal ir trylika odos persodinimo operacijų. Kairėje 
kaklo pusėje liko randai, tačiau gydytojas iš Bostono nudegimų 
centro patikino, kad ilgainiui jie patys pablykš. Be to, Maikas žino, 
jog būtent nudegimai ir išgelbėjo jam gyvybę - kad ir kokie skaus- 
mingi jie būtų, kad ir kaip ilgai bei sunkiai gytų. Jei ne degtukų 
dėželė su užrašu “PRIEŠ BRŪKŠTELDAMI DEGTUK Ą, UŽ- 
DARYKITE DĖŽUTĘ" po “Delfino" viešbučio vaizdu, jis būtų 
miręs 1408-ajame, ir jo galas būtų buvęs klaikus. Ne, gydytojai 
konstatuotų insultą arba infarktą, bet iš tiesų Maiko Enslino būtų 
laukusi kur kas šiurpesnė mirtis. 

Kur kas šiurpesnė. 

Be to, jam pasisekė, jog tris knygas apie vaiduoklius išleido 
anksčiau, nei per savo kvailumą įsibrovė tenai, kur išties gyveno 
kažkas nepažintas... jis žino ir šitai. Gal Semas Farelas ir netiki, 
jog Maikas, kaip rašytojas, jau praeitis, bet tai ir nesvarbu. Mai- 
kas žino, ir gana. Jis negali užrašyti pašto atvirutės nepajutęs, kaip 
jį permerkia šaltas prakaitas, o skrandis skausmingai susigniaužia. 
Retsykiais pakanka kartelį dirstelti į rašiklį (arba į magnetofoną), 
ir galvoje šmėsteli mintis: “Paveikslai perkrypo. Stengiausi juos iš- 
tiesinti"'. Pats nežino, ką tai reiškia. Negali prisiminti paveikslų ar 
kokių kitų 1408-ojo numerio interjero detalių, ir tuo džiaugiasi. Tai 
laimė. Šiomis dienomis pasitaiko problemų su kraujospūdžiu (gy- 
dytojas sakė, jog nudegimų gijimo metu pacientams dažnai pakyla 
kraujospūdis, ir paskyrė vaistų), regėjimas irgi apgauna (oftalmo- 
logas išrašė lašų), maudžia nugarą, padidėjo prostata... bet su vi- 
su tuo galima gyventi. Maikas žino esąs ne pirmasis, išėjęs iš 
1408-ojo numerio, iš tiesų jo neapleisdamas. Olinas mėgino tą pa- 
sakyti, bet viskas ne taip jau blogai. Šiaip ar taip, jisai neatmena. 
Kartais sapnuoja košmarus, gana dažnai (faktiškai kiekvieną nak- 
tį, kiekvieną sumautą naktį), bet prabudęs retai juos atmena. Išlie- 
ka tik pojūtis, kad visi kampai suapvalėjo ir apsilydė, kaip nuo 
karščio suapvalėjo ir apsilydė diktofonėlio kampai. Dabar Maikas 
gyvena Long Ailende ir, jei oras būna geras, pasivaikšto pakran- 
te. Vieno tokio pasivaikščiojimo metu jam pavyko rišliai suformu- 
luoti įspūdžius, patirtus neilgos (septyniasdešimt minučių) viešna- 
gės 1408-ajame metu. “Tame numeryje nebuvo nieko žmogiška, - 
trūkinėjančiu balsu pranešė jis atgūrančioms bangoms. - Pamėk- 
lės... šiaip ar taip, jos kadaise buvo žmonėmis. O tas padaras sie- 
noje... tas padaras..." 

Ilgainiui Maiko Enslino būklė pasitaisys, šiaip ar taip, jis vilia- 
si. Laikas užtrauks ūku praeities nuotykį, užgydys randų raudonį 
ant kaklo. O kol kas jisai snaudžia, neišjungdamas miegamajame 
šviesos, kad, prabudęs nuo košmaro, išsyk suvoktų, kur esąs. Iš- 
nešė iš namų visus telefonus, nes kažkur pasąmonėje prigludo bai- 
mė, jog, pakėlęs ragelį, išgirs gaudžiantį, kimų, nežmogišką balsą: 

“Čia devyni! Devyni! Mes nužudėme visus tavo draugus! Visi ta- 
vo draugai jau nebegyvi!" 

O kai giedrą vakarą saulė pasislepia už horizonto, Maikas už- 
traukia visas užuolaidas ir nuleidžia žaliuzes. Sėdi tamsoje, kol 
laikrodis pasufleruoja, kad diena jau perleido vadžias nakčiai, švie- 
saus dryžio nebeliko netgi ten, kur žemė susitinka su dangum. 

Maiko akys neperneša saulėlydžio šviesos. 

Geltonos, persiliejančios į oranžinę, nelyginant šviesa Austra- 
lijos dykumoje. 

VISKAS MAKSIMALU 


Dabar turiu gerą darbą, tad raukytis nėra ko. Nereikia 
bendrauti su bukagalviais iš “Supr Sevro", nereikia stumdyti pro- 
duktams skirtų vežimėlių į jų aptvarą automobilių stovėjimo aikš- 
telėje, nereikia galvoti, kokiu būdu atsikratyti tokių šunsnukių, kaip 
Škiperis. Škiperis jau senų seniausiai trūnija po žeme. Bet per de- 
vyniolika metų, praleistų Žemės planetoje, aš tvirtai įsikaliau sau 
į galvą: atsipalaiduoti nevalia, Škiperių visur į valias. 

Be to, nereikia vežioti picų lietingais vakarais, važinėtis senu- 
tėliu “Fordu" su pramuštu duslintuvu, šalti prie atviro langelio, po 
mažyte Italijos vėliava, plevėsuojančia ant vielos. Tarsi Harkervi- 
lyje kam nors rūpėtų atiduoti jai pagarbą. “Pica iš Romos“. Ket- 
vertukai - arbatpinigiai, gauti iš žmonių, kurie tavęs net nemato, 
nes visas jų dėmesys skirtas futbolo rungtynėms, kurias transliuoja 
TV. O visų bjauriausios, mano manymu, buvo kelionės atgalios į 
“Picą iš Romos“. Nuo tų laikų aš jau spėjau paskraidyti nuosavu 
lėktuvu. Tad ar man verta skųstis gyvenimu? 

“Štai kas išeina, jei išeini iš mokyklos, negavęs vidurinio išsi- 
lavinimo pažymėjimo, - būtų pasakiusi mama, jei būčiau sumanęs 
jai pasiskųsti. - Tu dėl to gailėsies iki savo dienų galo". Mieloji, 
geroji mamulė. Kniso ir kniso mane, kol galiausiai išties apsi- 
sprendžiau pasiųsti jai vieną iš tų ypatingųjų laiškų. Kaip bežiūrė- 
si, anksčiau buvau įklimpęs į tikrą šūdą. Žinote, ką man pasakė 
misteris Šarptonas tą vakarą, kai mudu sėdėjome jo automobilyje? 
“Tai ne šiaip darbas, Dinkai, tai tikras nuotykis". Ir sakė gryniau- 
sią tiesą. Gal kažką ir nutylėjo, bet čia neklydo. 

Manding, jums įdomu, kokį atlyginimą man skyrė už tą stulbi- 
nantį darbą. Ką gi, turi pripažinti, pinigų moka mažai. Grynus nie- 
kus. Bet šiame darbe svarbiausia - ne atlyginimas ir ne kopimas 
karjeros laiptais. Misteris Šarptonas išsyk taip ir pasakė. Paaiški- 
no, jog šiame darbe svarbiausia - papildomos lengvatos. Būtent 
jos viską ir lemia. 

Misteris Šarptonas. Jį mačiau tik sykį, už didelio seno “Mer- 
sedes Benz“ vairo, bet kartais pakanka ir vieno sykio. 

Supraskite mano žodžius, kaip norite. Jūsų valia. 


2. 


Aš turiu namą, suprantat? Savo nuosavą namą. Tai svarbiau- 
sia papildoma lengvata. Retsykiais skambinu motinai, klausiu, kaip 
jos skaudanti koja, plepu apie nieką, bet nė sykio nepakviečiau jos 
čionai, nors Harkervilis viso labo už septyniasdešimties mylių, ir 
aš žinau, kad motina netveria smalsumu. Dabar galiu nebendrauti 
su ja, jei nenoriu. O paprastai nenoriu. Jei pažinotumėt mano mo- 
tušę, irgi nepageidautumėt su ja matytis. Nedidelis malonumas 
sėdėti svetainėje ir klausytis, kaip ji pasakoja apie nesuskaičiuoja- 
mus giminaičius ir skundžiasi kojos skausmu. Ir tik persikėlęs čio- 
nai pastebėjau, kaip smarkiai mūsų namai persmirdo kačių išma- 
tomis. Neketinu įsitaisyti naminių gyvūnų. Jie lipa šeimininkams 
ant galvų. 

Didžiąją laiko dalį leidžiu namuose. Miegamasis tik vienas, 
bet namas vis vien nuostabus. Maksimalus, kaip sakydavo Pagas. 
Vienintelis vaikinas, kuris man patiko “Supr Sevre“. Jei Pagui 
kažkas išties patikdavo, jis niekada nesakydavo “Klasiška", kaip 
sako didžiuma žmonių, jisai sakydavo: “Tai maksimalu“. Senasis 
Pagmaisteris. Retsykiais susimąstau, kaip jam sekasi. Manyčiau, 
normaliai. Bet negaliu jam paskambinti ir išsiaiškinti. Galiu skam- 
binti motinai, turiu numerį, kuriuo galima skambinti būtiniausiu at- 
veju, jei kažkas nutiktų ar man pasirodytų, jog kas nors kiša nosį 
ne į savo reikalus, bet buvusiems draugams skambinti neleidžiama 

(tarsi kam nors, išskyrus Pagą, rūpėtų, kaip gyvena Dinkis Ern- 
šou). Misterio Šarptono taisyklė. | 

Bet pakaks apie tai. Grįžkime į mano namą Kolumbija Sityje. 
Ar daug pažįstate devyniolikmečių, vidurinės nebaigusių vaikinų, 
turinčių nuosavą namą? Plius naują automobilį? Tegul tai viso la- 
bo tik “Honda", bet trys pirmieji spidometro skaičiai - nuliai, ir tai 
svarbu. Po prietaisų skydeliu - CD grotuvas, ir, sėsdamas prie 
vairo, aš negalvoju, ar tas prakeiktas grabas užsives, ar ne, kaip 
būdavo su “Fordu", iš kurio nuolat šaipydavosi Škiperis. Šūdamo- 
bilis, sakydavo jisai. Kodėl pasaulyje tiek daug Škiperių? Šis klau- 
simas mane baisiai domina. 

Tarp kitko, pinigų aš turiu. Daugiau, nei reikia. Spręskite pa- 
tys. Priešpiečiaudamas kasdien žiūriu serialą “Taip sukasi pasau- 
lis“, ir kiekvieną ketvirtadienį maždaug serijos viduryje girdžiu, 
kaip taukšteli korespondencijos angos dangtelis. Nesikeliu iš vie- 
tos - sėdžiu kaip sėdėjęs. Prisimenu misterio Šarptono žodžius: 
“Tokios taisyklės, Dinkai". 

Paprasčiausiai baigiu žiūrėti filmą. Muilo operose visa, kas 
įdomiausia, nutinka arčiau savaitgalio: nužudo penktadieniais, dul- 
kinasi pirmadieniais, bet aš vis vien tą serialą žiūriu kasdien. Ket- 
virtadieniais tikrai neišeinu iš svetainės, net į virtuvę atsinešti pie- 
no. Kai “Pasaulis" baigiasi, kuriam laikui išjungiu televizorių: ek- 
rane pasirodo Opra Vinfri, o aš nekenčiu jos šou, tų nepabaigiamų 
pliurpalų nežinia apie ką, ir einu į prieškambarį. 

Ant grindų, stačiai po korespondencijos anga, visuomet guli 
baltas užklijuotas vokas. Ant jo nieko neparašyta. O viduje - ke- 
turiolika kupiūrų po penkis dolerius arba septynios - po dešimt. 
Tai mano savaitiniai pinigai. Ir štai kaip aš juos leidžiu. Du kartus 
einu į kiną, antroje dienos pusėje, kai bilietas kainuoja keturis su 
puse dolerio. Šeštadieniais papildau “Hondos" benzino baką, išlei- 
džiu maždaug septynis dolerius. Daug nevažinėju. Nesu dėl to pa- 
mišęs, kaip pasakytų Pagas. Bus šešiolika dolerių. Keturis kartus 
valgau pas “Mikį Di" - arba pusryčiauju ( “Makmafino" kiaušinis, 
kava, du šokoladiniai keksai), arba pietauju (žlėgtainis “Ketvirtis 

svaro" su sūriu, jokių “Makspeš!"', nesuprantu, kaip galima valgyti 
tuos sumautus sumuštinius). Kartą per savaitę užsitermpiu madin- 
gas kelnes, apsivelku baltus marškinius ir einu pasižiūrėti, kaip gy- 
vena kita, turtingoji žmonijos pusė: valgau padoriame restorane, 
“Adams Ribs" arba “Čak Veton". Visa tai man kainuoja dvide- 
šimt penkis dolerius, tai yra, keturiasdešimt vienas doleris jau iš- 
leistas. Dar galiu užsukti į “Naujienas plius" ir nusipirkti kelis 
smagius žurnaliukus, be jokių iškrypimų, paprasčiausiai “Variaci- 
jas“ ar “Penthauzą". Mėginau gauti šiuos žurnalus per “DIN- 
KIO UŽSAKYMŲ LENTĄ", bet nesėkmingai. Galiu nusipirkti 
juos pats, ir jie neprapuola tvarkymo dieną, tačiau jų ir neatneša į 
namus, kaip viso kito, jei nutuokiate, kur lenkiu. Kiek suprantu, 
misterio Šarptono valytojai nenori turėti reikalų su erotika (šven- 
teivos!). Be to, negaliu užsisakyti sekso leidinių internetu. Mėgi- 
nau, bet mano užsakymai kažin kokiu būdu blokuojami. Paprastai 
bloką galima įveikti, apeiti aplinkkeliu, jei jau nevalia tiesiai, bet 
šiuo atveju ničnieko neišeina. 

Beliko pridurti, jog iš savo telefono negaliu paskambinti nu- 
meriais, kurie prasideda skaitmenimis 900. Aišku, automatinis nu- 
merio rinkimas veikia, ir jei man norisi paskambinti kam nors ne- 
pažįstamam, kad ir kur jisai gyventų, paplepėti su juo, tai tik pra- 
šom. Galiu skambinti ir kalbėtis. Bet tik tuo atveju, jei numeris ne- 
prasideda skaitmenimis 900. Privalai užsiimti reikalais. Veikiau- 
siai tai teisinga. Iš patirties žinau, jog kuo daugiau mąstai apie 
seksą, tuo tik blogiau. Tad šie seksualiniai plepalai - tikra nelaimė. 
Be to, seksas - ne svarbiausias dalykas gyvenime, šiaip ar taip, 
man. Seksas - tai gerai, bet ne maksimalu. Tačiau įvertinus, kuo 
užsiimu, toks davatkiškumas atrodo keistas. Netgi įdomus... bet, 
regis, aš praradau dalį savo humoro jausmo ir nebegaliu juoktis iš 
nieko, kas susiję su seksu. Ir su dar kai kuo. 

Tiek to, grįžkime prie biudžeto. 

Jei nusiperku žurnalą “ Variacijos" (jis kainuoja keturis “ža- 
lius"'), tai išeina keturiasdešimt penki. Už likusius pinigus perku 
CD, nors tokios būtinybės nėra, vieną ar du šokoladinius batonė- 
lius (žinau, kad nevalia, nes turiu problemų su oda, nors jau nebe- 

su paauglys). Retsykiais norisi užsisakyti į namus picą ar kinų 
maisto, bet “TrenKorp" taisyklės šito neleidžia. Be to, man kaž- 
kaip ne prie širdies užsisakinėti maistą į namus, juk nesu išnaudo- 
tojų klasės atstovas. Aš pats vežiojau picas, atmenat? Žinau, koks 
šlykštus tas darbas. Bet jei galėčiau užsisakyti picą, ją atvežęs 
vaikinas neišeitų iš mano namų su ketvirtuku. Duočiau pastarajam 
penkinę, kad pamatyčiau, kaip džiaugsmingai sužibs jo akys. 

Jūs jau pradedat suvokti, kodėl man nereikia kišenpinigių, ar 
ne? Kai ateina eilinis ketvirtadienis, man paprastai dar lieka aš- 
tuoni doleriai, o dažniausiai kone visi dvylika. Monetas įmetu į ka- 
nalizacijos grotelių plyšius prie savo namo. Suprantu, jei mane tuo- 
met pamatytų kaimynai, jie stačiai kuokteltų (žinia, aš išėjau iš 
mokyklos, jos nebaigęs, bet ne todėl, kad esu kvailas, būkit tikri), 
todėl išnešu iš namo mėlyną plastikinį kibirą (plastiką galima per- 
dirbti) su laikraščiais (retsykiais tarp jų kyšo “Penthauzo" ar 
“Variacijų" numeriai, ilgai to mėšlo namuose nelaikau) ir, staty- 
damas kibirą ant bordiūro, atgniaužiu kumštį, kuriame laikau mo- 
netas. Jos byra pro grotelių plyšius į nutekamojo vandens kanalą. 
Dzin-dzin-dzin. Fokus pokus. Štai jos yra, o štai jų jau nebėr. Vie- 
ną gražią dieną monetos užkimš kanalą, atitinkamas municipaliteto 
departamentas pasiųs ką nors jo išvalyti, ir tasai vaikinas pama- 
nys, jog išlošė loterijoj - žinia, jei neprapliups klaiki liūtis ir nenu- 
neš monetų į nutekamųjų vandenų valymo stotį. Bet iki to meto jau 
būsiu išvykęs. Neketinu iki savo dienų galo gyventi Kolumbija Si- 
tyje, kalbu rimtai. Išvažiuosiu, ir netrukus. Vienaip ar kitaip. 

Su popieriniais pinigais paprasčiau. Įmetu juos į šiukšlių smul- 
kintuvą virtuvėj. Dar vienas fokusas, oplia - ir pinigai virsta maka- 
ronais. Ko gero, jūs manote, jog išmetinėti pinigus mažų mažiau- 
siai keista. Aš irgi taip maniau, iš pradžių. Bet prie šito pripranti, 
kaip prie kiekvieno besikartojančio veiksmo, be to, juk kiekvieną 
savaitę per korespondencijos plyšį ant grindų nukrinta eiliniai sep- 
tyniasdešimt žalių. Taisyklė paprasta: nieko netaupyti. Iki kito ket- 
virtadienio neturi likti nė cento. Juk kalbu ne apie milijonus, tik 
apie aštuonis ar dvylika dolerių per savaitę. Žodžių, apie smulkmę. 

“DINKIO UŽSAKYMŲ LENTA“. Dar viena papildoma 
lengvata. Užrašau viską, ko man gali prireikti per savaitę, ir gau- 
nu užsakymą (išskyrus erotinius žurnalus, tą jau minėjau). Gal ka- 
da nors man šitai ir įgris, bet kol kas jaučiuosi taip, tarsi mane iš- 
tisus metus lankytų Santa Klausas. Dažniausiai įrašau produktus, 
bet ne tik. 

Pavyzdžiui, galiu užsisakyti “Naują videofilmą su Briusu Vili- 
su" arba “Naują Vyzerių CD". Kartą penktadienį po kino užsukau 
į “Tuns Ekspresą" (į kiną visuomet vaikštau penktadieniais, ant- 
roje dienos pusėje, net jei filmas nelabai įdomus, nes tuo metu at- 
eina valytojai). Tenorėjau prastumti laiką: lijo lietus ir nelabai te- 
troškau minkyti purvą parke. Kol apžiūrinėjau naujienas, vienas 
paauglys pasiteiravo pardavėjo apie naują “Vyzerių" diską. Par- 
davėjas atsakė, kad jį atveš maždaug po dešimties dienų, o gal ir 
vėliau, bet aš jį turėjau jau kitą penktadienį. 

Štai ir sakau, papildomos lengvatos. 

Jei “LENTOJE" parašau “sportiniai marškinėliai“, šitai reiš- 
kia, jog sugrįžęs penktadienio vakarą rasiu juos namuose, visuo- 
met mano akiai malonių pilkų tonų. Jei įrašau “kelnės" - gaunu 
kelnes. Visus daiktus iš “Gepo"*, kur ir pats eičiau apsipirkti, jei- 
gu man visko neatsiųstų. Jei pageidauju kokio nors konkretaus 
losjono po skutimosi arba odekolono, įrašau pavadinimą “DIN- 
KIO UŽSAKYMŲ LENTOJE“, ir, kai užsuku į vonią, randu jį 
padėtą ant lentynėlės. Nevaikštau į pasimatymus, bet be odekolo- 
no gyventi negaliu. Nieko nepadarysi. 

Dabar, galiu lažintis, jūs pasijuoksite. Kartą parašiau “LEN- 
TOJE": “Rembranto paveikslas". Antrą dienos pusę praleidau iš 
pradžių kine, paskui parke, stebėjau, kaip glėbesčiuojasi ir bu- 
čiuojasi porelės, kaip laigo šunys, ir vis mąsčiau, kaip bus maksi- 
malu, jei valytojai išties atneš man Rembranto paveikslą. Įsivaiz- 


*“Gepas" - parduotuvių tinklas, prekiaujantis madingais jaunimo drabužiais. 

duojate, senojo meistro darbas ant namo sienos Sanset Knolo ra- 
jone, Kolumbija Sičio mieste. Juk maksimalu, ar ne? 

Kai parėjau namo, mano Rembrantas kabėjo ant sienos, virš 
sofos, kur anksčiau kabėjo aksominiai klounai. Kol ėjau per kam- 
barį, širdis plakė bent dviejų šimtų dūžių per minutę greičiu. Pri- 
ėjęs arčiau supratau, jog tai kopija... na, žinote, reprodukcija. Aiš- 
ku, nusivyliau, bet nelabai. Tai vis vien buvo Rembrantas, tegul ir 
ne originalas. 

Kitą sykį parašiau “Nikolės Kidman fotografija su autogra- 
fu". Manau, kad ji - pati gražiausia aktorė iš nūnai gyvuojančių, 
stačiai svaigstu nuo jos, taip jinai mane jaudina. O kai parėjau na- 
mo, Nikolės fotografija puošė šaldytuvo dureles, prispausta dviem 
magnetukais. Ji vilkėjo vieną iš suknelių, su kuriomis filmavosi 
“Mulen Ruže". Ir šįkart gavau originalą. Žinau, nes apačioje buvo 
parašyta: “Dinkiui Ernšou - myliu ir bučiuoju - Nikolė". 

Štai tokie reikalai. Kietai. 

Ir štai ką noriu tau pasakyt, bičiuli: jeigu dirbčiau sąžiningai ir 
išties norėčiau, ant mano svetainės sienos galėtų atsirasti Remb- 
ranto originalas. Tokiame darbe tėra vienas kelias - nuo mažo iki 
didžio. Bet būtent šitai ir baugina labiausiai. 


4. 


Dabar man nebereikia vardinti produktų. Valytojai ir taip ži- 
no, ką aš mėgstu: šaldytus “Stouferio" pietus*, ypač mėsos gaba- 
lėlius su grietinės padažu, kuriuos dera nuleisti į verdantį vandenį 
specialiame maišelyje (motina šį patiekalą pavadintų šūduku ant 
pagaliuko), šaldytas braškes, riebų pieną, kotletus-mėsainius, ku- 
riuos tereikia pakaitinti karštoje keptuvėje (klaikiai nepernešu ter- 
liotis su šviežia mėsa), “Doulo"** pudingus plastikinėse stiklinai- 
tėse (kenkia odai, bet aš juos mėgstu). Čia kalbėjau apie kasdienį 

*“Stouferis" - užšaldyti pusfabrikačiai, kuriuos gamina to paties pavadinimo 


kompanijos “Stoufer fuds“ skyrius. 
**<Doulas" maisto produktai, kuriuos gamina kompanija “Doul fuds“. 

maistą. O kai įsigeidžiu ko nors ypatinga, į pagalbą pasitelkiu 
“DINKIO UŽSAKYMŲ LENTĄ". 

Kartą paprašiau naminio obuolių pyrago, pabrėžęs - ne iš su- 
permarketo, o kai vakarop, jau pradėjus temti, grįžau namo, mano 
pyragas laukė šaldytuve drauge su likusiais produktais. Tik ne su- 
pakuotas, o paprasčiausiai padėtas lėkštėje su mėlynais pakraštė- 
liais. Nebuvo jokios pakuotės, tad supratau, jog pyragas išties na- 
minis. Neišsyk išdrįsau jo paragauti, iš kur man žinot, kas ir kur jį 
kepė, bet supratau, jog elgiuosi kvailai. Juk mes nežinome, iš kur 
maistas patenka į supermarketus, ar ne? Tai yra, manome, kad jis 
kokybiškas, nes supakuotas arba uždarytas skardinėse, arba su 
užrašu “hermetizuota jūsų saugumo dėlei“, betgi kažkas galėjo 
nučiupinėti jį purvinais pirštais prieš hermetizaciją, čiaudėti į jį, 
netgi šluostytis juo subinę. Nenoriu jūsų gąsdinti, tačiau tai tiesa. 
Pasaulyje apstu keistų žmonių, ir daugelis jų nesugeba nuveikti 
nieko gera. Asmeniškai man teko su tokiais susitikti, galite neabe- 
joti. 

Beje, pyrago paragavau, ir jis pasirodė besąs neapsakomai 
gardus! Pusę suvalgiau penktadienio vakarą, o antrą pusę - šešta- 
dienio rytą. Beveik visą šeštadienio vakarą praleidau ant klozeto, 
valiau žarnas nuo visų tų obuolių, tačiau nesiskundžiau. Pyragas 
buvo to vertas. “Tarsi mamos keptas“ - paprastai sakoma apie ši- 
tokį, bet mano motina čia niekuo dėta. Mano motina nepakeptų net 
troškintos mėsos iš skardinės. 


Man niekada neteko užsisakinėti apatinių baltinių. Kas pen- 
kias savaites visa, kas gulėdavo baltinių stalčiuose, dingdavo, užtat 
atsirasdavo naujutėlės “Heinso" trumpikės-glaudės ir kojinės 
plastikiniuose maišeliuose. Hermetizuotos mano saugumo dėlei, 
cha-cha. Tualetinis popierius, skalbiamieji milteliai, muilas, šampū- 
nas - šitų dalykų neužsisakinėju. Viskas pasirodo ir taip. 

Labai maksimalu, ar jums taip neatrodo? 

6. 


Niekada nemačiau valytojų, kaip nemačiau ir vaikino (nors, 
galimas daiktas, ten buvo mergina), kuris ketvirtadieniais, kai žiū- 
riu “Taip sukasi pasaulis", atneša man septyniasdešimt žalių. Ir 
neturiu jokio noro juos pamatyti. Visų pirma, man šito nereikia. 
Antra, prisipažinsiu atvirai, aš jų bijau. Lygiai taip, kaip bijojau 
misterio Šarptono, kai aną vakarą susitikome su didžiuliame sena- 
me “Mersedese". Bijau, ir gana. 

Penktadieniais priešpiečiauju ne namie. Baigiu žiūrėti “Taip 
sukasi pasaulis“, sėdu į mašiną ir važiuoju į miestą. Sukertu “Ket- 
virtį svaro" pas “Mikį Di", einu į kiną, paskui, jei oras geras, į 
parką. Ten gera galvoti, o pastaruoju metu pagalvoti yra apie ką. 

Jei oras prastas, einu į prekybos centrą. Dabar, kai dienos 
sutrumpėjo, kyla minčių vėl užsiimti boulingu. Kad kaip nors pra- 
stumčiau antrąją penktadienio pusę. Anksčiau mudu su Pagu daž- 
nai eidavom į boulingo centrą. 

Man stinga Pago. Norėčiau jam paskambinti, paplepėti, kai 
ką papasakoti. Pavyzdžiui, apie tą vaikiną, Nefą. 

Trumpiau tariant, nusispjauti į vandenyną ir pasižiūrėti, kas iš 
to išeis. 

Kol manęs nėra, valytojai švarina visą namą, nuo sienos iki 
sienos, nuo lubų iki grindų. Plauna indus (nors šį darbą ir pats at- 
lieku visai neblogai), plauna grindis, skalbia nešvarius drabužius, 
keičia baltinius, kabina švarius rankšluosčius, pripildo šaldytuvą, 
atlieka užsakymus iš “LENTOS". Tarsi gyventum viešbutyje su 
pačia efektyviausia pasaulyje (netgi maksimalia) aptarnavimo sis- 
tema. 

Vienintelė vieta, kurioje jie pernelyg neužtrunka, - kabinetas, 
prigludęs prie valgomojo. Kabinete tamsu, langai užtraukti užuolai- 
domis, ir valytojai niekada jų neatitraukia, kaip kituose kamba- 
riuose. Kabinete nedvelkia ir “Lemon pledžu"*, nors penktadienių 


*“Lemon pledžas" - baldų priežiūros priemonė. 

vakarais juo kvepia visi likusieji kambariai. Retsykiais taip, kad 
net imu čiaudėti. Tai ne alergija, veikiau nosis išreiškia savo pro- 
testą. 

Valytojai siurbia grindis, išneša šiukšlių dėžes, bet neliečia 
ant stalo esančių popierių, net jei tie suversti į krūvą ir sumaigyti. 
Kartą užklijavau stalčių plonutėle lipnia juostele. Kai grįžau penk- 
tadienio vakarą, juostelė buvo kur buvusi. Stalčiuje nelaikau jo- 
kios slaptos medžiagos, juk suprantate, man paprasčiausiai norė- 
josi žinoti. 

Ojei išeidamas palieku įjungtą kompiuterį ar modemą, grįžęs 
taip juos ir randu. Aišku, ekranas aptemnęs, veikia elektros energi- 
jos taupymo bei monitoriaus amžiaus prailginimo programa, tačiau 
kompiuteris pasirengęs darbui. Jei išeidamas viską išjungiu, grįžęs 
randu išjungta. Dinkio kabinete jie stengiasi nieko neliesti. 

Gal ir valytojai manęs prisibijo, ką? 


Ta 


Telefono skambutis, pakeitęs mano gyvenimą, pasigirdo tą 
akimirką, kai mąsčiau, jog mamulė bei darbas “Picoje iš Romos" 
tikrai išvarys mane iš proto. Skambutis pasigirdo mano išeiginę 
dieną. Motina su draugėmis išėjo į klubą pažaisti bingo, visos jos 
dūmijo it garvežiai, ir, be jokios abejonės, kvatojo, kai vedantysis, 
ištraukęs numerį B-12, bylojo: “O dabar, brangios damos, pats 
metas išgerti vitaminų". Žiūrėjau per TNT filmą su Klintu Istvudu 
ir svajojau persikelti į kokią nors kitą vietą. Kad ir į Saskačeva- 
ną. 

Taigi, suskambo telefonas, ir aš pamaniau, jog tai Pagas, kas 
gi daugiau, jei ne jis, todėl pakėliau ragelį ir saldutėliu balseliu ta- 
riau: 

- Jūs paskambinote į Visa Ko Maksimalaus bažnyčią, Har- 
kervilio skyrių, tėvas Dinkas įdėmiai jūsų klauso. 

- Sveiki, misteri Ernšou, - atsakė man vyriškas balsas. Nie- 
kada nebuvau jo girdėjęs, bet tas žmogus nėmaž nesupyko ir ne- 

nustebo dėl mano plepalų. Tad aš, manding, sutrikau už abu. Jums 
taip nepasitaikė? Jei nuo pat pirmo žodžio mėgini pašmaikštauti 
telefonu, tai kitame laido gale būtinai bus ne tas žmogus, kurio 
skambučio lauki. Kartą girdėjau apie merginą, kuri pakėlė ragelį 
ir išpoškino: “Sveika, Elena, aš taip noriu, kad tu mane išdulkin- 
tum“. Jinai neabejojo, kad skambina bičiulė, o paskambino jos tė- 
vas. Galbūt tai išmonė, nelyginant pasakaitė (arba laiškai “Pent- 
hauze“), jog nutekamuosiuose Niujorko vandenyse gyvena kro- 
kodilai, bet jūs suprantate, apie ką aš. 

- Oi, atleiskite. - Taip suglumau, jog net nesusimąsčiau, iš kur 
balso savininkas žino, jog tėvas Dinkas yra ir misteris Ernšou, o pilnas 
jovardas- Ričardas Eleris Ernšou. - Pamaniau, jog skambina kažkas 
kitas. 

- Aš ir esu kažkas kitas, - atsakė balsas, ir nors tuomet ne- 
nusijuokiau, vėliau pasijuokti teko. Misteris Šarptonas - tikrai kaž- 
kas kitas. Rimtai, maksimaliai kažkas kitas. 

- Kuo galėčiau padėti? - paklausiau. - Jeigu norite pasikalbėti 
su mano motina, tegaliu jai perduoti, jog skambinote, nes jinai... 

- „.. lošia bingo, aš žinau. Šiaip ar taip, man reikalingas jūs, 
misteri Ernšou. Noriu pasiūlyti jums darbą. 

Iš nuostabos kuriam laikui netekau žado. O paskui galiausiai 
sumojau - čia gi telefoninis pokštas. 

- Aš turiu darbą, - atsakau. - Atleiskit. 

- Išvežioji picas? - linksmai pasiteiravo balsas. - Taip, žino- 
ma. Jei šitai galima vadinti darbu. 

- Kas jūs, misteri? - klausiu. 

- Mano pavardė - Šarptonas. O dabar leiskite išsyk pereiti 
prie reikalo, misteri Ernšou. Dinkai? Ar galiu vadinti jus Dinku? 

- Žinoma. Ar galiu vadinti jus Šarpiu? 

- Vadinkit kaip norit, svarbiausia, išklausykit. 

- Klausausi. - Ir išties klausiaus. Kodėl gi ne? Per televizorių 
rodė “Kugano apgaulę“, ne patį geriausią Klinto filmą. 

- Noriu pasiūlyti jums patį geriausią darbą, kokį kada nors 
galėtumėt gauti. Tai ne šiaip darbas, Dinkai, tai nuotykis. 

- Aha, kažkur tą jau girdėjau. - Man ant kelių stovėjo dubuo 
su spragintais kukurūzais. Pasisėmiau saują ir susigrūdau į bumą. 
Pokalbis mane sudomino. 

- Kiti pažada - aš įvykdau. Bet šitą pašnekesį turime pratęsti 
akis į akį. Ar galėsite su manimi susitikti? 

- Jūs - gėjus? - pasiteiravau. 

- Ne. - Balse vėl pasigirdo pašaipios gaidelės. Vos pastebi- 
mos. Bet aš jas pajutau, nes, pradėjęs pokalbį pirmas, pasirodžiau 
esąs tikras kretinas. - Mano seksualinė orientacija čia visiškai nie- 
kuo dėta. 

- Tuomet ko gi jums reikia? Tarp mano pažįstamų nėra žmo- 
gaus, galinčio paskambinti man pusę dešimtos ir pasiūlyti darbą. 

- Padarykite man paslaugą. Padėkite ragelį ir išeikite į prieš- 
kambarį. 

Kažkokia nesąmonė. Bet ką galėjau prarasti? Nuėjau ir ant 
grindų radau baltą voką. Kažkas įmetė jį pro pašto koresponden- 
cijos plyšį, kol aš žiūrėjau, kaip Klintas Istvudas Centriniame par- 
ke persekioja Doną Straudą. Atplėšiau - ir man į delną iškrito 
septynios dešimtinės. Plius raštelis. 

“Tai gali būti didžios karjeros pradžia“. 

Grįžau į svetainę, neatplėšdamas akių nuo pinigų. Ar įsivaiz- 
duojate mano būseną? Kone atsisėdau į dubenį su kukurūzais. 
Paskutinę akimirką pastebėjau, pastūmiau į šalį ir susmukau ant 
sofos. Pakėliau ragelį laukdamas, jog Šarptonas jau išvyko savo 
reikalais, bet tereikėjo ištarti: “Ei? - ir jis išsyk atsiliepė. 

- Ir ką gi tai reiškia? - paklausiau. - Kodėl jūs man atsiuntėt 
šituos septyniasdešimt žalių? Aš juos pasiliksiu, bet nemanysiu 
esąs kuo nors įsipareigojęs. Nieko iš jūsų neprašiau. 

- Pinigai jūsų, - atsakė Šarptonas, - ir niekas nepaklaus, iš 
kur juos ėmėte. Bet aš atskleisiu jums vieną paslaptį, Dinkai: šia- 
me darbe pinigai neturi didesnės reikšmės. Svarbiausia - papildo- 
mos lengvatos. Jos suteikia kur kas daugiau. 

- Jeigu taip sakote... 

- Sakau. Ir paprašysiu tik vieno: susitikti su manimi ir išgirsti 

kiek daugiau. Pasiūlysiu tokį dalyką, kuris pakeis visą jūsų gyve- 
nimą. Faktiškai atvers duris į naują pasaulį. Išklausęs mano pasiū- 
lymą, galėsite pateikti bet kokius klausimus. Noriu išsyk įspėti: 
galimas daiktas, ne visi atsakymai jums patiks. 

- Ojei atsisakysiu jūsų siūlomo darbo? 

- Paspausiu jums ranką, patapšnosiu per petį ir palinkėsiu 
sėkmės. 

- Ir kurgi norite su manim susitikti? - Didžioji mano dalis, 
praktiškai visas aš, po senovei manė, kad mane mulkina, bet atsi- 
rado kruopelytė, prisilaikanti kitos nuomonės. Visų pirma, aš lai- 
kiau rankose pinigus. Septyniasdešimt dolerių arbatpinigių už pi- 
cos išvežiojimą sukaupčiau tik per dvi savaites, ir tai su sąlyga, jog 
užsakymų bus į valias. Bet labiausiai mane įtikino Šarptono kal- 
bos maniera. Jautėsi, kad jis mokėsi koledže, ir kalbu ne apie ap- 
šniaukštą valstijos koledžą Van Drusene. Be to, ko gi turėjau bi- 
jotis? Po nelaimingo atsitikimo su Škiperiu joks žmogus Žemės 
planetoje nebetroško mane įskaudinti ar įžeisti. Na, aišku, dar liko 
mamulė, bet vienintelis jos ginklas buvo liežuvis... ir, žinia, tokiam 
pokštui jai paprasčiausiai stigtų proto. Be to, ji nė už ką neišsiskir- 
tų su septyniomis dešimtimis dolerių. Už kuriuos galėtų palošti 
bingo. 

- Šįvakar, - atsakė jis. - Tiesą sakant, dabar. 

- Gerai, kodėl gi ne? Atvažiuokit. Jei jau įmetėt voką su de- 
šimtinėmis pro mano durų korespondencijos plyšį, manding, adre- 
so diktuoti nereikia. 

- Ne jūsų namuose. Susitiksime automobilių stovėjimo aikšte- 
lėje prie “Supr Sevro“. 

Mano skrandis niurktelėjo žemyn, nelyginant nutrūkusi lifto 
kabina, ir pokalbis išsyk liovėsi buvęs įdomus. Gal tai kažkokios 
pinklės... gal įsivėlę ir farai. Tvirtinau sau, jog niekas negalėjo 
sužinoti apie Škiperį. Ypač farai, betgi Viešpatie! Buvo laiškas, 
Škiperis galėjo palikti jį bet kur. Iš to laiško niekas nieko neįsteng- 
tų suprasti (išskyrus jo seserį Debę, bet pasaulyje milijonai mergi- 
nų, pavadintų tokiu vardu), kaip niekas nieko nesuprastų ir tuose 

kringeliuose, kuriuos išraičiau ant šaligatvio prie misis Bukovski 
namo... šiaip ar taip, iki šio nelemto skambučio buvau tuo tikras. 
Bet kas galėtų garantuoti? Jūs gi žinote, kas kalbama apie nešva- 
rią sąžinę? Žinia, tuomet nesijaučiau kaltas dėl Škiperio mirties, 
bet visgi... 

- “Supr Sevras“ - keista vieta pašnekesiui dėl priėmimo į 
darbą, negi ne? Ypač turint omeny, jog parduotuvė uždaroma aš- 
tuntą vakaro. 

- Todėl mums ten bus patogu, Dinkai. Nuošalumas viešoje 
vietoje. Sustosiu prie vežimėlių aikštelės. Automobilį atpažinsi be 
vargo - didelis pilkas “Mersedesas". 

- Aišku, aš jį pažinsiu, nes jis bus vienintelis, - atsakiau, bet 
ragelyje jau pasigirdo signalas. Pypt, pypt, pypt. 

Padėjau ragelį, įsimečiau pinigus į kišenę - automatiškai, ne- 
mąstydamas, ką darau. Mane išpylė prakaitas. Balsas pasiūlė su- 
sitikti prie vežimėlių aikštelės, kur Škiperis taip dažnai mane kan- 
kindavo. Kartą jis vos nesutraiškė man pirštų tarp dviejų vežimėlių 
rankenų ir, kai suklikau iš skausmo, ėmė juoktis. Tas juokas mane 
įskaudino kur kas labiau, nors dviejų pirštų nagai vėliau pajuodo ir 
atšoko. Tuomet galutinai apsisprendžiau dėl laiško. Kuris atnešė 
neįtikėtiną rezultatą. Bet jei Škiperis Braningenas virto šmėkla, jis 
veikiausiai sukiojasi prie tų pačių pirkinių vežimėlių, ieškodamas 
naujų aukų, kurias galėtų pakankinti. Balsas telefono ragelyje su- 
sitikimo vietą pasirinko neatsitiktinai. Stengiausi save įtikinti, jog 
tai nesąmonė, jog sutapimų pasitaiko nuolat, tačiau netikėjau. Mis- 
teris Šarptonas žinojo apie Škiperį. Kažkokiu būdu žinojo. 

Bijojau su juo susitikti, bet suvokiau, jog rinktis neturiu iš ko. 
Privalau eiti. Bent jau tam, kad išsiaiškinčiau, ką jisai žino. Ir kam 
gali pasakyti. 

Pakilau nuo sofos, apsivilkau paltą (ankstyvas pavasaris, nak- 
timis šalta, nors man atrodė, jog Vakarų Pensilvanijoje naktys šal- 
tos apskritus metus), pasukau link durų, grįžau ir palikau raštelį 
motinai. 

“Išėjau pasivaikščioti su draugais. Grįšiu apie vidurnaktį". 

Ketinau sugrįžti gerokai prieš vidurnaktį, bet raštelis man at- 
rodė gera mintis. Tuomet neleidau sau susimąstyti, kodėl nu- 
sprendžiau jį brūkštelėti, bet dabar jau galiu prisipažinti: norėjau, 
kad mama paskambintų į policija, jei man kažkas nutiktų, kažkas 
bloga. 


8. 


Yra dvi baimės rūšys, šiaip ar taip, aš prisilaikau tokios klasi- 
fikacijos. Manau, mes einame per gyvenimą, dažniausiai patirda- 
mi televizinę baimę. Pavyzdžiui, kai laukiam kraujo analizės rezul- 
tatų ar grįžtame namo iš bibliotekos tamsoje ir galvojame apie 
blogiečius, tykančius krūmuose. Iš tikrųjų dėl to mėšlo nesibaimi- 
name, nes sielos gilumoje žinome: ir analizė neparodys nieko siau- 
binga, ir krūmuose nieko nebus. Kodėl? Nes tokie dalykai žmo- 
nėms nutinka tiktai televizijos ekrane. 

Kai pamačiau tą didelį pilką “Mersą", vienintelį automobilį 
milžiniškoje, visą akrą užimančioje supermarketo aikštelėje, paty- 
riau tikrą baimę, pirmąkart po ano susirėmimo su Škiperiu Bra- 
ningenu pagalbinėse patalpose. Tuomet vos nepriėjome iki muš- 
tynių. 

Sarptono mašina stovėjo po geltona gyvsidabrinių lempų švie- 
sa, didelis senas fricmobilis, 450-asis, gal net 500-asis, nūnai tokie 
kainuoja mažiausiai šimtą dvidešimt gabalų. Stovėjo greta vežimė- 
lių aikštelės (Žinia, naktį ji buvo tuščia, visi vežimėliai sustumti vi- 
dun, paliktas tik vienas triratis invalidas). Švietė tiktai pažibinčiai, 
virš išmetimo vamzdžio sūkuriavo baltas dūmelis. Variklis urzgė it 
mieguistas katinas. 

Privažiavau artyn, širdis daužėsi retai, bet stipriai, burnoje pa- 
sklido nemalonus prieskonis. Visų labiausiai norėjau spustelti 
“Fordo", kuriame šiomis dienomis tvyrojo picos su pipiriukais kva- 
pas, akseleratorių ir važiuoti velniop, tačiau niekaip neįstengiau 
atsikratyti minties, jog tas vaikinas žino apie Škiperį. Galėjau sa- 
kyti sau, kad žinoti paprasčiausiai nėra ko, kad Čarlzas “Škiperis" 

Braningenas žuvo dėl nelemtai susiklosčiusių aplinkybių arba už- 
baigė gyvenimą savižudybe. Farai negalėjo prieiti vieningos nuo- 
monės (jie praktiškai nepažinojo Škiperio; jei būtų pažinoję geriau, 
būtų tučtuojau atmetę savižudybės versiją: tokie, kaip Škiperis, 
niekada nesuvedinėja sąskaitų su gyvenimu, šiaip ar taip, būdami 
dvidešimt trejų), bet man vis vien nepavyko nuslopinti vidinio bal- 
so, bylojančio, kad atsidūriau pavojuje, kad kažkas gali susiprotėti, 
kas ir kaip, kažkas atras laišką ir susiprotės. 

Logika nebuvo vidinio balso sąjungininkė, tačiau pastarasis 
galėjo apsieiti ir be jos. Nuostabūs jo plaučiai paprasčiausiai per- 
rėkdavo logiką. Sustojau šalia murkiančio “Mersedeso", pravėriau 
langelį. Nusileido ir “Merso" vairuotojo durelių stiklas. Mudu pa- 
žvelgėme vienas į kitą, misteris Šarptonas ir aš, nelyginant du 
draugai, susitikę autokinoteatre. 

Dabar jį prisimenu miglotai. Keista, ypač turint omeny, jog 
nuo tos dienos daug apie jį galvojau, tačiau taip jau yra. Įsiminiau 
tiek - jisai liesas ir su kostiumu. Brangiu kostiumu, nors apie juos 
nedaug teišmanau. Tačiau kostiumas mane truputį nuramino. 
Veikiausiai dėl pasąmoningų asociacijų: kostiumas - verslas, džin- 
sai ir marškinėliai - pavartės. 

- Sveikas, Dinkai, - pratarė jisai. - Aš esu misteris Šarptonas. 
Persėsk pas mane. 

- O gal pasilikime ten, kur esame? - pasiūliau. - Galime kal- 
bėtis ir per langus. Čia nėra nieko neįprasta. 

Jis tylėdamas pažvelgė į mane. Po poros akimirkų užgesinau 
“Fordo" variklį ir išlipau laukan. Negaliu pasakyti, kodėl. Nors 
persigandau dar labiau, nei pirma. Ir baimė buvo tikra. Tikra visu 
šimtu procentų, be menkiausios televizinės priemaišos. Gal todėl 
jisai iš manęs gavo viską, ko norėjo. 

Minutėlę pastovėjau tarp misterio Šarptono automobilio ir sa- 
viškio “Fordo", žvelgdamas į vežimėlių aikštelę, galvodamas apie 
Škiperį. Aukštą blondiną su garbanotais plaukais, kuriuos šukuo- 
davo atgal. Su spuoguota kakta ir raudonomis, tarsi padažytomis, 

lūpomis. “Ei, Dinki, parodyk savo dinkį", - sakydavo jis. Arba: “Ei, 
Dinki, nori pačiulpti mano dinkį?" Retsykiais, kai mudu aikštelėje 
stumdavom vežimėlius vieną į kitą, jisai imdavo mane vaikytis, ri- 
tindamas vežimėlį ant kulnų ir šaukdamas: “R-r-r-r-r! R-r-r-r-r! 
R-r-r-r-r!"* - tarsi sumautas lenktyninis automobilis. Kelis kartus 
parmušė mane žemėn. Per pietų pertrauką, kai maistas gulėdavo 
ti, ar kas nenukris ant grindų. Veikiausiai buvote sutikę tokių, kaip 
jis, aš tuo įsitikinęs. Regis, smegeninės turiniu Škiperis nesiskyrė 
nuo vyresniųjų klasių moksleivių, paprastai sėdinčių galiniuose suo- 
luose. 

Darbe susirišdavau plaukus į arklio uodegą, tenka susirišti, jei 
plaukai ilgi, tokios supermarketo taisyklės, tad Škiperis retsykiais 
prisėlindavo iš užnugario, stverdavo už gumos ir nuplėšdavo ją. 
Kartais guma kabindavosi už plaukų ir išraudavo juos. Kartais 
nutrūkdavo ir skaudžiai kirsdavo per kaklą. Taip jau išėjo, kad, ei- 
damas į darbą, įsimesdavau į kišenę dvi ar tris atsargines gumas. 
Stengiausi negalvoti, kodėl taip darau, kodėl jas pasiimu. Jei bū- 
čiau pagalvojęs, būčiau pradėjęs savęs nekęsti. 

Kartą, kai jis eilinį kartą išplėšė man iš plaukų gumą, ėmiau ir 
staigiai apsisukau ant kulnų. Veikiausiai Škiperis kažin ką išvydo 
mano veide, nes pašaipi šypsena dingo, užleisdama vietą kitai. 
Šypsodamasis pašaipiai jis nerodydavo dantų. Viskas vyko pagal- 
binėje patalpoje, kur šiaurinė siena visuomet šalta, nes už jos 
įrengta šaldymo kamera. Škiperis pakėlė ranką ir sugniaužė pirš- 
tus į kumščius. Kiti vaikinai sėdėjo aplink, valgė, žiūrėjo į mus, ir 
aš žinojau, kad nė vienas iš jų man nepadės. Net Pagas, vos pen- 
kių pėdų ir keturių colių ūgio, sveriantis vos šimtą dešimt svarų. 
Škiperis būtų sulaužęs jį it degtuką, ir Pagas tą žinojo. 

- Pirmyn, subinsnuki. - Škiperis tebesišypsojo naująja šlykščia 
šypsena. Perplėšta guma raudonu driežo liežuvėliu tabalavo tarp 
dviejų pirštų. - Pirmyn. Nori su manimi muštis? Jokių problemų. 
Man bus malonu pasistumdyti su tavim. 

Norėjau paklausti, kodėl jis kabinasi būtent prie manęs, kodėl 

būtent aš, o ne kas kitas, tapau jo išpuolių objektu. Tačiau atsaky- 
mo nebūčiau sulaukęs. Tokie, kaip Škiperis, neatsakinėja. Jie te- 
nori vieno - išmalti tau dantis. Todėl paprasčiausiai atsisėdau ir iš- 
sitraukiau sumuštinį. Jei būčiau susimušęs su Škiperiu, veikiausiai 
būčiau atsidūręs ligoninėje. Kramsnojau sumuštinį, nors apetitas 
prapuolė galutinai. Škiperis dar sekundėlę kitą stebeilijo į mane, ir 
jau pamaniau, kad muštynių išvengti nepavyks, bet paskui jisai vis- 
gi atgniaužė kumščius. Perplėšta gumutė nukrito ant grindų. “Tu 
menkysta, - iškošė Škiperis. - Suknista ilgaplaukė hipiuojanti men- 
kysta". Ir nuėjo. Viskas nutiko už poros dienų po to, kai jisai su- 
spaudė tarp vežimėlių mano pirštus, o neilgai trukus Škiperis jau 
gulėjo ant metodistų bažnyčios atlaso ir nebegalėjo girdėti vargo- 
nų muzikos. Jis pats prisiprašė. Kad ir kaip ten būtų, šitaip ma- 
niau tuomet. 

- Mažutė kelionė į prisiminimų šalį? - paklausė misteris Šarp- 
tonas, ir jo žodžiai akimoju grąžino mane į dabartį. Stovėjau tarp 
dviejų automobilių, stovėjau šalia vežimėlių aikštelės, kur Škiperis 
jau niekam nebetraiškys pirštų. 

- Nežinau, apie ką kalbate. 

- Nesvarbu. Lipk į mašiną, Dinkai, pasikalbėsime. 

Atvėriau “Mersedeso" dureles, įsitaisiau keleivio vietoje. 
Viešpatie, kaip ten kvepėjo. Oda, bet ne šiaip oda. Žinote, “Mo- 
nopolyje" yra kortelė “Išlaisvinimas iš kalėjimo“. Jei esi toks tur- 
tingas, kad gali įsitaisyti automobilį, kurio salone kvepia taip, kaip 
misterio Šarptono “Mersedese", turi turėti kortą “Išlaisvinimas iš 
visko". 

Giliai įkvėpiau, sulaikiau alsavimą, galiausiai iškvėpiau. 

- Tai maksimalu. 

Misteris Šarptonas nusijuokė, jo švariai nuskusti skruostai 
žvilgėjo prietaisų skydelio atšvaituose. Jis neklausė manęs, apie ką 
kalbu, viską suprato ir taip. 

- Maksimalu, bet pasiekiama. Šiaip ar taip, tiems, kurie ne- 
pražiopso savo šansų. 

- Jūs taip manote? 

- Aš žinau, - jo balse nebuvo nė šešėlio abejonės. 

- Man patinka jūsų kaklaraištis. - Tą pasakiau, norėdamas 
užpildyti pauzę, bet nėmaž neveidmainiavau. Aišku, kaklaraiščio 
nebūčiau pavadinęs maksimaliu, bet jis man išties patiko. Jūs žino- 
te tokius kaklaraiščius - su galybe kaukolyčių, ar dinozaurų galvų, 
ar golfo lazdų. Misterio Šarptono kaklaraištį puošė kardai, kiek- 
vieną laikė tvirta ranka. 

Jis nusijuokė, delnu perbraukė kaklaryšį, švelniai jį paglostė. 

- Tai mano laimingas kaklaraištis. Su juo jaučiuosi karaliumi 
Artūru. - Šypsena lėtai nušliaužė nuo veido, ir aš supratau, kad 
pašnekovas nejuokauja. - Karalius Artūras rinkdavo pačius ge- 
riausius žmones. Riterius, kad tie sėdėtų su juo prie Apvaliojo Sta- 
lo ir padėtų jam pertvarkyti pasaulį. 

Mano nugara nusruveno šaltukas, bet stengiausi neparodyti 
bijąs. 

- Ir ko gi jūs norite iš manęs, Artai? Padėti surasti Šventąjį 
Gralį ar kaip ten jį vadina? 

- Kaklaraištis nepaverčia žmogaus karaliumi, - atsakė jis. - 
Aš tą žinau - sakau tam atvejui, jei tave trikdo mano savimana. 

Subruzdau krėsle, jausdamasis ne savo rogėse. 

- Ei, aš nenorėjau jūsų įžeisti... 

- Žinau, Dinkai. Gali neabejoti. Atsakau į tavo klausimą. Vie- 
nas mano ketvirtadalis - galvų medžiotojas, kitas ketvirtadalis - ta- 
lentingas skautas, pusė manęs - vaikštanti, kalbanti lemtis. Ciga- 
retę? 

- Nerūkau. 

- Tai gerai, ilgiau gyvensi. Cigaretės - žudikės. Antraip žmo- 
nės jų nevadintų karsto vinimis. 

- Jūs mane suintrigavote. 

- Tikiuosi. - Šarptonas užsirūkė. - Nuoširdžiai tikiuosi. Tu - 
pirmaklasis radinys, Dinkai. Abejoju, kad manimi patikėsi, bet taip 
jau yra. 

- Tad apie kokį pasiūlymą kalbėjote? 

- Papasakok man, kas nutiko Škiperiui Braningenui. 

Pasitvirtino juodžiausios mano spėlionės. Jis negalėjo žinoti, 
niekas negalėjo žinoti, bet kažkaip suuodė. Mano kūnas sustingo, 
galvą sugniaužė žiedas, liežuvis prilipo prie gomurio. 

- Nagi, papasakok. - Balsas ataidėjo iš tolo, gilią naktį taip 
girdisi trumpųjų bangų radiostoties diktoriaus balsas. 

Liežuvis grįžo į jam skirtą vietą. Tam prireikė nemenkų pa- 
stangų, bet man pavyko. 

- Aš nieko nedariau, - regis, mano balsas sklido tomis pačio- 
mis suknistomis bangomis. - Nelaimingas atsitikimas, štai ir vis- 
kas. Jis važiavo namo ir nulėkė nuo kelio. Automobilis apsivertė ir 
įkrito į Lokerbi Strimą. Plaučiuose rado vandens, vadinas, Škiperis 
nuskendo, bet laikraščiai rašė, kad jisai vis vien būtų numiręs. Nes 
anksčiau, nei automobilis įkrito į upę, jam nurėžė pusę galvos. Kad 
ir kaip ten būtų, taip šnekėjo. Kai kurie manė, kad tai ne nelai- 
mingas atsitikimas, kad jisai nusižudė, bet aš netikiu. Škiperis... jis 
gyvenime patyrė pernelyg daug malonumų, kad žudytųsi. 

- Taip. Ir dalį tų malonumų jisai patyrė tavo sąskaita, ar ne? 

Neatsakiau, bet mano lūpos virpėjo, o akis apniaukė ašaros. 

Misteris Šarptonas palinko artyn, padėjo ranką man ant pe- 
ties. Šito ir galima tikėtis iš solidaus amžiaus vyriškio, sėdinčio ša- 
limais didelio vokiško automobilio salone, tuščioje automobilių sto- 
vėjimo aikštelėje, bet aš žinojau, kad jis mane palietė visai ne to- 
dėl. Misterio Šarptono prisilytėjimas balzamu užliejo širdį. Prieš tą 
prisilietimą aš nė nesupratau, kaip man liūdna ir ilgu. Retsykiais 
šito nė nežinai, manai, jog tai tavo natūrali būsena, kitaip nė nebū- 
na. Nukoriau galvą. Nekūkčiojau, neraudojau, bet skruostais nu- 
sirito ašaros. Jo kaklaraiščio kardai ėmė dvejintis, paskui trejintis 
- vietoj kiekvieno atsirado trys. 

- Jei baiminies, kad esu faras, tai be reikalo. Daviau tau pini- 
gų... tai yra, apie jokį kaltinimą negali būti nė kalbos. Šiaip ar taip, 
niekas nepatikėtų, kas išties nutiko jaunajam Braningenui. Net jei 
tu viskuo prisipažintum per nacionalinę televiziją. Ar patikėtų? 

- Ne, - sukuždėjau, o paskui jau garsiau pridūriau: - Kentėjau, 
kol galėjau. Galop nebeištvėriau. Jis privertė mane, pats prisipra- 
šė. 

- Papasakok man, kas nutiko, - pakartojo misteris Šarptonas. 

- Aš parašiau jam laišką. Ypatingą laišką. 

- Taip, netgi labai ypatingą. Ir ką gi į jį įterpei, kad jisai pa- 
veiktų tiktai Škiperį? 

Supratau, apie ką jis kalba, bet tai dar ne viskas. Personifi- 
kuodamas laiškus, sustiprini jų galią. Jie tampa ne šiaip pavojingi, 
jie tampa mirtini. 

- Jo sesers vardą. - Štai, pamaniau, aš ir atsidaviau jo malo- 
nei. - Jo sesers, Debės. 

Manyje visuomet slypėjo kažkokia galia, iš principo tą žino- 
jau, bet nė nenutuokiau, kaip ja naudotis, kaip ji vadinasi ir ką vi- 
sa tai reiškia. Taip pat žinojau, kad neverta didžiuotis šia galia, 
kurios kiti žmonės neturi visiškai. Manau, jei mano paslaptis būtų 
išaiškėjusi, mane būtų išsiuntę į cirką. Arba į kalėjimą. 

Atmenu, tiesa, miglotai, kaip sykį, kai man buvo ketveri (tai 
vienas iš pirmųjų mano prisiminimų), aš stovėjau prie purvino lan- 
go ir žiūrėjau į kiemą. Ten mačiau kaladę malkoms kapoti ir pašto 
dėžutę su raudona vėliavėle. Viskas vyko tetos Meiblės name, 
kaime. Mes ten gyvenome po to, kai pabėgo mano tėvas. Vėliau 
mama susirado darbą “Harkervilio parduotuvėje-kepykloje", tad 
veikiai grįžome į miestą. Tuomet man buvo penkeri suvirš. Kai 
pradėjau lankyti mokyklą, gyvenome mieste, tą žinau tiksliai. Dėl 
misis Bukovski šuns: pro tą sumautą žmogėdrą man tekdavo 
vaikščioti penkias dienas per savaitę. Niekada nepamiršiu to pa- 
daro. Bokseris su balta ausimi. Jis amžiams apsigyveno prisimini- 
mų šalyje, kurią paminėjo misteris Šarptonas. 

Tai štai, aš spoksojau pro langą, o virš galvos zyzė musės. 
Jūs, be abejo, žinote, kaip jos zyzia. Garsas man nepatiko, bet pa- 
siekti jų negalėjau, net susuktu žurnalu. Nepajėgiau jų nei išdau- 
žyti, nei nuvyti. Tada ant purvino stiklo pirštu nupiešiau du trikam- 
pius, o paskui juos jungiantį ratą. Kai tik šitaip padariau, kai tik 

mano smiliaus pagalvėlė baigė piešti ratą, visos musės, keturios ar 
penkios, negyvos žnektelėjo ant palangės. Didelės it pupos, juo- 
dos pupos, skoniu primenančios saldymedį. Pakėliau vieną, įsižiū- 
rėjau, neradau nieko įdomaus, numečiau ant grindų ir vėl ėmiau 
žiūrėti pro langą. 

Kažkas panašaus retsykiais nutikdavo ir vėliau, bet ne spe- 
cialiai, ne todėl, kad panorėčiau, jog šitaip įvyktų. Kiek atmenu, 
pirmąkart, iki nutikimo su Škiperiu, manyje glūdinčią galią panau- 
dojau prieš misis Bukovski. Ji gyveno mūsų gatvės kampe, tuo- 
met nuomojomės namą Dagvėjaus aveniu. Šuva buvo baisiai pik- 
tas ir pavojingas, ir visi Vest Saido vaikai bijojo to padaro su balta 
ausim. Misis Bukovski jį laikė pririštą kieme, ir bokseris aplodavo 
kiekvieną, einantį pro šalį. Ne šiaip aplodavo, kaip kai kurie šu- 
nys, jo lojime stačiai girdėjosi: “Jeigu užeitum į kiemą ar jei aš at- 
sidurčiau gatvėje, liktum be kiaušių, ožy“. Kartą šuo nutrūko ir ap- 
kandžiojo laikraščių išnešiotoją. Kiekvieną kitą šunį už tokias išdai- 
gas užmigdytų, bet misis Bukovski sūnus buvo policijos viršininkas 
ir viską kažkaip sutvarkė. 

Bokserio nekenčiau taip, kaip ir Škiperio. Manding, tam tikra 
prasme jis ir buvo Škiperis. Kulniuodavau pro misis Bukovski na- 
mą pakeliui į mokyklą. Aišku, galėjau apeiti kvartalą iš kitos pu- 
sės, bet tuomet mane apšauktų žindukliu, be to, kelionė truktų ge- 
rokai ilgiau. Ir kaskart siaubingai baimindavausi, jog šuva nutrūks. 
Jis taip niršiai skalijo, jog putos dribo į visas puses. Retsykiais bok- 
seris taip galingai puldavo prie tvoros, kad jam pakirsdavo lete- 
nas, ir nelemtasis žnektelėdavo ant žemės. Kažkam tai atrodė juo- 
kinga, bet tik ne man. Baiminausi, jog virvė (ne grandinė, tik sena 
virvė) vieną gražią dieną nutrūks, bokseris liuoktels per žemą sta- 
tinių tvorą, skiriančią misis Bukovski kiemą nuo Dagvėjaus aveniu, 
ir įsikirs man į gerklę. 

O paskui vieną rytą man šovė mintis. Puiki išbaigta mintis. 
Noriu pasakyti, jog man ničnieko nereikėjo galvoti. Prabudau su 
ja. Kaip retsykiais prabundu su kuolu styrinčiu pimpalu. Prabudau 
šeštadienį, labai anksti, bet saulė jau buvo pakilusi. Tądien galėjau 

nesirodyti prie misis Bukovski namo, bet būtent tą šeštadienį ne- 
kantravau ten nueiti. Paskubomis šokau iš patalo. Galėjau pamirš- 
ti... kaip pasimiršta sapnai, su kuriais prabundi (ar, perėjus prie 
gyvenimo realijų, kaip suglemba daikčiukas), bet tą akimirką viską 
tebeturėjau galvoj, viską iki menkiausių smulkmenų: žodžiai, tri- 
kampiai, užraitymai, ypatingi ratai, susiejantys draugėn atskirus 
elementus... du ar trys, dalinai uždengiantys kits kitą, sustiprinan- 
tys veiksmingumą. 

Nubėgau per svetainę (motina miegojo, girdėjau ją knarkiant, 
o rausva kepyklos uniforma kabėjo ant kabliuko vonioje) į virtuvę. 
Prie telefono gulėjo grifelinė lentelė, ant kurios motina užsirašyda- 
vo reikalingus telefono numerius ir numatomus reikalus (žinia, ne 
“DINKIO UŽSAKYMŲ LENTA", bet kažkas panašaus). Stab- 
telėjau pasiimti gabalėlio rausvos kreidos, tabaluojančios ant siūlo. 
Įsimečiau kreidą į kišenę ir išėjau pro duris. Prisimenu tą nuostabų 
rytą, vėsų, bet ne šaltą, dangus toks giedras, tarsi tik ką nuplau- 
tas. Gatvėje nė gyvos dvasios, patys žinot, šeštadieniais, jei tik 
gali, žmonės mėgsta pamiegoti. 

Misis Bukovski šuo nemiegojo. Po velnių. Tasai šunpalaikis 
sąžiningai vykdė savo pareigas. Išvydo mane pro statinių plyšį ir 
metėsi prie tvoros, maksimaliai ar net dar stipriau įtempė virvę, 
tarsi kažkuri jo šuniškų smegenų dalis žinotų, jog šiandien - šešta- 
dienis, ir man čia nėra ką veikti. Virvė trūktelėjo bokserį atgal, jis 
mažumą atsitraukė ir vėl metėsi link tvoros, lodamas iki užkimi- 
mo, nėmaž nesibijodamas, kad antkaklis jį uždusins. Manau, misis 
Bukovski įprato prie to skalijimo, jis jai net patiko, tik niekaip ne- 
galiu suprasti, kodėl tą triukšmą pakentė kaimynai. 

Tądien nekreipiau į bokserį nė menkiausio dėmesio. Mane 
užvaldė naujoji idėja, aš visiškai pamiršau savo baimes. Išsitrau- 
kiau iš kišenės kreidą, priklaupiau ant vieno kelio. Sekundėlę pa- 
maniau, jog “paveikslas" išgaravo iš galvos, ir supanikavau. Jo 
vietą stengėsi užimti neviltis ir liūdesys, bet aš tariau sau: “Ne, 
Dinki, ne, neleisk, kad taip nutiktų, kovok. Rašyk bet ką, kad ir 
“MISIS BUKOVSKĮ ŠUNĮ - Į GABALUS IR PO VELĖNA". 

Bet šito rašyti neteko. Nupiešiau “paveikslėlį", su kuriuo pra- 
budau. Manau, tai buvo veiksmo simbolis, nes jis tarsi atvėrė už- 
tvankos šliuzus. Mano galvoje kirbėjo neregėti vaizdiniai. Tai 
džiugino, bet ir baugino, jų buvo pernelyg jau daug. Kitas penkias 
minutes praklūpojau ant kelių, prakaitavau ir it pamišęs piešiau 
ant asfalto. Žodžius, kurių niekada negirdėjau, ženklus ir orna- 
mentus, kurių niekada nemačiau, veikiausiai niekas jų nematė. 
Piešiau ir rašiau, kol dešiniąją rankovę iki pat alkūnės nugulė 
rausvos dulkės, o iš motinos kreidos gabalėlio beliko mažas kąs- 
nelis, sugniaužtas tarp mano nykščio bei smiliaus. Misis Bukovski 
šuo nenudvėsė išsyk, kaip anos musės. Jis visą tą laiką niršiai ska- 
lijo ir plėšėsi nuo virvės, bet aš nekreipiau į jį dėmesio. Tarsi 
skendėčiau transe. Nepakaks nė milijono metų, kad apsakyčiau 
jums tą būseną, bet, galiu lažintis, būtent ją patirdavo didieji muzi- 
kantai, kuriantys savo muziką, koksai Mocartas ar Erikas Klapto- 
nas, būtent tai jautė dailininkai, tapantys savo geriausius paveiks- 
lus. Jei kas nors būtų ėjęs pro šalį, nieko nebūčiau pastebėjęs. Po 
velnių, jei misis Bukovski bokseris būtų nutrūkęs nuo virvės, vei- 
kiausiai nebūčiau nutraukęs savo darbo. 

Tai buvo maksimalų. Man trūksta žodžių, kad išreikščiau tą 
sumautą maksimalumą. 

Bet pro šalį niekas nėjo, tik pravažiavo keli automobiliai; gal 
kuris nors vairuotojas ir susimąstė, ką gi veikia tas vaikas, paiša- 
liojantis ant šaligatvio. Misis Bukovski bokseris skalijo toliau. Su- 
pratau privaląs sustiprinti jantrą, nukreipti ją perdėm į šitą šunį. Jo 
vardo nežinojau, todėl likusiu kreidos gabalėliu užrašiau “BOKSE- 
RIS“, apvedžiau ratuku, nuo ratuko nupiešiau strėlytę link viso 
“paveikslėlio". Mane mėtė į šalis, skaudėjo galvą, taip paprastai 
nutikdavo po labai sunkaus kontrolinio darbo ar jei pernelyg ilgai 
spoksodavau į televizorių. Man atrodė, jog susirgau, bet kartu jau- 
čiausi tiesiog maksimaliai. 

Stebeilijau į šunį, tokį pat gyvą, kaip ir prieš penkias minutes, 
skalijantį, gergždžiantį nuo įtūžio, iš įsiūčio keliantį užpakalines ko- 
jas, tačiau baimės nebejutau. Namo grįžau lengva širdimi. Buvau 

visiškai tikras, jog misis Bukovski šuniui galas. Lažinuos, tą patį 
jaučia dailininkas, žinantis, jog nutapė puikų paveikslą, ar geras 
rašytojas, neabejojantis, jog tik ką užbaigta knyga išties nusisekė. 
Manding, kai viskas klojasi gerai, tu tą paprasčiausiai žinai. Atsi- 
randa harmonija tarp tavęs ir tavojo kūrinio, ir tas pojūtis su nie- 
kuo nesulyginamas. 

Po trijų dienų šuva tysojo ant žemės. Kaip tai nutiko, sužino- 
jau iš paties patikimiausio informacijos apie piktus šunis šaltinio: iš 
mūsų paštininko. Jį vadino misteriu Šermerhormnu. Tai štai, misteris 
Šermerhornas papasakojo, kad misis Bukovski bokseris ūmai pa- 
sileido bėgti aplink medį, prie kurio buvo pririštas, o kai apie ka- 
mieną apsivyniojo visa visutėlė virvė, jisai (cha-cha) nesumojo, 
kad dabar dera bėgti į kitą pusę. Misis Bukovski buvo išėjusi į par- 
duotuvę, tad niekuo negalėjo jam padėti. Grįžusi namo, rado šunį 
užsismaugusį prie to paties medžio, prie kurio buvo jį pririšusi. 

Mano piešinys margavo ant asfalto ištisą savaitę. Paskui pra- 
pliupo stipri liūtis, ir jisai virto rožine dėme. Bet iki lietaus atrodė 
labai ryškus. Ir kol toks buvo, niekas jo neužmynė. Mačiau savo 
akimis. Į mokyklą skubantys vaikai, į prekybos centrą traukian- 
čios moterys, misteris Šermerhomas, paštininkas, visi aplenkdavo 
jį šonu. Regis, net nesuvokdami, kad taip daro. Be to, apie mano 
piešinį niekas nekalbėjo, niekas neklausinėjo: “Kas per keista ne- 
sąmonė ant asfalto?" arba “Ir kaipgi tai vadinasi?" (jantra, buka- 
galvi). Žmonės tarsi nė nematė piešinio. Tačiau kažkuri jų sąmo- 
nės dalis vis vien jį pastebėjo. Antraip kuriems galams eiti aplink? 

Viso to misteriui Šarptonui nesakiau, bet papasakojau apie 
Škiperį. Nusprendžiau, kad juo galima pasikliauti. Gal todėl, kad 
slaptoji mano galia žinojo: juo galima pasikliauti, bet manau, esmė 
ne čia. Viską nulėmė to vyro prisilytėjimas prie mano peties. Taip 
prisiliesti tegali mylintis tėvas. Ne, mylinčio tėvo aš neturėjau, bet 
galiu įsivaizduoti, koksai jis turėtų būti. 

Pliusas, kaip ir minėjo mano pašnekovas. Net jei jis būtų faras 
ir suimtų mane, jokie teisėjai ir prisiekusieji nepatikėtų, jog Škipe- 
ris Braningenas nulėkė nuo kelio dėl laiško, kurį jam išsiunčiau. 
Ypač įvertinus, kad tame laiške apstu beprasmiškų žodžių bei ne- 
suvokiamų simbolių, o jį parašė vaikinas, išvežiojantis picas ir ne- 
pajėgęs išlaikyti mokyklinio geometrijos egzamino. Du kartus. 

Po mano pasakojimo “Mersedeso" salone ilgam įsiviešpatavo 
tyla. 

- Jis šito nusipelnė, - galiausiai prabilo misteris Šarptonas. - 
Tu tą žinai, ar ne? 

Jo žodžiai tapo paskutiniuoju šiaudu. Užtvanka subyrėjo, ir aš 
prapliupau raudoti. Verkiau gal penkiolika minučių, o gal ir ilgiau. 
Misteris Šarptonas apkabino mane, priglaudė prie krūtinės, jo švar- 
ko atvartas peršlapo kiaurai. Jei kas nors būtų privažiavęs ir mus 
pamatęs, būtų pamanęs, jog mudu - gėjų porelė, bet kam šautų į 
galvą sukti į supermarketo aikštelę, kai parduotuvė jau uždaryta? 
Tad mudu sėdėjome dviese, po gelsva gyvsidabrinių lempų šviesa, 
prie vežimėlių aikštelės. “Nesispyriok, vežimėli, - sakydavo Pa- 
gas, kai ateidavo metas stumti vežimėlius į supermarketo pastatą. 
- Tu gi žinai, kad iki ryto “Supr Sevras" bus tavo gimtieji namai". 
Mums jo žodžiai visuomet keldavo juoką. 

Galop susitvardžiau ir užsukau savo vandens čiaupą. Misteris 
Šarptonas ištiesė man nosinę, ir aš nusišluosčiau akis. 

- Kaip jūs įspėjote? - Nepažinau savo prikimusio, virpančio 
balso. 

- Kai tave užfiksavo, atlikome įprastą detektyvinį tyrimą. 

- Taip, tačiau kaipgi mane užfiksavo? 

- Turime specialiai apmokytų žmonių, jų ne daugiau kaip tuzi- 
nas, ieškančių tokių jaunuolių, kaip tu, Dinkai. Jie gali pamatyti 
vaikinus ir merginas, apdovanotus tokiu talentu, kaip ir tu, lygiai 
taip, kaip palydovai iš kosmoso mato raketas su branduolinėmis 
galvutėmis ir atomines elektros stotis. Jus gaubia švytėjimas. Gel- 
tonas švytėjimas, taip man sakė vienas iš tų žmonių. - Jisai palin- 
gavo galvą, nežymiai šyptelėjo. - Labai norėčiau nors kartą gyve- 
nime jį pamatyti. Ar padaryti tą, ką sugebi tu. Bet, žinia, taip pat 

norėčiau, jog vieną dieną - pakaktų tik vienos, - sugebėčiau piešti 
kaip Pikasas, ar rašyti kaip Folkneris. 

Man atkaro žandikaulis. 

- Ar tai tiesa? Yra žmonių, gebančių matyti... 

- Taip. Jie - mūsų sekliai. Klajoja po gimtinę bei kitas šalis, 
ieškodami šito geltono švytėjimo. Ieško degtukų, liepsnojančių 
nakty. Štai ir tave surado viena jauna moteris, važiavusi devynias- 
dešimtuoju keliu į Pitsburgą, skubėjo į lėktuvą, ketino mažumą 
pailsėti namuose. Pamatė tave... ar pajuto, net nežinau, kaip ten 
jiems nutinka. Sekliai patys šito nežino, kaip ir tu nežinai, ką pada- 
rei Škiperiui. Juk nežinai? 

- Ką?.. 

Jis kilstelėjo ranką. 

- Juk sakiau, kad ne visi atsakymai tau patiks. Šioje situacijo- 
je tu privalai apsispręsti, remdamasis tuo, ką jauti, o ne tuo, ką ži- 
nai, bet šį tą tau pasakyti galiu. Visų pirma, Dinkai, aš dirbu orga- 
nizacijai, kuri vadinasi “Tren korporeišen". Mūsų užduotis - išva- 
duoti pasaulį nuo škiperių braningenų, tačiau tokių, kurių veiklos ir 
galimybių sritis kur kas platesnė, nei tavojo Škiperio. Kompanijos 
būstinė įsikūrusi Čikagoje, treniruočių centras - Peorijoje... ten 
praleisi savaitę - aišku, jei priimsi mūsų pasiūlymą. 

Tuomet dar nieko nepasakiau, bet jau žinojau, kad pasiūlymą 
priimsiu. Priimsiu, kad ir ką jisai man pasiūlytų. 

- Tu - trenis, mano jaunasis drauge. Verčiau įprask prie šios 
minties. 

- Kas toks? 

- Žmogus su charakteringais organizmo ypatumais. Mūsų or- 
ganizacijoje yra žmonių, kurie tavo galimybes... tą, ką tu gali pa- 
daryti... suvokia kaip talentą, gabumus, netgi aukščiausiojo dova- 
ną, bet jie neteisūs. Talentą ir gabumus lemia charakteringi orga- 
nizmo ypatumai. Tie ypatumai - pagrindas, talentas ir gabumai - 
išvestinės. 

- Turėtumėt viską paaiškinti paprasčiau. Nepamirškite, aš 
nepajėgiau baigti vidurinės mokyklos. 

- Žinau, - linktelėjo misteris Šarptonas. - Taip pat žinau, kad 
iš mokyklos išėjai ne todėl, kad esi kvailas, o dėl to, jog neįtilpai į 
bendrą schemą. Tam tikra prasme tu toks pat, kaip ir visi likusieji 
treniai, su kuriais man teko susitikti. - Jis nusijuokė, aštrokai, kaip 
juokiasi žmonės, kuriems apskritai visai nelinksma. - Visi dvide- 
šimt vienas. O dabar klausykis manęs ir neapsimetinėk bukagal- 
vių. Kūrybiniai sugebėjimai - nelyginant rankos plaštaka. Bet 
plaštakoje ne vienas pirštas, tiesa? 

- Na, mažiausiai penki. 

- Galvok apie tuos pirštus kaip apie sugebėjimus. Kūrybingas 
žmogus gali rašyti, piešti, lipdyti skulptūras, išgalvoti matematines 
formules; jis arba ji gali šokti, dainuoti, groti muzikiniu instrumentu. 
Visa tai pirštai, o kūrybinis pradas - plaštaka, kuri teikia jiems gy- 
vybę. Ir lygiai taip, kaip visos plaštakos praktiškai vienodos, visi 
kūrybingi žmonės taip pat vienodi - jei kalbame apie tą vietą, kur 
susijungia visi pirštai. 

Trenai - irgi riešas. Vienas pirštas vadinamas numatymu, ge- 
bėjimu regėti ateitį. Kitas - postmatymu, gebėjimu regėti praeitį. 
Pas mus yra žmogus, kuris žino, kas nužudė Džoną Kenedį. Tą 
padarė ne Li Harvis Osvaldas. Iš tiesų jį nužudė moteris. Yra te- 
lepatija, pirokinezė, teleportacija ir dar dievažin kas. Be abejo, 
mes daug ko neišmanome. Tai naujas pasaulis, ir mes tik pradėjo- 
me tyrinėti pirmąjį kontinentą. Bet trenų nešėjai nuo kūrybingų as- 
menybių skiriasi vienu labai svarbiu aspektu: jie pasitaiko kur kas 
rečiau. Psichologai tvirtina, kad aštuoniems šimtams žmonių ten- 
ka vienas, pasak jų, “apdovanotas". Mūsų manymu, iš aštuonių 
milijonų Žmonių tiktai vienas pasižymi trenu. 

Man užgniaužė kvapą: nuo minties, jog tu vienas tarp aštuonių 
milijonų, kiekvienam užgniaužtų kvapą, negi ne? 

- Tarp milijardo paprastų žmonių galima rasti tik šimtą dvide- 
šimt taip vadinamų trenų. Manome, jog visame pasaulyje jų ne 
daugiau kaip trys tūkstančiai. Mes juos surandame, vieną po kito. 
Tai lėtas darbas. Mūsų seklių atpažinimo potencialas labai žemas, 
jų turime vos tuziną, o kiekvieno parengimas trunka labai ilgai. Tai 

sunku, sudėtinga... bet atneša pasakišką atlygį. Mes surandame 
trenus, ir jie išsyk ima dirbti. Būtent tokia ir tavoji ateitis, Dinki: tu 
pradėsi dirbti. Norime padėti tau išvystyti savo talentą, nušlifuoti 
ji, panaudoti žmonijos labui. Tu negalėsi matytis su buvusiais 
draugais, išsiaiškinome, jog buvę draugai - kone pagrindinis pavo- 
jus slaptumo užtikrinimui, ir negausi daug pinigų, šiaip ar taip, iš 
pradžių, bet darbas tau teiks begalinį pasitenkinimą. Tas, ką ketinu 
tau pasiūlyti, - viso labo pirmoji labai aukštų laiptų pakopa. 

- Nepamirškite papildomų lengvatų. - Pabrėžiau paskutinįjį 
žodį. 

Jis nusišypsojo ir paplojo man per petį. 

- Visiškai teisingai. Kaip galima pamiršti nuostabiąsias papil- 
domas lengvatas. 

Tuo metu mane apėmė jaudulys. Abejonės dar neišsisklaidė, 
bet jau pradėjo tirpti. 

- Tai papasakokite man apie viską. - Mano širdis dusliai dau- 
žėsi, tačiau ne iš baimės. Dabar jau nebe. - Klokite savo pasiūly- 
mą, kuriam nepajėgsiu atsispirti. 

Būtent tokį pasiūlymą ir išgirdau. 


11. 


Po trijų savaičių pirmąkart gyvenime skridau lėktuvu... ir kaip 
skridau! Buvau vienintelis keleivis “Lir-35" salone, klausiausi 
“Kaunting Krouz" disko per kvadrosistemą, rankoje laikiau kokos 
stiklą ir stebėjau, kaip keičiasi aukštimačio parodymai. Galiausiai 
pakilome į keturiasdešimt dviejų tūkstančių pėdų aukštį. Per mylią 
aukščiau, nei skraido įprasti keleiviniai laineriai, pranešė man pi- 
lotas. Skrydis buvo lygus ir glotnus, tarytum merginos sėdmenis 
aptempiančių kelnaičių šilkas. 

Peorijoje praleidau savaitę ir ėmiau ilgėtis namų. Išties jų pa- 
siilgau. Mane tas baisiai nustebino. Kelis kartus užmigau apsi- 
žliumbęs. Gėda prisiminti, bet anksčiau sakiau tiktai tiesą, tad ne- 
sinori meluoti ar ką nors palikti už kadro. 

Motinos ilgėjausi mažiausiai. Mudu nebuvome artimi. Nors ir 
gyvenome dviese, vaizdingas posakis “Mudu prieš visą likusį pa- 
saulį" su mumis neturėjo nieko bendra, iš motinos nesulaukiau nei 
meilės, nei atjautos. Ji nemušė manęs per galvą ir nedegino pa- 
žastų cigaretėmis, bet kas iš to? Didelio čia daikto. Aš neturiu vai- 
kų, negaliu tvirtinti, bet man atrodo, jog geru tėvu neįmanoma tap- 
ti tik todėl, jog kažko nedarai. Motinai visuomet labiau rūpėjo 
draugės, negu aš, labiau rūpėjo ir kassavaitiniai žygiai į grožio sa- 
loną ar bingo klubą. Labiausiai pasaulyje ji troško laimėti dvide- 
šimtženklį bingo ir parvažiuoti namo naujutėlaičiu “Monte Karlu“. 
Nemėginu jūsų graudinti. Paprasčiausiai pasakoju, kaip buvo. 

Misteris Šarptonas paskambino motinai ir pasakė, kad aš iš- 
rinktas dalyvauti kompiuteriniame “Tren korporeišen" projekte, 
skirtame potencialiai gabiems paaugliams, kurie nebaigė vidurinės 
mokyklos ir negavo diplomo. “Legenda" buvo ganėtinai įtikinama. 
Aš vos ne vos graibiausi matematikoje, stingau kalbos ir literatū- 
ros pamokose, kur mokiniams tekdavo kažką šnekėti, bet visuo- 
met puikiai sutariau su mokyklos kompiuteriais. Nemėgstu girtis 
(mokykloje niekas šito nežinojo), bet sudarinėti programas galėjau 
kur kas geriau už misterį Džakobu ir misis Vilkonsen. Nesu kom- 
piuterinių žaidimų fanatas, mano manymu, jie skirti perdėm debi- 
lams, bet galėjau maigyti klavišus kaip pamišęs. Kartais Pagas 
prieidavo ir žiūrėdavo, kaip renku taškus. 

- Netikiu savo akimis, - sykį pasakė jis. - Kompiuteris tavo 
rankose stačiai rūksta. 

Gūžtelėjau pečiais. 

- Kiekvienas kvailys gali nulupti “obuolį"**, - atsakiau. - Gi 
tam, kad pasiektum šerdį, reikalingas meistriškumas. 

Tad motina patikėjo (ji būtų uždavusi dar kelis klausimus, jei 
būtų sužinojusi, jog “Tren korporeišen" išsiuntė mane į Ilinojų re- 
aktyviniu verslo klasės lėktuvu, tačiau motina nesužinojo), ir aš 
jos nesiilgėjau. Jei man ko stigo, tai tik Pago ir Džono Kesidžio, 
*Dinkis kalba apie firmos “Apple" kompiuterius (tiesioginis vertimas - “obuo- 
lys"). 

dar vieno mano bičiulio iš “Supr Sevro". Džonas pank-grupėje 
groja bosine gitara, dešiniajame antakyje nešioja auksinį žiedą, jo 
kolekcijoje sukaupti kone visi roko muzikos albumai. Jisai verkė, 
kai Kurtas Kobeinas iškeliavo į kitą pasaulį. Nemėgino šito slėpti 
ir suversti bėdos alergijai. Taip ir pasakė: “Man liūdna, nes Kur- 
tas numirė". Džonas - maksimalus vaikinas. 

Man trūko Harkervilio. Kažkokia nesąmonė, bet tiesa. Peori- 
jos treniruočių centre tu tarsi gimsti iš naujo, o šis procesas, kiek 
suprantu, visuomet kankinantis. 

Maniau, jog galėsiu sutikti kitų žmonių, tokių pat, kaip aš. Jei 
viskas vyktų knygoje ar kine (ar vienoje iš “Slaptosios medžiagos" 
serijų), aš veikiausiai sutikčiau miniatiūrinę lėlytę su dailiais papu- 
kais, kuri gebėtų žvilgsniu uždarinėti duris, bet nieko panašaus ne- 
nutiko. Esu tikras, Peorijoje drauge su manimi buvo ir kitų trenų, 
bet daktaras Ventvortas ir kiti specialistai ėmėsi visų priemonių, 
kad mūsų keliai nesusikirstų. Kartą paklausiau, kodėl, bet daktaras 
labai sumaniai išsisuko nuo atsakymo. Štai tada ir suvokiau, kad 
ne visi žmonės, kurie dėvi marškinėlius su logotipu “TREN- 
KORP“ ant krūtinės ar nešasi segtuvus su užrašu “TREN- 
KORP“, yra draugai ar nori tapti seniai nuo mudviejų su motina 
pabėgusiu mano tėvu. 

Ir toji korporacija užsiėmė žmonių žudymu, tam ruošė ir ma- 
ne. Centro darbuotojai tiesiai nesakė nieko, tačiau nė vienas ir 
nemėgino pasaldinti piliulės. Man tereikėjo atminti, jog kalbama 
perdėm apie blogiečius, diktatorius, šnipus ir serijinius žudikus. Be 
to, kaip sakė misteris Šarptonas, kare žmonės nuolatos žudo kits 
kitą. O šiuo atveju niekas nedalyvauja asmeniškai. Kalbame ne 
apie pistoletą, peilį, garotą. Aukos kraujas niekada neužtikštų ant 
mano rankų. 

Kaip jau žinote iš mano pasakojimo, aš niekada daugiau ne- 
mačiau misterio Šarptono, šiaip ar taip, kol kas, bet per tą savaitę, 
kurią praleidau Peorijoje, su juo kalbėjausi kasdien, ir tie pokalbiai 
sklaidė liūdesį, padėjo apsiprasti su nepažįstama aplinka. Pokalbiai 
su juo ramino, po jų kildavo pojūtis, neva kažkas drėgna skepeta 

nušluostė karščiuojančią kaktą. Savo numerį jisai man davė tą va- 
karą, kaip sėdėjome “Mersedese", ir leido skambinti bet kuriuo 
metu. Net trečią valandą nakties, jei užvaldytų neviltis. Kartą taip 
ir padariau. Jau ketinau padėti ragelį po antrojo pyptelėjimo, nes 
žmonės gali sakyti, atseit skambinkit bet kada, kad ir trečią nak- 
ties, tačiau nesitiki, kad jų žodžius suprasite paraidžiui. Ragelio 
nepadėjau. Taip, mane traukė namo, bet tai dar ne viskas. Treni- 
ruočių stovykla pasirodė besanti visai ne tokia, kaip tikėjausi, ir 
man norėjosi tą pasakyti misteriui Šarptonui. Pasižiūrėti, kaip jis 
supras mano žodžius. 

Šarptonas ragelį pakėlė po trečio signalo, balsas, žinia, buvo 
mieguistas (nenuostabu, tiesa?), bet anaiptol ne piktas. Papasako- 
jau, kad su manimi daro kažkokius keistus dalykus. Pavyzdžiui, tas 
eksperimentas su pulsuojančia ugnimi. Jie pasakė, jog tai epilep- 
sijos testas, bet... 

- Jo metu užmigau, - tariau, - o kai prabudau, skaudėjo galvą 
ir buvo sunku mąstyti. Ir žinote, kas tuo metu tariausi esąs? Ogi 
kartoteka, kurią kažkas išnaršė. 

- Kas tave slegia, Dinkai? - paklausė misteris Šarptonas. 

- Manau, jie mane užhipnotizavo, - atsakiau. 

Trumputė pauzelė. 

- Gal ir užhipnotizavo. Veikiausiai. 

- Bet kodėl? Kodėl? Darau viską, ką jie man liepia, kuriems 
galams jiems prireikė mane hipnotizuoti? 

- Neišmanau jų tvarkos ir procedūrų, tačiau įtariu, kad jie ta- 
ve programavo. Įvedė dideles bazinės informacijos apimtis į gilu- 
minius sąmonės sluoksnius, kad ji netrukdytų mąstymo procesui... 
gal tuo pačiu pareguliavo unikalius tavojo organizmo ypatumus. 
Procesas, panašus į kietojo kompiuterio disko programavimą. Vi- 
siškai nepavojingas. 

- Jūs įsitikinęs? 

- Ne... juk sakiau tau, pasirengimas ir treniruotės - ne mano 
sritis. Bet aš kai kam paskambinsiu, ir daktaras Ventvortas su ta- 
vimi pasikalbės. Gal net atsiprašys. Jei tave neramina tik šitai, 

Dinkai, pažadu, nesusipratimą išspręsime. Mūsų trenai - vienetinė 
prekė. Jie pernelyg reti paukščiai, kad be reikalo juos liūdintume. 
Norėtum pasikalbėti apie dar ką nors? 

Pamąsčiau ir atsakiau - ne. Padėkojau ir padėjau ragelį. Nuo 
liežuvio vos nenusprūdo, kad mane (išties taip maniau) šeria 
psichotropinėmis priemonėmis... norėdami numalšinti namų ilgesį, 
bet paskui nusprendžiau jo nebevarginti. Visgi laikrodis rodė tre- 
čią valandą nakties, o jei mane kuo ir šėrė, tai tik mano paties la- 
bui. 


12. 


Daktaras Ventvortas pas mane atėjo kitą dieną, treniruočių 
stovykloje jisai buvo svarbus asmuo, ir išties atsiprašė. Kalbėjosi 
su manimi labai draugiškai, maloniai šypsojosi, bet iš to vyro vei- 
do išraiškos supratau, kad misteris Šarptonas perskambino jam už 
poros minučių po mudviejų pokalbio ir kaip reikiant užkaitino 
kraują. 

Daktaras Ventvortas nusivedė mane į pievelę už pagrindinio 
pastato, išpuoselėtą, žalią, ir atsiprašė, jog nebuvo pakankamai at- 
viras. Epilepsijos testas išties buvo epilepsijos testas (podraug bu- 
vo atliktas ir trimatis smegenų skenavimas), bet kadangi dauguma 
subjektų jo metu panyra į hipnotinį miegą, specialistai paprastai 
pasinaudoja šia aplinkybe ir įveda kai kurias “bazines instrukci- 
jas“. Mano atveju tai buvo informacija apie kompiuterines progra- 
mas, kuriomis man teks naudotis Kolumbija Sityje. Daktaras 
Ventvortas paklausė, ar dar turiu klausimų. Sumelavau atsakyda- 
mas, jog ne. 

Galbūt jums pasirodys, kad elgiausi keistai, bet iš tiesų nieko 
čia keista. Nepamirškite, aš daug metų mokiausi mokykloje, išėjau 
tik prieš tris mėnesius iki išleistuvių vakaro. Sutikau mokytojų, ku- 
riuos mėgau, kurių nekenčiau, bet nė vienu nepasitikėjau iki galo. 
Buvau iš tų mokinių, kurie visuomet sėdi paskutiniuose suoluose, 

nebent mokytojas persodintų vaikus abėcėlės tvarka, ir niekada 
nedalyvaudavau klasėje vykstančiose diskusijose. Jei kas nors į 
mane kreipdavosi, paprastai išspausdavau: “A7" - bet ištraukti iš 
manęs atsakymą į klausimą nepavyktų net įkaitintomis replėmis. 
Misteris Šarptonas buvo vienintelis mano sutiktas žmogus, suge- 
bėjęs prasismelkti į pasaulį, kuriame gyvenau, o štai daktaras 
Ventvortas su savo plike ir skvarbiomis akutėmis už mažų akinukų 
stiklų buvo anaiptol ne toks. Lengviau įsivaizduočiau kiaules, 
skrendančias žiemoti į šiltuosius kraštus, nei save, slapčiausias 
mintis patikintį šitam ponui ir ašarojantį jam ant peties. 

Be to, velniai griebtų, neišmaniau, ko klausti. Iš principo Pe- 
orijoje man patiko, mane įkvėpė atsiverianti perspektyva: naujas 
darbas, nauji namai, naujas miestas. Su manimi visi elgėsi kuo 
maloniausiai. Ir maitino kaip reikiant: mėsos vyniotiniai, kepta viš- 
ta, pieno kokteiliai, viskas, ką mėgstu. Tiek to, diagnostiniai testai 
man nepatiko, ypač tie, kuriuos atlieka specialiu davikliu-pieštuku, 
prijungtu prie kompiuterio. Retsykiais jausdavausi toks atbukęs, 
tarsi man būtų kažko pribarstę į bulvių košę (ar pernelyg susijau- 
dinęs, pasitaikydavo ir taip), be to, mažiausiai dar du kartus mane 
panardino į hipnotinį miegą. Na, ir kas? Nedidelė bėda, palyginti 
su maniaku, kuris riaumoja bei urzgia it lenktyninė mašina ir su 
produktų vežimėliu vaikosi tave po supermarketo automobilių sto- 
vėjimo aikštelę. 


13. 


Manding, turėčiau paminėti dar vieną pokalbį su misteriu 
Šarptonu. Likus dienai iki mano antrojo skrydžio lėktuvu, šįkart į 
Kolumbija Sitį, kur mane pasitiko vyriškis su raktais nuo naujųjų 
namų. Tuo metu aš jau žinojau apie valytojus, apie piniginę tai- 
syklę (savaitę pradedi be cento - savaitę užbaigi be cento), o taip 
pat kam skambinti, jei kiltų kokių nors problemų (smulkių proble- 
mų, nes dėl stambių derėjo skambinti tiesiai misteriui Šarptonui, 

kuris buvo vadinamas mano “stebėtoju"). Gavau žemėlapius, res- 
toranų sąrašą, maršrutus iki kino komplekso bei prekybos centro. 
Gavau viską, išskyrus svarbiausia. 

- Misteri Šarptonai, aš nežinau, ką daryti, - skambinau jam iš 
automato prie kavinės. Mano kambaryje buvo telefonas, bet aš 
taip nervinausi, jog negalėjau nusėdėti vienoje vietoje, jau nekal- 
bant apie tai, kad įstengčiau gulėti lovoje. Jeigu jie vis vien bėrė 
man kažko į maistą, tądien jų mėšlas nesuveikė. 

- Šiuo atveju aš niekuo negaliu tau padėti, Dinkai, - su ledine 
ramybe atsakė jis. - Labai apgailestauju, bet negaliu. 

- Kaipgi šitaip? Jūs privalote man padėti! Juk jūs mane už- 
verbavote, argi ne? 

- Nagi, išnagrinėkime hipotetinį atvejį. Tarkime, aš - dosniai 
subsidijuojamo koledžo prezidentas. Ar žinai, kas yra dosniai sub- 
sidijuojama įstaiga? 

- Tokia, kur pinigus nors vežimu vežk. Aš ne kvailys. 

- Žinau... atleisk. Taigi, aš, prezidentas Šarptonas, panaudoju 
dalį mano žinioje esančių lėšų ir literatūros mokytoju pasamdau ži- 
nomą rašytoją, o muzikos mokytoju - įžymų pianistą. Ar tokiu at- 
veju gaunu teisę nurodinėti rašytojui, ką rašyti, o pianistui - ką 
groti? 

- Tikriausiai ne. 

- Ne tikriausiai, o absoliučiai. Bet, tarkime, aš tokią teisę įgy- 
ju. Jei pasakyčiau rašytojui: “Parašyk komediją, kaip Betsė Ros* 
dulkinosi su Džordžu Vašingtonu“. Manai, jis parašytų? 

Nusijuokiau. Nieko negalėjau sau padaryti. Misteris Šarpto- 
nas sugebėjo pakelti nuotaiką. 

- Galbūt. Ypač jei pažadėtumėt jam premiją. 

- Žinai, net jeigu jis nuspręstų padaryti malonę koledžo prezi- 
*Betsė Ros (1752-1836) - tikrasis vardas Elizabeta Griskom. Baldų apmušimo 
dirbtuvės ir audinių parduotuvės Filadelfijoje savininkė. Pasak legendos, 1776 me- 
tais pagal Džordžo Vašingtono piešinį pagamino pirmąją nacionalinę JAV vėliavą 
su 13 juostų ir 13 žvaigždučių, atitinkančių nepriklausomybę paskelbusių kolonijų 
skaičių. 

dentui ir parašytų tokią knygą, ji veikiausiai būtų labai prasta. Nes 
kūrybingi žmonės anaiptol ne visada suvaldo savo talentą. O kur- 
dami savo geriausius kūrinius nevaldo apskritai. Paprasčiausiai 
seka įkandin, užmerkę akis ir šaukdami: “Tai be-e-ent!"' 

- Bet kaipgi visa tai susiję su manim? Paklausykite, misteri 
Šarptonai, aš stengiuosi įsivaizduoti, ką veiksiu Kolumbija Sityje, ir 
regiu tuštumą. Jūs sakėte - padėti žmonėms. Pagerinti pasaulį. Iš- 
sivaduoti nuo škiperių braningenų. Visa tai nuostabu, tik aš neiš- 
manau, kaip tai daroma! 

- Sužinosi, - atsakė jis. - Kai ateis laikas, sužinosi. 

- Jūs sakėte, kad misteris Ventvortas ir jo vaikinai sufoku- 
suos mano talentą. Nušlifuos jį. Bet jie tik testavo mane. Net pa- 
maniau, jog vėl atsidūriau mokykloje. O gal visa tai glūdi mano 
pasąmonėje? Viskas kietajame diske? 

- Pasitikėk manimi, Dinkai, - atsakė jis. - Pasitikėk manimi ir 
savimi. 

Aš pasitikėjau. Ir tikėjau iki pat pastarųjų dienų. Kai kažkas 
ėmė klotis nebe taip. Stačiai atžagariai. 

Tas prakeiktas Nefas. Visos blogybės prasidėjo nuo jo. Ir jei 
man tektų pamatyti jo fotografiją, rinkčiausi tą, kurioje tas vyru- 
kas nesišypso. 


14. 


Pirmąją savaitę Kolumbija Sityje aš nieko neveikiau. Ničnie- 
ko. Kai pasirodydavo valytojai, paprasčiausiai išeidavau į parką, 
sėdėdavau ant suolelio, ir dingojosi, jog mane stebi visas pasaulis. 
Atėjo ketvirtadienis - metas atsikratyti turimų pinigų. Nesugalvo- 
jau nieko geresnio, kaip įmesti penkiasdešimt dolerių į šiukšlių 
smulkintuvą. Prisiminkite, viskas buvo nauja. Tad, ko gero, galite 
įsivaizduoti, koks keistas man atrodė mano paties elgesys. Stovė- 
damas ir klausydamas, kaip po kriaukle gaudžia variklis, mąsčiau 
apie motiną. Jeigu ji būtų šalia ir pamatytų, ką darau, veikiausiai 
nusmeigtų mėsininko peiliu. Aš gi išmečiau šuniui ant uodegos de- 

šimt dvidešimtženklių bingo žaidimų (arba dvidešimt tų, kur reikia 
visiškai uždengti kortelę). 

Tą savaitę miegojau siaubingai. Nuolat užsukdavau į mažąjį 
kabinetą, nenorėjau to daryti, bet kojos pačios mane nešė. Juk sa- 
koma, kad žudiką nesulaikomai traukia į nusikaltimo vietą. Susto- 
davau ant slenksčio, žiūrėdavau į tamsų kompiuterio ekraną, “Glo- 
bal vilidž" modemą ir prakaituodavau nuo kaltės, susierzinimo ir 
baimės jausmo. Prakaituodavau net glostydamas švarutėlį stalą. 
Stačiai girdėjau, kaip sienos murma: “Ne, čia niekas nieko nevei- 
kia" ir “Kurgi tas tipas, kuris turėtų čia dirbti?" 

Sapnavau košmarus. Viename pasigirdo skambutis į duris, aš 
jas atvėriau ir ant slenksčio išvydau misterį Šarptoną. Nešiną ant- 
rankiais. 

- Ištiesk priekin rankas, Dinkai, - sako jisai. - Mes manėme, 
kad tu esi trenas, bet, matyt, suklydome. Šitaip pasitaiko. 

- Ne, aš tikrai trenas, - atsakau. - Trenas, bet man reikia šiek 
tiek laiko, kad apsiprasčiau. Aš niekada nebuvau išvykęs iš namų, 
nepamirškite šito. 

- Tavo žinioje buvo penkeri metai. 

Aš apmirštu. Negaliu tuo patikėti. Bet kažkur sielos gelmėse 
žinau, jog tai tiesa. Atrodo - tik dienos, bet iš tikrųjų prabėgo pen- 
keri sumauti metai, ir aš nė sykio neįjungiau kompiuterio mažaja- 
me kabinete. Jei ne valytojai, ant stalo gulėtų šešių colių storio 
dulkių sluoksnis. 

- Ištiesk rankas, Dinkai. Neapsunkink gyvenimo nei man, nei 
sau. 

- Neištiesiu, - atsakau, - ir jūs manęs nepriversite. 

Jis grįžteli per petį, ir kas gi ten kopia priebučio laiptais? Aiš- 
ku, Škiperis Braningenas. Su raudonais futbolininko marškinėliais, 
tik vietoje “SUPR SEVRAS" ant jų išsiuvinėta “TRENKORP". 
Veidas blyškus, bet šiaip jau visai normalus. Anaiptol ne miręs. 

- Manei, neva kažką man padarei, bet tai netiesa, - sako Ški- 
peris. - Tu ničniekam nieko negali padaryti. Niekam tikęs hipis. 

- Noriu uždėti jam antrankius, - kreipiasi į Škiperį misteris 

Šarptonas. - Jeigu jis man priešinsis, pervažiuok jį pirkinių veži- 
mėliu. 

- Su didžiausiu malonumu, - linksi Škiperis, ir tada aš prabu- 
dau nuo savo riksmo, kone išvirtęs iš lovos. 


15. 


Dešimtąją dieną Kolumbija Sityje susapnavau kitą sapną. Ne- 
atmenu, kokį būtent, bet veikiausiai gerą, nes prabudau šypsoda- 
masis. Jaučiau ją - didelę, plačią šypseną, ištermpusią mano lūpas. 
Nuotaika tokia, kaip ir tą rytą, kai prabudau su idėja, padėjusia at- 
sikratyti misis Bukovski šuns. Beveik tokia pat. 

Užsitempiau džinsus ir nupėdinau į kabinetą. Įsijungiau kom- 
piuterį, atidariau langą su užrašu “PROGRAMOS"". Viena pro- 
grama vadinosi “DINKIO BLOKNOTAS“. Pradėjau nuo jos ir 
suradau visus savo simbolius: ratus, trikampėlius, užraitus, romboi- 
dus, kreiviukes, šimtus kitų. Tūkstančius. Gal net milijonus. Tei- 
singai sakė misteris Šarptonas: naujas pasaulis, ir aš išlipau į pir- 
mojo kontinento krantą. 

Supratau: turiu viską, kas būtina, ir mano darbo instrumentas 
- galingas “Makintošas"', o ne rausvos kreidos gabalas. Tereikia 
kursoriumi paliesti simbolio ženklą, ir simbolis pasirodo ekrane. 
Man sukurtos visos sąlygos, kad dirbčiau greit ir kokybiškai. At- 
rodė, jog galvoje ima sruventi ugnies upė. Rašiau, kviečiau į ek- 
raną simbolius, “pelyte" dėliojau juos į reikiamas vietas. O galiau- 
siai sukūriau laišką. Vieną iš tų, ypatingųjų. 

Bet kam jis skirtas? 

Kur jį siųsti? 

Tada supratau, jog tai nesvarbu. Keli smulkučiai pataisymai, 
ir labai daugelį žmonių tasai laiškas gali išsiųsti... nors jisai skirtas 
veikiau vyriškiui, nei moteriai. Negalėjau pasakyti, iš kur tą Ži- 
nau; tiesiog žinojau, ir viskas. Nusprendžiau pradėti nuo Cincina- 
čio, nes to miesto pavadinimas pirmiausiai šovė į galvą. Lygiai taip 

pat galėjau pasirinkti Ciurichą Šveicarijoje ar Votervilį Meino 
valstijoje. 

Per “PROGRAMAS*" pabandžiau atidaryti “DINKIO PA- 
ŠTĄ". Anksčiau, nei kompiuteris leido tą padaryti, gavau primini- 
mą, jog reikia įjungti modemą. Kai tik modemas įsijungė, kompiu- 
teris paprašė surinkti regioninį telefono numerį 312. 312 - tai Či- 
kaga, ir, kiek supratau, visi mano kompiuteriniai kontaktai vyks 
per “TRENKORP"' būstinę. Manęs tas nejaudino: jų reikalas, aš 
čia niekuo dėtas. Nes susiradau sau darbą ir užsiimu juo. 

Kai kompiuteris per modemą susijungė su Čikaga, ekrane 
tvykstelėjo: 

“DINKIO PAŠTAS PASIRENGĘS DARBUT". 

Spustelėjau paieškos mygtuką. Kabinete jau praleidau tris 
valandas, tik kartelį buvau nubėgęs į tualetą su mažu reikaliuku, 
visas suprakaitavau ir jaučiau, jog dvokiu it beždžionė zoologijos 
sode. Nėmaž neprieštaravau. Man patiko tas kvapas. Aš puikiai 
leidau laiką. Kone šokinėjau iš džiaugsmo. 

Išspausdinau “CINCINATIS" ir spragtelėjau “pelyte" langelį 
“VYKDYTIT". 

“SĄRAŠE CINCINAČIO NĖRA", - 

atsakė kompiuteris. Tiek to, jokia čia problema. Pamėginkim 
Kolambą, vis arčiau namų. Ir man pavyko, ponai! Pataikiau į de- 
šimtuką. 

“SĄRAŠE DU ASMENYS Iš KOLAMBO". 

Toliau radau du telefono numerius. Spragtelėjau viršutinį - 
netverdamas smalsumu, tačiau ne be baimės: ar maža kas galėjo 
pasirodyti ekrane. Pasirodė ne dosjė, ne profilis, ne, apsaugok 
Viešpatie, fotografija. Tik vienas vienintelis žodis: 

“MAFINAS". 

Ir ką gi tai galėtų reikšti? 

Bet aš jau žinojau. Taip vadino mylimą misterio Kolambo au- 
gintinį. Veikiausiai katiną. Vėl iškviečiau į ekraną ypatingąjį laiš- 
ką, sukeičiau vietomis du simbolius, pašalinau trečiąjį. Viršuje pri- 

dėjau “MAFINAS", su strėliuke, nukreipta žemyn. Tuo ir baigiau. 
Daugiau koreguoti nereikėjo. 

Ar susimąsčiau, kas galėtų būti Mafino šeimininkas ir kuo ji- 
sai patraukė “TRENK.ORP" dėmesį? Ar kas jam nutiks? Ne. Ne- 
dingtelėjo ir mintis, jog hipnozės seansai, kuriuos patyriau Peorijo- 
je, ištrynė susidomėjimą adresatu. Dirbau savo darbą, štai ir vis- 
kas. Dirbau ir mažne sysiojau į kelnes iš susižavėjimo. Surinkau 
numerį ekrane. Kompiuterio garso korta veikė, bet žodelio “alio" 
neišgirdau, tik atsakomąjį kito kompiuterio signalą. Ir gerai. Gyve- 
nimas kur kas paprastesnis, jei jame nebelieka žmogiškojo fakto- 
riaus. Šiuo atveju viskas labai panašu į filmą “Lygiai dvyliktą va- 
landą". Tu tarsi suki ratus virš Berlyno su savo patikimu “B- 
52"*, žvelgi pro patikimą Nordeno taikiklį ir lauki patogaus mo- 
mento, kad atvertum bombų liukus. Pro taikiklį regi iš kaminų ky- 
lančius dūmus, gamyklų stogus, bet ne žmones. Vaikinams, kurie 
mėtė bombas iš “B-52", nederėjo girdėti į gabalus draskomų mo- 
tinų ir vaikų riksmų. Štai ir man nepriderėjo išgirsti kažkieno 
“alio". Ir teisingai. 

Po kurio laiko išjungiau garsą. Jis blaškė mano dėmesį. 

“MODEMAS APTIKTAS"', - 

pranešė kompiuteris, paskui pateikė kitą eilutę: 

“ELEKTRONINIO ADRESO PAIEŠKA TAIP/NE“ 

Išspausdinau “TAIP". Šįkart pauzė užsitęsė. Manding, kom- 
piuteris vėl susisiekė su Čikaga ir pateikė užklausą dėl elektroni- 
nio misterio Kolambo adreso. Po penkiolikos sekundžių jis vėl 
kreipėsi į mane: 

“ELEKTRONINIS ADRESAS SURASTAS SIŲSTI DIN- 
KIO PAŠTĄ TAIP/NE" 

Nedvejodamas išspausdinau “TAIP". Kompiuteris pranešė: 

“SIUNČIU DINKIO PAŠTĄ" 

o paskui: 

“DINKIO PAŠTAS IŠSIŲSTAS". 

Štai taip. Jokių fejerverkų. 

Tiesa, aš pagalvojau: o kas gi laukia Mafino? 
Jūs gi suprantate. Po to, kai... 


16. 


Tą vakarą paskambinau misteriui Šarptonui ir pranešiau: “Aš 
dirbu". 

- Tai gerai, Dinki. Puiki naujiena. Ar nuotaika pasitaisė? - ra- 
miai, kaip ir visada. Misteris Šarptonas - nelyginant Taičio oras. 

- Taip. - Sklandžiau septintame danguje. Tai buvo geriausia 
diena mano gyvenime. Su abejonėmis ar be jų, su nerimais ar be 
pastarųjų, aš ir dabar tuo įsitikinęs. Pati maksimaliausia diena ma- 
no gyvenime. Tarsi ugnies upė tekėtų mano galvoje, sumauta ug- 
nies upė, ar galite įsivaizduoti? - Jūs irgi jaučiatės geriau, misteri 
Šarptonai? Atlėgo širdis? 

- Džiaugiuosi dėl tavęs, bet negaliu pasakyti, jog man atlėgo 
širdis, nes... 

- Jūs dėl manęs ir nesijaudinote. 

- Būtent. 

- Kitaip tariant, viskas maksimalu. 

Jis nusijuokė. Visuomet juokiasi, kai taip sakau. 

- Visiškai teisingai, Dinki. Viskas maksimalu. 

- Misteri Šarptonai? 

- Taip? 

- Elektroninis paštas prieinamas ne tik adresatui. Kiekvienas, 
nusimanantis apie kompiuterius, gali įkišti ten nosį. 

- Tavo laiške yra nuoroda gavėjui - ištrinti jį iš visų bylų, ar 
ne? 

- Taip, tačiau negaliu garantuoti visu šimtu procentų, kad jisai 
ištrins. Arba jinai. 

- Net jei ir neištrins, tiems, kurie atsitiktinai perskaitys laišką, 
ničnieko nenutiks. Ar aš teisus? Nes laiškas... personifikuotas. 

- Na, kažkam gali įsiskausti galva, bet ne daugiau. 

- O pats laiškas atrodo it nesąmonė. 

- Arba šifras. 

Jis vėl nusijuokė. 

- Tai suteikime jiems galimybę perkąsti tą šifrą, Dinki, a? Su- 
teikime jiems tokią galimybę! 

Atsidusau. 

- Ko gero. 

- O dabar apsvarstykime svarbesnius reikalus, Dinki... kaip 
jautiesi, dirbdamas savo darbą? 

- Tiesiog nuostabiai. 

- Puiku. Neabejok stebuklais, Dinki. Niekada neabejok ste- 
buklais. 

Ir padėjo ragelį. 


17. 


Kartais man tekdavo siųsti tikrus laiškus: atspausdinti me- 
džiagą iš “DINKIO BLOKNOTO*“, įkišti lapą į voką, užklijuoti 
pašto ženklą ir išsiųsti kam nors kur nors. Profesorei Enei Teviš, 
Nju Meksiko Universitetas Las Kruseze. Misteriui Endriui Nefui, 
savo korespondenciją gaunančiam per “New York Post", Niujor- 
ko miestas. Biliui Jungeriui į Stovingtoną, Vermonto valstija. Šiaip 
ar taip, laiškai visgi labiau priartina siuntėją prie adresato, nei te- 
lefoniniai numeriai. Tarsi Nordeno taikiklyje akimirkai pasirodytų 
veidai. Kalbu nesąmones, ar ne? Esi dvidešimt penkių tūkstančių 
pėdų aukštyje, ten negali būti jokių veidų, bet retsykiais koks vie- 
nas ima ir sekundėlei pasirodo. 

Nusistebėjau, kaip universiteto profesorius gali apsieiti be mo- 
demo (arba tasai vaikinas, kuris savo korespondenciją gauna per 
Niujorko laikraštį), bet nuspendžiau nesukti sau galvos. Savaime 
suprantama. Mes gyvename šiuolaikiškame pasaulyje, bet, kad ir 
kaip ten būtų, laiškus nebūtina siųsti tiktai kompiuteriu. Juk egzis- 
tuoja ir paprastas paštas. O informaciją, kurios reikėjo, visuomet 
galėjau gauti duomenų bazėje. Pavyzdžiui, Jungeris važinėjo 1957 

metų laidos “Tanderberdu". O Enė Teviš turėjo mylimą žmogų, 
gal vyrą, gal sūnų, o gal tėvą, vardu Saimonas. 

Bet Teviš ir Jungeris - išimtys, patvirtinančios taisyklę. Di- 
džiuma žmonių, kuriems siunčiau laiškus, kaip ir tasai vaikinas 
Kolambe, naudojosi dvidešimt pirmojo amžiaus technika. “SIUN- 
ČIU DINKIO PAŠTĄ", “DINKIO PAŠTAS IŠSIŲSTAS", labai 
gerai, o-lia-o-liu, aš jus myliu. 

Šitaip darbuotis galėčiau ilgai, gal net visą gyvenimą, peržiū- 
rinėčiau informaciją, sukauptą duomenų bazėje (man nedavė jokio 
plano, neįvardino miestų ir konkrečių tikslų, aš veikiau savo ini- 
ciatyva... nebent visą tą mėšlą sugrūdo man į pasąmonę, nukopi- 
javo į kietąjį diską), dieną vaikščiočiau į kiną, džiaugčiausi tuo, jog 
mano mažame namelyje neskamba motinos balsas, mąstyčiau, 
kas manęs laukia ant kitos laiptų, kuriuos minėjo misteris Šarpto- 
nas, pakopos... bet kartą ryte prabudau su stovinčiu daikčiuku. 
Valandėlę padirbėjau, paklajojau po Australiją, bet mano pimpalas 
reikalavo dėmesio, neleido susikaupti. Išjungiau kompiuterį ir nu- 
žingsniavau į “Naujienas Plius", ketinau išsirinkti žurnaliuką su 
simpatiškomis pupytėmis, apsitaisiusiomis perregimais apatiniais 
ar apskritai Ievos kostiumu. 

Tarpdury prasilenkiau su vyriškiu, skaitančiu “Kolambo ži- 
nias“. Aš pats šito laikraščio niekada neėmiau į rankas. Kuriems 
galams? Kasdien tas pats mėšlas, diktatoriai tyčiojasi iš žmonių, 
kurie yra silpnesni už juos, sportininkai kaunasi kaip liūtai, žaisda- 
mi sokerį, futbolą, ledo ritulį, krepšinį, politikai bučiuoja vaikams 
subines. Kitaip tariant, dažniausiai rašo apie šio pasaulio škiperius 
braningenus. Įeidamas dirstelėjau į laikraščių stovelį, bet nieku 
gyvu nebūčiau pastebėjęs to straipsnio, nes jį patalpino apatinėje 
pirmo puslapio dalyje, po linkiu. Tačiau tas sumautas idiotas ėjo iš 
“Naujienų plius", atsivertęs laikraštį, įsikniaubęs į jį nosimi. 

Dešiniajame apatiniame kampe išvydau žilaplaukio vyriškio 
nuotrauką. Jis rūkė pypkę ir šypsojosi. Iš pažiūros geraširdis vai- 
kinas, galbūt airis, akys raukšlelių tinkle, žili gauruoti antakiai. Ir 
antraštė virš nuotraukos, nelabai didelė, bet perskaityti galima: 

“NEFO SAVIŽUDYBĖ LIEKA PASLAPTIMI, LIŪDINA KO- 
LEGAS“". 

Iš pradžių pamaniau, jog tą dieną galiu apsieiti ir be “Naujienų 
„plius“, noras pasigrožėti pupytėmis su permatomais apatiniais iš- 
garavo, įsigeidžiau grįžti namo ir pamiegoti. Jei įeičiau, veikiausiai 
nusipirkčiau tą “Žinių" numerį, nieko negalėčiau sau padaryti, o 
aš nežinojau, ar man norisi skaityti apie tą geraširdį airį, kurį aš... 
taigi ne, aš čia visiškai niekuo dėtas, neabejokite, pamėginau save 
tuo įtikinti. Nefas - pakankamai paplitusi pavardė, viso labo pen- 
kios raidės, čia tau ne Šitendokas ar Hourkeinas. Nefų veikiausiai 
tūkstančiai, kalbu šalies mastu. Jis negalėjo būti tas Nefas, ku- 
riam išsiunčiau laišką, kuris mėgo klausytis Frenko Sinatros. 

Bet kokiu atveju derėjo pasišalinti ir užsukti į “Naujienas 
plius“ po dienelės kitos. Rytojaus laikraštyje to vaikino su pypke 
nuotraukos jau nebebus. Rytoj apatiniame dešiniajame pirmo pus- 
lapio kampe rasčiau kokią kitą nuotrauką. Juk žmonės miršta nuo- 
latos, negi ne? Žmonės, kurie nėra superžvaigždės ir panašiai, Ži- 
nomi, bet nelabai, kadangi jų fotografijas patalpina apatiniame de- 
šiniajame kampe. Ir kartais draugus bei pažįstamus stebina jų mir- 
tis, kaip Harkervilyje daug ką nustebino Škiperio Braningeno mir- 
tis: alkoholio kraujyje nėra, naktis giedra, kelias sausas, savižudiš- 
kų tendencijų nepastebėta. 

Pasaulis pilnas šitokių mįslių, tiesa, retsykiais jų geriau ir ne- 
įminti. Suprantat, teisingi atsakymai kartais būna ne tokie jau 
maksimalūs. Bet aš niekad nepasižymėjau stipria valia. Negaliu 
atsisakyti šokolado, nors ir žinau, kad jis - pirmas mano odos prie- 
šas, ir todėl tądien neįstengiau atsispirti “Kolambo žinioms“. Įė- 
jau į “Naujienas plius" ir nusipirkau. 

Pasukau namo, o paskui man į galvą šovė keista mintis. Apie 
tai, jog visiškai nenoriu, kad laikraštis su Endriaus Nefo fotografija 
gulėtų tarp mano šiukšlių. Šiukšlininkai atvažiuodavo municipalite- 
to automobiliu ir, žinia, neturėjo, negalėjo turėti nieko bendra su 
“TRENKORP", tačiau... 

Būdami maži, mudu su Pagu vieną vasarą matėme vieną šou. 
Jis vadinosi “Auksiniai metai". Veikiausiai jo nebeatmenate. Tai 


306 


štai, vienas vaikinas ten dažnokai sakydavo: “Absoliuti paranoja - 
absoliutus atsargumas“. Toksai buvo jo devizas. Ir aš visiškai su 
juo sutinku. 

Žodžiu, nuėjau ne namo, o į parką. Atsisėdau ant suolelio ir 
perskaičiau straipsnį, o paskui išmečiau laikraštį į urną. Išmečiau 
nenorom, bet, kita vertus, jei man atrodo, kad misteris Šarptonas 
prikabino prie manęs žmogų, peržiūrinėjantį viską, ką išmetu, va- 
dinas, aš jau seniai kuoktelėjęs. 

Niekas neabejojo, kad šešiasdešimt dvejų metų Endrius Ne- 
fas, “Post" apžvalgininkas nuo 1970 metų, nusižudė. Jis išgėrė 
saują tablečių, kurių visiškai pakako, norint iškeliauti į aną pasaulį, 
atsigulė į vonią, užsimovė ant galvos plastikinį maišelį, o pabaigai 
persirėžė venas. Psichoanalitikus tasai žmogus lenkdavo per my- 
lią. 

Priešmirtinio raštelio nepaliko, skrodimas neišaiškino jokių 
mirtinos ligos požymių. Kolegos atmetė prielaidą dėl Alzhaimerio 
ligos ar ankstyvo senatvinio marazmo. “Nepažįstu kito tokio pro- 
tingo žmogaus, toks jis liko iki pat paskutinės dienos, - pareiškė 
korespondentui toks Pitas Hemilas. - Jeigu jis loštų “Riziką", nuo- 
latos taptų nugalėtoju. Nė nenutuokiu, kodėl Endrius šitaip pasiel- 
gė". Paskui Hemilas paminėjo, kad Nefas griežtai atsisakė “daly- 
vauti" kompiuterinėje revoliucijoje. Nepripažino nei modemų, nei 
kompiuterių, nei ortografijos tikrinimo programų. Namuose netu- 
rėjo net kompaktų grotuvo. Pasak Hemilo, Nefas tvirtino, neva 
kompaktiniai diskai - velnio išmonė. Muziką jisai mėgo, bet tik 
plokšteles. 

Tasai Hemilas ir dar keli žmonės pabrėžė, jog Nefas visuomet 
būdavo geros nuotaikos, iki pattos dienos, kai atidavė savo paskutinį 
straipsnį, parėjo namo, išgėrė taurę vyno ir nusižudė. Aukštuomenės 
kronikos apžvalgininkė Liza Smit papasakojo, kad prieš išeidamas 
Nefas pasėdėjo su ja kavinėje, jiedu suvalgė po gabalą obuolių 
pyrago, jai pasidingojo, kad kolega mažumą išsiblaškęs, bet šiaip jau 
toks, kaip ir visada. 

Aišku, išsiblaškęs. Ir tu būtum išsiblaškęs, jei gautum ypatin- 

gąjį mano laišką su visais tais ratukais, trikampiukais, užraitukais, 
kreiviukėmis ir dar dievažin kuo. 

Nefo skiltis, toliau rašoma straipsnyje, skyrėsi iš visos likusios 
“Post", itin konservatyvaus laikraščio, medžiagos. Nesakau, kad 
jie siūlė sodinti į elektros kėdę žmones, kurie trejus metus gavo 
bedarbystės pašalpą ir toliau neįstengė susirasti darbo, bet vei- 
kiausiai užsiminė, jog galimas ir toks požiūris. Manding, Nefas bu- 
vo tenykštis liberalas. Jo skiltis vadinosi “Visko po truputį", ir joje 
buvo kalbama apie Niujorko valdžios požiūrį į jaunas vienišas mo- 
tinas, apie to požiūrio kitimą, teigiama, jog abortas - ne visuomet 
žmogžudystė, jog namai vargšams, statomi miesto pakraščiuose, - 
neapykantos daigynas. Į gyvenimo pabaigą jisai rašė apie karines 
išlaidas, klausė, kodėl dabar, kai iš visų priešų beliko vieni teroris- 
tai, į armiją reikia investuoti milijardus dolerių. Kalbėjo, kad geriau 
tuos pinigus išleisti naujų darbo vietų kūrimui. Ir “Pos?" skaityto- 
jai, kurie nukryžiuotų kiekvieną, drįsusį šitaip pasisakyti, gerano- 
riškai priėmė šias Nefo interpretuotas idėjas. Nes jisai rašė su hu- 
moru. Nes jisai mokėjo žavėti skaitytoją. O gal ir todėl, kad buvo 
airis bei nuolatinis “Barnio akmens"* lankytojas. 

Štai šitaip. Aš nuėjau namo. Kažkur pakeliui pasukau į šalį ir 
atsidūriau miesto centre. Zigzagais pėdinau iš bulvaro į bulvarą, 
kirtau automobilių stovėjimo aikšteles ir visąlaik regėjau Endrių 
Nefą, lipantį į vonią ir besimaunantį ant galvos plastikinį maišą. 
Didelį, galono talpos, skirtą šviežiems produktams, pirktiems su- 
permarkete prieš dieną ar dvi. 

Jis buvo linksmas. Žavus. Ir aš jį nužudžiau. Nefas perskaitė 
mano laišką, ir turinys įsismelkė jam į galvą. Sprendžiant iš to, ką 
perskaičiau laikraštyje, specialūs žodžiai ir simboliai sugaišo tris 
dienas, kol privertė jį praryti tabletes ir įsiropšti į vonią. 

“Jis šito nusipelnė". 

Taip apie Škiperį pasakė misteris Šarptonas ir neapsiriko... 
tąkart. Bet ar nusipelnė Nefas? Ką gi jisai padarė, ką tokio bai- 
saus, ko nežinočiau aš ir ko neiškapstytų laikraštininkai? Tvirkino 
mažas mergaites? Prekiavo narkotikais? Tyčiojosi iš silpnesnių, 
kaip Škiperis? Vaikėsi ką nors su produktų vežimėliu? 


*<Barnio akmuo" - populiari airių aludė Niujorke. 

“Mes norime padėti tau panaudoti tavąjį talentą visos žmoni- 
jos labui", - kalbėjo misteris Šarptonas, ir, žinia, tatai nereiškė, jog 
aš privalau išsiųsti anapilin žmogų, manantį, jog gynybos ministe- 
rija eikvoja pernelyg daug pinigų “protingoms" bomboms. Šitokia 
paranoja galima tiktai filmuose su Stivenu Sigalu ir Žanu Klodu 
van Damu. 

Paskui man kilo mintis... bauginanti mintis. 

Gal “TRENKORP" Nefo mirties geidė būtent todėl, kad jisai 
išsakė šitokį požiūrį? 

Gal jie geidė Nefo mirties, nes žmonės pradėjo mąstyti apie 
tai, ką jis rašė? 

- Tai beprotystė, - sumurmėjau. Kažkokia moteris, apžiūrinė- 
janti parduotuvės vitriną, atsigręžė ir nepritariamai pažvelgė mano 
pusėn. 

Antrą valandą dienos atsidūriau prie viešosios bibliotekos. 
Skaudėjo kojas, plyšo galva. Vis regėjau tą vyriškį vonioje, su 
raukšlėta seniokiška krūtine, apėjusia žilais plaukais, iš žavios šyp- 
senos neliko nė pėdsako, ją išstūmė žvilgsnis, įsmeigtas į niekur. 
Mačiau, kaip jisai maunasi ant galvos plastikinį maišą, panosėj 
bambėdamas Sinatros dainos melodiją (galbūt “Mano kelią"), kaip 
ant kaklo užraukia maišelio raištelius, kaip žiūri per jį, tarsi per ap- 
garavusį stiklą, - nori įsitikinti, jog pjauna venas, o ne kažką dar. 
Nenorėjau šito matyti, bet nieko negalėjau sau padaryti. Mano 
Nordeno taikiklis virto teleskopu. 

Bibliotekoje buvo kompiuterinė salė, kurioje kiekvienas norin- 
tis už nedidelį mokestį galėjo naudotis internetu. Man teko užsira- 
šyti į biblioteką, bet aš neprieštaravau. Bibliotekos kortelė dar nie- 
kam nepamaišė; dar vienas dokumentas, patvirtinantis tavo asme- 
nybę, visuomet gali praversti. 

Išleidau tik tris dolerius, kol suradau informaciją apie Enę 
Teviš ir jos mirties aplinkybes. Straipsnis apie Teviš prasidėjo - 
kai tą pamačiau, man nudiegė širdį, - apatiniame dešiniajame pir- 
mo puslapio kampe, paskui tęsėsi nekrologų skyriuje. Profesorė 
Teviš buvo labai miela dama, blondinė, trisdešimt septynerių metų 

amžiaus. Fotografijoje ji laikė akinius rankoje, tarsi norėtų, jog 
žmonės žinotų, kad jinai juos nešioja.. bet podraug matytų, kokios 
gražios jos akys. Nuo viso to man pasidarė liūdna, smilktelėjo kal- 
tės jausmas. 

Jos mirtis stulbinančiai priminė Škiperio mirtį. 

Profesorė važiavo iš universiteto namo, temo, galbūt ji šiek 
tiek skubėjo, nes norėjo paruošti vakarienę, be to, ko gi vilktis, jei 
kelias sausas, o matomumas puikus. Jos automobilis su numeriu 
“FANAT DNR“, tą žinojau, nulėkė nuo kelio ir kelis kartus persi- 
vertė, krisdamas nuo pylimo. Moteris buvo dar gyva, kai kažkas 
pastebėjo šviečiančius žibintus ir surado ją, tačiau išgelbėti nu- 
kentėjusios jau nepavyko. Traumos, nesuderinamos su gyvybe. 

Alkoholio Enės Teviš kraujyje neaptiko, su vyru ji sugyveno 
draugiškai (vaikų neturėjo, ačiū tau, Viešpatie, už mažytes pa- 
slaugėles), todėl apie savižudybę negalėjo būti jokios kalbos. Vi- 
somis savo mintimis ir sumanymais profesorė veržėsi į ateitį, netgi 
kalbėjo, kad reikės įsigyti kompiuterį, atžymėti už naujus tyrimus 
gautą apdovanojimą. Ji atsisakė dirbti kompiuteriu nuo 1988 metų: 
sustreikavus kietajam diskui, prarado svarbią informaciją ir nuo 
tų laikų kompiuteriais nebepasikliovė. Jei labai prireikdavo, nau- 
dodavosi jais darbe, bet ne daugiau. 

Koroneris mirties priežastimi pavadino nelaimingą atsitikimą. 

Profesorė Enė Teviš, mokslininkė biologė, buvo priešakinėse 
kovotojų su AIDS gretose. Kitas mokslininkas iš Kalifomnijos sa- 
kė, kad jos mirtis gali atidėti efektyvių vaistų paiešką penkeriems 
metams. “Ji buvo pagrindinis žaidėjas, - pažymėjo jisai. - Protinga 
ir kaip niekas kitas gebanti siekti užsibrėžto tikslo, o tą gali anaip- 
tol ne visi. Enė vienijo žmones. Jos mirtis - didžiulė netektis de- 
šimtims žmonių, kurie ją pažinojo ir mylėjo, bet dar didesnė netek- 
tis darbui, kurį ji dirbo“. 

Be vargo suradau ir Bilį Jungerį. Jo fotografija užėmė pirmąjį 
Stovingtone leidžiamo savaitraščio puslapį, o ne glaudėsi nekrolo- 
gų skiltyje, - gal todėl, jog Stovingtone įžymybių negausu. Genero- 
las Viljamas Jungeris kariavo Korėjoje, už didvyriškumą ir narsą 

jį apdovanojo Sidabrine ir Bronzine žvaigždėmis. Kenedžio admi- 
nistracijoje tarnavo gynybos ministro pavaduotoju ir tuo metu bu- 
vo vienas iš pačių niršiausių vanagų. Žudykite rusus, gerkite jų 
kraują, saugokite Ameriką vardan parado prie “Meisis" parduotu- 
vės Padėkos Dieną, ir panašiai. 

Paskui, kai Lindonas Džonsonas pradėjo eskaluoti karą Viet- 
name, Bilis Jungeris griežtai pakeitė savo pažiūras. Ėmė rašyti 
laiškus į laikraščius. Rizikavo karjera teigdamas, jog mes kariau- 
jame neteisingai. Toliau - dar gražiau. Pareiškė, kad nereikėjo ka- 
riauti Vietname. O maždaug 1975 metais ėmė teigti, jog kariauti 
nereikia apskritai. Ir didžiuma vermontiečių jam pritarė. 

Pradedant 1978 metais, jį septynis kartus iš eilės išrinko į 
valstijos įstatymdavystės organus. Kai 1996 metais progresyviųjų 
demokratų grupė pasiūlė jam balotiruotis į JAV senatą, Jungeris 
atsakė norįs “viską apsvarstyti ir pasverti savo šansus". Manyta, 
jog didžiajai politikai jisai subręs-2000, vėliausiai 2002 metais. 
Taip, generolas seno, bet, matyt, vermontiečiai myli senolius. 
1996 metais Jungeris nedalyvavo jokiose rinkiminėse kampanijose 
(gal todėl, kad tais metais jo žmona mirė nuo vėžio), o rinkiminės 
2002 metų kampanijos jau nebesulaukė. 

Ištikimi Jungerio šalininkai Stovingtone pareiškė, jog generolo 
mirtis - nelaimingas atsitikimas, jog Sidabrinės žvaigždės kavalie- 
rius nieku gyvu nešoktų nuo savo namo stogo, net sielvartauda- 
mas dėl žmonos mirties, bet likusieji svariai atrėmė, kad Jungeris 
vargu ar femontavo stogą. Šio darbo niekas nedirba antrą valan- 
dą nakties, vilkėdamas pižamą. 

Mirties priežastimi įvardijo savižudybę. 

Taip. Žinoma. Pabučiuokit man į subinę ir keliaukit į dangų. 


18. 


Išėjau iš bibliotekos, ketindamas traukti namo. Bet galiausiai 
atsidūriau parke, ant to paties suolelio. Prasėdėjau, kol saulė nu- 
sileido iki pat horizonto, o vaikai ir dūkstantys šunys išsiskirstė po 
namus. Kolumbija Sityje išgyvenau jau tris mėnesius, bet pirmą- 

kart taip ilgai užtrukau ne namie. Liūdna, aš suprantu. Maniau, 
kad gyvenu, atsikračiau motinos ir gyvenu, bet iš tiesų viso labo 
tik egzistavau. 

Jei mane prižiūrėjo kažkokie žmonės, juos galėjo nustebinti 
toks staigus nusistovėjusios dienotvarkės pokytis. Todėl atsistojau, 
paržingsniavau namo, pasigaminau pietus - kažką įmečiau į ver- 
dantį vandenį - ir įsijungiau televizorių. Turėjau visą kabelinių ka- 
nalų rinkinį, įskaitant ir tuos, kurie rodo filmus be reklamos, be to, 
už visa tai nemoku nė cento. Maksimalu, argi ne? Pasirinkau “Si- 
nemaksą". Rutgeris Haueris vaidino aklą karatistą. Sėdėjau ant 
sofos priešais Rembranto reprodukciją ir žiūrėjau filmą. Nieko 
nemačiau, bet valgiau pasigamintą marmalą ir žiūrėjau. 

Mąsčiau apie tuos, kuriems išsiunčiau laiškus. Apie liberalių 
pažiūrų apžvalgininką ir jo konservatyvius skaitytojus. Apie profe- 
sorę, kuri ieškojo vaistų nuo AIDS ir vienijo kitus mokslininkus, 
užsiimančius analogiškais tyrimais. Apie seną generolą, kardina- 
liai pakeitusį savo pažiūras. Mąsčiau apie tai, kad pažįstu tik šią 
trijulę, ir tik todėl, kad nė vienas iš jų neturėjo modemo ir negalėjo 
gauti elektroninių laiškų. 

Mąsčiau ir apie kitką. Tarkim, jog galima užhipnotizuoti ta- 
lentingą vaikiną ar prifarširuoti jį narkotikais, o gal net supažindinti 
su kitais talentingais vaikinais, kad jisai neuždavinėtų nepatogių 
klausimų ir nesielgtų taip, kaip nedera. O ką daryti, kad talentin- 
gas vaikinas negalėtų pabėgti, net jei jam pavyktų įspėti tiesą? 
Šiam tikslui reikia aprūpinti jį viskuo, kas būtiniausia, duoti tai, 
apie ką jisai tegali svajoti, užtikrinti nerūpestingą, pasiturimą eg- 
zistenciją... gyvenimą, kuriame svarbiausia taisyklė - nepasilikti pi- 
nigų net kišenpinigių, išleisti viską iki paskutinio cento. Koks ta- 
lentingas vaikinas sutiktų su tokiomis sąlygomis? Aišku, naivuolis, 
praktiškai neturintis draugų ir save laikantis visiška menkysta. 
Toks, kuris parduos savo talentingą sielą už ėdesį ir septyniasde- 
šimt dolerių per savaitę, nes yra įsitikinęs, jog nieko daugiau nėra 
vertas. 

Nebenorėjau apie tai galvoti. Pamėginau sutelkti dėmesį į 

Rutgerį Hauerį, labai juokingai vaidinantį aklą ir tobulai įvaldžiusį 
karatė (jei Pagas sėdėtų šalia manęs, galite patikėti, jisai juoktųsi 
iki ašarų), kad tik nebereiktų galvoti. 

Pavyzdžiui, du šimtai. Nenorėjau mąstyti apie šį skaičių. 200. 
10x20. 40x5. 

CC, kaip rašydavo romėnai. Į kompiuterio klausimą: “IŠ- 
SIŲSTI DINKIO PAŠTĄ?" mažiausiai du šimtus kartų atsakiau 
“taip". 

Man dingtelėjo į galvą (pirmąkart, tarsi galiausiai būčiau pa- 
budęs), kad esu žudikas. Masinis žudikas. 

Taip, žinoma. Štai kuo viskas baigėsi. 

Kas gali tą nuspręsti? Misteris Šarptonas? Jo bosai? Jų bosai? Ir 
ar tas sprendimas toks svarbus? 

Padariau išvadą, jog niekas apie tai nė negalvoja. Dar dau- 
giau, suvokiau, jog negaliu skųstis (netgi sau), jog mane prifarši- 
ravo narkotikais, užhipnotizavo ar užprogramavo pasąmonės ly- 
gyje. Tiesa ta, jog man patiko daryti tą, ką dariau, patiko pojūčiai, 
kuriuos patirdavau, sudarinėdamas ypatinguosius laiškus, pojūčiai, 
neva galvoje sruvena ugnies upė. 

O svarbiausia - aš visa tai padariau, nes sugebėjau. 

- Tai melas, - paprieštaravau... nelabai garsiai. Tiksliau, vos 
girdimai sukuždėjau. Gal mano name ir nėra “blakių". Esu tikras, 
kad nėra, bet atsargumas dar niekam nepakenkė. 

Pradėjau rašyti šitą... ką? Galbūt ataskaitą. Pradėjau rašyti 
šitą ataskaitą tą patį vakarą... kai baigėsi filmas su Rutgeriu Hau- 
eriu. Rašau bloknote, ne kompiuteryje, įprasta anglų kalba. Jokių 
trikampiukų, ratukų, užraitukų. Rūsyje po stalo teniso stalu nusii- 
ma viena grindų plytelė. Ten ir saugau savo ataskaitą. Tik ką pa- 
sižiūrėjau, kuo ją pradėjau. “Dabar turiu gerą darbą, - rašiau aš, - 
tad raukytis nėra ko". Išties, kam raukytis, reikia dainuoti ir links- 
mintis. 

Tąnakt susapnavau, neva vėl atsidūriau “Supr Sevro" auto- 
mobilių aikštelėje. Pagas irgi ten, su raudonais supermarketo 

marškinėliais ir skrybėle ant galvos, visai kaip Peliukas Mikis 
“Fantazijoje", filme, kuriame Mikis vaidino burtininko padėjėją. 
Vidury aikštelės į gretą surikiuoti produktų vežimėliai. Pagas kils- 
teli ranką, paskui nuleidžia. Kaskart, kai šitaip padaro, vienas ve- 
žimėlis ima ristis, pats savaime, didina greitį, švilpia priekin, kol at- 
sitrenkia į plytinę supermarketo sieną. Ten jau kūpso visa sumai- 
totos geležies ir perkrypusių ratų krūva. Pirmąkart gyvenime Pa- 
gas nesišypso. Noriu paklausti, ką gi jis daro ir ką visa tai reiškia, 
bet, aišku, ir šiaip žinau. 

- Jis buvo man geras, - sapne sakau Pagui. Aišku, kalbu apie 
misterį Šarptoną. - Jisai maksimalus, išties maksimalus. 

Pagas atsigręžia į mane, ir aš regiu, jog tai visai ne Pagas. 
Tai Škiperis, ir jo galva virš antakių nurėžta. Likusi kaukolės dalis 
dantyta, tad rodosi, jog Škiperio galvą puošia kaulinė karūna. 

- Tu nežiūri pro taikiklį, - sako man Škiperis ir išsišiepia. - Tu 
pats esi taikiklis. Kaip tau šitai patinka, Dinksteri? 

Prabudau tamsiame miegamajame, visas šlapias nuo prakaito, 
rankomis gniauždamas burną ir slopindamas riksmą. Taip, regis, 
tas sapnas man nelabai patiko. 


19. 


Rašyti šią ataskaitą - menkas malonumas, pasakysiu jums. Ji 
tarsi byloja man: “Sveikas, Dinki, sveikas atvykęs į realų gyveni- 
mą“. Kai mąstau, kas man nutiko, pirmiausiai prisimenu dolerines 
kupiūras, šnarančias šiukšlių smulkintuve. Bet tik todėl, kad ži- 
nau: lengviau galvoti apie makaronais paverstas kupiūras (ar apie 
monetas, sumestas į kanalizacijos grotelių plyšius), nei apie pra- 
žudytus žmones. Retsykiais nekenčiu savęs, pasitaiko, jog baimi- 
nuos dėl savo nemirtingos sielos (jei tokią turiu), o kartais tiesiog 
siuntu. “Pasitikėk manimi", - pasakė misteris Šarptonas, ir aš pa- 
sitikėjau. Koksai aš bukagalvis!.. Tvirtinu sau, kad esu dar labai 
jaunas, tokio amžiaus, kaip ir vaikinai, sėdėję prie “B-52" šturva- 
lų, apie juos susimąstau labai dažnai, o jauniems galima būti bu- 

kagalviams. Bet tuomet pats sau užduodu klausimą: ar galima 
taip samprotauti, kai žaidžiama žmonių gyvybėmis? 

Ir, žinia, aš toliau darau tą patį. 

Taip. 

Iš pradžių maniau, jog neįstengsiu, kaip vaikai iš “Merės Po- 
pins“ neįstengė skraidyti po namus, praradę laimingąsias mintis... 
bet įstengiau. Kai tik sėsdavau prie kompiuterio ir imdavo srūti ug- 
nies upė, pamiršdavau viską. Suprantat (šiaip ar taip, viliuosi, jog 
suprantat), būtent šiuo tikslu aš ir atsiradau Žemės planetoje. Ne- 
jau galima kaltinti mane už veiklą, be kurios negaliu gyventi, kuri 
yra neatsiejama mano dalis. 

Atsakymas: taip. Neabejotinai. 

Bet aš negaliu sustoti. Kartais pats save tikinu: jei sustosiu 
bent dienai, jie supras, kad aš susiprotėjau, ir valytojai užsuks į 
mano namus nedarbo valandą. Ne tam, kad išsiurbtų namus: jie 
pašalins mane. Bet priežastis, be abejo, kita. Darau tą, nes virtau 
narkomanu, panašiu į tuos, kurie rūko kreką ar badosi tamsiuose 
skersgatviuose. Darau tą, nes mane traukia prie kompiuterio, nes 
tuomet, kai dirbu su “DINKIO BLOKNOTU“', viskas maksimalu. 
Aš spąstuose. Ir dėl visko kaltas tasai kretinas, kuris išėjo iš 
“Naujienų plius", atsivertęs sumautas “Žinias". Jeigu ne jis, aš 
tebežiūrėčiau pro taikiklį ir regėčiau vien ūkana aptrauktus namus. 
Ne žmones - tik taikinius. 

“Taikiklis - tu, - per sapną pasakė man Škiperis. - Taikiklis - 
tu, Dinksteri". 

Tai tiesa. Aš žinau. Siaubinga, bet tiesa. Aš - viso labo in- 
strumentas, okuliaras, pro kurį žvelgia tikras bombarduotojas. Vi- 
so labo mygtukas, kurį jis spaudžia. | 

Koks bombarduotojas, paklausite jūs? 

Liaukitės, nereikia uždavinėti kvailų klausimų. 

Mąsčiau, gal reikėtų jam paskambinti, tik, bijau, tas skambutis 
man brangiai atsieis. O gal ne? “Skambink man bet-kuriuo metu, 
Dinki, kad ir trečią nakties". Štai ką man pasakė tasai žmogus ir, 
manding, kalbėjo rimtai. Šiaip ar taip, čia misteris Šarptonas ne- 
melavo. 

Mąsčiau, kad reikėtų jam paskambinti ir pasakyti: “Ar žinote, 
kas mane skaudina labiausiai, misteri Šarptonai? Jūs sakėte, kad 
galėsiu padaryti pasaulį geresnį, išvaduodamas jį nuo tokių žmo- 
nių, kaip Škiperis. Deja, bėda ta, kad jūs ir jūsų žmonės - tokie pat 
Škiperiai". 

Savaime suprantama. O aš - produktų vežimėlis, su kuriuo jie 
vaikosi žmones, kvatodami ir riaumodami it lenktyniniai automobi- 
liai. Vėlgi, dirbu pigiai, už skatikus. Jau nužudžiau daugiau nei du 
šimtus žmonių, ir ką gi už tai paklojo Korporacija? Septyniasde- 
šimt dolerių per savaitę, mažą namelį trečiarūšiame Ohajo valsti- 
jos miesteliūkštyje, “Hondą". Plius kabelinę televiziją. Nepamirš- 
kite televizijos. 

Pastovėjau, stebeilydamas į telefono aparatą, paskui padėjau 
ragelį. Negalėjau šito pasakyti. Paskambinti ir ištarti šiuos Žžo- 
džius - tolygu užsimaukšlinti ant galvos plastikinį maišą, užtraukti 
raištelius ir persipjauti venas. 

Tai ką gi man daryti? 

Viešpatie, ką man daryti? 


20. 


Nuo tos dienos, kai paskutinį kartą išsitraukiau savo bloknotą, 
slepiamą po plytele rūsyje, praėjo dvi savaitės. Dukart girdėjau, 
kaip ketvirtadieniais, man bežiūrint serialą “Taip sukasi pasaulis“, 
pakyla korespondencijos plyšio dangtelis. Dukart popierinius pini- 
gus paverčiau makaronais, o smulkmę išbėriau į kanalizacijos gro- 
telių plyšius, slėpdamas ranką už mėlyno plastikinio kibiro. Kartą 
apsilankiau “Naujienose plius“, ketinau nusipirkti “Variacijas" ar 
“Forumą ", bet išvydau “Naujienų"" antraštę, nuo kurios mintys 
apie seksą išgaravo kaip nebuvusios. “POPIEŽIUS MIRŠTA 
NUO ŠIRDIES INFARKTO". 

Nejaugi aš? Ne, tragedija įvyko Azijoje, kur Popiežius iškeliavo 
su eiline taikos misija, o aš kelias pastarąsias savaites nebuvau 

peržengęs šiaurrytinės JAV dalies ribų. Bet tai galėjau būti aš. Jei 
praėjusią savaitę būčiau užsukęs į Pakistaną, Popiežiaus mirtis 
veikiausiai prislėgtų mano sąžinę. 

Dvi savaitės, praleistos košmare. 

O paskui, šį rytą, man kai ką atsiuntė paštu. Ne laišką (tris ar 
keturis gavau, visus nuo Pago, bet dabar jisai neberašo, ir aš labai 
jo ilgiuosi), o reklaminį bukletą iš “Kei Marto“*. Jau ketinau švys- 
telti jį į šiukšlių kibirą, tik ūmai iš vidurio iškrito kažkoks lapelis. 
Su trumpučiu užrašu spausdintinėmis raidėmis. “NORI IŠTRŪK- 
TI? - perskaičiau. - JEI TAIP, SIŲSK PRANEŠIMĄ: “NESTO- 
VĖK TAIP ARTI MANEĘS" - GERIAUSIA POLICININKŲ 
DAINA". 

Širdis ėmė plakti tankiai ir aidžiai, visai kaip tądien, kai par- 
ėjau namo ir virš sofos, kur anksčiau kabojo aksominiai klounai, 
išvydau Rembranto reprodukciją. 

O po eilutėmis kažkas nupaišė užraituką. Tokį nekaltą užrai- 
tuką, bet man pakako tik kartelį į jį dirstelėti, ir perdžiūvo gerklė. 
Raštelis - tikras, ne kažkieno pokštas, užraitukas iš “DINKIO 
BLOKNOTO"' tą įrodė, bet kas galėjo atsiųsti raštelį? Ir kaip 
siuntėjas sužinojo apie mane? 

Grįžau į kabinetą, ėjau lėtai, giliai susimąstęs. Raštelis, įdėtas 
į reklaminį bukletą. Šitai reiškia, jog siuntėjas kažkur netoli. Šiame 
mieste. 

Įsijungiau kompiuterį ir modemą. Surinkau viešosios Kolum- 
bija Sičio bibliotekos numerį. Ten toks pigus internetas... ir galima 
likti neatpažintam. Paprastai visi mano laiškai keliaudavo per 
“TRENKORP" būstinę Čikagoje, bet dabar šis variantas netiko. 
“Jie nieko neįtars, - pamaniau. - Jei būsiu atsargus". 

Ir, žinia, jeigu man kažkas atsakys. 

Atsakė. Mano kompiuteris susijungė su bibliotekos kompiute- 
riu, ekrane nušvito meniu. Ir tik akimirkai kažkas dar. 

Kreiviukė. 

Apatiniame dešiniajame kampe. Tik akimirkai. 


*Prekybos centrų tinklas, parduodantis prekes sumažintomis kainomis. 

Išsiunčiau laišką apie geriausią policininkų dainelę ir pridėjau 
šį tą nuo savęs: kitą kreiviukę. 

Galėčiau tęsti ataskaitą, reikalai išjudėjo iš mirties taško, ir, 
manding, viskas ims suktis labai greit, bet, manyčiau, tai nesaugu. 
Kol kas kalbu tik apie save. Jei nesiliausiu, teks kalbėti apie kitus. 
Bet dviejų dalykų nepaminėti negaliu. 

Visų pirma, labai gailiuosi dėl to, ką padariau, netgi dėl to, ką 
padariau Škiperiui. Jei galėčiau, viską grąžinčiau atgal. Nežinojau, 
ką dirbu. Tai apgailėtinas pasiteisinimas, bet kito aš neturiu. 

Antra, būtinai parašysiu dar vieną ypatingą laišką... patį ypa- 
tingiausią. 

Aš turiu elektroninį misterio Šarptono adresą. Ir, kas dar 
svarbiau, prisimenu, kaip jisai glostė savo mėgstamą kaklaraištį, 
kai mudu abu sėdėjome jo didžiuliame brangiame “Mersedese". 
Su kokia meile braukė delnu per šilkinius kardus. Tad, kaip su- 
prantate, informacijos turiu pakankamai. Žinau, ką reikia įterpti į 
jo laišką, kaip paversti jį maksimaliu. Galiu užsimerkti ir regėti 
vieną žodį, liepsnojantį tamsoje po mano vokais, liepsnojantį nely- 
ginant ugnis naktyje, mirtinai pavojingą it į akį pataikiusi strėlė, ir tai 
vienintelis žodis, kuris viską išspręs, - 

EKSKALIBURAS*. 


*Ekskaliburas - legendinis karaliaus Artūro kalavijas. 

DAUGIAMILIJONINIS 
BESTSELERIS 


O buvo taip: eiliniame miestelyje 
gyveno eilinis paauglys, 
kuris lankė eilinę mokyklą. 
Tačiau tai, kas dėjosi vaikino galvoje, 
vargu ar buvo normalu. 
Likimo smūgiai, 
artimųjų patyčios 
pažadino pasąmonės šmėklas 

ir jos vieną gražią dieną 

išsiveržė laisvėn... 


